
Revista “Limba Română” trebuie să trăiască mai departe şi să ne ajute 
cum ne-a ajutat până acum la afirmarea culturii româneşti şi la cultivarea limbii 
române. Fiindcă, dacă dispare şi această revistă, dacă ne asumăm acest 
risc, atunci ne-am trădat cultura naţională, ne-am trădat identitatea spirituală, 
am trădat dimensiunea fundamentală a omului ca fiinţă spirituală: limbajul; 
dimensiune care pentru noi se prezintă sub forma limbii noastre istorice: limba 
română. Ceea ce înseamnă că, dacă această revistă moare — şi să nu dea 
Dumnezeu cumva să moară —, începem să murim cu toţii spiritualiceşte şi 
nu mai suntem noi înşine. 


Chişinău, 21 mai 2001 
Acad. Eugeniu COŞERIU 

7ipozragii nogi 

Din anul 1991, de la primul său număr, revista “Limba Română” este 
editată la tipografia Concernului “Presa” condusă cu mult har şi dăruire de 
dl ing. Boris MIHALACHE. 

Dumnealui este acel care, după ieşirea revistei de sub auspiciile 
Ministerului Invăţământului, în pofida impunătoarei datorii a acestuia, ne-a 
încurajat şi ne-a sprijinit să publicăm noi numere. 

Dumnealui este acel care ne-a acceptat tipărirea a mai multe Ediţii 
speciale, atunci când banii întârziau să ajungă la contul redacţiei, fiind ferm 
convins că “Limba Română” este o revistă îndrăgită de cititori şi necesară 
în lupta cu incertitudinea şi neadevărul. 

Dumnealui a ştiut să adune o echipă de profesionişti ce asigură calitatea 
poligrafică excelentă a publicaţiei şi a cărţilor din seria Biblioteca revistei 
“Limba Română”. 

La acest jubileu reedităm mulţumirile noastre adresate Dumneavoas- 
tră, dle ing. Boris Mihalache, coechipierilor Dvs.: dna Viorica Ciubotaru, dl 
Grigore Novac, dna Ana Petcov, dna Silvia Păduraru, dna Ana Rotaru, dl 
Oleg Ordinat, tuturor celor ce contribuie la apariţia în condiţii excelente a 
revistei noastre. 

Alexandru BANTOŞ 


DINCOLO DE SĂRBĂTORI 


Retrospectiv, cei zece ani trecuţi de la apariţia primului număr 
al revistei îmi par o captivantă şi incredibilă aventură: cu bucurii 
şi necazuri, cu planuri mari şi amare deziluzii, cu spectaculoase 
întâlniri şi sfâşietoare despărţiri. E o vreme care s-a dus... Doar 
ecoul mai persistă în sufletele celor ce şi-au legat propriile destine 
de cel al “Limbii Române”. 

Parcă îl văd aievea, într-un birou din Casa Presei, pe regre- 
tatul lon Dumeniuk, comunicându-mi scurt noutatea: “Am convenit 
cu Nicolae Mătcaş (Ministru al Ştiinţei şi Învăţământului) să edităm 
o nouă revistă. Am nevoie de un adjunct!” În acea perioadă eram 
angajat doar de câteva săptămâni la “Învăţământul public”, una 
dintre cele mai combative publicaţii de atunci, şi, desigur, eventuala 
plecare de acolo îmi provoca griji, intram în necunoscut. Un lucru 
însă mă liniştea, ba chiar mă ademenea: aveam certitudinea că 
împreună cu neobositul şi neîmpăcatul lon Dumeniuk voi putea 
realiza orice proiect, aşa că în sinea mea acceptasem deja propu- 
nerea blândului şi, în acelaşi timp, exigentului dascăl universitar. 
Am întrebat cum se va numi viitoarea revistă. Profesorul a făcut 
o pauză, a privit tăcut şi îndelung prin geam, de parcă aştepta un 
semn de undeva, apoi ochii i-au lunecat spre mine. Răspunsul 
a venit ca o străluminare: “Limba Română”. Şi continuă: “Va fi o 
revistă deosebită, adresată marelui public, şcolii în general!” 

Am constituit foarte curând echipa şi trebuie să recunosc un 
adevăr: revista a avut noroc la început, dar şi mai târziu, de un şir 
de harnici şi vrednici îngrijitori şi susţinători — Eugeniu Coșeriu, 


lon Dumeniuk, primul redactor-şef al revistei “Limba 
Română” (4 aprilie 1991 — 3 noiembrie 1992). 


lon Dumeniuk a pus temelia unei reviste principial noi, de un 
nivel ştiinţific şi metodic exemplar, şi a îndrumat-o în spirit creator, 
demonstrând posibilitatea reală a editării şi la Chişinău a unei 
publicații de mare prestigiu în domeniu, prestigiu recunoscut şi în 
prezent, când concepția sa este realizată, în condiţii noi, de către 
discipolii selectați de el însuşi pentru o atare activitate. 


Dr. lon CIOCANU 


Phpumeut 7 
Silviu Berejan, Mihai Cimpoi, Anatol Ciobanu, lon Ciocanu, Nicolae 
Dabija, Mihai Drăgan, Nicolae Mătcaş, Grigore Vieru, lon Ungu- 
reanu, Constantin Ciopraga, Ana Bantoş, Petru Ţaranu, Eugen 
Beltechi, Dan Mănucă, Andrei Eşanu, Nicolae Corlăteanu, Vasile 
Melnic, Valeriu Rusu, Leonida Lari, Ilinca Roşca, Alexei Acsan, şi, 
desigur, în fruntea listei respective rămânând neschimbat, în toţi 
cei zece ani, poetul Leo Bordeianu. Am elaborat concepţia publi- 
caţiei şi am purces la drum, ştiind din start că nu ne va fi uşor, că 
vom avea de înfruntat multe greutăţi, inclusiv cele provocate de 
invidia, pizma şi rătăcirile unora. Animati de lon Dumeniuk (spiritul 
lui tutelar şi acum ne ocroteşte!), înconjurați de mulţi prieteni ai 
revistei şi ai limbii române, am încercat şi încercăm să edităm o 
publicaţie onestă, lipsită de false pretenţii, bogată şi variată te- 
matic, clară ca mesaj, o revistă care se află nedezminţit, de zece 
ani, în serviciul unei cauze sfinte şi nu al unor interese trecătoa- 
re. Mulţumim şi pe această cale celor care, cu ocazia împlinirii a 
zece ani de la fondarea revistei, au găsit cuvinte de apreciere şi 
încurajare pentru echipa redacțională. Ne exprimăm recunoştinţa 
dlui lon Iliescu, Preşedintele României, pentru tulburătorul mesaj 
adresat revistei şi cititorilor ei, ilustrului lingvist acad. Eugeniu 
Cogeriu, pentru palpitantul discurs “Credinţă, sacrificiu şi destin”, 
rostit pe 21 mai 2001 în Sala Mare a Academiei de Ştiinţe, pre- 
cum şi tuturor vorbitorilor la această întâlnire a străjerilor “Limbii 
Române”. Atunci, în Sala Mare a Academiei, în acea atmosferă 
plină de entuziasm, nu-mi puteam imagina că peste exact trei luni, 
mă voi afla din nou (a câta oară?) în faţa dilemei: să semnez sau 
nu, în situaţia financiară precară, revista pentru tipar. Ca şi în alte 
rânduri avem noroc de dl Boris Mihalache, tipograful nostru, care 
înţelege că nu doar cuvintele contează... 

Or, dincolo de entuziasmul şi scepticismul de moment, din- 
colo de conjunctura socială şi politică (în temei, puţin favorabilă 
limbii române, implicit revistei noastre, care din 1994 nu mai are 
subvenţii din partea Guvernului R. Moldova), dincolo de fastul săr- 
bătorilor (la 31 august este aproape singura zi din an când limba 
noastră adună în capul meselor metafore, euforie şi multe, foarte 
multe promisiuni!) rămâne ca un handicap fără leac dramatica 
realitate lingvistică, ce nu a cunoscut ameliorarea reclamată în 
anii 1988-1989. 

Ce facem în continuare? Mergem, orbecăind, înainte? Sau 
o luăm de la capăt? 


8 Limba Ramână 


lon ILIESCU 
Preşedintele României 


IZBÂNDA DE A MENŢINE “LIMBA ROMÂNĂ” 
SUB LUMINA 
TIPARULUI ŞI A CONŞTIINŢELOR 


MESAJ Ă 
ADRESAT COMUNITĂŢII ROMÂNEŞTI 
__ DIN REPUBLICA MOLDOVA, CU PRILEJUL 
ÎMPLINIRII UNUI DECENIU DE APARIȚIE A REVISTEI 
“LIMBA ROMÂNĂ” DIN CHIŞINĂU 


Stimaţi redactori şi colaboratori, realizatori ai revistei 
“Limba Română”, 
Distins auditoriu, dragi invitaţi, 


Aniversarea revistei cu un titlu precum “Limba Română” îmi 
oferă prilejul adresării unor gânduri către toţi cei pentru care 
substantivul propriu al denumirii acestei publicaţii reprezintă 
leagănul comun al tradiţiilor, comunicării şi aspirațiilor celor 
mai lăuntrice pe care le simte, le trăieşte şi le menţine în viaţă 
o importantă comunitate de pe malul stâng al Prutului, ce şi-a 
trimis acum, în această sală, o parte dintre cei mai iluştri repre- 
zentanţi ai săi. 

Pentru că ne înţelegem, pentru că putem comunica, pentru că 
ne uneşte trunchiul de neclintit al unei istorii comune, pentru că 
ne revendicăm aceleaşi tradiţii şi obiceiuri, pentru că ne rostuim 
viaţa prin rostirea aceloraşi gânduri, pentru că avem nu numai 
acelaşi fond principal de cuvinte, ci şi acelaşi fond principal de 
sentimente — şi pentru că toate acestea trebuiau să poarte un nume, 
un singur nume, li s-a spus, simplu, “limba română”; şi, mai exact, 
li s-a spus, simplu, Revista “Limba Română”! 

lată de ce suntem astăzi alături de Dumneavoastră, la o săr- 


“Limba Română (a 10 ani 9 


bătoare ce cred că este nu numai a revistei cu acest nume, ci şi a 
limbii române ca atare. 

Cunosc bine ce înseamnă truda scriitorului şi stăruința edi- 
torului — în orice condiţii, darămite într-o perioadă atât de grea, 
complicată, cu vicisitudini bănuite şi nebănuite, precum a fost acest 
deceniu al “Limbii Române” din Chişinău şi de pe tot malul stâng 
al Prutului. Marea performanţă a redactorilor şi colaboratorilor, a 
editorilor şi realizatorilor revistei este, în aceste condiţii, tocmai 
izbânda de a menţine “Limba Română” sub lumina tiparului şi a 
conştiinţelor, de a fi reuşit să capteze, din deşertul arid al tranziţi- 
ei, seva binefăcătoare cu care şi-au putut hrăni mintea şi sufletul 
numeroşi dascăli, cercetători şi oameni cu nepieritoare devoțiune 
pentru spiritualitatea noastră comună şi ancestrală. 

Nici acum, la intrarea în cel de-al treilea lustru de viaţă — cum 
ar fi spus George Călinescu —, soarele n-a ieşit pe deplin din nori 
pentru “Limba Română”. Ştiu bine dificultăţile cu care se confruntă 
echipa redacțională a publicaţiei — după cum ştiu şi cât de impor- 
tantă este menţinerea ei pe catargul înalt al corăbiei cu idealuri şi 
aspirații ce navighează prin universul de gânduri al comunităţii 
româneşti de pe malul stâng al Prutului. 

In general, procesele de reformă şi tranziţie pe care le-am 
cunoscut cu toţii au afectat, din păcate, componenta cea mai sen- 
sibilă a oricărei societăţi — cultura, viaţa literar-artistică, climatul 
spiritual. Dificultăţile economice s-au propagat şi au erodat nu 
numai dimensiunea socială — nivelul de trai al oamenilor —, ci 
şi dimensiunea spirituală a existenţei noastre, răscolind tablele 
de valori culturale tradiţionale, diminuând resursele alocate vieţii 
literar-artistice, îngustând porţile de acces spre cultură, fragilizând 
egalitatea şanselor în procesul educaţional al tinerelor generaţii. 

Constrângerile economice nu sunt însă de neînvins; pe de o 
parte, am încredere în succesul reformelor, în stoparea declinului 
şi reluarea creşterii economice, astfel încât, pe această bază, so- 
cietatea să-şi poată reîntoarce privirea şi atenţia către domeniile 
sale cele mai vulnerabile şi mai expuse — cultura, arta, literatura. 
Pe de altă parte însă, am aceeaşi încredere în resursele interioa- 
re — de vitalitate morală, de conştiinţă nealterată şi chiar de ima- 
ginaţie practică — pe care oamenii de cultură le au în a găsi soluţii 
adecvate împrejurărilor pe care le traversăm, dar şi de a triumfa 
asupra acestora. 

Totodată, se impune — la fel de necesar — o adaptare creativă, 
practică şi eficientă, la condiţiile existente, a conduitei şi atitudinii 
tuturor celor care au responsabilităţi instituţionale şi morale faţă 
de “Limba Română”. Suntem conştienţi de necesitatea acestui 
efort de adaptare — iar angajamentul nostru, pe care-l declarăm 
public cu prilejul acestei adunări festive, este că-l vom face, fără 
nici o ezitare! 

Numai astfel îi vom ajuta pe cronicarii timpurilor noastre să 
poată scrie că nu bietul om este sub vremi, ci vremile sunt sub 
oameni! 

În ceea ce priveşte România, vă este cunoscută opţiunea 
noastră de a conferi continuitate şi mai multă substanţă colaborării 
multilaterale cu instituţiile de pe malul stâng al Prutului, cu Repu- 
blica Moldova. În acest climat şi pe acest fundal, ce au în vedere 
trăsăturile perene ale relaţiilor dintre comunităţile româneşti de pe 
cele două maluri ale Prutului, vom stimula cu mai multă energie 
posibilităţile noi pe care le oferă cadrul democratic al administraţiei 
locale, contactele directe, sub diferite forme, între cetăţenii dife- 
ritelor localităţi din cele două ţări. Rudenia naturală a românilor 
de pretutindeni poate căpăta, astfel, şi forma unei “rudenii insti- 
tuţionale”, în care consilii locale, organizaţii neguvernamentale, 
instituţii culturale şi de presă pot să stabilească acţiuni comune, cu 
schimburi de idei şi iniţiative şi cu firească reciprocitate, în folosul 
locuitorilor din aşezările respective. Alături de relaţiile politice, la 
nivel guvernamental şi de stat, alături de eforturile conjugate ale 
României şi Republicii Moldova pe multe paliere ale vieţii inter- 
naţionale, considerăm că modalitatea cea mai naturală şi cea mai 
eficientă de consolidare a tuturor virtuţilor istorice şi spirituale care 
ne unesc o reprezintă tocmai acest contact nemijlocit între oameni 
şi instituţii de la nivelul comunităţilor locale. 

Plasată într-un asemenea context, am convingerea că “Limba 
Română” — atât publicaţia cu acest titlu, cât şi forma astfel definită 
a legăturii fundamentale şi structurale dintre noi — va găsi noi spa- 
ţii de dezvoltare şi perpetuare către conştiinţa tinerelor generaţii. 

Din acest punct de vedere, vă încredinţez că iniţiativele şi 
proiectele editoriale pe care publicaţia Dumneavoastră le anunţă 
acum, la intrarea în cel de-al doilea deceniu al existenţei sale, vor 
găsi în România, la intelectualitatea românească şi la instituţiile 
statului nostru, ecoul de sensibilitate necesar şi suficient să le 
atragă întreaga susţinere. 

Vă doresc multă sănătate şi aceeaşi seninătate sufletească, 
atât de pilduitoare pentru noi toţi. 

La mulţi ani, în eternitate, “Limba Română”! 

UN BUN MODEL DE ABORDARE 
A SPINOASELOR PROBLEME 
DE ŞTIINŢĂ ŞI CULTURĂ 


MESAJUL 
ACADEMIEI DE ŞTIINŢE A REPUBLICII MOLDOVA 


Stimate dle redactor-şef Alexandru Bantoş, 
Stimaţi membri ai Colegiului de redacţie al revistei “Limba Română”, 
Onorată asistenţă 


Sesiunea de astăzi este nu numai o şedinţă festivă prilejuită de 
împlinirea unui deceniu de apariţie a revistei “Limba Română”, dar şi 
o manifestare ştiinţifică, academică, în care se vor menţiona impresio- 
nantele realizări ale colaboratorilor revistei pe tărâmul lingvistic şi literar 
pe parcursul celor 10 ani de muncă asiduă. 

Această publicaţie de ştiinţă şi cultură şi-a propus drept scop sus- 
ținerea procesului de revigorare a limbii de stat şi de reafirmare a ei în 
toate sferele vieţii sociale, economice şi culturale. Pe parcursul unui 
deceniu a militat consecvent pentru restabilirea şi promovarea adevărului 
ştiinţific privind limba, istoria şi cultura neamului nostru. Revista a reuşit 
să ofere în permanenţă un bun model de abordare a spinoaselor pro- 
bleme de ştiinţă şi de cultură. Colaborează fructuos cu multiple institute 
de cercetări ale Academiei de Ştiinţe, în prim-plan situându-se Institutul 


Acad. Andrei Andrieş: Revista “Limba Română” este o veritabilă redută în 
care ştiinţa se îmbină în mod fericit cu problemele generale de cultură şi care 
pledează în permanenţă în favoarea adevărului ştiinţific. 

de Lingvistică, Institutul de Literatură şi Folclor, Institutul de Istorie etc. 
Una dintre liniile principale ale programului redacţional este evaluarea 
şi reevaluarea patrimoniului literar naţional, revista propunând o viziu- 
ne modernă a literaturii, bazată pe principii estetice fundamentate din 
punct de vedere ştiinţific. Un viu ecou în societate a suscitat publicarea 
articolelor, studiilor, eseurilor semnate de personalităţi marcante din 
republică şi din lume. 

Ţinuta ştiinţifică, stilul elevat, aspectul grafic original şi mereu 
proaspăt ale publicaţiei au reuşit s-o transforme într-un centru de atrac- 
ţie pentru cititori, plasând-o printre cele mai bune apariţii editoriale din 
ultimul timp. 

Totodată, redacţia revistei “Limba Română”, în colaborare cu Aca- 
demia de Ştiinţe a Republicii Moldova, cu institutele de profil de aici, a 
participat la organizarea şi mediatizarea lucrărilor unor importante foruri 
ştiinţifice naţionale şi internaţionale. In cele 69 de numere ale publica- 
tiei şi în 16 volume editate în aceşti ani de către redacţie în colecţia 
“Biblioteca revistei Limba Română”, a fost generalizată şi sintetizată 
practica de interpretare a fenomenului lingvistic la est de Prut, cititorului 
larg fiindu-i oferite solide argumente de ordin filologic, istoric, juridic etc. 
despre denumirea corectă a limbii noastre şi necesitatea extinderii ariei 
ei de funcţionare. 

Revista “Limba Română” este înalt apreciată de către specialişti 
notorii, lucru despre care vorbesc multiplele prezentări şi recenzii apă- 
rute în periodicele din Republica Moldova, din România şi din alte ţări. 
Activitatea fructuoasă a revistei desfăşurată pe parcursul a zece ani, 
numeroasele acţiuni de ordin ştiinţific şi cultural, organizate de colegiul 
redacţional, iar în ultimii trei ani împreună cu Centrul de Cultură şi Asis- 
tenţă Didactică “Casa Limbii Române”, instituţie ctitorită de către revista 
“Limba Română” cu sprijinul Primăriei municipiului Chişinău, conturează 
profilul revistei “Limba Română” ca o veritabilă redută în care ştiinţa se 
îmbină în mod fericit cu problemele generale de cultură şi care pledează 
în permanenţă în favoarea adevărului ştiinţific. 

Cu ocazia frumoasei aniversări Academia de Ştiinţe a Republicii 
Moldova adresează cele mai sincere felicitări redacţiei şi autorilor care 
timp de un deceniu au întreţinut vie flacăra adevărului despre noi. 

Vivat, crescat, floreat! 


Chişinău, 21 mai 


Acad. Andrei ANDRIEŞ, 
preşedinte 

Ş CULTIVAREA 
UNITAŢII NAŢIONALE SPIRITUALE 


MESAJUL INSTITUTULUI 
DE LINGVISTICA “AL. PHILIPPIDE”, IAŞI 


Stimaţi membri ai redacţiei revistei “Limba Română”, 
Stimate domnule redactor-şef Alexandru Bantoş 


În Eneida (cântul al VI-lea, versurile 126-129), referindu-se la uşu- 
rinta coborârii unui om sau unui neam în infern şi la dificultatea ieşirii 
de acolo, Vergiliu afirma următoarele: “... Uşor e să mergi în Avernuc. 
/ Poarta lui Pluto cel negru deschisă-i ziua şi noaptea. /Insă ieşirea la 
lumea de sus şi reîntoarcerea-n lume, /Asta e greul şi rău!” (traducere 
de George Coşbuc). 

A băut şi poporul român, de o parte şi alta a Prutului, vreme înde- 
lungată, din apele înnegurate ale Styxului, obişnuindu-se cu amăreala 
paharului. Când însă a încercat să iasă din nou la lumină, a constatat 
cât de anevoios şi chiar dureros este urcuşul. Imperialismul bolşevic 
i-a împărţit în români şi moldoveni, măgulindu-i pe cei dintâi cu iluzia 
libertăţii, iar pe ceilalţi cu iluzia internaţionalismului. Desprinderea de 
năravurile bolşevice este asemănătoare cu o naştere grea şi îndelun- 
gată, cu deosebire acolo unde pericolul surghiunirii în gheţurile urşilor 
albi a pândit vreme de aproape două secole. 

In comparaţie cu această lungă perioadă de sclavie, cei zece ani 
de apariţie, la Chişinău, a revistei “Limba Română” reprezintă o incon- 
testabilă victorie asupra forţelor întunericului. Inainte de toate, pentru 
că este cea dintâi publicaţie din istoria bogată a presei periodice chişi- 
năuiene care afirmă, răspicat, chiar din titlu, romanitatea subdialectului 
vorbit de românii dintre Prut şi Nistru, romanitate negată în fel şi chip de 
servitorii bolşevismului. In al doilea rând, pentru că este alcătuită cu un 
profesionalism desăvârşit, care nu face loc amatorismelor periculoase 
şi dăunătoare, refuzând entuziasmele gratuite. Revista cultivă stăruitor 
ştiinţa adevărată şi respinge, la fel de stăruitor, falsurile lingvistice şi 
istoriografice. 

De asemenea, este de apreciat interesul constant arătat de revista 
“Limba Română” tuturor provinciilor româneşti, prin numere tematice 
realizate cu multă pricepere şi care contribuie la cultivarea unităţii na- 
tionale spirituale. 

Adresându-se atât profesorilor, cât şi elevilor, revista “Limba Ro- 
mână” creează un climat instructiv-educaţional de înaltă ţinută, pregă- 
tind generaţiile viitoare pentru o corectă înţelegere a istoriei, limbii şi 
literaturii naţionale. 

Dorim revistei “Limba Română” o apariţie îndelungată, iar colectivu- 
lui redacţional putere de muncă şi sănătate, pentru susţinerea nobilelor 
scopuri pe care şi le-a propus şi pe care le urmăreşte cu demnitate. 


Prof. univ. dr. Dan MĂNUCĂ, 
director 

LIMBA ROMÂNĂ p 
ESTE MAI MULT DECÂT O REVISTĂ 
DE SPECIALITATE 


MESAJUL MINISTERULUI ÎNVĂȚĂMÂNTULUI 
DIN REPUBLICA MOLDOVA 


Stimaţi membri ai redacţiei şi colaboratori 


ai revistei “Limba Română”, 
Onorată asistenţă! 


Un adevăr axiomatic exprimă cu o evidentă claritate ideea că 
rolul şi locul cuvântului în viaţa omului este primordial. Ca să trăieşti 
cu toată intensitatea viaţa propriei tale epoci este foarte important să 
conştientizezi valoarea neaşteptat de frumoasă a vorbei, care ştie să 
tămăduiască răni, să înalțe spiritele, dar şi, atunci când e cazul, să 
penalizeze cu vehemenţă. 

În numele Ministerului Învăţământului exprim sincere felicitări 
redacţiei revistei “Limba Română”, tuturor colaboratorilor ei pentru 10 
ani de sărbătoare a cuvântului românesc în Republica Moldova. Trăiţi 
cu intensitate valorică, aceşti ani formează o vârstă semnificativă, care 
înseamnă un parcurs istoric, tradiţii frumoase, experienţă de comunicare 
şi performanţe evidente. 

De-a lungul acestor zece ani revista omagiată astăzi a mers suflet 
lângă suflet cu profesorul modern, contemporan. În paginile acestei 
publicaţii se regăsesc preţioase materiale didactice şi sfaturi metodice 
importante pentru profesorul de azi, ce proiectează demersul educa- 
tional dintr-o perspectivă nouă, mai flexibilă, care se rezumă nu doar 
la reuşita şcolară, ci mai cu seamă la cea umană. Acest obiectiv este 
prezent în mod iminent şi în demersurile inovaţionale ale profesorilor 
de performanţă care, prin această revistă, au o reală posibilitate să 
dialogheze cu alţi colegi cu o altă experienţă. 

O concluzie ce se impune ar fi că “Limba Română” este mai mult 
decât o revistă de specialitate. Ea este un reuşit manual de cultură şi 
civilizaţie, un veritabil laborator de creaţie artistică, publicând lucrările 
copiilor dăruiţi cu talent. În felul acesta se îndeplineşte un obiectiv esen- 
tial al educaţiei moderne: promovarea şi încurajarea copiilor — valori 
pe care le are acest pământ şi care trebuie ocrotite. 

Dragi colegi! 

S-a afirmat, pe bună dreptate, că limba se perfecţionează continuu. 
Ea ţine pasul cu dezvoltarea culturii şi civilizaţiei, îmbogăţindu-ne cu noi 
cuvinte care desemnează spiritul creator al omului. 


wE JUE IIAPHELI 
CREDINȚĂ, SACRIFICIU ŞI. DESTIN 
REVISTA -LIMBA ROMÂNA: 
LA 10 ANI 

Prezidiul şedinţei festive: academicienii Gheorghe Mihăilă, Andrei Andrieş, 
Eugeniu Cogeriu, Mihai Cimpoi, moderatorul întrunirii, şi Alexandru Bantoş, 
redactor-şef al revistei “Limba Română”. 


Ne bucură faptul că prin revista “Limba Română” avem fericita 
ocazie să ne cunoaştem valorile neamului, să le învăţăm şi să le punem 
în lumină. 

Colaboratorii acestei publicaţii ne oferă un fascinant prilej de a 
contura, în mare, portretul omului, cercetătorului, distinsului lingvist, 
savant cu renume mondial, dar şi fiu devotat acestui meleag, dl Eugeniu 
Coşeriu. 

Luând în consideraţie titanica muncă a Domniei sale şi contribuţia 
enormă la dezvăluirea adevărului şi în interesul obiectului lingvisticii, dar 
şi remarcabila-i prezenţă la acest forum, doresc să exprim, în numele 
Ministerului Învăţământului al Republicii Moldova, a miilor de profesori 
şi elevi care Vă cunosc şi Vă apreciază cercetările, multă sănătate şi 
tinereţe perpetuă. 

Vă mulţumim pentru lumina adevărului care izvorăşte din tot ce 
faceţi pentru noi, contemporanii miracolului coşerian. 


Nicolae BUCUN, 
viceministru 


‘Limba Română” (a 10 aui" 17 


MODESTIE ŞI TENACITATE 
ÎN NOBILA MUNCĂ DE APOSTOLAT 


MESAJUL MINISTERULUI EDUCAŢIEI 
ŞI CERCETĂRII DIN ROMÂNIA 


Stimaţi colegi, 


Revista “Limba Română” de la Chişinău, aidoma neobosiţilor 
dascăli din şcolile Republicii Moldova, pe parcursul celor zece ani de 
existenţă, a ştiut să-şi ducă, cu modestie, dar şi cu tenacitate, nobila 
muncă de apostolat întru luminarea celor mulţi, vitregiţi de vicisitudinile 
vremii şi ale istoriei, cu lumina cea dreaptă a adevărului despre noi şi 
despre veşmântul fiinţei noastre, contribuind în mod simţitor la o mai 
bună cunoaştere a spaţiului cultural comun de către românii de pe am- 
bele maluri ale Prutului. Prin ţinuta ştiinţifico-metodică şi prezentarea 
grafică revista dumneavoastră şi-a câştigat un loc meritoriu în repertoriul 
publicaţiilor de limba română nu numai în Republica Moldova, ci şi în 
România. Admirăm, de asemenea, eforturile depuse de colectivul re- 
dacţiei pentru ca revista să ajungă în fiece bibliotecă şcolară. Exemplu 
demn de urmat şi de alte publicaţii româneşti din ţară şi din spaţiile în 
care există suflare şi simtire românească. 

În numele instituţiei pe care o reprezint vă felicit cordial şi vă urez 
noi energii şi inspiraţie în activitatea dumneavoastră de sprijinire a şcolii 
româneşti şi de integrare în spaţiul cultural comun. 


Ecaterina ANDRONESCU, 
ministru 


BUEN 


Sala mare a A.Ş.M. s-a dovedit a fi “mică” pentru prietenii revistei. 

UN IMPORTANT | 
FACTOR DE CULTURA 


MESAJUL INSTITUTULUI 
DE LITERATURA ŞI FOLCLOR AL A.Ş.M. 


Onorată asistenţă, 


Este un merit deosebit al colectivului redacţional faptul că în cei 
zece ani ce-au trecut de la evenimentele care au marcat fondarea re- 
vistei “Limba Română” ea nu s-a abătut de la programul iniţial elaborat 
de primul ei redactor-şef, savantul şi omul cu suflet mare lon Dumeniuk, 
decât numai pentru a-l îmbogăţi şi perfecționa. Revista a respectat 
întocmai ceea ce se preconiza în cuvântul inaugural: “In majoritatea 
lor, materialele publicate vor avea un caracter practic, aplicativ, fiind 
deopotrivă destinate specialiştilor în materie şi celor care se află la 
început de cale în acumularea cunoştinţelor de limbă şi literatură”. 
Revista a devenit astfel o sursă indispensabilă pentru un cerc larg de 
cititori, în primul rând pentru elevi, studenţi, pedagogi. Ea s-a impus prin 
varietatea şi actualitatea materialelor publicate, prin ţinuta lor ştiinţifică. 
Considerăm că astăzi fiecare cercetător trebuie să aibă în vedere şi 
materialele apărute în revista “Limba Română”. De aceea ar fi necesară 
publicarea, la anumite intervale de timp, a unor liste de materii pentru 
a înlesni căutările. 

Prestigiul unei reviste este determinat de valoarea autorilor care 
publică în paginile ei. Pe parcursul anilor, revista “Limba Română” i-a 
avut în calitate de autori pe cei mai distinşi savanţi filologi, istorici, spe- 
cialişti în alte domenii nu numai din Republica Moldova şi din România, 
dar şi pe o seamă dintre conaţionalii noştri stabiliţi peste hotare. Printre 
aceştia este şi marele nostru compatriot, profesorul Eugeniu Coșeriu, 
căruia îi adresăm din partea colectivului Institutului de Literatură şi Folclor 
felicitări călduroase cu ocazia jubileului Domniei sale. Vă dorim multă 
sănătate şi urări de bine, Domnule Profesor. 

Revista “Limba Română” este un factor important de cultură. La 
ora actuală ea este una dintre cele mai prestigioase publicaţii de profil 
filologic din întreg spaţiul românesc. Revista trebuie să-şi găsească 
locul în casa fiecărui intelectual şi a celora care aspiră la acest nume. 
Ea este un bun al generaţiilor de faţă şi va servi şi generaţiilor viitoare. 
Nădăjduim că revistei “Limba Română” îi este hărăzită o viaţă lungă. 
Să-i dorim cale bună în secolul al XXI-lea. 


Vasile CIOCANU, 
director 

COLABORARE PRODIGIOASĂ 
CU UNIUNEA SCRIITORILOR 


MESAJUL 
UNIUNII SCRIITORILOR DIN MOLDOVA 


Cu ocazia primului bilanţ de activitate urăm revistei “Limba Româ- 
ně” viaţă lungă, profundă implicare în procesul de renaştere naţională 
basarabeană, largă rezonanţă la cititori. 

“Limba Română” a devenit una dintre cele mai prestigioase reviste 
de cultură datorită abnegaţiei şi calităţilor profesionale ale echipei redac- 
tionale, nivelului elevat al colaboratorilor, problematicii vaste. Menţionăm 
cu satisfacţie colaborarea prodigioasă cu Uniunea Scriitorilor. 

Ne bucură faptul că întreaga activitate a revistei e axată pe dragos- 
tea faţă de limba română, pe grija pentru ca ea să devină “casa fiinţei” 
româneşti în Basarabia. 

Urăm redacţiei, lucrătorilor tehnici, colaboratorilor şi tuturor celor 
care susţin apariţia revistei multă sănătate, inspiraţie, realizarea în faptă 
a “creşterii limbii româneşti şi a patriei cinstire”. 


Acad. Mihai CIMPOI, 
preşedinte 


Dincolo de cuvinte: acad. Eugeniu Cogeriu şi Mihai Cimpoi. 

LUMINA ACESTEI REVISTE 
NE CRISTALIZEAZA CA NAȚIUNE 


MESAJUL s 
CONSILIULUI SUPREM PENTRU ŞTIINŢĂ 
ŞI DEZVOLTARE TEHNOLOGICĂ 
DIN REPUBLICA MOLDOVA 


Revistei “Limba Română 
la zece ani de activitate 


O rază de lumină, dătătoare de viaţă nouă, orientată spre marea 
dorinţă a românilor de unire în cuget şi simţiri, a fost apariţia acum un 
deceniu a unei reviste de primă importanţă — “Limba Română”. Conce- 
pută la sfârşit de mileniu, ea a fost un produs al schimbărilor spre bine 
din societate, al trezirii la viaţă. Bătută şi ponegrită, ascunsă şi arsă, 
uitată şi batjocorită, marginalizată, frumoasa limbă română a reînviat, 
asemeni unui ghiocel alb şi plăpând, ca apoi să devină o floare a dăi- 
nuirii noastre ca neam. 

Aureolată cu har Dumnezeiesc, graţie creatorilor săi, cu o ţinută 
lingvistică şi ştiinţifică remarcabilă, “Limba Română” ne încântă privirea 
şi gândurile, ne extinde orizontul cunoaşterii, împresurând cu sfinte şi 
răscolitoare urme trecerea noastră prin timp. Editorialele redacţionale ale 
revistei dau tonul prin stringenţa problemelor abordate şi profunzimea 
tratării lor, oferă şansa unei febrile activităţi culturale. In calitate de revistă 
naţională unică, “Limba Română” canalizează sigur şi eficient eforturile 
intelectuale la valorificarea potenţialului nostru ştiinţific. Lumina acestei 
reviste ne cristalizează ca naţiune, ne face să înţelegem cine suntem 
şi pentru ce existăm, să medităm profund asupra realizării obiectivelor 
din prezent şi viitor. 

Cu prilejul frumoasei aniversări Consiliul Suprem pentru Ştiinţă şi 
Dezvoltare Tehnologică exprimă profundă recunoştinţă şi consideraţie 
colegiului redacţional, adresându-i cele mai calde felicitări şi urări de 
bine. Extindeţi suflul şi mândria naţională, creaţi un mediu viabil şi mi- 
raculos pentru dăinuirea noastră ca neam! Sperăm la vremuri pline de 
glorie şi înălţare sufletească pentru poporul român. 


Anatol ROTARU, 
preşedinte 

CELE MAI ALESE SĂRBĂTORI ROMÂNEŞTI 


MESAJUL PROF. VALERIU RUSU, 
DIRECTOR AL DEPARTAMENTULUI | 
DE LINGVISTICĂ COMPARATĂ ŞI ROMÂNĂ 
DE LA UNIVERSITATEA PROVENCE, FRANŢA 


Aix, 14 mai 2001 
Cu gândul şi cu inima la 21 mai 


“Limba Română” 
Casa Limbii Române, Chişinău 


Stimaţi prieteni, 
colaboratori ai celor două altare româneşti slujind aceeaşi casă, 


Sunt atât de departe de casă şi totuşi atât de aproape de ACASĂ, 
mereu, dar mai ales în zilele de sărbătoare. 

“Limba Română” şi Casa Limbii Române sunt printre cele mai alese 
Sărbători româneşti ale mele, aici în Sudul Franţei, în ţara lui Mistral şi 
Alecsandri. 

Tot ce aţi realizat în aceşti 10 ani este minunat. ŞI, în plus, aţi 
ştiut să răsfrângeţi lumina celor două instituţii, într-un gest de nobleţe 
şi generozitate latină, spre alte etnii conlocuitoare în Moldova, şi chiar 
peste frontiere, spre România “de acasă” şi până în Italia, Germania, 
Franţa, America ..., peste tot unde basarabenii s-au afirmat, prin muncă, 
talent şi dăruire, spre cinstirea Ţării noastre, a neamului nostru întreg. 

Fiţi mereu frumoşi şi harnici! 

Distinsă echipă redacțională, — Alexandru şi Ana Bantoş, Leo 
Bordeianu, llinca Roşca şi Alexei Acsan — sunteţi şi rămâneţi aprigi şi 
cumpătaţi ocrotitori de plai şi grai românesc. 

Să creştem şi de acum încolo, până în vecii vecilor, cu aceeaşi 
perseverenţă şi rodnicie, Frumosul şi Binele în ograda noastră strămo- 
şească! 


Vă îmbrăţişează frăţeşte 
Ruşii din Franţa — 
Romaniţa, Aurelia, Valeriu 

Nicolae DABIJA, 
redactor-şef al revistei “Literatura şi arta” 


REVISTA LIMBA ROMÂNĂ -— O CARTE 
DE ÎNVĂȚĂTURĂ 


Dragi colegi! Din partea revistei-surori “Literatura şi arta” transmitem 
cele mai sincere felicitări pentru copilul nostru al tuturor — “Limba Româ- 
nă”, care s-a despărţit de copilărie de la primii paşi, fiind în aceşti 10 ani 
mai mult decât o publicaţie. “Limba Română” este ea însăşi o baricadă, 
este o revistă luptătoare şi în condiţiile politice actuale, când minciuna 
vrea să devină politică de stat în Republica Moldova, “Limba Română” 
devine, după părerea mea, o revista cu titlul cel mai curajos în spaţiul 
dintre Prut şi Nistru. De ce? Pentru că unii autori de la “Glasul Moldovei”, 
de la “Comunistul” şi alte publicaţii ticăloşite susţin că limba română nu 
există. Dacă într-o scriptură veche Dumnezeu afirmă: “Despre cei care 
zic că eu nu exist, eu zic că ei nu există”, la fel putem mărturisi şi noi. 
Să ne bucurăm împreună că o avem, că ne are, când zic că ne are, ne 
avem în vedere pe toţi noi ca cititori. “Limba Română” este o revistă care 
e mai mult o carte de învăţătură, pentru întreaga populaţie a Basarabi- 
ei. Din ea învăţăm să ne vorbim limba, să ne respectăm pe noi înşine, 
de pe paginile ei ne-au vorbit mari personalităţi, mari lingvişti, precum 
Eugeniu Coşeriu, prezent astăzi la această manifestare şi care, după 
cum s-a spus, deşi fiziceşte locuieşte la o distanţă de mii de kilometri, 
sufleteşte este mereu aproape, este mereu cu noi. 


Aspect din sală. În prim-plan: acad. Boris Melnic şi Petru Soltan, poetul 
Dumitru Matcovschi şi actriţa Ninela Caranfil. 

lon HADÂRCĂ 


UN JUBILEU 
ÎNDĂRĂTNIC 


S-au împlinit zece ani de la 
apariţia primului număr al revistei 
de cultură şi civilizaţie românească 
“Limba Română”. 

E un jubileu îndărătnic ca insis- 
tenţa unui meşter ce-şi proiectează 
visul Zidirii temerare de-a dreptul pe 
roca de bazalt a veciei. 

In fiecare număr edificator al 
revistei, ca în veritabile pietre ale 
dăinulirii sale, s-a concentrat, caleido- 
scopic, tot ce are mai valoros spiritul 
românimii basarabene. De aseme- 
nea, tot ceea ce s-a aflat în perimetrul 
Patriei moderne mai accesibil şi mai 
aproape de zbaterile noastre, precum 
şi tot ceea ce a continuat să iubească 
şi să gândească româneşte pe întreg 
mapamondul. 

Studiile de specialitate, eseurile 
de opinie, operele literare, cronicile 
şi demersurile şi toate pledoariile 
constante pentru o expresie valori- 
că demnă în veşmintele sobre 
şi ne-demodate ale limbii române 
s-au conjugat în paginile revistei cu 
efortul de permanentizare a istoriei 
şi de gândire sincronizant-sintetică a 
dimensiunilor spaţiale, geografice şi 
temporale ale Patriei unice şi indivi- 
zibile în toată măreţia rostirii de sine. 

Un deceniu plin de surprize şi 
sinuozităţi s-a cristalizat în tiparele 
(jurnaliere) cu tot elanul şi frământul 
renaşterii, cu fantomele independen- 
tei de imperiu, cu praful războiului, cu 
cei nouă ani de temniţă la Hlinaia şi cu 
cifra treisprezece — articol de nefastă 
eroare constituţională, care se mai 
bălăbăneşte ca sabia ruginită a lui 
Damocle(v), ameninţându-i oricum 
existenţa. 

Acest jubileu vine să rememo- 
reze totodată începuturile, adică naşii 
şi apele botezului, aducând omagiul 
binemeritat întemeietorilor — regre- 
tatului prim redactor-şef lon Dume- 
niuk şi savantului Nicolae Mătcaş, 


iluştrilor filologi Eugeniu Coșeriu şi 
Valeriu Rusu şi, nu în ultimul rând, 
eminentei echipe redacţionale: Ana 
şi Alexandru Bantoş, care, alături de 
poetul Leo Bordeianu şi de un colegiu 
redacţional prestigios, au rezistat în 
timp şi au făcut din această revistă o 
veritabilă instituţie culturală, distinctă 
şi distinsă, ce nu mai necesită a-şi 
preciza sui generis care-i este hra- 
mul, deoarece pentru binevoitori e 
superfluu, iar pentru răuvoitori — cu 
atât mai mult. 

Astăzi, revista “Limba Română” 
este un argument axiomatic al pere- 
nităţii scrisului, verbului şi spiritului 
frontieră. 

Acesta este paşaportul dem- 
nităţii şi identităţii noastre spirituale. 
Căci dacă Limba este lumea adevăru- 
lui şi augusta cetate a spiritului uman, 
atunci limba română este contrafortul 
rezistenţei noastre şi coloana infinită 
a simţirii noastre în fluviul nesfârşit al 
civilizaţiei universale. 

Pe când laborioşii colaboratori 
ai revistei aduc lumina adevărului 
în casele oamenilor, fiecare casă în 
care intră revista devenind o casă 
a limbii române, nu putem decât să 
regretăm profund că o întreagă Casă 
a Presei nu a devenit şi ea o Casă 
a Limbii Române, nemaivorbind de 
Parlament şi alte instituţii statale, 
care, nemaiştiindu-şi originile, de 
fapt, se ne-mai-vorbesc şi se ne- 
mai-există. Ar fi normal şi logic ca 
întreaga republică să devină Casa 
Limbii Române. Acesta este marele 
deziderat al Revistei! Căci, în ultimă 
instanţă, limba nu poate fi separată 
de spaţiul geografic al libertăţii sale 
de zbor, precum şi de pilonii oficiali 
chemaţi să-i apere libertăţile. Casa 
unei limbi este matca pământului 
istoric unde-şi ară plugul şi numele 
fiinţa unui Neam. 

... Acestea mi-au fost ideile 
notate pentru o şedinţă (academi- 
că?) jubiliară, precipitată între timp. 
Felicitări cordiale Revistei “Limba 
Română” pentru aceşti zece (10) ani 
care cântăresc cât un secol, dorindu-i 
noi secole ce vor cântări cât milenii. 


15 mai 2001 

Acad. Silviu BEREJAN 
Chişinău 


ZECE ANI 

DE PROPAGARE 
A LIMBII ROMANE 
ŞI A CULTURII 
ROMANEŞTI* 


In a doua jumătate a anului 
1991 începe să apară (şi până la 
sfârşitul anului ies de sub tipar toa- 
te cele patru numere preconizate) 
revista trimestrială “Limba Română” 
(prima şi singura revistă cu acest 
nume sacru în Republica Moldova!), 
editată de Ministerul Ştiinţei şi Invă- 
ţământului, în funcţie de redactor-şef 
fiind multregretatul nostru coleg, uni- 
versitarul lon Dumeniuk, şi avându-i 
ca secundanţi pe Alexandru Bantoş, 
în calitate de redactor-şef adjunct, 
şi pe Leo Bordeianu, în calitate de 
secretar de redacţie. Tirajul iniţial era 
de 18.000 de exemplare. 

Realizarea acestei importante 
iniţiative a fost un act de curaj civic 
din partea celui care şi-a asumat 


* Prezentăm cu preponderență 
problematica limbii şi cea culturală în 
măsura în care tangentează cu prima. 
Problematica literară, istorică, sociologică 
ş.a. nu sunt luate în discuţie. 


această grea, dar necesară răspun- 
dere. Practic peste un an, numărul 
4/1992 al revistei “Limba Română” 
apare deja fără redactorul-şef: la 3 
noiembrie 1992 lon Dumeniuk ne 
părăseşte pentru totdeauna. Revista 
apare un an întreg fără redactor-şef 
(sub conducerea redactorului-şef ad- 
junct Alexandru Bantoş, care devine 
redactor-şef începând cu numărul 
1/1994), avându-l de atunci mereu 
alături pe Leo Bordeianu. 

In 1994, după adoptarea Con- 
stituţiei Republicii Moldova şi oficia- 
lizarea glotonimului limba “moldove- 
nească”, revista rămâne fără finanța- 
re din partea Guvernului R. Moldova 
şi, în consecinţă, colectivul redacţiei 
îşi asumă drepturile de editor, publi- 
caţia devenind independentă. 

Până în prezent au ieşit de 
sub tipar 69 de numere (la început 
câte 4 pe an, apoi, din 1994, câte 
6, iar din 1999 câte 12, dintre care 
unele comasate). Au apărut astfel 
46 de volume de revistă (ce e drept, 
tirajul a coborât în ultimii ani până la 
5000-6000 de exemplare din cauza 
mijloacelor financiare precare). 

In “Cuvânt înainte” (nr. 1; 1991) 
colegiul de redacţie subliniază că, 
deşi au fost adoptate istoricele legi 
despre limbă, marile probleme ră- 
mân fără soluţiile corespunzătoare. 
Din aceste considerente “publicaţia 
noastră îşi propune să readucă în 
prim-plan obiectivele şi finalităţile 
pentru care am militat fără preget ani 
şi decenii în şir” (p. 3) în speranţa de 
“a ieşi din infernul lingvistic ai cărui 
captivi mai suntem” (p. 4). 

Apariţia revistei “Limba Româ- 
nă” a fost salutată cu entuziasm şi 
speranţă nu numai de intelectuali, ci 
şi de alte pături sociale şi se difuza 
în tiraj mare, fiind mult solicitată de 
cititori. 

De asemenea şi-au exprimat 
bucuria Elsa Lider şi Paul Miron de 
la Secţia română a Universităţii din 
Freiburg: “De aici, de la izvoarele Du- 
nării, vă trimitem cu apele bătrânului 
fluviu... cele mai calde gânduri şi do- 
riri de izbândă...” (p. 5), Dan Mănucă 
de la Institutul de Filologie Română 
“A. Philippide” din laşi: “li doresc noii 
reviste “Limba Română” mult succes 
în realizarea idealurilor înălţătoare pe 

care şi le propune — cultivarea limbii 
naţionale şi afirmarea sentimentului 
de românitate” (p. 6), R. Budagov de 
la Universitatea din Moscova, mem- 
bru corespondent al A.R.Ş.: “Vreau să 
sper că “Limba Română” va deveni 
un adevărat vademecum pentru toţi 
cei care doresc să vorbească şi să 
scrie într-o limbă ridicată pe înălțimi 
nebănuite de iluştrii predecesori...” (p. 
5), colaboratorii şi membrii colegiului 
de redacţie ai revistei “Russkoie slo- 
vo”: “Suntem siguri că prin cuvântul 
tipărit vom putea contribui la apropi- 
erea spirituală şi la înţelegerea reci- 
procă atrăitorilor Moldovei suverane” 
(p. 6), Boris Sandler, copreşedinte al 
Societăţii culturii evreieşti din Moldo- 
va, Alexandr Brodski, redactor-şef al 
gazetei “Naş golos”: “Vedem cu toţii 
cum cauza salvării limbii naţionale a 
devenit, de fapt, o cauză a salvării 
poporului însuşi” (p. 6). 


kk 


În toţi aceşti ani revista a găzdu- 
it în paginile sale multe materiale de 
lingvistică, sociolingvistică, cultivare 
a limbii, ştiinţă şi critică literară, istorie 
şi cultură, semnate de diferiţi autori — 
academicieni, profesori, scriitori, 
doctoranzi, învăţători, studenţi etc. 

Din multitudinea de probleme 
abordate le menţionăm pe cele de 
lingvistică, de importanţă majoră 
pentru starea de lucruri existentă în 
republică până la perioada de trezire 
a conştiinţei naţionale şi cea care s-a 
constituit după evenimentele revolu- 
ţionare din anii 1988-1991. 

Deci expunerea ce urmează nu 
este exhaustivă, ci selectivă, trierea 
materialelor fiind şi ea subiectivă şi 
realizată după probleme (nu după 
autori). 

In ordine cronologică aş înce- 
pe cu articolul de sociolingvistică 
al cercetătorului-psiholog Aurelian 
Silvestru din nr. 1/1991, considerând 
că el ar trebui reluat peste 10 ani ca 
unul ce fixează o situație lingvistică 
în Republica Moldova, ale cărei 
repercusiuni le urmărim şi astăzi în 
societatea actuală. Studiul Victime 
ale bilingvismului: copiii complexaţi 
abordează, de pe poziţiile ştiinţei 


psihologice, o problemă deosebit 
de dureroasă a realităţii noastre nu 
numai lingvistice, şi anume cea a 
complexelor de inferioritate ale vorbi- 
torilor de limba română (numită acum 
un deceniu “moldovenească”!), mulţi 
dintre care din copilărie s-au simţit şi 
se mai simt complexaţi pentru că au 
fost puşi în condiţii dificile de evoluţie. 

“Din punct de vedere psiholo- 
gic, — afirmă autorul —, complexele 
constituie un ansamblu (inconştient) 
de reprezentări şi stări afective, cu 
încărcătură distructivă, care macină 
moralitatea omului din interior” (p. 
119). 

“Un copil complexat ajunge de 
cele mai dese ori o personalitate rata- 
tă”, căci “complexele ridică obstacole 
de netrecut în comunicarea lui cu alţi 
oameni, îi menţin constant o stare in- 
terioară apăsătoare ce îl împovărea- 
Ză, îl împiedică să se desăvârşească, 
să se simtă liber în exprimare”. 

Aceasta este explicaţia că în 
mediul băştinaşilor am avut ani în şir 
şi mai avem atâţia “bâlbâiţi”, cum li se 
spunea, atâţia retardaţi psihic, atâţia 
taciturni, atâţia retraşi, ce preferă 
să tacă în loc să se exprime liber şi 
dezinvolt ca cei de limba rusă sau ca 
cei de limba română din Ţară — lucru 
pe care îl observă oricine e mai atent 
la modul de a vorbi al basarabenilor. 
Abia din anii 1990 încoace a început 
să apară şi în mediul băştinaşilor 
dezinvoltura firească în vorbirea 
celor neîmpovăraţi de bilingvismul 
obligatoriu cu caracter frustrant pen- 
tru voinţa oricărei persoane umane. 
Urmările acestei stări de lucruri au 
fost catastrofale pentru psihicul mai 
multor generaţii de moldoveni “bi- 
lingvi”. Este o tragedie naţională de 
care n-am scăpat. Căci bilingvismul 
unilateral naţional-rus (acesta este 
mai degrabă un “semilingvism” şi 
duce la “semiintelect”) a fost făcut 
“parcă anume pentru a împiedica 
accesul naţionalilor din fostul imperiu 
sovietic la circuitul universal al valori- 
lor umane...”, se afirmă în încheierea 
articolului semnat de A. Silvestru. 

Problema dată rămâne actuală 
şi sunt toate motivele să fie reluată 
în paginile revistei “Limba Română”. 

Foarte multe dintre opiniile ex- 
puse la începutul existenţei revistei 
şi-au găsit continuarea şi dezvoltarea 
în multe alte studii de interes general 
pentru cultura lingvistică de la noi. 
Unele dintre acestea au fost ulterior 
adunate sub genericul “Adevărul 
despre noi” în cărţi de tip antologic 
din seria Biblioteca revistei “Limba 
Română”. E vorba, în primul rând, de 
lucrarea de amploare Limba Româ- 
nă este patria mea Studii. Comuni- 
cări. Documente, culegere de texte 
publicate în revista “Limba Română” 
(Chişinău, 1991-1996), editată în 
anul 1996. Selecţia textelor şi prefata 
aparţin redactorului-şef Alexandru 
Bantoş, avându-i drept coordonatori 
pe lingviştii S, Berejan, A. Ciobanu 
şi N. Mătcaş. Intre copertele cărţii în 
discuţie regăsim studiile celor mai 
reprezentativi autori publicaţi în de- 
curs de cinci ani de “Limba Română”. 
Antologia e dedicată ilustrului nostru 
conaţional Eugen Coșeriu. 

Limba română definită de Ni- 
chita Stănescu ca “patria mea” nu 
poate fi hotar între fraţi, iar “cei ce vor 
să facă forţat din limbă o mânioasă 
graniţă, conform spuselor lui Grigore 
Vieru, vor rămâne ruşinaţi pururi în 
faţa lui Dumnezeu şi înaintea Istoriei” 
(p. 6). 

O antologie similară este şi 
cea semnată de cunoscutul luptător 
pentru promovarea adevărului despre 
limbă Nicolae Mătcaş, editată în anul 
1998 sub expresivul titlu Român mi-e 
neamul, românesc mi-e graiul. 
Singura deosebire dintre prima şi a 
doua lucrare constă în faptul că tex- 
tele incluse aparţin unui autor, care 
a adăugat la materialele extrase din 
revistă şi câteva articole şi recenzii ce 
au văzut lumina tiparului în altă parte. 
In rest, ea este realizată în aceleaşi 
condiţii ca şi antologia precedentă: 
în seria Biblioteca revistei “Limba 
Română”. 

Cartea cuprinde multe argu- 
mente incontestabile şi fapte ce 
infirmă “teoriile” inventate ale unor 
impostori care concep existenţa mol- 
dovenilor aparte de cea a neamului 
românesc şi a graiului moldovenesc 
aparte de limba română. 

Continuăm prezentarea revis- 
tei “Limba Română” referindu-ne 
la nr. 3/1994 (pe copertă, o hartă 
foarte sugestivă uneşte printr-un arc 
tricolor Bucureştiul cu Chişinăul), 
care este dedicat Congresului al V- 
lea al Filologilor Români ce a avut 
loc la laşi şi la Chişinău între 6 şi 9 
iunie 1994. Numărul dat cuprinde, în 
fond, rapoarte, comunicări, date şi 
documente (rezoluţia Congresului, 
un apel către Parlament şi un me- 
moriu cu privire la sprijinirea revistei 
“Limba Română”). După cuvântul de 
deschidere rostit de regretatul lon 
Coteanu, academician, Preşedintele 
Societăţii de Ştiinţe Filologice din 
România, urmează toate rapoartele 
de la şedinţa în plen (E. Coşeriu, 
Ş. Munteanu, S. Berejan, D. Irimia, 
M. Avram, Al. Crişan, A. Ciobanu, |. 
Hangiu, M. Zamfir, P. Cornea), apoi 
o parte din comunicările ţinute la laşi 
(celelalte sunt incluse, cum se anun- 
tase la sfârşitul sumarului numărului 
3, în numărul următor — al patrulea). 

Nr. 4/1994 este unul reprezen- 
tativ din mai multe puncte de vedere. 
In primul rând, anume aici se con- 
semnează (v. şi nr. 4, 1992) marea 
pierdere pe care a suportat-o revista 
— trecerea în neființă a iniţiatorului 
şi fondatorului ei, redactorul-şef lon 
Dumeniuk: se publică materiale şi 
fotografii ce evocă amintirea marelui 
luptător pentru unitatea limbii şi cul- 
turii româneşti. 

Tot în numărul dat sunt insera- 
te materialele anunţate pe coperta 
revistei în felul următor: Parlamentul 
întreabă, Academia răspunde şi Con- 
gresul al V-lea al Filologilor Români. 
In cel dintâi caz e vorba de o expune- 
re amplă (p. 4-10) a “Şedinţei lărgite 
a Prezidiului Academiei de Ştiinţe a 
Republicii Moldova pentru discutarea 
şi aprobarea răspunsului solicitat de 
Parlamentul R. Moldova” (la decizia 
adoptată de Prezidiul A.Ş. pe data de 
9.09.94 se referă şi Nicolae Mătcaş 
în P.S.-ul său din “Scrisoare dincolo 
de moarte”, adresată nedespărţitului 
său prieten de luptă lon Dumeniuk). 
Urmează “Răspunsul la solicitarea 
Parlamentului R.M. privind istoria 
şi folosirea glotonimului “Limba 

moldovenească” (Opinia specialişti- 
lor-filologi ai Academiei acceptată la 
Şedinţa lărgită a Prezidiului A.Ş.M.)” 
(p.11-13), “Declaraţia de protest 
a Academiei Americano-Române 
privitor la introducerea, în noua Con- 
stituţie a R.M., a denumirii de “limba 
moldovenească” pentru realitatea 
lingvistică a vorbitorilor de limba ro- 
mână de la est de Prut” (p.14) şi “De- 
claraţia Consiliului Uniunii Scriitorilor 
din Moldova” în legătură cu aceasta, 
adoptată la şedinţa Consiliului din 10 
octombrie 1994 (p.15). 

In cel de-al doilea caz e vorba 
de continuarea publicării comunică- 
rilor prezentate la laşi şi Chişinău în 
cadrul Congresului al V-lea al Filolo- 
gilor Români. 

Materiale ale altei întruniri a 
lingviştilor români inserează şi nr. 
5-6 din 1994 la rubrica “Starea de 
veghe”. Sunt publicate toate luările 
de cuvânt de la Sesiunea ştiinţifică 
“Limba română şi varietățile ei locale”, 
ce a avut loc la Bucureşti în 31 oc- 
tombrie a anului în curs (participanţi: 
E. Simion, M. Caragiu-Marioţeanu, G. 
Ţepelea, S. Berejan, V. Guţu-Romalo, 
E. Vasiliu, Gr. Brâncuş, Gh. Mihăilă, 
V. Pavel, E. Beltechi, A. Turculeţ, M. 
Sala, N. Saramandu, N. Mătcaş). 

In nr. 5 al anului următor (1995) 
la mai multe rubrici (prima fiind “Coor- 
donate spirituale”) revista publică un 
grupaj de materiale despre activitatea 
ştiinţifică (filologică) a marelui cen- 
tru cultural-ştiinţific Cluj (conferinţa 
“Muzeul Limbii Române”, despre 
Sextil Puşcariu,fondatorul instituţiei, 
Nicolae Drăganu, cunoscut om de 
ştiinţă ş.a.). 

Un spatiu larg în revistă îl ocu- 
pă materialele despre ortografie şi 
punctuație. 

Articole numeroase consacra- 
te ortografiei în ansamblu sau unor 
aspecte le întâlnim chiar în anii de 
început ai revistei: vezi nr. 1/1991 
(M. Avram, K sau C, Ch, Ck, Q), nr. 
2/1991 (F. Şuteu. Sinonimia î=â în 
evolutie istorică), nr. 3-4/1991 (Orto- 
grafia limbii române: trecut, prezent, 
viitor. Moţiune adresată conducerii 


A.R. de participanţii la masa rotundă 
cu acelaşi nume din cadrul “Zilelor 
academice ieşene” din 7-8 noiem- 
brie 1991), nr. 1/1992, nr. 2-3/1992, 
nr. 1/1993 (D.N. Uritescu, Flagrant 
delict... ortografic). 

La rubrica “Controverse” s-a 
publicat un set de materiale cu aceas- 
tă temă în trei numere consecutive 
(2/1993, 3-4/1993 şi 1/1994: opiniile, 
prezentate pe larg, ale partizanilor 
noii reforme ortografice (Probe pro 
şi contra şi Hotărârea Adunării Gene- 
rale a A.R. din 17.02.1993, Raportul 
Preşedintelui de atunci al A.R., M. 
Drăgănescu, Ortografia limbii româ- 
ne. Cu Hasdeu, Maiorescu, Puşcariu 
şi Rosetti, studiul prof. Gh. Mihăilă, 
Câteva reflecţii privind ortografia 
limbii române), opiniile adversarilor 
reformei preconizate (C.-G. Pamfil, 
Pe marginea unui raport academic 
sau Ce nu ştie domnul preşedinte al 
Academiei Române; |. Oprea, Titu 
Maiorescu şi ortografia limbii române 
cu litere latine; Gh. Chivu, Propunerile 
de modificare a ortografiei şi cerințele 
cercetării filologice; S. Dumistrăcel, 
Caesar asupra grammaticos?; re- 
cenzia aprobativă a Luminiţei Fassel 
la cartea lui S. Dumistrăcel Lupta în 
jurul literei â şi demnitatea Academiei 
Române) şi opţiunea pentru a păstra 
statu-quo a cunoscutului romanist 
suedez Alf Lombard: Despre folosirea 
literelor â şi î. 

Cât priveşte punctuaţia, s-a 
evidenţiat în mod special prof. Anatol 
Ciobanu. Domnia sa, începând cu 
primul număr al noii reviste, expune 
în serie şi in extenso (unele sub ace- 
laşi titlu chiar) Normele de punctuație 
în vigoare (vezi nr. 1/1991, 2/1991, 
3-4/1991, 1/1992) după studiile sale 
anterioare, trecând apoi la generali- 
zări (Caracterul informativ al punc- 
tuaţiei, 2/1993; Punctuaţia şi cultura 
scrisului, 3-4/1993). Toate aceste 
materiale au intrat şi în volumul 
Punctuaţia limbii române (Chişinău, 
“Lumina”, 1993, 252 p.), apărut ulte- 
rior şi recenzat amănunţit de Petru 
Butuc în acelaşi număr 3-4 (p.45-47). 

În 1998 are loc un eveniment 
cultural deosebit pentru filologii din 

Republica Moldova: este inaugurat 
un important centru de ştiinţă şi cul- 
tură — Casa Limbii Române. Eveni- 
mentului îi este dedicată o parte din 
nr. 4 al anului în curs, în continuare 
publicându-se, tot la rubrica “Mari fi- 
lologi români”, exegezele consacrate 
lui Sextil Puşcariu (începute anterior). 

Numărul 6 din 1998 consem- 
nează vizita marelui lingvist al con- 
temporaneităţii, Eugeniu Coșeriu, în 
Republica Moldova şi manifestările 
ştiinţifice şi culturale, realizate cu 
acest prilej (cu prezentarea pe co- 
pertă a momentului festiv, în care 
oaspetelui nostru îi este acordat 
Ordinul Republicii). Un grupaj de ma- 
teriale despre viaţa şi opera celebrului 
nostru compatriot anticipează acest 
eveniment în nr. 3-4/1996, cu ocazia 
împlinirii a 75 de ani de la naştere. 

Nr. 9 din 1999 este dedicat în 
întregime Săptămânii poeziei ro- 
mâneşti basarabene în Franţa (ce a 
avut loc la începutul lunii mai 1999) 
organizată de Departamentul de 
Lingvistică Comparată şi Română 
de la Universitatea Provence din 
Aix-en-Provence, în fruntea căruia 
se află neobositul nostru compatriot, 
prof. Valeriu Rusu, care ţine de mulţi 
ani prelegeri de limbă, literatură şi 
civilizaţie românească frecventate de 
mii de studenţi din Franţa şi din alte 
ţări (vezi şi nr. 6/1997). 

Pe lângă impresiile de călăto- 
rie sunt incluse spicuiri din poezia 
basarabeană în traducerea franceză 
a discipolilor profesorului V. Rusu, 
precum şi câteva referinţe despre 
activitatea soţilor Aurelia şi Valeriu 
Rusu (memorii şi confesiuni), un 
dialog cu naistul Gheorghe Zamfir şi 
alte materiale privind limba, cultura şi 
civilizaţia franceză prin prisma limbii 
şi literaturii române (din Basarabia, 
în primul rând). 

Un proiect de ultimă oră al co- 
legiului redacţional al revistei “Limba 
Română” poartă genericul Itinerare 
ale identității noastre. Obiectivul 
acestui proiect este redescoperirea 
şi readucerea, pentru cititorul basara- 
bean, a neasemuitelor valori culturale 


de pe malul drept al Prutului. În felul 
acesta au apărut nr. 11, 1999, dedi- 
cat judeţului Călăraşi, nr. 3-5, 2000, 
dedicat Maramureşului, vatră de 
istorie românească cu Ţara Oaşului, 
Sighetu Marmaţiei, Baia Mare şi alte 
centre maramureşene. 

Cel mai recent, nr. 1-3, 2001 
consacrat judeţului Suceava, sau 
Bucovinei — oază de spiritualitate 
românească pentru basarabeni, căci 
acolo, în Ţara de Sus, care e aura 
nordică a românităţii, se află salba 
de localităţi cu nume răscolitoare 
pentru toţi cei ce simt româneşte: 
Putna, Voroneţ, Suceava, Cernăuţi, 
Vatra Dornei, Rădăuţi, Dragomirna, 
Gura Humorului, Moldoviţa, Suceviţa, 
Rarău ş.a. 

Această incursiune în istoria şi 
cultura strămoşească deschide noi 
orizonturi tinerelor generaţii basara- 
bene, care au posibilitatea şi datoria 
de a cunoaşte mirifica realitate cultu- 
rală românească. 

Întrucât aniversarea a 10-a a 
revistei “Limba Română” a coincis 
cu aniversarea a 80-a a renumitului 
lingvist de talie universală Eugeniu 
Coşeriu, trebuie amintit şi faptul că 
începutul apariţiei revistei noastre 
a coincis şi cu perioada revenirii la 
baştină (după jumătate de secol) a 
ilustrului savant pornit din Mihăilenii 
Basarabiei pentru a ajunge pe cul- 
mile ştiinţei lingvistice mondiale. Şi 
în toţi anii de apariţie a revistei prof. 
E. Cogşeriu a fost mereu prezent, 
într-o formă sau alta, în paginile ei 
şi a volumelor din colecţia Biblioteca 
revistei “Limba Română”. Au fost 
publicate materiale diverse legate 
de cele trei aniversări ale maestrului 
ce au avut loc în ultimul deceniu, de 
vizitele Domniei sale în Ţară şi în 
Republica Moldova cu alte ocazii, de 
prezentarea publicaţiilor din opera 
sa în limba română, precum şi cu 
prilejul altor evenimente neordinare 
cu participarea sărbătoritului nostru. 

Acad. Anatol CIOBANU 
Chişinău 


REVISTA LIMBA ROMÂNĂ 
ŞI UNELE ASPECTE ALE INSTRUIRII FILOLOGICE 


În cartea Dubla sacrificare a lui Eminescu (Bucureşti, 1999) Teodor Co- 
dreanu scrie că “Eminescu era regele spiritului național”. Ei bine, nu voi exagera 
prea mult spunând că la cei zece ani ai săi revista “Limba Română” a ajuns a fi 
regina spiritului naţional în Republica Moldova. Fireşte, în Republica Moldova 
apar multe şi extrem de valoroase publicaţii umanistice, dar revista omagiată 
se distinge printr-o sănătoasă metodologie, printr-un caracter profund cognitiv, 
educativ şi estetic şi printr-o ţinută tipografică de toată lauda. 

Credo-ul redactorului-şef al revistei, adjuncţilor săi şi colegiului de redacţie 
e transparent: trezirea simțului naţional al cititorului, a dragostei de neam, isto- 
rie, limbă, cultură, obiceiuri strămoşeşti, educarea cititorilor în planul toleranţei 
şi respectului faţă de valorile spirituale ce aparţin altor popoare. O asemenea 
direcţionare a revistei este pe deplin justificată, deoarece în cei aproape 50 de 
ani de regim totalitar s-a ajuns la o erodare completă a conştiinţei naţionale a 
generaţiilor postbelice. Sute şi zeci de mii de tineri au fost instruiți în cu totul 
alt spirit decât cel naţional, în cu totul altă limbă decât cea română. Şi, la drept 
vorbind, nici nu avea cine să cultive conştiinţa naţională, s-o alimenteze, să ţină 
mereu aprins focul din vatră, pentru că mii de pedagogi de toate gradele, de 
frica represaliilor, au fost nevoiţi în 1944 să se refugieze peste Prut, părăsind 
şcolile, liceele, gimnaziile etc. Să urmărim tabelul de mai jos: 


a Localitatea Numărul de pedagogi în Numărul de pedagogi 
Basarabia de până la 1944 rămaşi după 1944 


13 
264 

Aşadar, la o populaţie de aproximativ 3 min de suflete reveneau în peri- 
oada imediat postbelică cei 264 de pedagogi! 

Un caz probabil unic în istoria ţărilor civilizate europene. 

Revista “Limba Română”, chiar din momentul fondării sale (1991), anunţa 
prin vocea primului ei redactor-şef, regretatul profesor universitar, mare patriot 
şi om de omenie lon Dumeniuk, că se va adresa “în primul rând pedagogilor, 
studenţilor, elevilor, într-un cuvânt şcolii de toate treptele, unde se dă, de fapt, 
bătălia decisivă pentru revigorarea şi perpetuarea neamului şi graiului matern, 
pentru conştientizarea unităţii etnice şi spirituale a românilor de pretutindeni” 
(vezi “L.R.”, 1991, nr. 1, p. 3). 

De atunci şi până în prezent revista “Limba Română” merge şi bate la 
uşile instituțiilor de învățământ, bibliotecilor, caselor de cultură etc., întinde o 
mână de ajutor cadrelor didactice, dar mai ales profesorilor de limba şi litera- 
tura română, de istorie, de sociologie etc. Anume aceşti dascăli sunt chemaţi 
“a lumina poporul cu lumina cea dreaptă” (A. Mateevici), ei având datoria de a 
spune tot adevărul despre limba, istoria şi cultura neamului nostru. Prestigiosul 
savant-economist Paul Bran, într-un interviu dat hebdomadarului “Literatura şi 
arta” (din 25 decembrie 1997, p. 3), afirma: “Un filolog predă cea mai de preţ 
disciplină universitară — iubirea de ţară şi de neam”. 

Anume profesorii ciclului umanistic sunt cei care explică învăţăceilor mi- 
racolul poporului român, dezvăluie factorii ce au alimentat rezistenţa neamului 
nostru în condiţii extrem de nefavorabile: permanent am fost înconjurați, ba 
şi cotropiţi de ginte alogene şi, de regulă, ostile nouă. In acest sens poetul 
George Coşbuc scria cu multă durere: “Câţi duşmani aveam pe lume//Graiul 
ni-l cereau anume//Să-l lăsăm”. Dar nu l-am lăsat, ci, dimpotrivă, l-am dezvoltat, 
înfrumusețat, l-am ridicat la nivelul idiomurilor de largă circulaţie şi, oricât ar fi 
de paradoxal, am creat şi valori de talie europeană. In toată această operă de 
întreţinere a mândriei naţionale, în sensul cel mai nobil al termenului, un rol 
fundamental l-a avut şcoala. 

Roadele sunt evidente. In cei zece ani de independenţă a Republicii Mol- 
dova, de publicare sistematică a revistei “Limba Română”, de multiple acţiuni 
la nivel statal privind reanimarea spiritului naţional şi a patriotismului natural, 
tinerele generaţii (absolvenţi ai şcolilor de toate gradele), specialiştii de diverse 
profesii (medici, ingineri, militari, oameni politici, artişti, ziarişti, constructori 
etc.) vorbesc româneşte mai frumos, mai expresiv, mai nuanţat, posedă din 
ce în ce mai bine limbajele de specialitate, abandonând calchierile de tot felul 
şi împrumuturile nejustificate din limba rusă. 

Anume noile generaţii de tineri şi tinere, care nu sunt complexaţi şi nu sunt 
afectaţi de virusul politicii antinaţionale de tristă faimă, care vor să cunoască 
tot adevărul şi “să spună lucrurile aşa cum sunt” (E. Coșeriu), vor fi acei care 
vor apăra cu îndârjire glia strămoşească, limba noastră cea română şi valorile 
naţionale. În acest sens, poetul academician Grigore Vieru, contrariat de unele 
propuneri (făcute de parlamentari) ce ar fi în detrimentul limbii noastre, s-a 
adresat către Preşedintele Republicii Moldova, scriind: “Domnule Preşedinte, 
cât despre Limba Română, lăsaţi treaba asta pe seama copiilor şi tineretului 
nostru studios, că dânşii vor şti să o apere singuri...” (vezi “Literatura şi arta”, 
10 mai 2001, p. 1). 

Şi într-adevăr, la ora actuală în Republica Moldova avem 460 000 de elevi, 
care învaţă în 1456 de şcoli. Din numărul acestora 312 359 frecventează şcolile 
cu limba română de predare şi 147 647 — şcolile cu limba rusă de predare. In 
republică funcţionează 1085 şcoli româneşti, 257 şcoli ruse şi 114 şcoli mixte 
(ruso-româneşti, ruso-ucrainene, ruso-bulgare, ruso-găgăuze etc.). Ei bine, 
toţi elevii din R.M. şi-au dat seama de identitatea lingvistică moldo-română, au 
înţeles incontestabilul adevăr ştiinţific că există o singură limbă literară — cea 
română, pe care o studiază cu plăcere, pentru că ea este bogată, plastică, 
dulce ca un fagure de miere (M. Eminescu), capabilă a exprima toate gându- 

rile şi sentimentele ce-i asaltează. Limba română dispune de toate registrele 
terminologice necesare oricărei profesii. 

In această ordine de idei este de regretat faptul că în Transnistria, unde 
locuiesc circa 240 000 de români-moldoveni (conform Recensământului de la 
1 ianuarie 1987), numai 14,5% din copiii acestora frecventează şcolile moldo- 
veneşti, nemaivorbind de faptul că ei utilizează grafia rusească. In Unitatea 
Teritorială Autonomă Găgăuzia (unde populaţia găgăuză constituie doar 47%) 
există 55 de şcoli, dintre care 50 sunt cu limba de predare rusă, o şcoală cu 
limba de predare română şi 4 şcoli mixte. 

Fireşte, în aceste teritorii slova românească pătrunde mai greu, adevărul 
ştiinţific privind limba şi istoria neamului nostru îşi fac pârtie anevoios, dar pro- 
cesul de democratizare a societăţii noastre, de liberalizare a cugetării, a unor 
opinii şi idei ce, pentru moment, vin în contradicţie cu părerea şi, poate, chiar 
cu ideologia oficială, va conduce încet, dar sigur, spre cunoaşterea adevărului 
total, spre triumful cauzei naţionale. Şi-n acest sens, revista “Limba Română” a 
avut, are şi va avea un cuvânt greu de spus. Concepţia ei este justă, patriotică, 
naţională şi realistă, urmând cu stricteţe postulatele expuse încă în numărul 
inaugural: 

— a publica tot ce contribuie la “creşterea limbii româneşti şi-a Patriei 
cinstire” (|. Văcărescu); 

— a lumina cât mai profund pe cititorii săi; 

— a întoarce pe cei rătăciţi la sânul limbii materne; 

— a-i îndemna pe compatrioți să-şi cultive dragostea faţă de limba, istoria 
şi cultura neamului românesc; 

— a dezvolta simţul limbii la toţi cei ce vor s-o cunoască; 

— a trezi interesul pentru corectitudinea vorbirii, pentru norma literară etc. 

Revista “Limba Română”, după cum am spus, se adresează în mod expres 
şcolii, corpului profesoral didactic. Prin materialele publicate revista urmăreşte 
scopul de a repune în circuit tradiţiile învăţământului naţional. Colosul de la Tü- 
bingen, lingvistul secolului al XX-lea, doctor honoris causa a 40 de Universităţi, 
inclusiv al Universităţii de Stat din Moldova (1992), al Universităţii de Stat “Al. 
Russo” din Bălţi (1998), al Universităţii Pedagogice de Stat “Ilon Creangă” din 
Chişinău (2001), Cavaler al Ordinului Republica Moldova, Eugen Coșeriu îşi 
aduce aminte că şcoala românească antebelică “era excepţională”, ea dându-i 
elevului de la Mihăileni (Râşcani) “cadrul ideal şi baza dezvoltării intelectuale 
ulterioare”. Dar să-i dăm cuvântul profesorului Coşeriu: “Am observat mult mai 
târziu ce anume a însemnat această şcoală românească pentru mine, atât 
şcoala primară, unde l-am avut pe extraordinarul învăţător Roman Mândâcanu, 
cât şi, apoi, liceul, unde de asemenea am avut o serie de profesori excepţionali. 
De abia mai târziu mi-am dat seama ce a însemnat pentru mine această şcoală 
şi în ce măsură mi-a determinat, cel puţin, orientarea dezvoltării mele, dacă 
nu chiar această dezvoltare ca atare, deşteptând în mine interesul şi pasiunea 
pentru ştiinţa fundată şi justificată, pentru episteme ca opuse simplei doxa” 
(vezi “Echinox”, 1996, a. XXVIII, nr. 10-12, Cluj-Napoca, p.11). 

După cum ne convinge lingvistul nr.1 al contemporaneităţii, dl profesor 
Eugen Coşeriu, bazele metodologice şi metodice ale tradiţionalei şcoli naţionale 
româneşti erau eficiente şi mult prea instructive. Revista “Limba Română”, prin 
numeroasele şi interesantele materiale “în ajutorul pedagogului”, încearcă să 
calce pe urmele celor mai frumoase şi sănătoase tradiţii naţionale ale şcolii 
româneşti antebelice. 

Graţie muncii redactorului-şef dl Alexandru Bantoş, a celor doi adjuncţi 
(Ana Bantoş, savant, critic şi istoric literar, şi dl Leo Bordeianu, poet de mare 
talent), a secretarului de redacţie dna Ilinca Roşca, a prestigiosului colegiu de 
redacţie, revista “Limba Română” a devenit o veritabilă enciclopedie filologică, 
istorică şi de civilizaţie românească. 

li dorim viaţă eternă şi exclamăm: 

Vivat! Crescat! Floreat! 

Semper sitis in flore! 

Acad. Eugeniu COŞERIU 
Tubingen, Germania 


CREDINŢĂ, SACRIFICIU ŞI DESTIN 


DISCURS ROSTIT LA ŞEDINŢA FESTIVĂ 
PRILEJUITĂ DE ÎMPLINIREA UNUI DECENIU 
DE APARIȚIE A REVISTEI “LIMBA ROMÂNĂ” 


Stimate domnule preşedinte al Academiei de Ştiinţe a Moldo- 
vei, domnilor academicieni, dragi colegi şi dragii mei basarabeni! 

Eu mă pregătisem pentru sărbătorirea revistei “Limba 
Română”, dar a trebuit să constat că, în mare parte, sărbătoritul 
am fost eu şi deci trebuie mai întâi să mulţumesc celor care au 
luat iniţiativa acestei sărbătoriri pentru toate distincţiile care mi 
s-au acordat şi să vă mulţumesc tuturor pentru dragostea pe care 
mi-aţi arătat-o, poate neştiind că această dragoste este şi a fost 
totdeauna reciprocă, anticipată, pentru toţi cei care mă cunoşteau 
şi pentru cei care nu mă cunoşteau. 

Să ne întoarcem însă la revista “Limba Română”. Într-un 
scurt comentariu, la Bălţi, tot cu ocazia aniversării revistei “Limba 
Română”, spuneam că această publicaţie este aşa cum trebuie să 
fie o revistă care se numeşte “Limba Română”, aici în Republica 
Moldova, şi chiar pe întreg teritoriul limbii româneşti. Spuneam 


Acad. Eugeniu Coşeriu — primul deţinător al diplomei jubiliare a revistei 
“Limba Română”, pe care i-o înmânează di Alexandru Bantoş, redactor-şef. 

aceasta, fiindcă printre princi- 
piile mele, principii deontolo- 
gice şi etice care privesc, pe 
de o parte, natura şi esenţa 
ştiinţei şi, pe de altă parte, mo- 
rala, etica omului de ştiinţă, un 
principiu, ultimul în ordinea în 
care se prezintă, însă primul 
poate în ordinea reală, este 
principiul binelui public, pen- 
tru omul de ştiinţă: principiul 
responsabilităţii sociale şi cul- 
turale. Adevăratul om de ştiinţă 
înţelege că nu face cultură şi 
nu face ştiinţă numai pentru 
universalitate şi rămânând în 
turnul său de fildeş, că ştiinţa, 
mai ales o ştiinţă a culturii cum 
este lingvistica, se face pentru 
toţi, fiindcă ne interesează pe 
toţi şi că deci omul de ştiinţă 
are şi datoria să se ocupe cu tot 
ceea ce îl interesează pe vorbi- 
tor. Şi pe vorbitor îl interesează 
poziţia limbii lui în cultură, îl 
interesează politica lingvistică, 
îl interesează toate problemele 
practice de cultivare a limbii 
ş.a.m.d. Spun de multe ori că 
lingvistul nu trebuie să uite 
că limbajul funcţionează prin 
şi pentru vorbitori, nu prin 
şi pentru lingvişti. Ceea ce-l 
interesează pe vorbitor şi ceea 
ce-l doare pe vorbitor trebuie 
să-l intereseze şi pe lingvist, 
chiar dacă lingvistul se ocupă 
numai de teoria limbajului la 
nivelul cel mai înalt şi cel mai 
general. De aceea spuneam că 
revista “Limba Română” cores- 
punde acestui principiu de etică 
culturală. 

Să ne întoarcem cu gân- 
dul la anii 1988-1989. De ce 
era nevoie atunci pe terenul 
limbii române şi al tradiţiilor 
culturale române? Incepuse 
deja reacţiunea după ani foar- 
te întunecaţi. Intelectualii se 


Eugeniu Coşeriu: Astăzi revista 
a devenit de-a dreptul indispensabilă. 

mişcaseră, începuse entuziasmul pentru limba şi cultura naţională, 
poeţii îşi dăduseră seama că “nu au dreptul la eroare”. incepuse şi 
reluarea legăturilor la acest nivel al intelectualilor, al cultivatorilor 
de limbă, începuse reluarea legăturilor cu toată tradiţia culturii 
româneşti şi a limbii române. Insă, mai întâi, limba română nu era 
în realitate recunoscută. Nu era recunoscută în două sensuri. Nu 
era recunoscută aici, în Republica Moldovenească de pe atunci, ca 
limbă de stat, şi nu era recunoscută ca limbă de cultură. 

Situaţia limbii naţionale aici era cu totul alta, decât, de exemplu, 
în Georgia, în Armenia sau în Ţările Baltice. Nu trebuie să credem 
că peste tot în Uniunea Sovietică situaţia limbilor naţionale ar fi fost 
aceeaşi. Când am fost în Georgia, la Universitatea din Tiflis, marele 
lingvist de acolo Arnold Cicobava îmi ceruse să dau o conferinţă 
şi i-am spus că aveam deja una pregătită, scrisă, tradusă în lim- 
ba rusă. Şi dumnealui mi-a spus: “Nu, la noi nu se poate, fiindcă 
aceasta este o universitate georgiană şi aici ori vorbiţi georgiana, 
ori vorbiti în orice altă limbă şi noi vă traducem”. Şi aşa a fost. Am 
rămas cu conferinţa mea rusească în buzunar. Am vorbit în limba 
germană şi conferinţa a ţinut mai mult de trei ore, fiindcă o studentă 
din Germania, o studentă georgiană, a tradus cuvânt cu cuvânt tot 
ce am spus. Deci statutul real al limbii georgiene era cu totul altfel 
decât cel al limbii naţionale de aici, unde nimeni nu ti-ar fi spus că 
nu e oportun să-ţi ţii conferinţa, fiind străin, în limba rusă. 

Pe de altă parte, limba naţională de aici nu era recunoscută 
nici în ceea ce priveşte identitatea ei istorică, nu era recunoscută 
ca fiind nu “aceeaşi cu”, pentru că nu e vorba de două lucruri 
identice, ci fiind pur şi simplu limba română şi nimic altceva. In 
acest sens, pe atunci, această limbă era încă limba numită oficial 
moldovenească, cu toată rezistenţa nu numai a lingviştilor străini 
care spuneau că limba moldovenească e pur şi simplu limba 
română scrisă cu caractere ruseşti, ci şi cu toată rezistenţa unor 
lingvişti sovietici ruşi, foarte oneşti, care spuneau că e, pur şi sim- 
plu, aceeaşi limbă vorbită în două state diferite, ca în cazul altor 
limbi care nu-şi schimbă identitatea istorică prin faptul că sunt 
vorbite în Germania, în Elveţia şi în Austria, de exemplu. Aici eram 
într-o situaţie stranie în care nu se găseau alte republici din Uniune: 
o singură republică se afla, din câte ştiu, în aceeaşi situaţie, adică 
i se atribuia o limbă nouă şi diferită de limba ei tradiţională. Era 
Tadjikistanul, căruia i se atribuia o limbă tadjică, nouă, existentă 
de abia în epoca sovietică. In Republica Moldovenească de atun- 
ci exista chiar lume convinsă că e nevoie de traduceri din limba 
română în limba “moldovenească”; şi se spune că cineva i-ar fi 
propus şi lui Sadoveanu să-l traducă şi că acesta ar fi răspuns cu 
rostirea lui moldavă care este şi a mea: “Audz, mişăii! Sî ma traduci 
pi mini în limba me”. 

Era nevoie deci de un organ care să precizeze toate aceste 
chestiuni, care să facă din limba română nu numai limbă de stat, 
cu acest nume şi sub această formă, ci şi limba de cultură a acestei 
republici. 

Să facă astfel încât limba română să fie limba republicii în 
toate domeniile culturii, în viaţa publică, în administraţie, în şcoală 
ş.a.m.d. Să se poată spune şi aici: Nu, aceasta este o universitate 
românească şi aici trebuie ori să vorbiţi româneşte, ori, dacă nu, 
vă traducem. Era nevoie de un organ care să dea bătălia pentru 
limbă şi nu într-o lună, într-o zi, pentru a cuceri numai cu numele 
calitatea de limbă de stat, ci pentru a cuceri într-adevăr cultura, 
administraţia şi politica în acest stat. 

In al doilea rând, limba naţională pe care acum putem s-o nu- 
mim limba română nu era în realitate cunoscută în epoca “bilingvis- 
mului armonios”, limba română era, de fapt, redusă la sărăcie, era 
redusă la ocazii de familie, cu totul locale de întrebuințare: nu era 
aici, în realitate, o situaţie de bilingvism, era o situaţie de diglosie, 
cu o vădită inegalitate între limba imperiului şi limba naţională a 
acestei regiuni. Limba cu care te puteai duce peste tot era alta, nu 
era limba naţională. Cu limba naţională te puteai duce, din când 
în când, pe undeva şi nu peste tot. Până şi foarte mulţi dintre in- 
telectuali, dacă nu erau scriitori, dacă nu erau muncitori ai limbii, 
cunoşteau limba română, mai ales în ce priveşte sintaxa, uneori 
şi în ce priveşte fonetica (pe care ţăranii n-au pierdut-o niciodată), 
numai într-o măsură relativă. Deci era necesar ca un organ public 
să înceapă cultivarea limbii, să fie un organ permanent de cultivare 
a limbii, de corectare a greşelilor de limbă, chiar şi între intelectuali, 
de precizare a terminologiei, de flexibilizare a sintaxei după mo- 
delele pe care le aveam şi le avem în tradiţiile de dincolo de Prut. 
Era necesar un astfel de organ. 

In al treilea rând, se rupsese, se întrerupsese tradiţia culturală 
a limbii române. Adică tradiţia noastră, a basarabenilor, chiar 
tradiţia lui Stamati, tradiţia lui Hasdeu, tradiţia care continuă apoi 
cu Alecu Russo, cu Donici, până la Stere, Buzdugan ş.a. Această 
tradiţie rămăsese întreruptă, fiindcă se afirma că toţi aceşti scrii- 
tori care într-adevăr au fost şi făuritori ai limbii române, că aceşti 
scriitori au fost prin tendinţa lor, prin ideologia lor mai curând 
scriitori români decât moldoveni. Şi toată tradiţia cealaltă din restul 
României se uitase în mare parte. Mie mi-a povestit Grigore Vieru 
că foarte târziu a auzit de Eminescu şi alţii mi-au povestit cât au 
trebuit să sufere ca să redescopere tradiţiile culturale româneşti, 
ca să afle că totuşi şi această părticică de Univers îşi are tradiţiile 
ei culturale, solide, serioase, vechi şi că se poate pune în multe 
domenii la nivelul “luminii care venea de la răsărit”. Trebuia ca 
această tradiţie să fie reînviată, să se lege din nou şi mai ales să 
se cultive cunoaşterea ei efectivă şi conştiinţa demnităţii ei. Adică 
să nu se mai creadă că noi, cei de tradiţie culturală română, avem 
numai o cultură inferioară, cultura “indigenilor” care pot să-şi scrie 
limba lor numai pentru a face literatură locală în limba lor. Să se 
afle că avem şi ştiinţă de cel mai înalt nivel, şi poezie, şi literatură 
de nivel internaţional, literatură scrisă chiar şi de autori ““moldo- 
veni”, dar moldoveni români. Să afle toţi, de exemplu, ce spunea 
Călinescu despre nuvela Alexandru Lăpuşneanul a lui Negruzzi 
(şi el, într-un sens, ““basarabean”), anume că este o operă care ar 

Chişinău, 29 septembrie 1998. Aspect de la ceremonia de decernare a 
Ordinului Republicii academicianului Eugeniu Coșeriu. 


fi devenit celebră ca Hamlet, dacă limba română ar fi fost o limbă 
universală (şi e vorba de o judecată critică serioasă şi solidă, nu de 
o izbucnire de orgoliu naţional). Această tradiţie trebuia reluată şi 
reînviată în conştiinţa intelectualilor şi neintelectualilor: să ştie tot 
poporul că vorbeşte româneşte şi că în această limbă a fost creată 
o cultură de valoare universală. Era nevoie de un organ care să 
îndeplinească această misiune, să se întoarcă la tradiţii şi să poată 
educa conştiinţele în acest sens. 

Tradiţia aceasta este însă şi o tradiţie diferențiată, nu numai 
o tradiţie comună. Era nevoie de un organ care să arate care este 
şi diversitatea în unitatea acestei tradiţii, care să ne poată spune 
care a fost individualitatea culturală a Sucevei, sau a Bucovinei în 
general, care a fost individualitatea Maramureşului şi cum a fost 
apreciată această individualitate culturală şi naţională în acelaşi 
timp de anumiţi poeţi, care au devenit, pe drept cuvânt, un mit 
şi nu un mit absurd cum s-a crezut. Era nevoie, totodată, să se 
prezinte, pentru cei care cunoşteau limba numai până la un anu- 
mit punct, vechile modele de limbă. Nu ca să fie doar imitate, ci 
pentru ca aceste modele să fie un îndemn la creativitate, la acea 
creativitate pe care şi noi, ţăranii moldoveni din Ţara de Sus şi din 
Ţara de Jos, n-am pierdut-o niciodată, fiindcă întotdeauna am fost 
vorbitori de limba română. Dacă ni se dau modele, dacă se şterge 
slinul şi mucegaiul, atunci putem crea mai departe şi colabora şi 
noi la creşterea limbii româneşti. Deci era nevoie de un organ care 
să publice aceste modele de limbă. Era nevoie de un organ care să 
publice şi ce se putea obţine prin noua educaţie lingvistică, adică 

poezii şi proze de debut ale tinerelor talente de aici, ca să se vadă 
că sămânța bună nu piere atunci când cade pe un teren fertil. 

Era nevoie de un organ care să recucerească tradiția şi în ceea 
ce priveşte persoanele, oamenii care au creat această tradiție aici în 
Basarabia şi dincolo de Prut, care să-i recucerească şi să-i readucă 
“acasă” şi pe unii fii îndepărtați, dar nu risipitori, ca, de exemplu, 
cel care se afla la Tubingen. Deşi, cum a spus-o poetul Dabija, în 
realitate nu plecase niciodată de la Mihăileni. Era nevoie, în sfârşit, 
să se răspândească modelele de limbă şi ştirile despre tot ce se 
făcea pe tărâmul limbii româneşti şi despre toate luptele pentru 
afirmarea limbii româneşti, în popor, în şcoli, printre învăţători, 
pentru că ei erau şi sunt cei care vor duce mai departe această 
creştere a limbii. Era nevoie din când în când să se adune lucrurile 
mai importante din acest domeniu, comunicările şi rapoartele la 
congrese sau la alte întruniri şi să se împartă, eventual, chiar gra- 
tuit, pentru că nu toată lumea, în condiţiile care se creaseră, putea 
cumpăra revistele şi volumele respective. 

După cum vedeţi, am descris o misiune, am încercat să arăt 
de ce era nevoie în acei ani, înainte de 1991, când a apărut pentru 
prima dată revista Limba Română. Am descris tocmai misiunea 
revistei Limba Română: de această revistă era nevoie atunci şi 
dacă atunci era nevoie de această revistă şi de tot ce a făcut cu 
atâta râvnă, cu atât entuziasm şi atâtea sacrificii în aceşti ani, astăzi 
trebuie să spunem că revista nu e numai necesară: în condiţiile 
politico-culturale şi de politică lingvistică la care am ajuns în ultima 
vreme, a devenit de-a dreptul indispensabilă. 

Să nu lăsăm deci să piară această revistă, să nu lăsăm să 
scadă şi să decadă această tribună. Ea trebuie să trăiască mai de- 
parte şi să ne ajute cum ne-a ajutat până acum la afirmarea culturii 
româneşti şi la cultivarea limbii române. Fiindcă, dacă dispare şi 
această revistă, dacă ne asumăm acest risc, atunci ne-am trădat 
cultura naţională, ne-am trădat identitatea spirituală, am trădat 
dimensiunea fundamentală a omului ca fiinţă spirituală: limbajul; 
dimensiune care pentru noi se prezintă sub forma limbii noastre 
istorice: limba română. Ceea ce înseamnă că, dacă această revistă 
moare — şi să nu dea Dumnezeu cumva să moară —, începem să 
murim cu toţii spiritualiceşte şi nu mai suntem noi înşine. 


Sala Mare a Academiei Chişinău, 21 mai 2001 
de Ştiinţe a Moldovei 


38 


Limba Roma 


SĂRBĂTOAREA 
NOASTRA 
DINTOTDEAUNA 


La 21 mai 2001, în incinta 
Academiei de Ştiinţe a Moldovei, 
s-au sărbătorit zece ani de la fon- 
darea revistei chişinăuiene Limba 
Română, publicație care a jucat 
un rol important în afirmarea lim- 
bii române ca limbă oficială, unul 
dintre indicii de bază ai suverani- 
tăţii şi independenţei Republicii 
Moldova. 

Sărbătoarea a fost pregătită 
minuţios de către redacţia revistei, 
A.Ş.M., de Casa Limbii Române şi 
de către alte organizaţii neguver- 
namentale. Şi rezultatul a fost pe 
potriva eforturilor. In sala de festi- 
vităţi — arhiplină — s-a omagiat nu 
numai revista, colegiul de redacţie 
şi colaboratorii ei, a fost omagiată 
însăşi limba română şi întruchi- 
parea ei vie — academicianul 
Eugeniu Coşeriu, ilustru lingvist 
stabilit în Germania, cunoscător al 
mai multor limbi, în care nu numai 
vorbeşte, dar şi îşi scrie lucrările 
ştiinţifice. Interesul faţă de savant 
este cu atât mai mare, cu cât se 
ştie că el provine din Basarabia 
(judeţul Bălţi) şi că jubileul revistei, 
al cărui autor este şi cunoscutul 
filolog, a coincis cu împlinirea a 80 
de ani de la naştere. Faptul evocat 
a servit drept motiv pentru deco- 
rarea lui Eugeniu Coșeriu cu cea 
mai înaltă distincţie a statului ve- 
cin şi prieten — Steaua României 
(Decretul Preşedintelui lon Iliescu 
a fost dat citirii de către acade- 
micianul bucureştean Gheorghe 
Mihăilă). De altfel, şi Preşedintele 
Republicii Moldova, Petru Lucin- 
schi, l-a decorat, acum câţiva ani, 
pe ilustrul savant cu echivalentul 
moldovenesc al acestui ordin. 


În cadrul celebrării, au pre- 
zentat comunicări despre activita- 
tea revistei şi au rostit mesaje de 
salut adresate editorilor şi autorilor 
ei preşedintele A.Ş.M., acad. An- 
drei Andrieş, care i-a înmânat lui 
E. Coşeriu medalia comemorativă 
“Dimitrie Cantemir”, acad. Silviu 
Berejan, acad. Mihai Cimpoi, 
preşedintele Uniunii Scriitorilor 
din Moldova, moderatorul şedinţei 
festive, savanţi lingvişti şi literati 
sosiți din Bucureşti, Cluj-Napoca, 
laşi şi din alte oraşe ale României. 

In încheiere, i s-a oferit cu- 
vântul redactorului-şef al revistei 
jubiliare Alexandru Bantoş, care 
a înmânat diplome de onoare 
pentru colaborare activă unui şir 
de intelectuali — filologi, scriitori, 
pedagogi, ingineri, jurişti etc. 

Menţionăm că nici unul dintre 
cei peste 700 de participanţi nu a 
plecat din sală fără un mic dar — 
fiecare a primit câte un număr al 
revistei Limba Română (nr. 1-3, 
2001), poate cel mai interesant 
dintre numerele apărute în aceşti 
zece ani. 


Cor. “N. M.” 


“Nezavisimaia Moldova” 
din 22.05.01 

NĂDEJDE ŞI CREDINŢĂ ÎN IZBÂNDA 
DREPTĂŢII NOASTRE 


Stimate domnule lon Iliescu, Preşedinte al României, 


Am citit în presa basarabeană, cu o bucurie care mi-a jilăvit inima, 
cuvântul de omagiere al Domniei Voastre adresat minunatei reviste “Lim- 
ba Română” din Chişinău. Aţi rostit clar şi răspicat nişte lucruri care, după 
război, n-au ieşit vreodată din gura vreunui conducător al României, şi ele 
ne umplu sufletul de nădejde şi credinţă în izbânda dreptăţii noastre. 

Vă mulţumim totodată pentru înalta preţuire ce aţi dat-o neînfricatului 
bărbat şi martir, Ilie Ilaşcu, şi savantului de notorietate mondială Eugeniu 
Coşeriu, român basarabean şi el, decorându-i cu Steaua României. 

In urma atâtor lucruri frumoase şi truditoare pe care le-aţi înfăptuit 
pentru nevoinţele noastre — şi mă gândesc în primul rând la miile de copii 
şi tineri români basarabeni care învaţă în liceele şi universităţile din Ţară — 
nu ne simţim atât de singuri. 

Vă dorim multă sănătate şi noi puteri de muncă, pentru că har politic 
şi diplomatic aveţi destul. 


Cu frăţească iubire, 
Grigore VIERU 

Foto din arhiva redacţiei. Anul 1998. De la stânga la dreapta, rândul l: prof. 
Valeriu Rusu, dr. Ana Bantoş, Grigore Vieru; rândul al II-lea: dr. lon Melniciuc, 
Alexandru Bantoş, Leo Bordeianu. 

COMOARA CARE SE NUMEŞTE LIMBA ROMÂNĂ 


INTERVIU CU DL ALEXANDRU BANTOŞ, REDACTOR-ŞEF 
AL REVISTEI “LIMBA ROMANA” 


Discutia a avut loc în sala de conferinţe a ziarului nostru, noi având în 
faţă adevărate minuni ale poligrafiei moderne — revista cu ediţiile ei speciale şi 


xy 


alte volume din colecţia “Biblioteca revistei Limba Română”. 


— Revista Dumneavoastră are un aspect extraordinar! 

— Aşa a şi fost concepută — să fie cea mai... Să fie plăcută nu numai pentru 
ochi, dar şi pentru suflet. Apropo, de prezentarea grafică a copertei se ocupă 
designul Concernului “Presa” dl Oleg Ordinat, rus de naţionalitate. 

— Cine a fost primul redactor-şef al publicaţiei? 

— Prof. dr. Ilon Dumeniuk. Un ucrainean care şi-a consacrat viaţa filologiei 
române. lon Dumeniuk mi-a fost profesor universitar, dar şi o călăuză în viaţă. 
El considera că cea mai importantă calitate a moldoveanului este bunătatea. 
Şi, la rândul său, era un om de o bunătate proverbială. Din păcate, a activat în 
această funcţie mai puţin de 2 ani — în anul 1992 a plecat dintre noi şi atunci 
eu, ca redactor-şef adjunct, am preluat conducerea redacţiei. 

- Domnule Alexandru Bantoş, aţi lucrat la radio, televiziune, la edituri, 
ziare şi reviste, dar se pare că acum este clipa Dvs. siderală? 

— Revista Limba Română este viaţa mea. 

— Cine face revista? 

— Echipa de creaţie se constituie din patru oameni: dl Leo Bordeianu 
(originar din Transnistria) care este unul dintre primii colaboratori ai revistei, 
doctor în filologie Ana Bantoş (neremunerată, ea lucrează la Institutul de Li- 
teratură şi Folclor al A.Ş.M.) şi dra Ilinca Roşca, secretar de redacţie. Suntem 


Anul 1994. Liberi şi lefteri: Alexandru Bantoş şi Leo Bordeianu 
— întreaga componenţă a redacţiei. 

puţini, dar avem un colegiu de redacţie puternic, activ, competent, alcătuit din 
personalităţi în domeniu. 

— Despre unul dintre membrii colegiului, ilustrul lingvist de talie 
internaţională, Eugeniu Coșeriu, basarabean stabilit în Germania, ziarul 
nostru a scris în reportajul despre serbarea jubileului revistei. Cine mai 
face parte din colegiul redacţional? 

— Filologi cunoscuţi din Republica Moldova, academicienii Nicolae Cor- 
lăteanu, considerat în R.M. patriarhul filologiei române, Silviu Berejan, Anatol 
Ciobanu, Mihai Cimpoi, preşedintele Uniunii Scriitorilor din Moldova, scriitorii 
Grigore Vieru, lon Ciocanu, Anatol Codru, Nicolae Dabija. Menţionăm contri- 
buţia dlui Valeriu Rusu, profesor la Universitatea din Aix-en-Provence, Franţa, 
originar din Basarabia. Fireşte, din colegiul de redacţie fac parte o serie de mari 
specialişti în domeniu din Bucureşti, laşi, Cluj-Napoca şi Timişoara. 

— Referindu-ne doar la unele dintre rubricile revistei — “Lecţiile is- 
toriei”, “Viaţa ca o coridă”, “Starea de veghe”, “Creanga de aur”, putem 
afirma că revista Dvs. nu este una de metodică plicticoasă, ci o publicaţie 
vie, cu un spectru tematic variat. Şi totuşi cum aţi defini scopul principal 
al “Limbii Române”? 

— Vrem să demonstrăm adevărul despre originile limbii noastre, despre 
numele ei corect, vrem să propagăm valorile culturale ale poporului nostru. 
Din iniţiativa revistei, în anul 1995, în colaborare cu Institutul de Lingvistică al 
A.Ş.M., am organizat Conferinţa ştiinţifică internaţională cu genericul “Limba 
română este numele corect al limbii noastre”. Nu am dato tentă politică acestui 
for. Ne-au interesat argumentele ştiinţifice şi izvoarele directe. Promovând şi 
afirmând, împreună cu savanții de la Academie, adevărul în această problemă 
delicată, ne-am făcut datoria şi nu întâmplător am sărbătorit cei zece ani de 
apariţie a revistei între pereţii acestei instituţii. 

— Credeţi că revista Dvs. este una de elită? E 

— Nu! Publicaţia noastră nu este pentru elită şi politicieni. In primul rând, 
e destinată şcolii naționale. Consider că revista este de primă necesitate pro- 
fesorilor de limba română care lucrează în mod creator. Printre altele, revista 
editează şi o bibliotecă a sa. Deja au apărut 16 volume, începând cu “Pomul 
fermecat” — pentru cei mici — şi terminând cu manuale, metodici, memorii, cărţi 
de istorie, de exemplu, studiul despre cetăţile de pe Nistru. De asemenea, aş mai 
remarca manualele de limba română pentru alolingvi ale dlui prof. Valeriu Rusu. 

— In consens cu revista Dvs. se vorbeşte şi despre Casa Limbii 
Române, instituţie bine cunoscută deja chişinăuienilor. În ce mod aţi 
participat la constituirea ei? 

— Casa Limbii Române este opera noastră. Ea a fost concepută astfel încât 
să fie îndrăgită de toţi cetăţenii Moldovei. Ideea despre crearea acestui centru 
aparține redacţiei revistei “Limba Română” şi a fost realizată cu susţinerea 
Primăriei municipiului Chişinău. Timp de aproape trei ani de la deschidere aici 
au fost instruiți circa 2.000 de oameni — ingineri, poliţişti, contabili, vameşi —, 
care nu cunoşteau deloc sau foarte puţin limba română. De cursurile noastre 
au beneficiat — gratuit! — 105 ziarişti de la publicaţiile de limba rusă. Cei care 
absolvesc cursurile se apropie prin limbă de cultura şi sufletul nostru, astfel nu 
mai rămâne loc pentru duşmănie. 

— Aţi observat că cei din redacţia noastră s-au străduit să vă adreseze 
cel puţin câteva cuvinte în limba română? 

— Desigur. Şi aceasta mă bucură. Gheaţa s-a spart. Dar cât de frumos 
vorbeşte româneşte tânăra generaţie! Când îi aud, conştientizez că, deşi este 
epuizantă, munca mea şi a colegilor mei nu e zadarnică. 


Consemnare: lrina SUBOTOVICI 
“Nezavisimaia Moldova” din 31.05.07 

Limba Ramnână 


Sergiu NUCĂ 


ODĂ LIMBII ROMÂNE 


Limba noastră-i foc ce arde... 
A. Mateevici 


Atâta vreme cât viaţa este o luptă, 
atâta vreme cât lumea este vrăjmăşită în 
două tabere socialmente adverse, când 
conflictul dintre ele se înăspreşte tot 
mai mult, când forţele neocomuniste au 
acaparat din nou puterea în stat, insta- 
urând regimul vechi de viaţă, iar forțele 
democratice se zbat, neputincioase, să 
recucerească redutele pierdute, când 
omul muncii este împovărat de marea 
grijă a zilei de mâine, nu se poate vorbi 
de o mişcare culturală imparţială, în 
afara preocupărilor sociale; de o artă 
“pură” a cuvântului, cu atât mai mult 
de o ştiinţă lingvistică neangajată, cu 
preocupări “eterne” şi “abstracte”, fără 
atitudini, fără o ancorare absolută în 
realitatea groaznică în care se află azi 
limba oficială din Republica Moldova şi 
cea vorbită curent — limba română. 

Fixată de cealaltă parte a barica- 
dei în concertul presei actuale cu atâtea 
voci false, revista de ştiinţă şi cultură 
Limba Română mai rezistă ca o oază 
de lumină, spre lauda echipei redacţio- 
nale, a colaboratorilor şi protectorilor ei 
fideli, radiind puternic prin mesajul său 
naţional-patriotic. Sărbătoarea prilejuită 
de împlinirea unui deceniu de la zămis- 
lirea primului număr a demonstrat încă 
o dată că garanţia publicaţiei, durata ei 
în timp şi în spaţiu rezidă în calitatea 
materialelor găzduite în coloanele sale 
cu atâta dărnicie şi bunăvoință. Spiritul 
rafinat în selectarea şi prezentarea 
cultă a studiilor şi a aspectului ei grafic 
îi conferă revistei temelie şi înălţime, 
deschidere spre publicul larg de cititori. 
Intrată “cu dreptul” în tumultuoasa arenă 
a mişcării pentru independenţă şi suve- 
ranitate, pentru limbă şi alfabet, revista 
Limba Română a ştiut să-şi respecte, pe 
parcursul unui deceniu, cu o constantă 
demnă de admirat, deviza iniţială, pusă 
la temelia publicaţiei de către primul ei 
redactor-şef, cunoscutul om de ştiinţă 
şi patriot înflăcărat al limbii materne, 
lon Dumeniuk: “Limba Română” este o 
revistă a unităţii noastre naţionale. 


În cronica de faţă nu vom descrie 
momentul festiv ca atare, elogiile aduse 
de vorbitori publicaţiei şi colectivului 
redacţional; şi nici o relatare privind 
alocuţiunile şi mesajele de salut nu vom 
face. Acestea sunt reflectate în evo- 
cările din 24 mai a.c. şi în materialele 
prezente în paginile de azi. 

Ceea ce dorim să subliniem e că 
fenomenul s-a produs pe fundalul şi în 
deplină concordanţă cu marcarea altor 
două mari evenimente, şi anume: Anul 
European al Limbilor — 2001 şi Zilele 
Eugeniu Coșeriu, organizate cu ocazia 
împlinirii de către D-sa a 80 de ani de 
viaţă. Evenimente ce-au dat revistei 
şi mai multă pondere şi rezonanţă în 
lumea culturii lingvistice din întregul 
areal daco-roman. 

Prin urmare, scopul nostru e să 
atenţionăm cititorul asupra unor idei ma- 
gistrale, a unor precepte şi îndrumări la 
zi, lansate cu ocazia sărbătoririi revistei 
Limba Română de către ilustrul roma- 
nist cu renume mondial, acad. Eugeniu 
Cogşeriu, basarabean de origine (com. 
Mihăileni, jud. Bălţi, azi trăitor la Tubin- 
gen, Germania), în discursul aniversar 
“Credinţă, sacrificiu şi destin”. In primul 
rând, savantul a accentuat importanţa 
mare pe care o poate avea o revistă de 
specialitate de talia Limbii Române, ca 
organ activ pe firmamentul creării unui 
spaţiu cultural-istoric şi lingvistic unic al 
românilor de pretutindeni, organ care 
să contribuie la consolidarea identităţii 
noastre naţionale. Organ care, zice dl 
acad. Coșeriu, “să prezinte toate tinu- 
turile sub aspect lingvistic”, “să publice 
aceste modele de limbă locală”. Lucru 
de care era nevoie stringentă de la 1991 
încoace. Or, aceasta este azi menirea 
nobilă a revistei Limba Română, ajun- 
să la cel de-al 70-lea număr jubiliar, 
înscriind în palmaresul său mai multe 
ediţii tematice speciale de reală valoare 
istorico-ştiinţifică şi culturală: “Limba 
română şi varietățile ei locale”, “Limba 
română este numele corect al limbii 
noastre”, “Metodica predării limbii şi 
literaturii române în gimnaziu şi liceu”, 
“Pe urmele descălecătorilor de neam” 
ş.a. Într-un cuvânt, a subliniat savantul, 
“dacă în momentul fondării sale, revista 
Limba Română era necesară, acum 
ea este indispensabilă”; că “ceea ce-l 
doare pe vorbitor, trebuie să-l doară şi 
pe lingvist” şi, principalul, “să nu lăsăm 
revista să scadă din ritmul ei”; “dacă 
dispare această revistă, atunci ne-am 


trădat limba noastră”. 

21 mai 2001. Un grup de membri ai Colegiului de redacție al revistei “Limba 


Română” (de la stânga la dreapta): dr. Petru Ţaranu, prof. Stelian Dumistrăcel, 
acad. Silviu Berejan, Alexandru Bantoş, redactor-şef, acad. Eugeniu Coșeriu, Alex- 
ei Acsan, Leo Bordeianu, redactor-şef adjunct, lon Hadârcă şi Gheorghe Gonţa. 


Sunt precepte ce-au răsunat 
aidoma unor porunci istorice în Aula 
Magna a Academiei la acest ceas de 
grea cumpănă... 

Un alt gând semnificativ, care 
vine să întregească cele spuse mai 
sus de dl acad. Eugen Coșeriu, este 
cel al apărării demnităţii de neam şi de 
limbă în contextul când antiunioniştii 
de toate culorile nu vor şi nici nu pot 
să înţeleagă că există un factor obiectiv 
de continuitate istorică, decisiv pentru 
existenţa şi supraviețuirea oricărei na- 
țiuni; când pseudosavanţi de tot soiul 
reiterează teorii absurde, din arsenalul 
aparatelor opresive coloniale, țarist 
şi sovietic, despre existenţa a două 
popoare “frăţeşti” de-a lungul Prutului, 
unul românesc, celălalt... “moldove- 
nesc”; când noţiunea istorico-geografi- 
că “Moldova” este uzurpată, dorindu-se 
anularea actului Marii Uniri de la 1918 
şi făurirea “Moldovei Mari” sau, în cel 
mai rău caz, federalizarea Republicii 
Moldova -— pretenţii ale cercurilor im- 
perialiste şovine din Rusia şi Ucraina; 
când panslavismul şi fundamentalismul 
moldovenesc devin tot mai agresive o 


dată cu venirea comuniştilor la putere; 
când basna cu “limba moldovenească” 
a devenit o realitate (vezi art. 13 din 
Constituţie şi Legea cu privire la dreptu- 
rile persoanelor aparţinând minorităţilor 
naţionale şi statutul juridic al organizaţiei 
lor, adoptată de Parlamentul Republicii 
Moldova la 10.07.2001); când limba rusă 
este pusă în capul mesei pretutindeni, 
căpătând putere de a doua limbă de 
stat ş.a.m.d. 

Intr-un cuvânt, în această situa- 
ţie social-politică şi cultural-lingvistică 
dezastruoasă, revistei Limba Română 
îi revine marea sarcină de a determina 
locul limbii naţionale la ea acasă; nobila 
misiune de a instaura, prin memoria sa, 
prin tratatele ştiinţifice publicate în pa- 
ginile sale, prin cronicile şi prezentările 
tematice la subiect, dreptatea în lumea 
adevărului lingvistic, o dreptate istorică, 
cultural-literară, nu civilă, atunci când 
justiţia, legile constituţionale întârzie sau 
nu vor să-şi facă datoria sacră. 


“Literatura şi arta”, 
31 mai 2001 

Limba Ramână 


lon STICI 


UN DUBLU JUBILEU 
LA INCEPUT 
DE CIREŞAR 


Sala mare a A.Ş.M. se revărsa 
parcă peste margini de atâtea emoţii şi 
sentimente de recunoştinţă aduse limbii 
române şi unui strălucit purtător şi “lucră- 
tor” al ei, savantului cu renume mondial, 
reputatului lingvist Eugeniu Coșeriu. S-a 
întâmplat o coincidenţă fericită: revista 


“Limba Română” a împlinit 10 ani de la 


apariţie, marele savant — 80 de la naştere, 
deci a fost o sărbătoare dublă, cu adânci 
semnificaţii în timp şi cu o largă rezonanţă 
în viaţa culturală şi spirituală de la noi. Mai 
rar aşa evenimente, cu atare încărcătură 
emotivă, cu aşa vibrantă strălucire: toţi 


vorbitorii de la tribună şi-au adus omagi- 
ile acestui “munte” al ştiinţei lingvistice, 
omului care ne duce departe faima pe 
meridianele globului prin opera sa, prin 
munca de o importanţă inestimabilă, 
conturând şi valorile incluse în paginile 
redutabilei apariţii editoriale “Limba Ro- 
mână” de la Chişinău. 

Eugeniu Coşeriu a pornit în ma- 
rea ştiinţă şi în mica lume din stepa 
Bălţilor, din comuna Mihăileni. A făcut 
liceul, apoi facultatea în România. Şi-a 
continuat studiile în Italia, Franţa. A tinut 
prelegeri în cele mai mari universităţi ale 
lumii, lucrând un timp la Montevideo şi 
stabilindu-se de mai mulţi ani la Tubin- 
gen (Germania). Mare poliglot, îşi scrie 
opera în italiană, portugheză, franceză, 
germană. Acum doi ani i-au apărut şapte 
volume în Japonia. Frământă în adânci- 
me problemele universale ale lingvisticii, 
scrie şi poezii, nuvele — mai mult în itali- 
ană. Vorbeşte frumos româneşte, dar îşi 
scrie opera în alte limbi, care sunt mai 
accesibile, cu mai multe posibilităţi de 
editare. “Poate la 90 de ani ai Dvs. vom 
avea opera coşeriană şi în română”, făcu 
o glumă academicianul Mihai Cimpoi, 
moderatorul întrunirii. 


"N 


31 august 2000. De Ziua Limbii Române pe Aleea Clasicilor (de la stânga la 


dreapta): dr. lon Ciocanu, Alexandru Bantoş, prof. Valeriu Rusu şi Grigore Vieru. 


Presa despre aoi 

La cei 80 de ani, marele savant e 
foarte vioi, dinamic, plin de bunăvoință şi 
îngăduinţă, cu un zâmbet senin pe buze. 
Afost trei zile la Bălţi, unde au început lec- 
turile coşeriene, a susţinut aceste lecturi 
şi aici, la Chişinău. Urma să le susţină în 
continuare la Galaţi (România). Apoi să 
plece la Bucureşti, pentru a-i fi înmânată 
Steaua de Aur a României; O copie a 
Decretului, semnată de dl lon Iliescu, a 
fost citită de dl academician Gheorghe 
Mihăilă din Bucureşti chiar în sala Aca- 
demiei. De altfel, acum trei ani a primit 
şi cea mai înaltă distincţie de stat de la 
Chişinău — Ordinul Republicii. 

Cuvinte de înaltă preţuire pentru 
opera lui Eugen Cogeriu, care este şi 
membru de onoare al A.Ş.M., a avut aca- 
demicianul Andrei Andrieş, preşedintele 
instituţiei-gazdă. Domnia sa i-a înmânat 
marelui lingvist Medalia Dimitrie Can- 
temir, cea mai înaltă distincţie a A.Ş.M. 
Concomitent, a demonstrat contribuţia 
incontestabilă a revistei “Limba Româ- 
nă” la promovarea şi dezvoltarea ştiinţei 
lingvistice. Prin tot ce face, revista de- 
monstrează devotament şi dragoste faţă 
de graiul matern, îndrumează generaţia 
tânără şi cea matură pe drumul fasci- 
nant al cunoaşterii. Despre revistă s-a 
vorbit elogios. Omagii absolut meritate, 
deoarece oricine înţelege, cunoaşte sau 
intuieşte rolul mare pe care-l are această 
publicaţie în peisajul presei naţionale de 
la noi. Oaspeţii din Bucureşti au accentuat 
că revista dată e cea mai semnificativă 
apariţie de acest gen în tot spaţiul cultural 
românesc. Mesaje de felicitare au venit 
din partea dlui lon Iliescu, preşedintele 
României, Ministerului Instruirii şi Educa- 
tiei din Bucureşti, din partea Ministerului 
Invăţământului al R.M. etc. “Avem acelaşi 
fond de cuvinte, avem acelaşi fond de 
sentimente cărora li se spune Limba 
Română” — s-a concluzionat. 

De asemenea au felicitat revista 
Valeriu şi Aurelia Rusu din Franţa, oa- 
meni de cultură din Cluj, Sibiu, Suceava 
(România). Dr. prof. Stelian Dumistrăcel 
de la Universitatea “Al. loan Cuza” din 
laşi a vorbit despre semnificaţia lecturilor 
coşeriene, amintind că odinioară a avut 
stagiere la catedra genialului lingvist E. 
Coşeriu din Tübingen. Academicianul 
Silviu Berejan a făcut o analiză detaliată 
a celor 69 numere de revistă apărute în 
zece ani şi a lucrărilor din seria Biblioteca 
revistei “Limba Română” (16 volume), a 
subliniat contribuţia colegiului redacţional 
la edificarea acestei munci, a adus mul- 
tumiri redactorului-şef Alexandru Bantoş, 
redactorilor-şefi adjuncţi Leo Bordeianu, 


Ana Bantoş, tuturor colaboratorilor, 
tuturor autorilor pentru munca depusă, 
pentru patriotismul sincer de care dau 
dovadă lansând mereu revista în condiţii 
financiare extremale. 

Pe bună dreptate a fost omagiat şi 
primul redactor-şef al revistei, regretatul 
lon Dumeniuk, savant şi publicist de an- 
vergură. DI lon Ciocanu, doctor habilitat 
în filologie, a răsfoit file de amintire legate 
de luminoasa figură a regretatului lon 
Dumeniuk. 

“Revista întruneşte colaboratori 
de prestigiu, reprezentând spiritualitatea 
românească în întregul ei”. “Are o ţinută 
ştiinţifică remarcabilă, este un instrument 
de lucru indispensabil tuturor celor care 
se interesează de limba şi cultura română 
în Republica Moldova”. “Cine apără limba 
română, apără o Patrie în mijlocul altor 
popoare din cuprinsul planetar, care şi ele 
cinstesc nu mai puţin această fără de preţ 
comoară, acest dumnezeiesc dar” — sunt 
spusele unor personalităţi marcante. S-a 
remarcat faptul că revista contribuie la 
descoperirea şi creşterea talentelor în 
poezie, proză, dramaturgie. 

Academicianul Anatol Ciobanu a 
adresat un Apel în care propune ca în 
situaţii extremale să punem ban lângă 
ban, mână lângă mână, ca să nu se 
stopeze cumva apariţia revistei. “Dacă 
această revistă moare, murim cu toţii 
spiritualiceşte!” — avea să-şi expună şi 
mai direct temerile Eugeniu Coșeriu. 
Dispariţia revistei ar însemna un evident 
act de trădare faţă de cultură, faţă de tot 
ce ne uneşte din punct de vedere spiritual 
— a mai adăugat marele savant. Revista 
e un profesor care predă cea mai de preţ 
materie — iubirea de ţară şi de neam, 
prin aceasta e necesară, indispensabilă. 
Cuvinte de aleasă preţuire pentru tot ce 
face revista a rostit Petru Ţaranu, mem- 
bru al Colegiului de redacţie, scriitor din 
Vatra Dornei (România), Nicolae Dabija, 
poet, redactor-şef al revistei “Literatura şi 
arta”, Mihai Frunză, primar al municipiului 
Rădăuţi (România). 

“M-am pregătit pentru sărbătorirea 
revistei “Limba Română”, dar am consta- 
tat că mai mult sărbătorit am fost eu” — a 
conchis dl Eugeniu Coşeriu, aducând 
sincere mulţumiri pentru frumoasele cu- 
vinte şi înaltul omagiu aduse muncii sale. 

Am adăuga doar că ambele sărbă- 
tori suprapuse au adus multă lumină şi 
speranţă în sufletele celor prezenţi. 

“Moldova suverană”, 
22 mai 2001 

Limba Ramână 


Stelian DUMISTRĂCEL 
laşi 


ITINERAR ŞTIINŢIFIC — 
ITINERAR DE TRAIRE 
SUFLETEASCA 


După consumarea uneia dintre 
ipostazele actului de adevărată recupera- 
re naţională a marelui lingvist, venirea în 
România pentru un ciclu de cursuri şi pen- 
tru participarea la manifestări ştiinţifice ce 
s-au desfăşurat la universităţile din Târ- 
govişte, respectiv, din Sibiu (perioadă în 
care şi Academia Română i-a consacrat 
o şedinţă solemnă de omagiere, în ajunul 
împlinirii vârstei de 80 de ani), Profesorul 
Eugeniu Coşeriu a fost, între 17 şi 25 mai 
2001, oaspetele de onoare al oraşului 
Bălţi, al Chişinăului şi al Galaţiului. 

În rândurile ce urmează prezentăm 
câteva informaţii privind recentele contac- 
te, benefice, ale Magistrului cu filologii şi 
oamenii de cultură din spaţiul est-carpatic 
al României. 


* 


Între 17 şi 19 mai, au avut loc, la 
Universitatea de Stat “Alecu Russo” din 
Bălţi, oraş în care savantul şi-a făcut 
studiile liceale, lucrările unui Colocviu 
internaţional intitulat, transparent pentru 
exegeţi şi sugestiv pentru publicul larg, 
“Filologia secolului XXI”, organizat de 
Facultatea de Filologie de la această 
Universitate. 

Prin strădania colegilor prof. Maria 
Şleahtiţchi, Gheorghe Popa şi N. Leahu, 
care au asigurat o frumoasă reuşită 
acestei importante manifestări ştiinţifice, 
Colocviul a oferit posibilitatea afirmării 
interesului, firesc, pentru universalitatea 
creaţiei ştiinţifice, pentru profunda spiri- 
tualitate şi înălţătoarea demnitate umană 
ce-l caracterizează pe Eugeniu Coșeriu, a 
numeroşi filologi din Republica Moldova 
(Bălţi, Chişinău, Cahul, Tiraspol), Ucraina 
(Cernăuţi) şi din România (Cluj-Napoca, 
laşi, Târgovişte, Sibiu, Târgu-Jiu). A 
participat, de asemenea, prof. dr. Wolf 
Dietrich, de la Universitatea din Munster, 
din generaţia primilor studenţi pe care 
Magistrul i-a avut în Germania. 

Revoluţia epistemologică Euge- 
niu Coșeriu, pe diferite coordonate ale 
lingvisticii, care pune pe primul plan 
al studiului vorbirea, având ca esenţă 


funcţia comunicativă, a fost înfăţişată şi 
ilustrată într-un număr de peste 80 de 
comunicări, susţinute în plen şi în cadrul 
a două mari secţiuni (“'Lingvistică” şi 
“Poetica limbajului”) printre vorbitorii de 
marcă aflându-se şi acad. Silviu Berejan 
(Delimitarea spaţiului gnoseologic de 
cel ontologic la studierea limbii), Anatol 
Ciobanu, membru coresp. al Academiei 
de Ştiinţe a Republicii Moldova, Alexan- 
dru Dârul, Mihai Dolgan, Irina Condrea, 
Ana Bantoş, Teodor Cotelnic, Vladimir 
Zagaevschi, Gheorghe Colţun (Chişi- 
nău), Mircea Borcilă, de la Universitatea 
din Cluj-Napoca (E. Coşeriu, fondator 
al lingvisticii ca ştiinţă a culturii), Victor 
Grecu (Sibiu), Petre Gheorghe Bârlea 
(Târgovişte). 

Temele abordate, în tratări care, în 
numeroase cazuri, s-au dovedit dense, 
originale şi semnificative, s-au referit la 
aspecte dominante ale lingvisticii coşe- 
riene: integralismul (ce a determinat ca- 
racterizarea lingvisticii ca ştiinţă a culturii), 
lingvistica textului şi intertextualitatea, 
din perspectivă funcţională, semantică 
şi stilistică, discursul repetat etc. Au fost 
prezentate, paralel, receptarea creaţiei 
coşeriene şi impactul acesteia asupra 
lingvisticii contemporane, aspecte ale 
aplicării în domeniul didacticii şi ale pla- 
nificării lingvistice. De o atenţie aparte 
s-a bucurat opera poetului şi prozatorului 
Eugeniu Coşeriu, analizată cu pătrundere 
şi sensibilitate. 

Temele enumerate reprezintă 
constante şi ale manifestărilor ştiinţifice 
dedicate Magistrului, respectiv ale în- 
tâlnirilor D-sale cu filologii din celelalte 
centre universitare, la care ne vom referi 
în continuare. 


* 


În zilele Colocviului “Filologia se- 
colului XXI”, a avut loc, la Bălţi, lansarea 
ultimelor numere ale revistei literare 
locale “Semn” (ce cuprind deosebit de 
interesante interviuri cu Eugeniu Coșeriu) 
şi ale “Limbii române” (Chişinău), aceas- 
ta ajunsă în al zecelea an al apariţiei; 
paralel, a fost organizată o expoziţie cu 
numeroasele volume apărute în colecţia 
“Biblioteca revistei Limba română”, sub 
conducerea redactorului-şef al publicaţiei, 
Alexandru Bantoş. A fost lansat, de ase- 
menea, volumul Eugeniu Coşeriu, Lecţii 
de lingvistică generală, apărut la Editura 
Arc (Chişinău; traducere de Eugenia 
Bojoga). 

+ 

Colocviul s-a încheiat printr-o vizită 
la Mihăileni, judeţul Bălţi, localitatea în 
care, la 27 iulie 1921, s-a născut Eugeniu 

Coşeriu, sărbătorit, aici, printr-o serbare 
şcolară ce s-a desfăşurat în sala de clasă 
— expoziţie ce poartă numele savantului. 


k 


La Chişinău, în organizarea In- 
stitutului de Lingvistică al Academiei de 
Ştiinţe a Republicii Moldova, a Universi- 
tăţii Pedagogice de Stat “lon Creangă”, a 
Centrului de Cultură şi Asistenţă Didac- 
tică “Casa Limbii Române” şi a revistei 
“Limba Română”, au avut loc, în zilele 
de 21 şi 22 mai, lucrările celei de a doua 
ediţii a Colocviului Internaţional “Lecturi 
coşeriene”, desfăşurate, succesiv, la In- 
stitutul de Lingvistică şi la Universitatea 
Pedagogică. 

Cadre didactice şi cercetători ştiin- 
țifici din centre universitare şi academice 
din Republica Moldova (Chişinău, Bălţi) 
şi din România (Bucureşti, Cluj-Napoca, 
laşi, Sibiu) au prezentat comunicări de 
analiză şi de aplicare a operei coşeriene 
în diferite domenii ale lingvisticii; menti- 
onăm participarea colegilor Maria Cosni- 
ceanu, Olga Cosovan, Marcu Gabinschi, 
George Rusnac, Vasile Pavel, lon Bărbu- 
tă (Chişinău), Dan Sluşanschi (Bucureşti), 
Dina şi Cornel Vâlcu (Cluj-Napoca). 


* 


Lucrările acestui Colocviu au repre- 
zentat numai una dintre faţetele înălţătoa- 
rei şi emoţionantei omagieri, la Chişinău, 
a ilustrului lingvist. Astfel, o şedinţă 
festivă, sub deviza “Credinţă, sacrificiu 
şi destin”, ce a avut loc la Academia de 
Ştiinţe, consacrată împlinirii a zece ani 
de la fondarea revistei “Limba Română”, 
care-şi desfăşoară activitatea sub semnul 
ştiinţei şi idealurilor umaniste coşeriene, 
s-a îngemănat cu sărbătorirea, la 80 de 
ani, a Profesorului. Omagiat de lumea 
ştiinţifică a Republicii Moldova (Academia 
de Ştiinţe i-a decernat, cu această ocazie 
solemnă, medalia “Dimitrie Cantemir”), de 
Uniunea Scriitorilor din Republica Mol- 
dova, de alte asociaţii culturale, Eugeniu 
Coșeriu a primit, în acest cadru, mesajul 
de felicitare al Preşedinţiei României, con- 
ferindu-i-se Ordinul naţional Steaua Ro- 
mâniei în grad de “Cavaler”. Preşedinţia 
României, Academia Română, mai multe 
universităţi din ţară, alături de instituţiile 
corespondente din Republica Moldova, 
au adresat revistei “Limba Română” 
mesaje de felicitare şi angajamente de 
sprijin material şi moral. 

In încheierea Colocviului “Lecturi 
coşeriene”, academicianului Eugeniu 
Coşeriu i-a fost acordat titlul de “Doctor 
Honoris Causa” al Universităţii chişinăuie- 


ne “lon Creangă” (raportor oficial, prof. dr. 
hab. Vasile Pavel). 


* 


În cadrul sărbătoririi a zece ani de 
la apariția revistei “Limba Română”, o 
întâlnire de suflet a lui Eugeniu Coșeriu cu 
participanții la Colocviu, cu scriitori, artişti, 
rude şi consăteni din Mihăileni — Bălţi, a 
avut loc la Casa Limbii Române din Chi- 
şinău, o instituţie ce desfăşoară o bogată 
şi eficientă activitate ştiinţifică, didactică 
şi editorială, sub semnul cultivării limbii şi 
al integrării culturale a tuturor românilor. 


* 


Invitat de onoare al Universității 
“Dunărea de Jos” din Galați (24-25 mai), 
Profesorul Eugeniu Coșeriu a susţinut, la 
Facultatea de Litere, Istorie şi Teologie, 
conferinţa Limba română şi tipologia 
limbilor romanice, în preziua ceremo- 
niei de acordare, sărbătoritului, a titlului 
de “Doctor Honoris Causa” al acestei 
Universităţi. 

Sub preşedinţia prof. dr. ing. Emil 
Constantin, Rector al Universităţii gălă- 
tene, au prezentat rapoarte de “laudatio” 
membrii unei comisii din care au făcut 
parte profesorii Mircea Borcilă (Cluj-Na- 
poca), Nicolae Saramandu (Bucureşti), 
Constantin Frâncu şi Stelian Dumistrăcel 
(laşi), Elena Croitoru şi Valentin Ţurlan 
(Galaţi). 

Întâlnirea Magistrului cu studenţii şi 
filologii de la Universitatea “Dunărea de 
Jos” (promoţia 2001 a Facultăţii de Litere, 
Istorie şi Teologie a obţinut favoarea de a 
se numi “Eugeniu Coșeriu”) a ocazionat 
angajarea universitarilor gălăţeni într-una 
din direcţiile de cercetare coşeriene, prin 
programul consacrat “Discursului repe- 
tat”, ale cărui linii directoare urmează 
să fie aprofundate prin comunicări pe 
această temă în cadrul unei secţiuni spe- 
ciale a Colocviilor Universităţii (din luna 
octombrie, a.c.) şi proiectarea unei ediţii 
cuprinzând traducerea în limba română a 
studiilor şi articolelor coşeriene cu privire 
la lexicul şi frazeologia dacoromânei din 
perspectivă romanică, un volum în curs 
de realizare. 

EUGENIU COŞERIU, 
FONDATOR 

AL LINGVISTICII 

CA ŞTIINŢĂ 

A CULTURII 


Nu pot izvodi un mai nimerit 
început acestui modest cuvânt, decât 
invocând celebra inscripţie a lui Lucian 
Blaga privind destinul culturii române şi 
al neamului nostru, gravată într-o operă 
a cărei primă secvenţă sărbătoritul de 
astăzi o transpunea, în anii Războiului, 
în limba lui Dante: “Tot ce putem şti, 
fără temerea de a fi dezminţiţi, este 
că suntem purtătorii bogaţi ai unor 
excepţionale posibilităţi. Tot ce putem 
crede, fără de a săvârşi un atentat îm- 
potriva lucidităţii, este că ni s-a dat să 
luminăm cu floarea noastră de mâine 
un colţ de pământ. Tot ce putem spera, 
fără de a ne lăsa manevraţi de iluzii, 
este mândria unor iniţiative spirituale, 
istorice, care să sară din când în când, 
ca o scânteie, şi asupra creştetelor altor 
popoare. Restul e ursită” [2, 336]. Gân- 
dul pe care aş dori să-l împărtăşesc, în 
acest context, izvorăşte din credinţa că 
sensul acestor rânduri adânc profetice 
se adevereşte, întru totul, şi că ne 
este dat să trăim, anume astăzi şi aici, 
tocmai îndreptăţirea acelui tulburător 
(dar perfect legitim!) sentiment de 
“mândrie”, în încercarea de evaluare 
lucidă a operei celui mai strălucit fiu 
al acestor locuri. Reconstrucţia din 
temelii a disciplinei “pilot” a lingvisticii, 
realizată de Eugeniu Coșeriu, repre- 
zintă, într-adevăr, tocmai o asemenea 
“iniţiativă spirituală, istorică”, prin care 
geniul românesc se înalţă, poate pentru 
prima oară, “asupra creştetelor altor 
popoare”, pe orbita universală a știi- 
nţelor umane. 

In splendidele sale Lecţii de lin- 
gvistică generală, din 1981, savantul 
de la Tiibingen conchidea, în urma 
unui examen global, dar aprofundat, 


al ştiinţei lingvistice, că întemeierea 
acestei discipline “ca o autentică ştiinţă 
a culturii, coerentă în toate aspectele 
sale”, rămâne “sarcina prezentului şi a 
viitorului” [18, 80]. Incercând o privire 
de ansamblu asupra contribuţiei sale 
proprii, în perspectiva “pulsului” de 
astăzi al umanioarelor, mă voi încumeta 
să prezint, extrem de schematic, cel 
puţin cinci raţiuni fundamentale, care ne 
dau dreptul să considerăm că o parte 
esenţială din această imensă “sarcină 
a prezentului şi a viitorului” este deja 
realizată tocmai în şi prin opera sa 
lingvistică. Mă gândesc, anume, la 
acele temeiuri primordiale, pe baza 
cărora putem afirma, deja fără ezitare, 
că Eugeniu Coșeriu trebuie considerat 
drept adevăratul fondator al lingvisticii 
ca ştiinţă a culturii şi, ipso facto, cel mai 
mare lingvist al lumii, pentru întreaga 
eră posthumboldtiană. Aceste raţiuni 
sunt: (1) opera coşeriană furnizează, 
pentru prima oară, fundamentul şi/ 
sau statutul epistemologic legitim 
al lingvisticii între disciplinele umane; 
(2) pe acest fundament, savantul de 
la Tubingen elaborează un program 
integral de (re)construcţie concep- 
tuală a lingvisticii, pornind de la o 
“răsturnare radicală a perspectivei” 
investigaţionale în această disciplină; 
(3) punctul arhimedic al noii lingvistici 
“integrale” este reprezentat de redefi- 
nirea sistematică a obiectului acestei 
discipline ca “funcţie semnificativă” 
şi/sau “competenţă lingvistică”; (4) 
în spaţiul deschis de noul obiect de 
studiu, abordarea integrală certifică, 
pentru prima oară, cele trei obiective 
şi/sau domenii fundamentale de in- 
vestigaţie ale ştiinţei lingvistice; (5) în 
interiorul acestor trei obiective/domenii, 
Eugeniu Coşeriu îşi înscrie contribuţiile 
de importanţă hotărâtoare la soluţio- 
narea unor zone problematice cruciale 
ale disciplinei astfel reîntemeiate. Cele 
cinci raţiuni cuprinzătoare enumerate 
aici constituie, după înţelegerea mea, 
un corpus conceptual sistematic, rigu- 
ros şi ierarhic articulat, care fixează 
tablele legii sau pentalogul disciplinei 
lingvistice ca ştiinţă a culturii. Pentru că 
cel dintâi moment în evaluarea corec- 
tă a acestui corpus conceptual mi se 
pare a fi acela de a încerca o asumare 
coerentă a lui din interior, aş dori să 
semnalez, în cele ce urmează, doar 
câteva dintre aspectele care mi se par 
esenţiale pentru interpretarea legitimă şi 

fecundă a aportului instaurator coşerian 
în fiecare dintre cele cinci dimensiuni 
consemnate. 

1. Furnizarea, în opera lui Euge- 
niu Coșeriu, a fundamentului episte- 
mologic al lingvisticii şi circumscrierea, 
pe acest temei, a statutului ştiinţific 
propriu al acestei discipline a făcut 
obiectul unui text recent, prezentat la 
Sesiunea specială a Academiei Ro- 
mâne [7], dar importanța acestui prim 
aspect ne obligă să revenim, sintetic, 
asupra lui în acest context. Intr-o privi- 
re succintă, trebuie pornit de la faptul 
istoric că, în această ultimă jumătate 
de veac, numai doi (dar, într-adevăr, 
cei mai proeminenţi) lingviști ai întregii 
epoci — mai întâi Eugeniu Coșeriu şi, 
apoi, Noam Chomsky — şi-au asumat, 
pe deplin, obiectivul extrem de dificil al 
elaborării sistematice a fundamentelor 
teoretice, inclusiv a temeiului şi cadrului 
epistemologic al disciplinei lor. lar dintre 
cele două soluţii de ansamblu, elabo- 
rate de aceşti doi “giganţi”, numai cea 
propusă de lingvistul român urmăreşte 
şi realizează, în mod ferm şi coerent, o 
fundamentare de principiu a lingvisticii 
ca ştiinţă a culturii. Valoarea şi fecun- 
ditatea aportului coşerian în acest do- 
meniu pot fi relevate de-a lungul a două 
coordonate principale: (a) reconstrucţia 
unui demers fenomenologic-hermeneu- 
tic în perspectiva întregii istorii a gândirii 
lingvistice; (b) construcţia sistematică a 
unui corpus de principii menit să legi- 
timeze temeiurile ştiinţifice ale acestei 
discipline. 

Reconstrucţia istorică a 
fundamentelor teoriei lingvistice, reali- 
zată în volumele speciale consacrate 
acestei problematici (vezi, în special, 
[12]; [14]; [20]; [21] ş.a.), reprezintă, 
de departe, cea mai temeinică situare 
filozofică a disciplinei noastre dobân- 
dită, până acum, în literatura de spe- 
cialitate. Aproximând sensul global al 
argumentaţiei din aceste volume, se 
poate afirma că, în ansamblul lor, se 
înfăptuieşte o recuperare a spiritului 
dominant al unui demers larg “fe n o 
menologic', i.e. fidel “faptelor” vor- 
birii ca activitate de natură simbolică, 
în istoria gândirii lingvistice europene. 
Traseul de ansamblu al acestui demers 
este cel binecunoscut în câmpul exe- 
getic, care conduce de la abordarea 
aristotelică a logosului semantic până 
la filozofia hegeliană a limbajului şi, în 
special, la finalizarea lui sistematică, 


de la începutul secolului nostru, din 
epistemologia husserliană. In interiorul 
acestui demers global “fenomenologic”, 
se impune a fi reliefată însă focalizarea 
asupra unui parcurs nuclear “h e r m 
eneutic” reconstituit, pornind de la 
anticiparea lui Vico, prin intermediul 
“revoluţiei” kantiene, şi articulat, pentru 
prima oară în dimensiunile lui esenţiale, 
în “filozofia lingvistică “ humbolditiană. 
In raport cu opera lui W. von Humboldt, 
considerată ca adevărată placă tur- 
nantă a dezvoltării gândirii lingvistice, 
savantul nostru va propune şi valori- 
zarea celor două secole de eforturi în 
direcţia constituirii “ştiinţelor spiritului” 
(Geisteswissenschaften), mai ales în 
spaţiul cultural european. 

Intr-o evaluare comparativă, se 
poate afirma, fără ezitare, că întemeie- 
rea filozofică realizată prin reconstrucţia 
acestei perspective istorice nu poate fi 
simetrizată prin nimic din ceea ce au 
oferit abordările alternative în această 
privinţă. O comparaţie oricât de suc- 
cintă cu aportul furnizat, în această 
direcţie, de mişcarea generativă mi se 
pare cu totul relevantă. Nu mă refer, în 
acest context, la lucrările chomskyene 
timpurii, dedicate “lingvisticii” cartezie- 
ne” sau operei lui Humboldt, ci la faptul 
că, în toate lucrările sale ulterioare, 
savantul american şi adepţii săi nu 
oferă nimic comparabil în explorarea 
aprofundată a gândirii lingvistice euro- 
pene, care să le îngăduie să-şi “clari- 
fice” şi să-şi “justifice” propriul demers 
din unghi istoric. Refugiul teoretic pe 
poziţiile raționalismului cartezian se 
vădeşte, în lumina exegezei coşeriene, 
o situare anacronică pe platforma unei 
epistemologii reducţioniste, definitiv 
depăşite în filozofia kantiană, iar deci- 
zia de abandonare a “liniei” de gândire 
vichiene ([8]; [9]), reîntemeiate în opera 
lui Humboldt, nu îşi găseşte motivarea 
scontată în “studiul” modern al “limbii”. 
Mai mult, această decizie echivalează, 
în fapt, cu o simplă aruncare peste bord 
a câştigurilor substanţiale ale ultimelor 
secole în edificarea conceptuală a ştii- 
nţelor umane. 

Fundamentarea epistemologică 
a lingvisticii ca ştiinţă a culturii apare 
asigurată, în opera lui E. Coșeriu, şi în 
perspectiva unei elaborări conceptuale 
sistematice. Demersul constructiv 
se schiţează, în această privinţă, înce- 
pând din primele două volume ([10]; 
[11]), prin denunţarea presupoziţiilor 

filozofice şi viziunii pozitiviste implicite 
în orientările dominante ale “lingvisti- 
cii moderne” — în primul rând, în cea 
structuralistă de sorginte saussuriană 
şi în cea bloomfieldiană - , care îşi 
revendică, din diverse unghiuri, sta- 
tutul de ştiinţă “pur empirică”. Replica 
hotărâtoare împotriva acestor orientări 
este consemnată în/prin capodopera 
Sincronie, diacronie şi istorie, care pro- 
bează, înainte de toate, imposibilitatea 
constituirii demersului ştiinţific al lingvi- 
sticii în afara unei aproximări prelimina- 
re a “naturii” obiectului şi furnizează, 
în acelaşi timp, temeiul fenomenologic 
şi hermeneutic adecvat unei abordări 
legitime în studiul “limbii”, ca activitate 
esenţial creatoare (energeia), des- 
făşurată în orizontul specific al istoriei. 
Acest temei conceptual va fi confruntat, 
apoi, direct cu alternativa chomskyană, 
în cele două volume/cursuri din anii 70 
([13];[15]) şi dezvoltat, ulterior, într-un 
corpus de principii complex articulate 
în Omul şi limbajul său şi Lecţii de lin- 
gvistică generală, până la elaborarea 
sistematică din scrierile mai recente, 
care ar putea fi adunate laolaltă sub 
titlul comun Principiile lingvisticii ca ştii- 
nță a culturii ( [16]; [17]; [18]; [19]; [21]). 
Fără a putea angaja, aici, dezbaterea 
cuvenită asupra acestor principii, să 
menţionăm că exegeza aprofundată 
de până acum recunoaşte în aspectul 
vizat “construcţia” unei “paradigme 
epistemologice antipozitiviste” în lingvi- 
stică sau, mai simplu spus, “construcţia 
lingvisticii” înseşi ca ştiinţă a culturii 
(vezi J. M. Bernardo [1] ş.a.). Nu vom 
schiţa, în acest context, nici o confrun- 
tare cu alternativa chomskyană, dar ni 
se pare deosebit de semnificativ faptul 
că abordarea reducţionistă generativă 
a ajuns să fie abandonată, în ultimele 
două decenii, chiar de unii dintre cei 
mai proeminenţi susţinători iniţiali ai 
ei, în favoarea platformei propuse de 
Eugeniu Coşeriu. Merită să fie con- 
semnată, astfel, resituarea explicită, în 
acest sens, pe poziţiile unei “abordări 
fenomenologice”, în sensul coşerian, a 
celui mai important promotor al gene- 
rativismului chomskyan pe Continentul 
European — N. Ruwet, ca şi progresul 
internaţional viguros, în ultimele două 
decenii, al curentului “antichomskyan” 
şi “antiformalist” al cognitivismului de 
“generaţia a II-a”, de tip lakovian, care — 
contrar unor divergențe în definirea 
obiectului şi a obiectivelor specifice 


(vezi infra, 3,4) — se situează, în prin- 
cipiu, pe o platformă fenomenologică 
şi hermeneutică apropiată de cadrul 
epistemologic integralist [27, 89; 25, 
175-176]. 

2. Schimbarea radicală a per- 
spectivei în lingvistică constituie 
momentul specific şi crucial al întregu- 
lui proces de reîntemeiere teoretică a 
disciplinei, pe care îl realizează opera 
coşeriană. Demersul este iniţiat, deja, 
în 1955/1956 şi recunoscut de Maestrul 
însuşi, ulterior, ca aspectul “hotărâtor” 
al revoluţiei pe care o produce gândi- 
rea sa în ştiinţa lingvistică. Adevărul 
primar, de la care porneşte această 
“revoluţie”, este acela că “lingvistica a 
fost întotdeauna o lingvistică a limbilor 
particulare”... [19, 73]. Din acest unghi, 
cunoscuta centrare saussuriană asupra 
limbii (langue), prin opoziţie cu vorbi- 
rea (parole), “nu se opunea lingvisticii 
tradiţionale”, istorice, ci, dimpotrivă, 
era “în acord cu ea”, focalizând, doar, 
domeniul investigaţiei asupra dimen- 
siunii sistematice, ipostaziate sincronic, 
a limbilor (ca “obiect unic şi integral 
al lingvisticii”). Pe de altă parte, cum 
am anticipat deja, Chomsky însuşi îşi 
situează unghiul de investigaţie în afara 
activităţii de vorbire ca atare (supra). În 
raport cu această întreagă istorie, E. 
Cogeriu argumentează decisiv că “este 
o eroare să se studieze vorbirea din 
punctul de vedere al limbii” şi propune 
o “răsturnare radicală de perspectivă”. 
Postulatul care legitimează această 
“răsturnare” se ancorează, desigur, 
în temeiul epistemologic invocat şi, 
ca atare, el este pe cât de simplu, pe 
atât de fundamental: nu trebuie expli- 
cată vorbirea, din punctul de vedere 
al “limbii” sau al “competenţei” în sens 
chomskyan, ci dimpotrivă “limbile” şi 
capacitatea lingvistică pot fi explicate 
numai în şi prin activitatea de vorbire 
(“trebuie să ne situăm din primul mo- 
ment în terenul vorbirii şi să o luăm pe 
aceasta ca normă a tuturor celorlalte 
manifestări ale limbajului, inclusiv a 
“limbii” [10, 186-288; 19, 74]). 

Implicatiile şi consecinţele acestei 
“schimbări radicale a perspectivei” au 
putut fi reperate, cu uşurinţă, în planul 
extensiunii investigaţiei. “Corolarul” 
imediat al gestului întemeietor coşerian 
este, într-adevăr, cel al unei deschideri 
mult mai largi a unghiului de abordare, 
întrucât — cum sublinia Profesorul, de la 
început — “vorbirea e mai amplă decât 

limba: în timp ce limba e în întregime 
conținută în vorbire, vorbirea nu e co- 
nţinută în întregime în limbă” [10, 287]. 
Ştiinţa lingvistică îşi va putea adjudeca, 
în acest fel, în mod legitim, teritorii ale 
vorbirii care îi aparţin de drept, dar care 
fuseseră total excluse din investigaţiile 
de până atunci. Se recunoaşte, ca ata- 
re, pe plan internaţional, că savantul 
român de la Tiibingen este cel care 
a cucerit pentru disciplina noastră 
domeniul elocuţional (al designării) 
şi pe cel al textului, fiind ipso facto, 
întemeietor al acestor noi discipline 
ale ştiinţei limbajului. Şi în acest sens 
extensional a fost receptat, chiar dacă 
nu întotdeauna şi asumat, de către cei 
mai mulţi practicieni, conţinutul sintag- 
mei identificatoare “lingvistică 
integrală. 

Mai puţin înţeleasă şi asumată 
până acum este însă dimensiunea 
comprehensivă implicată în răsturnarea 
coşeriană a perspectivei şi care conferă 
sensul autentic şi profund al “revolu- 
tiei” sale lingvistice. Aceasta constă 
în considerarea “vorbirii”, a “actului de 
vorbire”, în accepţia humboldtiană de 
energeia, ca singura formă concretă a 
limbajului şi, mai mult, ca însăşi esenţa 
fenomenului lingvistic. Noutatea de 
adâncime pe care o aduce actul instau- 
rator coşerian rezidă, aşadar, în faptul 
că schimbarea perspectivei implică şi 
o viziune cardinal diferită asupra naturii 
limbajului — dimensiune peste care trec 
cu vederea, din păcate, şi cei mai mulţi 
dintre cei care i se declară discipoli, 
atât în lingvistica textului, cât, mai ales, 
în lingvistica limbilor (vezi infra). Cum 
a observat însă, foarte bine, Colette 
Laplace, în cel dintâi volum exegetic 
care îi este dedicat savantului nostru (în 
mare parte) în limba franceză, “ceea ce 
E. Coşeriu numeşte “vorbire” — “parole”, 
luată în sensul de “parler” (das Spre- 
chen überhaupt)” — este “de natură fun- 
damental diferită” în raport cu “ceea ce 
Saussure şi Chomsky numeau parole 
sau performance”, adică “o simplă re- 
alizare a sistemului lingvistic” [28, 107]. 
Nota definitorie a acestei naturi funda- 
mental diferite a vorbirii în concepţia lui 
E.Cogeriu trebuie recunoscută, desigur, 
în/prin “dimensiunea creatoare” a ei, ca 
“activitate a subiectului” şi, din acest 
unghi, autoarea franceză surprinde, 
cu pătrundere, traseul profund al “re- 
voluţiei copernicane” pe care savantul 
român o aduce în lingvistică şi care 


am văzut că situează ab initio această 
disciplină centrală a umanioarelor într-o 
tradiţie cu totul diferită (faţă de cele ale 
lui Saussure şi Chomsky), dar nu mai 
puţin ilustră (i.e. pe axa gândirii filozo- 
fice asupra limbajului care duce de la 
Aristotel până la Hegel şi, bineînţeles, 
Humboldt; vezi şi [4, 4-5]). 

“Schimbarea perspectivei” în 
lingvistică înseamnă, aşadar, în primul 
rând, o schimbare radicală a viziunii 
implicite asupra naturii obiectului şi în 
această dimensiune trebuie recunoscu- 
tă adevărata noutate sau originalitate 
a operei coşeriene. Curentul exegetic 
care încerca să definească aportul ace- 
stei opere prin contribuţia sa “media- 
toare” sau “conciliatoare” în raport cu 
marile orientări ale lingvisticii secolului 
al XX-lea trecea, din păcate, cu vede- 
rea tocmai peste această dimensiune 
esenţială. Cum a subliniat cu putere, 
în ultimul deceniu, între alţii, Colette 
Laplace, avem a face, în realitate, cu o 
“concepţie” radical nouă şi care trebuie 
recunoscută, fără îndoială, drept “cea 
mai pertinentă dintre toate câte au fost 
elaborate până astăzi” [28, 108]. 

3. Definirea conceptuală a 
obiectului noii discipline constituie 
o dimensiune distinctă, dar la fel de 
importantă, în imensul efort coşerian 
de întemeiere a ştiinţei lingvistice. 
După entuziasmul structuralist al ani- 
lor 40 — care proclamase lingvistica 
drept disciplină pilot a ştiinţelor umane, 
tocmai pentru că ea ar fi reuşit să îşi 
definească legitim obiectul propriu şi să 
îşi stabilească demersul metodologic 
adecvat acestuia —, a urmat o jumăta- 
te de secol în care această ştiinţă a 
fost supusă, pe bună dreptate, unor 
critici devastatoare, exact din unghiul 
justificării teoretice a obiectului său 
de investigaţie. Intre aceste critici, să 
amintim că un filozof de talia lui Paul 
Ricoeur a reproşat, cu profundă justețe, 
lingvisticii moderne (şi, în speţă, celei 
“structuraliste”) faptul că a eliminat, din 
obiectul său, tocmai funcţia simbolică 
a limbajului, care defineşte esenţa 
situării lingvistice a omului în lume. 
Cred că definirea coşeriană a funcţiei 
semnificative a limbajului (în primul 
rând, în Omul şi limbajul său, dar şi în 
volumele mai recente) pune definitiv 
capăt acestei “crize fondaţionale” şi 
consfinţeşte, pentru prima oară, înte- 
meierea pe deplin legitimă a acestui 
domeniu ştiinţific. 

Definirea funcţiei semnificative 
de către savantul român a făcut, deja, 
obiectul unor investigaţii de amploare, 
cum este, bunăoară, cea a lui Anto- 
nio Vilarnovo, din 1993 [33], dar ea 
rămâne, încă, o temă centrală a exege- 
zei integraliste. Cred că aportul esenţial 
al lui E. Coşeriu poate fi sintetizat ca un 
proces de “fuziune nucleară” între două 
componente distincte, profilate inde- 
pendent şi bipolar în lingvistica euro- 
peană a secolului al XX-lea şi în istoria 
gândirii filosofice asupra limbajului: (1) 
pe de o parte, componentul sau factorul 
“logosului semantic” aristotelic, revita- 
lizat prin inserţia dimensiunii esenţiale 
a “creativităţii” (în sensul originar al 
conceptului de energeia, i.e., “activitate 
liberă şi finalistă, care îşi poartă în sine 
însăşi finalitatea proprie, fiind realizarea 
acestei finalităţi, şi care, mai mult, este 
idealmente anterioară potente); (2) pe 
de altă parte, componentul sau factorul 
“dialogic”, i.e. al subiectivităţii specific 
istorice sau al “alterităţii” (în sensul 
unei “intersubiectivităţi” esenţiale, con- 
stitutive a limbajului — factor descoperit, 
în toată profunzimea lui, de geniala 
gândire humboldtiană, dar reconsolidat, 
în demersul coşerian, prin valorificarea 
altor aluviuni semantice substanţiale 
(Hegel, Heidegger, Dewey). Aceşti doi 
componenți, proiectaţi, prin tradiţie, în 
opoziţie antinomică, ajung să fie gândiţi 
la E. Coșeriu — prin depăşirea atât a 
“lingvisticii idealiste”, cât şi a celei “po- 
zitiviste” (inclusiv structuraliste), axate 
exclusiv pe câte una dintre cele două 
dimensiuni şi dominante în Europa pri- 
mei jumătăţi a secolului al XX-lea — ca 
alcătuind o unitate dialectică indestruc- 
libilă. Fuzionarea lor într-u 
n singur conce p ti s-a impus, 
probabil, ca necesară tocmai pentru 
a rezolva “aporiile” fundamentale din 
istoria gândirii lingvistice şi a-şi forja, 
în acest fel, accesul spre acea “viziune 
unitară şi coerentă” asupra limbajului, 
care era implicită atât în fundamentul 
său epistemologic, cât şi în schimbarea 
radicală a perspectivei investigaţionale. 

Considerarea împreună a celor 
doi componenți esenţiali, în tensiunea 
şi unitatea lor contradictorie — în care 
factorul dominant, ce conferă sensul 
dinamic al întregului concept, este dat 
de componentul “creativităţii'-a 
condus, în mod inerent, la instaurarea 
conceptului de “funcţie semnificativă” 
ca esenţă a vorbirii şi obiect al lingvisti- 


cii: funcţia, sau finalitatea constitutivă, 
fundamentală a limbajului este definită, 
în consecinţă, pentru prima oară, drept 
“creaţie liberă de semne verbale” şi, mai 
precis, creaţie de semnific 
a ţi”. In această formulare, conceptul 
coşerian “integrează”, evident, elemen- 
te disparate din viziunea “semiotică” 
anterioară şi din teoria “idealistă” a 
creativităţii limbajului, dar el depăşeşte 
radical atât sfera conceptuală, cât şi 
fundamentele teoretice pe care au fost 
clădite acele elemente şi se constituie, 
într-un sens cu totul nou, în interiorul 
unui orizont ştiinţific net diferit [4, 4-5]. 

Corelatul de profunzime al funcţiei 
semnificative este ceea ce E. Coşeriu 
numea, încă din 1952, i.e. cu mult îna- 
intea ecloziunii generativismului, “saber 
lingüístico” (“cunoaştere lingvistică”). 
Acest concept va fi intuit, ulterior, dintr- 
-un alt unghi de vedere şi într-o per- 
spectivă epistemologică total diferită, 
de Noam Chomsky, prin termenul de 
“competenţă lingvistică”, termen care 
avea să se impună şi care a fost adoptat, 
apoi, şi de savantul român. Ceea ce nu 
se înţelege însă cu destulă claritate în 
exegeza lingvistică este faptul că, pentru 
E. Coșeriu, “competenţa lingvistică” în- 
seamnă, în ultimă instanţă, ceva radical 
diferit de conceptul chomskyan. Tehnica 
intuitivă căreia îi dedică lingvistul nostru 
un excepţional volum în 1988 [19] nu se 
referă, nicidecum, la capacitatea pur 
combinatorică sau “computaţională”, 
la care ar dori să reducă Chomsky 
esenţa creativă a limbajului, ci ea de- 
fineşte tocmai “ştiinţa” vorbitorilor de 
a institui conţinuturi semnificative, i.e. 
semnificaţi. Competența lingvistică, 
restaurată în acest fel, nu mai are nimic 
a face cu condiţionarea biologică a 
unei presupuse facultăţi computaţiona- 
le, ci ea reprezintă, în ultimă analiză, 
dimensiunea internă, de profunzime, 
a funcţiei semnificative ca “creaţie de 
semnificaţi” în/prin spontaneitatea (inter) 
subiectivităţii vorbitorilor în cadrul actului 
de vorbire ca atare. Această competenţă 
stă, aşadar, la baza “activităţii culturale 
a vorbirii” şi se înscrie, prin urmare, în 
“capacitatea culturală mai largă”, de 
a “dobândi conţinuturi semnificative”, 
împărtăşind, în acest fel, şi dimensiunea 
“esenţial cognitivă” pe care unii semanti- 
cieni americani o întrezăresc, parţial, în 
ultimele două decenii (fără să o poată 
distinge însă şi în specificul ei lingvistic, 
ca atare; [28; 26]). 

4. Delimitarea celor trei obiec- 
tive şi/sau domenii de investigație 
ale lingvisticii integrale reprezintă 
dimensiunea în care aportul original 
al gândirii lui E. Coşeriu devine cel 
mai pregnant şi mai direct accesibil 
cercetării practice, strict localizate, 
în acest enorm câmp investigational. 
Cum a observat, cu acuitate, Donatella 
Di Cesare [23, 11], “individualizarea” 
domeniilor sau formelor de lingvistică — 
idiomatică, elocuţională, textuală — îşi 
are rădăcinile în “reflecţia asupra 
naturii limbajului” (prezentată, de noi, 
în primele două paliere) şi, în primul 
rând, în modul de definire a obiectului 
(din palierul imediat anterior). Această 
delimitare trihotomică se întemeiază 
însă pe o disociere reală a straturilor de 
conţinut semnificativ (şi, în consecinţă, 
a planurilor implicate ale competenţei 
lingvistice), astfel încât acceptarea 
tripartiţiei coşeriene se impune şi inde- 
pendent de asumarea fundamentelor 
teoretice menţionate, ca o exigenţă 
euristică, vizând omogenitatea sferelor 
de investigat. In acest sens, cred, Ma- 
estrul însuşi a considerat, cu modestie, 
în “comunicarea sa prezidenţială” la 
Modern Humanities Research Associa- 
tion, din Londra, că distincţia celor trei 
planuri şi domenii reprezintă “contribu- 
tia” sa “principală” la “fundamentarea 
lingvisticii”(vezi [4, 5]). Distincția este, 
cu adevărat, fundamentală şi a fost, 
în general, receptată mult mai uşor de 
către majoritatea exegeţilor, dar câteva 
precizări importante mi se pare că se 
impun şi în această privinţă. 

Cele trei domenii permit, cum se 
recunoaşte frecvent, recuperarea, în 
spaţiul lor propriu, a cercetărilor ante- 
rioare din marile orientări preintegrale: 
ale lingvisticii istorice şi structurale — în 
domeniul idiomatic; ale lingvisticii gene- 
rative şi, cred, mai ales, ale semanticii 
cognitive (lakoviene) — în domeniul elo- 
cuţional; ale “lingvisticii idealiste” şi/sau 
“stilisticii literare” — în domeniul textual. 
Mi se pare esenţial să se sublinieze 
totuşi că nu este vorba de o simplă 
preluare a acestor cercetări în spiritul 
lor originar, ci de o reinterpretare a lor 
în perspectiva integrală. 

Cazul cel mai semnificativ, şi care 
a stârnit cele mai multe neînţelegeri şi 
confuzii, îl constituie, chiar, recuperarea 
semanticii structurale în investigaţiile 
“Şcolii de la Tübingen”. Această direcţie 
de cercetare, care reprezintă eşalonul 


cel mai cunoscut al mişcării coşeriene, 
nu Înseamnă (cum s-a putut crede!) o 
“întoarcere” a lui Coşeriu, sub “presiu- 
nea” unui anumit context cultural, la 
structuralismul saussurian (pe care îl 
“respinsese” în primul deceniu al activi- 
tăţii sale — vezi [29]). Cum accentuează 
Maestrul însuşi, urmat de eminenti 
discipoli ai săi cum sunt H. Geckeler, 
G. Salvador ş.a., avem a face, în acest 
caz, cu o “reinterpretare” a unor “mo- 
tive saussuriene” în spirit humboldtian 
sau, altfel spus, cu o recuperare a 
structuralismului de sorginte saussu- 
riană în perspectiva structuralismului 
antropologic prefigurat de Humboldt. 
Prin demersul metodologic articulat cu 
elementele saussuriene, lexematica 
şcolii de la Tübingen urmăreşte, în 
fapt, obiectivul captării semnificatelor 
limbii, în dimensiunea lor de conţinuturi 
intuitive primordiale ale activităţii de 
vorbire determinate istoric (şi nu, pur 
şi simplu, “seria de diferenţe de idei” 
a unui “sistem” abstras şi reificat ca 
atare). Cine nu înţelege acest adevăr 
elementar nu poate avea nici un acces 
la sensul real al investigaţiilor integrale 
în structura semantică a “limbilor”. 

Un caz similar, pe care îl consem- 
năm mult mai succint, este cel al cer- 
cetărilor de lingvistică a textului, care 
se proclamă, uneori, în mod deschis, 
în domeniul lingvisticii integrale, dar 
care rămân total străine de conceptul 
autentic coşerian al sensului. Această 
dimensiune semantică nu poate fi de- 
scrisă şi/sau caracterizată ca un strat 
constituit şi realizat ca atare în text, 
ci aproximarea ei se face, în demers 
esenţial hermeneutic, prin captarea 
funcţiilor semnice, pe temeiul cărora 
sensul “emerge” şi îşi urmează, apoi, 
dinamica proprie a articulării globale 
(sau globalizante). In acest spirit, ar 
trebui dezvoltate şi investigaţiile care 
țintesc realizarea unei tipologii textuale 
(vezi, acum, excelentul volum realizat 
de Emma Tămâian [31]). 

5. Contribuțiile majore pe care 
Eugeniu Cogşeriu însuşi le înscrie, la 
rezolvarea unor probleme cruciale ale 
lingvisticii astfel întemeiate şi orga- 
nizate, nu pot fi trecute în revistă, în 
acest context. Ele alcătuiesc însă un 
formidabil corpus de cercetări, în cele 
mai diverse domenii şi la diferite nive- 
le — de la istoria lingvisticii mondiale, 
până la studii particulare (semantice, 
sintactice, tipologice) asupra tuturor 

limbilor romanice (în primul rând) şi 
asupra unei largi arii de texte, literare, 
ştiinţifice, filologice. Făcând abstracţie, 
chiar, de întreg eşafodajul conceptual 
pe care se clădesc şi de cuprinzăto- 
area perspectivă teoretică în care se 
înscriu, aceste contribuţii fundamentale 
ar fi suficiente, prin ele înseşi, pentru a 
îndreptăţi aprecierea mai veche a lui 
lorgu lordan, conform căreia ilustrul lui 
fost elev se impune ca “fruntaş între 
fruntaşii lingvisticii mondiale”. 

Doresc să subliniez totuşi că an- 
samblul acestor contribuţii particulare şi 
cele mai importante dintre ele în parte 
îşi relevă adevărata valoare tocmai 
şi numai în lumina vastei şi profundei 
mutații a orizonturilor lingvisticii pe care, 
implicit sau explicit, o ilustrează. Acest 
adevăr este probat în mod pregnant 
în volumul dedicat de Eugenia Bojoga 
receptării operei coşeriene în fosta 
U.R.S.S. [3]. Cei ce vor desprinde, bu- 
năoară, rezolvarea punctuală a proble- 
mei schimbării lingvistice, din capodo- 
pera Sincronie, diacronie şi istorie [11], 
de concepţia pe care această rezolvare 
se întemeiază — aşa cum încercau cei 
mai mulţi lingvişti sovietici — vor sfârşi 
prin a reduce şi, în ultimă instanţă, 
a desfiinţa adevărata semnificaţie a 
acestei investigaţii monumentale, care 
demonstrează, tocmai, că problema 
ca atare nu poate fi rezolvată decât 
renunțând la genul de ştiinţă care i-a 
dat naştere. Aprecierea este valabilă 
şi pentru multe din celelalte contribuţii 
esenţiale coşeriene. Conceptul de 
normă, atât de mult vehiculat pe plan 
internaţional, nu reprezintă o simplă 
furişare a unei nuanţe ideatice noi 
între conceptele saussuriene de lan- 
gue şi parole (aşa cum se credea în 
spaţiul investigat de colega noastră şi 
se mai crede, încă, foarte adesea, şi 
în România), ci el impune redefinirea 
radicală a întregii triade bazice etc. 
Realizarea Dicţionarului de concepte 
fundamentale ale lingvisticii integrale, 
pe care o încercăm în cadrul Centrului 
de studii integraliste de la Cluj, trebuie 
să răspundă tocmai acestei exigenţe 
capitale: aceea de a reprezenta toate 
contribuţiile majore ale celui mai mare 
lingvist al lumii, fără a trăda însuşi 
spiritul din care acestea au izvorât, şi 
pe care l-am schiţat, între coordonatele 
lui mari, în rândurile de faţă. 

Pentru a încheia, mă văd îndem- 
nat să revin la gândul profetic blagian 


de la care am pornit şi să invoc, de 
data aceasta, în sprijinul meu, geniul 
tutelar al acestor locuri şi al întregii 
culturi române. Parafrazând în negativ 
celebrele versuri ale lui Eminescu, din 
Luceafărul, aş dori să pot transpune, în 
acest context, gestul simbolic original 
al refuzului cu care fiinţa umană (prea 
“umană”) răspunde chemării “hiper- 
eonice”, în sensul unui modest, dar 
ferm, “legământ” de credinţă — i.e., să 
îl asigur pe marele nostru Maestru, în 
numele grupului de cercetători ale căror 
convingeri am încercat să le reprezint, 
că ne-am pătruns, până în străfundurile 
cugetului, de licărul luminii “astrale” şi 
că pe calea ce-a deschis, vom merge 
pân’ la capăt. 


BIBLIOGRAFIE 


1. J. M. Bernardo, La construcción 
de la linguística. Un debate epistemoló- 
gico, Valčncia, Universitat de Valčncia, 
1995. 

2. L. Blaga, Trilogia culturii, Bucu- 
reşti, Fundaţia Regală pentru Literatură 
şi Artă,1944. 

3. E. Bojoga, Receptarea operei 
lui E. Coşeriu în fosta U.R.S.S., Cluj- 
-Napoca, 1999. 

4. M. Borcilă, Eugenio Coseriu şi 
orizonturile lingvisticii // “Echinox”, 1988, 
nr. 5. 

5. M. Borcilă, “Noua cale” a lingvi- 
sticii istorice româneşti // “Limba română”, 
Chişinău, 1995, nr.5. 

6. M. Borcilă, Intre Blaga şi Coșeriu. 
De la metaforica limbajului la o poetică 
a culturii // “Revista de filosofie”, 1997, 
nr. 1-2. 

7. M. Borcilă, Eugeniu Coşeriu şi 
bazele ştiinţelor culturii I| “Academica”, 
2001, nr. 5. 

8. N. Chomsky, Rules and Repre- 
sentations, New York, Columbia Univer- 
sity,1980. 

9. N. Chomsky, Knowledge of Lan- 
guage: Its Nature, Origin, and Use, New 
York, Praeger, 1986. 

10. E. Coseriu, Teoria del lenguaje 
y lingüística general, Madrid, Gredos, 
1963/1967. 

11. E. Coşeriu, Sincronie, diacronie 
şi istorie. Problema schimbării lingvistice, 
trad. Nicolae Saramandu, Bucureşti, Edi- 
tura Enciclopedică, 1958/1997. 

12. E. Coseriu, Die Geschichte der 
Sprachphilosophie von der Antike bis zur 
Gegenwart. Eine Ubersicht (Teil |: Von 
der Antike bis Leibniz ), Tübingen, Gunter 
Narr u. Rudolf Windisch, 1969. 


Aiveatăni. Eugenia Cogeriu — 50 


55 


13. E. Coseriu, Einfiihrung in die 
transformationellen Grammatik, Tubin- 
gen, Gunter Narr u. Rudolf Windisch, 
1970. 

14. E. Coseriu, Die Geschichte der 
Sprachphilosophie von der Antike bis zur 
Gegenwart. Eine Ubersicht. Teil II: Von 
Leibniz bis Rousseau, Tubingen, Gunter 
Narr, 1972. 

15. E. Coseriu, Leistung ung Gren- 
zen der transformationellen Grammatik, 
Tubingen, Gunter Narr,1975. 

16. E. Coseriu, El hombre y su len- 
guaje. Estudios de teoria y metodologia 
lingiiistica, Madrid, Gredos, 1977. 

17. E. Coseriu, Gramâtica, semân- 
tica, universales. Estudios de lingüística 
funcional, Madrid, Gredos, 1978. 

18. E. Coşeriu, Lecţii de lingvistică 
generală, trad. Eugenia Bojoga, Chişinău, 
Arc, 1981/2000. 

19. E. Coseriu, Competencia lin- 
güística. Elementos de la teoría del ha- 
blar, vers. esp. F. Meno Blanco, Madrid, 
Gredos, 1988/1992. 

20. E. Coseriu, Wilhelm von Hum- 
boldt. Die deutsche Sprachphilosophie 
von Herder bis Humboldt, Teil Ill, Tubin- 
gen, Ch. Dern, U. Maier u. H.Weber, 
1994. 

21. E. Coseriu, Die Sprachwis- 
senschaft im 20. Jahrhundert. Theorien 
undMethoden, Tübingen, P. Fink u. H. 
Weber, 1995. 

22. E. Coseriu, Linguistica del testo. 
Introduzione a una ermeneutica del senso, 
Roma, La Nuova Italia Scientifica, 1997. 

23. D. Di Cesare, Introduzione, la 
E. Coseriu, 1997, 11-1924. M. Dominicy 
(ed.), Epistémologie de la linguistique, 
Bruxelles, Histoire — Epistémologie — Lan- 
gage, tome 13, fascicule |, 1991. 

24. H. Geckeler et al., Logos se- 
mantikos. Studia in honorem Eugenio 
Coseriu, Madrid, Gredos (5 vol.), 1982. 

25. M. Johnson, The Body in the 
Mind. The Bodily Basis of Meaning, Imagi- 
nation, and Reason, Chicago, University 
Press, 1987. 

26. J. Kabatek, A. Murguia, “Die 
Sachen sagen, wie sie sind...”. Eugenio 
Coseriu im Gespräch, Tübingen, Gunter 
Narr, 1997. 

27. G. Lakoff & M. Johnson, Philo- 
sophy in the Flesh. The Embodied Mind 
and lts Challenge to Western Thought, 
New York, Basic Books, 1999. 

28. C. Laplace, Théorie du langage 
et théorie de la traduction: les concepts — 
clefs de trois auteurs ..., Paris, Didier 
Erudition, 1994. 

29. V. Sánchez de Zavala, Fun- 
cionalismo estructural y generativismo, 
Madrid, Alianza, 1982. 


30. M. Shapiro, The Sense of 
Change. Language as History, Blooming- 
ton & Indianapolis, Indiana University 
Press, 1991. 

31. E. Tămâian, Fundamentele 
tipologiei textuale. O abordare în lumina 
lingvisticii integrale, Cluj-Napoca, Clu- 
sium, 2001. 

32. J. Trabant, Traditionen Hum- 
boldts, Frankfurt/M., Suhrkamp, 1990. 

33. A. Vilarnovo Caamańo, Lógica y 
lenguaje en E. Coseriu, Madrid, Gredos, 
1993. 


56 


Limba Ramnână 


Gheorghe POPA 
Universitatea de Stat 
“Alecu Russo”, 

Bălţi 


E. COŞERIU: 
DRUMURILE VIEŢII 
ŞI ALE AFIRMĂRII 


Cunoscând chiar şi cel mai scurt 
curriculum vitae al maestrului, înţelegi 
că nu a existat şi nu există vreun lingvist 
din toate timpurile cu o biografie mai 
incitantă, cu un destin mai agitat decât 
cel al prof. E. Coșeriu. Nu în zadar unii 
consideră că destinul prof. E. Coșeriu, 
“mai mult bănuit decât cunoscut în mod 
concret, pare de departe încântător şi 
întrucâtva aventuresc [1, 127]. Realită- 
tile ne stau la îndemână în acest sens: 

* se naşte într-o “ţară”, dar, când 
revine acasă, găseşte o altă “ţară”; 

* călătoreşte (cu chestii de ser- 
viciu) pe toate meridianele lumii, dar 
baştina poate să şi-o revadă abia după 
50 de ani; 

* de când a devenit cunoscut, 
ţine cursuri, conferinţe în diferite limbi 
ale lumii, dar niciodată în cea maternă 
(primul discurs în limba română, adre- 
sat unui public select, îl va rosti abia 
după 28 de ani, cu ocazia participării la 
Congresul Internaţional de Romanistică 
de la Bucureşti; 

* zeci de enciclopedii (chiar şi 
cea unională, din fosta U.R.S.S.) îi 
consacră articole speciale, dar numai 
cea din R.S.S. Moldovenească îl trece 
“inocent” cu vederea; 

* lucrările Domniei sale apar în 
zeci de limbi ale lumii, minus româna 
(cu excepţia celor două articole apărute 
în 1940 la laşi) şi abia în 1976 i se va 
permite publicarea în ţară a unui studiu 
tradus [2, 242-324]; 

* în anii 80 îi apar şapte volume 
solide în limba japoneză, în română 
prima carte va fi editată abia în 1994 [3]; 

* universităţi de pe tot mapamon- 
dul îi conferă înaltul titlu onorific de Doc- 
tor honoris causa, iar cei de acasă se 
vor trezi, vorba poetului, ca “viteazul din 
poveste”, şi abia în 1992 şi, respectiv, 


Fie pâinea cât de rea, tot mai 
bună-n ţara mea. Acad. E. Coșeriu la 
Bălţi. 


1998 universităţile ieşeană şi bălţeană 
îi vor da Cezarului ce e a Cezarului. 
Intr-un cuvânt, destinul acestui fiu al 
Basarabiei pare să ilustreze — până la 
un moment — zicerea biblică “Nimeni 
nu-i profet în ţara sa”. Din fericire, 
istoria s-a “corectat”, în acest sens, în 
ultima vreme. Sunt şi alte dovezi care 
probează că ursitoarele la naştere i-au 
prezis ceva de excepţie; 

* activează, scrie şi publică cea 
mai mare parte a operei în mileniul doi, 
dar e considerat “lingvistul secolului 
XXI” [4,9]; 

* a fost şi a rămas ceea ce este, 
“adică român, şi chiar român basara- 
bean” [5,23], născut şi crescut “în cultu- 
ra românească” [1, 126], dar, în acelaşi 
timp, este şi un “filozof al înstrăinării 
naţionale” [6, 2]; 

* în fine, acest “rege al lingvisti- 
cii” [3,7] aici îşi regăseşte blazonul de 
nobleţe prin care am fost identificaţi pe 
toate meridianele. 

Nu numai această serie de fapte 
şi întâmplări paradoxale ne-a deter- 
minat însă să reluăm unele momente 
legate de biografia şi de afirmarea şti- 
inţifică a renumitului Profesor. Vorba e 
că prof. E. Coșeriu datorează realizările 

sale ştiinţifice, întâi de toate, tocmai 
acestor “momente”! şi, fireşte, recon- 
stituirea lor o poate face cel mai deplin 
chiar... biograful E. Coșeriu. 


„„„pentru că e baştina mea, Mi- 
hăilenii e cea mai frumoasă localitate 
din Basarabia [8] 


Prof. E. Coșeriu, fiul lui lon şi al 
Zinoviei Coşeriu, “ortodocşi cu întâia 
cununie” [10, 37], s-a născut la 27 iulie 
1921 “în ţinutul Răutului”, la Mihăileni, 
judeţul Bălţi. Actualmente, unde era 
locul de casă, “autorităţile au ridicat un 
monument ostaşului sovietic, în centrul 
satului, chiar în faţa Primăriei” [8]. 

De felul său, este un “un țăran din 
Moldova de Sus, dintre Prut şi Nistru”, 
cum îi place Maestrului să spună [1, 
129]. Vede lumina zilei în zodia Leului, 
a acelor oameni care nu agreează 
jumătăţile de măsură şi se conduc 
după maxima “Ori cezar, ori nimic”, 
iar conform zodiacului chinezesc, în 
zodia Cocoşului, deci a acelor oameni 
care sunt pregătiţi în orice moment 
să intre într-o dispută, pe un timp 
nelimitat, fără să se obosească prea 
mult. “Parcurgând” drumurile vieţii şi 
ale afirmării profesorului E. Coşeriu, 
te întrebi volens-nolens: zodiacurile (şi 
nu numai cele menţionate) n-au fost 
oare elaborate având ca punct de reper 
tocmai viaţa şi activitatea octogenarului 
E. Coşeriu? 

Aici, la Mihăileni, învaţă la şcoala 
primară unde l-a avut “pe extraordinarul 
învăţător” [9, 3] Roman Mândâcanu pe 
care junele E. Coșeriu, când “venea de 
pe la cele învățături la Mihăileni”, îl vizita 
neapărat şi îl punea în curent “cu eveni- 
mentele tot mai precipitate din lume şi 
în special cu frumoasele-i succese pe 
tărâmul literaturii şi al ştiinţei” [10,32] o 
fi fost R. Mândâcanu un “extraordinar 
învăţător”, dar intuiţie avea la sigur, 
pentru că, în caz contrar, ce rost ar fi 
avut să repete soţiei sale unul şi acelaşi 
lucru: “lrină dragă, creşte un munte pe 
moşia satului nostru” [ibidem]. Anume 
această şcoală românească (şcoala 
primară şi liceul), va accentua mai târ- 
ziu prof. E. Coșeriu, i-a dat “cadrul ideal 
şi baza dezvoltării intelectuale” şi, întâi 
de toate, “poate nu universalitatea, dar, 
cel puţin, setea de universalitate” [9, 3]. 
De atunci, concepţia sa “asupra şcolii 
este cea a ţăranului, care, atunci când i 


se deschid porțile culturii, e însetat de a 
şti, de a se instrui şi exploatează acest 
prilej cât mai mult, nu doar a ajunge 
ceva” [7, 161]. 

Aici, la Mihăileni, a auzit pri- 
mele poveşti, aici l-au frapat anumiţi 
oameni, aici s-a pus “temelia” reve- 
laţiilor de mai târziu, dar tot aici îşi au 
începutul “suspinele domnişoarelor 
italiene” [10, 34], şi poate nu numai 
italiene, de aici... 

Şi tot aici, la Mihăileni (revenit 
pentru puţin timp de la laşi), la sfârşitul 
lui iunie 1940, află despre cedarea 
Basarabiei... Pleacă mai întâi într-un 
sat din judeţul Botoşani, apoi la laşi, 
unde sosise deja ştirea despre bursa 
de studii în Italia. Acesta “a fost mare- 
le noroc” al viitorului renumit savant, 
deoarece, dacă rămânea la baştină, 
“cine ştie pe unde i-ar fi albit oasele 
acum” [5, 31]. Sau, în cel mai bun caz, 
l-am fi sărbătorit astăzi pe octogenarul 
Evgheni Ivanovici. 


DI Eugeniu Cogeriu la “o sută 
de movile”. 

Deşi nu l-a afişat, dorul de baştină 
rămâne totuşi, până la urmă, un dor 
arzător. A ieşit din “acest spaţiu strâmt” 
fără “a părăsi niciodată Mihăilenii” (“A 
ieşi nu înseamnă a părăsi”): s-a ridicat 
“deasupra lor pentru a ajunge să spună 
lumii că vine din Mihăileni” [ibidem], 
a urcat deasupra lor pentru a putea 
“îmbrăţişa cât mai multă lume” [11, 56]. 
A plecat, aşadar, din Mihăileni, fără să- 
şi imagineze că această plecare e o 
despărţire pentru o lungă şi chinuitoare 
perioadă: va reveni în ţară abia peste 
28 de ani, iar în Mihăileni — abia peste 
mai bine de jumătate de secol (în sep- 
tembrie 1991). 


„.„„am făcut un liceu extraordi- 
nar la Bălţi ... [1, 129] 


După şcoala primară din sat, 
devine în 1931 licean la Bălţi. Peste 
ani, avea să remarce cu diverse ocazii: 
“La liceul “lon Creangă” am primit o 
pregătire cu totul fundamentală pentru 
cariera mea ulterioară în toate ma- 
teriile umaniste, literare şi filologice. 
Spuneam mai demult, într-un interviu, 
că mai târziu, asistând în diverse ţări 
la examenele universitare de literatură 
franceză, constatam fără echivoc că eu 
aş fi putut răspunde la majoritatea în- 
trebărilor cu cunoştinţele acumulate la 
liceul “Ilon Creangă” din Bălţi [12, 3]; ... 

Insuşi liceanul E. Coşeriu a parti- 
cipat, de nenumărate ori, la concursuri- 
le de literatura română (organizate de 
renumita Societate culturală “Tinerimea 
Română”), învrednicindu-se chiar şi 
de premiul doi pe Ţară. Un caz foarte 
curios: fiind în clasa a VIII-a şi venind la 
Bucureşti pentru a participa la concur- 
sul la literatura română, viitorul lingvist 
află că se va desfăşura, concomitent, 
şi un concurs la... geografie. Surpriza 
a fost dintre cele plăcute: vestitul geo- 
graf S. Mehedinţi înştiinţează direcţia 
şcolii că liceanul lor E. Coşeriu (care a 
abordat tema “Dobrogea şi însemnăta- 
tea ei geografică şi economică pentru 
România”) a obţinut premiul întâi pe 
Ţară [12, 3]. 

Anume aici, la Bălţi, i-a avut ca 
profesori pe M. Certan (“care pe vre- 
mea ruşilor a fost profesor de limba 
rusă, dar fiind o fire capabilă a ştiut să 
se recicleze şi a devenit un bun profe- 
sor de română”), pe M. Holban (“care 
ne-a iniţiat să organizăm Societatea 


literară “G. Coşbuc”, tot el, cu sufletul 
său mare, ne-a îndemnat să scoatem 
revista “Crenguța”), pe Gh. Cârţu (“un 
adevărat apostol al românismului, a şti- 
ut să ne atragă la înscenarea basmului 
“Harap Alb” de I. Creangă, jucată cu 
deosebit succes în teatrul “Sapho” la 
18 aprilie 1937, în care eu am avut rolul 
central”), pe P. Stati (care “cu deosebit 
succes preda româna şi latina, dreptul 
şi filozofia”), pe D. Socoliuc (care preda 
franceza, iar “din 1941 a devenit profe- 
sor la Universitatea din Cernăuţi”), pe 
M. Vlăhuţă (care preda istoria şi era “un 
luptător consecvent pentru întregirea 
neamului românesc”) ş.a. [ibidem]. 

Se cuvine să menţionăm, printre 
altele, că în perioada respectivă apar, 
la Bălţi, mai multe publicaţii (“Lucrări 
literare”, “Curierul literar”, “Revista co- 
piilor”, “Licurici”, “Mugurel”, “Almanahul 
Tinerimii”, “Flamuri”, “Crai nou” ş.a.), 
dar, printre revistele şcolare editate, 
“un loc de frunte, şi pentru calitate şi 
pentru mijlocirea debutului literar al 
unor tineri condeieri, care au făcut 
apoi cinste întregii culturi româneşti, 
îl ocupă, desigur, revista “Crenguţa” 
[13,5]. Acest lucru avea să-l remarce 
nu o dată şi E. Coșeriu: “De fapt, nu 
fiecare liceu din Basarabia, inclusiv 
din Chişinău, se putea mândri cu astfel 
de publicaţie (şi după conţinut, şi după 
durata apariţiei ei)” [12, 3]. Anume în 
această revistă (dirijată de însuşi E. Co- 
şeriu “timp de doi sau trei ani” [1, 132], 
ce apărea sub egida corpului didactic 
de la liceul “I. Creangă” ca organ al 
Societăţii literare “G. Coşbuc”, apoi 
“B. P. Hasdeu” (preşedinte al căreia era 
la fel E. Coșeriu), îşi face debutul literar 
actualul profesor din Tubingen, în 1937, 
cu povestirea “Suflet de vultur”, în care 
e prezent... însuşi omagiatul nostru: 
“Sunt moldovean din oastea lui Ştefan- 
Vodă, mă cheamă Oprea Răzeşul şi-s 
pus de strajă aice pe scală, să-i apăr 
pământul”. 

Afară de proză, E. Coșeriu scrie 
poezie şi eseuri literare pe care le 
publică atât în revista liceului, cât şi în 
alte reviste, cum ar fi “Jurnalul literar” 
(redactor al căreia era G. Călinescu 
care i-a publicat un rondel şi un eseu 
despre Bacovia, dar fără portretul făcut 
de însuşi E. Coşeriu: “Se vede că nu 
puteau face clişeu după desenul meu 
cu penita” [1, 133]). 

Din cele expuse, se conturea- 
ză limpede atât gradul de însuşire a 

materiei de studiu de către E. Coşe- 
riu (premiile sunt o dovadă!), cât şi 
prodigioasa-i activitate “extraliceală” 
(literatură, traducere, critică literară, 
pictură, teatru). Dar, pe fundalul acestei 
activităţi, se relevă încă două momente 
esenţiale. 

In primul rând, anume aici, la 
Bălţi, liceanul E. Coșeriu a înţeles că 
cea mai mare pasiune a sa este lec- 
tura, pasiune care l-a “însoţit mereu 
pe parcursul vieţii” [12, 3]. Că această 
pasiune nu l-a părăsit astăzi nici pentru 
o clipă, nimeni nu mai pune la îndoială. 
E suficient a consulta opera ştiinţifică 
sau interviurile acordate, luările de 
cuvânt etc.: abundenta trimiterilor, da- 
telor, anilor, cifrelor, numelor, de rând cu 
memoria-i excepţională, pur şi simplu, 
te copleşesc (apropo, apartamentul în 
care locuieşte “aminteşte de o Bibli- 
otecă Naţională: pereții tuturor celor 
douăsprezece camere sunt căptuşite 
cu cărţi, apoi — cărţi în coridoare, în 
baie, în bucătărie, pretutindeni... circa 
40 de mii de volume” [14, 1]). 

In al doilea rând, anume la Bălţi 
îl încearcă pe E. Coşeriu “ideea de a 
se ocupa de filologie în sensul larg al 
cuvântului, adică cu literatura, cu ling- 
vistica şi cu istoria” [1, 129]: avea deja 
“idei, încă nebuloase, mai mult sau mai 
puţin vagi” [15, 13], se gândea “deja 
la această unitate, mai ales de limbă, 
cultură şi istorie” [16, 12]. Revelator 
moment: anume la Bălţi, liceanul E. 
Cogeriu a anticipat, cu intuiţie sigură, 
prin “caietele mari” pe care era scris 
“titlul unor lucrări ... ca Istoria limbii şi 
a poporului român, vol. 1 de Eugeniu 
Coşeriu, profesor (pe atunci în potentia 
— Gh. P.) la Universitatea din Tübingen 
sau la Universitatea din Heidelberg” 
[ibidem], ulterioarele lucrări monumen- 
tale de lingvistică semnate de acelaşi 
profesor, de această dată in facto, de 
la Tubingen. 

Am mai remarca un detaliu: ceea 
ce i-a ajutat Maestrului să ajungă în 
“elita lingvisticii universale contem- 
porane” a fost tocmai “atitudinea faţă 
de probleme, adică o atitudine fără 
complexe de inferioritate”. Se are în 
vedere “acea atitudine, în acelaşi timp 
nemiloasă din punct de vedere critic şi 
totuşi generoasă, cu privire la tot ceea 
ce este serios în ştiinţă, chiar dacă 
eventual e greşit sau duce la greşeli” 
[1, 128-129]. Şi anume la Bălţi, la acest 
liceu “extraordinar”, au fost puse bazele 


unei atare atitudini, însă această atitu- 
dine “s-a format încetul cu încetul” şi i 
“s-a clarificat tocmai în Italia”. 

Examenul de bacalaureat l-a sus- 
ținut la Soroca în 1939 în sesiunea de 
vară, fiind clasat primul pe listă (media 
9,20). Gândurile îi erau deja la laşi... 

„„„De aici încolo, începe îndelun- 
gul şi impunătorul periplu universitar 
al lui E. Coșeriu în diverse ipostaze: 
de student, de profesor, de profesor 
asociat, de profesor invitat... 


Eu am umblat pe la multe 
universităţi, învățând ce se putea 
sau predând ce puteam, dar totuşi 
Universitatea din laşi, prima mea 
Universitate, deşi am studiat aici 
numai un an, a rămas într-un fel tot 
timpul universitatea mea [17, 103]. 


Între anii 1939-1940, absolventul 
liceului bălţean îşi continuă studiile 
la Facultatea de Litere şi Filozofie 
a Universităţii din laşi. Unii ar putea 
să rămână oarecum contrariaţi: cum 
rămâne cu mărturisirea liceanului de 
la Bălţi că în viitor se va ocupa de filo- 
logie, dar, peste puţin timp, ia decizia 
să facă şi drept? O atare decizie a fost 
determinată de vocaţie şi, nu în ultimă 
instanţă, de raţiuni practice: apreciind 
că posibilităţile literelor pot fi nu “prea 
mari din punct de vedere economic” [1, 
129], studentul ieşean face şi un an de 
drept, simultan, cu literele. 

Aici, la laşi, “... însetat de ştiinţă şi 
cu teamă aproape şi cu evlavie în faţa 
maeștrilor de la laşi” [16, 12], E. Coşeriu 
face cunoştinţă cu profesori (de unii se 
apropie chiar sufleteşte) “care aveau 
atitudini ştiinţifice şi politice foarte di- 
ferite”, dar pentru studentul E. Coşeriu 
conta, întâi de toate, “valoarea lor ca 
profesori şi valoarea lor ca oameni 
de cultură” [1, 129]. Printre aceştia 
se numără G. Călinescu (profesor 
de literatură, cu care “se cunoştea” 
încă din liceu prin poşta redacţiei de la 
“Jurnalul literar”), |. lordan (profesor de 
limba română,) D. Găzdaru (profesor 
de spaniolă), P. Caraman (profesor de 
slavistică), Gh. Ivănescu (asistentul 
lui |. Iordan), G. Petronio (profesor de 
italiană). Şi, deşi era “de-abia în anul 
întâi”, universitarii au sesizat recepti- 
vitatea şi aviditatea tânărului student 
basarabean, solicitându-i “lucrări sau 
referate critice la seminare” [1, 129]. 

Aici, la laşi, s-a întâmplat ceea 
ce trebuia să se întâmple neapărat: 
debutul în domeniul lingvisticii. Cele 
două articole Limbă şi folclor din Basa- 
rabia şi Material lingvistic basarabean, 
publicate, paralel, în revistele ieşene 
“Arhiva” [18, 93-100] şi, respectiv, 
“Revista critică” [19, 159-175] denotă, 
după opinia prof. St. Dumistrăcel, “o 
deosebită receptivitate şi o nestăvilită 
curiozitate ştiinţifică, în perspectivă deja 
interdisciplinară, însoţite de rigurozita- 
tea demersului analitic, prin aspecte 
anunțând linii directoare (fundamen- 
tale) ale viitoarelor exegeze” [20, 57]. 

Despre seriozitatea studentului 
E. Cogeriu, dar, în acelaşi timp, şi des- 
pre cumsecădenia unor profesori (|. 
lordan, G. Petronio, D. Găzdaru ş.a.) 
ne vorbesc şi următoarele mărturisiri. 
“Aşa, domnul lordan, după o critică pe 
care o făcusem unuia din anul IV la se- 
minar, m-a chemat şi m-a-ntrebat: “Da 
dumitale ai bursă, domnu’ Cogşeriu?”. 
Zic: “Da, am”. “Pentru că, dacă n-aveai, 
ti-o dădeam eu, făceam tot posibilul 
ca să ţi se dea” [1, 130]. Sau: “.. G. 
Petronio ... mi-a propus să cer o bursă 
de studii în Italia, deşi eram în anul 
întâi. L-am întrebat dacă era cazul să 
cer o asemenea bursă la care puteau 
aspira doar studenţii din anii superiori, 
iar el mi-a spus: “Eu vă asigur că o să 
primiţi bursa dacă prezentaţi cererea” 
[1, 130] (apropo, |. lordan şi D. Găzdaru 
nu au ezitat să-şi pună semnătura pe 
cererea lui E. Coșeriu pentru a pleca la 
studii în Italia). 

Incetul cu încetul, se întrezărea 
şansa de a-şi continua şi desăvârşi pre- 
gătirea şi cultura filologică. Şi nu numai 
cea filologică, dar şi cea filozofică, este- 
tică, logică. Obţinând o bursă de studii 
de la guvernul italian, studentul ieşean 
de 19 ani E. Coşeriu, “fără familie şi cu 
familia dincolo în Uniunea Sovietică... 
în “împărăţia beznelor îngheţate” [9, 
4], pleacă în decembrie 1940 în Italia: 
Roma (1940-1944), Padova (1944- 
1945), Milano (1945-1949). 


Italia a însemnat pentru mine 
foarte mult. ...In primul rând, a 
schimbat perspectiva mea româ- 
nească într-o perspectivă universală, 
nu numai datorită universalităţii şi 
tradiţiei culturii italiene, ci şi datorită 
faptului că, trecând de la o perspec- 
tivă la alta, mi-am dat seama de 


multitudinea perspectivelor posibile 
[7, 161-162]. 


Decizia de a pleca în Italia a fost 
cea mai potrivită, deoarece, după co- 
tropirea Basarabiei de către Uniunea 
Sovietică, familia Coşeriu se afla pe 
ambele părţi ale Prutului şi, într-un 
sens, studentul Coșeriu “tot între stră- 
ini” se afla [9,3], după cum şi reîntoar- 
cerea la baştină “nici nu mai avea prea 
mult rost” [16, 12]. 

In Italia, pe de o parte, “neputând 
face altceva” [ibidem], iar pe de altă 
parte, “setea de universalitate” dată 
de şcoala românească (şcoala prima- 
ră şi liceul), “seriozitatea” studentului 
ieşean, precum şi excelentele studii la 
prestigioasele universităţi italiene l-au 
determinat pe E. Cogşeriu să-şi scrie şi 
să-şi treacă cu brio două doctorate: la 
Roma (1944) în litere cu profesorul de 
slavistică Giovanni Maver (Problema 
influenţei epopeii franceze vechi 
asupra poeziei populare a slavilor 
meridionali — o lucrare de filologie, is- 
torie literară şi folcloristică), iar la Milano 
(1949) în filozofie cu profesorul Antonio 
Banfi (Istoria ideilor estetice în Ro- 
mânia — o lucrare despre contribuţia 
mişcărilor estetice româneşti). De la 
noii săi magiştri a învăţat nici mai mult, 
nici mai puţin: “nu un bagaj de cunoş- 
tinte, ce ar fi mult mai puțin important, 
ci o atitudine faţă de probleme, față de 
ştiinţă şi faţă de idei” [1, 129]. 

Interesul sporit pentru literaturile 
“majore”, dar şi pentru cele “minore”, 
frecventarea Lectoratelor de limbi sla- 
ve, apoi a Lectoratului de maghiară i-au 
deşteptat “simţul critic pentru universa- 
litatea culturii, în acelaşi timp naţională 
şi universală”, ajungând la concluzia că 
“e foarte important tot ce e al nostru, 
însă ceea ce este şi al altora este încă 
mai important pentru că este încă mai 
al nostru” [9, 3]. 

Despre rolul Italiei în creşterea şi 
afirmarea sa lingvistică va consemna 
mai târziu următoarele: *... eu mă con- 
sider aparținând şi lingvisticii italiene, 
sau mai ales lingvisticii italiene sau, 
în general, ştiinţei italiene, fiindcă, în 
realitate, dacă România, prin liceu şi 
primul an de Universitate mă orientase, 
eu pot să spun că Italia m-a format, 
atât prin libertatea extraordinară pe 
care au ştiut să o menţină Universită- 
tile italiene, chiar şi în vremuri grele şi 
de dictatură politică, cât şi prin spiritul 

critic tradițional al ştiinţei şi al filozofiei 
italiene. Italia a orientat această sete 
de universalitate, mai mult sau mai 
puțin vagă, spre domenii concrete şi, în 
acelaşi timp, a lărgit orizonturile mele, 
Chiar şi în ceea ce priveşte unele lucruri 
pe care începusem să le văd deja din 
România” [ibidem]. 

Şi tot aici, în Italia, prof. E. Co- 
şeriu înfruntă o serie de obstacole 
“folositoare” despre care îşi aminteşte, 
ulterior, chiar cu o anumită... nostalgie: 
“Momentele cele mai grele, momentele 
acelea absurde de la Enciclopedie, de 
exemplu, care atuncea mi se păreau o 
tragedie, s-au dovedit în cele din urmă 
că, în realitate, au fost o experienţă 
interesantă, din care am învăţat foarte 
multe lucruri. Sau lucrul la ziar: lucram 
noaptea până târziu <...>. Aicea am 
învățat să redactez repede şi să mă 
orientez repede în foarte multe. Mi s-a 
cerut apoi, tot la ziar, să fac o cronică de 
artă <...>. Din nou, şi aceasta, o expe- 
riență foarte interesantă. Aceste lucruri 
au fost, aşadar, în realitate, o povară 
extrem de grea, însă, pe de altă parte, 
au fost experienţe foarte importante, nu 
numai din punctul de vedere al formării 
omului şi al formării caracterului, al 
temperamentului etc.” [ibidem]. 

Şi totuşi “din cauza situaţiei gene- 
rale din Europa şi din cauza greutăților 
de tot felul pe care le putea avea cineva 
care trăia în afară de ţara lui pentru a 
face carieră mai mult sau mai puţin ra- 
pidă” [16, 12], E. Coşeriu se vede nevoit 
de a părăsi Italia. Tocmai în dorinţa de a 
face “carieră ştiinţifică sau universitară” 
şi, totodată, în teama de a nu putea 
să se dezvolte “într-un sens cu totul 
deosebit” [9, 3], tânărul E. Coşeriu ţine 
cont de sfatul consulului Uruguayului la 
Milano [1, 131] şi acceptă oferta venită 
de peste Ocean. 


Uruguayul mi-a oferit o foarte 
mare libertate, care mi-a permis să 
fac în ştiinţă ceea ce mi se părea mie 
că e bine să fac [17, 12]. 


Aici, în Uruguay, devine în 1951 
profesor de lingvistică generală şi indo- 
europeană şi director al Departamen- 
tului de Lingvistică la Universitatea din 
Montevideo. Dar tot aici, în Uruguay, e 
pus în faţa unei dileme de soluţionare a 
cărei depindea cariera ştiinţifică şi aca- 
demică a Domniei sale: ori să se ocupe 


“de faptele locale, sud americane”, ori 
să se dezvolte “în sensul concepțiilor 
şi al ideilor” [6, 162]. Fiind conştient 
atât de ceea ce putea “oferi obiectiv” 
[8, 3], cât şi de existenţa unui “material 
sigur — ori că-l aveai pe teren, ori că-l 
aveai în cap”, E. Coșeriu, dat fiind că 
avea “ceva... în cap”[15, 13], ia decizia 
fermă să se ocupe de teoria limbajului. 

In pofida greutăților de tot soiul 
(lipsa unei tradiţii lingvistice, absenţa 
bibliotecilor specializate, criza de cadre 
ş.a.), E. Coşeriu “se pune pe muncă, cu 
multă râvnă, ca un ţăran bățos din Mol- 
dova-de-Sus”, reuşind, prin “instruirea”, 
“reunirea”, “amalgamarea” discipolilor 
săi, să formeze “un grup de cercetători 
care, foarte curând, a căpătat numele 
de Şcoala lingvistică de la Montevideo” 
[1, 131]. 

Un lucru curios în legătură cu 
subiectul în discuţie: “ceea ce părea 
a fi un obstacol, în realitate a fost un 
avantaj”, deoarece însuşi E. Coşeriu a 
avut posibilitatea “să creeze tradiţia” şi 
“să dea orientarea” [9, 3] — ocazie pe 
care Maestrul n-a ratat-o. Astfel, după 
ce publicase deja în România (la 19 
ani, în primul an de Universitate), apoi 
în Italia (în Atti di Societâ Glottologico 
Milanese), prof. E. Coşeriu publică 
chiar în primul an la Montevideo (într-o 
ediţie provizorie, pentru elevii săi) Intro- 
ducere în lingvistică, lucrare care, după 
mărturisirea lui J. Polo (care a tradus 
această carte în spaniolă după 25 de 
ani de la apariţia ei), “a fost destinată să 
deschidă drumul lingvisticii în Uruguay” 
[16, 13]. Pe parcurs, se scriu şi alte lu- 
crări, prin care autorul lor îşi propunea 
să dea “o contribuţie lingvisticii actuale, 
pe planul unde se aşteaptă această 
contribuţie” [ibidem]: în 1952 apare 
Sistem, normă şi vorbire (în care, 
printre altele, se reiau unele idei din La 
lingua di lon Barbu, 1949), în 1958 — 
Sincronie, diacronie şi istorie — “care, 
poate, e cea mai importantă de până 
acuma” [16, 12]: ea a avut un succes 
însă relativ, “fiindcă era o carte mult mai 
grea şi cu un orizont, în realitate, mult 
mai vast, care s-ar fi presupus cunos- 
cut, însă s-a văzut, în sfârşit, că era o 
carte importantă şi deja era tradusă 
(prima traducere a fost în limba rusă 
— Gh. P.” [ibidem]. Prin acest studiu, 
E. Coşeriu s-a impus, după aprecierea 
prof. M. Borcilă, ca “cel dintâi exeget 
care a relevat cu toată rigoarea apo- 
riile şi/sau contradicţiile fundamentale 

ce subminau însăşi baza teoretică a 
lingvisticii moderne (“structuraliste”) 
[21, 4-5]. Apropo, după apariţia acestei 
cărţi, septuagenarul Joseph Vendryes 
îi propune prof. E. Coşeriu (care avea 
37 de ani) să intre imediat în Societatea 
Lingvistică din Paris. 

Tot în Uruguay, prof. E. Coşeriu 
a mai însuşit arta de a discuta, con- 
ducându-se după preceptul că “dacă 
ai o idee nouă, atunci nu discuti cu 
un lingvist obscur, necunoscut, ci 
discuti cu Ferdinand de Saussure, 
cu Hjelmslev, cu Bloomfield ş.a.m.d. 
Insă o faci cu toată generozitatea cât 
priveşte discuţia, încercând să gă- 
seşti la fiecare sâmburele de adevăr, 
intuiţia, eventual parțializată, deviată 
ş.a.m.d.” [9, 3-4]. 

Fireşte, tot ceea ce a făcut 
prof. E. Coşeriu în timpul aflării sale 
în Uruguay era o pregătire, în reali- 
tate, “a întoarcerii sale în Europa”. 
Dar continua să aştepte, deoarece 
principiul Domniei sale era “să nu 
ceri nimica, niciodată, ci să aştepţi 
să fii chemat” [9, 3]. Ofertele nu s-au 
lăsat mult aşteptate, ele veneau ca 
din cornul abundenței: în 1957 este 
invitat la Bonn (Germania), în 1960 la 
Coimbra (Portugalia), apoi au urmat in- 
vitaţii de la Tübingen, Frankfurt, Bonn 
(Germania), Leiden (Olanda), Seattle 
(Statele Unite) ş.a., ca, până la urmă, 
să accepte Tubingenul, rămânându-i 
“credincios” până în ziua de astăzi. 


Tiibingenul mi-a oferit, mai 
întâi, posibilităţi materiale de necom- 
parat cu cele de la Montevideo, se în- 
țelege, apoi posibilităţile de contacte 
cu alte universităţi din Germania şi 
din afara Germaniei [9, 4]. 


Cu revenirea în Europa şi stabili- 
rea la Tubingen se realizează, în sfârşit, 
visul din copilărie al prof. E. Coșeriu: 
să ajungă să-i înveţe “carte pe nemti” 
[5, 31]. 

Nu ne încumetăm să apreciem 
în ce măsură i-a reuşit Maestrului 
să-şi realizeze acest ideal, un lucru 
însă este cert: dl. prof. E. Coşeriu, 
prin atitudinea sa faţă de probleme, 
“adică o atitudine fără complexe de 
inferioritate” [1, 128], a continuat să 
valorifice şi să fructifice în universita- 
tea tubingeniană ceea ce “a agonisit” 
în universitatea uruguayană: lucrările 


ulterioare “au fost dezvoltări ale unor 
virtualităţi sau posibilităţi care erau 
deja in nuce” [16, 12] în lucrările an- 
terioare. Or, concepţia sa lingvistică a 
fost şi este o constantă “dezvoltare”, 
adică o teorie sistematică “de revizuiri 
şi de completări la anumite lucruri”, cu 
o “anumită adaptare la condiţiile” pe 
care le avea sau care i se ofereau sau 
la “posibilităţile” care nu i se ofereau 
[7, 39-40], concepţie care numai se 
va “amplifica, aprofunda, clarifica şi 
preciza în detalii”, dar care a rămas, 
în esenţă, intactă: fie că această con- 
cepţie (“teorie sistematică”) se referă 
la examinarea limbajului ca fenomen 
eminamente social în ipostaza sa 
fundamentală (articulată), fie la inter- 
pretarea dihotomiilor sau trihotomiilor 
(semnificare / denotare, semantic / 
ontologic, tip / sistem / normă / vor- 
bire, desemnare / semnificaţie / sens 
ş.a.), fie la chestiuni legate de variaţia 
lingvistică (diatopică, diastratică, diafa- 
zică), de traducere, de educaţie şi po- 
litică lingvistică etc. In plus, deşi avea 
toate actele în regulă, prof. E. Coşeriu 
nu a “privatizat” ştiinţa despre limbă: 
“mica şi firava Şcoală de la Montevi- 
deo” a devenit în Germania “o şcoală 
cu iradiere, <...> universală” [9, 4], iar 
discipoli “din Spania, din Portugalia, 
din Italia, din Japonia şi chiar şi din 
America de Sud şi din Africa” [ibidem] 
au început să roiască în jurul Domniei 
sale ca în grădina lui Akademos. 

In 1981, Hans Helmut Chris- 
mann, cu prilejul împlinirii de către prof. 
E. Coşeriu a vârstei de 60 de ani, a 
afirmat: “Dacă e să spunem lucrurilor 
aşa cum sunt, atunci trebuie să recu- 
noaştem că ne aflăm în prezenţa unui 
gigant” (citat după [22, 213]). Parafra- 
zând aceste cuvinte şi invocând încă o 
dată profeția “extraordinarului învăţător” 
R. Mândâcanu, am putea remarca: 
“Dacă e să spunem lucrurilor aşa cum 
sunt”, atunci trebuie să recunoaştem 
că acel munte, prezis de dascălul de 
la Mihăileni, s-a înălţat. Prezent acum 
pe toate hărţile şi în toate continentele 
lumii, admirându-i piscurile cărunte, ne 
aducem imediat aminte cu mândrie de 
vechea slovă cronicărească: “Nasc şi la 
Moldova oameni”. Cu atât e mai mare 
bucuria de a-l vedea acum întors între 
noi, în locul de unde a început neobiş- 
nuita sa înălţare. 


Aiveatăni. Eugenia Cogeriu — 50 


63 


REFERINŢE BIBLIOGRAFICE 


1. E. Cogşeriu: Toate problemele 
culturii în toate formele ei sunt şi ale 
noastre // “Basarabia”, 1992, nr. 3. 

2. E vorba de textul românesc al 
studiului Pour une semantique dia- 
cronique structurale // Antologie de 
semantică. Red. resp. L. Wald şi E. Slave, 
Centrul de multiplicare al Universităţii din 
Bucureşti, 1976. 

3. E. Coșeriu, Lingvistică din 
perspectivă spaţială şi antropologică. 
Trei studii. Cu o prefaţă de S. Berejan şi 
un punct de vedere editorial de St. Du- 
mistrăcel, Chişinău, Editura Ştiinţa, 1994. 

4. Despre lingvistică, Heidegger, 
Clinton ş.a. // “Semn”, 1998, nr. 3-4. 

5. Eu nu am părăsit niciodată 
Mihăilenii, ci m-am ridicat de asupra 
lor pentru a ajunge să spun lumii că 
vin din Mihăileni... Interviu cu dl prof. 
dr. Eugeniu Coșeriu // “Basarabia”, 1996, 
nr. 1-2. 

6. B. MankocaH, Punocob Ha- 
UHOHaNbHoro OTYyYXAEHMA, NNN Ha 
UbHO MENIbHNLY NbeT OH BOAY // “Tonoc 
Bsnub”, 25 pespana 1998. 

7. Lingvistica integrală. Interviu 
cu Eugeniu Coșeriu realizat de Nicolae 
Saramandu, Bucureşti, Editura Fundaţiei 
Culturale Române, 1996. 

8. E. Coşeriu: Sunt forţe cărora li 
se pare că câştigă, dar realitatea arată 
că ele pierd // “Flux”, 9 octombrie 1998. 

9. Fiinţă şi limbaj. Interviu cu 
Eugenio Coseriu // “Echinox”, 1996, nr. 
10-11-12. 

10. V. Mândâcanu, Un homo sci- 
entificus ajuns pe Olimp // “Orizontul”, 
1989, nr. 9. 

11. Eugeniu Coşeriu acasă // 
“Sud-Est”, 1998, nr. 3. 

12. Amintiri despre Liceul “lon 
Creangă”. Interviu cu marele savant de 
talie mondială Eugeniu Coșeriu // “Flacă- 
ra”, 26 septembrie 1998. 

13. S. Nucă, Publicaţii bălţene // 
“Literatura şi arta”, 31 octombrie 1991. 

14. N. Dabija, Cel venit, niciodată 
plecat... // “Literatura şi arta”, 12 septem- 
brie 1991. 

15. Să vorbim cu vocea noastră, 
însă pe planul universal al culturii. 
Interviu realizat de Mircea Borcilă // 
“Apostrof”, Cluj, 1992, nr. 11. 

16. Limba nu este numai ceea 
ce s-a spus şi s-a scris, ci un sistem 
de virtualităţi. Interviu realizat de Dora 
Pavel // “Apostrof”, Cluj, 1992, nr. 11. 

17. A. Dârul, Cronică. Colocviul 
omagial internaţional “Eugeniu Coşe- 


riu — un mare lingvist contemporan” // 
RLŞL, 1992, nr. 4. 

18. 1940, nr. 1-2. 

19. 1940, nr. 2-3. 

20. St. Dumistrăcel, Eugeniu 
Cogşeriu: întrebările şi promisiunile 
începutului, RLŞL, 1992, nr. 5. 

21. M. Borcilă, Un fondator al 
ştiinţei lingvistice: Eugenio Coșeriu // 
CL, 1992, nr. 1. 

22. N. Saramandu, Eugenio Co- 
şeriu la 70 de ani // LR, 1991, nr. 5-6. 


NOTE 

datorează, fără îndoială, ceva fiecărui 
mediu” [7, 162]. 

Sunt numeroase şi impresionante 
aprecierile de care se bucură astăzi în 
lume profesorul Eugeniu Coşeriu. Exe- 
geții îl consideră “o personalitate covârşi- 
toare a ştiinţei lingvistice contemporane”, 
pe drept cuvânt “un gigant”. 

Despre renumele profesorului 
E. Coşeriu vorbesc de la sine circulaţia 
pe plan internaţional şi traducerile în 
numeroase limbi a operei Domniei sale: 
în japoneză, coreeană, rusă, finlandeză, 
engleză, cehă şi în alte limbi, cele mai 
multe dintre lucrări fiind scrise în spaniolă, 
germană, franceză, italiană. 

Marele savant este membru sau 
membru onorific al mai multor Academii 
de Ştiinţe — din Brazilia, Norvegia, Spania, 
ltalia, Belgia, Marea Britanie, România, 
Republica Moldova ş.a., iar peste 30 de 
universităţi din lume (Uruguay, Argentina, 
Chile, Peru, Germania, Finlanda, Italia, 
Spania, Universitățile din Bucureşti, Chişi- 
nău, Cluj, laşi, Timişoara, Bălţi, Sibiu, Su- 
ceava ş.a.) se mândresc că i-au acordat 
Magistrului titlul de Doctor Honoris Causa. 

Inalte foruri şi instituţii ştiinţifice 
l-au ales: 

— preşedinte şi vicepreşedinte al 
Societăţii de Lingvistică Europeană; 

— vicepreşedinte şi preşedinte al 
Societăţii de Lingvistică Romanică; 

— preşedinte al Asociaţiei Interna- 
tionale de Studii Umaniste Moderne, de 
la Londra; 


* Această prezentare cuprinde, în 
mare parte, raportul de Laudatio rostit 
de autor la 22 mai 2001 la festivitatea 
de conferire a titlului de Doctor Honoris 
Causa al U.PS. “Ilon Creangă” profeso- 
rului Eugen Coșeriu. 


Eugeniu Cogşeriu — Doctor Ho- 
noris Causa al U.P.S. “lon Creangă”. 


— membru de onoare al Societăţii 
de Lingvistică din America, al Cercului 
Lingvistic din Praga. 

Colosul de la Tübingen — Eugeniu 
Coşeriu — este un fiu al Basarabiei. Fiind 
întrebat: “Cât din ceea ce sunteţi Dvs. 
astăzi este muncă, inteligenţă şi talent, şi 
cât se datorează unor împrejurări ale vieţii 
şi unor oameni pe care i-aţi cunoscut?”, 
profesorul E. Coşeriu răspunde: “Cred 
că foarte puţin se datorează anumitor 
oameni pe care i-am cunoscut şi foarte 
mult anumitor împrejurări ale vieţii. Insă, 
fără îndoială, încă mai mult se datorea- 
ză acestui vis constant şi perseverent 
al tânărului basarabean de a cunoaşte 
lumea”. 

Născut la 27 iulie 1921, la Mihăi- 
leni, judeţul Bălţi, E. Coşeriu a absolvit 
şcoala primară din satul natal şi Liceul 
“lon Creangă” din Bălţi, apoi şi-a început 
studiile universitare la laşi (1939-1940). 
Studentul ieşean a avut marea şansă 
de a-şi continua studiile în Italia, în trei 
centre universitare de prestigiu european: 
Roma (1940-1944), Padova (1944-1945) 
şi Milano (1945-1949). După cum avea 
să mărturisească, peste decenii, însuşi 
Maestrul, “şcoala românească” i-a dat 
“cadrul ideal şi baza dezvoltării sale inte- 

lectuale ulterioare”. Desăvârşirea studiilor 
în Italia se va încheia cu două remarcabile 
doctorate: în litere, la Roma (1944) şi în 
filozofie, la Milano (1949). Excepţionala 
pregătire în aceste ştiinţe, inteligenţa şi 
harul său nativ i-au prefigurat tânărului 
basarabean pornit în lume un destin 
aparte. Şi-a revăzut baştina după mai 
bine de cinci decenii, la acel sfârşit de au- 
gust 1991, într-un moment de cotitură în 
lupta noastră pentru libertate şi renaştere 
naţională. Intoarcerea în propria ţară fiind 
imposibilă, Eugeniu Coșeriu se stabileşte, 
în 1951, pentru o perioadă de mai bine 
de 12 ani, în Uruguay, unde va conduce 
Catedra de Lingvistică Generală şi Indo- 
europeană a Universităţii din Montevideo, 
concomitent şi Institutul de Lingvistică al 
Universităţii. Apariţia între anii 1951 şi 
1963 a unor originale monografii, deve- 
nite clasice, precum sunt Sistem, normă 
şi vorbire (1952), Sincronie, diacronie şi 
istorie (1958) şi alte studii de teorie a lim- 
bajului izbutesc să îl impună în lingvistica 
actuală. Opera sa monumentală se va 
desăvârşi, de la 1963 şi până astăzi, la 
Universitatea din Tübingen, unde marele 
savant a creat o şcoală cu o nouă direcţie 
în cercetarea lingvistică mondială. 
Elaborarea unei teorii originale asu- 


pra limbajului uman are la bază, încă de 
la început, cea mai temeinică explorare 
critică a tradiţiilor gândirii lingvistice, cea 
mai profundă investigaţie de ansamblu 
asupra devenirii ştiinţei lingvistice, de la 
Aristotel şi până la Diez şi Humbolt şi, în 
continuare, de la Gilliéron şi Saussure 
şi până la Bloomfield şi Chomsky, în 
perspectiva afirmării unei viziuni globale 
asupra limbajului ca “activitate creatoare”. 
Exegeţii operei sale recunosc că în istoria 
lingvisticii contemporane profesorul E. 
Coşeriu se situează în “zona centrală” a 
fundamentării teoretice a lingvisticii, iar 
ilustrul lingvist nipon Takashi Kamei afir- 
ma în prefața unei traduceri în japoneză 
din 1981 că savantul pe care îl elogiem 
şi îl omagiem, aici şi acum, este “un ling- 
vist pentru secolul al XXI-lea”. Intre cele 
mai esenţiale contribuţii în domeniu ale 
profesorului E. Coşeriu s-au evidenţiat, 
întâi de toate, semantica structurală dia- 
cronică, semantica structurală sincronică, 
tipologia limbilor, lingvistica textului sau a 
discursului, lingvistica vorbirii, universa- 
liile în limbă, gramatica funcţională, dia- 
lectologia şi geografia lingvistică, politica 
lingvistică ş.a. 

Aşadar, “reîntemeierea teoreti- 
co-metodologică şi reorganizarea unor 


Prof. Vasile Pavel rostind raportul de Laudatio. 

importante domenii disciplinare” s-au 
soldat cu elaborarea de către profesorul 
E. Coşeriu a “proiectului de ansamblu 
al lingvisticii integrale” teză pe deplin 
îndreptăţită, lansată încă în anul 1988 
de profesorul Mircea Borcilă, susţinută 
şi ilustrată în ultimii ani de Centrul de 
studii integraliste, de la Cluj, condus 
de profesorul M. Borcilă. Este vorba 
de definirea “sensului global” al operei 
lingvistice a profesorului E. Coșeriu, 
ceea ce înseamnă că se întrezăreşte “o 
mutație radicală a orizonturilor teoretice 
ale lingvisticii contemporane” (M. Borcilă, 
Eugeniu Coșeriu şi orizonturile lingvisticii 
[l “Revistă de lingvistică şi ştiinţă literară”, 
1996, nr. 5, p. 42-54.). 

Reputatul lingvist Eugeniu Coșeriu 
este o celebritate în învăţământul univer- 
sitar. Ţine cursuri de lingvistică generală, 
indoeuropeană, romanică şi spaniolă la 
multe universităţi, mai ales din Europa 
şi America. 

În ultimii zece ani, marele savant a 
expus esenţa doctrinei sale şi în faţa stu- 
denţilor şi profesorilor de la Universitățile 
din Bucureşti, laşi, Suceava, Chişinău, 
Constanţa, Târgovişte (vezi: E. Coşeriu, 
Prelegeri şi conferințe, laşi, 1994; Idem, 
Lecţii de lingvistică generală. Traducere 
din spaniolă de Eugenia Bojoga. Cuvânt 
înainte de Mircea Borcilă. Editura Arc, 
2000). Cursurile ţinute se disting prin 
altitudinea epistemologică şi vastitatea 
orizontului investigaţional, prin claritatea 
ideilor expuse. 

Valoroasa operă a profesorului E. 
Coșeriu, a marelui lingvist al contempora- 
neităţii, este recunoscută pe plan mondial. 
Propriu-zis, ea nu are de înfruntat anevo- 
iosul acces spre universalitate. Au existat 
însă anumiţi factori ce au defavorizat “la 
vatra originară” cunoaşterea lucrărilor şi 
receptarea corectă a concepţiei Domniei 
sale despre limbaj şi lingvistică. Aceasta, 
cu atât mai mult, la noi în Basarabia, în 
timpul regimului totalitar. 

Până nu demult, scrierile şi tradu- 
cerile în limba română au fost puţine. De 
la 1992 încoace însă numărul traducerilor 
în română au sporit cu mult. “Revista de 
lingvistică şi ştiinţă literară”, de la Chişi- 
nău, în numerele 5 şi 6 din 1992, oferă 
cititorilor săi în traducere studiile dlui pro- 
fesor E. Coșeriu Solidarităţile lexicale şi, 
respectiv, Structurile lexematice. Din anul 
1994 până în 2000, au apărut în traducere 
din limbile în care au fost scrise (spani- 
olă, germană etc.) cărţile: Lingvistică din 
perspectivă spaţială şi antropologică (Chi- 
şinău, 1994), Limba română în faţa Occi- 
dentului (Cluj-Napoca, 1994), Introducere 


în lingvistică (Cluj-Napoca, 1995), Sincro- 
nie, diacronie şi istorie (Bucureşti, 1997), 
Lecţii de lingvistică generală (Editura Arc, 
2000). De o importanţă deosebită pentru 
cititorul de limba română sunt cărţile 
în original Prelegeri şi conferințe (laşi, 
1994) şi Lingvistica integrală. Interviu 
cu Eugeniu Coșeriu realizat de Nicolae 
Saramandu (Bucureşti, 1996). Publicaţiile 
în limba română şi contribuţia exegeţilor 
români la evaluarea operei profesorului 
E. Coşeriu vin în sprijinul studierii cursului 
de lingvistică generală în învăţământul 
nostru universitar, asigurând, totodată, 
accesul spre temeliile teoriei lingvistice în 
general. Apariţia în limba română a operei 
coşeriene, în întregimea ei, se înscrie 
deocamdată “pe un drum al speranţei”. 

Gândirea lingvistică a lui E. Coşeriu 
reprezintă o concepţie umanistă profund 
originală, pentru care lingvistica este 
“o ştiinţă a culturii”, ceea ce rezultă din 
obiectul de studiu — limba ca fenomen 
al culturii. 

Domnul profesor E. Cogşeriu este 
mereu cu noi, prin fapte, gânduri şi simţiri, 
chiar de la începutul luptei pentru renaş- 
terea naţională pe aceste meleaguri. 
In acelaşi interviu la care m-am referit 
mai sus, conaţionalul nostru spunea: 
“Destinul Basarabiei îl văd cu speranţă 
şi cu mare teamă... Trăiesc intens acest 
destin şi mă doare în mod constant”. Este 
de nepreţuit contribuţia marelui nostru 
compatriot la repunerea în drepturile ei 
fireşti a numelui şi funcţionalităţii limbii 
vorbite şi scrise a românilor de la est 
de Prut, a limbii române, ceea ce face 
să ne întărească credinţa în izbânda 
adevărului, în realizarea în fapte “a creş- 
terii limbii româneşti”. Este pentru noi o 
obligaţie cunoaşterea operei coşeriene, 
de o universalitate atât de pronunţată şi 
în acelaşi timp românească prin geneza 
ei. Fie ca modestul omagiu pe care l-au 
adus în acele zile de mai 2001 Institutul 
de Lingvistică, Academia de Ştiinţe, Casa 
Limbii Române, Revista “Limba Română”, 
Universitatea Pedagogică de Stat “Alecu 
Russo” din Bălţi, Universitatea Pedago- 
gică de Stat “lon Creangă” din Chişinău 
profesorului E. Coşeriu să reprezinte nu 
doar un binemeritat semn de recunoştinţă 
faţă de marea personalitate ştiinţifică şi 
culturală precum este Eugeniu Coșeriu, 
ci şi un pas spre o mai bună cunoaştere 
a operei Domniei sale. 

EUGENIU COŞERIU: 
LIMBAJUL POETIC 
CA LIMBAJ ABSOLUT 


Lui Eugeniu Coșeriu îi datorăm 
delimitarea clară dintre stilistica ling- 
vistică şi stilistica literară şi dintre 
limbaj ca atare şi limbajul poetic care 
îşi instituie în mod autarhic calitatea 
de limbaj absolut. 

Se ştie că dintre raporturile du- 
ale predominante în stilistica moder- 
nă — limbă/vorbire, context/alegere şi 
denotare/conotare, cea de-a doua îi 
era cunoscută încă lui Aristotel care 
făcea de altfel şi o distincţie netă între 
limba comună şi limba poetică (“Darul 
cel mai de preţ al exprimării poetice 
este să fie limpede, fără să cadă în 
comun”, vezi Aristotel, Poetica, Bu- 
cureşti, 1965, cap. XXI). Pe urmele 
teoretice ale lui F. de Saussure, G. 
Devoto impunea distincţia langue- 
parole şi între obiectivul lingvistului 
care este limba ca instituţie (/a lingua 
come instituto), aceasta fiind subor- 
donată strâns normei şi obiectivul 
stilisticianului ce este /a lingua indi- 
viduale care se constituie din forme 
particulare ce se află doar sub un 
anumit raport cu sistemul de norme 
al limbii ca instituţie. 

In concepţia lui Eugeniu Coşe- 


riu, stilistica literară, diferită de cea 
lingvistică propriu-zisă, stabileşte o 
relaţie nu doar cu limba, ci şi cu selec- 
ţia operată care dă cuvântului în text o 
semnificaţie actualizantă. Ea se situ- 
ează, prin urmare, pe o poziţie extra- 
lingvistică faţă de opera ca atare şi de 
procedeele literare nonlingvistice (de 
natură cultural-estetică). Opera apare, 
într-o astfel de viziune absolutizantă 
care se va extrapola şi asupra limba- 
jului poetic, ca un domeniu autarhic, 
ca o țesătură configurativă complexă 
ce ţine de legi autonome sub imperiul 
cărora are loc o intercondiţionare 
specifică a elementelor verbale şi 
extraverbale. (Această delimitare 
savantul nostru o face, printre altele, 
în lucrarea sa Determinación y en- 
torno, “Romannistisches Johrbuch”, 
nr. 7, 1955-1956, p. 29). 

Expresivitatea, ca notă specifi- 
că a limbii poetice, este determinată, 
conform cunoscutei postulări aristo- 
telice, de abaterea sau devierea de 
la normă. Modernii au definit stilul în 
acelaşi sens, această opoziţie limbă 
poetică/limbă comună constituind 
temeiul formulărilor lui Gh. Bruneau, 
urmat de P. Valery, şi al unei absoluti- 
zări progresive, unii stilisticieni, Jean 
Cohen fiind cel mai radical printre 
ei, vorbind chiar despre stil ca des- 
pre o deviere ce frizează greşeala. 
Aşa cum preciza Gerard Genette 
în Figuri, devierea este concepută 
ca o infracţiune: “Poezia nu deviază 
în raport cu o constantă tematică, 
ea îl violează şi îl transgresează, 
fiind însăşi contradicţia lui: poezia 
înseamnă antiproză. |n acest sens 
precis s-ar putea spune că devierea 
poetică, pentru Cohen, este o deviere 
absolută (Gerard Genette, Figuri, 
Bucureşti, 1978, p. 217). 

Un test statistic simplu, efectuat 
prin compararea textelor poetice din 
epoci diferite, demonstrează pro- 
centul mărit considerabil al devierilor 
de la normă (discordanţa ritmică, 
gramaticalitatea rimelor, — care 
sfârşeşte în “noncategorialitate”, în 
nelegarea între ele a vocabulelor din 
diferite clase morfologice, încălcarea 
normei prozaice a izocroniei dintre 
frază/sunet şi frază/sens), care in- 
dică 11% şi 18,6% la clasici, 19% şi 

28,6% la romantici şi 39% şi 30,7% 
la simbolişti. Cam acelaşi procent 
gradual îl atestă şi predicaţia, studiată 
sub raportul pertinenței epitetelor. In 
contextul limbajului poetic tabelul im- 
pertinenţei determinărilor arată 40,3 
pentru clasici, 54 pentru romantici, 66 
pentru simbolişti. 

Acest tablou diagramat al in- 
voluţiei normei şi evoluţiei abaterilor 
relevă ideea lui Jean Cohen, după 
care devierea nu este un scop pentru 
poezie, ci un simplu mijloc. Or, devie- 
rea nu priveşte efectele de lexic sau 
privilegiile dialectale, ci întemeierea 
unui idiom special, căci ea nu îşi 
poate îndeplini funcţia poetică decât 
atunci când este un instrumental unei 
schimbări de sens: “Trebuie deci ca 
ea să stabilească, în interiorul limbii 
naturale, o anomalie sau impertinen- 
tă, şi ca această impertinenţă să fie 
reductibilă. Devierea nonreductibilă, 
ca în enunţul suprarealist /huftre du 
Sénégal mangera le pain tricolore 
(“...stridia din Senegal va mânca 
pâinea tricoloră”), nu este poetică: 
devierea poetică se defineşte prin 
reductibilitatea sa, care implică în 
mod necesar o schimbare de sens, şi, 
mai exact, o trecere de la sensul “de- 
notativ”, adică intelectual, la sensul 
“conotativ”, adică afectiv: curentul de 
semnificaţie blocat la nivelul denotativ 
(angelus bleu) se pune din nou în 
mişcare la nivelul conotativ (angelus 
paisible), şi acest blocaj al denotaţiei 
este indispensabil pentru eliberarea 
conotaţiei” (Gerard Genette, Ibidem, 
p. 222-223). Prin această substituire 
a conotaţiei de către denotaţie dis- 
pare momentul negativ al infracţiunii, 
impertinenței survenite în versificaţie, 
predicaţie, determinare şi coordonare 
(gramaticală) a cuvintelor; semnifi- 
cantul de conotaţie se instaurează 
autoritar şi se hrăneşte din procede- 
ele ce se conţin virtual în structura 
limbajului. “A spune flamme pentru 
amour înseamnă pentru mesaj a pur- 
ta menţiunea: sunt poezie” (Jean Co- 
hen, Structure du langaje poetique, 
Paris, 1966). Fie că suntem sau nu 
suntem de acord cu punerea în relaţie 
a limbajului conotativ cu emoţionalul 
şi al limbajului denotativ cu noționalul, 
subscriem la evidenţa constatării că 


poezia reprezintă un limbaj specific 
şi că ea, aşa cum spune Mallarmé, 
“răscumpără defectul”, corectându-l, 
compensându-l şi recompensân- 
du-l. Implinindu-l, suprimându-l şi 
exaltându-l, ea îl desăvârşeşte şi se 
desăvârşeşte ea însăşi prin această 
poetizare a defectului. 

După Heidegger, un astfel de 
proces de poetizare are loc printr-o 
revelare a nefiinţei care a pierdut 
capacitatea de a oferi şi de a păstra 
Fiinţa în funcţia ei de normă. Poezia 
e un proiect de luminare a adevărului, 
a stării de neascundere, este un act 
de poetizare (Dichten) într-un sens 
foarte cuprinzător. Cu alte cuvinte, 
poezia este rostire esenţială (Sagen), 
o proiectare a luminosului în care se 
vesteşte sub ce înfăţişare vine fiinta- 
rea în deschis. 

“Proiectul poetic provine din 
nimic, precizează Heidegger, în 
sensul că el nu-şi ia niciodată darul 
din realitatea obişnuită şi din ceea 
ce ne-am deprins să considerăm a fi 
real. Dar, în măsura în care ceea ce a 
fost aruncat de către el nu este decât 
determinarea tăinuită a Dasein-ului 
însuşi, ce aparţine Istoriei el nu pro- 
vine totuşi nicicând din nimic” (Martin 
Heidegger, Originea operei de artă, 
Bucureşti, 1982, p. 90). 

Dezvoltând mai vechea distinc- 
tie între stilistica lingvistică şi stilistica 
literară, prin care acordă un deosebit 
credit operei ca entitate monadică 
ce se constituie după legi proprii, 
prin selectarea valorii semnificante 
a cuvântului şi interrelaţionarea mij- 
loacelor extralingvistice şi nonling- 
vistice, Eugeniu Coşeriu consideră 
că limbajul operează creativitate prin 
însăşi esenţa sa cognitivă. Acesta 
“organizează” lumea, o ctitoreşte în 
sens heideggerian şi o aşază într-o 
reprezentare într-un mod hegelian, 
cuvintele fiind doar semne pentru 
o astfel de reprezentare şi inițiind 
un sistem referenţial (prin referire la 
obiecte şi situaţii). Limbajul nu face 
decât să delimiteze fiinţa prin care 
se naşte ființa ca atare. Limbajul nu 
creează propriu-zis lumea, dar o face 
să fie, să existe prin delimitare verba- 
lă: “Lumea o avem numai fiindcă o 
organizăm prin limbaj sau, cum spun 

eu cu un exemplu în Der Mensch 
und seine Sprache, se întelege că 
limbajul nu creează copacii, însă face 
să fie copaci, fiindcă, altfel, ei ar fi, de 
exemplu, numai “plante în general”, 
împreună cu multe alte plante, sau 
ar putea fi numai o anumită speță 
de copaci, sau ar putea fi cinci-şapte 
speţe diferite ş.a.m.d. Deci această 
delimitare a fiinţei, prin care, în rea- 
litate, se naşte Fiinţa ca atare, este 
dată prin Limbaj” (cf. Fiinţă şi limbaj, 
interviu cu E. Coşeriu, realizat de 
Lucian Lazăr în Echinox, 1996, nr. 
10-11-12, p. 3-6). 

Spre deosebire de limbajul 
obişnuit, care doar construieşte şi 
reprezintă Fiinţa (“Limbajul e Casa 
Fiinţei”, spune Heidegger şi Coşeriu 
îmbrăţişează această propoziţie filo- 
zofică, dar nu în sensul Dasein-ului, ci 
al lui Sein însuşi, al Fiinţei ca atare), 
limbajul poetic este absolut, având 
avantajul de a crea “lumi posibile”. 

Nuanţând şi întregind părerea 
lui lakobson despre funcțiunea po- 
etică a limbajului care este legată 
organic de funcțiunea metalingvistică 
şi cea reflexivă sau de reprezentare, 
savantul nostru precizează că lim- 
bajul este şi o parte a realităţii, dar şi 
ceva ce se denumeşte prin limbaj. Se 
creează, astfel, un sistem complex de 
relaţii de tot felul, semnul funcţionând 
şi în relaţii cu alte texte, şi în relaţii cu 
lucrurile denumite şi cu sfera largă de 
cunoştinţe pe care le avem despre 
lume prin formele de cultură însuşită. 
Intră în joc o intertextualitate dinamică 
ce este impulsionată şi de actualiza- 
rea funcţiunilor pe care le are limbajul 
de toate zilele; prin urmare, limbajul 
poetic este limbajul cu întreaga ple- 
nitudine funcţională. Printre citatele 
ilustrative găsim şi un exemplu din 
Sappho la care “sunt singură aici” 
relevă o singurătate profundă prin 
invocarea timpului care curge ca un 
râu pe lângă poetă. 

Limbajul pare să coincidă cu 
poezia, la marii poeţi, limbajul lor 
fiind chiar limba lor. Această identitate 
este afirmată de Hegel, de Vico, Hei- 
degger şi Croce. In favoarea acestei 
identități ar fi şi autonomia limbajului 
sprijinită de captarea universalului 
printr-o operă individuală, poezia fiind 
anume “o refacere a universalului în 


individual”: “Poezia este şi individ şi 
model universal” (cf. Prelegeri şi 
conferinţe, laşi, 1994, p. 24). 

Concluzia este însă inaccep- 
tarea acestei identități, susţinută de 
Croce, căci subiectul care creează 
arta numai ca să fie se obiectivează 
în artă, el nefiind un subiect vorbitor 
sau creator de limbaj, ci “un subiect 
universal, un subiect care şi-a asumat 
responsabilitatea tuturor subiectelor”. 

Este un subiect absolut. Subiec- 
tul de limbaj are dimensiunea alterită- 
ţii, e un subiect între subiecte: “...Intâi 
de toate, limbajul este nu comunicare 
de..., comunicarea unui conţinut (s.n. 
— M.C.), ci e o comunicare cu cineva 
şi această comunicare cu cineva nu 
poate lipsi niciodată în limbaj, pe 
când în artă lipseşte în mod nece- 
sar. Aceasta înseamnă că, numai 
dacă considerăm limbajul în raportul 
său cu subiectul care l-a creat şi cu 
faptul creat, adică dacă considerăm 
subiectul ca un subiect absolut, 
atunci limbajul este exact ca şi arta, 
este subiect care se obiectivează. 
Dacă-l considerăm ca subiect între 
subiecte pe acest subiect, atunci nu 
mai avem acelaşi raport absolut sau, 
ca să sfârşim cu o formulă, limbajul 
este într-adevăr poezie, însă numai 
limbajul considerat ca absolut; nu 
limbajul, ci limbajul absolut, dezlegat 
de celelalte subiecte, este identic cu 
poezia” (Ibidem, p. 162). 

Printr-un anume aspect al for- 
mulărilor sale Eugeniu Coşeriu se 
apropie de teoria misterului, a du- 
blului metaforic referenţial, pe care o 
găsim la Heidegger şi Blaga. Misterul 
heideggerian, sinonimizat cu exterio- 
ritatea mută a pământului celebrată 
de miturile agrare, e o “năvalnică 
pornire” după o retragere tacită în 
propriul conţinut, în sufletul autonom 
al interiorităţii. In rostirea esenţială, 
care survine în orice limbă — deci 
şi în limbajul poetic — pământul se 
păstrează ca cel care e închis. Me- 
nirea ei este să aducă în deschis, 
să actualizeze nerostibilul ca atare. 
Pornirea năvalnică spre mister este 
o şansă de a deschide şi de a lumina 
cel puţin parţial misterul. Opera este 
asemenea pământului: se închide în 
propriul ei semn de întrebare, neo- 
ferind niciodată un răspuns definitiv. 

Ea este deschidere posibilă. Ceea 
ce afirmă tranşant şi Eugeniu Co- 
şeriu este o lume posibilă scoasă în 
fiinţă printr-o delimitare de elemente 
ale fiinţei. Principalul e să depăşeşti 
opacitatea exteriorităţii pământului 
şi să pătrunzi sufletul lui dincolo de 
metal, lemn, sunet şi cuvânt. Blaga 
vede poeticitatea în însăşi această 
materialitate substanţială a sunetu- 
lui: “Cuvintele limbajului poetic devin 
revelatorii prin însăşi substanţa lor 
sonoră şi prin structura lor sensibilă, 
prin articularea şi ritmul lor. Ele nu 
exprimă numai ceva prin conţinutul 
lor conceptual, ci devin revelatorii 
prin însăşi materia, configuraţia şi 
structura lor materială (...) Limbajul 
poetic este, prin urmare, prin latura 
sa materială, ritmică şi sonoră ca 
atare, ceva “metaforic” (Lucian Blaga, 
Trilogia culturii, Geneza metaforei 
şi sensul culturii, Bucureşti, 1969, 
p. 314). 

De altfel, Eugeniu Coşeriu 
ilustra această concepţie blagiană a 
dublului metaforic şi a misterului re- 
velat prin cuvintele limbajului poetic în 
încercările literare de tinereţe, în care 
cerurile păreau frânte, iar necunos- 
cutul se proiecta dinamic pe cerurile 
sării: “Nesfârşitul ne-a furat ochii şi 
ni-l rostogoleşte pe cerurile sării” 
(Scrisoare din stepă). Lucrurile, 
plantele, păsările, copacii poartă solii 
(ale Necunoscutului, bineînţeles), duc 
către o cauză, către un principiu divin, 
către un centru existenţial (blagianul 
Marele Anonim?), fapt care generea- 
ză câte o întrebare înfiorată “Cine?”: 

“— Salcia mai plânge uneori, 
îmbrăţişând înserarea cu mâinile 
uscate. El i-a adus într-o zi o barcă 
de hârtie, care s-a oprit în rădăcini. 
Barca purta numele unui copil care 
murise undeva departe. Dar corbul 
bătrân, care-şi avea cuibul în salcie 
şi care trecea drept foarte înţelept, 
credea că barca e o solie. 

— Cine bate la fereastră?... 
Drum de gânduri oarbe. Făcliile ard. 
Tot mai ard. Cine le-a aprins? Cine 
le-a aprins? 

— Pluta nu mai ajunge la ţărmuri 
şi înserările râdeau vag. Pânzele erau 
destrămate. O grădină imensă, cu 
copaci desfrunziţi, aşteaptă undeva 


pe călătorul nebun să se întoarcă de 
pe mări” (Iluzii mici). 

Posibilul se naşte din semnele 
şi semnalele lucrurilor, dar este cu ne- 
putinţă de realizat. Limbajul ca rostire 
esenţială a lumii stă în cumpănă între 
naşterea sa din nimic şi naşterea sa 
din realul plin de posibilităţi al lumii. 
Drumul e nesfârşit, e drum lung de 
noapte. Cunoaşterea nu e atât co- 
naştere, cum zice Claudel, ci naştere 
a (ne)cunoaşterii. Intr-o miniatură 
posibilul căutat duce la Taină (la pier- 
derea a “ceva din care nu ştie nimic”), 
iar aceasta duce la absurd. 

Limbajul poetic este esenţi- 
almente un limbaj absolut. El este 
conceput, ca şi în cazul lui Heidegger, 
ca o “casă a fiinţei”, dar nu în sensul 
că ar crea lumea ex nihilo, adică nu 
în sensul existenţei, al lui Dasein, ci, 
aşa cum am spus, în sensul lui Sein, 
al fiinţei înseşi. 

Lumea există doar prin organi- 
zarea ei în limbaj şi prin valorificarea 
posibilităţilor omului ca fiinţă spiri- 
tuală. Limbajul doar ne duce spre 
lucruri şi ne ajută să delimităm şi să 
identificăm anumite “moduri-de-a-fi”. 

Limbajul poetic are însă fa- 
cultatea de a crea “lumile posibile”. 
Poezia lui lon Barbu este o poezie a 
posibilităţilor limbii române (La lingua 
di lon Barbu, 1949). 

Misterul blagian trebuie inter- 
pretat ca o cunoaştere luciferică sau 
ca o cunoaştere metaforică: “In sens 
absolut, cultura este... o creaţie ex 
nihilo a unei lumi proprii a omului”: 
“Chiar dacă pleacă de la o cunoaştere 
sensibilă a lumii aşa-zise obiective, 
în măsura în care ni se prezintă ca 
obiectivitate, este construirea unei 
alte lumi, se înţelege că în sens 
absolut, nu în sens istoric” (Eugeniu 
Cogşeriu, Estetica lui Blaga în per- 
spectivă europeană, în vol. Eonul 
Blaga, Bucureşti, 1997, p. 26). 

“Cosmoidul” blagian e o altă 
lume, cu legile şi normele ei specifice. 

Opera poetică este, de fapt, un 
“cosmoid” ce valorizează posibilităţile 
realului de a fi — prin metaforă, prin 
rostire esenţială — fiinţă. 

TEORIA LINGVISTICĂ 
A LUI 

EUGENIU COŞERIU 
IN SPANIA 


1. Astăzi exegeţii teoriei lingvisti- 
ce a lui Eugeniu Coşeriu împărtăşesc 
în unanimitate părerea că distinsul nos- 
tru compatriot s-a impus ca unul dintre 
cei mai de seamă lingvişti ai contempo- 
raneităţii. Aprecierea de care se bucură 
opera coşeriană pe plan internaţional o 
demonstrează marea sa circulaţie, tra- 
ducerea în numeroase limbi (germană, 
spaniolă, portugheză, italiană, engleză, 
franceză, rusă, japoneză, finlandeză, 
cehă, greacă, bulgară, coreeană ş.a.), 
precum şi monografiile care i-au fost 
dedicate până în prezent. 

2. Spre deosebire de alte ţări în 
care a pătruns şi s-a impus teoria ling- 
vistică a lui Eugeniu Coșeriu, Spania 
reprezintă un spaţiu cultural oarecum 
privilegiat. Cum se ştie, întemeietorul 
Şcolii lingvistice de la Tubingen şi-a 
redactat o parte din studii în limba 
spaniolă, ceea ce a facilitat circularea 
şi difuzarea lor. In plus, începându-şi 
activitatea la Universitatea din Mon- 
tevideo, în America Latină, Eugeniu 
Cogeriu a fost asimilat uneori lingvis- 
ticii “hispanice”*. Nu întâmplător V. 
Sanchez de Zâvala, autorul primei 
monografii despre opera coşeriană, 
apărută în 1982 la Madrid, constata 
că teoria lui Coşeriu a “monopolizat” 
lingvistica spaniolă. 


* Astfel s-a întâmplat în lingvistica 
sovietică. “Atenţia faţă de normă în calita- 
te de corelat al limbii şi vorbirii este legată 
de ideile cunoscutului filolog spaniol din 
secolul XX Eugenio Coseriu”. F. Berezin, 
B. Golovin, Obscee yazykoznanie, Mos- 
cova, 1979. 


În continuare ne propunem să 
urmărim principalele aspecte ale 
recepiării teoriei lingvistice a lui E. 
Coşeriu în Spania. In acest sens vom 
insista asupra studiilor pe care com- 
patriotul nostru le-a scris în spaniolă, 
asupra exegezei care a intermediat 
cunoaşterea operei coşeriene în 
contextul respectiv, precum şi asupra 
unui segment al teoriei integraliste 
care a fost cel mai frecventat de către 
lingviştii spanioli. 


STUDIILE LUI E. COŞERIU 
IN LIMBA SPANIOLA 


1. Exegeţii operei lingvistice a 
lui E. Coșeriu consideră epoca de la 
Montevideo — anii 1951-1963 — drept 
una fundamentală în activitatea sa 
ştiinţifică, întrucât “o serie de vigu- 
roase şi originale studii de teorie a 
limbajului reuşesc să-l impună ca pe 
una din cele mai prestigioase voci ale 
lingvisticii contemporane”. In această 
perioadă lingvistul român “se înscrie, 
înainte de toate, drept cel dintâi exe- 
get care a relevat cu toată rigoarea 
aporiile şi contradicţiile fundamentale 
ce subminau însăşi baza teoretică a 
lingvisticii moderne (structuraliste)” 
[1, p. 3-4]. 

Astfel, primul studiu coşerian 
redactat în spaniolă — care va deveni 
celebru prin faptul că propunea soluţia 
pentru depăşirea crizei structuraliste — 
Sistema, norma y habla (Sistem, 
normă şi vorbire) apare la Montevideo 
în 1952 [2]. In anul următor E.Coşeriu 
publică Amado Alonso (1896-1952) 
[3] şi Para la unificación de las 
ciencias fónicas (Pentru unificarea 
ştiinţelor fonice) [4]; iar în 1954 văd 
lumina tiparului Forma y sustancia 
en los sonidos del lenguaje (Formă 
şi substanţă în sunetele limbajului) [5] 
şi El plural en los nombres propios 
(Pluralul numelor proprii) [6]; în 1956 
— La geografia lingüística [7] şi La 
creación metafórica en el lenguaje 
(Creația metaforică în limbaj) [8]. 
Logicismo e antilogicismo en la 
gramática (Logicism şi antilogicism 
în gramatică) [9], Determinación y 
entorno. Dos problemas de una 
lungüística del hablar (Determinare 
şi cadru. Două probleme ale unei 

lingvistici a vorbirii) [10] şi Sobre el 
futuro romance (Despre viitorul ro- 
manic) [11] vor fi publicate în 1957. In 
anul următor apare cartea Sincronia, 
diacronía e historia. El problema 
del cambio lingiiistico [12] care a 
fost tradusă în foarte multe limbi. In 
1960 se publică Sobre las llama- 
das 'construcciones con verbos 
de movimiento': un problema 
hispănico (Despre aşa-numitele 
"construcţii cu verbele de mişcare’: 
o problemă hispanică) [13]; în 1961 
— Arabismos o romanismos? (Ara- 
bisme sau romanisme?) [14]. In 1962 
apare volumul Teoria del lenguaje 
y lingüística general. Cinco estu- 
dios (Teoria limbajului şi lingvistica 
generală. Cinci studii) [15]. Deşi la 
Montevideo E.Coşeriu a scris şi în 
alte limbi, majoritatea lucrărilor pe 
care le-a publicat în această perioadă 
au fost redactate în limba spaniolă. 

2. După transferarea în 1963 la 
Universitatea din Tübingen (Germa- 
nia), Eugeniu Coșeriu îşi va elabora 
studiile cu preponderență în germa- 
nă, dar şi în franceză, portugheză, 
precum şi în alte limbi. Cu toate aces- 
tea, nu va renunţa definitiv la limba 
lui Cervantes, iar editura Gredos din 
Madrid va publica periodic traduceri 
în spaniolă ale lucrărilor coşeriene 
scrise în alte limbi. Astfel, consem- 
năm în ordine cronologică următoa- 
rele studii: Sincronia, diacronia y 
tipologia (Sincronie, diacronie şi 
tipologie) [16], Coordinación latina 
y coordinación románica (Coordo- 
nare latină şi coordonare romanică) 
[17], El aspecto verbal perifrástico 
en griego antiguo (Aspectul verbal 
perifrastic în greaca veche) [18], care 
au apărut în 1968. 

Sobre las categorias verba- 
les. Partes de la oración (Despre 
categoriile verbale. Părțile de pro- 
pozitie) [19], Las etimologias de 
Giambullari (Despre etimologiile 
lui Giambullari) [20], Sobre el de- 
sarrollo de la lingüística (Despre 
dezvoltarea lingvisticii) [21], Sentido 
y estructura de las construcciones 
pronominales en espańol (Sensul şi 
structura construcţiilor pronominale 
în spaniolă) [22] se publică în 1972. 
Ediţia a Il-a revăzută a volumului 
Teoria del lenguaje y lingüística 


general. Cinco esudios precum 
şi ediţia a Il-a a cărţii Sincronia, 
diacronia e historia văd lumina 
tiparului în 1973. În 1975 — Andrés 
Poza y las lenguas de Europa (An- 
dres Poza şi limbile Europei) [23]; în 
1977 — studiile de semantică reunite 
în volumul Principios de semántica 
estructural (Principii de semantică 
structurală) [24], volumul de istorie 
a lingvisticii — Tradición y novedad 
en la ciencia del lenguaje (Tradiţie 
şi noutate în ştiinţa limbajului) [25] —, 
Estudios de lingüística románica 
(Studii de lingvistică romanică) [26], 
El hombre y su lenguaje. Estudios 
de teoría y metodología lingüística 
(Omul şi limbajul său. Studii de teorie 
şi metodologie lingvistică) [27]. În 
1978 se publică volumul Gramática, 
semântica, universales. Estudios 
de lingüística funcional (Gramati- 
că, semantică, universalii. Studii de 
lingvistică funcţională) [28], precum 
şi studiile: Los universales lingiiis- 
ticos (y los otros) (Universaliile 
lingvistice (şi altele) [29], Dos estu- 
dios sobre Juan Luis Vives (Două 
studii despre Juan Luis Vives) [30] şi 
Lo que se dice de Hervăs (Ce se 
spune despre Hervas) [31]. In anul 
următor — Tesis sobre el tema 'len- 
guaje y poesía’ (Teze despre limbaj 
şi poezie) [32]. In 1981 apare volumul 
Lecciones de lingiiistica general 
(Lecţii de lingvistică generală) [33], 
Los conceptos de 'dialecto', 'nivel' 
y 'estilo de lengua’ y el sentido 
propio de la dialectologia (Concep- 
tele de dialect, nivel şi stil de limbă şi 
sensul propriu al dialectologiei) [34], 
La socio- y etnolingüística. Sus 
fundamentos y sus tareas (Socio- 
şi etnolingvistica. Fundamentele şi 
obiectivele sale) [35]. In 1982 — Sen- 
tido y tareas de la dialectologia 
(Sensul şi obiectivele dialectologiei 
) [36]; în 1983 — Introducción a la 
lingüística (Introducere în lingvistică) 
[37], iar în 1984 — Fundamentos 
y tareas de la lingüística integral 
(Fundamentele şi obiectivele lingvis- 
ticii integrale) [38]. În 1986 se publică, 
cu o prefață de José Polo, Introduc- 
ción a la lingüística [39]; în 1987 
se reeditează volumul Gramática, 
semántica, universales. Estudios 
de lingüística funcional şi apar: 


Amiventăni. Eugenia Cogeriu — 50 73 


Acerca del sentido de la ensenanza 
de la lengua y literatura (Despre 
sensul predării limbii şi literaturii) 
[40], Lenguaje y politica (Limbaj şi 
politică) [41], EI gallego y sus pro- 
blemas. Reflexiones frias sobre 
un tema caliente (Limba galiciană 
şi problemele sale. Reflecţii reci pe 
o temă fierbinte) [42]; Palabras, co- 
sas y términos (Cuvinte, lucruri şi 
termeni) [43]. În 1989 — EI lenguaje 
entre 'physei” y 'thesei' (Limbajul 
între physei şi thesei) [44], EI gallego 
en la historia y en la actualidad 
(Limba galiciană de-a lungul istoriei şi 
în prezent) [45], Sobre la ensenanza 
del idioma nacional. Problemas, 
propuestas y perspectivas (Despre 
predarea limbii materne. Probleme, 
propuneri şi perspective) [46]. In 
1990 — Semántica estructural y 
semántica cognitiva (Semantica 
structurală şi semantica cognitivă) 
[47], El espanol de América y la 
unidad del idioma (Spaniola din 
America şi unitatea limbii) [48], EI 
latín vulgar y el tipo lingüístico ro- 
mance (Latina vulgară şi tipul lingvis- 
tic romanic) [49]. In 1991 apare ediția 
a doua a volumului El hombre y su 
lenguaje , în 1992 — Competencia 
lingüística. Elementos de la teoria 
del hablar (Competența lingvistică. 
Elemente ale unei teorii a vorbirii) 
[50], Lingüística histórica e historia 
de las lenguas (Lingvistica istorică 
şi istoria limbilor) [51]. In 1995 — De- 
fensa de la lexemătica. Lo acertado 
y lo erróneo en las discusiones 
acerca de la semántica estructural 
en Espana (Apărarea lexematicii. 
Ce e potrivit şi ce e greşit în discu- 
tiile despre semantica structurală 
în Spania) [52], Los limites reales 
de la traducción (Limitele reale ale 
traducerii) [53], Norma andaluza y 
espańol ejemplar (Norma andaluză 
şi spaniola exemplară) [54]. În 1996 — 
EI sistema verbal románico (Siste- 
mul verbal romanic) [55], Principios 
de sintaxis funcional (Principiile 
sintaxei funcţionale) [56]. Alcances 
y límites de la traducción (Posibili- 
tăţile şi limitele traducerii) [57], Sobre 
ejemplaridad idiomătica y lengua 
literaria (Despre exemplaritatea idio- 
matică şi limba literară) [58], Textos, 
valores y ensenanza (Texte, valori 


şi procesul de predare) [59], Tesis 
acerca del significado (Teze despre 
semnificat) [60] apar în 1998. In 1999 
se reeditează volumul Lecciones de 
lingüística general, iar în 2000 se 
publică studiul Bréal: su lingüística 
y su semántica (Bréal: lingvistica 
sa şi semantica sa) [61]. Prezentând 
acest inventar al studiilor coşeriene 
apărute în spaniolă, constatăm că 
limba lui Cervantes s-a impus ca 
“mediu” de gândire şi concretizare în 
plan editorial, în care prof. Eugeniu 
Coşeriu şi-a desfăşurat o parte din 
activitatea Domniei sale. 


MONOGRAFIILE DESPRE 
EUGENIU COŞERIU APĂRUTE 
ÎN SPANIA 


1. Exegeza coşeriană apărută 
în Spania cuprinde recenzii, cronici 
de carte, articole, studii, monografii, 
toate acestea vizând fie un anumit 
aspect al concepţiei lui E.Cogeriu, fie 
teoria sa în ansamblu. Astfel, o înca- 
drare de ansamblu a teoriei coşeriene 
îi aparţine lui Jose Polo, care, într-un 
studiu introductiv la una din cărţile lui 
Coşeriu, menţiona că în momentele 
în care în teoria limbajului şi în istoria 
lingvisticii lucrurile se agită, uneori cu 
excesivă rapiditate şi frivolitate, este 
indicat “a promova difuzarea în forma 
sa iniţială şi originală a unei opere în 
care fundamentele ştiinţei limbajului 
sunt expuse cu o claritate de invidiat” 
şi “unde putem întâlni chintesenţa în- 
tregului corp doctrinal pe care autorul 
său l-a dezvoltat, cu o remarcabilă 
coerenţă, de-a lungul multor ani de 
muncă sistematică” [37, p. 3]. Vizând 
deci in mod direct Introducerea în 
lingvistică a lui E. Coşeriu, J. Polo 
conchide că “avem aici rădăcinile 
cele mai simple ale gândirii ştiinţifice 
a unui mare lingvist, ale unei mari 
şcoli: funcţionalismul realist” [37, p.4]. 

Referindu-se la domeniul se- 
manticii dezvoltate de E. Coșeriu, 
Salvador G. Ordofez va emite şi el 
o apreciere care va deveni emble- 
matică: “Efortului lui E. Coșeriu şi a 
şcolii sale îi datorăm revitalizarea şi 
rediscutarea cea mai serioasă şi cea 
mai exhaustivă din câte au fost pro- 
puse a structurilor lexicale în cadrul 
semanticii structurale” [62, p. 50]. 

Dat fiind că exegeza la opera 
lui Coșeriu în Spania este destul de 
vastă, în continuare ne vom limita la 
prezentarea monografiilor care au 
apărut în acest spaţiu. 

2. Funcionalismo estructural 
y generativismo: aportaciones a un 
capítulo de la historia de la lingüís- 
tica (Funcţionalismul structural şi 
generativismul: contribuţii la un ca- 
pitol de istorie a lingvisticii) de Victor 
Sânchez de Zavala [63] constituie, în 
ordine cronologică, prima monografie 
despre teoria lui Eugeniu Coşeriu. 
Autorul porneşte de la premisa că 
“întâlnirea” dintre ideile generativiste 
şi cele promovate de lingvistica domi- 
nantă în epocă nu a atras încă atenţia 
istoricilor ştiinţei. In acest sens, “un 
caz extrem de interesant este cel al 
lui Eugeniu Coşeriu, celebrul lingvist 
român care între 1952 — 1958 a dus 
la capăt la Montevideo o muncă im- 
portantă de clarificare a conceptelor 
fundamentale ale ştiinţei limbajului şi 
care începând cu 1962 (din 1963 pro- 
fesor la Tubingen) a dezvoltat un corp 
de doctrină — cel mai coerent şi mai 
solid care există până în prezent — 
în domeniul semanticii structurale, 
a prezentat contribuţii de valoare în 
domeniul istoriei filosofiei limbajului 
şi a lingvisticii, aplicând concepţia sa 
la studiul multor probleme concrete” 
[63, p. 12]. 

Deşi în prima parte a cărţii — 
Ideile coşeriene înainte de 1957 — 
prezintă cu acribie toate studiile lui 
Cogşeriu apărute până la data re- 
spectivă, autorul este preocupat 
doar de atitudinea coşeriană faţă 
de generativism, urmărind criticile 
pe care lingvistul român le-a făcut 
acestui curent. Aşa se explică faptul 
de ce efortul autorului de a examina 
cu de-amănuntul gândirea coşeriană 
nu se soldează de fiecare dată cu o 
interpretare pertinentă şi obiectivă. 
In acest context, unicul merit al lui 
Zavala constă în adunarea şi siste- 
matizarea citatelor din Coșeriu. 

In partea a doua — Ideile coşe- 
riene începând cu 1957 — autorul se 
limitează strict la polemica lui Coșeriu 
cu lingvistica introdusă de Chomsky, 
încercând “o evaluare obiectivă a 
criticilor adresate generativismului”. 
Cu alte cuvinte, Zavala face o compa- 


raţie detaliată între punctul de vedere 
integralist şi cel generativist, între 
“realizările şi rezultatele respective 
ale lingvisticii funcţionale şi struc- 
turale propusă de maestrul român 
de la Tubingen şi lingvistica gene- 
rativ-transformaţională” [63, p.117]. 
Cu toate că distinge o perioadă de 
tranziţie în concepţia coşeriană după 
1957, Zavala insistă în special asupra 
criticilor lui Coşeriu la adresa gene- 
rativismului, iar justificarea poziţiei 
generativiste se reduce de multe ori la 
propriile sale afirmaţii fără ca acestea 
să fie sprijinite de texte concrete. 

Deşi demersul autorului are 
scopul de “a contribui la formarea 
unei judecăţi adevărate despre ling- 
vistica generativ-transformaţională” şi 
de a respinge orice critică negativă, el 
nu reuşeşte să fie convingător. 

Partea a treia care reprezintă, 
de fapt, nucleul cărţii — Critica co- 
şeriană a generativismului — este 
structurată în felul următor: obiecțiile 
de ordin general pe care Coşeriu 
i le-a făcut lui Chomsky, carenţele 
referitoare la fundamentele filozofice 
şi istorice ale generativismului, anti- 
pozitivismul său formal, neînţelege- 
rea adevăratei esențe a limbajului, 
interpretarea eronată a lui Humboldt; 
îndeosebi a conceptului de creativi- 
tate şi a celui de formă a limbii. Alte 
insuficiențe semnalate de Coşeriu 
ar fi că Chomsky neglijează latura 
semantică în gramatică; competenţa 
lingvistică la el coincide cu conceptul 
saussurian de langue. 

Cum se ştie, Coșeriu a insistat 
de multe ori asupra diferenţelor exis- 
tente între teoria lingvisticii integrale 
şi generativism, în special asupra 
diferenţelor de ordin epistemologic, 
iar în studiul Die Lage in der Lingu- 
istik stabileşte locul şi obiectivele 
generativismului. Probabil că V. S. 
de Zavala, fiind un generativist con- 
vins, nu a avut acces la acest studiu 
scris în germană, considerând în 
consecinţă obiecțiile lui Coşeriu ca 
fiind nefundate. 

3. Antonio Vilarnovo Caamafo 
este autorul celei de-a doua mono- 
grafii — Lógica y lenguaje en Eu- 
genio Coseriu (Logică şi limbaj la 
Eugeniu Coşeriu) — apărută în 1993 
[64]. In Introducere autorul menţio- 

nează că tema acestei lucrări prezintă 
un interes dublu pentru istoria lingvis- 
ticii: pe de o parte, explică concepţia 
coşeriană cu privire la relaţiile dintre 
logică şi limbaj atât în domeniul aces- 
tor două discipline, cât şi în domeniul 
ştiinţelor în general; pe de altă parte, 
demonstrează importanţa abordării 
lui Coşeriu care, de fapt, prezintă o 
soluţie la problema relaţiei dintre logi- 
că şi limbaj, dintre logică şi gramatică. 

Din punctul de vedere al rela- 
ţiilor dintre tradiţie şi modernitate în 
ştiinţă, Vilarnovo opinează că opera 
lui Coşeriu posedă calitatea dificilă 
şi inestimabilă de a prezenta proble- 
mele vechi şi soluţiile vechi în relaţie 
cu problemele şi soluţiile actuale, 
demonstrând legăturile reale dintre 
unele şi altele. “In parte, contribuţia 
savantului de la Tubingen e aceasta: 
soluţia sa e în mod esenţial cea a lui 
Aristotel, dar asumată de un lingvist 
din ziua de azi care nu poate face 
abstracţie de contribuţiile din trecut şi 
nici de abordările şi problemele ling- 
visticii moderne” [64, p.115]. Aceasta 
constituie, în viziunea lui Vilarnovo, 
una din notele caracteristice ale 
gândirii şi personalităţii lui Eugeniu 
Coşeriu: echilibrul dintre tradiţie şi 
inovaţie. 

Vilarnovo Caamano îşi propune 
să urmărească foarte de aproape 
textele lui Coşeriu, demersul său 
favorit fiind unul hermeneutic. Tocmai 
pentru că orice hermeneutică trebuie 
să reconstituie situaţiile în care tex- 
tele îşi dobândesc sensul lor, autorul 
încearcă să îmbine ideile coşeriene 
cu cele ale autorilor care au influen- 
tat dezvoltarea lingvisticii, precum şi 
problemele pe care derivă aceasta. 

Partea a doua a monografiei 
propune, pornind de la conceptele 
de logos semantik6s — logos apo- 
phantiks, o primă aproximare a 
problemei; este vorba de prezentarea 
realităţii limbajului şi a unor concepte 
fundamentale, precum cel de 'logos 
semantikos’ la Coşeriu şi la Aristotel 
sau noţiunile de semnificaţie, desem- 
nare şi sens. 

In partea a treia, autorul demon- 
strează că limbajul nu e o schemă 
abstractă, ci este activitate, în special 
“activitate cognitivă”. Astfel, studiind 
conceptele aristotelice de energeia, 


dynamis şi ergon, Vilarnovo ajunge la 
concluzia că aceste noţiuni coincid cu 
cele omonime ale lui Coşeriu. 

Partea a patra prezintă erorile 
logiciste şi antilogiciste în interpre- 
tarea limbajului aşa cum au fost 
ele analizate de Coşeriu, autorul 
considerând că este vorba de două 
variante ale aceleiaşi exagerări 
care confundă logicul cu lingvisticul. 
Astfel, în “Logica limbajului şi logica 
gramaticii” Coşeriu stabileşte în mod 
clar distincţia dintre logică şi limbaj şi 
dintre ştiinţele respective. In opinia lui 
Vilarnovo, aceasta este contribuţia 
fundamentală a lui Coşeriu care co- 
incide în esenţă cu cea a lui Aristotel. 

In partea a cincea autorul ar- 
gumentează, prin noţiunea de “com- 
petenţă lingvistică”, interdependenta 
cunoştinţelor lingvistice de cele extra- 
lingvistice şi modul în care cunoștințe- 
le şi stările de lucruri extralingvistice 
influenţează asupra acceptabilităţii 
propoziţiilor. Caamafo are în vedere 
îmbinarea celor două direcţii ale in- 
vestigaţiei coşeriene: cea a relaţiilor 
dintre logică şi limbaj şi cea a inter- 
pretării vorbirii (activităţii de vorbire) 
ca realitate primă a limbajului. 

4. Jose Maria Bernardo va 
discuta concepţia lui Coşeriu într-o 
incitantă carte, intitulată La con- 
strucci6n de la lingüística. Un 
debate epistemológico (Construirea 
lingvisticii. O dezbatere epistemo- 
logică) [65]. Pornind de la ideea că 
lingvistica de câteva decenii nu mai 
este interpretată doar ca o metodă de 
cercetare, ci ca o disciplină teoretică, 
oferind o anumită concepţie asupra 
limbajului, autorul urmăreşte aproxi- 
marea epistemologică a lingvisticii şi 
a teoriei lui Coşeriu. Din acest punct 
de vedere, Bernardo îşi structurează 
capitolul referitor la integralism astfel: 
“E. Coşeriu: epistemologie şi ling- 
vistică”, “Paradigma antipozitivistă”, 
“Obiectul lingvisticii: delimitare şi 
abordare”, “Limba funcţională: struc- 
tura şi arhitectura”, “Metodologie şi 
metodă în lingvistica coşeriană”. 

Bernardo consideră că pentru 
Cogşeriu modelul de investigaţie ştiinţi- 
fică îl reprezintă antipozitivismul care, 
în lingvistică, se opune pozitivismului 
sec.al XIX-lea. Astfel, în celebrele 
sale Lecţii de lingvistică generală, 

Coşeriu stabileşte principiile ambelor 
paradigme (principiul universalismu- 
lui, principiul sistemului de fapte, al 
contextului sau al structurii, principiul 
funcţiei şi al formei, principiul stării de 
lucruri sau al esenţialităţii statice şi 
principiul culturii). Bernardo conchide 
că aceste principii constituie pentru 
Coşeriu baza teoretică în discutarea 
tuturor problemelor: “Demersul epis- 
temologic al lui E. Coşeriu pe care el 
însuşi l-a definit ca “idealism hegeli- 
an, humboldtian”, iar aplicat la lingvis- 
tică — “neostructuralism, structuralism 
dinamic, energetic şi humboldtian” 
sau pur şi simplu “structuralism hum- 
boldtian” sau "funcţionalism” — este 
inclus în paradigma antipozitivistă 
fenomenologică. Această opţiune a 
lui Coşeriu, alături de concepţia sa 
despre ştiinţă şi investigația ştiinţifică, 
reclamă în mod raţional clasificarea 
lingvisticii ca ştiinţă a culturii” [65, p. 
143 


Astfel, în delimitarea lingvisticii, 
E. Coşeriu pleacă de la postulatul 
prealabil că lingvistica este ştiinţă 
a culturii, dat fiind că obiectul ei de 
studiu — limbajul — este un obiect 
cultural care necesită o abordare 
autonomă. Interpretarea lingvisticii 
ca ştiinţă a culturii, coerentă în toate 
aspectele sale — obiectiv pe care 
Coşeriu îl transformă în program de 
lucru (teoretic şi practic) — defineşte, 
după Bernardo, specificul gândirii 
şi activităţii lui Coşeriu în lingvistica 
actuală. 

In acest context, un aspect 
central referitor la epistemologie îl 
constituie definirea obiectului lingvis- 
ticii. Coşeriu a fost preocupat de la 
bun început de această problematică, 
deoarece ea reprezintă fundamentul 
pentru situarea ştiinţei şi cheia pen- 
tru diferenţa sa specifică în cadrul 
paradigmei dominante în lingvistica 
actuală: structuralismul funcţionalist. 
Această diferenţă se reflectă îndeo- 
sebi în abordarea limbajului în mod 
integral, în selecţia unui model epis- 
temologic antipozitivist (nu restrâns la 
modelul structural funcţional) de rădă- 
cini raţionaliste, idealiste şi fenome- 
nologice şi în opţiunea metodologică 
care încadrează principiile studiului 
propriu structuralismului şi funcţio- 
nalismului” [65, p.150]. In definiţia 


integrală a limbajului premisele filozo- 
fice se completează cu cele specific 
epistemologice ale ştiinţei lingvistice. 
Primele, ca substrat ideologic al celor 
din urmă, au un caracter mai operativ 
în cadrul dinamicii ştiinţifice concrete. 
Ambele, pe de altă parte, servesc 
aceluiaşi obiectiv: a înţelege realita- 
tea limbajului, nu doar a analiza unele 
aspecte ale lui. “Operația filozofică şi 
epistemologică a lui Coșeriu e radical 
antipozitivistă, el distanţându-se atât 
de neogramatici, ca reprezentanţi ai 
paradigmei pozitiviste în lingvistică, 
cât şi de antipozitiviştii care nu admit 
sau nu dezvoltă principiul culturii faţă 
de principiul naturii” [65, p.154]. 

In capitolul Limba funcţională: 
structură şi arhitectură Bernardo 
discută conceptul coşerian de limbă 
funcţională, menţionând “că E. Co- 
şeriu defineşte limba funcţională ca 
obiect de studiu al lingvisticii, ceea ce 
comportă, în consecinţă, o abordare 
proprie în cadrul lingvisticii actuale. 
Obiectul de studiu al ştiinţei lingvistice 
este, prin urmare, limba funcţională 
înţeleasă ca “un sistem de opoziții 
funcţionale şi realizări normale, sau, 
mai exact, sistem şi normă. Obiectul 
tradiţional al lingvisticii istorice a fost 
“planul istoric al limbajului” care, după 
Cogşeriu, se poate identifica cu planul 
limbilor, planul tehnicilor limbajului 
determinate istoric în cadrul comu- 
nităţilor de vorbitori [...]. Descrierea 
limbii funcţionale e orientată spre 
constatarea şi stabilirea structurilor, 
opoziţiilor şi funcţiilor care configurea- 
ză tehnica limbii respective, sistemul” 
[65, p.160]. 

In “Metodologie şi metodă în 
lingvistica coşeriană” Bernardo afir- 
mă că din studiile coşeriene pot fi 
deduse o serie de principii care stau 
la baza procesului investigativ şi care 
definesc metodologia (teoria-ştiinţa 
empirică, planurile limbajului, limba 
funcţională, principiile care guver- 
nează structura şi funcţionarea limbii 
funcţionale). Astfel, metodologia 
trebuie să pornească de la funda- 
mentele epistemologice, de la poziţia 
lui Coșeriu cu privire la cunoaşterea 
Ştiinţifică sau cu privire la delimitarea 
ştiinţei în general şi a ştiinţei lingvisti- 
ce. La fel de importantă este şi delimi- 
tarea obiectului lingvisticii: limbajul ca 

activitate umană, intenţională, liberă, 
creatoare de semnificate obiective, 
adică un obiect cultural ... Opţiunea 
lui Coșeriu pentru limba funcţională, 
consideră Vilarnovo, în nici un caz nu 
semnifică ruptura cu limba istorică, 
dat fiind că, în ultimă instanţă, sunt 
aspecte diferite ale considerării lim- 
bajului ca energeia, obiectul integral 
al lingvisticii [65, p.172]. Plecând de 
la aceste fundamente, consideră Ber- 
nardo, metodologia în mod necesar 
trebuie să ţină cont de o serie de 
principii derivate din propria opţiune 
epistemologică: antipozitivismul, 
structuralismul şi funcţionalismul, 
principii care “sunt interpretate de Co- 
şeriu şi aplicate coerent în procesul 
său investigativ” [65, p.172]. 


TEORIA SEMANTICĂ 
SAU LEXEMATICA IN SPANIA 


1. Dintre toate aspectele teoriei 
lingvistice a lui E. Coșeriu impactul 
cel mai mare în Spania l-a avut 
lexematica. Teoria semantică a lui 
Coşeriu a fost aplicată la spaniolă 
pe măsură ce era elaborată. Astfel, 
în 1965 Gr. Salvador publică, în 
contextul lingvisticii spaniole, prima 
descriere a unui câmp lexical făcută 
de pe poziţiile semanticii structurale 
— Estudio del campo semántico 'arar 
en Andalucía, iar în 1968 R. Trujillo 
susţine teza de doctorat EI campo 
semántico de la valoración intelec- 
tual en espańol, aceste două studii 
constituind primele aplicări concrete 
ale lexematicii. 

Apreciind retrospectiv efortul 
Şcolii spaniole de semantică, Gr. 
Salvador afirma la 1988: “Lexemati- 
ca istorică a apărut în 1964, o dată 
cu faimosul studiu al lui E. Coșeriu 
Pour une sémantique diacronique 
structurale, care în versiune spani- 
olă deschide volumul Principios de 
semântica estructural. Fundamentele 
puse în acest studiu, căile trasate 
aici şi exemplele strălucite ilustrează 
teoria. Ca şi în alte ocazii, Coşeriu 
delimitează un teritoriu lingvistic şi 
sugerează câteva direcţii de investi- 
gatie, stabileşte cu o logică implacabi- 
lă, în baza datelor cunoscute, un solid 
corp de doctrină susceptibilă de a fi 
aplicată la descrierea limbilor, de a fi 


, 


verificată, îmbogăţită şi dezvoltată. 
Dacă îmi corespunde vreun merit în 
panorama generală a istoriei limbii 
spaniole, este acela de a-i fi îndemnat 
de la bun început pe discipolii mei 
de la Universitatea din La Laguna, 
de la Universitatea din Granada şi 
de la Universitatea Complutense 
din Madrid să se situeze pe această 
platformă teoretico-metodologică a 
savantului român, pentru a începe 
investigația istorică a unor câmpuri 
concrete ale limbii noastre, analiza şi 
descrierea structurilor şi a varietăţilor 
sale funcţionale” [66, p.635-636]. 

2. In lingvistica spaniolă teoria 
semantică elaborată de Coșeriu s-a 
bucurat aşadar de la bun început de 
o receptare deosebită, fiind nu doar 
aplicată la descrierea faptelor de 
limbă, ci şi dezvoltată şi pe deplin 
asumată. După publicarea unei serii 
întregi de monografii despre anumite 
câmpuri lexicale din spaniolă — care 
la origine au fost teze de doctorat — 
şi după discutarea amplă a anumitor 
aspecte ale semanticii coşeriene, 
lexematica s-a impus ca o disciplină 
lexicologică distinctă în sistemul de 
predare a materiilor filologice din 
această ţară. 

Astfel, din 1983 lexematica 
în calitate de ramură sau disciplină 
lexicologică independentă pătrunde 
în manualele de semantică, fiind pre- 
zentată ca teoria cea mai viguroasă 
în acest domeniu. Gr. Salvador în 
Semântica y lexicologia del espanol 
pledează pentru prima dată în favoa- 
rea termenului de /lexematică: “Spun 
lexematică, adoptând fără rezerve 
denumirea utilizată de E. Coșeriu, 
deoarece semantica e un termen 
deja polisemantic, încât e mai bine să 
facem abstracţie de el, iar semantica 
structurală cu atât mai puţin explică 
lucrurile, dat fiind că sub această 
sintagmă sunt reunite aspecte atât 
de diferite, cum ar fi jocurile inter- 
pretative ale lui Katz şi Fodor, teoria 
europeană a câmpurilor semantice, 
uneori şi gramatica. Optez deci pen- 
tru lexematică fără alte explicitări şi 
voi utiliza de asemenea termenii de 
lexem şi arhilexem cu sensul uni- 
tar de semn lingvistic, compus din 
semnificant şi semnificat, aşa cum îi 
foloseşte Coşeriu” [67, p.42]. 

Maria Angeles Pastor Milân în 
Indagaciones lexemâticas. A prop6si- 
to del campo léxico 'asir”, pornind 
de la faptul că “obiectivul lexematicii 
continuă să fie acelaşi, adică studiul 
lexicului”, consideră că indiscutabil 
“în lumina lexematicii problemele 
au fost soluționate mult mai bine 
decât în alte moduri de abordare şi 
de aceea în prezent cunoaştem mult 
mai mult despre mecanismele sem- 
nificative sau modurile de semnificare 
lexicală” [68, p.23]. Mai mult, celebra 
semanticiană spaniolă îşi propune să 
stabilească principiile lexematicii: “Ţi- 
nând cont de consideraţiile teoretice 
pe care le-am făcut, precum şi de 
premisele expuse, ni se pare justificat 
să ne întrebăm despre existenţa unor 
principii specifice ale lexematicii. 
E. Coşeriu, în lucrarea sa El estudio 
funcional del vocabulario, semna- 
lează faptul că “principiile generale 
ale lexematicii sunt cele ale oricărui 
studiu funcţional al limbilor”. E logic, 
prin urmare, să credem că concreti- 
zarea acestor principii reclamă faptul 
de a lua în considerare specificitatea 
obiectului de studiu, adică lexicul... 
Aceste principii, aşa cum le expune 
Coşeriu, sunt următoarele: a) princi- 
piul funcţionalităţi (cu corolarul sem- 
nificatului unitar şi cu proba comută- 
rii); b) principiul opoziţiei (cu corolarul 
posibilităţii de a analiza unităţile 
lingvistice în trăsături distinctive); c) 
principiul sistematicităţii; d) principiul 
neutralizării” [68, p.23-24]. 

A. Escobedo Rodriguez în mo- 
nografia sa EI campo léxico 'hablar' 
en espanol afirmă că, înainte de 
a începe studierea acestui câmp, 
va expune, pe scurt — dat fiind că 
aceste principii sunt arhicunoscute 
— premisele teoretice care au stat la 
baza descrierii câmpului: “Studiind 
componentele câmpului, o vom face 
din punctul de vedere al conţinutului 
şi numai al conţinutului; dacă uneori 
vom ţine cont de expresie, va fi doar 
ca punct de referinţă, deoarece, aşa 
cum spune Coșeriu, “prima condiţie 
a unei lexematici diacronice (ca şi a 
unei lexematici descriptive) este să 
ne situăm din punctul de vedere al 
conţinutului ca atare şi să considerăm 
expresia tocmai ca expresie, adică 
numai ca manifestare şi garanţie a 


existenţei distincţiilor lexicale” [69, 
p. 25]. 

Dovada cea mai concludentă 
de pătrundere a semanticii coşeriene 
în Spania o demonstrează faptul că 
lexematica spaniolă a devenit o sin- 
tagmă uzuală în lingvistica din aceas- 
tă ţară. Aceasta presupune implicit şi 
adoptarea unor distincţii şi concepte 
coşeriene din acest domeniu, cum ar 
fi: distincţia crucială între semnificaţie 
şi desemnare sau adoptarea concep- 
telor de 'lexem' şi 'arhilexem'. Vom 
exemplifica printr-un singur citat din 
S.G.Ordonez: “ca şi în alte aspecte 
ale teoriei lingvistice, observaţiile lui 
E. Coşeriu referitoare la semnificaţie 
sunt pline de perspicacitate. El ia 
în considerare dimensiunea dublă 
a semnului: cea care mediază între 
semnificant şi semnificat şi relaţia 
structurală între semnificatele lingvis- 
tice (pe care o numeşte semnificaţie). 
Semnificaţia se opune desemnării. 
Relaţiile de semnificare sunt relaţii în- 
tre semnificatele semnelor lingvistice. 
Desemnarea se restrânge la relaţiile 
între semnele lingvistice şi obiectele 
(realităţii la care acestea se referă şi 
pe care le reprezintă în discurs)” [62, 
p. 65-66]. 

3. Teoria semantică a lui Euge- 
niu Coşeriu a fost discutată, iar unele 
aspecte ale sale au fost dezvoltate în 
Spania, dat fiind că aplicarea mode- 
lului lexematicii la descrierea faptelor 
concrete de limbă spaniolă a reclamat 
acest lucru. Acelaşi Gr. Salvador dez- 
voltă o idee coşeriană în studiul său 
Lexemas puente y lexemas sincreti- 
cos. Reluând problema suprapuneri 
şi a interferenţei unor câmpuri, a uni- 
tăţilor lexicale care aparţin unor an- 
sambluri sau subansambluri diferite, 
Salvador consideră că nu s-a meditat 
deloc asupra acestor unităţi şi asupra 
specificităţii lor. De exemplu, nimeni 
nu a observat că aceste unităţi diferă 
de sincretismul lexical. Existenţa lor a 
fost ca şi când presupusă şi nu s-au 
adus exemple care să fie explicate 
în mod clar şi să confirme existenţa 
acestora. În lexematică, în general, 
ca în orice teorie lingvistică recentă, 
s-a acordat mai multă atenţie specu- 
laţiei teoretice decât aplicării practi- 
ce... De aceea Salvador îşi propune 
să aducă şi să explice unele exemple 

de unităţi lexicale poliparadigmatice 
din spaniolă care ar confirma aparte- 
nenţa simultană a aceluiaşi element 
semantic la structuri lexicale diferite. 
Analizând cazul lexemelor pared 
şi cerca în spaniolă, Gr. Salvador 
demonstrează că aceste lexeme fac 
parte din câte două câmpuri lexicale. 
Astfel, reputatul semantician spaniol 
deduce posibilitatea existenţei unor 
lexeme punte sau a unor unităţi lexi- 
cale care aparţin mai multor câmpuri 
semantice sau mai multor paradigme 
lexicale [67, p. 48]. 

Pe de altă parte, studierea 
minuțioasă şi atentă a câmpurilor 
semantice ale unei limbi istorice, din 
perspectivă sincronică şi diaronică, în 
diversele sale limbi funcţionale, repre- 
zintă unica posibilitate de a descoperi 
aceste lexeme punte în structurarea 
lexicului şi, totodată, posibilitatea de a 
deduce din fapte unele legi de struc- 
turare semantică, ceea ce ar permite 
consolidarea bazelor unei lexematici 
generale. Autorul are convingerea că 
conştientizarea acestor fapte şi stabi- 
lirea distincţiei va facilita interpretarea 
corectă a structurilor lexematice şi va 
elucida unele dificultăţi, mai curând 
aparente decât reale, cu care se con- 
fruntă analiza semantică a lexicului” 
[67, p. 50]. 

M. A. Pastor Milán, autoarea 
mai multor studii de lexematică, pro- 
pune un nou concept, acela de nucleu 
semantic, valorificând termenul coşe- 
rian de dimensiune. Astfel, nucleul se- 
mantic ar fi un concept operaţional, a 
cărui legitimitate în cadrul lexematicii 
ar reprezenta criteriul unificator care 
serveşte ca bază pentru definirea 
unităţilor câmpului, precum şi a con- 
figurării sale” [70, p. 962]. 

Un alt aspect luat în dezbatere 
îl constituie discutarea conceptului de 
'câmp'. Unii cercetători precum A. Es- 
cobedo Rodriguez, M. A. Pastor Milân 
consideră că între termenii de 'câmp 
lexical! şi 'câmp semantic’ nu există 
nici o diferenţă. B. Garcia Hernândez 
face diferenţa între câmpul lexical 
şi câmpul semantic: “Ansamblul de 
semanteme în care se analizează 
un continuu semnificativ constituie 
un câmp semantic, iar ansamblul de 
lexeme care îl exprimă — un câmp 
lexical" [71]. In viziunea lingvistei M. 


Á. Pastor Milán, acest concept con- 
stituie noţiunea de bază, generatoare 
şi unificatoare din punct de vedere 
operaţional, a întregii teorii lexema- 
tice; de aceea utilizarea adjectivelor 
'lexical' sau 'semantic' nu pare să 
indice nici o diferenţă substanţială, cu 
unica precizare că, în cadrul seman- 
ticii structurale europene, termenii de 
"câmp lexical şi de 'câmp semantic’ 
sunt folosiţi în egală măsură. Astfel, 
E. Coşeriu şi discipolii săi germani, 
printre care H. Geckeler, utilizează 
termenul de câmp lexical. In şcoala 
spaniolă se preferă termenul de câmp 
semantic. “Dar atât într-un caz cât 
şi în altul, realitatea conceptuală la 
care se face referire este aceeaşi. 
Am putea să ne gândim la o diferenţă 
cu privire la gradul de abstractizare: 
câmpul lexical ca ansamblu de lexe- 
me care sunt prevăzute a fi studiate, 
iar câmpul semantic ca structură 
conformată deja; o astfel de diferenţă 
însă nu pare să aibă sens” [68, p.27]. 

4. După cum am văzut, impactul 
cel mai mare din tot modelul teoretic 
al lexematicii l-a avut câmpul lexical. 
Unii semanticieni spanioli au luat 
în dezbatere inclusiv termenul de 
'câmp' — unii pledând pentru 'câmp 
semantic’, alţii pentru 'câmp lexical 
— contribuţia lor majoră însă constă 
în studierea multor câmpuri concrete. 
Discipolii lui Gr. Salvador au descris o 
multitudine de câmpuri ale limbii spa- 
niole atât din perspectivă diacronică, 
cât şi sincronică. Baza descrierii şi a 
studierii acestor câmpuri a constituit- 
o, de fiecare dată, conceptul coşerian 
de câmp lexical. Bunăoară, pentru 
M. A. Pastor Milân, în definiţia câm- 
pului dată de Coşeriu se precizează 
următoarele: “In primul rând, punctul 
de plecare, “originea” câmpului care 
e “un conţinut lexical continuu dat în 
limbă prin cuvinte”. In al doilea rând, 
acest conţinut lexical trebuie să con- 
stituie “o paradigmă lexicală” aşa cum 
o înţelege structuralismul. Cu aceasta 
Cogşeriu introduce în definiţie mani- 
festarea teoriei sale, concretizând 
anumite caracteristici pe care trebuie 
să le îndeplinească acest câmp lexi- 
cal. In continuare se fixează procesul 
de formare a acestei paradigme prin 
repartizarea conţinutului lexical în 
“unităţi”. In sfârşit, unităţile trebuie 

să fie “în opoziţie reciprocă imediată 
prin trăsăturile de conţinut minimale, 
acesta fiind procedeul final care struc- 
turează definitiv câmpul” [69, p. 33]. 

A. E. Rodriguez subliniază 
faptul că pentru Cogeriu structurile 
lexematice identificabile în vocabu- 
larul unei limbi sunt paradigmatice şi 
sintagmatice: “Primele se divizează 
în primare şi secundare. Coşeriu 
înţelege prin structură paradigmatică 
primară acea structură “ai cărei ter- 
meni se implică reciproc, fără ca vre- 
unul să fie primar în raport cu ceilalţi”. 
Câmpurile lexicale Coşeriu le include 
în structurile paradigmatice primare. 
Un câmp lexical este deci o structură 
paradigmatică primară constituită din 
unităţi lexicale care îşi repartizează 
o zonă de semnificaţie comună şi 
se află în opoziţie imediată unele cu 
altele. Noi, în dezvoltarea lucrării de 
faţă, luăm ca bază definiţia ilustrului 
lingvist român. Fără a uita că un câmp 
lexical este un sistem care poate să 
se ordoneze aşa cum se întâmplă cu 
al nostru, în mai multe subsisteme cu 
arhisememele lor corespunzătoare” 
[69, p.10]. 

In consecinţă, tezele de doc- 
torat şi monografiile publicate conţin 
un capitol teoretic în care se prezintă 
premisele teoretice de la care se 
revendică fiecare studiu. Astfel, toţi 
autorii, în unanimitate, pornesc de 
la fundamentele metodologice ale 
lexematicii, asumându-şi conceptul 
de 'câmp lexical' elaborat în acestă 
teorie. Isabel Rey Rodriguez, în El 
campo semántico de la valoración 
estética positiva en espańol (siglos 
XII-XIX), de exemplu, notează: “Pen- 
tru descrierea acestui câmp care 
constituie obiectul lucrării noastre, am 
urmat în mod fundamental premisele 
teoretice şi metodologice ale lui E. 
Coşeriu, deoarece constituie formula- 
rea cea mai avansată şi completă din 
câte au fost propuse în investigația 
semantică. L-am urmărit foarte de 
aproape pe acest autor în propria sa 
concepţie asupra metodei structurale 
aplicate la studiul aspectului semantic 
al unei limbi” [71, p. 2-3]. 

Aşadar, în contextul lingvistic 
vizat de noi a predominat aplicarea 


modelului lexematicii la faptele limbii 
spaniole. Lipsind barierele ideologice, 
receptarea semanticii coşeriene în 
Spania a atins nivelul de adâncime 
prin seria de monografii despre 
anumite câmpuri lexicale ale aces- 
tei limbi, prin discutarea modelului 
coşerian şi dezvoltarea sa, astfel 
încât lingviştilor spanioli le revine o 
contribuţie substanţială la impunerea 
lexematicii pe plan mondial. 

In concluzie, prezentând sumar 
receptarea unor aspecte ale teoriei 
lingvistice a lui E. Coşeriu în Spania, 
putem afirma că atât studiile apărute 
în spaniolă, cât şi exegeza coşeriană 
şi, mai ales, aplicarea şi dezvoltarea 
lexematicii, prin complementaritatea 
lor, au contribuit la o cunoaştere în 
profunzime a teoriei integraliste în 
ţara din Peninsula Iberică. 

“PROF. EUGENIU 
COŞERIU 

A INAUGURAT 

O PANORAMĂ VASTĂ 
DE STUDII 

LA UNIVERSITATEA 
DIN TUBINGEN” 


INTERVIU CU DL PROF. WOLF 
DIETRICH (UNIVERSITATEA 
DIN MUNSTER, GERMANIA) 


DI Wolf Dietrich (n.1940) se numără 
printre remarcabilii reprezentanţi ai Şcolii 
lingvistice de la Tubingen, întemeiate de 
Eugeniu Coşeriu. Făcând parte din prima 
generaţie a acestei şcoli, W.Dietrich şi-a 
asumat fundamentele epistemologice ale 
doctrinei integraliste şi a aplicat în mod 
consecvent principiile metodologice la 
descrierea faptelor lingvistice. 

Intre 1961-1967 a studiat lingvistica 
romanică şi limbile clasice la Universitățile 
din Munster, Montpellier şi Tubingen. Deja 
în anii de studenţie este preocupat de 
influenţa greacă asupra limbilor romanice, 


de sistemul verbal romanic. Fiind asis- 
tent universitar la Catedra de Lingvistică 
Comparată a Universităţi din Tubingen din 
1967 până în 1973, se specializează de 
asemenea în limbile amerindiene. In 1971 
susţine teza de doctorat despre perifraze- 
le verbale în limbile romanice; doi ani mai 
târziu, printr-un studiu exhaustiv despre 
sistemul verbal al limbilor romanice şi 
despre problema originii aspectului verbal 
perifrastic, îşi trece al doilea doctorat. Din 
1973 Wolf Dietrich este profesor titular 
de lingvistică romanică la Universitatea 
din Munster. 

Prof. Dietrich s-a ocupat de ase- 
menea de paralelele şi divergenţele 
existente între greacă şi limbile romanice, 
investigând în acest context şi impactul 
limbii greceşti asupra românei, în special 
influenţa greco-bizantină asupra formării 
morfologiei şi sintaxei limbii noastre. 

Printre cărţile publicate de prof. 
Dietrich se remarcă: Der perifrastische 
Verbalaspekt in den romanischen Spra- 
chen (Tubingen, 1973), Bibliografia da 
lingua portuguesa do Brasil (Tübingen, 
1980), El idioma chiriguano. Gramática, 
textos, vocabulario (Madrid, 1986), More 
Evidence for an Internal Classification of 
Tupi-Guarani Languages (Berlin, 1990), 
Griechisch und Romanisch. Parallelen 
und Divergenzen in Entwicklung, Vari- 
ation und Strukturen (Munster, 1995), 
Einführung in die französische Spra- 
chwissenschaft (Berlin, 1997), Einführung 


Prof. Eugeniu Coşeriu în dialog cu prof. Wolf Dietrich (Universitatea din 
Munster), octombrie 2000. 

in die spanische Sprachwissenschaft 
(2000) ş.a. 


— Dle prof. Dietrich, aş vrea să 
pornim discuţia noastră de la acest 
vechi catalog pe care l-am găsit 
în arhiva Coşeriu. Este vorba de 
“Lista participanţilor la seminarul 
Texte portugheze“, în care Dvs. 
sunteţi primul. 

— Intr-adevăr, este vorba de unul 
dintre cursurile speciale ţinute de prof. 
Coşeriu la începutul activităţii sale la 
Tübingen, adică prin anii 64-65. Imi 
amintesc că Profesorul ne impresio- 
nase pe toţi prin varietatea tematică a 
cursurilor pe care le-a propus atunci. 
Astfel, pe lângă prelegerile magistrale 
de lingvistică sau de romanistică, Pro- 
fesorul ţinea seminare de portugheză, 
sardă, provensală, catalană, de istorie 
a limbii române. De aceea obişnuiesc 
să spun că anii de studenţie au consti- 
tuit o perioadă extrem de importantă 
în viaţa mea. Cred că împreună cu 
colegii şi prietenii mei am trăit clipe 
minunate; am avut noroc de nişte 
ani rodnici în formarea noastră, ani 
în care am discutat foarte mult, am 
acumulat experienţă şi, lucrul cel mai 
important, ne-am obişnuit să gândim 
cu capul nostru. 

— Cine erau prietenii Dvs.? 

— Reinhard Meisterfeld şi Uwe 
Petersen. De asemenea mi-i amin- 
tesc pe Heinrich Kohring şi pe Nelson 
Cartagena, care figurează în acest 
Catalog, pe Jens Ludtke, pe Harald 
Thun, astăzi profesori universitari în 
Germania. Horst Geckeler, Christian 
Rohrrer şi Gauger, fiind puţin mai în 
vârstă decât noi, erau deja asistenţi 
universitari, ei studiaseră şi cu Wan- 
druszka. Ei bine, pe vremea aceea, 
adică fiind încă studenţi, ne confrun- 
tam deja cu discipolii lui Wandruszka 
care, credeam noi, nici pe departe 
nu aveau orizontul nostru teoretic. 
Aşadar, noi, adevărații discipoli ai 
lui Coşeriu, cum ne consideram 
deja, luptam pentru cauza noastră şi 
respingeam ideile fie tradiţionale, fie 
psihologiste, adică ideile aşa-zişilor 
concurenţi. 

— In consecinţă, Dvs. repre- 
zentaţi cu brio prima generaţie de 
discipoli coşerieni. 


— Cred că da. Eu am început 
studiile la Universitatea din Munster, 
apoi am studiat un an în Franţa, la 
Montpellier. lar în primăvara anului 
1963 m-am transferat la Tubingen, 
sosind acolo în acelaşi timp cu Coşe- 
riu. Prin urmare, am putut lua parte la 
primul Hauptseminar pe care l-a ţinut 
Profesorul, şi după aceea la toate cur- 
surile Domniei sale. Ştiţi, la Tubingen, 
în jurul lui Coșeriu, s-a format imediat 
un clan al celor îndrăgostiţi de ling- 
vistică. Imi amintesc că ne întâlneam 
în deosebi la cursurile speciale ale 
Profesorului la care, de regulă, parti- 
cipau puţini studenţi. Adevărul e că la 
aceste cursuri speciale contactul cu 
Profesorul era mult mai strâns decât 
la cursurile teoretice magistrale la 
care participau sute de studenţi. Deşi, 
la prima vedere, tematica acestor 
cursuri sau seminare speciale părea 
exotică şi de puţin interes pentru un 
student “norma!”, adică pentru un 
student cu nivel mediu de pregătire, 
în cadrul lor au fost enunțate pentru 
prima dată multe teze fundamentale 
ale doctrinei coşeriene. La cursurile 
magistrale Coşeriu nu avea totdeau- 
na curajul să-şi exprime ideile sale, 
deoarece, aşa cum am spus, erau 
cursuri destinate studenţilor “normali” 
care nu erau obligaţi să cunoască 
toate noutăţile, toate descoperirile 
lingvisticii moderne, era suficient ca ei 
să cunoască fundamentele lingvisticii 
şi aspectele ei tradiţionale. 

— Vă amintiţi de primul curs 
pe care prof. Coşeriu l-a ţinut la 
Universitatea din Tubingen? 

— Cursul a fost în limba ger- 
mană, ceea ce din punct de vedere 
lingvistic nu a fost tocmai uşor nici 
pentru Coşeriu şi nici pentru noi. 
Intrucât Profesorul nu vroia să facă 
greşeli gramaticale şi într-adevăr n-a 
făcut, vorbea foarte lent. Probabil că 
pentru unii studenţi germani ritmul 
de expunere a fost puţin plictisitor, 
pentru cei interesaţi de lingvistică 
însă Coşeriu a spus atâtea lucruri 
noi, atâtea idei noi, pe care nu le mai 
auzisem niciodată înainte, încât pre- 
legerea sa a fost fascinantă. Această 
lentitudine în exprimare a durat câţiva 
ani. Însă cursuri precum Istoria filozo- 
fiei limbajului din antichitate până în 

Prof. E. Coşeriu împreună cu un grup de discipoli la Congresul de Lingvis- 
tică romanică de la Palermo (Italia, 1995): (de la stânga la dreapta) H. Geckeler, 
W. Dietrich, F. Abel, E. Coșeriu, O. Mori, M. Grossmann, W. Oesterreicher, J. Ka- 


batek şi H. Thun. 


prezent sau Introducere în lingvistica 
structurală erau materii absolut noi şi 
de aceea l-am ascultat cu foarte mare 
interes. In cazul meu s-a produs chiar 
o convertire la lingvistică, dat fiind că, 
înainte de a-l cunoaşte pe Coșeriu şi 
de a-i frecventa cursurile, mă pasiona 
mult mai mult literatura. Dar graţie 
lui Coşeriu, m-am iniţiat în lingvistica 
analitică. De fapt, până atunci nu mă 
confruntasem cu adevărata reflecţie 
ştiinţifică; în primii ani de Facultate 
făcusem lingvistică istorică, adică 
lingvistică tradiţională, pozitivistă, 
lipsită de orice metodă. 

— Era tocmai perioada când 
prof. Coşeriu venise din Uruguay, 
deci era firesc ca la început să-i 
fi fost greu să se exprime cursiv 
în germană. Cu toate acestea, 
studenţii şi-au dat seama că era 
vorba de o viziune nouă asupra 
limbajului şi asupra lingvisticii? 

— Intocmai. Ne-am dat seama 
că era vorba de o concepţie nouă 
asupra limbajului — care fusese deja 
expusă în studiul său magistral De- 
terminación y entorno (1957) — con- 


ceptie ce reintroducea creativitatea în 
limbă, astfel depăşind şi criza struc- 
turalistă. In acest context şi analiza 
lingvistică devenea mai interesantă. 
Pe de altă parte, ne-au surprins dis- 
tincţiile coşeriene atât de subtile, în 
special cea între desemnare şi semni- 
ficatie, inclusiv şi prima distincţie între 
sistem, normă şi vorbire de care noi 
nu auzisem până atunci. Deci pentru 
noi totul era nou şi fascinant. In ce mă 
priveşte, am avut nevoie de mult timp 
ca să înţeleg ce înseamnă cu adevă- 
rat această distincţie şi să fiu în stare 
să o aplic la analiza lingvistică. Intr-un 
cuvânt, ţinând contact cu prof. Coşe- 
riu, am simţit cu toţii că se făcea ceva 
fundamental în lingvistică. Totodată 
am realizat în ce stare lamentabilă se 
afla lingvistica germană tradiţională 
de până atunci. 

— Cum obişnuia Coşeriu să 
lucreze cu studenţii, cum îi stimula 
pe cei mai buni? 

— Prin multe şi diverse metode. 
Dar mai întâi a trebuit să ne obişnuim 
cu un tip de critică dură. Dacă cineva 
prezenta un referat, atunci trebuia 


86 


Limba Ramnână 


să suporte toate observaţiile şi su- 
gestiile lui Coşeriu, ceea ce înainte 
nu se făcuse într-o manieră atât de 
implacabilă. Profesorul analiza toate 
afirmaţiile noastre, frază cu frază, şi 
întreba ce sens are cutare şi cutare 
sintagmă. Paradoxal, asta i-a stimulat 
pe cei mai buni. În plus, cu el se putea 
discuta şi după terminarea cursurilor, 
nu doar la seminare: Profesorul putea 
fi abordat la orice oră! Aceasta a fost, 
cred, şi metoda cea mai bună de a 
crea ceea ce ulterior s-a numit Şcoala 
lingvistică de la Tubingen. Pe de altă 
parte, Coșeriu a ştiut să ne motiveze 
şi prin faptul că ne-a distribuit burse 
pentru Cursuri de vară în diferite ţări, 
ceea ce a constituit o posibilitate ex- 
celentă de a învăţa o limbă străină 
şi cea mai bună modalitate de a ne 
amplifica viziunea noastră asupra 
României. Profesorul a insistat mult 
ca noi să ne dedicăm şi altor limbi 
romanice pe lângă cele “obligatorii” 
în sistemul universitar german, adică 
franceza şi spaniola. Astfel, ne-a făcut 
rost de burse pentru limba portughe- 
ză, pentru italiană, română. Ştiţi, în 
felul acesta am simţit că într-adevăr 
se ocupa de noi. 

— Cursurile speciale ţinute de 
prof. Coșeriu erau axate pe multe 
limbi: portugheză, occitană, pro- 
vensală, retoromană, catalană. In 
arhiva Coșeriu se păstrează multe 
cataloage de atunci, astfel încât 
pot fi reconstituite materiile pe 
care le-a predat. In plus, făcea şi 
interpretări de texte, Jaime Siles, 
de exemplu, un poet catalan. Tot 
astfel, am găsit — bătute la maşină 
— primele texte în limbile romanice 
pe care le folosea la cursuri. Deci 
Profesorul făcea, pe de o parte, 
comentarii de texte din literaturile 
romanice, pe de alta, integra tex- 
tele vechi în cursul său magistral 
de filologie romanică. 

- Prof. Coşeriu a inaugurat o 
panoramă vastă de studii la Facul- 
tatea de Filologie a Universităţii din 
Tübingen. El preda nu doar istoria 
filozofiei limbajului sau lingvistică 
romanică, ci şi teoria formării cu- 
vintelor. Tot astfel, acorda o mare 
atenţie studiului istoric al limbilor, 
chiar aspectului istoric exterior, dar 


şi gramaticii, foneticii istorice etc. În 
acelaşi timp lăsa să se vadă — lucru 
ignorat cu desăvârşire de mine până 
atunci — şi anumite poziţii filozofice, 
configurarea unor epoci importante în 
evoluţia lingvisticii generale şi a celei 
romanice. Atunci ne-a făcut să înţele- 
gem că la baza oricărei lingvistici se 
află filozofia limbajului, că nu există 
Ştiinţă fără o filozofie, cel puţin fără o 
filozofie implicită. 

— Se ştie că şi în cadrul isto- 
riei lingvisticii romanice E.Cogşeriu 
distinge mai multe etape. Doriţi 
să le rememoraţi pentru publicul 
basarabean? 

— İn cadrul istoriei lingvisticii 
romanice Coşeriu ne vorbea de 
cinci etape: prima, de la începuturi, 
adică din sec. al XIII-lea până la 
1492, când apare gramatica lui An- 
tonio Nebrija — reprezintă epoca de 
descoperire explicită a romanităţii, a 
autonomiei fiecărei limbi romanice 
şi a posibilităţii de a descrie aceste 
limbi romanice. A doua, de la 1492 
până la 1601 — când apare cartea lui 
Celso Cittadini despre originile limbii 
italiene, ale limbii toscane — este epo- 
ca discuţiilor despre originea fiecărei 
limbi romanice din cele cunoscute 
atunci şi a constituirii unor noţiuni de 
bază pentru gramatica istorică de mai 
târziu. Problema care se punea era 
de ce limbile romanice nu sunt exact 
ca latina şi dacă originea lor nu se lea- 
gă mai curând de alte limbi. Epoca a 
treia, 1601 — 1818, anul apariţiei cărţii 
lui August Wilhelm Schlegel despre 
limba şi literatura provensală (scrisă 
în franceză) — este marea epocă de 
erudiție sau epoca filologică. Pe de o 
parte, se publică gramatici descripti- 
ve, pe de altă parte, — documente 
din istoria fiecărei limbi romanice oc- 
cidentale. Este epoca marilor opere 
de reconstruire a latinei medievale şi 
a documentelor. In această perioadă 
se completează panorama limbilor 
romanice; la cele bine cunoscute, ita- 
liana, franceza şi spaniola se adaugă 
limba română, graţie lui Cantemir, şi 
retoromana. A patra epocă — de la 
1818 la 1890, adică de la August 
Wilhelm Schlegel până la Gramatica 
comparată a limbilor romanice a lui 
W. Meyer-Lübke — reprezintă epoca 

de mare dezvoltare a lingvisticii roma- 
nice, îndeosebi în Germania şi mai 
ales sub forma gramaticii comparate 
şi a celei istorice. Bazele şi ideile fun- 
damentale ale gramaticii comparate 
fuseseră stabilite în Observations sur 
la langue et la littérature provencale 
de Schlegel, apoi de Friedrich Diez 
care publică prima gramatică com- 
parată (prima importantă) şi primul 
dicţionar etimologic. Lingvistica ro- 
manică, în această epocă de aura 
sa, este magistra philologiae, adică 
modelul urmat de alte filologii, de 
alte gramatici comparate. lar ideile 
în lingvistică, chiar în lingvistica teo- 
retică, vin din lingvistica romanică. In 
epoca a cincea — de la 1890 încoace, 
adică de la Gramatica comparată a 
lui Meyer-Lubke până în prezent — 
lingvistica romanică îşi pierde rolul 
de întâietate între ştiinţele lingvistice. 

— Aţi lucrat mult la tema pe- 
rifrazele verbale. Când a apărut 
interesul Dvs. pentru această pro- 
blematică? 

— Aceasta a fost tema tezei 
mele de doctorat. Insă cel care mi-a 
sugerat-o a fost chiar prof. Coşeriu. 
El mi-a expus problematica, iar eu am 
început să caut exemple, să intru în 
detaliile acestei vaste tematici care 
conţinea, pe de o parte, un aspect 
teoretic — referitor la gramaticaliza- 
rea formelor lexicale — iar pe de altă 
parte, o problemă de ordin istoric a 
originii acestor perifraze în limbile 
romanice. 

- In teza Dvs. de doctorat 
aţi abordat statutul perifrazelor 
aspectuale în sistemul verbal al 
limbilor romanice. E adevărat că 
aţi pornit de la o idee coşeriană, 
însă, lucrând apoi pe cont propriu, 
aţi găsit foarte mult material. La ce 
concluzii aţi ajuns atunci? 

— A fost un studiu foarte intere- 
sant atât pentru preocupările mele, 
cât şi pentru cunoştinţele pe care 
le acumulasem până la vremea re- 
spectivă, am în vedere cunoştinţele 
de greacă şi latină. Mai întâi, am 
putut verifica şi documenta în texte 
concrete existenţa unei categorii gra- 
maticale aspectuale care nu fusese 
descrisă până atunci în manualele 


de gramatică a limbii greceşti vechi. 
In latină am constatat că au existat 
anumite începuturi în acest sens, 
însă categoria perifrazelor verbale 
nu fusese propriu-zis atestată. Cât 
priveşte istoria limbilor romanice, 
aspectul problematic îl constituia 
faptul că în primele secole de texte 
romanice pentru multe perifraze 
nu existau documente (atestări). In 
acest context eu am susţinut ipoteza 
conform căreia perifrazele aspectuale 
reprezentau o categorie a limbii latine 
vorbite, nu a celei clasice sau scrise, 
şi că de aceea ar fi trebuit să existe 
în majoritatea limbilor romanice, 
deoarece cu timpul s-au dezvoltat 
şi s-au diversificat foarte mult. Apoi 
am ajuns la concluzia că nu putea fi 
vorba de poligeneză în fiecare limbă, 
ci de un principiu fundamental comun 
din care au apărut toate aceste for- 
me, dezvoltându-se apoi în norma 
fiecărei limbi în mod diferit. Acestea 
erau concluziile. Deşi au trecut multi 
ani, n-am uitat această tematică, 
mai ales că unii dintre discipolii mei 
au continuat această problematică, 
şi în discuţiile cu ei am ajuns la o 
înţelegere superioară în comparaţie 
cu nivelul de atunci. 

— In opinia mea, dacă până 
atunci perifrazele au fost studiate 
de fiecare dată din perspectiva 
unei singure limbi romanice, Dvs. 
aţi investigat originea lor comună 
în cartea devenită celebră Der 
perifrastische Verbalaspekt in 
den romanischen Sprachen. Prin 
identificarea şi interpretarea unor 
exemple din toate limbile roma- 
nice, aţi demonstrat în mod con- 
vingător că se impunea o origine 
comună a acestor perifraze. 

— Originea comună unitară a 
fost tocmai greaca veche care a influ- 
entat latina vorbită, iar o dată cu latina 
vulgară perifrazele s-au răspândit în 
toate limbile romanice. 

— In vederea documentării aţi 
lucrat cu texte greceşti, inclusiv cu 
Homer şi cu Noul Testament. Ce aţi 
descoperit în aceste texte? 

— Am stabilit o evoluţie în cadrul 
istoriei limbii greceşti, o evoluţie cred 
că puţin divergentă cu cea a limbi- 

lor romanice, adică în epoci foarte 
vechi ale limbii greceşti au “înflorit” 
perifrazele de viziune globală, după 
Coşeriu, iar perifrazele parţializatoa- 
re, care apoi au ajuns la apogeu în 
koine, în Noul Testament încă nu erau 
atât de frecvente. Tocmai acestea 
au trecut apoi la limbile romanice. In 
acest context, e anevoios să stabilim 
ceva concret cu privire la viziunea 
globală în limbile romanice, pentru 
că sunt forme care la prima vedere 
apar doar în epoca modernă şi doar 
în limba vorbită. Deocamdată nu ştim 
nimic despre existenţa lor în epoca 
medievală. Se poate presupune 
că aceste forme au avut o origine 
comună, pentru că poligeneza, aşa 
cum am spus, e puţin probabilă, însă 
acest lucru nu totdeauna poate fi 
documentat în texte. 

— Aţi revenit la tematica influ- 
enţei limbii greceşti asupra latinei 
vulgare? Sau poate discipolii Dvs. 
au preluat această problematică? 

— Discipolii mei s-au specializat 
în limbile romanice: în lingvistica de- 
scriptivă, pe de o parte, şi în perifraze 
verbale aspectuale şi modale, pe de 
altă parte. De exemplu, unul dintre 
discipoli a făcut o teză despre verba 
adiecta, adică verbele de caracte- 
rizare sau modale, ceea ce mi se 
pare un adevărat progres în tematica 
perifrazelor verbale şi a celor de gra- 
maticalizare. Un alt aspect tratat de 
discipolii mei îl reprezintă contactele 
între limbi; de exemplu, contactul 
dintre o limbă romanică şi o limbă 
nonromanică. Unul dintre discipoli s-a 
ocupat de iudeo-spaniola din Thessa- 
loniki, studiind influenţa limbii greceşti 
asupra acestui dialect. Un discipol 
albanez studiază din punct de vedere 
sociolingvistic contactele albanezei 
cu italiana din Sicilia. In felul acesta 
se abordează o tematică variată. 

— In contextul influenţei limbii 
greceşti asupra limbilor romanice, 
Dvs. aţi insistat şi asupra românei, 
menţionând că în limba română se 
remarcă un adstrat grecesc care 
s-a format în perioada bizantină, 
ceea ce se explică prin contactul 
pe care l-au avut protoromânii cu 
grecii în bazinul Dunării. 


- Într-adevăr, de-a lungul istoriei 
pot fi urmărite câteva momente esen- 
tiale de influenţă a limbii greceşti asu- 
pra românei. Greaca a avut o mare 
importanţă în constituirea limbii ro- 
mâne, influenţa sa observându-se în 
diferite epoci istorice, începând deja 
cu dacii şi până în epoca fanariotă. 
In consecinţă, remarcăm nu doar ele- 
mente lexicale, ci şi influenţe directe 
asupra morfologiei şi sintaxei. Aces- 
tea pledează pentru considerarea 
românei drept limbă tipic balcanică, 
fireşte adăugând şi particularităţile 
pe care le are în comun cu albaneza 
şi bulgara. 

- Dat fiind că am vorbit de 
discipolii Dvs., dar şi despre “uce- 
nicia” Dvs. la Tübingen, ce puteţi 
spune despre relaţia între maestru 
şi discipol? 

— Aici, la Universitatea din 
Munster, există un centru serios 
de lingvistică integrală. Impreună 
cu prof.H.Geckeler “apărăm” tacit 
doctrina coşeriană, colegul meu în 
domeniul semanticii, eu în celelalte; 
de altfel, în orice domeniu, dat fiind 
că principiile de bază sunt aceleaşi. 
Prin urmare, romaniştii din Munster 
se deosebesc de angliştii de aici, 
bunăoară, prin faptul că au la bază 
principiile integralismului, adică te- 
oria lui Eugeniu Coşeriu. La ultimul 
Colocviu pe care l-am organizat în 
octombrie anul trecut a ieşit în vileag 
opoziţia între lingvistica funcţională 
şi cea cognitivă. Surprinzător a fost 
însă că la final, când aproape cu toţii 
am căzut de acord asupra faptului că 
nici o lingvistică cognitivă nu conţine 
aspecte funcţionale, acestea au fost 
susţinute de discipolii lui Coşeriu. 
Desigur că tot timpul am pledat, am 
recurs la teoria lui Coșeriu ca funda- 
ment şi în critica celorlalţi. Aşa cum 
am spus, este vorba de principiile me- 
todologice şi de distincţiile devenite 
astăzi celebre. Aspectul fascinant al 
teoriei lui Coşeriu însă nu se reduce 
doar la aceste distincţii, ci deschide 
multe căi în diverse domenii ale ling- 
visticii, nu doar în descrierea lingvisti- 
că sau în semantică, ci şi în formarea 
cuvintelor, în sintaxă, în lingvistica 
textului, în competenţa lingvistică, 
în studiile de istorie lingvistică şi în 

descrierea limbilor romanice. Cred 
că ideile sale despre latina vulgară, 
despre influenţa limbii greceşti asu- 
pra latinei, despre tipul romanic îi sunt 
familiare fiecărui lingvist serios, iar 
pentru mine toate acestea constituie 
o bază epistemologică şi metodolo- 
gică indispensabilă. 

— Să vorbim despre colabo- 
rarea Dvs. cu prof. Horst Gecke- 
ler. Se ştie că mai mulţi discipoli 
coşerieni colaborează între ei. 
Astfel, H.Weydt colaborează cu 
J.Trabandt, iar J.Ludtke cu J. 
Albrecht. Spre deosebire de ei, 
Dvs. aţi scris câteva cărţi împre- 
ună cu prof. Geckeler. Mă refer 
la Einführung in die französische 
Sprachwissenschaft şi la Ein- 
führung in die spanische Spra- 
chwissenschaft. Este vorba de 
două cărţi importante pentru stu- 
denţii de la romanistică. 

— Într-adevăr, este vorba de 
două cărţi didactice. Colaborarea 
noastră a fost o experienţă foarte 
interesantă, dat fiind că a trebuit să 
facem efortul de a sintetiza materi- 
alul, de a condensa descrierea unei 
limbi şi de a o expune pe înţelesul 
studenţilor. Noi doi am învăţat mult 
din această experienţă. Pe lângă 
faptul că a trebuit să prezentăm ceva 
elementar, descrierea limbilor re- 
spective trebuia să aibă un caracter 
eclectic, de aceea nu putea fi vorba 
de o bază explicită a lingvisticii co- 
şeriene. Ambele cărţi au fost foarte 
bine receptate, însă, după părerea 
noastră, am mai fi avut nevoie de 
încă cel puţin 100 de pagini. A fost 
interesant să colaborăm, pentru că 
în realitate, în această Universitate 
unde lucrăm cu sute de studenţi, ni- 
ciodată nu am avut timp să discutăm 
probleme lingvistice între noi. Uneori 
doar ne salutam, la unele şedinţe 
stabileam doar direcţiile principale 
de activitate sau tematica pentru 
examen. Ei bine, în perioada redac- 
tării acestor cărţi pentru prima dată 
am avut unele discuţii realmente 
lingvistice şi am văzut că în multe 
privinţe nu eram de acord, ceea ce 
înainte nu ştiam. Prin urmare, am 
clarificat toate neînțelegerile şi, în 
final, am profitat ambii. 


— O colaborare totdeauna 
este utilă, deoarece de fiecare dată 
se învaţă ceva. 

— De acord, mai ales că noi am 
“convieţuit” mulţi ani, fără să ştim de 
aceste mici “divergențe”. Făceam 
acelaşi lucru, fără a vorbi prea mult 
unul cu celălalt, din lipsă de timp, 
fireşte. Repet, acesta e dezavantajul 
faptului de a avea mulţi studenţi. 

— Johannes Kabatek, în arti- 
colul din volumul omagial care v-a 
fost dedicat anul trecut cu ocazia 
împlinirii a 60 de ani, afirmă că una 
din constantele studiilor Dvs. o 
reprezintă faptul că ați aplicat con- 
secvent principiile metodologice 
şi distincţiile teoretice ale Şcolii 
lingvistice de la Tübingen. Cred 
că Dvs. sunteţi unul dintre cei mai 
fideli discipoli coşerieni în acest 
sens. În plus, Dvs. aveţi şi o relaţie 
umană specială cu Profesorul. 

— Aspectul relaţiilor umane pen- 
tru mine este foarte important. Dar 
de multe ori am simţit necesitatea 
de a nu lăsa să se vadă prea mult 
sentimentele mele, deoarece în felul 
acesta poţi să-l plictiseşti pe celălalt 
care s-ar putea să gândească altfel 
despre aceste relaţii. Cred că aşa 
se explică de ce am optat pentru 
lingvistica amerindiană, acolo nu e 
nevoie să-l citez mereu pe Coșeriu, 
ci să-i aplic ideile. La congrese sau în 
discuţiile publice sunt nevoit să apăr 
ideile coşeriene faţă de cele nord- 
americane. Intr-un cuvânt, interesul 
meu e să le demonstrez brazilienilor, 
argentinienilor că problemele pot fi 
rezolvate şi altfel decât în lingvistica 
americană, iar în fundal este mereu 
prezentă doctrina lui Coşeriu, fie în 
mod implicit, fie explicit. Dacă, ocu- 
pându-mă de limbile amerindiene, nu 
pot să citez studiile sale de romanis- 
tică, în schimb pot face trimitere la 
“Lecţiile de lingvistică generală”, la 
“Competența lingvistică”, la “Principii- 
le de semantică structurală”, adică la 
cărţile care constituie baza metodo- 
logică a descrierilor mele lingvistice. 

— Dat fiind că v-aţi specializat 
treptat şi în limbile indigene din 
America de Sud, putem vorbi de 
o paralelă în preocupările Dvs. 
ştiinţifice? 

— Studierea anumitor limbi indi- 
gene din America de Sud pentru mine 
a fost o experienţă paralelă doar în 
ceea ce priveşte analiza lingvistică. 
Cu alte cuvinte, aceste limbi mi s-au 
părut interesante din punct de vedere 
metodologic; întrebările pe care mi 
le-am pus fiind: cum poate şi cum tre- 
buie să fie descrisă o limbă care, fie 
că nu a fost descrisă până acum, fie 
că dispune de o descriere incompletă 
sau imperfectă. Cât priveşte influenţa 
limbilor indigene asupra spaniolei din 
America sau asupra portughezei din 
Brazilia, este un fenomen aproape 
inexistent, deoarece nu se referă nici 
la fonetică, nici la morfologie, nici la 
sintaxă, ci doar la unele secţiuni din 
lexic. Prin urmare, influenţa în nici 
un caz nu e comparabilă cu cea a 
limbii greceşti vechi asupra limbilor 
romanice, pentru că limbile indigene 
din America nu au avut rolul pe care 
greaca l-a avut în latina vulgară... 

— Care e statutul acestor limbi 
astăzi? 

— Importanţa pe care o au aces- 
te limbi în diferite ţări latinoamericane 
este diferită. In general, au un anu- 
mit rol doar limbile care sunt vorbite 
de milioane de locuitori, cum ar fi 
quechua în Peru, Bolivia şi Ecuador, 
guarani în Paraguay sau nahuatl în 
Mexic. Insă sutele de limbi mici care 
sunt vorbite în pădurile tropicale ale 
Amazoniei nu au nici o importanţă; 
sunt limbi rău cotate chiar şi printre 
locuitorii acestor ţări. In consecinţă, 
statutul lor este inegal. Se cuvine însă 
să facem distincţia între punctul de 
vedere politic, antropologic şi socio- 
lingvistic al supravieţuitorilor anumitor 
limbi sau al alfabetizării oamenilor cu 
unele dintre limbile mari şi punctul de 
vedere pur ştiinţific al lingvisticii ame- 
rindiene care studiază inclusiv o limbă 
vorbită doar de 200 de persoane. 
Pentru mine e extrem de interesant 
să observ evoluţia acestei lingvistici 
amerindiene care treptat ia amploare 
în Brazilia şi în alte ţări, dobândind o 
importanţă crescândă pentru lingvisti- 
ca generală cu repercusiuni în politică 
şi în istoria lingvisticii din diferite ţări 
latinoamericane. Chiar şi vorbitorii 
înşişi îşi dau seama în prezent de 
autonomia ştiinţifică a acestei ling- 


vistici şi nu mai acceptă supremaţia 
lingvisticii nord-americane sau a celei 
europene. 

— Aşa cum ştim, limbile ame- 
rindiene sunt total diferite din 
punct de vedere tipologic de lim- 
bile noastre indoeuropene. Dvs. 
sunteţi în stare să ne spuneţi dacă, 
în cazul acestor limbi, se poate 
verifica celebra teză a lui Humboldt 
că limbile structurează universul în 
mod diferit? 

— Acesta e principiul relativităţii 
lingvistice al lui Humboldt şi teza 
Sapir-Worf. Eu cred că într-o anu- 
mită măsură limbile structurează 
într-adevăr universul nostru, însă nu 
trebuie să exagerăm aşa cum a exa- 
gerat Worf. Cât priveşte Humboldt, 
cred că a avut dreptate. Desigur că 
structura internă, gramaticală a unei 
limbi cum e guarani, care se vorbeşte 
în Paraguay, diferă în multe privinţe 
de structura limbilor noastre. De 
exemplu, structura sintactică pe care 
o cunoaştem din limbile noastre, a 
unui verb tranzitiv cu subiectul şi cu 
complementul său direct nu e atât de 
clară în guarani. Nu se poate spune 
că n-ar exista aşa ceva, dar eu văd 
aici anumite trăsături încă izolante 
din tipologia lui Humboldt. Adică pur 
şi simplu se adună, se suprapun 
elemente lexicale, fără ca să ne 
putem da seama dacă un cuvânt e 
verb sau substantiv. Tocmai de aceea 
dificultatea majoră pe care o am până 
în prezent este generată de sintaxa 
acestor limbi. Când paraguayenii îmi 
traduc uneori anumite fraze în spa- 
niolă, eu mă întreb cum a putut să 
iasă aşa ceva în final, deoarece sunt 
cuvinte fără nici o conexiune, deci 
cum se poate şti că asta semnifică 
ceva. Intr-o analiză lingvistică rigidă 
am putea afirma că, la nivelul siste- 
mului limbii, relaţiile între diferite părţi 
de propoziţie nu sunt atât de clare 
ca în limbile noastre. Există însă un 
lucru foarte interesant, dar care din 
punctul de vedere al corectitudinii 
politice poate fi periculos: sunt tentat 
ca şi Humboldt să susţin că pot fi 
întrevăzute diferite etape de evoluţie 
ale unei limbi, ale unei forme mai 
primitive (de înainte), fără elemente 
de conexiune între cuvinte, spre o 

limbă mai gramaticalizată, cum ar fi 
quechua sau limbi mai formalizate, 
mai dezvoltate din punct de vedere 
sintactic, cum ar fi cele flexionare 
din Europa străveche. Din punct de 
vedere antropologic, lucrul acesta mi 
se pare foarte interesant. 

Cât priveşte viziunea lumii care 
transpare din aceste limbi, în Bolivia 
şi în Argentina indienii au un cuvânt 
care înseamnă domn, însă ei între ei 
nu-l folosesc, fac uz de acest cuvânt 
doar atunci când vorbesc cu albii, 
ceea ce ar însemna “cineva care nu 
este de al nostru”. lar în ciriguano 
nu există un verb deosebit pentru “a 
mânca” şi altul pentru “a bea”, există 
un singur verb pentru asta, ideea fiind 
că 'umplu stomacul cu ceva'. Când e 
vorba însă de “a bea apă”, vorbitorii 
acestei limbi au un verb incorporativ: 
pers. — a-y-u (eu beau apă); pers. 
a Il-a — re-y-u (tu bei apă), pers. 
Ill-a — o-y-u (el bea apă). La prânz, 
vorbitorii de ciriguano se salută cu 
re-karu-ma-pa?, adică “ai mâncat?”. 
Un alt aspect interesant se referă la 
fenomenele gramatical-sintactice: de 
exemplu, în ce priveşte diatezele, cu 
un verb tranzitiv există o formă refle- 
xivă cu un prefix şi există un alt prefix 
pentru diateza reciprocă, cu verbele 
intranzitive există o diateză factitivă: 
“te fac să dormi” şi o alta comutativă 
sau asociativă: “te fac să dormi şi eu 
o să dorm”; “te fac să intri cu mine şi 
eu o să intru în casă”. Noi, europenii, 
de obicei spunem “Poftim, intraţi!”. 
Deci, această limbă are o gramatică 
destul de dezvoltată; aşa cum am 
spus, există cinci diateze, în afară de 
cele două tradiţionale — tranzitivă şi 
intranzitivă (pasivă nu există): re-ke 
(tu dormi); a-mbo-ke (eu te fac să 
dormi), a-johei ao (eu spăl rufe); a- 
je-johei (eu mă spăl); ro-jo-johei (noi 
ne spălăm reciproc). 

— In aceste ţări se vorbeşte în 
ultimul timp de “indigenism” sau 
autohtonism. In ce măsură limbile 
amerindiene sunt cuprinse în acest 
curent? 

— Indigenismul are în vedere 
întâi de toate emanciparea politică, 
însă, în acelaşi timp, şi o recunoaşte- 
re a valorii propriilor limbi. De câteva 
decenii există iniţiative în ce priveşte 


învăţământul bilingv, care se face de 
către misionari ori de către şcolile 
de stat. Trebuie menţionat faptul că 
niciodată nu se face numai în limba 
indigenă. Au existat însă perioade în 
care s-a vrut să se facă alfabetizarea 
numai în spaniolă sau numai în por- 
tugheză, însă, o dată cu impunerea 
acestui curent, s-au introdus şi alte 
limbi, fapt ce a reclamat studierea lor, 
adică descrierea ştiinţifică a acestor 
limbi: pregătirea unor dicţionare, 
elaborarea unor manuale de învăţare 
a limbilor. Toate acestea constituie 
un lucru pozitiv, iar indigenii se văd 
obligaţi să vorbească limba lor, fiind 
stimulaţi şi de faptul că albii sunt pre- 
ocupati de limbile vorbite de ei, ceea 
ce a condus la un studiu aprofundat 
şi din partea lingviştilor. In prezent se 
formează profesori pentru predarea 
acestor limbi dintre indigenii înşişi 
care încep să scrie şi să discute 
despre o ortografie adecvată pentru 
limbile lor, despre metodele de ana- 
liză lingvistică etc. Intr-un cuvânt, 
limbile au un rol important în mişcarea 
numită “indigenism” sau autohtonism. 

— Dispun aceste limbi de 
instrumentele necesare pentru a 
fi studiate, adică de un dicţionar, 
o gramatică şi un îndreptar orto- 
grafic? 

— Fireşte că nu toate limbile au 
aceste instrumente, uneori ele tre- 
buie create. Totuşi sunt relativ puţine 
limbile care să nu fi fost descrise 
niciodată. Prin urmare, există limbi 
care nu au o gramatică completă sau 
un dicţionar mai mult sau mai puţin 
complet, care au fost făcute în anii 
60-70 ai sec. al XX-lea. Intre timp au 
apărut multe studii particulare despre 
unele din aceste limbi; s-au întocmit 
vocabulare reduse. Dar dicționarele 
bune şi gramaticile bune constituie 
încă o raritate. 

— Mi se pare că există o lite- 
ratură în limba quechua. Există 
o literatură şi în guarani? Care e 
situaţia în alte limbi? 

— Toate limbile au o literatură, 
însă aceasta e în special orală. Lite- 
ratura acestor culturi e una folclorică, 
aproape religioasă, aş spune chiar 
mitică. Am întâlnit de multe ori texte 
ca acelea ale lui Homer. Bărbaţii ştiu 

să recite aceste poveşti şi aceste mi- 
turi cuvânt cu cuvânt; dacă cineva se 
abate de la original, alţii îi fac imediat 
observaţie. Adică este vorba de o 
literatură conservată în memoria vie a 
acestor popoare şi de multe ori ei nu 
acceptă ideea de a transcrie textele 
respective, deoarece, în opinia lor, 
prin scriere s-ar pierde ceva. Cazul 
limbii Quechua însă e total diferit 
prin contribuţia civilizaţiei incaşilor în 
cadrul căreia misionarii au favorizat o 
literatură creştină sub formă poetică 
şi chiar o producţie teatrală. 

— Putem vorbi de un biling- 
vism real în aceste ţări? 

— Bilingvismul este asimetric. 
Adevărul e că indienii trăiesc în con- 
tinuare sub tutela unor organizaţii 
de misionari, ca să aibă teritoriul lor 
garantat. Acolo însă ei duc o viaţă 
patriarhală, iar statul nu face nimic 
pentru ameliorarea condiţiilor lor de 
viaţă. Misionarii nu le mai permit să 
cânte cântece tradiţionale, să-şi dan- 
seze dansurile lor. In fiecare seară le 
organizează slujbă religioasă. Aceşti 
ciriguano, despre care am vorbit, au 
fost descoperiţi în sec. al XVIII-lea, 
mult timp fiind sălbatici. Au fost creş- 
tinaţi abia în sec. al XX-lea. 

— Să revenim la interesul ma- 
nifestat de Dvs. pentru lingvistica 
comparată. La Tubingen aţi fost 
primul asistent al prof. Antonio 
Tovar care venise din Spania la 
invitaţia lui E. Coşeriu. Prin urma- 
re, aţi avut doi maeştri: Coşeriu şi 
Tovar. Care era diferenţa dintre cei 
doi profesori şi ce aţi învăţat de la 
unul şi de la celălalt? 

— Aş zice că am profitat imens 
în urma colaborării cu amândoi pro- 
fesorii, dar în mod diferit. Spre deo- 
sebire de Coşeriu, care ne obişnuise 
cu o viziune teoretică largă asupra 
fenomenelor lingvistice, predilecţia 
lui Tovar nu o constituia deloc teoria 
sau filozofia, ci mai curând practica 
lingvistică, adică analiza faptelor de 
limbă, chiar cu metode imperfecte. 
Astfel, după ce mă familiarizasem cu 
metodele riguroase ale lui Coşeriu, 
la începutul colaborării cu Tovar am 
avut discuţii aprinse. Mi-am dat sea- 
ma apoi că n-avea sens, deoarece 
Tovar nu avea nici baza filozofică 


coşeriană, nici rigoarea metodolo- 
gică respectivă. Totuşi am admirat 
la el marea perspectivă umanistă şi 
istorică. Intre altele, domeniile sale 
preferate erau istoria primitivă a 
Spaniei, diversele populaţii autohtone 
iberice, limba bască şi conexiunile ei, 
originea acestei limbi. Imi amintesc că 
la un an după sosirea sa la Tubingen 
a avut loc “revoluţia” studenţească 
din 1968, asta însemnând pierderea 
studenţilor pe care îi aveam la ling- 
vistica indoeuropeană; nu mai existau 
studenţi la această materie. Atunci a 
trebuit să căutăm alte modalităţi de 
predare şi în felul acesta să-i atra- 
gem pe studenţi. Tovar a abandonat 
atunci studiile sale de greacă, latină şi 
irlandeză şi a început să ţină cursuri 
de bască, deoarece cu limba bască 
se putea face politică; totodată se 
putea vorbi de împilarea bascilor în 
Spania franchistă. Aceasta era o te- 
matică atractivă şi pentru Tovar care 
era nu doar lingvist, ci şi om politic, 
critic literar, istoric. Bunăoară, el a 
scris mai multe cărţi de popularizare 
destinate franchiştilor, pentru ca ei 
să înţeleagă care e situaţia bascilor 
şi să se familiarizeze cu istoria limbii 
basce. In acelaşi context al anului 
1968 la Tubingen au fost introduse 
în învăţământul universitar limbile 
guarani şi quechua, limbi indigene 
din America de Sud. In felul acesta 
m-am iniţiat în problematica amerin- 
diană. In 1970 am plecat împreună 
într-o cercetare de trei luni în Nordul 
Argentinei pentru a studia două limbi 
diferite. Tovar a studiat mataco, o lim- 
bă ceaquenă, eu —ciriguano, o limbă 
guarani a cărei istorie este mai mult 
sau mai puţin cunoscută: vorbitorii au 
emigrat din Paraguay din motive reli- 
gioase cu 500 de ani în urmă, adică 
o dată cu descoperirea Americii de 
către Columb. In acea epocă Tovar 
ne explica în fiecare zi la prânz modul 
în care a fost organizată Conquista 
spaniolă, povestind cu foarte multă 
pasiune. Se putea vedea că Tovar 
retrăia acele momente de descope- 
rire şi de cucerire a Americii de către 
conaţionalii săi. 

- Antonio Tovar devenise un 
simbol pentru rezistenţa spaniolă 
antifranchistă. 

-În tinerețea sa el a început ca 
simpatizant al lui Franco. Apoi, fiind 
rector al Universității din Salaman- 
ca, a avut probleme cu franchiştii. A 
plecat în Argentina, apoi a emigrat 
în Statele Unite. Fiind la Tübingen, 
menținea contacte strânse cu Spa- 
nia, nu doar prin faptul că mergea 
des acasă, ci şi prin activitatea sa 
literară. In fiecare săptămână, bu- 
năoară, scria o cronică la o carte 
în revista “Hola!”, o revistă pentru 
publicul larg de cititori, fiindcă Tovar 
considera că datoria unui intelectual 
e să-i educe pe proşti, oferindu-le 
o critică umanistă în felul său de a 
vedea lucrurile. In acea perioadă a 
avut mari probleme cu autorităţile. 
Spunea multe bancuri pe seama asta. 
De exemplu, odată a fost reţinut la 
graniţă; a trebuit să arate tot ce avea 
la el. Vameşul a găsit un volum al lui 
Platon, Republica, în greacă şi i-a 
reproşat: "Se vede că sunteţi marxist. 
Aveţi cu Dvs. Republica şi, în plus, e 
în limba rusă”. Prin asta el devenise 
simbolul Rezistenței antifranchiste la 
Tubingen. Dar sistemul oricum era 
deja pe ducă. O mărturie în acest 
sens e şi faptul că Tovar fusese ales 
membru al Academiei încă în 1968. 

— Dvs. aţi fost în 1973 profe- 
sor de lingvistică romanică la Uni- 
versitatea din Pamplona. Ce puteţi 
spune despre această experienţă? 

— Era încă pe timpul lui Franco 
şi eu am fost la o universitate care 
aparţinea lui Opus Dei, deci era ca- 
tolică. Asta s-a datorat contactelor pe 
care le avea prof. Coșeriu cu Gonzalo 
Ollé. In acea perioadă eu n-am simţit 
franchismul, fiindcă regimul deja era 
muribund ca şi Franco însuşi. Fireşte, 
era o Spanie total diferită de cea din 
ziua de azi. Cât priveşte autonomia 
limbilor, basca, de exemplu, se folo- 
sea doar la oficierea serviciului divin 
în câteva biserici din Pamplona şi 
atât. Nu am auzit nici un cuvânt în 
bască, tot astfel nu se putea scrie în 
bască. Numai la ţară, în văile Pirine- 
ilor, se vorbea basca. 

— Care era atmosfera univer- 
sitară de atunci? 

— Era o atmosferă apăsătoare. 
Toţi evitau să vorbească despre politi- 
că, inclusiv profesorii. Discutau lucruri 


legate de profesie, vorbeau despre 
lingvistică bunăoară. Comparând 
situaţia de atunci cu cea de astăzi, 
Spania era o ţară destul de închisă, 
inclusiv universităţile spaniole. Nu 
era o represiune evidentă pe care am 
văzut-o în 62-63 la o coridă în Bar- 
celona (când am avut o conversaţie 
cu un şofer catalan care a început să 
se plângă de nivelul de viaţă, de felul 
cum erau maltrataţi, de faptul că nu 
se vorbea catalana. La un moment 
dat s-au apropiat de noi doi domni 
îmbrăcaţi sobru, atunci şoferul a 
tăcut şi a plecat. Unul dintre ei mi-a 
sugerat că nu trebuia să vorbesc de 
rău regimul şi nu trebuia să discut cu 
un băştinaş). Or, în 1973 situaţia era 
cu totul alta. Se ştia când am fost la 
Pamplona că lumea merge în Franţa 
ca să vadă anumite filme care nu ru- 
lau în Spania, iar în ziarele din Spania 
se publicau numerele de înmatricu- 
lare ale maşinilor spaniole văzute în 
Franţa, la Bordeaux, de exemplu, în 
faţa cinematografului cutare. 

— Apropo de generaţia '68, la 
noi nu prea se ştie ce s-a întâmplat 
atunci în Germania. 

— Imi vine greu să vorbesc des- 
pre aşa ceva, dat fiind că eu nu am 
participat, nu am avut nici o motivaţie 
ca să mă implic în această mişcare. 
După mine, au existat două aspec- 
te: unul politic, care nu are nimic 
de-a face cu Universitatea, şi altul 
— terorismul, care a vrut să anuleze 
structurile Germaniei federale. Astfel, 
la universităţi au avut loc proteste îm- 
potriva profesorilor titulari care erau 
ca nişte dumnezei inatacabili. Eu însă 
nu am văzut nimic interesant în acea 
mişcare. Fireşte, în viziunea acelor 
studenţi de stânga, noi — cei care nu 
ne-am implicat — eram etichetaţi drept 
reacţionari sau de dreapta. Pentru 
propria noastră conştiinţă însă eram 
normali şi în nici un caz nu eram de 
dreapta. Pentru mine a fost o mişcare 
ciudată, jenantă, fiindcă se vroia de- 
mocratizarea Universităţii germane 
unde nu erau necesare structurile 
democratice. De exemplu, la orice 
oră se convocau adunări la care tre- 
buiau să participe profesorii alături de 
asistenţi, studenţii alături de femeile 
de serviciu şi de secretare, pentru 

a discuta probleme legate de Uni- 
versitate. Or, aşa ceva mi se părea 
de-a dreptul absurd şi plictisitor. Prin 
urmare, a fost scena unor protagonişti 
de stânga care ţineau discursuri ca pe 
timpurile lui Stalin; se vorbea ore în şir 
despre teoria luptei împotriva struc- 
turilor represive ale statului s.a.m.d. 
Dar eu niciodată nu am trăit aşa ceva. 
Dat fiind că de fapt nu înţelegeam ce 
doreau acei “luptători”, eu am fost un 
simplu spectator. 

— La noi s-a spus că sistemul 
didactic era anchilozat, iar anumite 
teorii sau doctrine ar fi apărut ca 
o consecinţă a acestor mişcări 
studenţeşti. Teoria receptării lui 
Jauss, de exemplu, se zice că ar 
fi apărut ca o replică la acele eve- 
nimente. 

— Din propria mea experienţă 
ştiu că nu a fost aşa. Eu l-am cunos- 
cut pe Jauss în persoană, deoarece 
era profesor la Munster când eram 
student aici. Teoria lui într-adevăr a 
fost spectaculoasă, deşi părea mai 
curând sociologică decât filologică, 
fiind într-adevăr atractivă pentru mulţi. 

— Pentru noi, cei din est, e 
puţin ciudat ceea ce s-a întâmplat, 
dat fiind că în timp ce la Praga 
aveau loc proteste anticomuniste, 
în fosta RFG şi în Franţa, dimpotri- 
vă, tinerii ieşeau în stradă să apere 
comunismul. 

— Ei au avut mereu explicaţii, 
zicând că ideea comunismului e 
bună, doar aplicarea în practică a 
fost proastă. Dar, în afară de această 
generaţie de la '68, a existat şi gene- 
raţia părinţilor mei care le-a reproşat 
tinerilor “revoluționari” că dacă nu 
le place, nu au decât să plece în 
Republica Democratică Germania, 
fiindcă acolo aveau paradisul la care 
aspirau. Ei bine, replica asta a fost 
total greşită, fiindcă au fost etichetaţi 
apoi ca nazişti de către tinerii “re- 
voluţionari”, că ar vrea să menţină 
vechile structuri şi tocmai de aceea 
îşi propuneau să facă din RFG o altă 
Republică Democratică. Eu cred că 
au fost antagonisme superflue, de- 
oarece în realitate a fost o revoluţie 
împotriva părinţilor. Eu şi colegii mei 
eram şi noi tineri, însă nu am simţit 
necesitatea de a ieşi în stradă, fiindcă 


nu ne simţeam frustraţi de nimic, în 
consecinţă, nu simţeam necesitatea 
de a schimba ceva. 

— Apropo de literatură, aţi 
afirmat că înainte de lingvistică aţi 
avut o perioadă literară. 

Vă place în continuare lite- 
ratura? 

— Da, îmi place mult, chiar dacă 
acum am foarte puţin timp pentru 
lectură. 

— Dat fiind că discuţia noastră 
se desfăşoară în limba spaniolă, 
v-aş ruga să vă referiţi la literatura 
hispanică. 

— Imi plac mult clasicii, adică cei 
vechi, dar şi cei moderni. 

— Şi dacă am face o listă? 

— Putem începe cu Gonzalo de 
Berceo, Jorge Manrique, Cervantes. 
Cât priveşte epoca modernă, prefer 
autorii hispano-americani: Mario Var- 
gas Llosa, Gabriel Garcia Mârquez. 

— Apropo de Vargas Llosa, 
nu înţeleg de ce a vrut să se facă 
preşedinte. Acum se pare că a 
renunţat la această idee, şi-a dat 
seama, în sfârşit, că alta îi este vo- 
caţia. Recent afirma într-un interviu 
că viaţa lui e literatura. Şi Borges, 
vă place? 

— Mai puţin Borges, deoarece 
ca scriitor latinoamerican mi se pare 
prea european. Imi plac poeziile lui, 
dar nu celelalte fantezii ale sale. 

- Vă mulţumesc, domnule 
prof. Dietrich. 


Munster, februarie 2001 


A consemnat: 
Eugenia BOJOGA 

AD CENTENARIAM 
AETATEM PHILOLOGI 


Dedic rândurile şi gândurile 
de mai jos multiacademicianului, 
multiprofesorului universitar, mul- 
trespectatului nostru concetăţean 
român-basarabean Eugeniu Coşeriu, 
de baştină din Mihăilenii Basarabiei, 
care a ajuns la vârsta octogenară. Cu 
acest prilej îi doresc din toată inima 
ilustrului lingvist numai bine, sănătate, 
minte limpede, succese strălucite în 
ştiinţa filologică, în creaţia literară şi 
ani mulţi peste centenar. 


Pentru început aş vrea să invoc 
unele sfaturi, pe care ni le dau oame- 
nii de ştiinţă, specialişti în gerontolo- 
gie şi geriatrie, adică în problemele 
legate de bătrânețe şi tratarea bolilor 
bătrâneţii. Regretata mare specialistă 
în domeniile pomenite, academi- 
ciana româncă Ana Aslan, care a 
descoperit acţiunea regeneratoare 
a procainei, a elaborat medicamen- 
tele gerovital H, şi aslavital. Potrivit 
unei vorbe vechi (fă ce spun, nu ce 
fac eu), ea nu şi-a realizat totuşi pe 
deplin spusele şi cunoştinţele, ajun- 
gând doar până la vârsta de 91 de 
ani (1897-1988), lăsând locul altora 
de a trece de centenar, cei care vor 
respecta cu mai multă stricteţe şi 


stăruinţă preceptele gerontologice 
şi geriatritice. De altfel, Ana Aslan 
era convinsă că în anul 2000 vârsta 
medie a omului va spori până la 100 
de ani (de la 71 de ani la femei şi de 
la 68 la bărbaţi). Mai credea savanta 
că frumuseţea omului se exprimă nu 
numai şi nu atât prin trăsături fizice 
alese, cât prin viabilitate, capacitate 
vitală, care nu se poate ignora în nici 
un chip. Probabil că anume aseme- 
nea factor a fost aplicat de strămoşul 
nostru de mii de ani, Adam, care — 
cum ne încredinţează Biblia — a trăit 
930 de ani. Lameh, tatăl lui Noe, a 
vieţuit 777 de ani, iar Noe, învingând 
potopul — 950 de ani. Femeile au trăit 
uneori mai mult decât bărbaţii. Astfel 
Matusala -— fiica lui Enoh — ar fi trăit 
969 de ani. Se vorbeşte în acest caz 
uneori despre Matusalem (bărbat) 
şi vârsta matusalemică. In vremurile 
mai aproape de noi, Mihai Eminescu 
era de părere că natura omenească 
şi cea organică îşi au economia lor, 
care trebuie cunoscută, respectată 
şi aplicată. 

In zilele noastre oamenii nu pot 
ajunge la vârste matusalemice. Cen- 
tenarul e atins de unităţi, unii dintre 
aceştia fiind filologi. 

In prezentul studiu vom evoca 
şase filologi, care într-un fel sau altul 
au tangente cu meleagurile noastre. 

1. Va fi vorba mai întâi de spani- 
olul Ramon Menendez Pidal, care s-a 
născut la 13 martie 1869 în localitatea 
La Coruna şi a decedat la 14 noiem- 
brie 1968. R. Menéndez Pidal a fost 
şi rămâne pentru mult timp un glorios 
reprezentant al filologiei hispanice şi 
al lingvisticii generale. Printre lucrările 
sale fundamentale trebuie pomeni- 
te: Cronicele generale ale Spaniei 
(ed. | — 1898, ed. X — 1958), în care 
savantul a descoperit fragmente 
de poeme eroice asemănătoare cu 
Cidul, Manual elementar de grama- 
tică istorică spaniolă (ed. | — 1904, 
ed. X — 1958); Toponimia preroma- 
nică hispană, Inceputurile literaturii 
spaniole (1926), Cântecul Cidului în 
trei volume (1908-1911), Romante 
hispanice (1953). In 1959 — la 90 de 

ani — a publicat un volum masiv La 
Chanson de Roland, care în scurt 
timp a apărut şi în versiune franceză. 
R. Menéndez Pidal a aplicat metodele 
geografiei lingvistice gilliéroniene la 
studierea folclorului spaniol, creând 
geografia folclorică (mai curând ge- 
ologia lingvistică). 

l. lordan considera drept ca- 
podoperă a lui R. Menéndez Pidal 
Originea limbii spaniole (ed. |— 1926, 
ed. IIl — 1953), în care accentul se 
pune pe aspectul din ajunul trecerii 
de la limba latină la idiomul romanic 
propriu-zis, adică la limba spaniolă. 
Studiind glosele scrise într-o latină 
aproximativă, R. Menendez Pidal le 
compară cu alte glose din mozarabă 
(limbă romanică vorbită în teritoriile 
ocupate de arabi), precum şi din 
dialectul leonez şi cel aragonez din 
vestul şi estul dialectului castilian, 
care a devenit cu timpul limba literară 


i 

Discipoli ai academicianului Nicolae Corlăteanu la aniversarea a cincea a 


spaniolă, datorită Reconquistei (sec. 
VIII-XV), recucerirea de către spa- 
nioli a teritoriilor ocupate de berberi 
şi de arabi în Spania, încheiată în 
1492, odată cu capitularea Grana- 
dei. Esenţial în lucrările savantului 
spaniol a fost faptul că era convins 
de influenţa specifică a substratului 
etnic asupra limbii latine la trecerea 
ei în limbile romanice actuale, părere 
care poate avea tangenţe cu rolul 
substratului daco-getic în limba ro- 
mână. Cucerirea Peninsulei Iberice 
de către romani a durat aproximativ 
două secole (începând cu anul 198 
î.Hr.) Coloniştii romani, duşi atunci în 
Peninsula Iberică, erau osci, umbri 
ş.a., care încă nu asimilaseră pe 
deplin limba latină şi aveau anumite 
particularităţi specifice pentru limbile 
lor materne. Populaţia iberică şi celto- 
iberică a însuşit o parte din specificul 
mijloacelor lingvistice de comunicare 


revistei “Limba Română” (de la stânga la dreapta): prof. Mihail Purice, prof. Va- 
sile Melnic, dr. lon Melniciuc, dr. lon Berghia, prof. Anatol Ciobanu, dr. Vladimir 
Zagaevschi, dr. Ana Bantoş, Leo Bordeianu, Alexandru Bantoş, dr. lon Ciocanu. 

de la coloniştii romani. Într-o situație 
oarecum similară s-au aflat şi daco- 
geții cu un secol şi ceva mai târziu 
(106 d.Hr.), de când au început a se 
afla sub stăpânire romană până în 
276 d.Hr. In cazul dat, însă, coloniştii 
nu mai erau în marea lor majoritate 
din metropolă, pentru că Traian in- 
terzisese colonizarea noilor provincii 
cu locuitori de la Roma sau chiar din 
Italia. Pe linia legăturilor ştiinţifice ale 
savantului spaniol cu Estul romanic 
s-ar putea cita mai ales studiul despre 
Poemul lui Jusuf, publicat în 1952 
la Granada (Andaluzia) în sud-estul 
Spaniei. Pentru filologia română im- 
portanţa acestui text constă în faptul 
că este redat — ca şi textele vechi 
româneşti — în alt alfabet (arab), nu 
cel latin. Astfel preiotarea vocalelor 
palatale iniţiale din “Jusuf” este cu- 
noscută ca şi în textele chirilice în 
română. Pidal citează forme ca: YES, 
YERAS, YESTE (lat. es, eras, est). 
Construcţia spaniolă catar de este 
identică şi ca sens cu cea română: 
a căta de. G. Giuglea considera că 
studiile lui Pidal sunt adevărate mo- 
dele de cercetare filologică pentru noi 
(v. “Cercetări de lingvistică”, an.VI, 
nr. 1, 1961, Cluj, p. 202-203). Se 


confirmă şi în acest caz teoria ariilor 
laterale în cadrul studierii romanităţii 
carpato-balcanice şi a celei iberice. 
Figura de mare savant-cetăţean a 
lui R. Menéndez Pidal a fost apre- 
ciată acordându-i-se cele mai înalte 
distincții academice. Mulţi ani în şir a 
condus Academia spaniolă de limbă. 
A fost ales membru de onoare al mai 
multor academii europene, inclusiv al 
Academiei Române, şi doctor honoris 
causa al Universităţii din Bucureşti. 
Intre anii 1950-1957 la Madrid au fost 
publicate şapte volume sub titlul Estu- 
dios dedicatos a R. Menéndez Pidal. 

2. In satul basarabean Cubei 
(de lângă orăşelul Bolgrad) la 12 
octombrie 1859 s-a născut Alexandr 
Teodorov-Balan, care a decedat la 2 
februarie 1959 în capitala Bulgariei, 
oraşul Sofia. Nu cunoaştem cum a 
ajuns el în patria moşilor şi strămo- 
şilor săi. Intreaga viaţă a activat ca 
filolog-slavist în Bulgaria. Timp de 74 
de ani A. Teodorov-Balan a fost mem- 
bru activ al Academiei de Ştiinţe din 
Bulgaria, a funcţionat ca prim-rector 


Nicolae Corlăteanu: Atribuirea 
denumirii de limbă română pentru 
noţiunea de limbă literară în Republica 
Moldova nu ştirbeşte nici autoritatea şi 
nici demnitatea nimănui. 

al Universităţii din Sofia (1889). E 
cunoscut prin cele peste 90 de lucrări 
fundamentale cu privire la istoria lim- 
bii literare bulgare, studiind relaţiile 
cazuale, problemele derivaţiei. A par- 
ticipat la cercetări dialectologice pe 
teren. Spre sfârşitul vieţii s-a ocupat 
de sistemul gramatical al limbii bulga- 
re, din care a publicat doar capitole 
despre structura numelor şi verbelor. 
Una dintre preocupările lui ştiinţifice 
principale a fost elucidarea procesului 
de formare a normelor limbii literare 
bulgare contemporane, selecţionarea 
lexicului literar, stabilirea normelor 
ortografice actuale (1945). N-a ne- 
glijat nici perioada limbii slave vechi, 
analizând activitatea lui Kliment de 
Ohrida (anii 840-916), întemeietorul 
literaturii vechi bulgăreşti, a condus 
Şcoala literară de la Ohrida, unde se 
luau în dezbatere probleme de filo- 
zofie civilă, a fost atent la activitatea 
episcopului-iluminist Sofronie Vraci- 
anski (1739-1813), ce a avut un rol 
însemnat în procesul de dezvoltare 
a limbii literare bulgare. S-a referit 
şi la literatura bulgară contempora- 
nă, studiind opera reprezentantului 
realismului critic bulgar, Ivan Vazov 
(1850-1921), autor de versuri patrio- 
tice, dar şi de comedii (Căutătorii de 
locuri călduţe, 1903). A muncit mult pe 
tărâmul filologiei, dar, în acelaşi timp, 
şi-a îngrijit sănătatea, ocupându-se 
regulat cu sportul (înotul, tenisul), 
făcând excursii prin munţii Bulgariei. 
Acestea i-au păstrat entuziasmul, 
dragostea de viaţă, mintea limpede. 

Personal l-am cunoscut pe 
A.Teodorov-Balan în timpul celui de 
al IV-lea Congres Internaţional al 
Slaviştilor, care a avut loc la Moscova 
în septembrie 1958 sub preşedinţia 
acad. rus V.V.Vinogradov. 

3. Pe cel de al treilea filolog 
(aproape centenar), acad. lorgu 
lordan, îl cunoaştem mai bine, chiar 
personal. N-am avut fericirea să-l am 
ca maestru la Universitate, dar am 
studiat cu maximă atenţie şi interes 
studiile sale fundamentale privind 
disciplinele noastre filologice. N-am 
trecut cu vederea nici cele trei volu- 


me de Memorii (1976-1979), ca şi 
volumul De vorbă cu Iorgu lordan al 
profesorului de matematică Valeriu 
Mangu (1982). Convorbirile au durat 
patru ani ca la urmă academicianul 
să spună simplu de tot, dar cu multă 
profunzime: “Eu am făcut lingvistică. 
M-am străduit s-o fac bine”. 

Cu o prefaţă semnată de mem- 
brul corespondent al Academiei de 
Ştiinţe a U.R.S.S,, prof. univ. R. A. 
Budagov a fost publicată la Mosco- 
va cartea: N. Wopoan, Pomanckoe 
A3bIKO3HaHue. Vlcmopuueckoe pa3- 
eumue, mevenua, memoobl. N3- 
Oamembcmeo "Tlpoapecc", Mockea, 
1971, 620 p. M-a impresionat faptul 
că reputatul lingvist a ţinut să men- 
ţioneze: “Cuumaro ceoum ðoneomMm 
no6naeoGapume 3a kponomnuebiii 
mpyð KuuuHeseckux pomanucmoe — 
akaOemuka H.[. Kopn3many, KaHOu- 
ðamoe bunonoeuueckux Hayk C.T. 
BepexanHa u N.®. Mokpaka, ocyue- 
cmeuewux Hacmoaųuŭ nepesoð. 
AkKað. Hopey Hopðan, Byxapecm, 28 
anpena 1968 2.” 

Ediția rusă a volumului a fost re- 
cenzată în revista “Voprosy jazykoz- 
nanija” (Moscova, 1972, nr. 6, p. 
138-143), autor fiind doctorandul de 
atunci A.I. Ciobanu, care l-a prezentat 
pe acad. |. lordan şi şcolile filologi- 
ce prin care a trecut în pregătirea 
profesională din România, Austria, 
Germania, Franţa. Cititorul de limba 
rusă cunoaşte gramatica limbii româ- 
ne a lui l. lordan, tradusă în rusește în 
1950. A.I. Ciobanu expune conţinutul 
tuturor capitolelor lucrării, precum 
şi contribuţia celor care au tradus 
această carte utilă pentru ruşi. 

Deosebit de interesante sunt 
observaţiile prof. R. Budagov, pu- 
blicate în revista “Studii şi cercetări 
lingvistice” (Bucureşti, 1978, nr. 5, p. 
515-517) cu ocazia celei de-a 90-a 
aniversări a acad. |. lordan în articolul 
“Portrety ucenyh v knige Romanskoje 
jazykoznanije Jorgu Jordana”. R. 
Budagov contrapune aici concepțiile, 
modurile de tratare şi de viață ale 
unor filologi pe care i-a cunoscut per- 
sonal lorgu lordan. Astfel W. Meyer- 
Lübke (1861-1936) — ca neograma- 

tician — se pronunţa categoric contra 
oricăror discuţii teoretice în privinţa 
tratării problemelor lingvistice, pe 
când H. Schuchardt (1842-1927) se 
opunea savantului precedentului în 
plan creator, teoretic. Erau două indi- 
vidualităţi diametral opuse. Primul nu 
se interesa deloc de discuţii teoretice 
aprinse privind chestiunile lingvistice, 
pe când al doilea era sufletul acesto- 
ra. În alte chestiuni opoziţia observată 
de |. lordan — şi prezentată de R. Bu- 
dagov — se referea la F. de Saussure, 
care se ocupa doar de problemele 
sincronice de dezvoltare a limbilor, 
pe când A. Meillet privea faptele 
lingvistice în planul diacroniei, nefiind 
de acord cu lingvistica sincronică a 
lui Saussure. R. Budagov conchidea 
că |. lordan prin cartea sa nu numai 
a caracterizat direcţiile teoretice ale 
lingvisticii romanice a secolelor XIX- 
XX, dar a creat şi portretele celor ce 
activau în aceste ştiinţe. 

Am menţionat în primul rând 
această carte despre istoria romanis- 
ticii, pentru că ea a căpătat cea mai 
mare circulaţie nu atât în România, 
cât în străinătate. Este cea mai răs- 
pândită dintre toate cărţile româneşti 
de romanistică, fiind publicată în şase 
limbi străine — engleză (1937, 1970), 
germană (1962), spaniolă (1967), 
rusă (1971), italiană (1973), portu- 
gheză (1973). Editura “Progress” de 
la Moscova sublinia: “Este o mono- 
grafie care prezintă un larg tablou 
al dezvoltării de şcoli şi direcţii în 
romanistică şi în lingvistica generală a 
secolului al XIX-lea şi prima jumătate 
a celui următor”. 

Sunt cunoscute şi alte lucrări 
importante ale acad. lorgu lordan: 
Limba română actuală — o gramatică 
a greşelilor (laşi, 1943, Bucureşti, 
1948), Istoria limbii române (pe înţele- 
sul tuturor) (Bucureşti, 1983). Aceste 
volume conţin o valorificare şi confir- 
mare a concluziilor referitor la rolul 
influențelor orientale-sudice (greacă 
şi turcă), a celor nordice (rusă, po- 
loneză), a celor apusene (italiană, 
franceză) asupra dezvoltării limbii 
române literare. Trebuie pomenite şi 


alte contribuţii ale lui |. lordan privind 
Stilistica limbii române (Bucureşti, 
1944, 1975), Limba literară — studii 
şi articole (Bucureşti, 1977), Limba 
română contemporană (Bucureşti, 
1954, 1956). In Scrieri alese (Bucu- 
reşti, 1968) sunt analizate cu toată 
meticulozitatea operele scriitorilor 
clasici (|. Creangă, lon L.Caragiale, 
M. Sadoveanu). 

Impreună cu academicianul Al. 
Graur şi |. Coteanu, între anii 1965- 
1983, |. lordan a contribuit la editarea 
monumentalului Dicţionar al limbii 
române (DLR), Serie nouă, Tomul VI 
(litera M) până la Tomul XI (litera T). 
Trebuie notat că |. lordan a fost auto- 
rul, realizatorul şi organizatorul unei 
întregi şcoli de cercetări în domeniul 
toponimiei şi onomasticii româneşti. 
Cf. Toponimie românească (Bucu- 
reşti, 1963) şi Dicţionarul numelor de 
familie româneşti (Bucureşti, 1983) la 
care lorgu lordan a lucrat 70 de ani. 

Academicianul lorgu lordan a 
atins aproape centenarul. S-a năs- 
cut la 29 septembrie 1888 în oraşul 
Tecuci (care atunci era înglobat în 
judeţul Galaţi) şi a plecat din viaţă 
la 20 septembrie 1986, la Bucureşti. 

Prodigioasa activitate ştiinţifică 
şi socială a academicianului lorgu 
lordan a interesat şi interesează 
nu numai întreaga românitate, ci şi 
întreaga romanitate. Este un model 
demn de urmat. 

4. Cel de al patrulea filolog este 
din Caucaz. Academicianul georgian 
Shanidze Akakii Gavrilovici s-a năs- 
cut la 26 februarie 1887 în satul Noga 
(Georgia apuseană) şi a decedat la 
25 februarie 1987 la Tbilisi. După 
absolvirea liceului clasic (1904) din 
Kutaisi şi-a perfecţionat studiile la 
Facultatea de limbi orientale a Univer- 
sităţii din Petersburg, unde a audiat 
cursurile: limba veche georgiană şi 
veche armeană la N.la. Marr; istoria 
Georgiei la I.A. Djavahişyvilli; limba 
persană la V.A. Jukovski; literatura 
arabă creştină la l.lu. Kra'ikovski; 
lingvistica generală la I.A. Baudouin 
de Courtenay; fonetica experimen- 
tală la L.V. Şcerba. La întoarcerea 

în Tbilisi i s-a încredinţat catedra 
de limba georgiană (1917). In 1939 
A.G. Shanidze este ales membru 
corespondent al Academiei de Ştiin- 
te a U.R.S.S,, iar în 1941 — al celei 
georgiene. In cele 380 de lucrări şti- 
ințifice s-a ocupat în special de limba 
georgiană şi de alte limbi carivelice. 
In 1930 a publicat gramatica ştiinţifică 
a limbii georgiene contemporane, evi- 
denţiind unele categorii gramaticale 
neluate în seamă anterior între care 
polipersonalitatea verbului georgian. 
A studiat natura complexă a sistemu- 
lui de conjugare georgiană. A pus în 
circulaţie o serie de termeni (versie, 
contact, orientare ş.a.). Impreună cu 
N.la. Marr se consideră fondator al 
dialectologiei ştiinţifice georgiene. A 
publicat cele mai vechi monumente 
de limbă georgiană, însoţite de co- 
mentarii şi cercetări profunde. A editat 
prima ediţie a poemului Viteazul în 
blană de tigru a lui Şota Rustaveli 
(peste 1000 de strofe în versuri). In 
evul mediu pe teritoriul Azerbaidjanu- 
lui de astăzi locuiau albanezi transca- 
ucazieni, un popor care a avut un rol 
însemnat în viaţa politică şi culturală 
a Caucazului, însă de timpuriu a pă- 
răsit scena istoriei. Scrierea acestor 
albanezi se considera pierdută. In 
1938 Shanidze a publicat o lucrare 
în care a descifrat scrierea câtorva 
inscripţii şi nume proprii cu multe 
împrumuturi din armeană, georgiană, 
persană, tătară. După părerea prof. 
Shanidze, limba acestor albanezi ar 
fi fost foarte aproape de limba undină 
contemporană, vorbită în Caucaz de 
vreo 2.000-3.800 de locuitori. 

5. In continuare vom evoca 
figura eminentului savant rus, spe- 
cialist în filologia clasică (gramatica 
şi literatura latină şi cea veche gre- 
cească), universitar, dr. în filologie, 
membru corespondent al Academiei 
de Ştiinţe a U.R.S.S. Serghei Ivano- 
vici Sobolevski, născut la 25 august 
1864, la Moscova, şi decedat acolo 
la 6 mai 1963. Pasiunea de o viaţă a 
lui S.I. Sobolevschi a fost studierea 
limbii vechi greceşti, căreia i-a con- 
sacrat atât teza de magistru — des- 
pre folosirea prepoziţiei la scriitorul 
grec Aristofan (446-386 î. Hr.), cât 


şi cea de doctor în filologie, în care 
a analizat sintaxa unor capitole din 
producţiile literare ale aceluiaşi autor, 
de care s-a ocupat 60 de ani. S.I. So- 
bolevski a analizat profund noţiunea 
de koine, adică varianta lingvistică de 
comunicare vie între vorbitorii de dia- 
lecte şi diferite graiuri vechi greceşti. 
Lucrarea aceasta a fost apoi tradusă 
în greaca modernă. Interesantă este 
preocuparea prof. S.I. Sobolevski 
de a analiza în romanul scriitorului 
polonez H. Senkewicz Quo vadis? 
evenimentele din epoca împăratului 
Nero (54-68 î. Hr.). A tradus S.I. Sobo- 
levski Scrierile socratice ale istoricului 
Xenophon Atenianul (430-335 î. Hr.). 

De mare interes ştiinţific se 
bucură Istoria literaturii greceşti în 
trei volume (1946-1960) şi Istoria 
literaturii latine în două volume (1959- 
1962). Ne dăm bine seama că a fost 
şi rămâne o personalitate marcantă 
în filologia rusă şi mondială. 

6. Al şaselea filolog este ose- 
tinul Vasile Ivanovici Abaev, născut 
la 15/28 decembrie 1900 în satul 
Kobi, judeţul Duşet, raionul Kazbek, 
gubernia Tiflis, pe atunci în Imperiul 
Rus. Toată viața (a murit la 25 martie 
2001) a activat ca filolog, specialist 
în iranistică, în speţă filologia (limba 
şi literatura) osetină, folclor osetin, 
precum şi în lingvistica generală şi 
comparativă. Şcoala primară a trecut-o 
în satul Kobi, liceul — la Tbilisi (1910- 
1918). Trei ani a fost învăţător în satul 
natal. Din 1922 studiază la Univer- 
sitatea din Petrograd, secţia de ira- 
nistică, după care, la recomandarea 
acad. N.la. Marr, a făcut doctoratul 
la Institutul de Cercetări Ştiinţifice de 
pe lângă Universitate, pentru specia- 
lizare în studiul comparativ al limbilor 
şi literaturilor orientale şi occidentale. 
Din 1930 e colaborator ştiinţific al 
lui N.la. Marr la Leningrad. In 1935, 
fără susţinerea publică a tezei, i se 
conferă titlul ştiinţific de candidat în 
ştiinţe filologice. In acelaşi mod în 
1962 devine doctor în filologie, iar în 
1969 — profesor universitar. 

V.I. Abaev s-a ocupat un timp de 
literatura osetină, studiind opera po- 
etului Kosta Hetagurov (1859-1906), 
considerat întemeietor al literaturii 
osetine moderne. A cercetat creaţiile 

scriitorilor osetini: Seka (tatăl — 1855- 
1915) şi Gomak (fiul — 1881-1931). 

Cât priveşte lingvistica, iniţial 
V.I. Abaev s-a interesat de fonetica 
limbii osetine, în special de problema 
complicată a accentului, stabilind pre- 
zenţa accentului frazic în limba dată. 

Mergând pe urmele predece- 
sorilor săi: finlandezul A.M. Sjögren 
(Sâgren — 1794-1855) şi a lui Vs.F. 
Miller (1848-1913), V.I. Abaev şi-a 
concentrat atenţia asupra celor două 
dialecte (oron sau iron şi digoron) 
ale limbii osetine, încercând să 
evidenţieze în afară de baza irani- 
ană şi substratul caucazian al limbii 
osetine (cunoscute în antichitate ca 
limbă a vechilor alani). Abaev a vrut 
să remarce apropierea acestei limbi 
de limbile europene (slave, baltice, 
germanice, celtice), având în vedere 
nu numai lexicul, ci şi fonetica şi 
gramatica. Savantul osetin — urmaş 
al alanilor — a stabilit trei perioade de 
dezvoltare a limbii strămoşilor săi: 
a) perioada scito-europeană (până 
la era noastră); b) perioada alano- 
caucaziană (primele secole ale erei 
noastre, până la invazia mongolă); c) 
perioada nouă, începând cu secolul 
al XV-lea. 

Pe linia migraţiei popoarelor 
prin spaţiul nostru ne interesează 
îndeosebi aflarea alanilor în terito- 
riile de la nordul Mării Negre, cele 
carpato-balcanice, precum şi cele 
din restul Europei. Despre alani 
pomenea şi M. Eminescu vorbind 
de hunii lui Attila, care “i-au subjugat 
pe alani, apoi pe goti”. Din istorie se 
ştie că alanii — populaţie sarmată de 
la răsărit de Don — amenințau fără 
succes posesiunile romane de la sud 
de Caucaz, încă de pe timpul împă- 
ratului Hadrian (117-138), fiul adoptiv 
şi succesorul împăratului Traian. Pe 
la anul 150, împreună cu alte triburi, 
alanii atacă Olbia (Boristhene) şi 
alte oraşe din regiunea Mării Negre, 
aflate sub protecţia romanilor. Fiind 
învinşi, au intrat în clientela romană, 
rămânând credincioşi înțelegerilor 
cu împăratul Antonius Pius (138- 
161). Pe timpul împăratului Septimiu 
Sever (193-211) a apărut în cetatea 
Viminacium un ţăran de o statură 
neobişnuit de înaltă, cu o musculatură 


deosebită, care a fost înrolat în rândul 
cavaleriştilor. Se ştia că tatăl tânărului 
era un ţăran din Tracia, iar mama, 
Ababa sau Hababa, ar fi fost alană. 
Tânărul a înaintat mereu în grade 
militare şi în anul 235 a fost ales de 
către soldaţi ca împărat roman cu 
numele Maximinus Trax. Spuneau că 
vorbea bine, corect latineşte, dar cu 
accent tracic. Impăratul Maximinus 
purta titlurile Sarmaticus, Germanus, 
Dacicus — biruitor al dacilor liberi. A 
murit în 238. (Cf. Radu Vulpe, lon 
Barnea, Romanii la Dunărea de Jos, 
Bucureşti, 1968, p.220, I.I. Russu, 
Impăratul Maximinus Trax, în “Studii 
şi cercetări”, Cluj, IV, XIX, 1968). 
Istoricul Flavius Vopiscus enumeră 
printre popoarele învinse de romani şi 
pe alani, alături de goți, roxolani ş.a. 
Impăratul Teodosie cel Mare (379- 
395) a avut în supunere cete de goti, 
alani şi huni, care ajunseseră până în 
sudul Peninsulei Balcanice. Prin anii 
408-409 la Constantinopol era atot- 
puternic alanul (sau gotul) Aspar că- 
ruia îi datorau tronul împărații Marcian 
şi Leon |. Între triburile care alcătuiau 
marele regat hunic al lui Attila (“biciul 
lui Dumnezeu”, 434-450) se aflau şi 
alani, care locuiau în Scythia Minor şi 
Moesia Inferior (Dobrogea de astăzi). 
Impăratul Justinian (527-565), care 
i-a alungat pe alani, vandali şi vizigoți 
din Italia până în Spania şi Africa, a 
fost supranumit Alanicus. Drept urmă 
istorică, lăsată de alani pe teritoriul de 
astăzi al României, trebuie considerat 
numele de astăzi al oraşului laşi, o ra- 
mificaţie a alanilor, stabiliţi în Ungaria 
de astăzi, purta numele yas’, vorbind 
dialectul yassik. Prima atestare do- 
cumentară a laşilor datează din anul 
1357, având o existenţă anterioară 
întemeierii statului moldovenesc de 
către Dragoş, Bogdan | (1359). 

Acest al şaselea filolog a ajuns 
şi chiar a trecut de vârsta cente- 
nară cu 88 de zile (26.12.1900 — 
25.03.2001). 

ZAGAEVSCHI 
Chişinău 


PROFESORUL 
VALERIU RUSU, 
DIALECTOLOG 


Pe profesorul Valeriu Rusu l-am 
cunoscut încă prin anii 60 din lucrările 
ştiinţifice publicate de Domnia sa în 
revistele de lingvistică de la Bucureşti 
(“Limba română”, “Studii şi cercetări 
lingvistice”, “Revue roumaine de lingu- 
istique” etc.), care, ca şi alte publicaţii 
periodice şi cărţi, au început, în anii 
“dezgheţului hruşciovist”, să treacă 
Prutul şi să ajungă, în felul acesta, pe 
polițele bibliotecilor noastre. 

Valeriu Rusu s-a format de la bun 
început ca specialist în dialectologie şi 
în geografia lingvistică, consacrându-şi 
o viaţa acestui domeniu de o importanţă 
primordială pentru lingvistica româneas- 
că, pentru cea comparată şi generală. 
Or, fără cunoştinţe profunde, sigure şi 
autentice în domeniul dialectologiei şi 
al geografiei lingvistice nu pot fi rezol- 
vate chestiuni legate de etimologie, de 
gramatică istorică, de istorie a limbii în 
general, de limbă contemporană chiar, 
de lingvistică comparativ-istorică şi 
contrastivă, de ortografie (spre exemplu, 
cazul cu formele pâine, câine, mâine şi 
alte ortograme, care nu prind rădăcini, 
deoarece nu s-a ţinut cont de datele ge- 
ografiei lingvistice), de ortoepie şi altele. 
Avea deci perfectă dreptate profesorul 
moscovit S.B. Bernştein, când afirma, cu 
toată convingerea, că fără materialele 
Atlasului lingvistic român nu se poate 
scrie o istorie a limbii române bazată pe 
principii ştiinţifice riguroase. 

In afară de cele spuse, nu încape 
nici o îndoială că în bogăţia şi varie- 
tatea materialului dialectal, cuprins în 
atlasele lingvistice româneşti, în textele 
dialectale şi în glosarele regionale, e 
oglindită, de asemenea, expresivitatea 
graiurilor noastre populare şi, prin ur- 
mare, forţa creatoare a limbii române. 
Nu întâmplător scriitorii noştri, clasici şi 
contemporani, au fost atât de încântați 


de frumuseţea şi melodicitatea limbii 
române, scriind că “românul s-a născut 
poet” (V. Alecsandri), că “mult e dulce şi 
frumoasă limba ce-o vorbim” (G. Sion), 
că “limba noastră-i o comoară în adân- 
curi înfundată, un şirag de piatră rară 
pe moşie revărsată” (A. Mateevici) ş.a. 
In această ordine de idei, Valeriu Rusu 
e şi poet, e un îndrăgostit de poezie, 
în special de poezia lui Eminescu, din 
care a făcut traduceri în limba franceză, 
antrenându-i şi pe studenţii de la Univer- 
sitatea din Aix-en-Provence -Marseille 
în acest lucru de creaţie. Domnia sa a 
tradus, de asemenea, din poezia con- 
temporană basarabeană, publicând 
o culegere bilingvă româno-franceză, 
prezentându-se astfel ca un ambasador 
(cum este numit D-lui, pe bună drepta- 
te) al literaturii şi culturii româneşti în 
Occident. 

Valeriu Rusu s-a născut la 9 
septembrie 1935 în satul Mihăileanca, 
judeţul Hotin (actualmente jud. Edineţ, 
Republica Moldova). Primele două clase 
primare le face în satul natal, restul stu- 
diilor le continuă peste Prut, în România, 
unde, la vârsta de numai nouă ani, este 
nevoit să se refugieze împreună cu toată 
familia de teama eventualelor deportări 
şi represalii din anul 1940. Ei bine, cu 
tot tragismul acestor strămutări de pe 
locurile de baştină, Valeriu Rusu a bene- 
ficiat, faţă de noi cei rămaşi, de o serie 
de avantaje dintre cele mai sfinte: de a-şi 
vorbi corect şi nestingherit limba, de a o 
numi cu numele ei adevărat, de a învăţa 
istoria nefalsificată a neamului, de a-şi 
iubi neamul fără riscul de a fi etichetat 
ca naţionalist, a avut posibilitatea să 
cunoască în profunzime operele marilor 
scriitori români, clasici şi contemporani. 

A absolvit Liceul “Mihai Viteazul” 
din Bucureşti (1953), apoi Facultatea de 
Litere a Universităţii “C.I. Parhon” din 
Bucureşti (1958). Aici, la Universitatea 
din Bucureşti, a avut fericita ocazie de a-i 
avea ca dascăli pe marii reprezentanţi ai 
lingvisticii şi ai literaturii române: acade- 
micienii Alexandru Rossetti, lorgu lordan, 
George Călinescu, Tudor Vianu, profe- 
sorii Boris Cazacu, basarabean şi el de 
prin părţile Orheiului, cunoscut dialecto- 
log, apoi Tache Papahagi, dialectolog, 
autor al Dicţionarului dialectului aromân, 
general şi etimologic (Bucureşti, 1963, 
1263 p. plus 30 de fotografii originale) 
şi al monografiei “Graiul şi folklorul Ma- 
ramureşului” (Bucureşti, 1925) şi alţii. 

După absolvirea Universității din 
Bucureşti, Valeriu Rusu este invitat în 
calitate de cercetător științific la Centrul 
de Fonetică şi Dialectologie, condus 
de academicianul Al. Rosetti (azi Insti- 
tutul de Fonetică şi Dialectologie “Al. 
Rosetti”). In anul 1969 Valeriu Rusu 
devine şef al Secţiei de Dialectologie al 
aceluiaşi Centru/Institut. Tot în cadrul 
Institutului de Fonetică şi Dialectologie 
susţine teza de doctor pe tema: “Gra- 
iul din nord-vestul Olteniei. Fonetica. 
Consideraţii fonologice”, avându-l ca 
îndrumător ştiinţific pe acad. Al. Rosetti. 
In anul 1971, la Editura Academiei Ro- 
mâne, teza vede lumina tiparului sub 
formă de monografie. 

Valeriu Rusu a scris şi a publicat 
numeroase studii şi articole, bazate 
pe material dialectal autentic, cules 
personal pe teren. Domnia sa a cunos- 
cut “munca grea şi plină de privaţiuni 
a anchetelor”, cum numea, pe bună 
dreptate, Sextil Puşcariu lucrul pe teren 


al exploratorilor-dialectologi. Şi această 
sarcină a dus-o pe umerii săi până la 
sfârşit cu o deosebită dăruire. 

Fiind o fire ageră, înzestrat cu o 
vocaţie de cercetător şi cu o putere de 
muncă impresionantă, Valeriu Rusu a 
participat activ la elaborarea mai multor 
lucrări de mare anvergură şi de o impor- 
tanţă remarcabilă pentru dialectologia 
românească şi romanică. 

Impreună cu un colectiv de dia- 
lectologi de la Bucureşti (Teofil Teaha, 
lon lonică) şi de la Cluj (Petru Neiescu, 
Grigore Rusu, lonel Stan), sub con- 
ducerea acad. Em. Petrovici şi a prof. 
Boris Cazacu, membru corespondent 
al Academiei Române, Valeriu Rusu 
participă ca autor la întocmirea Ches- 
tionarului “Noului atlas lingvistic român 
pe regiuni”, publicat în revista “Fonetică 
şi dialectologie” (vol. V, 1963, p. 157- 
271). Necesitatea elaborării unor atlase 
lingvistice regionale era dictată de faptul 
că de la efectuarea anchetelor de către 


15 ianuarie 2000. Prof. Valeriu Rusu, Director de onoare al Casei Limbii Româ- 
ne, rostind un discurs despre traducerile în franceză din opera lui Mihai Eminescu. 

Sever Pop şi Emil Petrovici (publicate, 
resp., în ALR 1 şi ALR Il) se scurseseră 
mai bine de 30 de ani. Faţă de atlasele 
precedente, NALRR prevedea o reţea 
mult mai deasă de localităţi anchetate şi 
un număr mai mare de întrebări în ches- 
tionar. Atlasele lingvistice preconizate 
presupuneau cercetări în adâncime, iar 
pe baza materialelor adunate puteau fi 
aduse precizări noi în legătură cu dina- 
mica limitelor dialectale. 

Valeriu Rusu a participat ca an- 
chetator şi ca autor la elaborarea Noului 
atlas lingvistic român. Oltenia, alături de 
Teofil Teaha şi lon lonică, sub conduce- 
rea prof. Boris Cazacu. NALR. Oltenia 
a apărut integral în 5 volume: vol.l — în 
1967; vol.I! — în 1971; vol.IIl — în 1974; 
vol.IV — în 1980 şi vol.V — în 1984. Apoi, 
împreună cu un colectiv mare de anche- 
tatori (Teofil Teaha, Mihai Conţiu, lon 
lonică, Paul Lăzărescu, Bogdan Mari- 
nescu, Nicolae Saramandu, Magdalena 
Vulpe), participă la întocmirea Atlasului 
lingvistic român pe regiuni. Muntenia şi 
Dobrogea, ale cărui prime două volume 
au apărut în 1999. In noiembrie 1996, 
când pentru prima dată, după 52 de ani, 
şi-a revăzut baştina, Valeriu Rusu avea 
să mărturisească: “Am făcut cercetări 
în sute şi sute de sate ca dialectolog, 
adică am studiat graiurile şi dialectele 
româneşti. ...Am bătut sute şi sute de 
kilometri, e aici condensată marea 
bogăţie sufletească cu care m-am ales 
şi cu care am dreptul să mă laud. Din 
această zestre trăiesc, mă hrănesc ca 
om de ştiinţă” (vezi “Moldova Suverană”, 
20 noiembrie 1996, p. 3). 

Având o experienţă bogată de lu- 
cru pe teren şi o bună pregătire teoretică 
şi metodologică în domeniul dialectolo- 
giei şi al geografiei lingvistice, Valeriu 
Rusu scrie şi publică la Bucureşti, în 
1977, Introducere în studiul graiurilor 
româneşti, şi la Bologna, — Dialectologia 
generală, care suferă cinci ediţii succe- 
sive, din 1985 până în 1989, în limba 
italiană. Este vorba de o propedeutică în 
disciplina dată unde sunt tratate, în cu- 
noştinţă de cauză, chestiuni dintre cele 
mai numeroase şi mai variate, legate 
de dialectologie ca disciplină lingvistică, 
prezentându-se şi un microglosar care 
include, în primul rând, termeni de bază 
utilizaţi în dialectologie. 

O lucrare de mari proporţii (circa 
1000 pagini), care supune analizei un 
material dialectal enorm şi variat, publi- 
cat şi nepublicat încă, şi care constituie 


o sinteză a muncii mai multor generaţii 
de dialectologi români, este Tratatul 
de dialectologie românească (Craiova, 
1984), elaborat de un colectiv de autori, 
sub conducerea profesorului Valeriu 
Rusu. Totodată, dumnealui semnează 
mai multe capitole cu caracter teoretic 
şi metodologic: Coraportul dialectologic 
— geografie lingvistică; Consideraţii asu- 
pra structurii dialectale a limbii române; 
Criterii pentru explicarea formării limbii 
române şi a poporului român în perspec- 
tiva geografiei lingvistice şi a geografiei 
umane ş.a. 

Pronunţându-se, în calitate de 
dialectolog, asupra structurii dialectale a 
limbii române, Valeriu Rusu susţine clar 
şi univoc, alături de alţi lingvişti, români 
şi străini, că în Romania orientală există 
un singur idiom romanic unitar — româna 
şi că aromâna, meglenoromâna şi istro- 
româna sunt dialecte ale limbii române, 
nu limbi de sine stătătoare. Domnia 
sa respinge ideile unor lingvişti care 
îşi propun să demonstreze existenţa a 
nu mai puţin de şase limbi în Romania 
orientală (româna, moldoveneasca, 
aromâna, meglenoromâna, istroromâna 
şi dalmata). De aici reiese că nu mai 
poate fi nici vorbă de existenţa unei 
“limbi moldoveneşti”, alături de română. 
Şi aceasta Valeriu Rusu o spunea pe la 
începutul anilor 80. 

Susţinând împărţirea dacoro- 
mânei în cinci subdialecte (muntean, 
moldovean, bănăţean, crişan şi mara- 
mureşean), recunoscute de majoritatea 
cercetătorilor şi devenite “clasice”, Vale- 
riu Rusu crede că la rangul de subdialec- 
te ale limbii române ar putea fi ridicate, 
de asemenea, graiul din Transilvania şi 
graiul din Ţara Oaşului, deoarece aceste 
arii prezintă profiluri dialectale distincte. 
După părerea prof. Valeriu Rusu, struc- 
tura dialectală a dacoromânei rămâne în 
continuare o problemă deschisă. 

În concluzie, putem spune că 
profesorul Valeriu Rusu este unul dintre 
cei mai talentaţi, mai harnici şi mai activi 
dialectologi români, un bun organizator 
de colective, care a realizat lucrări de o 
inestimabilă valoare pentru dialectologia 
şi lingvistica românească. 

loan ŞERDEAN 
Bucureşti 


“COMOARĂ. ... 
PE MOŞIE 
REVĂRSATĂ” 


EDUCAREA 
ŞI AUTOEDUCAREA 
PRONUNŢARII 


1. Trecerea unui deceniu de la 
apariţia primului număr al prestigioa- 
sei reviste Limba română îmi oferă 
prilejul să transmit, pe această cale, 
cele mai calde şi mai din inimă felici- 
tări celor ce au gândit, au realizat şi 
susţinut acest fenomen de cultură şi 
monument al spiritualităţii româneşti. 

Aceleaşi dorinţe de bine şi ce- 
lor ce au fericirea să se hrănească, 
zi şi noapte, în toate anotimpurile, 
pe oriunde ar umbla, pe pământ 
românesc şi nu numai, din tot ce 
oferă, cu dărnicie, această zestre a 
noastră, a tuturor. Zestre care poartă 
cel mai frumos nume. Nume de rai / 
Nume de plai / Nume de grai: Limba 
română. 

Autorul acestor rânduri nu este 
un specialist pe tărâmul nici uneia 
dintre domeniile lingvisticii. M-am 
apropiat totuşi de aria de-a dreptul 
fascinantă a acestei discipline din cel 
puţin două motive. Primul ţine, mai 


ales, de partea lăuntrică, sufletească 
a existenţei. 

Sunt nu doar un admirator al 
limbii române; sunt un pasionat, un 
împătimit al căutării şi, mai ales, 
al găsirii frumuseţii limbii noastre. 
“In afara ei nu recunosc deasupra 
decât pe Dumnezeu”. Mulţumesc 
lui Fănuş Neagu, de la care am 
împrumutat acest gând; gând care 
e al tuturor celor ce cred în Ea şi în 
Cel de Sus. 

AI doilea argument al apropi- 
erii mele de limba română e mai... 
pământean, oarecum. Aşa cum mai 
spuneam, în scris, la prima mea în- 
tâlnire cu paginile revistei sărbătorite, 
personal am totuşi ceva cu cei ce 
lucrează în acest domeniu fascinant, 
al lingvisticii, ceva care îmi este atât 
martor, cât şi suport de nădejde: am 
“pătimit” şi eu, alături de lingvişti sau 
împreună cu ei (ca să folosesc o vor- 
bă înscrisă pe o plăcuţă de marmură 
lipită pe faţada unei case din Răşi- 
narii Sibiului, din care aflăm: “aici, în 
această casă s-a născut (...) poetul 
pătimirii noastre”; sunt şi eu născut, 
crescut şi şcolit în bună măsură pe 
meleaguri ardelene; aşa că mă veţi 
înțelege). 

lar dacă de la lingvişti am învă- 
tat câte ceva, şi nu puţin, din tainele 
vorbirii corecte în limba noastră, am 
considerat că specializarea şi experi- 
enţa mea de învăţător şi pedagog mă 
obligă să-i ajut pe cei mai mici vorbi- 
tori de limba română, ca împreună 
cu dascălii lor să descifreze tainele 
slovelor, să pătrundă în lumea mirifică 
a cărţii, s-o îndrăgească; a-i învăţa 
să comunice corect, oral şi în scris, 
în limba română este o misiune fără 
egal. Lucru pe care l-am făcut, scriin- 
du-le manuale de limba română şco- 
larilor mici şi manuale de metodică a 
limbii române pentru viitorii dascăli, 
manuale care s-au aflat şi se mai află 
de foarte mulţi ani la îndemâna celor 
ce învaţă să comunice corect în limba 
română. Aceasta a fost, de altfel, şi 
împrejurarea prin care, de peste doi 
ani, mi-a fost rezervată rubrica “Pro 
Didactica”, pentru care mă simt mai 
mult decât onorat şi aduc sincere 
mulţumiri celor care m-au învestit cu 
asemenea misiune. 

2. Limba română, ca obiect de 
studiu, pe toate treptele învăţămân- 
tului preuniversitar — în parte — şi uni- 
versitar şi chiar postuniversitar, este 
mai mult decât o disciplină şcolară. 
Preşcolarii, şcolarii mici, elevii de 
gimnaziu şi liceenii o învaţă şi o exer- 
sează nu doar la orele speciale de 
limba şi literatura română, ci la toate 
disciplinele de învăţământ. Corecti- 
tudinea exprimării este condiţionată, 
după părerea noastră, în cea mai 
mare măsură de calitatea pronunţiei. 
Mai mult chiar decât cunoaşterea 
problemelor de vocabular (lexic), 
cunoaşterea şi aplicarea normelor de 
pronunție, de rostire constituie prin- 
cipala marcă, principala emblemă a 
vorbirii corecte. Acest adevăr trebuie 
luat în seamă cu atât mai mult în con- 
diţiile în care “ortografia limbii române 
este fonetică” (Al. Graur). 

Problema pronunţiei este prio- 
ritară, dacă se are în vedere că, încă 
la câteva luni după naştere, copilul 
emite mai întâi sunete, care repre- 
zintă mai degrabă exerciţii pentru 
formarea glasului, pentru ca treptat 
să “rostească”, fie şi numai mecanic, 
foneme; nu izolate, ci eventual pe si- 
labe repetate. In parcurgerea drumu- 
lui spre comunicare prin limbaj, după 
ce, într-o primă etapă, copiii răspund 
semnalelor verbale (întrebărilor), 
adresate de cei din jur, nu articulând 
vorbe, ci cu ajutorul ochilor, al de- 
getului, al mâinii, treptat, câştigând 
experienţă, copiii formulează ei înşişi 
semnele verbale: “ma-ma”, “ta-ta”, 
“pa-pa” etc., după care la semnale 
verbale (întrebări) răspund cu ajutorul 
cuvintelor rostite. De acum, copilul 
intră pe traseul învăţării pronunţiei. 
Şi cum o regulă acceptată de toată 
lumea atrage atenţia asupra asigu- 
rării corectitudinii oricărui început în 
formarea unei deprinderi, de felul cum 
sunt conduşi copiii încă de acum, prin 
modelele de pronunție oferite de cei 
din jur, pe care micii “învăţăcei” le imi- 
tă, depinde corectitudinea pronunţiei, 
în perspectiva formării şi dezvoltării 
limbajului. 

Sărind peste primii doi-tei ani ai 
copilăriei, la grădiniţă, îndeosebi în 
grupa mare (sau în cea pregătitoa- 
re) precum şi în clasa întâi a şcolii 


primare, învăţarea pronunţiei corecte 
capătă un demers metodic adecvat, 
prin organizarea sistematică a unor 
lecţii, de separare a fonemului din 
vorbire, prin pronunția lui corectă, în 
diverse combinaţii, ceea ce asigură o 
preocupare auditivă adecvată. Este 
ceea ce se numeşte auz fonematic. 
Acesta nu e altceva decât ceea ce 
în perceperea sunetelor muzicale 
se numeşte auz muzical. Numai că, 
dacă în cazul auzului fonematic nu 
se pune problema incapacității de 
percepere a înălţimii sunetului rostit, 
auzul muzical presupune o capacitate 
nativă, pentru a putea realiza intona- 
rea corespunzătoare a fiecărui sunet 
muzical la înălţimea dată. Afonii nu 
dispun de capacitatea de a realiza 
cu glasul sunetul muzical la înălţimea 
corespunzătoare; nu pentru că nu au 
voce, ci pentru că nu au auz muzical. 

Revenind la cultivarea auzului 
fonematic, întregul demers metodic 
presupune exersarea corectă a pro- 
nunţiei sunetului, prin respectarea 
unor norme care ţin de poziţia cores- 
punzătoare a fiecărei componente a 
organului fonator, prin modul în care 
are loc emisia aerului ş.a.m.d. Doar 
pe această cale pot fi prevenite de- 
formările în pronunția şi perceperea 
auditivă corectă a fonemelor, înde- 
osebi a celor care implică anumite 
dificultăţi de emisie a lor (mai ales 
unele consoane; dar nu numai). Ase- 
menea exerciţii duc la formarea unor 
perceperi şi deprinderi corespun- 
zătoare, numai dacă sunt efectuate 
corect, sistematic; astfel încât să se 
poată preveni pronunția greşită. Căci, 
altfel, se ştie, e incomparabil mai 
greu (dacă nu chiar imposibil) să fie 
corectate greşelile în rostirea corectă 
a fonemelor, inclusiv în combinaţii de 
silabe şi cuvinte: chiar şi în structuri 
gramaticale. La toate acestea trebuie 
ţinut seama şi de faptul că procesul 
de formare a unei pronunţii corecte 
este determinat, în mare măsură, şi 
de mediul social în care se formează 
vorbitorii de limbă rostită, de modelele 
ce li se oferă de către cei din jur). 

3. Aproape pe nesimţite, am 
ajuns la o temă, în aparenţă con- 
troversată, dar reală şi de neevitat; 
aceea a graiului local. Căci pronunția 

greşită a unor sunete poate fi deter- 
minată şi de influenţele negative ale 
graiului local, care, la rândul său, e 
un fenomen ce nu poate fi repudiat. 
El are temeiuri care, dimpotrivă, îl 
susţin, ca pe ceva ce dă farmec şi 
culoare limbii noastre. 

Cu toate că rostirea corectă, 
literară presupune o unitate perfec- 
tă, aceasta nu poate fi realizată în 
vorbirea fiecărui individ din motive pe 
deplin întemeiate. Astfel, trebuie luat 
în seamă faptul că fiecare vorbitor 
e născut undeva, a fost crescut şi 
instruit de cineva, a intrat în raporturi 
sociale cu diverse persoane sau 
grupuri de persoane; mediul social 
şi chiar geografic în care a trăit sau 
continuă să trăiască îşi pune am- 
prenta, în mod inevitabil, asupra 
întregului său comportament, iar 
această amprentă se şterge foarte 
greu. Un asemenea fenomen face 
ca în vorbirea majorităţii indivizilor să 
coexiste două sau mai multe sisteme 
lingvistice. 

Pe de altă parte, în mod firesc, 
unele persoane sunt mai receptive la 
fenomenele limbii, altele dimpotrivă, 
mai puţin receptive. Unii indivizi, deşi 
sunt conştienţi pe deplin de diferen- 
tele dintre vorbirea literară şi cea 
regională, locală, practic, nu sunt în 
stare să înlocuiască în vorbirea lor 
formele graiului local cu formele lite- 
rare corespunzătoare. Exemplele în 
acest sens sunt la îndemâna fiecărui 
cunoscător al limbii literare. 

De asemenea, presupunând că 
un vorbitor şi-a însuşit perfect toate 
normele de pronunție literară, el nu va 
reuşi totuşi să pronunţe totdeauna la 
fel acelaşi sunet. E un lucru dovedit 
de fonetica experimentală. Astfel, 
un e (sunetul e), de exemplu, poate 
avea un număr nelimitat de variante 
în rostirea lui de către acelaşi individ, 
variind în funcţie de ritmul vorbirii, de 
caracterul specific al comunicării, de 
starea psihică a momentului, precum 
şi de alţi factori!. 

In fine, ca orice fenomen, şi 
pronunția literară se află, ea însăşi, 
în continuă transformare şi mişcare. 
Aşa încât fiecare individ are posibili- 
tatea de a alege una dintre variantele 
între care ortografia oscilează la un 


moment dat. Vorbitorul simte nevoia 
să-şi adapteze expresia şi, implicit, 
rostirea (pronunția) în funcţie de situ- 
aţiile diverse în care are loc actul co- 
municării. Această împrejurare, întru 
totul justificată, explică existenţa unor 
variante stilistice de pronunțare. Orice 
individ, indiferent dacă vorbeşte un 
grai sau o limbă literară, indiferent de 
vârstă, de sexul sau de gradul său de 
cultură, posedă cel puţin două stiluri 
de pronunțare, pe care le foloseşte 
în funcţie de împrejurări. Bunăoară, 
vom rosti se aude, neînvăţat în stilul, 
să-i zicem, solemn, dar se-aude, ne- 
nvăţat — într-un stil familiar, mai liber. 
Ambele aceste tipuri de pronunțare 
aparţin limbii literare, adică sunt co- 
recte. Dacă un locuitor, să spunem, 
din Abrud (Ţara Moților), vorbind cu 
un bucureştean (sau chişinăuian) îşi 
modifică rostirea evitând, într-o jenă 
nemărturisită, formele propriului său 
grai, înseamnă că în conştiinţa lui 
s-au format contururile unei pronun- 
tări model, spre care tinde, mai mult 
sau mai puţin, conştient. 

lar dacă aproape fiecare dintre 
noi ne dăm seama, după rostire, că 
interlocutorul este maramureşean 
sau moldovean, că aparţine unui anu- 
mit grad de cultură, înseamnă că în 
mintea noastră există imaginea unei 
rostiri corecte, rostire situată deasu- 
pra dialectelor şi a particularităţilor 
individuale. Către acest model de ros- 
tire corectă trebuie să se îndrepte, cu 
stăruinţă, eforturile fiecărui vorbitor al 
limbii noastre. Şi cu cât ne apropiem 
mai mult de perfecțiunea modelului 
ideal, cu atât vorbirea devine mai 
clară, mai frumoasă, mai expresivă. 

Educarea şi autoeducarea 
pronunțării la adulţi nu e nevoie să 
înceapă, după părerea noastră, cu 
memorarea unui şir de definiţii, de 
reguli şi cu aplicarea lor mecanică 
la cazurile particulare. Dacă acest 
proces începe, cum spuneam, de 
la primele încercări de rostire a su- 
netelor, a silabelor, a cuvintelor, la 
început pe bază de imitație din partea 
celor care învaţă, ulterior se pot face 
exerciţii sistematice de percepere au- 
ditivă corectă a sunetelor, izolate, pe 
silabe, prin combinarea lor în cuvinte. 
Asemenea exerciţii sunt necesare, de 

cele mai multe ori, nu doar pe trep- 
tele şcolarităţii, ci chiar pe parcursul 
întregii vieţi, atunci când se constată 
nesiguranţă în pronunție. Respecta- 
rea unor reguli elementare cu privire 
la modul de folosire a componen- 
telor organului fonator, la emiterea 
sunetelor, la controlul (autocontrolul) 
respirației, orientarea vocii, igiena 
şi gimnastica aparatului fonator se 
impune în toate situaţiile în care se 
constată incertitudine şi neclaritate 
în pronunție. La vârsta adolescenţei, 
când tânărul îşi formează vocea, 
îşi precizează un mod personal de 
a-şi exprima gândurile, precum şi o 
anumită atitudine în raporturile cu 
cei din jur, ar putea fi iniţiate acţiuni 
speciale (lecţii) de dicţiune?, care ar 
ajuta nespus de mult pronunţiei co- 
recte. Timiditatea, specifică vârstei, ar 
fi mai uşor învinsă, iar consecinţele 
ei (bâlbâială, vorbirea în şoaptă sau 
bolborosită şi alte dificultăţi întâmpi- 
nate în pronunție) s-ar putea înlătura 
înainte de a deveni permanente. 

Unii tineri, şi chiar cei mai puţini 
tineri, consideră că nu e cazul să des- 
chizi gura atât cât trebuie pentru a le 
fi înțeleasă rostirea. Alţii, dimpotrivă, 
socotesc că o articulare exagerat 
de puternică a sunetelor le pune în 
valoare personalitatea. Unii folosesc 
conştient trăsături ale graiului local 
sau rostiri neglijente în împrejurări cu 
totul nepotrivite; alţii împing pedan- 
tismul până la ridicol. Toate aceste 
tendințe care se soldează, de cele 
mai multe ori, cu o pronunțare inco- 
rectă şi inestetică pot fi anulate prin- 
tr-o instruire sistematică, în scopul 
perfecţionării pronunțării. Cultivarea 
rostirii ar trebui să constituie pentru 
fiecare vorbitor al limbii noastre, în 
egală măsură, o problemă de etică 
şi de estetică. E o lipsă de politeţe 
să pui la încercare urechea, mintea, 
inteligența interlocutorului printr-o 
rostire neinteligibilă. 

4. Limba unitară, frumoasă 
şi nuanţată se făureşte nu doar de 
scriitori, de poeţi şi de actori, ci de 
întreaga colectivitate a celor care îşi 
exprimă gândurile, ideile, sentimen- 
tele în cuvinte rostite. 

In cele din urmă, rămânem cu 
satisfacția că specificul graiului lo- 
cal nu constituie deloc obstacole în 


procesul comunicării. Dimpotrivă, ne 
oferă şansa de a identifica şi partea 
de ţară a provenienţei intrelocutorului. 
Personal, încerc o mare satisfacţie 
atunci când interlocutorii mei mă 
întreabă direct, de unde sunt, de loc, 
din Ardeal. Oricum, citându-l pe poe- 
tul nemuritor, ştim că “limba noastră-i 
o comoară (...) pe moşie revărsată”. 
lar această moşie se întinde pe tot 
pământul ţării între hotarele ei fireşti. 
Cei care se răsfață comunicând 
prin intermediul ei, de-s moldoveni, 
de-s ardeleni sau bănăţeni, de-s 
dobrogeni sau olteni, de viețuiesc 
dincolo de hotarele ţării se simt uniţi 
prin limba lor comună, unitară, care, 
vorba poetului, e “un şirag de piatră 
rară”, e “numai cântec”, e “foc ce 
arde”, e “graiul pâinii”... Şi cine nu 
se emoţionează ştiind că cel care a 
creat aceste metafore nepieritoare 
s-a născut şi a învăţat limba pe care a 
învăluit-o în versuri nemuritoare aco- 
lo, în acea parte de Ţară, de unde, de 
un deceniu şi mai bine, primim veşti 
despre “creşterea limbii româneşti 
şi-a patriei cinstire”! 


NOTE 


1 A se vedea, în acest sens: Fulvia 
Ciobanu, Lidia Sfârlea, Cum scriem, 
cum pronunţăm corect, Editura Şhtiinţi- 
fică, Bucureşti, 1970, p. 85-87. 

2 În legătură cu definirea concepte- 
lor de dicţiune şi pronunțare, a se vedea: 
Lidia Sfârlea, Pronunţia românească 
literară — stilul scenic. Editura Acade- 
miei R.S. România, Bucureşti 1970, p. 16. 

şi Farmacie “N. Testemiţeanu” 


ISTORIE ŞI REALITATE 
IN UTILIZAREA 
TERMINOLOGIEI 
MEDICALE 


În cei 10 ani ce s-au scurs de la 
fondare, prestigioasa revistă “Limba Ro- 
mână” a promovat cu multă consecvență 
adevărul ştiinţific şi istoric despre “casa 
fiinţei noastre”, devenind astfel o carte 
de vizită şi de suflet, un instrument de 
instruire, o busolă în orientarea istorică 
şi filologică. 

Articolul de faţă, care are drept 
scop cercetarea şi utilizarea terminologiei 
medicale româneşti, vine să confirme 
încă o dată că ştiinţa medicală trăieşte “în 
familia unei singure limbi — limba română” 
(Gr. Vieru). 

De la răpirea, în 1812, a Basa- 
rabiei, apoi după ocuparea teritoriului 
ei în 1940, 1944 şi formarea Republicii 
Sovietice Socialiste Moldoveneşti, şti- 
inţa medicală, asistenţa sanitară, ca şi 
cultura naţională în general au fost sub 
presiunea dictatorială a regimului tota- 
litar, având drept obiectiv rusificarea şi 
deznaţionalizarea poporului român din 
Basarabia. Controlul exercitat de ideo- 
logii bolşevici timp de peste 50 de ani, 
impunerea forțată a limbii ruse în toate 
domeniile de activitate umană ş.a. au 
împiedicat dezvoltarea ştiinţei şi culturii 
naţionale. 


Disciplinele universitare se predau 
numai în limba rusă. Rezultatele ştiinţifice 
obţinute se materializau în studii, cărti, 
culegeri, broşuri etc. care se scriau şi se 
publicau numai în rusește. 

În acest context, fireşte, nu putem 
vorbi nici de utilizarea unei terminologii 
medicale literare româneşti. Cu atât mai 
mult cu cât politica de stat în selectarea 
cadrelor susţinea şi proteja “specialiştii” 
trimişi din Rusia. 

Astfel, ştiinţa medicală, termino- 
logia medicală literară românească din 
Republica Moldova după al doilea război 
mondial a funcţionat având la bază, în 
majoritatea cazurilor, calchierile, împru- 
muturile lexicale şi gramaticale directe 
din limba rusă. 

La Institutul de Medicină din Chi- 
şinău, fondat în 1945, se preda numai 
în limba rusă, deoarece şefii celor 27 de 
catedre erau veniţi din diferite colţuri ale 
Federaţiei Ruse. 

Referindu-ne la problema termi- 
nologiei în Basarabia, vom menţiona 
următoarele etape distincte: 

a) 1917-1940 — perioada în care 
la 2.XII. 1917 Sfatul Ţării proclamă Re- 
publica Democratică Moldovenească, 
la 24 ianuarie 1918 — independenţa ei, 
mai apoi, la 27 martie 1918 — unirea cu 
Patria-mamă - România. Basarabia se 
integrează în viaţa politică, economică şi 
culturală a României întregite. Probleme- 
le sănătăţii publice devin obiect de discuţii 
în structurile statale. Medicii români din 
Bucureşti, laşi, Suceava etc. desfăşoară 
o intensă activitate în organizarea servi- 
ciilor şi asistenţei medicale din Basarabia. 
Se reanimează viaţa ştiinţifică medicală. 
Limbajul medical românesc începe să fie 
utilizat în învăţământ şi în viaţa cotidiană 
din Basarabia. 

În această perioadă alfabetul latin a 
fost introdus chiar şi în Transnistria (1932- 
1933). În anul 1935, la Tiraspol, apare pri- 
mul dicţionar rus-moldovenesc de termeni 
medicali în care partea moldovenească, în 
grafie latină, include 8000 de termeni. Din 
cauza românizării lexicului terminologic, 
autorul dicționarului a fost declarat duşman 
al poporului, iar opera lui — “antinaţională, 
neînţeleasă de tot poporul, destinată 
numai pentru o ceată de “sacerdoţi în 
medicină” (“cucica jreţov mediţini”). 

b) Formarea, în 1940, a R.S.S.M. 
şi perioada de după al doilea război 

mondial 1945-1989. În 1945 se deschide 
Institutul de Medicină; în 1949 — Filiala 
Moldovenească a A.Ş. a U.R.S.S.; în 
1955 — Spitalul Clinic Republican pentru 
Copii; în 1961 — Academia de Ştiinţe a 
R.M. Anul 1989 marchează o cotitură 
istorică: sunt legiferate alfabetul latin, 
limba română ca limbă de stat; în 1991 
este adoptată Declaraţia despre inde- 
pendenţa şi suveranitatea Republicii 
Moldova. 

Constrângerile ideologice de până 
la 1989 au fost fatale pentru viaţa spiri- 
tuală şi ştiinţifică a Republicii Moldova, 
inclusiv în medicină şi limbaj medical. 
Vorbind de funcţionarea şi utilizarea 
terminologiei medicale din această pe- 
rioadă, am putea menţiona următoarele: 
1) în limba română, supusă rusificării 
permanente, au pătruns o mulţime de 
termeni medicali ruseşti: raizdrav, tra- 
vpunct, bol'niţă, tubdispanser, lohancă, 
chişecinic, oraşenie (chişecinica), ponos, 
malocrovie, medsestra, crovozlianie, 
selezioncă, pecioncă, pocică, vospalenie 
(liogkih), ghimatomă, iazvâ, perelivanie 
(crovi) etc.; 2) pentru a fi, chipurile, mai 
aproape de limba poporului, pseudoin- 
telectualii şi medicii mancurţi utilizau 
termeni dialectali moldoveneşti de tipul: 
maiură, jighiri, obrinteală, pânce, cufire- 
ală, treapăt (diaree), mat, bancă “ventu- 
ză”, rărunchi, oftigă, cihotcă, gălbănări, 
guşă “glanda tiroidă”, grijă “hernie”, 3) 
s-au tradus în română unele cuvinte şi 
îmbinări de cuvinte fără a fi termeni me- 
dicali: are apă în pânce (hidropizie), apă 
necurată (pură), beşica udului, pânce 
înflat (balonat), obştea crucii roşii, iasli 
(creşă) etc.; 4) deşi mai rar, dar au fost 
utilizaţi şi termeni ştiinţifici având la bază 
elementele terminologice internaţionale 
(rădăcini, prefixe, sufixe) greco-latine: 
gastroscopie, terapie, anestezie, ane- 
mie, pediatrie, patologie, scleroză, sto- 
matologie, anatomie, farmacologie etc. 

În anii de după război erau foarte 
puţine cărţi şi studii de medicină în limba 
“moldovenească”. În 1946, de exemplu, 
au fost publicate două broşuri (traduse din 
ruseşte): Tifosul recurent şi lupta împo- 
triva lui de S. Blinkin şi Despre primejdia 
avortului de B. Arhanghelski. În 1948 
B. Sidel'şcikov publică Transmiţătorii 
tifosului exantematic şi recurent; în 
1949 văd lumina tiparului: Dizenteria la 
copii de B. Arhanghelski şi o altă ediţie 
a primei lui cărţi de 24 p.; în 1952 este 


publicat volumul Vaccinările preventive 
împotriva tuberculozei de E. Sorokin. 
Şi cam atât. 

În anii 70-80, medicii încep să-şi 
dea seama că nu se poate face carte 
în medicină cu o terminologie dialectală 
sau calchiată după limba rusă. Se pun 
în circulaţie şi termeni medicali ştiinţifici 
adecvaţi de tipul: traumatism (dar uneori — 
travmatizm), piodermite, boala lui Botkin, 
tonzilite (cronice şi acute), pneumonie 
(dar şi pnevmonie), (boli) alergice, trans- 
fuzie (a sângelui), (boli) contagioase, rect, 
bruceloză, cistită (dar şi chistit) etc., etc. 

După 1989 s-a creat o nouă reali- 
tate şi mentalitate lingvistică, bazată pe 
adevărul ştiinţific şi istoric, pe moştenirea 
medicală şi lingvistică românească, s-au 
activizat cercetările ştiinţifice medicale 
şi, ca urmare, s-a reluat utilizarea şi 
funcţionarea unei terminologii medicale 
adecvate. 


kkk 


Terminologia limbii române în ge- 
neral îşi ia începutul în sec. XVII-XVIII, 
sunt editate primele gramatici şi primele 
lucrări lexicografice. Apariţia terminologiei 
ştiinţifice româneşti este legată de numele 
ilustrului savant şi om politic D. Cantemir, 
care a creat în 1705 primul model de 
dicţionar explicativ — o anexă la romanul 
său Istoria ieroglifică. În acest dicţionar 
sunt explicaţi 280 de termeni ce se referă 
la diferite sfere: social-politică, militară, 
filozofică, diplomatică, financiară, dar şi 
botanică, anatomică, farmaceutică. 

Enciclopedistul şi scriitorul Gh. 
Asachi s-a ocupat îndeaproape de 
problema terminologiei, creând prima 
enciclopedie românească Lexicon de 
conversaţie, fiind în acelaşi timp şi au- 
torul a şapte dicţionare explicative-anexe. 

Astfel, Gh. Asachi a contribuit şi 
la dezvoltarea terminologiei biologice, 
geografice, zoologice, juridice, filozofice, 
medicale. 

Un rol deosebit în dezvoltarea, re- 
glementarea şi stabilizarea terminologiei 
botanice şi medicale l-a jucat Societatea 
medicilor naturalişti creată în 1883, 
avându-i ca fondatori pe |. Cihac, T. Sta- 
mati, V. Vârnav. |. Cihac era responsabil 
de reglementarea terminologiei medicale 
şi botanice; T. Stamati — de terminologia 
fizică, chimică, astronomică, iar V. Vâr- 

nav — de terminologia medicală şi fiziogra- 
fie. În 1856 se înfiinţează “Şcoala Naţio- 
nală de Medicină şi Farmacie” având ca 
profesori pe Gh. Polizu, P. Protici, E. Se- 
verin, A. Marin etc. În felul acesta în sec. 
al XIX-lea, paralel cu stabilirea normelor 
literare ale limbii române, s-au cimentat 
şi bazele sistemelor terminologice ale 
diferitelor domenii ştiinţifice: botanică, 
anatomie, fiziologie, medicină generală, 
fizică, filozofie, geografie, lingvistică, teh- 
nică ş.a. La baza unificării şi normalizării 
sistemelor terminologice erau puse două 
principii — principiul internaţionalizării şi 
cel al utilizării lexicului autohton, strămo- 
şesc, indigen. Modelele au fost selectate, 
în primul rând, din limbile franceză şi itali- 
ană. Desigur, dicţionare terminologice în 
această perioadă aproape că nu existau. 
De cele mai multe ori termenii noi erau 
explicaţi în textul respectiv sau în presa 
periodică. 


kkk 


Specialiştii au înregistrat în vocabu- 
larul medical peste 150 de mii de termeni. 
Terminologia anatomică (~ 92%) este 
cu preponderență de origine latină, cea 
clinică (= 90%) — de origine greacă. De 
exemplu, termenul anatomie provine din 
cuvântul grecesc ana +tome, (a diseca), 
adică studiază structura organelor omului 
prin metoda disecării; 

fiziologie — din grecescul physis 
“natură” şi logos “ştiinţă” — studiază sis- 
temele funcţionale ale organelor, mai ales 
ale celui nervos; 

histologie — din grecescul histos 
“țesut” — studiază țesuturile organice, 
celulele şi structura lor microscopică. 

Terminologia medicală actuală 
include o varietate imensă de termeni 
(inclusiv termeni compuşi) care sunt niş- 
te formaţii lexico-morfologice de origine 
diferită: 

avitaminoză < grec. a negatie şi lat. 
vita — viaţă + suf. -oz(ă); 

azotemie < fr. azote şi gr. haema 
sânge — retenţie în sânge a substanțelor 
azotice; 

apendectomie < lat. appendix, cis 
şi gr. ectome — excizie, extirpare; 

balneologie < lat. balneum — baie 
şi gr. logos — ştiinţă, învăţătură; 

vasotomie < lat. vas, vasis-, vas şi 
gr. tome — incizie, disecare. 


În felul acesta, e firesc să vorbim 
şi de unele principii şi căi de formare a 
terminologiei medicale în limba română. 
S-a menţionat deja că sursele de bază 
ale terminologiei medicale sunt limbile 
clasice — greacă şi latină. E vorba de 
majoritatea termenilor anatomici, histo- 
logici, clinici, fiziologici, farmaceutici care 
contribuie la formarea termenilor medicali. 
Astfel, grecescul aden, adenos “glandă” 
a servit ca bază de formare a multor 
termeni de tipul: adenom, adenoid, ade- 
nopatie, adenocarcinom, adenofibrom, 
adenotomie ş.a. 

De origine latină sunt: arteră, astm, 
claviculă, duoden, febră, ficat, fistulă, 
hernie, nerv, pancreas, pleură, puls, 
tuse, limfă. 

Din cei aproximativ 100 de termeni 
privind corpul uman, 92 sunt de origine 
latină şi au corespondente în limbile 
romanice. 

De origine greacă sunt termenii: 
apofiză, diabet, diastolă, eczemă, simp- 
tom, spasm, splină, trahee, traumă, iris, 
carie, hepatită (gr. hepat, hepatos “ficat”), 
colecistită — grecescul chole “fiere, bilă” 
+ cystis “vezică”. 

Un rol important în determinarea şi 
formarea sensului unui termen medical îl 
au elementele morfo-semantice precum 
şi cele sufixale, prefixele cu valori termi- 
nologice. 

Astfel, sufixul gr. -oma apare în 
componenţa termenilor care denumesc 
diferite tumori benigne sau maligne: 
adenom, carcinom, epiteliom, hepatom, 
lipom, nevrom etc.; -patie (gr. pathos) su- 
ferință, boală — nefropatie, pneumopatie; 
intervenţiile chirurgicale sunt redate prin 
radicalul -tomie (gr. tome) tăiere, disecare 
- laparatomie, osteotomie, spondilotomie 
(spondilos “vertebră”) ş.a. Sufixoidul -ec- 
tomie (gr. ektome) intră în componenţa 
denumirilor privind extirparea anumitor 
organe: nefrectomie (extirparea rini- 
chiului), apendicectomie, histerectomie, 
colecistectomie ş.a. 

Sufixoidul -scopie formează ter- 
meni cu sensul examinare, cercetare, ob- 
servare cu ajutorul anumitor instrumente 
sau aparate: /aringoscopie, rinoscopie, 
esofagoscopie, bronhoscopie, oftalmo- 
scopie, rectoscopie, cistoscopie. 

Prefixul a (an) — “lipsă, absenţă” 
formează o serie de termeni de tipul: 
aritmie, atrofie, anorexie, anemie, anurie, 

anoxibioză “viaţa microorganismelor fără 
oxigen”, anadipsie “sete exagerată”; pre- 
fixul dys- (dis-) participă la formarea unor 
astfel de termeni ca: distrofie “dereglarea 
alimentaţiei”, displazie, dispnee “greu- 
tate în respiraţie”; prefixoidul endo- (gr. 
endon-) “intern, interior” formează ter- 
meni ca endocrin, endocard “membrană 
internă a inimii”, endarteră; prefixoidul 
grecesc cardi- (kardia-) este un compo- 
nent al termenilor ce se referă la inimă: 
cardiopatie, cardioscleroză, cardiologie, 
cardioscopie, cardiogramă, cardiovascu- 
lar, cardiografie ş.a. 

S-a constatat un fenomen destul 
de interesant în formarea unor termeni. 
Dacă procesul inflamatoric afectează, 
de exemplu, membrana (tunica, înveli- 
şul) organului respectiv, termenul clinic 
include în sine prefixul peri- “aproape, 
în apropiere”: perihepatită, pericardită, 
peritonită. Dacă procesul inflamatoric 
afectează țesutul celular din jurul unui 
organ, termenul clinic include prefixul 
para- “alături, lângă”: paranetrită “in- 
flamarea tesutului celular perirenal”, 
paratiroidă, parasimpatie, parafimoză, 
paramedical. Sufixul -in serveşte la 
formarea unor denumiri de preparate far- 
maceutice: papaverină (papaver “mac”), 
anatoxină, pantocrină (rus. panti “coarne 
de cerb”), aspirină, insulină, antipirină 
etc. Cu sufixul -o/ se formează preparate 
farmaceutice de tipul: mentol (gr. Mentha 
“mentă”), biseptol (gr. sepsis “putrefac- 
tie”), metindol, manitol, manistol. 

O serie de termeni medicali, în 
special denumiri de medicamente, au la 
bază anumite substantive greceşti. Astfel, 
câteva zeci de medicamente (antibiotice) 
s-au format de la denumirea greacă my- 
kes- (mykos) “ciupercă” (în limba română 
sufixoidul -micină): eritromicină, mono- 
micină, streptomicină, oleandomicină, 
albomicină etc. Tot pe baza cuvântului 
- mykos şi suf. -oz(ă) s-au format în limba 
română o serie de denumiri de maladii, 
provocate de ciuperci: micoză, otomicoză, 
faringomicoză etc. 

Denumirile unor organisme vegeta- 
le sau animale au contribuit la formarea 
denumirilor diverselor medicamente. 
Elocvent în această direcţie este apariţia 
şi răspândirea termenului penicilină (cu 
derivatele lui), termen creat în 1929 de 
către bacteriologul englez Alexandre 
Fleming, care a botezat substanţa secre- 


tată de un mucegai — penicilină, termen 
format de la lat. penicilinum, un diminutiv 
din peniculus (burete), unde elementul 
terminologic cilin(ă), fiind explicat ca un 
sufixoid, a contribuit la formarea şi a altor 
preparate antibiotice cum ar fi ampicilină, 
bicilină, oxacilină, meticilină etc. 

În limbajul medical unii termeni au 
fost creaţi pornind de la diferite metafore, 
analogii, de la forma sau funcţia terme- 
nului. Aşa, de exemplu, termenul cancer 
(din gr. karkinos) e format (încă din tim- 
purile vechi) prin analogie — asemănarea 
externă a cancerului glandei mamare 
(la femei) cu racul de râu. Este cazul să 
menţionăm că unii termeni au o explicaţie, 
să zicem, istorică. Semnificativ, în acest 
sens, este termenul operaţia cezariană 
(sectio caesarea). În dicţionare termenul 
se etimologizează din latinescul Caesar 
— titlu ce se dădea împăraţilor romani. 
Există şi o altă explicaţie. Adjectivul cae- 
sarea provine de la verbul latin caedere 
(caedo, cecidi, caesum, caedere) — a tăia, 
a spinteca şi sectio care înseamnă tot tă- 
iere, în traducere obținându-se tautologia 
“disecţie, disecarea tăieturii”. În afara de 
aceasta, romanii înțelegeau prin cuvântul 
caedegre — un omor, ucidere, dar nu pu- 
tem admite că ei ar fi folosit acest cuvânt 
şi pentru salvarea copilului, fătului. Apa- 
riţia cuvântului cezar (caesar) îşi găseşte 
explicaţia în legenda binecunoscută, care 
spune că numai datorită acestei operaţii 
a apărut pe lume marele conducător de 
oşti — lulius Cezar. 

Există termeni care s-au format 
de la numele unor personalităţi-savanţi. 
Este cunoscut tuberculul lui Assaky sau 
operaţia lui Assaky. Doctorul Assaky 
(1855-1899), nepotul scriitorului Gh. 
Asachi, a fost primul profesor de chirurgie 
la facultatea de medicină din Bucureşti. 
E vorba despre o originală tehnică ope- 
ratorie neurochirurgicală, prezentată în 
teza sa de doctorat susţinută la Paris (De 
suture desnerfs a distance). 

O serie de termeni sunt împru- 
mutaţi din alte limbi. Astfel, substantivul 
stres, stresuri provine din limba engleză. 
În biologie şi medicină stres indică o re- 
acţie a organismului spre autoconservare 
-spre a fi, a exista, a fiinţa. În psihologie, 
în sociologie, în limba română stres are 
şi sensul de stare de maladie, stare bol- 
năvicioasă, tensiune nervoasă care are 
un efect distructiv asupra organismului 

uman (situaţie de stres) şi este produs 
de mediul ambiant, de o anumită situaţie 
în care se află persoana dată. 

Deşi succesele medicinei ştiinţifice 
sunt evidente, nu şi-a pierdut importan- 
ţa până astăzi nici medicina populară. 
Anume aici constatăm apariţia sinonimiei 
terminologice. lată doar unele sinonime: 
albeaţă (popular), termenul ştiinţific fiind 
leucom (gr. leukos “alb”);, tusă măgă- 
rească, în medicina ştiinţifică — tuse 
convulsivă sau tuse spasmodică,; brâncă, 
orbalţ — erizipel; gălbinare (gălbănări) — 
icter; leşin — lipotimie; treapăd — diaree. 

Sinonimia apare şi datorită originii 
radicalului etimologic grec sau latin: ne- 
fritic — renal; gastric — stomacal; stomato- 
log — dentist; colpită — vaginită; spasm — 
convulsie; histerotonie — cezarotomie; 
mieloză — leucemie; epifiză — glandă 
pineală; medic de ochi — oculist, oftalmo- 
log; medic de dinţi — dentist, stomatolog; 
medic de copii — pediatru etc. 

În terminologia farmaceutică sino- 
nimia termenilor apare mai rar, deoarece 
preparatele farmaceutice solicită precizie 
maximă, căci cea mai mică greşeală în 
compoziţie sau în denumire poate avea 
consecinţe grave. 


* kk 


Pentru a stabili specificul terminolo- 
gic trebuie să se țină cont de următoarele 
principii: actualitatea termenului, utilitatea 
(sau oportunitatea) lui şi analogia. 

Principiul actualităţii are în vedere 
productivitatea mijloacelor şi formatiilor ce 
redau anumite sensuri noi sau tradiţionale 
şi participă la crearea termenilor respec- 
tivi. Aşa, de exemplu, în tehnică formantul 
super- (supra) este destul de productiv şi 
ia parte la alcătuirea unor serii de termeni: 
supercentrifugă, supersonic, suprareac- 
ție, suprapresiune, supraputere etc. Tot 
astfel sunt şi formanţii -scop, -scopie, 
-terapie în terminologia medicală: bron- 
hoscop -— bronhoscopie, gastroscop — 
gastroscopie, rinoscop — rinoscopie, 
laringoscop — laringoscopie, fizioterapie, 
ampeloterapie, radioterapie, aeroterapie, 
reflexoterapie, electroterapie etc. 

Conform principiului utilității (opor- 
tunităţii) la formarea termenilor se folo- 
sesc anumite mijloace sau modele opti- 
male, care semantic sunt mai expresive 
şi mai economice. E vorba de abrevieri. 


Aparatul FFI (YVC) — aparat de frecvenţă 
foarte înaltă; GS — generator. 

Denumirile fibrelor sintetice, de 
exemplu, se compun cu ajutorul forman- 
tului -an: letilan, melan etc. 

Principiul analogiei este aplicat 
atunci când se face o distincţie netă între 
diferite funcţii ale limbii. În limbajul ştiin- 
tific, analogia, repetarea analogiei joacă 
un rol extrem de important, deoarece se 
ştie că pe baza ei s-au format o serie de 
termeni de tipul: laser, maser, autobuz, 
aerobuz, televizor, dar şi teplovizor (pen- 
tru determinarea teplogramelor în diferite 
părţi ale corpului uman). Tot prin analogie 
s-au format şi termenii: barometru, mono- 
metru, benzometru, lacometru, aerometru 
ş.a. cu elementul -metru. O serie de 
termeni s-au format cu postpozitivul -te- 
rapie: oxigenoterapie, logopedoterapie, 
hipoterapie, insulinoterapie etc., despre 
care s-a vorbit mai sus. Aşadar, termenul 
trebuie să aibă un conţinut exact, concis, 
să nu depindă de context, să nu fie poli- 
semantic, să nu aibă sinonime. 


* kk 


Un rol deosebit în utilizarea şi 
funcționarea adecvată a terminologiei 
ştiinţifice medicale o au presa periodică, 
emisiunile radiofonice şi televizate. Unii 
termeni se întâmplă să fie folosiţi inadec- 
vat: boală-maladie-afecţiune; pacient-bol- 
nav; medicament-remediu-leac (leacuri)- 
doftorii; medic-doctor-vrăciuitor etc. 

Cuvântul boală, care indică un 
proces patologic ce afectează întreg 
organismul uman, e utilizat mai mult în 
limbajul oral, curent, fiind vorba de orice 
alterare a stării de sănătate. În limbajul 
medical boală e un ansamblu de fenome- 
ne anormale, fizice sau psihice acompani- 
ate de modificări patologice (funcţionale, 
biochimice, morfologice etc.). 

Până astăzi nu există o distincţie 
semantică clară şi universal admisă între 
cuvântul boală şi sinonimele sale: afectiu- 
ne, entitate morbidă, sindrom şi maladie. 
Laureatul Premiului Nobel Gh. Palade 
susţine că bolile sunt bazic rezultatul unor 
malfuncţii celulare cumulate. 

Maladie e un termen livresc venit 
din limba franceză şi indică un proces pa- 
tologic care afectează organismul, dar se 
referă mai mult la boli concrete: maladie 
albastră, adică cianoză — o coloraţie al- 

băstrie a pielii apărută datorită unei tulbu- 
rări în circulaţia sângelui (hematoză) etc. 

Afecţiune indică o stare patologică 
a unui organ sau a unui sistem concret 
de maladii (cardiovascular, a stomacului, 
a intestinelor etc.), dar în contextul “să 
prevenim afecțiunea e mai uşor decât 
să o tratăm” (“Mesagerul”), termenul 
afecţiune redă un proces patologic ce 
afectează întreg organismul şi, prin ur- 
mare, mai potrivit e termenul boală (să 
prevenim boala). 

În cuplul de cuvinte bo/nav-pacient, 
lexemul bolnav indică o persoană sufe- 
rindă de o boală cronică, care e mereu la 
evidenţa medicului în spital, policlinică, 
iar cuvântul pacient e o persoană care 
este supusă unui examen medical şi 
ulterior unui tratament. În latină cuvântul 
patientis avea sensul “capabil să suporte 
ceva, rezistent, răbdător” ce corespunde 
întrucâtva sensului indicat. În propoziţia 
“pacientul a fost transferat în altă secţie” 
(“Vocea Poporului”), termenul pacient 
pare a fi utilizat neadecvat. Ar fi mai po- 
trivit “bolnavur' a fost transferat. 

Există anumite diferențieri lexico- 
semantice şi la utilizarea termenilor: me- 
dic, doctor, vrăciuitor (vraci), medicator, 
tămăduitor. 

Medic şi doctor sunt termeni ce in- 
dică o persoană cu studii superioare care 
profesează medicina. Cu toate acestea 
termenul medic include şi sensul de “stu- 
dii superioare medicale de specialitate”, 
adică e vorba de un medic-specialist: 
infecţionist, oftalmolog, dermatolog, car- 
diolog, neuropatolog etc. 

Astfel lingviştii, savanţii-medici, 
ziariştii, scriitorii etc. sunt implicaţi în 
opera de perfecţionare a instrumentarului 
lingvistic de implementare, utilizare şi 
cultivare a terminologiei medicale literare. 

“TRANSNISTRIA A FOST 
CREATĂ ÎN SCOPURI 
DIVERSIONISTE 

ŞI DE ŞANTAJ 

LA ADRESA BASARABIEI, 
i TOCMAI PENTRU 
A ÎMPIEDICA APROPIEREA 
ACESTEIA DE ROMÂNIA!” 


„INTERVIU 

CU DL DAVID CAMPEANU, 
ISTORIC, ANALIST POLITIC 
IN PROBLEMA BASARABIEI 


— Domnule Câmpeanu, aş 
dori să ne oprim mai întâi asupra 
problemei transnistrene şi asupra 
dificultăţilor create Republicii Mol- 
dova prin declanşarea conflictului 
din această zonă. Vă rog să facem 
pentru început o precizare: ce în- 
seamnă Transnistria? 

- Transnistria... Nu ştiu dacă 
putem face un istoric sau dacă putem 
merge prea departe în trecutul ei, 
Transnistria fiind o fâşie de pământ 
cu o istorie recentă, dacă putem spu- 
ne aşa, în accepțiunea actuală. Mă 
refer la Transnistria ca “organizare 
statală”. E vorba de Republica Moldo- 
venească Nistreană. Aşa se numeşte 
regiunea “oficial”: R.M.N. Deci, este o 
fâşie de pământ care se întinde de-a 
lungul Nistrului, pe cea mai mare 
parte a graniţei Republicii Moldova 
cu Ucraina. Are o populaţie de circa 
600.000 de locuitori, dintre care cei 
mai mulţi sunt ruşi şi ucraineni, iar 
în jur de 40 la sută sunt români — 
populaţie autohtonă — moldoveni, 
după cum se autointitulează ei. Deci, 
nu putem merge prea departe cu 
Transnistria în istorie, întrucât ideea 
de “formaţiune statală” a acestui 
teritoriu a apărut în anul 1990, odată 
cu transformările care au avut loc în 
R.S.S. Moldova (Basarabia — D. C.). 
Ne referim la declanşarea mişcării 
de eliberare naţională, la adoptarea 


legislaţiei lingvistice — respectiv re- 
venirea la alfabetul latin în locul celui 
chirilic. Din acel moment începe să se 
contureze o mişcare separatistă în 
stânga Nistrului, iar cauzele invocate 
de iniţiatorii creării acestei formaţiuni 
statale nerecunoscute sunt două: le- 
gislaţia lingvistică şi pericolul revenirii 
Basarabiei la Patria-Mamă. 

Conflictul care a luat naştere 
de aici nu a avut un caracter etnic, 
ci unul exclusiv politic: este vorba de 
mişcarea naţională din Basarabia, 
care luase amploare, şi temerea Mos- 
covei că Basarabia va putea reveni 
la România, mişcarea separatistă 
dezvoltându-se cu sprijinul direct al 
Moscovei şi al Armatei a 14-a, staţi- 
onată în stânga Nistrului. 

Afost declanşat conflictul militar 
şi a fost susţinută crearea Transnistri- 
ei, ca un fel de stat-tampon, dar mai 
mult cu scopuri diversioniste şi de 
şantaj la adresa Basarabiei, tocmai 
pentru a împiedica apropierea aces- 
teia de România. Prin urmare, nu se 
poate vorbi de un grup etnic împotriva 
altui grup etnic, ci de o confruntare 
practic făţişă între Rusia (aflată într- 
un moment de slăbiciune şi derută, 
după destrămarea Uniunii Sovietice 
între 1991-1992) şi Basarabia, care 
cunoştea o mişcare de renaştere 
naţională în plin avânt. 

— Ce reprezintă Transnistria 
pentru Republica Moldova? 

— Pentru Republica Moldova 
Transnistria are o importanţă deose- 
bită, deoarece, dacă privim problema 
doar din punct de vedere economic, 
constatăm faptul că autorităţile sovie- 
tice au concentrat aici o mare parte 
din potenţialul economic al R.S.S. 
Moldova (aproximativ 40 la sută). 
Tiraspolul este un nod de cale ferată 
foarte important. Cea mai mare parte 
a legăturilor Republicii Moldova cu 
Federaţia Rusă, Ucraina şi republicile 
din Caucaz se fac prin acest punct. 
Este şi un nod de drumuri rutiere care 
trec prin Tighina-Tiraspol şi de acolo 
mai departe. Tot în stânga Nistrului 
se află şi o mare parte a sistemului 
energetic al Republicii Moldova. 

— Unii istorici români au susţi- 
nut ideea conform căreia în Trans- 
nistria a avut loc, de fapt, un război 
nedeclarat oficial între Federaţia 
Rusă şi Republica Moldova pentru 
controlul unei zone strategice. 

— Într-adevăr, nu există o de- 
claraţie de război. Conflictul a plecat 
de la nişte provocări. Astfel de situaţii 
sunt bine cunoscute în istorie. Chiar şi 
în al doilea război mondial, Germania 
hitleristă a înscenat unele provocări la 
graniţele unor state din Europa Cen- 
trală, motiv ce “justifică” intervenţia 
militară şi ocuparea acestora. 

Provocările organizate de for- 
tele separatiste transnistrene au fost 
sprijinite de Moscova, prin interme- 
diul armatei a 14-a, care staţiona şi 
staţionează acolo şi astăzi, ajutate 
de cazaci şi, practic, în felul acesta 
s-a putut declanşa războiul. Or, eve- 
nimentele derulate în această zonă 
pot fi calificate drept război în toată 
regula. În consecinţă, a fost creată 
Republica Moldovenească Nistreană, 
care serveşte de minune intereselor 
Federaţiei Ruse. Astfel, prin crea- 
rea Transnistriei ca stat-fantomă în 
această zonă se urmăreşte practic 
controlul asupra Republicii Moldova, 
a gurilor Dunării şi, dacă privim mai 
departe, asupra Balcanilor. 

Pe de altă parte, să nu uităm 
faptul că Transnistria face parte din- 
tr-un “cordon sanitar” al Federaţiei 
Ruse ce mai include Kaliningradul şi 
Simferopolul (Crimeea), prin care se 
asigură protecţia Rusiei, în contextul 
în care NATO se apropie tot mai mult 
de graniţele ei. 

— Mulţi veterani basarabeni 
ai războiului din Transnistria au 
acuzat conducerea de la Chişinău, 
de la acea dată, de ezitare şi decizii 
contradictorii. A existat acest feno- 
men şi dacă da, atunci ce factori 
l-au generat? 

— Putem spune că războiul din 
1992, care, practic, s-a declanşat la 
începutul lui martie şi a durat până 
la începutul lunii iulie, încheiat prin 
convenţia Elţân-Snegur, a fost un răz- 


boi foarte ciudat. Republica Moldova 
nu avea constituite în acel moment 
forţele armate. La război au participat 
trupe ale Ministerului de Interne, dar 
ponderea au avut-o voluntarii, adică 
oamenii simpli, obişnuiţi, care s-au 
înrolat pentru a apăra integritatea 
Republicii Moldova. Deci, neexistând 
o armată, sigur că s-au semnalat tot 
felul de stângăcii şi decizii eronate în 
perioada ostilităţilor, aşa explicându- 
se şi faptul că, pe lângă teritoriul din 
stânga Nistrului, aşa-numita R.M.N., 
Moldova a pierdut şi localităţi din 
dreapta Nistrului, care se află şi azi 
sub autoritatea administraţiei separa- 
tiste şi nu sub jurisdicţia Chişinăului. 
Mă refer aici la un oraş foarte impor- 
tant — Tighina (Bender), unde autori- 
tăţile de la Chişinău n-au jurisdicție 
şi nu pot intra. Recent, preşedintele 
Republicii Moldova, Vladimir Voronin, 
a proiectat să se deplaseze la Tighi- 
na, la o comemorare, mă refer la o 
dată foarte apropiată — 19 iulie 2001. 
El însă a fost împiedicat să pătrundă 
în oraş de către autorităţile separa- 
tiste, deci nu a putut să meargă la o 
adunare de comemorare a victimelor 
căzute pentru apărarea integrităţii 
teritoriale a Republicii Moldova, pe 
un teritoriu considerat ca aparţinând 
Republicii Moldova. Închipuiţi-vă în ce 
situaţie umilitoare se află autorităţile 
de la Chişinău, în raport cu cele de la 
Tiraspol, în propria lor ţară! 

Lipsa de organizare şi de dota- 
re, a experţilor şi a specialiştilor au 
dus la înfrângerea Republicii Moldova 
în conflictul cu transnistrenii, care 
aveau alături Armata a 14-a rusă 
— bine dotată, cu cadre instruite şi 
care ştiau să “conducă” ostilitățile pe 
câmpul de luptă. 

— In conflictul de pe Nistru au 
pătimit mulţi basarabeni. Unul din- 
tre ei este şi Ilie Ilaşcu, considerat 
adevărat erou. 

— Da, llie Ilaşcu este un erou! El 
a fost unul dintre voluntarii care şi-au 
sacrificat viaţa şi libertatea pentru un 
ideal sfânt: apărarea integrităţii terito- 
riale a Republicii Moldova. llie Ilaşcu 


Starea de veghe 


117 


a fost în primul rând un prizonier de 
război. A devenit un erou pe măsură 
ce a fost condamnat de un tribunal 
nerecunoscut de nimeni şi pe măsură 
ce a fost ţinut în închisorile separatiş- 
tilor timp de nouă ani. 

Dar llie Ilaşcu este un erou 
pentru români, în general, nu pentru 
Republica Moldova, deoarece dacă 
ar fi fost un erou pentru aceasta 
formaţiune statală, preşedinţii şi con- 
ducerea politică a Republicii Moldova 
s-ar fi străduit să-l prezinte ca pe un 
erou, să-l elibereze din închisorile 
din Transnistria şi nu l-ar fi folosit ca 
pe un instrument de luptă politică în 
timpul campaniilor electorale. 

Azi, llie Ilaşcu este uitat în Re- 
publica Moldova, deoarece el este 
sinonim cu idealul unirii, cu revenirea 
Basarabiei la Patria-Mamă, iar în teri- 
toriul din stânga Prutului foarte puţină 
lume apreciază corect, cinstit acest 
lucru. Cea mai mare parte a clasei 
politice din Republica Moldova nu 
este de acord cu ideea unionismului 
şi luptă pe diferite căi pentru a înlătura 
sau îndepărta cât mai mult revenirea 
Basarabiei la România, acest lucru 
fiind considerat un pericol pentru 
existenţa Republicii Moldova ca stat. 
Oamenii care au luptat în războiul 
din Transnistria erau unionişti. Ei 
făceau parte din mişcarea de renaş- 
tere naţională — Frontul Popular din 
Republica Moldova — şi militau pentru 
integritatea teritorială a Basarabiei şi 
revenirea ei la Patria-Mamă. 

Toţi aceşti combatanți au fost ui- 
taţi şi nu se bucură de drepturile care 
ar trebui să li se acorde. Basarabenii 
care şi-au riscat şi sacrificat viaţa 
în anul 1992 sunt desconsideraţi, 
întrucât ar pune “în pericol” existenţa 
Republicii Moldova ca stat. Unionis- 
mul nu e deloc privit cu ochi buni în 
Republica Moldova şi de asta au fost 
uitaţi cei mai mulţi dintre curajoşii 
combatanți. 

Situaţia lor e foarte dificilă: nu 
au case unde să locuiască, n-au 
locuri de muncă, iar cea mai mare 
parte dintre ei trăiesc din ajutoare 


primite de la diferite ONG-uri şi din 
străinătate. 

— Au fost în perioada confilic- 
tului evenimente menite să tensi- 
oneze relaţiile Bucureşti-Chişinău- 
Tiraspol şi în baza cărora separa- 
tiştii transnistreni să insinueze un 
intervenţionism al României? 

— Conflictul a fost declanşat ca 
atare pentru a nu permite Basarabiei 
să se desprindă total, definitiv, de 
Rusia şi să se apropie de România. 
În acest context, bineînţeles că s-au 
organizat în perioada respectivă tot 
felul de diversiuni, provocări, ba chiar 
s-a mers până acolo încât s-a spus 
că o mare parte din voluntari au fost 
pregătiţi pe teritoriul României, în 
tabere speciale. 

- România devenise un fel 
de sperietoare pentru propaganda 
transnistreană. 

— România este în continuare 
o “sperietoare”, îndeosebi pentru 
populaţia rusofonă de acolo, pentru 
că zeci de ani le-a fost inoculată 
ideea că principalul pericol pentru ei 
îl reprezintă România, românismul 
şi unionismul, în general. Şi acum 
lucrurile sunt la fel, n-a dispărut încă 
această psihoză, deşi în Republica 
Moldova se află un guvern comunist 
filorus. Psihoza unionismului a fost o 
monedă foarte bine bătută în timpul 
alegerilor electorale din Republica 
Moldova, în funcţie de împrejurări, 
de diverse partide politice antiromâ- 
neşti. În lupta pentru putere, inclusiv 
actualul Partid al Comuniştilor, care 
a preluat puterea pe cale democra- 
tică, prin alegeri parlamentare libere 
şi într-o manieră foarte categorică, 
foloseşte ideea unionismului, deşi 
într-un mod mai mascat, pentru a ară- 
ta pericolul care îl reprezintă pentru 
Republica Moldova. Din acest con- 
siderent se pledează pentru “limba 
moldovenească” şi pentru scoaterea 
din programele de învăţământ a lim- 
bii române şi a istoriei românilor şi 
introducerea “limbii moldoveneşti” şi 
a “istoriei Moldovei”. 

- Acest proces de revenire a 


118 


Limba Ramnână 


comuniştilor la putere poate fi de 
natură să amelioreze relaţiile dintre 
Chişinău şi Tiraspol? 

— Noile autorităţi care s-au in- 
stalat la putere la 25 februarie 2001 
în Republica Moldova au vehiculat 
foarte mult ideea că vor realiza paşi 
extrem de importanţi în relaţiile cu 
Tiraspolul, în reglementarea politică a 
conflictului — de fapt în definirea unui 
statut al Transnistriei. În acest sens, 
Vladimir Voronin, actualul preşedinte 
al Republicii Moldova, a făcut decla- 
raţii foarte încurajatoare în primele 
luni după preluarea puterii. A fost 
ajutat şi de Moscova, iar eliberarea 
lui Ilie Ilaşcu face parte din acest 
scenariu prin care se dădeau mari 
speranţe de rezolvare a conflictului 
dintre Chişinău şi Tiraspol. Se afirma 
că atâta timp cât la Chişinău au fost 
lideri politici implicaţi în evenimentele 
din '92, problema nu se putea rezol- 
va. De asemenea, se arăta că, odată 
cu venirea comuniştilor, care nu au 
fost implicaţi în conflict — cel puţin 
aşa afirmau ei — evoluţia lucrurilor 
va fi alta, iar liderii din Transnistria, 
Igor Smirnov şi Grigore Mărăcuţa, 
vor avea un alt limbaj şi vor adopta o 
altă atitudine. Evenimentele care au 
urmat au relevat că lucrurile nu stau 
chiar aşa. Dacă s-au realizat unele 
progrese, nu s-au realizat decât pro- 
grese care să apere interesele Trans- 
nistriei şi nu ale Republicii Moldova. 
Mă refer la întâlnirea din 16 mai, cea 
avut loc între Vladimir Voronin şi Igor 
Smirnov şi în timpul căreia au fost 
semnate unele documente bilaterale. 
În cadrul ei, conducerea comunistă 
de la Chişinău a făcut, practic, noi 
cedări, noi compromisuri în favoarea 
Transnistriei. Ideea de a întocmi şi a 
semna documente între două părţi cu 
drepturi egale — Republica Moldova 
şi Republica Moldovenească Nistrea- 
nă — nu face decât să adâncească 
diferenţele şi să delimiteze şi mai 
mult Republica Moldova de R.MN. 
(nerecunoscută de nimeni pe plan in- 
ternaţional!). Întâlnirea de la 20 iunie 
2001 dintre cei doi lideri politici, amin- 


titi mai sus, a confirmat o dată în plus 
acest lucru. Cu această ocazie, Igor 
Smirnov a afirmat ideile susţinute de 
transnistreni încă de la autoproclama- 
rea formaţiunii lor statale: Transnistria 
reprezintă un stat şi nu tratează cu 
Chişinăul decât pe picior de egalitate, 
ca doi subiecţi de drept internaţional, 
iar conflictul nu poate fi rezolvat decât 
prin constituirea unui “stat-comun”, 
respectiv a unei federaţii Republica 
Moldova-Transnistria. Această for- 
mulă a fost lansată, de altfel, de către 
Moscova, prin intermediul ministrului 
său de externe, Evghenii Primakov, 
încă în 1997, fiind inclusă într-un me- 
morandum încheiat la 8 mai, acelaşi 
an, între cele două părţi, ceea ce a 
complicat şi complică în continuare 
relaţiile Chişinău-Tiraspol. 

Aş vrea să accentuez că dife- 
rendul transnistrean nu se va rezolva 
decât în maniera în care doreşte Mos- 
cova şi atunci când va dori aceasta, 
deoarece în spatele R.M.N. trebuie 
văzută Rusia, Transnistria fiind un 
instrument al Moscovei. Acest lucru 
este valabil, indiferent de orientarea 
politică a conducerii Republicii Mol- 
dova: fie că e vorba de forţe demo- 
cratice sau mai puţin democratice, 
filoruse. lată care este, de fapt, cheia 
problemei: soluţia nu trebuie căutată 
nici la Chişinău, nici la Tiraspol, ci la 
Moscova! 

— V-aş propune în continua- 
re să vă referiţi la relaţiile dintre 
România şi Republica Moldova. În 
acest context, spuneţi-mi, vă rog, 
când au fost stabilite primele relaţii 
între cele două state româneşti? 

— Relaţiile oficiale au început 
imediat după recunoaşterea indepen- 
denţei Republicii Moldova de către 
România. România a recunoscut 
independenţa Basarabiei în aceeaşi 
zi în care aceasta şi-a declarat-o: 27 
august 1991. 

- România este primul stat 
care a recunoscut această inde- 
pendenţă. A fost acest lucru o gre- 
şeală tactică din partea României? 

— Privind retrospectiv, mulţi 

oameni, chiar politicieni din Româ- 
nia şi Republica Moldova, spun că 
s-a greşit atunci când statul nostru a 
recunoscut independenţa Basarabiei. 
Inclusiv unii reprezentanţi de frunte ai 
mişcării de renaştere naţională, care 
sunt stabiliţi acum în România şi con- 
stituie un fel de portavoce a ceea ce 
s-a întâmplat în Republica Moldova 
(Leonida Lari, lon Ungureanu, Mircea 
Druc, Nicolae Mătcaş etc.), consideră 
că a fost pierdută o mare ocazie is- 
torică prin recunoaşterea Basarabiei 
ca stat independent. 

Am putea să speculăm mult pe 
această temă, însă trebuie să luăm 
istoria aşa cum este, aşa cum s-au 
desfăşurat evenimentele, nu putem 
opera cu formule gen “dacă nu s-ar 
fi întâmplat, ce-ar fi fost?”. 

Lucrurile au evoluat aşa cum 
au evoluat, iar cei zece ani trecuţi 
de la declararea independenţei R. 
Moldova fac parte din istorie. Nu ştiu 
dacă momentul respectiv era foarte 
favorabil, având în vedere atât trans- 
formările care se petreceau în spaţiul 
sovietic la timpul respectiv, cât şi la 
noi în ţară. Ideea nu cred că a fost 
greşită — recunoaşterea independen- 
tei Republicii Moldova — deoarece 
autorităţile române din acea vreme 
au calificat evenimentul respectiv ca o 
desprindere a Basarabiei de Imperiul 
sovietic şi ca o modalitate de revenire 
treptată a comunităţii româneşti din 
stânga Prutului la vatra românească. 

— Se încerca, într-un fel, o re- 
editare a evenimentelor din 1918? 

— Poate fi făcută o analiză com- 
parativă. În 1918 lucrurile au avut o 
evoluţie asemănătoare, adică Basa- 
rabia nu şi-a proclamat imediat unirea 
cu România la 1918, ci s-a constituit 
ca o formaţiune statală, care, iniţial, 
şi-a declarat independenţa. Istoria 
fiind ciclică, dar pe anumite trepte 
superioare de evoluţie, se poate 
spune că evenimentele din 1991 au 
avut o similitudine cu cele din 1918, 
numai că finalitatea a fost alta. Ori- 
cum, împrejurările erau altele în 1991, 


iar “clasa politică”, care a existat în 


perioada respectivă la Chişinău, era 
dependentă de Moscova, este şi în 
continuare strâns legată de Moscova, 
iar unirea ar fi trebuit să fie un rezul- 
tat al voinţei politice a populaţiei din 
Republica Moldova. La 1918, atunci 
când Sfatul Ţării a declarat unirea 
Basarabiei cu România, aceasta a 
fost consecinţa voinţei populaţiei din 
Moldova de peste Prut. Probabil, aşa 
ar fi trebuit să se întâmple şi în 1991, 
dacă ar fi existat premisele necesare. 

— In ce împrejurări a apărut 
ideea de tratat între România şi 
Republica Moldova şi care au fost 
poziţiile pe care s-au situat cele 
două părţi? 

— Problema tratatului, dacă dis- 
cutăm în termeni generali, dintre două 
state constituie un act fundamental, o 
“constituţie” care reglementează ra- 
porturile bilaterale pe diverse planuri, 
în domeniile importante ale ţărilor în 
cauză. 

Din acest tratat derivă apoi tot 
felul de înţelegeri, acorduri, memo- 
randumuri etc. 

Între România şi Republica 
Moldova situaţia e cu totul diferită, 
întrucât, deşi ele există ca două 
state independente, ca doi subiecţi 
de drept internaţional, relaţiile dintre 
ele au un specific aparte: mă refer la 
comunitatea istorică, de limbă, cultură 
şi de teritoriu, care a existat în timpul 
istoriei noastre, iar problema trata- 
tului politic de bază se pune în alţi 
termeni. Cu alte cuvinte, acest tratat 
trebuie să aibă ceva specific, trebuie 
să fie un document care să reflecte 
această relaţie specială care există 
între România şi Republica Moldova. 

Ideea tratatului a apărut în anul 
1992 şi a fost calificat întotdeauna 
de către România ca un tratat de 
fraternitate prin care să se realizeze 
o integrare culturală şi economică de- 
plină şi firească între cele două state 
româneşti. Punctele de vedere, însă, 
n-au coincis cu cele ale oficialităților 
de la Chişinău care, fiind puternic 
influențate de Rusia şi având o men- 
talitate diferită de cea a românilor, 

tributară regimului autoritar sovietic, a 
văzut altceva în acest tratat: o posibi- 
litate de delimitare de România, nu de 
apropiere, lucru care a fost sesizat, 
de la început, de către autorităţile 
române. Practic acesta a fost şi este 
impedimentul esenţial în finalizarea 
Tratatului politic de bază. S-a pornit 
iniţial frumos, de la fraternitate, dar, 
pe parcurs, forţele care au venit la 
conducerea Republicii Moldova au 
contestat această idee, precum şi 
sintagma “două state româneşti”, 
tocmai din dorinţa de a se delimita de 
România, care este văzută ca princi- 
palul “pericol” pentru dezvoltarea de 
sine stătătoare a Basarabiei. Este o 
percepţie, după părerea mea, total 
greşită a autorităţilor de la Chişinău, 
foste şi actuale. 

-În ce măsură caracterizează 
această percepţie populaţia din Re- 
publica Moldova? Este definitorie 
pentru clasa politică sau este o 
percepţie generală? 

— Este o percepţie a clasei 
politice, în special. Încheierea unui 
tratat politic de bază între două state 
reprezintă o voinţă politică, înainte de 
toate, a politicienilor aflaţi la putere la 
un moment dat, nu a populaţiei. 

Populaţia este, de regulă depar- 
te de problema tratatului. Mai mult, 
populaţia nu este informată în legă- 
tură cu evoluţia negocierilor privind 
încheierea unui tratat politic de bază 
între Republica Moldova şi România. 
Până în prezent, nu s-a dat publici- 
tăţii textul tratatului! N-a avut loc o 
dezbatere publică, societatea civilă, 
atât din Republica Moldova, cât şi din 
România, nu a fost informată exact în 
legătură cu termenii tratatului, deci e 
o chestiune care ţine exclusiv de cla- 
sa politică, de partidele care se află 
la putere şi de concepţia lor privind 
întocmirea acestui document. Tratatul 
politic de bază a fost tergiversat înde- 
osebi de autorităţile de la Chişinău. 
Indiferent de orientarea politică a par- 
tidelor care s-au succedat la putere, 
problema tratatului a fost legată de 
semnarea acestuia în termenii în care 


ar trebui să se încheie, adică aceia 
care să plece de la relaţiile speciale 
ce ar trebui să existe între cele două 
state. Întotdeauna autorităţile de la 
Chişinău au dorit să încheie cu Ro- 
mânia un altfel de tratat, un document 
standard, nu unul special. 

Un alt aspect al problemei este 
faptul că în problema tratatului “s-a 
pus carul înaintea boilor”. Aşa cum 
spuneam, printre primele documente 
care se încheie între două state este 
acest tratat, care stabileşte cadrul 
general al relaţiilor bilaterale de la 
care izvorăsc celelalte documente. 
Raporturile dintre România şi Repu- 
blica Moldova stau puţin altfel: după 
ce au fost încheiate o sumedenie de 
înţelegeri, acorduri, memorandumuri, 
care reglementează quasi-totalitatea 
problemelor bilaterale, se pune pro- 
blema semnării unui tratat. 

Aceasta în condiţiile în care ca- 
drul juridic e foarte dezvoltat (peste 40 
de documente convenite şi semnate), 
iar tratatul nu mai poate aduce nimic 
nou. Ar fi fost un instrument foarte ne- 
cesar, dacă se încheia în anii imediat 
următori declarării independenţei, 
dar acum nu mai are semnificaţia pe 
care ar fi avut-o atunci. Singurul motiv 
pentru care autorităţile de la Chişinău 
susţin semnarea acestui document — 
un tratat standard, lipsit de conţinut 
special — este că în felul acesta ar 
avea loc o delimitare definitivă între 
Chişinău şi Bucureşti. 

— Acum: Ce înseamnă semna- 
rea tratatului din anul 2000? Este o 
victorie a diplomaţiei româneşti? 

— Nu. Aş spune dimpotrivă. 
Tratatul a fost practic parafat, nu a 
fost semnat. Ca procedură, a parcurs 
doar prima etapă, la 28 aprilie 2000. 
Nu pot să spun că e un succes al 
diplomaţiei române, pentru că nu s-a 
încheiat în termenii impuşi de o reali- 
tate istorică existentă între cele două 
state româneşti. Parafarea lui, fără 
a ţine cont de specificitatea relaţiilor 
dintre România şi Basarabia, s-a fă- 
cut parcă sub presiune, din motive pe 
care e greu să le desluşeşti. Nu ştiu 

de ce fostul ministru de externe, Petre 
Roman, a procedat în felul acesta, 
deoarece tratatul parafat nu cores- 
punde în totalitate intereselor Româ- 
niei. Drept urmare, la mai mult de un 
an de la parafare, se pune problema 
reluării negocierilor, redeschiderii 
tratatului şi revizuirii anumitor articole. 
Aceasta confirmă ideea exprimată 
mai sus, că tratatul, în forma în care 
a fost parafat, nu a fost un succes al 
diplomaţiei româneşti, ci dimpotrivă. 

— Ce forţă credeţi că ar mai 
avea, în condiţiile unei eventuale 
semnări a tratatului în forma ac- 
tuală şi a venirii comuniştilor la 
putere în Republica Moldova, ideea 
de unitate? 

— Sigur că, dacă tratatul s-ar 
încheia în maniera în care doreşte 
Chişinăul, în condiţiile în care la 
conducerea Republicii Moldova se 
află forţele comuniste filoruse, care 
numai declarativ se pronunţă pentru 
relaţii pragmatice şi pentru dezvolta- 
rea raporturilor cu România, ar fi o 
mare pierdere, o nereuşită de neiertat 
pentru diplomaţia românească. Deci, 
dacă privim prin această prismă, 
ideea unirii n-are nici cea mai mică 
şansă. Dar nu aceasta este proble- 
ma — vorbesc de etapa actuală — re- 
venirea Basarabiei la Patria-Mamă. 
Obiectul unirii poate fi un ideal, un 
deziderat naţional, care se poate 
realiza într-o anumită conjunctură is- 
torică favorabilă. Când va fi aceasta, 
nu ştim. Eu cred că mai importantă 
decât idealul realipirii la Patria-Mamă, 
în momentul de faţă, este recunoaş- 
terea adevăratei identități naţionale 
a Republicii Moldova: este vorba de 
un stat total diferit faţă de România? 
Există un “popor moldovenesc” total 
diferit de poporul român? Este “limba 
moldovenească” altceva decât limba 
română? 

Concluzionând, eu cred că mai 
important este ca acest spaţiu româ- 
nesc, denumit Republica Moldova, să 
iasă din criza în care se află de zece 
ani şi să-şi recunoască adevărata 
identitate, care nu poate fi alta decât 


românească. Are Republica Moldova 
o altă istorie decât cea a poporului 
român, a României? Are Republica 
Moldova o altă cultură decât cea ro- 
mânească? Care sunt marii creatori 
ai “istoriei şi culturii moldoveneşti”, 
pe care ar trebui să-i aibă dacă ar fi 
un popor total diferit de cel român? 

— Am văzut care este atitudi- 
nea clasei politice în Moldova din 
stânga Prutului. In aceste condiţii, 
cine militează pentru unionism ? 

— In prezent e greu să faci o 
distincţie clară, deoarece şi cele mai 
cunoscute forţe unioniste (mă refer, 
în primul rând, la Frontul Popular 
din Moldova, devenit ulterior Frontul 
Popular Creştin-Democrat şi cu mai 
bine de un an în urmă Partidul Popu- 
lar Creştin-Democrat, care avea în 
program drept obiectiv principal re- 
venirea Basarabiei la Patria-Mamă), 
şi-au mai moderat mesajul şi privesc 
proiectiv viitorul Republicii Moldova, 
alături de cel al României, într-o Eu- 
ropă unită şi integrată. 

E greu de răspuns dacă în mo- 
mentul de faţă In Republica Moldova 
mai sunt forţe unioniste. Sunt forțe 
democratice, europene, care militea- 
ză pentru integrarea concomitentă a 
Republicii Moldova şi României în 
U.E., aceste forţe putând fi consi- 
derate mai aproape de România şi 
de interesele naţionale ale poporului 
român. Din cele expuse rezultă că 
problema unirii a evoluat în timp şi 
se pune acum altfel! 

CALVARUL 
INDEPENDENŢEI 
PRECARE 


DECLARAŢIE FĂCUTĂ 

ÎN PLENUL CAMEREI 
DEPUTAŢILOR 

A PARLAMENTULUI ROMÂNIEI 
ÎN DATA DE 26 IUNIE 2001 


În vara aceasta, şi anume în 
august, se împlinesc 10 ani de la 
independenţa scăldată în sânge a 
Republicii Moldova. Da, din tot entuzi- 
asmul eliberării de sub jugul imperiu- 
lui sovietic, românii basarabeni s-au 
ales cu trădarea, foamea, moartea. 

De ce s-a întâmplat aşa, de ce 
s-a ajuns aici, oare nu se putea altfel? 
Cred că se putea şi, pentru a veni cu 


$ - 
i — E 


Doamna senator Leonida Lari — 


argumentele de rigoare, să reconsti- 
tuim şirul evenimentelor. 

In decembrie 1989 Congresul 
Deputaţilor Poporului din U.R.S.S. 
a condamnat pactul Ribbentrop-Mo- 
lotov şi actul adiţional la acest pact, 
în care Basarabia era vizată lângă 
Ţările Baltice. 

Hotărârea finală a Congresului 
care a denunţat pactul e istorică: în 
articolele 5 şi 7 se stipulează clar că 
U.R.S.S. n-a avut dreptul constituţio- 
nal să agreseze alte ţări şi să săvâr- 
şească rapturi teritoriale, din Finlanda 
şi până în Basarabia, precum nici 
prerogative constituţionale ca să 
fondeze state pe teritoriul altor ţări. 
După acea condamnare a pactului, a 
mai trecut un an şi colosul sovietic s-a 
prăbuşit cu zgomot, aruncând valuri 
de sânge peste toate fostele republici, 
mai bine zis colonii. In toate capi- 
talele fostelor colonii se săvârşeau 
provocări, parade militare cu tancuri, 
sub ale căror şenile trosneau oasele 
patrioţilor care se sacrificau pentru 
libertatea naţiunilor din care făceau 
parte. La fel s-a întâmplat şi la Chişi- 
nău, atât că aici colonizatorilor nu le-a 


un “dulce foc” al deşteptării naţionale. 

mers să-şi demonstreze forța militară, 
mulțimile revoltate postându-se în faţa 
tancurilor. De aceea în 1992 scenariul 
provocărilor a fost mutat la Tiraspol, 
în Transnistria. Dar până la asta, prin 
şuierul gloanţelor şi scrâşnetul şenile- 
lor, o colonie după alta îşi proclamau 
independenţa faţă de imperiu. La 27 
august 1991 şi Republica Moldova 
şi-a proclamat independenţa faţă de 
U.R.S.S., dar nu faţă de Ţara-mamă, 
România. Peste un milion de oameni 
se adunase în Piaţa Marii Adunări 
Naţionale, vociferând: “Trăiască, 
trăiască, trăiască Moldova, Ardealul 
şi Ţara Românească!”. In 1991 Ro- 
mânia avea hotar cu o provincie a 
sa, şi nu cu U.R.S.S. Dar mai avea 
la îndemână şi nişte documente, cu- 
noscute pe plan internaţional: Hotă- 
rârea finală a Congresului Deputaţilor 
Poporului din fostul imperiu, care 
denunța pactul prădalnic, precum şi 
Declaraţia de independenţă a Repu- 
blicii Moldova. Şi acum întrebarea 
mea ar suna aşa: e posibil ca un om 
sau trei de la conducerea României 
să greşească, recunoscând un stat 
în stat pe trupul Ţării, dar cum s-a 
putut să greşească un parlament 
întreg? Numai un singur parlamentar, 
şi anume Claudiu lordache, s-a opus 
acestei recunoaşteri, prevăzând la ce 
poate duce un asemenea act politic 
pripit. După această recunoaştere, 
am cerut audienţă la dl. Iliescu şi 
l-am avertiza de pericolele iminente 
ce se vor abate asupra proaspătului 
stat moldav. În primul rând, că se vor 
solidifica nişte structuri prezidenţiale, 
ministeriale etc., care vor întârzia re- 
întregirea; în al doilea rând, că statul 
aşa-zis independent, fiind singur, 
fără sprijinul Ţării-mamă, cu armata a 
XIV-a în coastă, va fi o pradă uşoară 
pentru străini. La care dl Preşedinte 
mi-a răspuns că a mers pe modelul 
celor două state germane. Ei bine, 
dar R.F.G. n-a recunoscut niciodată 
R.D.G. pe plan internaţional... 

In urma recunoaşterii de către 
România a independenţei Republicii 
Moldova, necazurile, durerile, ata- 
curile au ţinut lanţ, până s-a ajuns la 


războiul din Transnistria, la moartea a 
sute de tineri şi la arestarea grupului 
Ilaşcu. In fond, a fost un război între 
Republica Moldova şi Rusia, în timpul 
căruia liderii Mişcării de Eliberare şi 
Reîntregire Naţională din Basarabia 
erau vânaţi pe toate drumurile. Unii 
dintre ei, care s-au refugiat în Ţară, 
au scăpat cu viaţă, dar mulţi zac 
acum mai jos de firul ierbii, din “mila” 
cotropitorilor. Toate aceste evenimen- 
te sângeroase oare nu vorbesc de la 
sine că recunoaşterea independenţei 
Republicii Moldova de către Ţara- 
mamă a fost o mare eroare politică? 
Dacă n-a fost mai rău, dacă n-a fost 
o condiţionare impusă de străini! 

Tocmai de aceea vă propun, 
stimati colegi, o temă de meditaţie pe 
perioada de concediu: să căutăm şi 
să găsim soluţii pentru a corija eroa- 
rea comisă în privinţa recunoaşterii 
Republicii Moldova. 

Soluţia pe care am găsit-o eu 
e simplă şi logică, unde mai pui că 
ar fi şi un test: câţi unionişti avem în 
Parlamentul României? Aşadar pro- 
pun ca actualul parlament să repună 
în dezbatere legitimitatea Republicii 
Moldova pe pământurile româneşti. 
Adevărul iese până la urmă ca uleiul 
la suprafaţa apei. Istoria nu glumeşte 
cu trădările, iar urmaşii măcar vor 
avea de unde să facă o dreaptă cuge- 
tare: cine a fost Mihai Viteazul, Ştefan 
cel Mare, Al.I. Cuza, lon Antonescu 
pentru români şi ce reprezintă unii 
lideri ai actualei clase politice. 

VASILE ALECSANDRI 
ŞI LIMBA ROMANA 


1. Există în istoria neamului 
nostru câteva momente de răscruce, 
care au marcat profund şi pentru lungi 
perioade de timp viaţa socioculturală 
a românilor. Dintre toate însă, mo- 
mentul 1840 se detaşează prin am- 
ploarea şi complexitatea schimbărilor, 
prin caracterul de autentică renaştere 
naţională a cărei consecinţă a fost, 
în primul rând, “evadarea” noastră 
din cătuşa Orientului şi integrarea 
firească şi rapidă în familia romanităţii 
apusene. 

Pregătită de învățații Şcolii 
Ardelene şi de lon Heliade Rădules- 
cu, această mare şi spectaculoasă 
trecere la faza modernă a culturii şi 
limbii române o datorăm, îndeosebi, 
întemeietorilor curentului istoric şi 
popular, între care Vasile Alecsandri 
ocupă un loc distinct. 

2. Ochiul percepe cu uşurinţă 
şi încântare frumuseţea şi măreţia 
edificiului. Niciodată nu vede însă 
temelia construcţiei. De aceea o 
ignoră, fără să ştie că arhitectul şi 
constructorul i-au acordat, poate, mai 
multă atenţie decât pereţilor de dea- 
supra. Fără o temelie trainică şi bine 
concepută structural şi estetic nu se 
poate construi nimic durabil. Tot astfel 
stau lucrurile şi în cazul edificării unei 
culturi şi îndeosebi a unei literaturi 
naţionale. Atât opera artistică, cât şi 
cea ştiinţifică sunt de neconceput în 
afara expresiei lingvistice. De aceea, 
limba - cel mai important produs al 
spiritului uman şi marca esenţială 
a identităţii unui popor —, reprezintă 
componenta fundamentală a temeliei 
oricărei culturi. 

Acest lucru l-au intuit şi l-au 
mărturisit cărturarii noştri din timpurile 
vechi atunci când se plângeau de 
sărăcia limbii. 


La începutul epocii moderne, 
lipsa unui instrument de comunicare 
elevat şi unitar a fost simțită cu şi mai 
multă acuitate de intelectualii români. 
E suficient să amintim în acest sens 
cuvintele pline de obidă ale filologului 
poet lon Budai-Deleanu: “nesocotinţă 
dar ar fi să cânt fapte eroiceşti, mai 
vârtos când nice eu mă încredinţez în 
putere, iar neajungerea limbii cu totul 
mă desmântă”!. 

Poate că tocmai de aceea, şi 
Vasile Alecsandri, care a intrat în 
cultura şi literatura noastră într-un 
moment de răscruce al existenţei 
neamului românesc, a considerat 
înnoirea, modernizarea, unificarea şi 
cultivarea limbii naţionale prima şi cea 
mai importantă obligaţie a generaţiei 
sale. Tânărul abia întors de la studii 
din Franţa nu putea să nu constate 
cu durere decalajul imens dintre 
română şi limbile de cultură ale vre- 
mii, de aceea exclamaţia lui de mai 
târziu era deplin îndreptăţită: “A sosi 
pe lume într-o ţară liberă şi civilizată, 
este o mare favoare a soartei; a găsi 
în acea ţară o limbă cultă şi avută, 
pentru a-ţi exprima ideile şi simţirile, 
este un avantaj imens pentru cei che- 
maţi a culege lauri pe câmpul înflorit 
al literaturii”?. 

La începutul veacului trecut, 
intelectualii români nu erau deloc 
răsfăţaţi de asemenea avantaje. 
Limba română cultă, grecită şi turcită 
în perioada fanarioţilor, păstra încă 
“giubeaua” orientală atât de nefireas- 
că pe trupul ei latin. In scris, alfabetul 
chirilic îi ascundea chipul romanic, 
iar cărturarii din cele trei provincii 
îşi păstrau, uneori cu înverşunare, 
deprinderile de exprimare cultivată 
specifice provinciilor în care trăiau. 
Or, un astfel de mijloc de comunica- 
re învechit, imperfect şi neunitar nu 
putea sluji ca argument şi instrument 
fundamental idealurilor generaţiei lui 
V. Alecsandri: unitatea naţională şi 
emanciparea culturală a românilor. 

Preocupaţi în egală măsură 
de modernizarea şi unificarea limbii 
române literare, intelectualii noştri din 
veacul al XIX-lea au adoptat soluţii 
diferite, care au dus, între 1840 şi 
1880, la ceea ce Alecsandri numea 


“babilonie lingvistică”. In această 

perioadă s-au propus şi utilizat peste 
patruzeci de sisteme de scriere cu 
litere latine, româna literară a fost 
invadată de împrumuturi latine, itali- 
ene şi franţuzeşti, foarte multe inutile, 
care îi amenințau grav originalitatea 
şi specificul naţional. 

3. Intre cei care au sesizat la 
timp pericolul înstrăinării şi diferenţi- 
erii acute a limbii literare de vorbirea 
populară prin sârguinţa latiniştilor, 
a italienizanţilor, a puriştilor pum- 
nişti şi a galomanilor, se remarcă 
Vasile Alecsandri. Prin amploarea 
intervențiilor sale directe în disputele 
filologice ale vremii, prin soluţiile de 
bun simţ, care ilustrează însă şi o 
profundă cunoaştere a limbii noastre 
vechi şi populare, prin vehementa cu 
care a “compromis” în comediile sale 
cosmopolitismul sau tradiționalismul 
exagerat din vorbirea contemporani- 
lor, dar mai ales prin modelul de limbă 
literară propus în opera sa, pe care 
n-a pregetat să-l perfecţioneze trep- 
tat, în funcţie de evoluţia limbii culte, 
Vasile Alecsandri a avut o contribuţie 
decisivă la formarea românei literare 
moderne în structurile ei fundamen- 
tale păstrate până azi. Intre cei dintâi 


care au subliniat acest merit al poe- 
tului român a fost Ov. Densusianu, 
care, în 1899, afirma că Alecsandri 
“a fost mai cuminte decât toţi filologii 
şi, spre fericirea limbei şi literaturii 
române, a scris aşa cum a crezut mai 
bine şi cum vorbea poporul nostru”. 

Fără să ignore principiul gra- 
maticalităţii şi pe cel al frecvenţei, 
Vasile Alecsandri a ridicat la rang 
de principiu esenţial, în virtutea că- 
ruia urmau să fie selectate normele 
românei literare unice şi unitare, 
principiul eufoniei: “sistemul meu, 
spune poetul, a fost întotdeauna de a 
mă feri de sisteme gramaticale şi de 
a mă conduce după armonia limbei 
(s.n. —V.Ţ.)*. In virtutea acestui prin- 
cipiu, susţinut de un remarcabil simţ 
al limbii, poetul a respins ciunismele 
lui Aron Pumnul, latinismele puse în 
circulaţie de A.T. Laurian, T. Cipariu şi 
I.C. Massim, italienismele lui lon He- 
liade Rădulescu, precum şi excesul 
de franţuzisme care inundaseră limba 
ziarelor şi a saloanelor româneşti în 
a doua jumătate a secolului al XIX- 
lea. Chiar dacă n-a avut întotdeauna 
dreptate, respingând şi unele forme 
ori cuvinte care s-au impus în româna 


Zilele literaturii române în Franţa: 4-11 mai 1999. De la stânga la dreapta: 
lon Hadârcă, Estelle Variot, lulian Filip, Mihai Cimpoi, Ana şi Alexandru Bantoş. 

literară modernă (este de notorietate 
consecvenţa cu care a apărat, de 
pildă, forma onor împotriva formei 
onoare), Vasile Alecsandri a avut o 
contribuţie esenţială la triumful directi- 
ei naţionale în formarea limbii române 
literare moderne şi a limbajului artistic 
românesc. 

Interesul pentru problemele 
limbii şi ale ortografiei române din 
vremea sa l-au acaparat atât de mult 
încât nu numai că le-a acordat spaţii 
largi în revistele pe care le-a condus: 
“Dacia literară”, “Propăşirea”, “Româ- 
nia literară”, în opera sa artistică sau 
în corespondenţa particulară, dar le-a 
şi tratat în Grammaire de la langue 
roumaine, pe care a publicat-o la 
Paris, în 1863, sub pseudonimul V. 
Mircesco. Prin această carte, de 179 
pagini, precedată de o succintă istorie 
a limbii române, scrisă de A. Ubicini, 
Alecsandri Îşi face cunoscute, într-o 
formă unitară, opiniile despre limbă 
şi îşi prezintă sistemul său ortografic, 
bazat pe principiul fonetic, la care ți- 
nea foarte mult, şi urmăreşte totodată 
să-şi facă limba maternă cunoscută 
străinilor. In felul acesta el repetă 
iniţiativa lui S. Micu şi Gh. Şincai din 
1780, numai că de data aceasta ro- 
mâna era deja recunoscută ca limbă 
romanică, iar normele ei unitare erau, 
în bună măsură, altele decât cele 
propuse de învățații transilvăneni. 

4. Examinând atât opiniile teo- 
retice ale poetului, cât şi limba edițiilor 
succesive ale operelor sale, consta- 
tăm că el a străbătut, în aproximativ 
40 de ani, drumul sinuos şi foarte 
complex de la varianta literară mol- 
dovenească, în vigoare pe la 1840, la 
româna cultă unitară de la 1880. De 
la o ediţie la alta el abandonează fo- 
netismele care apar mai mult sau mai 
puţin frecvent în textele de tip nordic 
în toată epoca veche, cum sunt: ă 
protonic > a: barbat /bărbat, departa- 
re/depărtare, margaritar /mărgăritar, 
navală /năvală etc. e aton medial > i: 
cântic / cântec, galbin / galben, videa / 
vedea etc.; dift. -ea în poz. finală > e: 
cole / colea; rostirea dură a consoa- 
nelor labiale: galbăn, gabân / galbin, 
galben, pribagă / pribeagă, clipală 
/ clipeală etc.; velarizarea vocalelor 
anterioare după consoanele dure s, 


t, săcară / secară, sămn / semn, tine- 
reță / tinerețe; ş, j moi: şede / şade, 
şerpe / şarpe, şepte/ şapte etc. 5 

Spre deosebire de fonetismele 
menţionate mai sus, care alternează 
nu numai în ediţiile succesive, ci şi în 
una şi aceeaşi ediţie, câteva dintre 
normele specifice vechii variante 
literare moldoveneşti apar cu o con- 
secvenţă remarcabilă până în 1875 şi 
chiar mai târziu. Intre acestea menţi- 
onăm africata prepalatală g (< j + o, 
u): agiutor, gioc, giur etc., abandonată 
abia în ediţia din 1875; păstrarea lui ă 
etimologic în răsipeşte, rădica, năsip, 
înlocuit cu i abia în aceeaşi ultimă 
ediţie; formele mâne, pâne, câne, 
fără anticiparea elementului palatal 
de la forma de plural, sunt menținute 
ca normă literară în ediţia din 1875, 
după ce în ediţia din 1863 alternaseră 
cu cele în âi. 

Contrar celor afirmate până 
acum de alţi cercetători ai limbii lui 
Vasile Alecsandri, noi considerăm 
că fonetismele amintite mai sus, ca 
şi altele pe care nu le-am adus în 
discuţie aici, sunt norme şi particu- 
larităţi ale variantei literare moldove- 
neşti şi nu fonetisme regionale sau 
populare. Aceasta pentru că ele se 
găsesc la toţi cărturarii moldoveni de 
la Varlaam, Dosoftei, D. Cantemir, C. 
Negruzzi, A. Russo, M. Kogălniceanu 
până la Eminescu. Abia după 1880, 
aceste forme au căzut la rangul de 
regionalisme, o dată cu impunerea, 
în mare, a normelor unice propuse 
de |. Heliade Rădulescu înainte de 
1840. Trebuie să spunem însă că 
un rol important în triumful părerilor 
lui Heliade l-a avut şi V. Alecsandri 
care, alături de C. Negruzzi, a susti- 
nut propunerile cărturarului muntean 
făcute de acesta înainte de a eşua 
în italienism. 

Propunerea poetului de a-şi 
perfecționa limba reiese într-un chip 
particular şi din felul în care trece de 
la un sistem de adaptare a neologis- 
melor la altul, în funcţie de perioada 
în care îşi scrie ori îşi reeditează 
opera. lată câteva exemple: Evropa 
(1853) — Europa (1875), provedinţă 
/ providenţă, prinţipuri / principii etc. 

De altfel, urmărind cu atenţie 
evoluţia limbii lui V. Alecsandri de la 

o ediţie la alta, putem vedea, ca într- 
o oglindă fidelă, drumul parcurs de 
româna literară de la stadiul neunitar 
sub aspectul normelor fonetice şi gra- 
maticale, cu un lexic sărac în termeni 
abstracţi şi îmbibat de împrumuturi 
orientale, la româna literară unică şi 
unitară, cu un vocabular modern şi 
variat, a cărui componentă latino-ro- 
manică dă exprimării culte româneşti 
eleganța şi precizia celorlalte limbi de 
cultură neolatine. 

5. Judecat din perspectivă dia- 
cronică, în funcţie de contextul socio- 
cultural în care a trăit, cum, de altfel, 
însuşi recomandă: “Pentru a judeca 
şi a preţui meritul unui autor, trebuie a 
cunoaşte bine timpul în care el a scris, 
gradul de cultură a limbii în care a fost 
el îndemnat a scrie şi dificultăţile de tot 
soiul, prin care geniul său şi-a făcut 
drum, pentru ca să iasă la lumină”, 
Vasile Alecsandri ne apare ca unul 
dintre cei mai de seamă iniţiatori şi 
înfăptuitori ai renaşterii limbii şi culturii 
naţionale. In egală măsură el a contri- 
buit decisiv şi la modernizarea statului 
român, a limbii şi culturii noastre, do- 
bândind un prestigiu nemăsurat între 
contemporani. 

Spre sfârşitul vieţii însă, “cel 
dintâi poet naţional, în sensul com- 
plet pe care trebuie să i-l dăm aces- 
tui termen”, cum îl caracterizează 
profesorul G. Istrate, a trăit drama 
unor comparații defavorabile cu M. 
Eminescu, atitudine întâlnită şi la 
majoritatea exegeţilor de mai târziu. 
Comparaţia ni se pare cel puţin ne- 
dreaptă. Cele două mari personalităţi 
ale culturii şi literaturii noastre nu se 
află într-un raport de concurenţă, ci 
de complementaritate: unul a clădit 
temelia, celălalt a înălţat edificiul 
limbii şi culturii noastre moderne! 
Acest lucru a fost intuit cu precizie de 
poet: “Un geniu muzical are facilitatea 
de a produce efecte admirabile de 
armonie, atunci când el posedă in- 
strumente perfecţionate; un cultivator 
harnic şi priceput are posibilitatea 
de a produce mănoase recolte pe 
locuri deschise, ce au fost nu demult 
acoperite de păduri spinoase; însă 
dacă meritele acelui muzic şi ale 


celui cultivator sunt demne de laudă, 
nu se cuvine oare cunună de lauri 
acelui care a inventat şi perfecţionat 
instrumentele armoniei, nu se cuvine 
un respect plin de recunoştinţă cura- 
josului pionier care a abătut pădurile 
sălbatice şi a pregătit pământul pen- 
tru holdele viitorului?”?. 

De aceea, dacă Eminescu este 
“omul deplin al culturii române”, cum 
îl caracterizează C. Noica, Vasile 
Alecsandri poate fi considerat omul 
providenţial al culturii noastre. 

Petru BUTUC 


UN BLOC 

AL SUBIECTULUI 

3 SIMPLU 
ÎN LIMBA ROMÂNĂ 


Problema tipurilor de subiecte 
şi clasificarea lor constituie un aspect 
important al doctrinei ştiinţifice despre 
propoziția bimembră şi nucleul ei — 
predicatul. Înţelesul de “tip” presupune 
existenţa trăsăturilor general-esenţiale, 
care apar atât în unităţi concrete, cât şi în 
structuri diferite. Sensul de “tip” (tot aşa 
ca şi “clasă”, “categorie” etc.) este relativ, 
deoarece el ne apare legat de distribuirea 
sau clasificarea unui anumit material". 
Aşadar, un tip de subiect îl separă, îl 
determină şi îl delimitează pe altul, adică 
se opune altui tip. 

Delimitarea ştiinţifică a “tipurilor” 
întotdeauna porneşte de la materialul 
disponibil care este omogen, ceea ce 
înseamnă că include în sine unităţi ce 
conţin anumite semne esenţiale. Referitor 
la subiect putem spune că pentru această 
parte principală de propoziţie esenţialul îl 
constituie raportul lui direct şi concret cu 
predicaţia, fenomen lingvistic ce a fost 
şi este luat în discuţie de mulţi lingviști, 
indiferent de şcoala lingvistică de care ţin. 
Profesorul bielorus P. A. Lekant, referin- 
du-se la fenomenul predicaţiei, acceptă o 
dată în plus afirmaţiile de odinioară ale lui 


A. M. Peşcovski şi V. V. Vinogradov pre- 
cum că “predicaţia ţine de raportul conți- 
nutului propoziției faţă de realitate” şi că 
ea “apare în categoriile sintactice ale mo- 
dului, timpului, numărului şi persoanei”?. 
Ideea ni se pare potrivită şi concludentă, 
întrucât ea vizează fenomenul predicaţiei 
în propoziţia bimembră completă, în care 
sunt prezente sau subînţelese ambele 
părţi principale de propoziţie: şi subiectul, 
şi predicatul. 

Trebuie spus că în asemenea pro- 
poziţii subiectul şi predicatul, întrucât con- 
ţin toţi indicii predicaţionali ai enunţului, 
formează baza predicativă a propoziției. 
Faptul acesta demonstrează caracterul 
general şi complex al predicaţiei. De 
aceea, la delimitarea tipurilor de subiecte, 
din punctul de vedere logico-semantic 
şi funcţional, trebuie neapărat să ţinem 
cont de următorii trei factori importanţi: 1) 
sesizarea corectă a indicilor predicaţionali 
şi a conţinutului predicativ al unităţii sin- 
tactice; 2) înțelegerea corectă a exprimării 
categoriilor gramaticale ale predicatului 
(modul, timpul, persoana şi numărul); 3) 
identificarea justă a acordului gramatical 
al predicatului cu subiectul. Aceşti trei 
factori ne vor ajuta să determinăm mar- 
cherii identici şi neidentici nu numai ai 
structurilor predicative, dar şi ai celor cu 
valoare sintactică de subiect. Prin urmare, 
unităţile ce aparţin unui “tip” sunt identice 
în anumite relaţii, iar cele ce aparţin diferi- 
telor “tipuri” se opun. lată de ce credem că 
baza oricărei clasificări constă, în primul 
rând, în înţelegerea unităţilor gramaticale 
în relaţiile cărora se opun tipurile ei. 

Pentru subiect ca suport al clasifi- 
cării se ia semnificaţia (semantica) indi- 
cilor lui predicativi, iar tipurile subiectelor 
trebuie să se opună conform modului de 
exprimare a acestora (subiectul, în raport 
cu predicatul, conţine numai doi indici 
predicativi: numărul şi persoana-agent 
al acţiunii verbului-predicat). 

La delimitarea tipurilor de subiecte 
şi clasificarea lor s-a procedat diferit. La 
tema “subiectul în limba română” există o 
literatură extrem de bogată. Multe proble- 
me legate de această parte principală de 
propoziţie au fost deja rezolvate. Cu toate 
acestea, în plan teoretic şi aplicativ, mai 
rămân o serie de chestiuni neclarificate, 
contradictorii şi discutabile. De exemplu, 
nu s-a ajuns la un acord comun în ceea ce 
priveşte unificarea unor termeni prin care 
sunt denumite unele tipuri de subiecte, 

care comportă valori sintactice absolut 
identice. Astfel, termenul de subiect com- 
pus circulă paralel cu termenul de subiect 
dezvoltat şi bloc sintactic al subiectului; 
termenul de subiect omogen este utilizat 
de rând cu cel de subiect multiplu; terme- 
nul de subiect reluat funcţionează paralel 
cu cel de subiect pleonastic, încât toate 
aceste perechi tipologice, denumind re- 
spectiv aceleaşi fenomene lingvistice, au 
devenit sinonimice. Mai mult decât atât, 
unii termeni, deşi mulţi la număr, par să 
nu exprime adecvat fenomenul sintactic pe 
care-l reprezintă. 

Să ne referim în continuare la cel 
din urmă “tandem” notional sinonimic: 
subiect reluat subiect pleonastic. În lite- 
ratura de specialitate tipul dat nu dispune 
de o definiţie. Atât doar că se mentio- 
nează astfel: “simple trebuie considerate 
aşa-zisele subiectele pleonastice”?. Mai 
departe se specifică despre acest tip de 
subiect că el constă fie din reluarea unui 
pronume printr-un substantiv “Bate el 
Ivan în poartă cât bate...” (I. Creangă), 
fie din reluarea unui substantiv printr-un 
pronume: “Harap-Alb vedea el bine unde 
mergea treaba...” (|. Creangă). Acest su- 
biect (pleonastic sau reluat) nu dispune 


de o definiţie, cât de cât, nici în Grama- 
tica Academiei, unde se menţionează 
numai că “subiectul exprimat printr-un 
pronume personal poate relua uneori un 
subiect exprimat printr-un substantiv”?. 
O atare tratare a tipului dat de subiect, 
bineînţeles, este insuficientă, întrucât, în 
primul rând, nu se semnifică criteriul în 
baza căruia se face delimitarea, iar, în 
al doilea rând, nu se accentuează care 
element este pleonastic (reluat): primul, 
al doilea sau tot blocul (Harap-Alb, el). 
Pe baza comentariului efectuat reiese 
că avem două subiecte: unul propriu-zis 
(Harap-Alb) şi altul reluat/pleonastic (el). 

După părerea noastră, substantivul 
cu pronumele formează împreună un 
singur subiect. Îmbinarea lor funcţională 
corespunde totalmente criteriului logico- 
semantic (predicaţional) de delimitare a 
părţilor principale de propoziţie. Ambele 
constituente ale îmbinărilor subiectuale 
(“el, Ivan” şi “Harap-Alb, el”) exprimă 
respectiv numai câte un singur agent al 
unei singure acţiuni. În acest unic agent 
se conţin singurii şi unicii indici predica- 
tivi ai subiectului (indiciul numărului şi al 
persoanei). 

Un criteriu peremptoriu că aceste 

expresii formează un singur subiect al 
propoziției este că ambele constituente 
alcătuiesc împreună un tot întreg logi- 
co-semantic. Ele sunt foarte expresive 
şi sunt frecvente nu numai în stilul co- 
locvial, popular, dar şi în literatura cultă 
“Virtutea pentru dânşii ea nu există...” (M. 
Eminescu). Valoarea lor stilistică constă 
în a imprima unele nuanţe suplimentare 
de sens propoziţiilor din care fac parte. 
Bunăoară, în propoziţia (1) “Bate el Ivan 
în poartă cât bate...” (I. Creangă) prin relu- 
area pleonastică a pronumelui se anunţă 
(cititorul) despre lipsa de sens a acţiunii 
verbului predicat: “Bate Ivan, dar nu mai 
are nici un sens, căci dracii au prins acum 
la minte”. În propoziţia (2): “Harap-Alb vede 
el bine unde merge treaba...” (|. Creangă) 
prin reluarea pleonastică a substantivului 
se imprimă sensul unei constatări despre 
un adevăr cert: “Harap-Alb vede şi con- 
stată adevărul cert al unei situaţii fatale 
pentru dânsul”. 

Totodată, aceste expresii pleonasti- 
ce din limba română comportă pregnante 
valori afective, care rezidă nu numai din 
dublarea subiectului, dar şi din topica 
elementelor constitutive. Caracteristic 
este însă că întotdeauna accentul logic 
cade pe pronume. 

După cum vedem, construcţiile 
date la toţi parametrii constituie nişte 
unităţi sintactice inseparabile. Valoarea 
lor sintactică este de subiecte simple, 
deoarece conţin câte un singur indiciu 
predicativ al subiectului (ambele elemen- 
te constitutive sunt la acelaşi număr şi 
persoană şi reprezintă acelaşi agent al 
acţiunii, adică formează acelaşi subiect 
logic şi gramatical al propoziției). 

Termenii de “subiect reluat” şi 
“subiect pleonastic” sunt incompatibili, 
după părerea noastră, cu valoarea lor 
semantico-sintactică. Aceste noţiuni de 
“reluat” şi “pleonastic” nu exprimă conti- 
nutul comunicativ, informativ al unui atare 
tip de subiect. Ele îl caracterizează numai 
în ceea ce priveşte modul lor de realizare 
structurală, mai cu seamă elementul al 
doilea, care, de fapt, numai el constituie 
o reluare sinonimică, pleonastică şi nu tot 
blocul: “Harap-Alb, el”. 

Pe baza acestui comentariu, venim 
cu propunerea de a denumi atare tip de 
subiecte drept subiecte simple sau blocuri 
ale subiectelor simple, întrucât, din punct 
de vedere logico-semantic şi funcţional, 
ele exprimă indiciul predicaţional al unui 


singur subiect. Din punctul de vedere 
al structurii gramaticale prin care s-au 
realizat aceste subiecte simple, ale mai 
comportă o nuanţă semantică suplimen- 
tară, ceea ce le asigură statutul de blocuri 
inseparabile la nivel sintactic. 

Aceste blocuri ale subiectului 
simplu îşi au un teren fertil mai ales în 
limba vorbită, populară, în stilul coloc- 
vial al limbii. De cele mai multe ori prin 
asemenea unităţi se exprimă o nuanţă 
de sens prin care cineva este ameninţat. 
De exemplu, când copiii se joacă (fraţii 
mai ales), iar cineva dintre ei comite o 
greşeală, intenţionat, conştient, ceilalţi îl 
ameninţă prin astfel de expresii: “Vine el 
tata şi ai s-o păţeşti!”. 

Unităţile respective sunt utilizate 
însă şi în stilul beletristic: “Noi am făcut 
o greşeală, am crezut că chiaburii nu 
îndrăznesc ei să ridice capul” (M. Preda), 
“Stai, măi porcane, că te căptuşeşte ea 
Mărioara acuş” (l. Creangă). 

De remarcat că uneori pronumele 
personal din cadrul unui asemenea su- 
biect simplu pare să aibă valoare neutră, 
întrucât nu este de acelaşi gen şi număr 
cu substantivul, dar, o dată ce nuanţa 
semantică suplimentară se menţine, în- 
seamnă că ele realizează, de asemenea, 
o singură parte de propoziţie cu valori de 
subiect, căruia noi îi zicem bloc sintactic 
al subiectului simplu: “A veni el vremea 
noastră, s-a ridica el iar neamul nevoii! 
(B. Istru) 

EXPRIMAREA 
COMPLEMENTULUI 
DIRECT 

PRIN ACUZATIVUL 
NUMELOR 

CU PREPOZIŢIA PE 
(ÎN DIACRONIE) 


Complementul direct în limba 
română cunoaşte două modalităţi de 
exprimare: acuzativul numelor fără 
prepoziţie şi acuzativul numelor cu 
prepoziţia pe. In cele ce urmează ne 
vom referi la exprimarea complemen- 
tului direct prin acuzativul numelor cu 
prepoziția pe în diacronie. Problema 
utilizării prepoziţiei pre (pe) i-a preo- 
cupat pe mulţi cercetători, printre care 
şi H.Tiktin [1, p. 189]; I. lordan [2, p. 
637-639]. In limba română, prepoziţia 
pre provine din latinescul per, care, 
de fapt, indică suprafaţa. Spre deo- 
sebire de textele de limba română din 
ultimele sute de ani, în care prepoziţia 
pe precedă complementele exprima- 
te prin substantive proprii şi comune 
(precum şi prin substitute ale acesto- 
ra) ce trimit la persoane, în textele din 
secolul al XVI-lea prepoziţia pre este 
folosită şi înaintea complementelor 
directe nume de lucruri sau de fiinţe 
nepersonificate. 

Ocupându-ne mai pe larg de 
exprimarea complementului direct în 
acuzativ cu prepoziţia pe, ne intere- 
sează vechimea acestor construcţii, 
din ce cauză complementele directe 
apar exprimate şi prin acuzativul 
numelor cu prepoziţia pe, sunt sau 
nu construcţiile cu pe o normă a 
limbii literare din secolul al XVI-lea şi 
când acestea devin normă în textele 
religioase. 

Despre vechimea acuzativului 


cu prepoziţia pre (pe) în limba română 
se cunosc mai multe interpretări. In 
ceea ce priveşte vechimea prepoziţiei 
pre (pe), Ov. Densusianu consideră 
că ea se întrebuința şi “înainte de 
secolul al XVI-lea” [3, p. 376-377]. De 
această părere este şi Paula Diaco- 
nescu care susţine că “pre la acuzativ 
apăruse şi se întrebuința regulat 
înainte de secolul al XVI-lea” [4, p. 
240]. În alte lucrări de specialitate, N. 
Drăganu [5, p. 35] şi |. Coteanu [6, p. 
35] nu exclud posibilitatea că în aro- 
mână şi în dacoromână fenomenul 
respectiv să fi apărut în mod inde- 
pendent, dar prepoziţia pre datează 
din străromână. 

Spre deosebire de cercetătorii 
numiţi mai sus, S.Puşcariu [7, p. 219- 
266] este de părere că acuzativul cu 
prepoziţia pre (pe) a apărut în limba 
română în secolul al XVI-lea. 

Pentru a vedea care este vechi- 
mea construcţiilor cu prepoziţia pre 
ne-am propus să urmărim cum se 
utilizează acestea atât în textele ori- 
ginale din secolele XVI, XVII, cât şi în 
textele iraduse din această perioadă. 
In acest scop am apelat la următoa- 
rele texte originale preluate de la I.C. 
Chiţimia, Stela Toma (coordonator) 
din Crestomaţie de literatură veche, 
Cluj-Napoca, vol.l, 1984: Scrisoarea 
lui Neacşu (1521), [= S.N.]; Suplica 
egumenului Moldoviţa (1592), [= 
S.E.M.], Pan Pogan din Maramureş, 
către fraţii de peste munti (1593), 
[=P.P.M.]; Scrisoarea lui Cocrişel 
(înainte de 1600), [=S.C.]; Scrisoarea 
preotului Vasian Benzu (începutul 
secolului al XVII-lea), [=S.P.VB.]. 
Din fragmentele enumerate mai 
sus am selectat câteva exemple cu 
complemente directe exprimate prin 
acuzativul numelor cu prepoziţia pe: 
“Şi afle aiasta scrisoare a mea sănă- 
toşi pre domeavoastră” [S.N., p.40]; 
“De ce au aflat la pravila nostră cum 
morte drept morte nu se cade a face 
că de nu se cade a face că dear 
muri câţiva vinovaţi pentru unul cel 
ucis, pre dânsul nu l-arî mai învie” 
[S.P.V.B., p.45]. In fragmentele de 
mai sus acuzativul cu prepoziţia pre 
(pe) apare utilizat normal, ceea ce ne 
dovedeşte că aceste construcţii erau 
cunoscute de limbă. Intrebuinţarea 

acuzativului cu prepoziţia pre în toate 
textele netraduse oglindesc realitatea 
din perioada respectivă. Considerăm 
că o dată ce acuzativul cu prepoziţia 
pre apare utilizat în primele texte 
originale, construcţiile acestea sunt 
străvechi în limba română. 

In continuare vom urmări cum 
apare utilizat acuzativul cu prepoziţia 
pre în unele texte religioase: Codicele 
Voronețean, Cernăuţi, 1985, [=C.V]; 
Psaltirea Hurmuzachi [=P.H.]; Carte 
cu Învăţătură (1581), republicată 
la Bucureşti, 1914, [=C.Î.]; Palia de 
Orăştie (1582), republicată la Bucu- 
reşti, 1968, [=P.0.]; Cazania lui Var- 
laam (1643), republicată la Bucureşti, 
1966, [=C.]; Noul Testament (1648), 
republicat la Alba lulia, 1988, [=N.T.]; 
Biblia de la Bucureşti, 1688, [=B.B.]; 
Letopiseţul Ţării Moldovei de Ne- 
culce, republicat la Bucureşti, 1982, 
[=L.Ţ.M.]; O samă de cuvinte de |. 
Neculce, republicată la Bucureşti, 
1968, [FO samă...]; Istoria ieroglifică 
de D.Cantemir, republicată la Bucu- 
reşti, 1983, [=1.1.]. Cercetând statistic 
construcţiile cu prepoziţia pre (pe) în 
textele de mai sus, am constatat că 
în Codicele Voronețean pre nu apare 
nici o dată înaintea complementului 
direct, dar se întrebuinţează cu rolul 
de prepoziţie locală. De asemenea şi 
în Psaltirea Hurmuzachi construcţiile 
cu pre apar foarte rar. 

In fragmentele parcurse din 
Carte cu Invăţătură a lui Coresi pre- 
poziţia pre apare des utilizată înaintea 
complementelor directe exprimate 
prin pronume (mai puţin înaintea 
relativului ce). “Pentru aceaia pre 
toți-i obliciia şi le împuta şi le zicea.. 
(Coresi, Ci., p. 79, r. 33-34); “ŞI cine- i 
va fi ruşine şi se va ruşina a creade 
în Hristosu... pre acela ruşi-na-lu-va 
Dumnezeu şi-lu va judeca ca pre o 
slugă hitleană...” (Coresi, C.Î., p.75, r. 
2-6). Prepoziţia pre apare des utiliza- 
tă şi înaintea complementelor directe 
exprimate prin substantive comune şi 
proprii ce trimit la persoane. “Fericitu 
amu omulu cela ce satură pre Ibris- 
tosu cu lucrure bune şi cu nevoinţe” 
(Coresi, C.I., p. 87, r. 33-36). In Carte 
cu Invăţătură prepoziţia pre este fo- 
losită şi în construcţii pe care limba 
română actuală nu le acceptă, adică 


înaintea complementelor directe 
exprimate prin substantive comune 
şi proprii care nu trimit la persoane. 
*... nu pre adevăru trupulu nostru 
luat-au” (Coresi, C.l., p. 258, r. 22- 
23). În fragmentele din Carte cu În- 
vățătură au fost atestate exemple cu 
complemente directe exprimate prin 
numerale precedate de prepoziţia pre 
“lară ceia ce-au iubitu pe şasezeci, 
sântu ceia ce cu leage vieţuescu cu 
muerile-şu...” (Coresi, C.I., p. 303, r. 
31-32). La Coresi apar şi construcţii 
fără pre, unde prepoziţia era absolut 
necesară. “Isuse, năstăvitoare, milu- 
ieşte noi!” (Coresi, C.l., p. 236, r. 35); 
“Nărodulu văzură Hristosu în codru 
suindu” (Coresi, C.l., p. 212, r.13). 

In ceea ce priveşte absenţa 
prepoziţiei pre în construcţiile com- 
plementului direct în textele traduse 
din secolul al XVI-lea, există câteva 
explicaţii. Mai mulţi lingvişti [5, p. 35; 
3, p. 376-377; 8, p. 130] sunt de pă- 
rere că lipsa prepoziţiei pre în textele 
traduse din secolul al XVI-lea este 
o probă de servilism faţă de textele 
originale slave. S. Puşcariu [7, p. 
565] susţine că, atunci când în textele 
vechi sunt înregistrate construcţii fără 
pre, ele reproduc starea limbii dintr-o 
anumită epocă. 

Ocupându-se în special de 
construcţiile cu pre la acuzativ în 
textele din secolul al XVI-lea, Florica 
Dumitrescu, deşi nu exclude posibi- 
litatea influenţei textului slav, ne dă 
următoarea explicaţie “fenomenul 
în discuţie era într-o fază incipientă, 
nedefinită, că nu reuşeşte să se su- 
pună în conştiinţa vorbitorilor în aşa 
măsură, încât, în momentul când nu 
scriau liber, să-l utilizeze” [9, p. 223]. 

Considerăm că lipsa prepoziţiei 
pre în textele din secolul al XVI-lea 
este condiţionată de faptul că tradu- 
cătorii erau influenţaţi de originalul 
slav. Ei se străduiau să imite con- 
strucţiile fără pre din textele slave. In 
limba slavă complementele directe 
au o singură modalitate de exprimare 
— acuzativul numelor fără prepoziţie. 
În exemple ca: Îi dănolă číčó (El o 
desenează pe mama), cuvântul mamy 
are funcţia de complement direct 
exprimat printr-un nume în acuzativ 
fără prepoziţie. In calitate de marcă a 

acuzativului apare desinenţa y, care 
ne ajută să determinăm cazul şi func- 
ţia sintactică a acestui cuvânt. Atât în 
textele slave vechi, cât şi în cele de 
limbă literară modernă, acuzativul 
apare fără prepoziţii. 

Nu aceeaşi este situaţia în tex- 
tele din secolul al XVII-lea. In Cazania 
lui Varlaam (1643) se înregistrează 
în majoritatea cazurilor numai con- 
strucţii precedate de prepoziţia pre, 
ceea ce înseamnă generalizarea 
fenomenului respectiv. Exemplele din 
Cazania lui Varlaam ne-au oferit po- 
sibilitatea să constatăm că prepoziţia 
pre este utilizată mai frecvent înaintea 
complementelor directe exprimate 
prin substantive proprii şi comune ce 
trimit la persoane. “Noi am văzut pre 
Domnul; “A patra iaste Maria, sora 
lui Lazar” (Varlaam, C., p. 97, r. 5); 
“carea şi mai denain'te unsâ pre Hris- 
tos cu mir în casa sa, când învise pre 
frate-său, pre Lazăr” (Varlaam, C., p. 
105, r. 32-33). Prepoziţia pre apare 
utilizată şi înaintea complementelor 
directe exprimate prin pronume de 
orice fel (cu excepţia pronumelui rela- 
tiv ce). “Aceasta iaste ce dzice Pavel 
apostol să sâ socotescâ omul săngur 
pre sine” (Varlaam, C., p.35, r.14-15); 
“Eu vam tremis pre voi să săceraţi 
unde nu v'aţi trudit ce alţii s-au trudit 
iară voi aţi întrat în truda acelora” 
(Varlaam, C., p.118, r. 26-28). In Ca- 
zania lui Varlaam nu am atestat nici 
un exemplu cu complemente directe 
în acuzativ precedate de prepoziţia 
pre, exprimate prin numerale. Deşi 
la Varlaam apar şi construcţii fără 
pre, observăm că numărul lor este 
foarte mic.“... şi nu vor şti oamenii, 
să-i cinstească şi să-i prăznuiască, 
pentr'ace i-au împreunat toţi într-o 
dzi să sâ prăznuiască” (Varlaam, 
C., p. 148, r. 8-9). In exemplul de 
mai sus lipseşte prepoziţia pre, iar 
rolul ei îl preia “dublarea” pronumelui 
prin forma neaccentuată (i). In alte 
texte din secolul al XVII-lea, ca Noul 
Testament (1648), nu am înregistrat 
exemple cu complemente directe fără 
prepoziţia pre. 

In fragmentele din secolul al 
XVIII-lea există deosebiri de la un 
text la altul care pot fi determinate fie 
prin atitudinea deosebită a autorilor, 


fie de o influenţă a textelor după care 
au fost făcute traducerile, fie de o tră- 
sătură regională. “Avraam născu pre 
Isaac, ... iară lacov născu pre luda şi 
pre fraţii lui.” (N.T., p.121, r. 3). 

Referindu-ne la textele din 
secolul al XVIII-lea, ca O samă de 
cuvinte de lon Neculce, observăm 
că prepoziţia pre precedă numai 
complemenitele directe exprimate prin 
substantive comune şi proprii ce trimit 
la persoane. Ea nu apare înaintea 
complementului direct — nume de lu- 
cruri sau de fiinţe nepersonificate. “Si 
au învăţat pre o slugă a lor, sirbu ce 
ave, să să ducă cu cartea la Poartă, la 
viziriul” (Neculce, O samă..., p. 40, r. 
29); “Si au cunoscut pre Barnovschii- 
vodă turcii că au fost drept şi s-au 
căit pentru că l-au tăiat”. Prepoziţia 
pre este des utilizată înaintea com- 
plementelor directe exprimate prin 
tot felul de pronume. “Acum deodată 
îl las să fie, iar mai pe urmă cuvântul 
mieu gios nu l-oi lăsa, ce te voi face 
pre tine” (Neculce, O samă..., p. 53, 
r. 18-20). Complementele directe în 
acuzativ exprimate prin numerale se 
întâlnesc mai rar în fragmentele din O 
samă de cuvinte. “Numai pre doi, trii, 
ce era mai căpetenii, neaşedzindu-să 
i-au omorât” (Neculce, O samă..., p. 
45, r. 26). 

In Letopisețul lui Neculce pre- 
poziţia pre este utilizată sub forma ei 
veche pre, dar şi sub forma care s-a 
impus, adică pe: “Si-nca au ţinut şi 
pe ficiorul lui Batişte rrău” (Neculce, 
L.Ţ. M., p. 210, r.15) “Si prindzindu 
pre greci, pre câţi i-au găsit, pe 
toţi i-au omorât (Neculce, L.Ţ.M.,, 
p. 212, r. 5-6). Fiind cronicarul legat 
cel mai mult atât de tradiţia populară 
românească, cât şi de vorbirea po- 
pulară, Neculce foloseşte în textele 
sale varianta fonetică pi, care este 
o formă regională (moldovenească) 
a prepoziţiei pre (pe). In Letopiseţul 
Ţării Moldovei prepoziţia pi apare 
des utilizată înaintea complemente- 
lor directe în acuzativ exprimate prin 
substantive proprii şi comune ce trimit 
la persoane. “Dece pi acie vreme, 
„„cându era Gligorie-vodă domnu 
în Ţara Muntenească, au închis pi 
tată-său...” (Neculce, L.Ţ.M., p. 201, 
r. 13-14); “lară viziriul au şi scos pi 

Gligorie-vodă şi l-au îmbrăcat în 
caftan” (Neculce, L.Ţ.M., p.203, 
r.18). În Letopiseţul lui Neculce pre- 
poziţia pre (pe) se foloseşte foarte 
rar înaintea complementelor directe 
exprimate prin substantive nume de 
lucruri sau de ființe nepersonificate, 
ceea ce înseamnă că Neculce era un 
bun cunoscător al limbii române. “Si 
mai mult aceasta au îndemnatu pe 
împărăție de au vinit la Cameniţă” 
(Neculce, L.Ţ.M., p.213, r.15-16). In 
textele din secolul al XVIII-lea nu am 
atestat construcţii fără prepoziţia pre 
(pe), atunci când complementul direct 
este exprimat prin substantive proprii 
sau comune ce trimit la persoane. 

La Dimitrie Cantemir în Istoria 
ieroglifică construcţiile cu pre (pe) 
sunt corecte din perspectiva utilizării 
prepoziţiei pre. Ea apare pe lângă 
complementele directe exprimate 
prin substantive proprii şi comune 
(precum şi unele substitute ale lor) 
ce trimit la persoane. “Oare pre noi 
la adunare cum nu ne-au chemat?” 
(Cantemir, l.l., p. 229, r. 13-14). “... 
în loc de peşte pre filosof din fundul 
corăbiei scot” (Cantemir, 1.1., p. 195, 
r.12). 

In ceea ce priveşte cea de-a 
doua problemă care ne interesează, 
adică cauza apariţiei prepoziţiei pre, 
notăm că ea apare din motive de 
claritate, atunci când era nevoie să 
se facă deosebire între subiect şi 
complement direct. 

In acest sens, N. Drăganu 
susţine că acuzativul cu prepoziţia 
pre “s-a născut dintr-un complement 
circumstanţial local din trebuinţa de 
a deosebi complementul acuzatival 
de subiect cu care cel dintâiu are 
aceeaşi formă” [10, p. 86]. Compară: 
Am bătut pe lon. Am bătut pe umăr. 
De aceeaşi părere este şi Sextil Puş- 
cariu care precizează că, mulţumită 
lui pre, dacoromâna a substituit ordinii 
fixe (subiect — verb — complement: 
tatăl iubeşte pe copil) ordinea liberă: 
pe copil îl iubeşte tatăl; şi “lipsa lui 
pre, atunci când ordinea obişnuită nu 
mai e respectată, face ca fraza să nu 
mai poată fi înţeleasă” [7, p. 526]. De 
asemenea şi Al. Graur menţionează 
că “diferenţierea era mai necesară 
la numele de persoane, deoarece 


numele de obiecte neînsufleţite şi 
chiar numele de fiinţe care nu se 
aplică la oameni au mai rar ocazia 
să fie folosite ca subiect al verbelor 
active” [11, p. 301]. 

O dată cu trecerea de la latină la 
română a încetat să se facă distincţia 
formală dintre numele în nominativ 
şi cele în acuzativ şi se folosea o 
singură formă pentru ambele cazuri. 
In asemenea situaţie, pentru a se 
face distincţia între substantivele la 
cazul nominativ, era nevoie de un 
mijloc formal. Astfel, limba română a 
recurs, în primul rând, la topică. Sub- 
liniem că topica servea la deosebirea 
subiectului de complement direct, 
numai atunci când complementul 
direct era exprimat prin substantive 
nume de lucruri, deoarece ele puteau 
fi mai rar subiecte ale verbelor active. 
Mama spală rufele. In cazul în care 
complementul direct era exprimat 
prin substantive nume de fiinţe, situ- 
aţia se schimba, deoarece distincţia 
dintre subiect şi complement direct 
se făcea numai când topica era fixă. 
Mama hrăneşte copilul. Pentru a avea 
o topică liberă în ambele situaţii, da- 
coromâna a recurs la un mijloc formal 
mai comod, utilizându-se prepoziţia 
pre (pe) “înaintea complementului 
direct nume de fiinţe, de regulă 
umane, sau nume de vieţuitoare per- 
sonificate” [12, p. 89]. In exemplul de 
mai sus, datorită utilizării prepoziţiei 
pre (pe) înaintea complementelor, 
topica poate fi liberă prin “dublarea” 
complementului direct prin forma 
accentuată a pronumelui personal. 
Pe copil îl hrăneşte mama. Hrăneşte 
mama pe copil. 

Ocupându-se în mod special 
de această problemă, Al. Graur este 
de părere că există şi alte mijloace 
pentru a diferenţia subiectul de com- 
plementul direct, şi anume: 1. valoa- 
rea lexicală a cuvintelor; 2. acordul 
subiectului cu predicatul; 3. reluarea 
anticipată a pronumelui; 4. ordinea 
cuvintelor; 5. articolul; 6. intonaţia 
[11, p. 303]. 

In această discuţie interesează 
şi problema sunt sau nu construcţiile 
acuzativului cu pre (pe) o normă a 
limbii literare din secolul al XVI-lea 
şi când acestea devin normă în tex- 

tele religioase. Pe baza exemplelor 
selectate, am ajuns la ideea că acu- 
Zativul cu prepoziţia pre (pe) nu este 
o normă a limbii literare din secolul 
al XVI-lea, deoarece pre (pe) apare 
utilizat normal în textele originale, dar 
nu şi în cele traduse din limba slavă. 
Acuzativul cu prepoziţia pre este 
utilizat numai în unele texte traduse 
din această perioadă, iar in altele el 
lipseşte. Ceea ce ne face să consi- 
derăm că acuzativul cu prepoziţia pre 
nu este o normă a limbii literare din 
secolul al XVI-lea este şi faptul că în 
fragmentele parcurse prepoziţia pre 
lipseşte acolo unde prezenţa ei era 
absolut necesară şi apare acolo unde 
nu era indicat. 

Şi în textele religioase din seco- 
lul al XVII-lea construcţia cu prepozi- 
ţia pre nu este o normă, deoarece pre 
lipseşte acolo unde trebuia să apară 
obligatoriu. 

Construcţia acuzativului cu 
prepoziţia pre devine o normă a limbii 
literare în textele traduse din secolul 
al XVIII-lea, când fenomenul respec- 
tiv se generalizează. In fragmentele 
analizate nu am înregistrat exemple 
în care construcţiile respective să fie 
utilizate fără prepoziţia pre. Folosirea 
prepoziţiei pre în textele religioase 
din secolul al XVIII-lea este foarte 
apropiată de cea din textele de lim- 
bă literară de astăzi. In fragmentele 
parcurse, din secolul al XVIII-lea, nu 
am atestat construcţii fără prepoziţia 
pre atunci când complementul direct 
este exprimat prin substantive comu- 
ne sau proprii ce trimit la persoane. 

Având în vedere cele spuse mai 
sus, putem desprinde următoarele 
concluzii: 

— Acuzativul cu prepoziţia pre 
(pe) este străvechi în limba română, 
deoarece el apare utilizat normal 
în primele texte originale de limba 
română; 

— Construcţiile cu prepoziţia pre 
(pe) sunt frecvent utilizate în textele 
traduse din secolul al XVI-lea, cu 
excepţia Codicelui Voroneţean şi a 
Psaltirei Hurmuzachi; 

— In unele texte religioase, pre- 
poziţia pre se foloseşte şi înaintea 
complementelor directe exprimate 
prin substantive comune sau proprii 
ce nu trimit la persoane; 


— Sub influenţa originalului 
slav, în textele traduse din secolul al 
XVI-lea apar construcţii fără prepo- 
ziția pre acolo unde prezenţa ei este 
obligatorie conform normelor limbii 
literare actuale; 

— Construcţia acuzativului cu 
prepoziţia pre nu este o normă a 
limbii literare din secolul al XVI-lea, 
deoarece în unele texte traduse pre- 
poziţia pre este utilizată, iar în altele 
ea este evitată; 

— In textele traduse din secolele 
XVII, XVIII, construcţiile cu prepoziţia 
pre (pe) se generalizează. 

In construcţiile fără pre din tex- 
tele secolului al XVII-lea rolul prepo- 
ziţiei îl preia “dublarea” pronominală. 

— Construcţia acuzativului cu 
prepoziţia pre devine normă a limbii 
literare în textele din secolul al XVI- 
II-lea când fenomenul respectiv se 
generalizează. 

Adrian GHICOV, 
specialist principal 
la Ministerul invăţământului 


UN RĂSĂRIT CE NU SE 
VA MAI TERMINA 


Drumul parcurs spre izvoarele 
devenirii întotdeauna mi s-a părut un 
gest demn de numele unor înaintaşi 
care au trăit cu toate fibrele sufletului 
drama risipirii noastre, au plâns cu 
lacrimă de rugă pe altarul împlinirilor 
întru realizarea actului de integritate 
spirituală a fiinţei neamului. 

Dacă nivelul de cultură este 
măsura supremă a activităţii umane, 
atunci, prin limbă, cultura unui popor 
îşi deschide larg porţile spre orizon- 
turile universale. 

Istoria ne oferă suficiente mo- 
dele de rezistenţă a popoarelor prin 
cultură. Anul 1989 a însemnat pentru 
noi, românii din Basarabia, nu doar 
o revenire la istoria adevărată, dar 
şi o reîntoarcere firească spre actul 
de reconsiderare a fiinţei verbului 
românesc. 

Mai bine de un deceniu, în 
Republica Moldova se realizează 
un parcurs deosebit de important în 
contextul reactualizării valorii limbii 
şi al renovării modelului educaţional. 


Studiul limbii şi al literaturii 
române în instituţiile preuniversitare 
se întemeiază pe momente de isto- 
rie vie, scrisă în Piaţa Marii Adunări 
Naţionale, şi pe adevărate gesturi de 
curaj de care au dat dovadă profesorii 
noştri. Până la implementarea, în 
1992 — 1994, a primelor programe 
de studiu, pedagogii au efectuat o 
adevărată muncă de defrişare, fiind 
mereu în căutare de literatură re- 
prezentativă şi modele didactice. A 
urmat, mai apoi, elaborarea Progra- 
melor de limba şi literatura română, 
ediţia 1996-1998, moment definitoriu 
ce au fortificat şi direcționat activita- 
tea dascălilor de română. Contextul 
fiind, de fapt, şi o probă că avem în 
republică profesori foarte buni, care, 
indiferent de conjunctură, ştiu să 
susţină cu demnitate adevărul istoric 
şi ştiinţific. Respectivele programe 
s-au întregit mai apoi într-un docu- 
ment reglator şi normativ de standard 
european — Curriculum naţional. 
Programe pentru învăţământul liceal, 
aria curriculară “Limbă şi comunica- 
re”. Aceasta a presupus încadrarea 
profesorilor în dezideratele învăţă- 
mântului formativ — model european 
racordat la condiţiile de implementare 
în sistemul educaţional din Republica 
Moldova -— prin activizarea cursurilor 
de instruire continuă la Institutul de 
Ştiinţe ale Educaţiei, Universitatea 
Pedagogică de Stat “lon Creangă”, 
Chişinău, Universitatea Pedagogică 
de Stat “Alecu Russo” din Bălţi şi în 
Centrul Educaţional Pro Didactica. 
Profesorii au acceptat inovaţia şi, 
în ultimă instanţă, elevii au reuşit să 
dobândească competenţe şi cunoş- 
tinte care să-i etaleze ca factori activi, 
buni cunoscători în materie de limba 
şi literatura română. 

O dominantă a învăţământului 
formativ ar fi construirea unui mediu 
adecvat în susţinerea elevului pentru 
a învăţa mai bine şi, concomitent, 
pentru a obţine competențele nece- 
sare ce i-ar asigura o bună inserţie 
socială. Or, aşa cum susţine distin- 
sul pedagog G. Scallon, “multe din 
lucrurile necesare omului în viaţă pot 

aştepta. Nu şi elevul însă. Numele lui 
este Azi”. 

In virtutea unor tradiţii frumoa- 
se, se organizează, la Chişinău şi în 
toate judeţele republicii, o activitate 
extracurriculară foarte importantă 
pentru elevii cu vocaţie. Concursul 
Naţional de literatură “Vreau să ştiu”, 
ediţie radiofonică, concursul de crea- 
ţie al generaţiei preuniversitare “Ars 
adolescentina” sunt acţiuni educative 
şi culturale ce sporesc interesul elevi- 
lor antrenati în proba performanţelor. 
Aceste activităţi constituie forme de 
evaluare superioare examenului, 
la care elevii participă din proprie 
iniţiativă. 

Concursul cel mai important, 
cu tradiţii cristalizate într-un parcurs 
impresionant, rămâne a fi Olimpiada 
Republicană la Limba şi Literatu- 
ra Română. In ultimii ani această 
competiţie este tot mai dorită şi mai 
aşteptată. Nivelul ei de organizare 
şi desfăşurare a devenit susţinut şi 
graţie unor subiecte serioase propuse 
spre realizare. Ele oferă şanse egale 
tuturor concurenţilor care urmează să 
demonstreze un mod de gândire ma- 
tur şi original, capacitate de sinteză a 
fenomenelor literare studiate, abilitate 
de construire a unor concepte şi vizi- 
uni pertinente. 

Ultimele ediţii ale concursului 
au fost consacrate anului Eminescu, 
— “Locuim în continentul poetic emi- 
nescian şi avem dreptul să credem în 
noi înşine” (Nicolae lorga) — şi Anului 
European al Limbilor cu genericul 
“Limba este casa fiinţei noastre”. 
Ceremoniile de inaugurare au fost 
concepute astfel încât să introducă 
actanţii într-o atmosferă reflexivă an- 
gajantă. Concursul s-a constituit din 
câteva momente ce au cadrat total 
cu intenţia participanţilor de a iniţia 
discuţii pe marginea temelor actuale, 
vitale, cum ar fi condiţia tinerei gene- 
raţii, perspectivele tineretului studios, 
istoria şi cultura naţională în diferite 
epoci etc. 

Subiectul propus se pretează 
unei sinteze în deplina înţelegere a 
noţiunii ca o modalitate reuşită de 
selecţie şi ierarhizare a materialului 
studiat. De asemenea se verifică abi- 
litatea de a rezuma şi a concluziona 


demersul propriu construit: Pornind 
de la afirmaţia lui Lucian Blaga că 
“existenţa e pentru români “dor”, 
aspirație trans-orizontică”, reali- 
zaţi un eseu cu tema: “Ipostazele 
dorului în lirica românească” (În 
baza operelor poeţilor M. Eminescu, 
L. Blaga, N. Stănescu şi Gr. Vieru). 

Tema vizează un aspect al 
existenţei ontologice, ceea ce solicită 
implicaţii în filozofia existenţialistă sau 
formarea unor judecăţi de valoare 
în ce priveşte frumuseţea sufletului 
uman, relevarea consistenţei omului 
în raport cu sentimentele ce-l defi- 
nesc: dragostea, receptivitatea, 
adevărul, libertatea etc. Acest 
obiectiv a fost realizat de majorita- 
tea participanţilor, care au preferat o 
abordare din perspectivă filozofică şi 
au racordat stările proprii de spirit cu 
deziderate, modele umane cunoscute 
din culturile şi literaturile popoarelor 
lumii. Au impresionat, în acest sens, 
sintezele elevilor Olga Voloşciuc, 
Liceul “B. P. Hasdeu”, Bălţi (profesor 
Galina Mostovic); Viorica Vântu, Lice- 
ul Teoretic Călăraşi, (profesor Liliana 
Prunici); Cristina Ţurcanu, Liceul 
“Gheorghe Asachi”, Chişinău, (pro- 
fesor Elena Furtună); Diana Hriplivâi, 
Liceul “Basarabia”, Soroca, (profesor 
Svetlana Păunescu) Mariana Mar- 
talog, Colegiul “Socrate”, Chişinău, 
(profesor lon lachim). 

O impresie deosebită au lăsat 
lucrările, foarte reuşite de altfel, ale 
elevilor Rodica Codjebaş, Liceul 
“Stefan Vodă”, judeţul Tighina (profe- 
sor lon Dombrov); Andrei Corniciuc, 
Liceul “Gheorghe Asachi”, Chişinău 
(profesor Natalia Bulat); Victor Rusu, 
Liceul “Boris Cazacu”, Nisporeni, 
judeţul Ungheni (profesor Maria Cio- 
banu). Aceştia nu doar au realizat 
complex temele, ci au construit un 
concept propriu şi au propus modele 
de sinteză a unui material faptic foarte 
divers şi bine argumentat, depăşind 
creaţia scriitorilor propuşi şi narând 
într-un stil adecvat condiţiei de reali- 
zare, coerent, fluent, cu o abilitate de 
a scrie bine conturată. Candidaţii au 
reuşit, într-o formulă personală, să 
abordeze aspecte ale textelor literare 
ce promovează şi susţin idealuri uma- 
ne cum ar fi cele de iubire, sacrificiu, 

dor, cumsecădenie etc., exprimate 
în nişte simboluri arhetipale: steaua, 
luna, copacii (sacri), pământul etc. 

Meditând asupra acestor entităţi 
existenţiale, elevii au reuşit să mă- 
soare cu propria judecată şi simtire 
dimensiunea spirituală a fiinţei ro- 
mâneşti. Sunt consistente, plenare, 
bine închegate încercările de a da o 
formulă cuprinzătoare conceptului 
de dor: “Am putea spune că dorul 
e o genă ereditară ce se transmite 
numai românimii. Astfel suntem un 
popor binecuvântat de Cel de Sus 
cu dor”, “Dorul e atotstăpânitor. E 
demiurgul poetic ce se naşte în orice 
suflet demn. Nimeni şi nimic nu re- 
zistă dorului: nici stelele, nici timpul” 
sau “E greu să concepi dorul ca pe 
o dimensiune existenţială, fiindcă el 
trece pragul orizontului raţiunii uma- 
ne, el “sapă” adâncind subconştientul 
nostru”. 

Deşi experienţa de viaţă a can- 
didaţilor este încă insuficientă pentru 
a crea viziuni plenare, lecturile pro- 
funde, seriozitatea atitudinii şi jude- 
cata analitică, le-au permis totuşi să 
pună în lumină faţetele acestui sen- 
timent complex, depistând în creaţia 
unor scriitori de referinţă ipostazele 
fundamentale ale dorului ca mod 
de existenţă, punându-l sub semnul 
perenităţii. Fireşte, participanţii şi-au 
întemeiat constatările pe exemple 
elocvente din creaţia poeţilor Mihai 
Eminescu, Lucian Blaga, Nichita Stă- 
nescu, Grigore Vieru, dar au apelat 
şi la Alexandru Macedonski, Octa- 
vian Goga, Nicolae Labiş, Dumitru 
Matcovschi, Vasile Romanciuc, lon 
Hadârcă etc. — semn al interesului 
pentru lectură, al unui gust artistic şi 
al unei simţiri rafinate. 

Compozițiile au demonstrat abi- 
litatea concurenţilor de a desprinde 
contexte relevante. Astfel, dorul emi- 
nescian este interpretat ca o realitate 
trans-orizontică, care “hoinăreşte prin 
univers, scrutând imaginile absolute 
ale divinului spre a-şi găsi idealul”. 
Autoarea observă că dorul emines- 
cian este plin de gravitate, “se simte 
înlănțuit de ideal, îl strânge lanţul 


transparent al rațiunii, căci idealul se 
îndepărtează nepăsător şi impertur- 
babil, iar el, Poetul, e aici, pe pământ. 
EI plânge şi lacrimile i se transpun în 
mişcătoare versuri”. 

Dorul blagian este relevat prin 
ipostaza misterului, care creează un 
univers jinduit, dorit, căutat, conturat 
de poet în pânza atâtor opere de 
valoare. Dorul apare ca o axă de lu- 
mină a întregii lui creaţii. Unul dintre 
candidaţi, de exemplu, consemnează 
că “semnificaţia aspiraţiei poetului la 
mister este abia palpabilă printre vo- 
cabulele pline de sens ascuns. Vraja 
universului ne plasează pe noi toți 
în sferele valorilor înalte, “corola de 
minuni a lumii” stă de veghe asupra 
minţii umane spre a-i conferi un suflu 
cosmic, de vrajă, ce-l implică în hora 
vieţii şi a morii”. 

Interpretată din perspective 
diferite, a fost pe deplin dezghiocată 
şi formula poetică stănesciană. Ea a 
oferit sugestii noi, poate mai aproape 
de orizontul de aşteptare al elevilor: 
dorul ca realizare devoratoare a iubi- 
rii. E vorba, bineînţeles, de cea mai 
adevărată trăire, de un dor neaşteptat 
ce pune stăpânire pe om, înaripân- 
du-l şi ne-murindu-l: “Dorul de iubire 
întruchipează valori şi aspirații ce 
nasc din sine tendinţa spre o dragoste 
pură, inocentă, însă viguroasă. Dorul 
lui Nichita Stănescu se preschimbă, 
luând un alt trup.” 

In lirica poeţilor basarabeni, 
ipostazele dorului obţin alte accen- 
te, mai particulare, în concordanţă 
cu realităţile istorice ale unui destin 
dramatic. Mistuit de dorul Ţării, poetul 
- lacrimă a Basarabiei — crucifică, în 
viziunea candidaţilor citați, pe realita- 
tea timpului, destinul său propriu ca 
dor de împlinire, de realizare: “Chiar 
propria soartă l-a marcat pe Grigore 
Vieru şi, ca rezultat, apare sugestiva 
poezie “Formular”, cu interogaţiile 
ce au un ecou universal”. Expresie a 
dorului general uman este, în poezia 
viereană, însăşi mama — proiecţie fe- 
minină înveşnicită printr-o eternă aş- 
teptare. “Mama”, susţine unul dintre 
elevi, simbolizează dorul ca impact al 

timpului asupra fiinţei care ne apare 
în dimensiuni impresioniste.” 

Aria lecturilor adevereşte pre- 
zenta în compoziţii a unor texte de 
o certă valoare, semnate de şap- 
tezecişti, optzecişti etc., dovadă că 
un text de calitate, o poezie bună 
este savurată prin imagini sugestive 
şi subtext profund. Referințele cele 
mai frecvente trimit la poezia lui V. 
Romanciuc, |. Hadârcă şi L. Lari. 

În viziunea unui adolescent 
avizat, ipostazele dorului în versurile 
celui numit “cumintele nostru poet”, 
Vasile Romanciuc, implică semnifi- 
caţia simbolurilor: limba, casa părin- 
tească, mama, busuiocul — floare 
emblematică. Ele reprezintă, de 
altfel, gama particulară de trăiri fun- 
damentale ale basarabenilor — suflete 
vibrânde de atâta dor de frumuseţe, 
de dragoste, de viaţă în definitiv: 
“Limba e dorul de liberă exprimare. 
Casa e dorul de eternitate. Mama 
rămâne un veşnic dor de copii, iar 
poetul — un suflet pendulând în în- 
cercarea de a cuprinde dorul de viaţă 
între cele două fire de busuioc”. 

E de menţionat intenţia lău- 
dabilă a olimpicilor de a nu fi doar 
buni călători prin variatele spaţii ale 
operelor diverse ca factură şi mesaj, 
ci, supunând fragmentele propriilor 
judecăţi de valoare, de a cerne totul 
prin grila simţirilor personale şi a obţi- 
ne imagini surprinzătoare. Incercând 
să contureze un concept al dorului, al 
esenței spiritualităţii româneşti, — în 
una dintre lucrări se face o geneză a 
sentimentului, printr-o suită de ima- 
gini convingătoare: “Frânturi de suflet 
inundă universul... Spintecă valurile 
tulburi ale existenţei. Se scufundă 
în adâncurile ei, se zbat în vâltoarea 
ameţitoare a zilelor nebune, se sufo- 
că, vânează bulbuci rătăciţi de stele. 
Sălbatic sufletul îi soarbe şi simte 
aromă de stea. Mai simte cum se lasă 
liniştea printre aştri şi cum amorțesc 
clipele în zborul etern. Atunci aude 
un glas de melodie ce se apropie, 
se rupe din mrejele cosmosului şi 
străbate orizontul sufletului în uimire”. 

“Sunete hoinare... Aleargă, rup 


hainele sufletului, îl dezbracă, îl alin- 
tă, îi toarnă dulce venin pe pleoape, 
îl leagănă în iureşul vocalelor, ce-l 
inundă, îl înaripează, îl ridică în apo- 
geul cosmic şi... îl lasă. E Dorul...”. 

In concluzie, remarcăm faptul 
că, în pofida unor timpuri mai puţin 
prielnice pentru ei, tinerii văd în 
sentimentul de dor, în această stare 
ascensională a sufletului românesc, 
virtualitatea vieţii. Gând ce vorbeşte 
de la sine că elevii se află sub impe- 
riul frumosului, pe care-l urmează, 
ghidaţi de profesorii lor consacraţi, cu 
perseverenţă şi devotament: “Dorul 
face să-l urmezi, te slăveşte sau te 
îngenunchează, te face să trăieşti şi 
să mori... lti pune pe pleoape greul 
raţiunii şi te îngroapă în noianul pa- 
timilor eterne. E conditia supremă 
umană de a exista în doruri şi de a 
nu şti a le opri”. 

Precum ne-au convins şi com- 
poziţiile realizate de olimpici, un dor 
plurivalent ce ţine întreagă fiinţa 
umană, zidind-o între valori. 

Să fie un blestem? Să fie un 
har divin? Doar poetul le ştie pe 
toate: “Poetul suferă. El ştie că nu 
e blestem: blestemul e un pretext al 
nefericirii. E dorul... 

Solie a vântului stelar, însoțitor 
fidel al inimii de geniu, dorul supune 
cerul şi pământul, gândul şi cuvân- 
tul...” 

Dorul de cuvântul împlinit ex- 
presiv mai persistă şi acum în con- 
ştiinţa noastră, deşi am traversat 
un deceniu de realizări şi mutații în 
mentalitate şi atitudini fundamentale 
față de valorile spirituale. Cu toate 
acesta, contextul zilei de azi ne mai 
obligă să conştientizăm importanţa 
limbii române — partea noastră de 
cer şi cheia de boltă a existenţei 
noastre în cetatea timpului. 

Alexei ACSAN 


DIFICULTĂŢI ALE LIMBII ROMÂNE 


ÎNTREBĂRI ŞI RĂSPUNSURI 


În limba română există mai multe cuvinte ce prezintă dificultăţi de ordin ortografic 
şi ortoepic. Vulnerabilitatea folosirii lor se explică prin faptul că în limbajul uzual, de rând 
cu variantele general acceptate, se utilizează forme ce contravin normelor limbii literare. 

Nu arareori se întâmplă ca cel ce vorbeşte (sau scrie) să ezite la alegerea vari- 
antelor corecte ale unor cuvinte în cazul când ele au forme paralele. Printre acestea le 
vom menţiona pe următoarele: 

1. Cuvinte ce se scriu fie cu a, fie cu ea după literele j, s, (se aşază / se aşează; 
se furişază / se furişează etc.) 

2. Cuvinte ce se ortografiază fie cu e, fie cu ie, (statuetă / statuietă; statue / 
statuie etc.) 

3. Cuvinte scrise fie cu ea, fie cu ia, când atare secvenţe se pronunţă ca diftong 
(se aciuează / se aciuiază,; chişinăuean / chişinăuian etc.) 

4. Cuvinte ortografiate fie cu s, fie cu z (filosofie / filozofie; peisaj / peizaj etc.) 

5. Cuvinte ce se scriu fie cu x, fie cu cs (toxin / tocsin; toxină / tocsină etc.). 


Scoaterea în relief a unor atare cazuri dificile, găsirea unor modalităţi 
eficiente de explicare şi memorizare a formelor corecte, promovarea insistentă 
şi propagarea variantelor conforme cu normele limbii literare reprezintă, fără 
îndoială, căi sigure în vederea evitării multiplelor greşeli de ordin ortografic şi 
ortoepic. 

Acesta este scopul final al rubricii de întrebări şi răspunsuri. 


Întrebare: De ce verbul a se aşeza la indicativ prezent (pers. a III-a) se 
ortografiază cu a după ş (se aşază), iar în verbul a se furişa (acelaşi mod) 
apare ea (se furişează)? 

Răspuns: Ortografierea acestor verbe diferă, deoarece regulile ce regle- 
mentează scrierea lor sunt diferite. 

Pentru a nu comite greşeli, e necesar să cunoaştem două reguli ce se 
referă la scrierea literei a şi a îmbinării de litere ea după j, ş. 

Regula |. In radicalul cuvintelor după j, ş se scrie şi se pronunţă a (nu ea). 

Regula a Il-a. Se scrie şi se pronunţă ea (nu a) în cuvintele cu tema ter- 
minată în j, ş, formate cu ajutorul sufixelor (-eaz-, -easc-, -ean-, -eaţ-, -eal-). 

Regula | Regula a Il-a 
A se aşeza A se furişa 

mă aşez mă furişez 

se aşază se furişează 


e Scrieţi în locul punctelor literele care lipsesc şi motivaţi alegerea. 

Deş...rtă, înş..lă, deş...lă, aş...ză, ş...de, dirij...ză, triş...ză, plonj...ză, 
tranş...ză, se ruj...ză. 

e Subliniaţi cuvintele scrise greşit, transcrieţi-le în forma recomandată de 
normele literare şi explicaţi ortograma. 

Dârjală, îndârjală, moroşan, maramureşan, tânjală, să tânjască, ruşală, 
roşală, dojană, doljan, şale, greşală. 


Intrebare: De ce în cuvântul femeie se scrie şi se pronunţă diftongul ie, 
cuvântul alee se ortografiază cu e, iar în forma verbală este se scrie e, dar se 
pronunţă ie (diftongat)? 

Răspuns: Primul cuvânt (femeie) este un element lexical vechi, al doilea 
(alee) reprezintă un neologism, iar în forma verbală este, potrivit tradiţiei, se 
scrie e, dar se pronunţă ie. 

Alegerea formelor ce se scriu cu e sau ie necesită cunoaşterea a trei 
reguli de ortografiere a acestor secvenţe. 

Regula |. Se scrie şi se pronunţă e (nu ie) la început de cuvânt sau de 
silabă (după vocală) în neologisme. 

Regula a Il-a. La început de cuvânt sau de silabă (după vocală) în ele- 
mente lexicale vechi se scrie şi se pronunţă ie (nu e). 

Regula a Ill-a. /n poziţie iniţială în formele verbului a fi şi ale pronumelor 
personale se scrie e, dar se pronunţă ie (diftongat). 


Motivaţi ortografia cuvintelor. 
Epocă, ienicer, eram, faeton, aievea, eşti, statuetă, statuie, ele (pronume), 
iele (substantiv). 


Întrebare: În ce situaţii trebuie să scriem şi să pronunţăm diftongul ie 
după consoane? 

Răspuns: |mbinarea de litere ie, pronunţată ca diftong, se scrie şi se 
rosteşte după consoanele b, p, m, v, f, atunci când e posibilă alternanţa ie / ia: 
biet / biată, pietrar / piatră, dezmierdare / dezmiardă, a vieţui / viaţă, fierbe / 
să fiarbă. 

Există însă situaţii când nu are loc alternanţa menţionată: piedică, piele, 
piept, vierme, viespe, mierlă, pieziş, fiere. 

E necesar să observăm că în unele cuvinte după aceleaşi litere b, p, m, 
v, f se scrie şi se rosteşte e (nu ie): beretă, pernă, femelă, fetru, verde, peltea. 

Vom diferenţia semantic cuvintele: vers (rând în poezie) şi viers (melodie, 
voce); a versui (a versifica) şi a viersui (a cânta); mere (fructe) şi miere (pro- 
dus apicol); beţi (turmentaţi) şi bieţi (sărmani); mei (plantă) şi miei (animale); 
pere (fructe; substantiv) şi piere (moare; verb). 


e Scrieţi în locul punctelor literele necesare. 

F...roviar, f...r, p...ţire, p...ţe, m...rcur, m...rcuri, p...rle, p...tre, p...ctoral, 
p...pt, p...depse, p...dici, f...bră, f...rbere, p...rnă, p...ziş, p...lerin, p...le, v...rs, 
m...re, p...re, m..ii. 


Întrebare: Există vreo regulă a cărei cunoaştere ar facilita ortografierea 
îmbinărilor de litere ea şi ia? 

Răspuns: Scrierea îmbinărilor de litere ea şi ia, rostite ca diftong, prezin- 
tă unele dificultăţi din cauza lipsei unor reguli bine motivate de ortografiere a 
cuvintelor ce conţin aceste secvenţe, ele având o pronunție aproape identică. 

Cu toate acestea, vom menţiona că după consoane se scrie, de regulă, ea. 

De exemplu: ceai, ceaun, ceasornic, cearşaf, geamantan, gealău, leat. 

Se simplifică înţelegerea scrierii şi rostirii diftongului respectiv după 
consoane în cuvinte în care ea alternează cu e: ceapă / cepe, ceară / ceruire, 
gheaţă/ gheţuri, ceaşcă / cești, seară / seri, deal / deluşor, veac / vecie, cheag 
/ a închega. 

Prezintă unele dificultăţi cuvintele în care se atestă alternanţa i / ea, 
întâlnită sporadic în limba română (luni / lunea, asemeni / asemenea, alături / 
alăturea, nimeni / nimenea, cinci / a cincea). 

Aceeaşi alternanță se produce şi în formele de infinitiv şi de imperfect ale 
verbelor de conjugarea a IV-a terminate în i după consoană (a fugi / fugea, a 
citi / citea, a păşi / păşea, a păţi / păţea, a păzi / păzea, a veni / venea). 

Spre deosebire de ea, îmbinarea de litere ia apare la început de cuvânt: 
ianuarie, iarmaroc, iasomie, iaurt, iarăşi, iatagan. 

Se scrie ia la început de silabă (după vocală) în elemente lexicale vechi: 
nevoiaş, toiag, poiată. 

Există multe cazuri în care secvenţa ia poate fi verificată prin alternanţa 
cu ie sau prin găsirea formelor ce conţin i după vocală: iarbă / ierburi, băiat 
/ băieţi, chişinăuian / chişinăuieni, locuia / locuieşte / a locui, să trăiască / 
trăieşte / a trăi. 

In unele cuvinte ia apare şi după consoane: amiază, miazăzi, miazănoap- 
te, abia, obială, chiar, chiabur, ghiaur, maghiar, coniac, fiară, diavol. 

Fiind apropiate fonetic, secvențele ia şi ea fac diferenţierea de gen şi 
număr în unele cuvinte: fata aceea — băieţii aceia, aceeaşi fată — aceiaşi băieţi, 
fetele acestea — băieţii aceştia, atâtea fete — atâţia băieţi. 


e Scrieţi în locul punctelor ia sau ea. 
Ch...g, ch...r, gh...ră, gh...ur, a b..., ab..., caf..., f...ră, şoch...ză, ch...bur, 
gh...tă, magh...r, glum..., m....ună, to...9, g...m. 


Întrebare: Există multe cuvinte în limba română în care se scrie îmbinarea 
de litere cs? 

Răspuns: Majoritatea cuvintelor se ortografiază cu x: ruxandră, exami- 
nare, exces, excitare, excelent, exasperare, executare, exemplu, exercitare, 
existenţă, exagerare. 

Doar în câteva cuvinte (unele create pe teren românesc, altele împrumu- 
tate din diferite limbi) apare cs: micsandră, a îmbâcsi (îmbâcseală, îmbâcsit), 
a ticsi (ticseală, ticsit), a catadicsi, bucsău, vacs, cocs, comics, sconcs, 
facsimil, fucsie. 

Diferă din punctul de vedere al semanticii cuvintele: tocsin (clopot de 
alarmă) şi toxină (substanţă toxică); lacs (peşte) şi lax (lejer). 

Prin tradiţie, numele bardului de la Mirceşti se scrie cu cs: Vasile Alec- 
sandri. 

De asemenea cu cs îşi ortografiază numele poetul, traducătorul şi ziaristul 
lon Acsan. 

Norma ortoepică recomandă rostirea lui x în unele cuvinte [cs], iar în 
altele [gz]. 

Prezintă dificultăţi cuvintele care conţin secvenţa fonetică [gz]: elixir, 
exasperare, execrabil, exaltare, examen, examinare, exemplar, exercitare, 
exerciţiu, exersare, existenţă, exilare. 


Întrebare: De ce natură e fluctuaţia înregistrată în formele filozofie — fi- 
losofie? 


atre corect gé eronat 143 


Răspuns: Forma recomandată de toate dicționarele ortografice este cea 
cu z: filozofie. Persoanele care pledează pentru varianta cu s (filosofie) aduc 
un argument credibil la prima vedere: cuvântul respectiv în neogreacă avea 
forma philosophie. Nu acceptăm însă forma cu s, deoarece cuvântul filozofie a 
pătruns în limba română prin filieră franceză, iar în această limbă s intervocalic 
se pronunță z. 

E necesar să recunoaştem că deocamdată se înregistrează mai multe 
greşeli la scrierea în cuvinte a literelor s sau z. 

Menţionăm că se scriu cu s (nu cu z) următoarele cuvinte: episod, peisaj, 
desinenţă, premisă, prismă, agheasmă, mireasmă, balsam, vaselină, disident, 
mausoleu, aisberg, laser, cens, sesam, numismat, conclusiv, corosiv, a disloca, 
a smulge, a smuci, a plesni, a trăsni. 

Fără mari dificultăţi poate fi verificată prezenţa literei s în secvențele 
-asm-, -ism-. 

Colonialism — se scrie s (nu z) în cuvintele formate cu ajutorul sufixului 
-ism. 

Cataclism — se scrie s (nu z) în cuvintele terminate în -ism. 

Tot s (nu z) apare în cuvintele a răszice, a deszăpezi, a deszăvori şi în 
derivatele lor, ele reprezentând o excepţie de la regula care stipulează scrierea 
lui z în prefixe înaintea vocalelor şi a consoanelor sonore. 

Prezintă dificultăţi şi unele cuvinte ce se ortografiază, în mod obligatoriu, 
cu z: buzna, autobuz, troleibuz, microbuz, omnibuz, pizmă, izlaz, guzlă, matroz, 
ovăz, siloz, coroziune (dar: corosiv), concluzie (compară cu: conclusiv), filozofie. 

Vom face o diferenţiere semantică a perechilor de cuvinte: atlaz (stofă) 
— atlas (colecţie de hărţi); duzină (grup de douăsprezece obiecte) — dusină 
(termen din arhitectură). 


e Douăzeci de cuvinte din şirul de mai jos sunt scrise greşit. Selectaţi-le 
şi corectaţi-le. 

Mătasse, tuse, mentă, dăunăzi, cumătru, cumetri, ciobeni, căpăţină, gips, 
cinescop, ghitară, chişleag, harag, harpacică, cipici, clavesin, cocos, druc, 
dublicat, liturgie, locaş, măcieş, muschetar, penţetă, recetă, piuneză, zgârie, 
intelegent, anghină, cangrenă, năgară, ajiotaj, pătrat, căpitan, în zădar, şte- 
căr, introductiv, încasator, mânuţe, pâinică, lenjerie, găgăuji, kilovat, influenţă, 
iederă, chintal, umple, fasolă, cange, băjenar, becisnic, impermeabil, diseară, 
desperare, vinietă. 


e Concretizaţi sensul perechilor de cuvinte. 

A insera - a însera; a investi — a învesti; a depana — a depăna; comple- 
ment - compliment; a degera — a digera; a emigra — a imigra; dependenţă 
— dependinţă; deferenţă — diferenţă; a (se) enerva — a inerva; a freza — a (se) 
friza; a gera — a gira; eminent — iminent; priveghetoare — privighetoare; fami- 
liar — familial; literar — literal; orar — oral; ordinar — ordinal; originar — original; 
eprubetă — epruvetă; pronume — prenume; propoziţie — prepoziţie; hogeag — 
huceag; nuvelă — novelă; plonjor — plonjon. 

lon CIOCANU 
Chişinău 


NEOLOGISMELE 
ÎN SPAŢIUL 
BASARABEAN 


Funcţia cuvintelor noi în limbă, 
numite ştiinţific neologisme, este 
una revoluţionară în esenţă, şi a nu 
le admite ori a le diminua importanţa 
echivalează cu o acţiune denigra- 
toare. Apare în societate o realitate 
nouă, necunoscută ori poate chiar 
nebănuită până mai ieri, şi lumea este 
pusă în situaţia obiectivă de a căuta 
şi găsi o denumire adecvată acestei 
realităţi noi, astfel limba îmbogăţindu- 
se mereu. Că ia această denumire 
dintr-o altă limbă sau o formează din 
elemente autohtone, n-are impor- 
tanţă decisivă, indiferent de dorinţa 
noastră de a întrebuința numai cu- 
vinte româneşti sau de dorinţa unor 
alţi concetăţeni de a apela, în atare 
cazuri, la cuvinte de origine străină, 
ca show (pron. şou) sau week-end 
(pron. uichend) care i-ar prezenta în 
ochii conaţionalilor lor drept oameni 
ştiutori de limbi moderne şi în gene- 
ral oameni culţi. Mai exact ar fi să 
spunem că problema specificului şi a 
modului de formare a cuvântului nou 
în limbă este una ştiinţifică, teoretică. 


Or, în eseul de faţă noi ne pro- 
punem să abordăm aspectul practic 
al funcţiei sau, şi mai îngust, al 
funcţionării neologismelor. Cu mare 
greu, trecând prin înjosiri de tot felul, 
înfrângând furia şefilor şi suportând 
privirile chiorâşe ale consătenilor 
desţăranizaţi definitiv şi ale celor care 
optau pentru păstrarea colhozurilor 
din unicul motiv că de pe dealul mare 
se putea fura fără prea multe pro- 
bleme, o parte de ţărani îşi întorcea, 
cu ani în urmă, câte o fărâmă din 
pământurile “dăruite” de ei sau de 
părinţii lor, prin 1949, gospodăriilor 
colective, altfel zis — câte o cotă. Cum 
era să se numească un atare ţăran? 
El nu mai era colhoznic, ci devenise 
cotist, zicea Alexandru Gromov într- 
o emisiune radiofonică. Firesc, s-ar 
părea. Dacă de la tractor s-a format, 
mai înainte, cuvântul tractorist, de ce 
de la cotă n-am forma cuvântul cotist? 

Dar i-a zis altcineva cotaş. De 
asemenea firesc. Dacă de la arendă 
am căpătat substantivul arendaş, de 
ce să nu-i zicem proaspătului stăpân 
pe bucăţica sa de pământ strămoşesc 
cotaş? 

Uzul urmează să aleagă forma 
care se va încetăţeni şi va nimeri 
curând în dicţionare. Deocamdată 
învinge forma cotaş, neologism 
simplu, elegant, format pe teren au- 
tohton, care exprimă cu claritate şi 
chiar cu exactitate o realitate absolut 
nouă a timpului şi este, prin urmare, 
foarte necesar. Numai nu-l căutaţi în 
dicţionare, e prea nou ca să-şi fi aflat 
locul în ele. 

Pot fi numite şi alte neologisme 
cu destin fericit. Totuşi, nu prea multe, 
de vreme ce întrebuinţarea majorităţii 
neologismelor este secondată de 
nenumărate abateri de la sensul lor 
principal şi esenţial, de la forma gra- 
maticală corectă în limba de origine 
ori cel puţin de la pronunţarea lor 
adecvată în limba noastră. 

Aici e locul, timpul şi necesita- 
tea să vorbească exemplele concre- 
te, vii şi nici pe departe toate plăcute. 
A ajuns şi la noi un termen relativ 
simplu şi, principalul, elegant şi plă- 

cut la auz, prin care exprimăm întreg 
spectrul de mijloace de informare a 
maselor: mass-media. Deschidem 
Dicţionarul explicativ al limbii române 
şi ne convingem că substantivul în 
cauză înseamnă “totalitatea mijloa- 
celor de informare a maselor (radio, 
televiziune, presă etc.)”. Se menţio- 
nează că e substantiv neutru şi că e 
folosit numai cu sensul de plural. Prea 
bine, dar auzim la radio, din gura unei 
prezentatoare active şi relativ bine 
informate, că “despre şedinţa guver- 
nului scriu azi toate mass-mediile” şi 
rămânem şocaţi: dacă mass-media 
înseamnă “totalitatea mijloacelor de 
informare”, “toate mass-mediile” ar 
tinde să denumească “toate totali- 
tăţile mijloacelor...” şi... roşim pentru 
biata jurnalistă care, vorbind altă 
dată despre preşedintele parlamen- 
tului chişinăuian, îi zisese “spicher”, 
neştiind că nu altcineva, ci ea însăşi 
este spicher, mai exact spicheriţă, 
de vreme ce spicher are sensul prim 
de “crainic la o staţie de radio sau 
de televiziune”. Acesta e unicul sens 
al cuvântului spicher (ortografiat în 
engleză speaker), potrivit întru totul şi 
în Republica Moldova. Conform pre- 
stigiosului Dicţionar de neologisme al 
lui Constant Maneca şi Florin Marcu, 
spicher înseamnă şi preşedinte al 
Camerei Comunelor, dar nu la noi, ci 
“în Anglia”, şi preşedinte al Camerei 
Reprezentanţilor, de asemenea nu la 
noi, ci “în SUA” (pag. 1011). In cazul 
în care îl numim spicher / speaker pe 
un demnitar chişinăuian, noi ajustăm 
cuvântul străin la realitatea noastră, 
îl nostrificăm şi considerăm, nu prea 
întemeiat, că am fi rezolvat problema. 

Cât timp ne aflăm în preajma 
parlamentului, ripostăm tuturor ce- 
lor care afirmă de la tribună şi din 
coloanele presei că optează pentru 
un parlament “lucrativ”. Desigur că, 
sub influenţa de mult nefastă a limbii 
ruse, jurnaliştii noştri dau în bară sau, 
cel puţin, dezvăluie despre parlament 
nişte secrete cam ridicole. Vorba e că 
pentru noi adjectivul lucrativ este un 
neologism frumos şi ademenitor şi, 
dacă ar însemna ceea ce în ruseşte 


se exprimă prin “v sostoianii rabotati” 
sau “rabotosposobnâi”, l-am accepta 
fără rezerve. Or, în româneşte lucrativ 
înseamnă “care aduce câştig; pro- 
fitabil, rentabil; folositor, util”. Dacă 
adăugăm că un sinonim al adjecti- 
vului în discuţie este bănos, devine 
aproape limpede pentru ce fel de 
parlament optează autorii sintagmei 
atât de frecvente în presa noastră 
azi “parlament lucrativ”. Şi e regreta- 
bil că nu se spune simplu, corect şi 
chiar frumos că avem nevoie de un 
parlament eficient. 

Cu privire la parlamentul chi- 
şinăuian am înregistrat şi un adevăr 
deocheat, generat de asemenea de 
un neologism. Cică, un demnitar 
de la noi rostise în forul legislativ “o 
alocuţiune scurtă”. Jurnaliştii care ne 
hrănesc (spiritual, evident) cu atare 
sintagme nu vor fi având ştiinţă că 
substantivul alocuţiune înseamnă, 
prin definiţie, “scurtă cuvântare ocazi- 
onală”. Şi dacă e aşa, de a cui nevoie 
jurnaliştii o mai scurtează o dată? 

Ne grăbim, fireşte, la realităţile 
noastre naţionale, dar neologismele 
culese de noi din presa periodică ne 
invită să luăm cunoştinţă de faptul 
că “pentru prima dată în Republica 
Moldova... Uniunea Europeană... a 
demarat... un proiect de pregătire a 
specialiştilor...”. 

Verbul a demara, tranzitiv, în- 
seamnă “a elibera de parâme (corăbi- 
ile) în vederea plecării”, iar cu sens de 
intranzitiv e sinonim cu “a se pune în 
mişcare; a porni” (despre autovehicu- 
le) şi cu “a porni cu avânt, a se avân- 
ta” (în sport). Bineînţeles, cuvintele 
au însuşirea de a-şi lărgi şi în genere 
de a-şi primeni sensurile pe parcursul 
anilor / deceniilor, drept care cu o 
anumită aproximaţie se poate spune 
că lucrările de construcţie sau ale 
unui simpozion de mai multe zile au 
demarat (în sens oarecum figurat). 
Dar să demareze cineva un proiect? 
Nedumerirea este foarte mare, câtă 
vreme chiar calitatea excepţională a 
cuvintelor de a comporta şi sensuri 

figurate nu prea îngăduie ca cineva 
(chiar Uniunea Europeană) să dema- 
reze ceva (un... proiect). 

Alteori, în funcţie de neologis- 
me, apar unii termeni de specialitate, 
de exemplu — medicali, şi încercarea 
de a le înţelege e sortită din start 
eşecului, dacă jurnaliştii ni le servesc 
fără să le fi conştientizat ei înşişi 
mai întâi. De exemplu: “Spre regret, 
analiza rezultatelor confirmă că ma- 
joritatea produselor conţin substanţe 
mutagenice...”. Trecem fugitiv peste 
acest “spre regret” mutilat, formula 
corectă în atare cazuri fiind “spre 
regretul nostru” sau, dacă doriţi, 
“cu regret”, sinonim al expresiei “cu 
părere de rău”, şi punem întrebarea: 
de ce a fost nevoie, aici, de forma 
adjectivală “mutagenice”, inexistentă 
în dicţionare, dacă există adjectivul 
mutagen, -ă cu sensul “care pro- 
duce o mutație”, deci cu sensul pe 
care a intenţionat să-l evidenţieze 
jurnalista? 

Intrebuinţarea neologismelor nu 
presupune născocirea de substanti- 
ve sau de alte părţi de vorbire care 
nu există pe glob din simplul motiv 
că noi nu cunoaştem bine formele 
de substantive ori adjective de mult 
existente în limba noastră, toate co- 
recte, frumoase, elegante, plăcute 
auzului etc. 

Este şi cazul “volantei”, şi acela 
al “rutierei”, şi acela al “navetei”, şi al 
“concedialelor” etc. Am auzit pe unii 
jurnalişti, şi nu numai jurnalişti, că, 
cică, bucureştenii înşişi sunt încântați 
de substantivul basarabenesc “volan- 
tă”, probabil neştiind că acesta e o 
traducere directă, mecanică, literală 
a rusescului “letucika”, dar oricum 
ne întrebăm: de ce bucureştenii 
continuă să propage, prin dicţionare, 
expresia corectă în acest caz şedinţă 
operativă? Apoi: “rutieră” e adjectiv, 
“navetă” este orice vehicul, indiferent 
de dimensiuni, pe când rusescul 
“marşrutka” este ori un microbuz, ori 
un maxitaxi. Luăm orice dicţionar de 
prestigiu şi ne convingem, încă şi încă 
o dată, că ruseştile “otpusknâe” denu- 
mesc alocatia de concediu, s-ar putea 


zice şi indemnizaţii de concediu, dar 
nu aceste inventate “concediale”. 

Or, unii conaţionali de ai noştri, 
inclusiv dintre jurnalişti, s-au obişnuit 
atât de mult cu limba rusă, încât tra- 
duc fără prea multă chibzuinţă cuvinte 
şi expresii ruseşti sau cel puţin pu- 
nând accentul după moda rusească, 
uitând specificul limbilor surori cu 
româna noastră. De exemplu, dacă 
în limba franceză accentul cade întot- 
deauna pe prima silabă de la sfârşit, 
ce poate fi mai uşor de înţeles decât 
faptul că un cuvânt ca trafic urmează 
să fie pronunţat ca în limba de origine, 
deci plasând accentul pe i? 

In privinţa accentelor puse 
greşit suntem, probabil, campioni 
mondiali nu numai în cazul neolo- 
gismelor de tipul trafic, de vreme 
ce zicem “adidâşi” (corect adidaşi), 
“editor” (corect editor), “cochilie” (co- 
rect cochilie), “forţă mâtrice” (corect 
motrice), “regizor” (corect regizór) 
etc., etc. Ba nu e vorba numai despre 
accent. La noi se rosteşte şi, din pă- 
cate, se mai scrie: “busines” (corect 
business, pr. biznis), “management” 
(pr. menigiment), “excroc” (corect 
escroc). Se mai zice “slipi” în loc de 
Slipuri, “o portavoce” în loc de un 
portavoce ş.a.m.d. 

Republica Moldova a dorit cu 
tot dinadinsul să se deosebească de 
România şi să aibă un grad ştiinţific 
de doctor (în ştiinţe), dar care să nu 
fie totuşi doctor simplu, ci unul “habi- 
litat’. Parcă nu e rău, cuvântul vine 
din limba noastră veche, latina, dar 
el nu e înregistrat de nici un dicţionar 
explicativ al limbii române, deoarece 
nu exista pe când se redactau sursele 
lexicografice la Bucureşti. Dar apare 
în 1999 la Chişinău un Dicţionar 
explicativ uzual al limbii române şi, 
spre marele nostru regret, nu găsim 
descifrarea acestui adjectiv nici în 
paginile lui. 

lar venind vorba despre dic- 
ţionarele chişinăuiene, este cazul 
să observăm şi câte ceva referitor 
la folosirea accentului în cuvintele 
neologice. De exemplu, este bine, în 
fond, că se întrebuinţează şi la noi 

substantivul supremație. Dar l-am 
auzit la radio în pronunţarea ace- 
leiaşi spicheriţe de care am amintit 
mai înainte zicându-i “supremâţie”. 
Eram gata s-o apostrofăm pentru 
pronunţarea eronată, dar am deschis 
proaspătul Dicţionar explicativ uzual 
al limbii române, ca să constatăm cu 
stupoare că aici accentul este pus 
anume pe á, şi ne-am gândit dacă 
nu cumva biata jurnalistă a devenit 
o jertfă a dicționarului chişinăuian. 
Regretul nostru pentru o atare negli- 
jenţă este cu atât mai mare, cu cât în 
publicaţia basarabeană pomenită aici 
accentul este indicat greşit şi în cazul 
tipicului, şi în acela al politipicului, şi 
în alte cazuri. 

Atenţia sporită pe care sun- 
tem datori s-o manifestăm faţă de 
neologisme ne-ar salva de greşeli 
ordinare ca cea comisă de autoarea 
unei informaţii utile, care ne avertiza 
să nu folosim “crenvurşte congelate”, 
fără să bănuiască, presupunem, că 
substantivul în cauză este de genul 
masculin şi e corect să ne ferim de 
crenvurşti congelați. 

Starea nici pe departe normală 
privind corectitudinea întrebuinţării 
neologismelor poate fi înţeleasă şi 
în urma unui microincident relativ 
recent din activitatea unei redacţii 
chişinăuiene. Funcţionarii primăriei 
locale insistau asupra substantivu- 
lui “comandatar”, chiar se refereau 
la Monitorul oficial bucureştean că 
acesta l-ar promova sistematic, 
iar lucrătorii redacţiei, negăsindu-l 
în nici un dicţionar, propuneau să 
se scrie comanditar. N-am dori să 
apărem în ipostaza unui refractar 
încăpățânat la vreo înnoire posibilă, 
astăzi necunoscută ori numai nere- 
cunoscută. Comanditar s-a format 
de la substantivul comandită şi de la 
verbul a comandita. Dar... cum anu- 
me se formează, dacă se formează, 
substantivul “comandatar”? De la 
comandă, însemnând (agentul) care 
face o comandă? Ori în alt mod? 

Intrebăm, deoarece în dicţiona- 
re, inclusiv în cele de economie poli- 
tică, nu găsim nici un “comandatar”. 


Evident, în atare cazuri avem nevoie 
de discuţii: concrete, la obiect, cu 
citarea probelor convingătoare etc. 

Dar am trecut, se vede, prea 
repede peste “mass-mediile” spí- 
cheriţei chişinăuiene, drept care ne 
vedem nevoiţi să revenim, de data 
aceasta, la verbul a mediatiza. Citim 
într-o publicaţie prestigioasă: “Filmul 
a fost mediatizat în presă”. Repetăm 
că mass-media înseamnă “totalitatea 
mijloacelor de înformare a maselor” 
şi adăugăm că, în conformitate cu 
relativ recentul Mic dicţionar al limbii 
române al lui Vasile Breban (Bucu- 
reşti, 1997), a mediatiza înseamnă 
“a face cunoscut publicului larg prin 
mijloacele de comunicare în masă” 
(pag. 383), pentru a conchide fără 
teama de a greşi că în săptămânalul 
chişinăuian neologismul în cauză 
a fost întrebuințat fără chibzuinţa 
necesară, rezultatul fiind o expresie 
pleonastică. 

De aceea mai spunem o dată 
că utilizarea neologismelor ne cere 
o pregătire filologică bună, o aten- 
ţie permanentă şi o intuiţie fină şi 
exactă a rostului cuvântului în con- 
textul comunicării. Nu e cazul să 
ne ferim de neologisme, deoarece 
ele — repetăm - contribuie esenţial 
la dezvoltarea limbii, la diversificarea 
vorbirii şi a scrierii noastre, având 
funcţia revoluţionară pomenită mai 
înainte, dar nu e cazul nici să le folo- 
sim oricum, la întâmplare, greşit sub 
aspectul ortografierii sau cel puţin al 
pronunțării, deoarece în felul acesta 
se vede prea limpede că suntem 
inculţi şi chiar ridicoli. 

ROLUL NORMELOR 
ESTE CEL 

DE OMOGENIZARE 
A LIMBII 


MASĂ ROTUNDĂ 

CU PARTICIPAREA PROF. DR. 
SANDA-MARIA ARDELEANU 
(UNIVERSITATEA “ŞTEFAN CEL 
MARE”, SUCEAVA) 

ŞI A DR. CONF. EUFROSINIA 
AXENTE, VERONICA PĂCURARU ŞI 
ANATOL LENŢA (U.S.M., CHIŞINĂU) 


Anatol LENŢA: Stimată doamnă 
profesoară, propun să axăm discuţia 
noastră pe câteva dimensiuni care 
corespund bogatei şi variatei activităţi 
desfăşurate de D-voastră pe parcursul 
sejurului la Chişinău, inclusiv întâlnirile 
şi convorbirile avute la instituţiile de 
aici, prin care aţi trasat posibilităţi şi 
perspective de colaborare efectivă între 
instituţiile de învăţământ superior de 
pe ambele maluri ale Prutului, precum 
şi conferințele ţinute de D-voastră în 
faţa doctoranzilor şi profesorilor de la 
U.S.M,., în cadrul cărora v-aţi expus 
concepţia teoretică privind imaginarul 
lingvistic, sistemul normativ al acestuia, 
sintaxa funcţională, dinamica lingvistică 
ş.a. 

Sanda-Maria ARDELEANU: Am 
avut la Chişinău un program interesant 
atât pentru mine, cât şi, sper, pentru 
cei cu care am reuşit să dialoghez. 
Este vorba despre studenţii în licenţă: 
m-am întâlnit cu aceşti tineri la un curs 
de sintaxă funcţională, la o activitate 
legată de normă şi de evoluţia acestui 
concept în ultimii ani; de asemenea, am 
avut patru prelegeri în faţa studenţilor 
de la masterat. Ei mi-au solicitat să le 
prezint teoria imaginarului lingvistic şi 
probleme legate de analiza discursului; 
m-am întâlnit cu studenţii de la şcoala 
doctorală (sper să colaborăm şi în acest 
sens); am avut întâlniri cu profesorii şi 
una dintre activităţile cele mai pasio- 
nante pentru mine a fost faptul că mi 
s-a permis să asist la nişte activităţi di- 
dactice, susţinute de profesorii de aici, 
din Chişinău. Plec foarte îmbogăţită din 
acest punct de vedere. DI prof. Anatol 
Lenta a avut amabilitatea să provoace 


SANDA-MARIA ARDELEANU 


Specialist în lingvistica funcţi- 
onală, semiotică, lingvistica textului 
şi a discursului. Director al Depar- 
tamentului Relaţii Internaţionale, 
coordonator de programe ECTS şi 
SOCRATES în cadrul Universităţii 
“Ştefan cel Mare” din Suceava, de- 
ţinătoare a mai multor premii şi dis- 
tincţii naţionale, în special a ordinului 
“Chevalier des Palmes Academiqu- 
es” al Republicii Franceze. 

Autoare a unor studii şi articole 
ştiinţifice, monografii, manuale, tradu- 
ceri vizând probleme de actualitate 
din lingvistica generală, română şi 
franceză, cum ar fi Repere în di- 
namica studiilor pe text - de la o 
Gramatică Narativă către un model 
de Investigaţie Textuală, Bucureşti, 
1995; Dynamique de la langue et 
Imaginaire Linguistique, laşi, 2000; 
Syntaxe fonctionnelle du francais, 
laşi, 1998 (coautor) ş.a. 

Participantă la o serie de mani- 
festări ştiinţifice de prestigiu, coordo- 
natoare a Colocviului Internaţional de 
Ştiinţe ale Limbajului (Suceava), aflat 
anul acesta la cea de a Vl-a ediţie. 

Profesoara şi lingvista S.-M. Ar- 
deleanu a fost de două ori la Chişinău; 
prima dată ca reprezentantă a M.E.N. 
de la Bucureşti, în cadrul Zilelor franco- 
foniei, iar în martie curent, după ce i-a 
fost aprobată de Montreal tema “Dina- 
mica lingvistică şi imaginarul lingvistic”, 
a venit într-o misiune didactică şi a ţinut 
o serie de prelegeri la Universitatea de 
Stat din Moldova. 

un schimb de opinii, de experienţă în 
domeniul gramaticii narative; sunt im- 
presionată la nivelul foarte sincer, de 
calitatea şi cantitatea cunoştinţelor atât 
ale profesorilor, cât şi ale studenţilor, de 
nivelul de cunoaştere a limbii franceze 
şi de pasiunea lor pentru studiu. 
Veronica PACURARU: Confe- 
rinţele pe care le-aţi ţinut au un suflu 
proaspăt pentru noi. Prin ele ne-aţi 
introdus, într-un fel, în circuitul celor mai 
actuale opinii din lingvistica contempo- 
rană. În primul rând, mă refer la concep- 
tul de imaginar lingvistic şi, evident, 
la cel de sistem normativ, subordonat 
primului. In acest context, vă rog să-mi 
răspundeţi la câteva întrebări ţinând ne- 
mijlocit de tema imaginarului lingvistic. 
Una dintre ele ar fi în ce raport se află 
limba reală şi limba ideală? 
Sanda-Maria ARDELEANU: Voi 
răspunde la prima parte a întrebării 
D-voastră, pentru că văd în această în- 
trebare două direcţii şi de aceea vreau 
să recurg la forma implicită de răs- 
puns. Când am terminat astăzi ultima 
prelegere la studenţii de la masterat, 
o tânără s-a apropiat de mine şi mi-a 
mărturisit că după audierea prelegerii 
mele şi-a schimbat complet punctul 
de vedere asupra tragediei lingvistice. 
Despre ce tragedie vorbea ea? Vorbea 
despre faptul că realizează o lucrare de 
masterat referitoare la limba română în 
acest spaţiu între anii 1945-1980, că 
privea ceea ce avusese loc în limbă 
ca pe o tragedie lingvistică. lar după 
audierea conferinţelor mele, sintagma 
de “tragedie lingvistică”, mi-a spus ea, 
nu mai este valabilă şi m-a întrebat cu 
ce să înlocuiască această sintagmă, la 
care i-am răspuns că este mai indicată 
sintagma realitate lingvistică. Nici 
o realitate lingvistică nu reprezintă o 
tragedie lingvistică, iar lingvistul de asta 
există, aceasta este menirea lui, de 
asta este atât de chemat în societatea 
de astăzi, în lumea de astăzi, în care 
graniţele se mută, în care schimbările 
au loc cu o repeziciune uluitoare, în 
care contactele lingvistice sunt extrem 
de dese, tocmai pentru a studia această 
realitate lingvistică complexă. _ 
Veronica PACURARU: Imi per- 
miteţi a vă întrerupe, întrebându-vă 
dacă rolul lingvistului este de a constata 
pur şi simplu sau de a reglementa rea- 
litatea lingvistică? 
Sanda-Maria ARDELEANU: 
Rolul lingvistului este, mai întâi, de a 


constata realitatea lingvistică prin cer- 
cetarea limbii şi scoaterea în evidenţă 
a caracteristicilor limbii la un moment 
dat şi de a contribui, în măsura în care 
poate, la elaborarea unor norme care 
să reglementeze funcţionarea limbii pe 
un anumit spaţiu. In ceea ce priveşte 
categoria de limbă ideală reală, la 
primele mele întâlniri cu studenţii şi pro- 
fesorii de aici le-am prezentat mai multe 
subiecte de discuţie. S-au oprit şi stu- 
denţii, şi profesorii, foarte mult, asupra 
acestei idei de normă, asupra evoluţiei 
conceptului de normă şi asupra a ceea 
ce considerăm noi a fi limbă ideală în 
raport cu limba reală, locutorul ideal 
în raport cu locutorul real. Prin urmare, 
din acest punct de vedere părerea pe 
care o susţin eu este (aceasta este şi 
opinia cercetătorilor din şcoala funcţio- 
nalistă de lingvistică, este părerea dnei 
A.-M. Houdebine-Gaveaud, profesor 
la Paris-Sorbonne, a dlui E. Coșeriu, 
bineînţeles) că norma astăzi nu mai 
reprezintă o realitate a gramaticilor, a 
regulilor scrise... _ 

Veronica PACURARU.: ... adică 
un fenomen univoc? 

Sanda-Maria ARDELEANU: Da. 
Nu se merge numai de la normă către 
locutor, ci, mai ales — atenţie! — de la 
locutor către normă. 

Norma astăzi înseamnă aplicarea 
unor nevoi ale locutorilor, ale vorbitori- 
lor, la nivelul teoriei lingvistice, la nivelul 
principiilor de limbă. De aceea nici nu 
se mai vorbeşte astăzi despre o normă, 
ci despre existenţa unei pluralităţi de 
norme individuale, considerându-se 
că fiecare locutor vorbeşte propria 
limbă; există o legătură directă între 
locutor şi norma pe care o vorbeşte, 
deci între locutor şi aplicarea normei din 
limba respectivă, normele individuale 
şi tabloul acestor norme individuale 
fiind elaborate de teoria imaginarului 
lingvistic. 

Este vorba, aşadar, despre acele 
norme obiective, care ţin de caracterul 
intern, sistematic şi statistic al limbii; 
este vorba despre normele fictive, 
subiective, care se raportează direct 
la imaginea pe care locutorul o are 
despre limbă şi este vorba, în fine, de 
a treia categorie de norme, de cele co- 
municaţionale, care au fost elaborate, 
degajate ca urmare a studierii limbii în 
mass-media. Ş ` 

Veronica PACURARU.: |n acest 

context, dacă revenim la conceptul de 
norme în teoria imaginarului lingvistic, 
aş vrea să vă întreb care este totuşi 
rolul acestora? 

Sanda-Maria ARDELEANU: Ro- 
lul normelor este cel de omogenizare 
a limbii. Norma, în general, contribuie 
la crearea limbii standard, a unicităţii 
de limbă, la care ne raportăm şi la care 
se raportează fiecare locutor. Tabloul 
normelor imaginarului lingvistic prevede 
existența normelor prescriptive, deci a 
normelor care se raportează la ceea ce 
numim noi norma puristă, la idealul de 
limbă, şi normele fictive, deci normele 
individuale, la care se raportează fie- 
care locutor . p 

Veronica PACURARU: Aţi men- 
tionat în una din prelegerile D-voastră 
conceptul de construcție a limbii. 
Aţi putea, dnă profesoară, să insistaţi 
asupra acestui concept? 

Sanda-Maria ARDELEANU: 
Ideea pe care încercam să o subliniez 
este faptul că limba se construieşte pe 
măsură ce ea se vorbeşte şi că fiecare 
dintre noi participăm în egală măsură 
la construcţia unei limbi, atât timp cât 
o vorbim. Nu se poate vorbi despre 
limbă în afara reprezentărilor şi atitudi- 
nilor subiecţilor vorbitori. Spuneam şi 
îl citam pe L.-J. Calvet care în lucrarea 
sa Pour une écologie des langues 
du monde spune că nu există limbă 
în afara reprezentărilor şi atitudinilor 
locutorilor. Deci, acesta este sensul 
sintagmei construcţie a limbii. Aşa 
cum fiecare locutor îşi vorbeşte propria 
limbă, el îşi produce propriul discurs; 
pentru că un discurs este expresia 
identităţii subiective a locutorului, este 
ilustrarea experienţelor, a faptelor de 
experienţă ale locutorului, este ilus- 
trarea concepţiei locutorului despre 
interlocutor. În funcţie de aceasta ne 
construim disciplinile. Este legătura 
dintre ceea ce se spune şi ceea ce a 
fost deja spus. Fiecare discurs poartă 
deci amprenta celui care o produce, a 
subiectivităţii producătorului, enunţia- 
torului discursului. Textul este partea 
materială, concretizarea, dacă vreţi, a 
discursului în forma lui materială... 

Anatol LENŢA: ... dar şi struc- 
turată deja, precum şi unitatea lui 
maximală... 

Sanda-Maria ARDELEANU: ... 
şi unitatea maximală, desigur. Această 
idee de relaţie directă dintre limbă şi lo- 


cutor este continuată de mine şi atunci 
când explic textul, discursul şi tot ceea 
ce ţine de producţiile verbale. 

Veronica PACURARU.: Vorbind 
despre normele comunicaţionale, afir- 
mati într-o prelegere că ele vizează, 
în primul rând, modul de exprimare al 
aşa-zisei “elite” a societăţii, mai ales 
al ziariştilor. Consideraţi un atare mod 
de exprimare ca un model (demn de 
urmat sau necesar de urmat) pentru 
ceilalţi locutori? 

Sanda-Maria ARDELEANU: 
Ceea ce am susţinut eu în toate confe- 
rinţele mele a fost ideea de dinamică 
lingvistică, de importanţa pe care aşa- 
zisul “mode!” o are asupra limbii, asupra 
evoluţiei limbii. Fiecare dintre noi, în 
momentul în care devenim creativi în 
limbă, vom contribui în mod direct la 
evoluţia limbii; desigur, şi această limbă 
din mass-media contribuie la evoluţia 
limbii, la dinamica limbii; ea este o 
stare, de fapt, în sincronia dinamică 
a limbii. Ş 

Veronica PACURARU: Şi în ce 
măsură vorbitorii de rând afectează 
benefic sau cum afectează ei sistemul 
limbii? 

Sanda-Maria ARDELEANU: 
Cele mai interesante anchete pe care 
imaginarul lingvistic le-a produs sunt 
cele realizate la nivelul a ceea ce D- 
voastră aţi numit “vorbitor de rând”, a 
locutorului comun la toate straturile lim- 
bii: fonetic, morfosintactic, lexical, dis- 
cursiv. Locutorul comun este principalul 
creator de limbă; el este cel care vine 
cu figurile de limbaj cele mai sugestive; 
el este cel care se raportează la limba 
sa, la limba celorlalţi în modul cel mai 
frecvent. Exemplele acestea le întâlnim 
pe stradă şi la una din conferințele mele 
am dat un asemenea exemplu de aici, 
de la Chişinău, când un şofer de taxi 
s-a referit la o anumită categorie de 
“limbă murdară” în comparaţie cu o 
“limbă curată”; deci oamenii de rând au 
imaginarul lingvistic foarte bogat şi in- 
fluenţează în mod direct evoluţia limbii. 

Anatol LENŢA: Situaţia noas- 
tră lingvistică este diferită de cea din 
celălalt spaţiu românesc, dată fiind 
presiunea unui alt sistem lingvistic, 
care a persistat o perioadă destul de 
îndelungată aici, în Republica Moldova. 
E vorba de influenţa din partea limbii 
ruse care a impus vorbitorilor de limba 
română anumite structuri, modele de 

exprimare. Aş vrea să vă întreb, în 
acest context, dacă, eventual, aţi se- 
sizat în vorbirea locutorilor comuni de 
aici nişte influenţe străine? 

Sanda-Maria ARDELEANU: Eu 
sunt specialist în lingvistica franceză. 
Bineînţeles, ca vorbitoare a limbii ro- 
mâne, am constatat o anumită stare 
a limbii române care se vorbeşte în 
acest spaţiu. Este o realitate lingvistică 
foarte interesantă; din nou accentuez 
asupra ideii că ceea ce se denumeşte, 
de obicei, presiune, eu consider ca 
fiind o realitate istorică, ce a influenţat 
limba la un moment dat; aşadar limba 
română în acest spaţiu are anumite 
caracteristici ca urmare a contactelor 
lingvistice pe care le-a avut, le are şi le 
va avea în continuare. Limba română 
din acest spaţiu cred că ar trebui mult 
mai mult cercetată, analizată, studiată 
de specialiştii lingvişti, atât de cei din 
Republica Moldova, cât şi de cei din 
România. Ceea ce am simţit eu aici 
ca român a fost nevoia unei aplecări 
asupra limbii române din cele două 
spaţii, interesul pe care această limbă 
în variantele ei poate să le ofere spe- 
cialiştilor lingvişti ca pistă de studiu, 
de cercetare. De aceea la Suceava se 
organizează un Colocviu Internaţional 
de Studii ale Limbajului Tradițional. El 
se află anul acesta la a Vl-a ediţie. Am 
simţit nevoia, noi, cei de la Suceava, 
să delimităm spaţiul nostru lingvistic de 
cercetare în zona România, Ucraina, 
Republica Moldova. Suntem trei univer- 
sităţi organizatoare, Universi- tatea din 
Cernăuţi, Universitatea din Suceava şi 
Universitatea de Stat din Moldova, care 
ne vom ocupa de organizarea acestui 
colocviu şi sperăm ca el să fie ca un 
imbold pentru intensificarea preocu- 
părilor de cercetare a limbii române din 
acest spaţiu. 

Eufrosinia AXENTE: Sunt per- 
spective promițătoare, mult stimată 
profesoară Sanda-Maria Ardeleanu, 
şi vă rugăm să ne vorbiţi despre alte 
proiecte de viitor, care să se înscrie în 
aceeaşi albie de preocupări. 

Sanda-Maria ARDELEANU: Aş 
vrea să menţionez că pe parcursul celor 
două săptămâni am reuşit să închei 
trei protocoale de colaborare, care să 
reprezinte un cadru legislativ acceptat 
de toate părţile, în limitele căruia, de 
acum înainte, să aibă loc schimburile 


de cadre didactice, de studenţi, parti- 
cipările comune la activităţile ştiinţifice, 
didactice, la practicile de specialitate şi 
pedagogice, organizarea de activităţi 
culturale şi sportive. Ştiu că aveţi aici 
un minunat Palat al Sporturilor. Venind 
la Chişinău, după numai câteva zile, 
mi s-a părut absolut necesar să iau 
legătura cu conducerile a trei instituţii 
de învăţământ superior, şi mulţumesc, 
cu această ocazie, dlui profesor Gh. 
Rusnac, Rector al U.S.M., dlui profesor 
doctor lon Guţu, Rector al U.P.S. “lon 
Creangă”, şi dlui Amariei, Prorector la 
Universitatea Tehnică, pentru întreg 
concursul pe care mi l-au acordat în 
realizarea celor trei protocoale de co- 
laborare între Universitatea “Ştefan cel 
Mare” din Suceava şi cele trei instituţii 
de învăţământ superior de aici. Este o 
mare realizare şi sper din tot sufletul 
să ştim să beneficiem de acest cadru 
legal, real care există. 

Eufrosinia AXENTE: Acesta 
este şi gândul nostru, să diversificăm 
formele de colaborare, să lărgim con- 
siderabil numărul instituţiilor de învăţă- 
mânt superior cu care să avem legături 
directe, mai ales în domeniul studierii 
limbilor străine şi a limbii române. 

Sanda-Maria ARDELEANU: 
Ca o adevărată funcționalistă ce sunt 
susţin că trebuie să plecăm de la rea- 
litatea faptelor. lar faptele noastre vor 
contribui la îmbogățirea limbii noastre, 
comunicarea noastră, prin oportunităţile 
care s-au deschis, va face ca şi limba 
noastră să fie din ce în ce mai frumoasă 
şi să nu avem nici un fel de complexe, 
nici dintr-o parte, nici din cealaltă. Spe- 
răm că acest dialog va continua mulţi 
ani de acum înainte. 

În zi de dulce primăvară, 

Cu soare-n raze de argint, 
Am parte numai de ocară, 
Pentru că nu pot să mă mint. 


Spăl şi cârpesc, şi fac mâncare, 
Intoarsă într-un cer anost, 

Şi viaţa mi se-ntinde-n zare 

Cu străji ştiute pe de rost. 


Poate că tu citeşti vreo carte 

Şi poate vei citi în nori, 

De-atâta dor, mi-e dor de moarte, 
Deşi suntem nemuritori. 


Explozii mari de răutate 

In suflete şi pe pământ, 

Şi o precară libertate 

In tot ce eşti, în tot ce sunt. 


lar soarele luceşte tare, 
Gonind toţi norii ce-i văzui, 
Şi-adăugând la disperare 
Lumina Lui, lumina Lui... 


NECESARA DURERE 


ÎN ZI DE DULCE PRIMĂVARĂ 


Într-însul se aflau doi oameni, dar mie 


numai de unul îmi era dor — 
de cel ce visa noaptea poezie 


şi credea că poeţii nicicând nu mor. 

Celălalt îi făcea răsuflarea amară — 
şi-n fiece zi de putere-mbătat, 

spre marginea trupului, mai în afară 
pe visător îl voia strâmtorat. 


De ce, soartă, tu ai izbit chiar cu mine, 
precum ai izbi din plin cu un baros 

pe urâtul din el, când ştiai prea bine 
că îl vei răni şi pe cel frumos? 


Acum, în genunchi, îi spăl în tăcere 
rana de sânge şi-i surâd chinuit, 
însă el nu crede că-această durere 
de-o moarte năprasnică l-a ferit. 


ŞI TOTUŞI 


Nu trebuie să-mi fie dor de dânsul, 
Nu trebuie şi totuşi îmi e dor. 

Oare de ce în trupu-acesta, stinsul, 
Mi-e dat un suflet ce-i nemuritor? 


Nu trebuie să-l întâlnesc în toamne, 

Nu trebuie şi totuşi I-întâlnesc. 

Oare de ce pentru-acest suflet, Doamne, 
Mi-e dat un trup atât de pământesc? 


Oare de ce în zilele cu soare 

Şi-n nopţile senine, fără nor, 
Mă-ncearcă o cumplită întristare 
Că nu pot stăpâni-acest tainic dor. 


Şi vreau să se dezlănţuie-o furtună 
Care de nici un om n-ar ţine cont, 
Să depăşească starea mea nebună 
C-un fulger despicat pe orizont. 


Dar plouă lin sau ninge lin şi plânsul 
Naturii mă subjugă-ncetişor, 

Nu trebuie să-mi fie dor de dânsul 
Nu trebuie şi totuşi îmi e dor... 


CE MÂNĂ LUMINOASĂ 


Ce mână luminoasă în uşă mi-a bătut 

Că lucrurile în altă culoare mi se-arată?-— 
Intr-un ungher iubirea-ţi s-a ghemuit, uitată, 
Şi frig pe buze lasă nebunul tău sărut. 


Putere nevăzută, mă-ndrepţi spre ce-adevăr, 

Când totu-n jur dezlănţui şi pulbere se cerne, 
Şi văd: zăpada arde înainte de-a se-aşterne 
Şi lumânări sunt fulgii între pământ şi cer. 


În braţele-mi iubitul mai străveziu se face 
De-acum e aer, aer, — şi-l trag adânc în piept, 

De ce pedeapsa asta? — că-mi dai ce nu aştept, 
Şi-mi iei întotdeauna ce nu-mi mai poţi întoarce — 
In braţele-mi iubitul mai străveziu se face... 


Tu, luminare-n cuget şi cearta mea cu firea, 
Oare cu preţu-acesta mi-ngădui nemurirea? 


ORFICĂ 


Auzi din creanga nopţii cum picură cu lună, 
lubitul meu, mă rupe din piatră şi mă du 
Sub cer, într-o câmpie, unde-am fi eu şi tu, 
Nestânjeniţi de graba care-o să ne răpună, 
Auzi din creanga nopţii cum picură cu lună? 


Şi năucit de ierburi, îngenuncheat în ploi, 
Înnebuneşte-mi părul şi uită că-i o clipă 
Alunecarea asta, că-i zbatere de-aripă, 
Că-i focul care-şi varsă cenuşa peste noi. 


lar din copaci şi ierburi va mirosi a ceară, 
Şi apa, şi ţărâna vor răsufla sfinţit 

Şi degetele noastre vor pâlpâi-mpletit, 
Ca nişte flăcări care se-nalţă şi coboară. 


Supremă încercare-i sau joc miraculos 
Să simţi c-atârnă trupul pe-un fir de vis în jos... 


NU MĂ UITA 


Nu mă uita, dragostea mea, 

când grav coboară noaptea 
aducătoare de nostalgii 

şi lebede albe se ridică din ape, 

şi umbre hălăduiesc printre brazi... 
Când o perdea străvezie de ceaţă 
ne tăinuieşte privirea 

şi amintiri duioase 

îmi clatină inima. 


Nu mă uita, dragostea mea, 

când cerul pe munte 

îşi înclină trunchiul a rugă 

şi repezi şuvoaie se-aruncă în jos, 
izbindu-se de stânci. 

când focurile tihnite 

pâlpâie-n vale 

şi păstorul îşi strânge oile 

mai lângă suflet. 

Nu mă uita, dragostea mea, nu mă uita, 
multe vin, şi se duc, şi se curmă, 

multe adorm fără ştire de sine 

şi în liniştea încăpătoare 

doar prin tine mai pot 

să surâd peste timpuri. 


O CLIPĂ 


O clipă e 

când se întinde vraja 

peste pământ şi arbori... 

Orice frunză 

supusă-i unui val de aşteptare, 
şi-atâtea umbre-ţi spumegă privirea, 
că nici oglinda în amurg scăldată 
nu-ţi mai arată — adevărata faţă. 

In jos se lasă dealul, înspre ape, 

şi prin copaci văd cuiburi violete, 

şi păsări vin cu țipăt lung spre ele. 
Şuvoi de sânge cald îneacă cerul 
şi-năbuşă tot galbenul secării. 

Auzi, acum din orizont se rupe 
frumosul chip al zilei 

şi destramă 

un fir din pânza noastră trecătoare... 


IAR CEI DE-ACELAŞI SUFLET... 


Când sună vântu-n crengi adormitor 
Şi-n aer simţi un gust ca de pelin, 

Şi discul lunii cade tot mai plin, 

Şi timpul curge mai obositor, 

lar cei de-acelaşi suflet nu mai vin... 


Când lumânarea pâlpâie fugar, 

ŞI orice gând îţi pare un străin, 

Venit să-ţi mute-o filă de destin, 

Pe care-l crezi din ce în ce mai rar, 
lar cei de-aceleaşi suflet nu mai vin... 


Când iarbă-ţi creşte-n piept de-atâta vis 
Şi nu te-ndoaie cel mai tare chin, 

Când bei şi nu te-mbeţi c-un lac de vin, 

Şi poţi să ieşi, să strigi la drum deschis, 
lar cei de-acelaşi suflet nu mai vin... 


În tot ce este şi în tot ce ţine 
Povara vremii cade peste tine. 

lon HADÂRCĂ 


LIMBA COMUNĂ 


celor doi miniştri ai externelor naţionale 


iubitul meu popor 

pe-o jumătate şi pe alta 
preafericitul născător 

de morcovi ingenioşi 

este deplin mulţumit 

că-şi trăieşte visul de aur 

că în sfârşit i se parafează 
tratatul cu cealaltă jumătate 
fericită şi ea că oricum tot acolo 


în urma terifiantelor negocieri 
între cele două jumătăţi 

s-a ţinut cont de toate interesele 
celor din afara 

celor dimprejur 

şi celor dinafara dimprejurului 


astfel minunata politică externă 
din interiorul intereselor Naţionale 
a cedat cu bucurie tot 

ce s-a putut ceda 

cu condiţia să nu se mai 
retrocedeze niciodată 


iar marea ei contribuţie 

în diplomaţia internaţională 
şi-n filologia mondială 

este punerea în circuit 

a echilibristei noţiuni de 
LIMBĂ COMUNĂ 

a celor două părţi ale întregului 

pentru că până astăzi 
tratatele internaționale 

se semnau în limbi diferite 
iar de azi înainte 

vine limba comună 

şi le semnează 

şi le parafează 

şi le sti- 

pulează pe toate 


DEZINFECŢIA DE FRONTIERĂ 


ia mâinile de pe ghidon 

(de pe buton / volan / trăgaci / 

şi scoate microfoanele de sub unghii 
lasă crusta ideilor coapte 

şi încălţămintea 

şi încalţă mintea în ciorapi 


sub presiunea soluţiei bordoleze 
juisează periuţele de dinţi 


valuta declarată nu se restituie 
valuta nedeclarată se spală dincolo 
leii dezinfectaţi nechează 

şi bat câmpii după pisici 


satele din împrejurimi 
toate ca unul au născut 
câte-o vecie 
şi bineînţeles s-au deflorat 
deratizat 
şi deetatizat 


acum jetul verde-galben 
ajunge până-n măruntaiele 
limbii de lemn 


poţi face din ea postoroncă 
pod de flori 
sau jilţuri parlamentare 


acum gata treceţi Douana 
data viitoare să veniţi 

cu Trăzniţia 

sau cu Insula Purecilor 


PE-O FRUNZĂ ŢÂRÂIND BRÂNCUŞI 


cri-cri 

creează-n nopţi compacte 

de blocuri de carrara albe 
sculptorul de stări autumnale 
şi rugăciunea-i de sihastru 

între luceferi şi cuazari întinde 
plasă de raze 

punte de păianjen 

pe care cade colbul 

cade cântec 

din 

măcinatul sferelor cereşti 


OMAGIU PENTRU BASHO 


1. Din zori invidioşii tac — 
Numai albina intră-n 
Miezul florii 


2. Oricât de albă 
Scurtă mi-a fost ziua — 
Dar şi mai scurtă avea să fie 
Fără tine 


3. Cea mai simplă şi mai grea 
Idee mă aşteaptă oare 
Dincolo de munte? 


FRAZE BANDOLIERE 
dlui prof. Valeriu RUSU 


Vântul n-a oprit dezastrul 
Ploaia n-a spălat minciuna 
Fulgerul n-a îngheţat 
Ultra-nerozia 


Regii nu şi-au dus coroana 
Clovnii nu mai ştiu să râdă 
Roboții — da însă nu 

Incă nu pornesc răscoala 


Limba n-a salvat iubirea 
Cartea n-a-mpăcat vrăjmaşii 
Cântecul n-a risipit 
Ruga de pe mare 
Bandol, Cote d'Azur 


NOUA CATEDRALĂ 


poetului Vasile Romanciuc 


Pe Marea Fiară cu parbrizul spart 

Pe Muntele Bandajat de ipotenuza şoselelor 
Pe Aerul Convertit în credinţa turbinelor 

A bătut timpul de zidit 

O nouă Catedrală 

Fără bronhii şi coadă primul Delfinul sosi 

Apoi — tânăr compact fără mâini — iată Omul 

Şi la urmă — prudent concurând cursa melcului — 
Pasărea fără aripi — 


În toţi mai sclipea un grăunte, 
O surcică, un psalm, 
O cărămidă de Catedrală 


Marele Arhitect se aplecă obosit 
Asupra proiectului 

Şi cu un gest hotărât 

Le trimise pe toate-n mortarul 
Zidirii de la început. 


Aix-en-Provence 


REBOBINAREA MITULUI PE INIMĂ 


lui Nichita Stănescu 


totul până 

şi Elada 

cade 

se uită până şi Homer 
şi 

nu - 

mai 

Elada sângelui orb 
toarce pulsează 

şi mişcă mitul runei 
de bancnote / de iarbă 
tot 

mai 

departe de corăbieri 


ALT PUNCT DE VEDERE 


— Ce ti-i bă 

ce o tot cauţi 

ce tot cugeţi 

fără ca s-o ştim? 

mă apostrofă 

substanţa 
incoloro-insipido-inodoră 
- ce să fie? 

vreau să am 

punctul meu de vedere 
pur şi simplu 

vreau să am un alt punct 
al meu 

de vedere 

ars poetica 
inventez situaţii şi cuvinte 
descriu peisaje din caietul de desen 
al feciorului 


pierd sau şterg intenţionat 
câte un set de litere 


voalez pentru a descoperi 
dezgolesc pentru a carboniza în lumină 
adun şi împrăştii 


prin petele albe respiră iarna 


răcoarea cristalizează 
structura poemului 
nenăscut încă 

texte 


mi se întâmplă să visez texte 
în loc de oameni 


tăcute nemişcate sau vuinde 
mai mult sau mai puţin citeţe 


pe unele dintre ele pot să le modific 
pot face din ele orice 
inclusiv texte noi 


se întâlnesc însă şi din acelea 

în care nu pot să intervin 

ele plutesc pe alături ca nişte nave 
cu luminile stinse 

unele se văd integral 

altele se ascund ca nişte arbori în ceață 
scăpări de litere şi cuvinte 

ştersături 

ce se extind 

devin mari cât foaia 


criptogramă 


trec cu ochii peste mai multe litere 
însă nu le văd pe toate 

şi nu pe toate le aud 

sicrie goale duse de curent 

pe netezimea foii 

printre nuferi 

printre păsări ce din când în când 
îşi iau zborul 


cuvinte de dragoste 


iubirea mea pentru tine 
stă 
întinsă 
pe o plasă aurită 
de cuvinte 
iubirea mea 
pentru tine 
sau scheletul iubirii mele 
ceva nu îi convine la sigur 
nu îi convine ceva 
şi de vină 
nu sunt cuvintele 
de vină 
poate e felul 
în care eu le unesc 
le auresc 
le inspir 
pentru a le tăcea în singurătate 


trup şi suflet 


creionul se toceşte 

şi cuțitul care l-a ascuţit 

poarta putrezeşte 

şi mâinile care au înfipt-o 
jumătate în cer jumătate în pământ 


se dărâmă şi casele 

numai sufletul planează 
nestingherit 
peste veşnicia cuvintelor 


trepte 


aceste trepte lucitoare 
şlefuite de încălțările clasicilor 
literaturii sovietice socialiste moldovenești 
şi ale altor clasici 


aceste trepte lucitoare 
şterse des şi sârguincios 
dar prăfuite totuşi mirosind a şoareci 


aceste trepte lucitoare 
situate între grandomanie şi genialitate 
între suficiența locului comun 
şi iluminare 


aceste trepte lucitoare 
încotro duc 


imagine 


El era cu ei 
dar totodată era în afara lor 


de fapt trupul Lui era între ei 
chiar în centru 

aceasta se vede 

şi din fotografia color pe care 
au insistat să o facă 


însă El era abătut 

poate trist poate absent _ 

nu ascundea că gândurile li sunt 
în altă parte 


El era în aşteptarea sufletului 
care 
făcea poza 


privire 


albia sufletului scade creşte 
valurile sunt de apă sau de nisip 
aripi negre foşnesc printre creste 
părăsite de timp 


croncănitul se lăţeşte în cercuri 
zarea nu e a noastră şi nici nu a fost 
moartea curtându-ne lung ne priveşte 
lung şi frivol şi anost 

Dr. Vasile CIOCANU, 
directorul Institutului 
de Literatură şi Folclor 
al A.Ş.M. 


EMINESCU 
ŞI 
CONSTANTIN STAMATI 


Printre personalităţile evocate 
de Eminescu în poemul Epigonii 
(1870), după cum se ştie, lipseşte 
Constantin Stamati. Mai mult, numele 
acestuia în general nu este menţionat 
în publicistica eminesciană. Ceea 
ce nu înseamnă că Eminescu nu 
i-a cunoscut opera. Pentru poemul 
Epigonii poetul a folosit ca sursă 
principală de documentare asupra 
trecutului nostru literar Lepturariul 
românesc, editat de Aron Pumnul 
la Viena în anii 1862-1865. Este 
aproape inexplicabil faptul că Sta- 
mati — cel care a publicat primele 
versuri inspirate din istoria Moldovei 
în sec. al XIX-lea (Străjariul taberii, 
1834) şi a inaugurat rubrica de poe- 
zie la revista “Dacia literară” (1840), 
cel care a creat poemul Povestea 
povestelor (Eroul Ciubăr-Vodă), 
tipărit de Mihail Kogălniceanu la laşi 
în 1843 — operă cu totul remarcabilă 
în contextul literar al epocii, a apărut 
în paginile Lepturariului numai în 


calitate de traducător al discursului 
Cuvânt către ucenicii şcoalei ţinu- 
tului Hotinului, rostit de A. Hâjdeu 
în fața absolvenţilor şcolii sus-numite 
în 1837. Cercetătorii poemului Epi- 
gonii au stabilit că la caracterizarea 
autorilor Eminescu s-a documentat şi 
din alte surse, în afară de textele şi 
informaţiile prezentate în crestomaţia 
lui A. Pumnul. Astfel, în poem a fost 
evocat Alexandru Sihleanu, “liră de 
argint”, neinclus în Lepturariu. Pe de 
altă parte, în Epigonii nu e pomenit 
Gheorghe Asachi, prezentat în pagi- 
nile cărţii, scriitor şi cărturar cu merite 
deosebite la dezvoltarea culturii şi 
literaturii naţionale. Dar, precum s-a 
subliniat adeseori, poemul Epigonii 
nu este o scriere de istorie literară, 
ci operă artistică şi, prin urmare, 
trebuie apreciată ca atare. Deci nu 
prezenţa ori lipsa unui sau altui autor 
în Lepturariul românesc, pe care 
Eminescu îl “devoră”, după expresia 
lui G. Călinescu, a fost hotărâtoare în 
selectarea personalităţilor pe care el 
le va evoca în Epigonii. 

Faptul că Mihai Eminescu cu- 
noştea la acea dată operele lui Con- 
stantin Stamati e în afara discuţiei 
şi se confirmă şi prin prezenţa în 
biblioteca gimnaziului din Cernăuţi 
a poemului Povestea povestelor, 
dăruit acestei biblioteci de însuşi Aron 
Pumnul în 1865:. 

Cititor pasionat, marele poet a 
fost un bun cunoscător al literaturii 
române de până la el. Incă în casa 
părintească de la lpoteşti, apoi la 
Cernăuţi, în timpul peregrinărilor la 
Blaj şi în celelalte etape ale devenirii 
sale ca personalitate creatoare, Mihai 
Eminescu a profitat de posibilităţile 
pe care le-a avut pentru a-şi îmbogăţi 
cunoştinţele în domeniul literaturii 
române, începând cu vechi manuscri- 
se şi tipărituri bisericeşti, cu operele 
cronicarilor şi ale primilor noştri poeţi 
şi până la scriitorii contemporani lui. 
“Eu, care sunt moldovean, mi-am 
făcut studiile prin Bucovina şi prin 
Ardeal — şi cunosc bine literatura 
românească şi cea veche, şi cea mai 


nouă”, i se destăinuia Eminescu lui 

loan Slavici în perioada studiilor la 
Viena, îndemnându-l pe acesta să-şi 
completeze permanent cunoştinţele 
în domeniul dat?. 

Eminescu a apreciat înalt con- 
tribuţia predecesorilor săi la crearea 
literaturii naţionale, a subliniat în 
repetate rânduri importanţa, în acest 
sens, a tradiţiei literare. In cunoscuta 
recenzie la culegerea Novele din po- 
por de loan Slavici (Bucureşti, 1881) 
el scria: “Credem că nici o literatură 
puternică şi sănătoasă, capabilă să 
determine spiritul unui popor, nu 
poate exista decât determinată ea 
însăşi la rândul ei de spiritul acelui 
popor, întemeiată adică pe baza 
largă a geniului naţional”. Acest 
credo al său l-a făcut pe Eminescu 
ca şi în propria activitate literară să se 
orienteze spre folclor şi spre creaţia 
scriitorilor noştri care s-au inspirat din 
istoria şi tradiţiile naţionale, din viaţa 
reală a poporului. “Eminescu e cel 
mai tradiţional poet, absorbind toate 
elementele, şi cele mai mărunte, ale 
literaturii antecedente, scria G. Că- 
linescu în a sa fundamentală Istorie 
a literaturii române de la origini 
până în prezent. Toate temele lui 
ies din tradiţia românească, oricât 
de scurtă..."4. Urmându-l evident pe 
Călinescu, Virgil Vintilescu, autorul 
unui studiu foarte documentat şi 
valoros Eminescu şi literatura îna- 
intaşilor (Timişoara, 1983), susţine 
că Eminescu este o “sinteză genială 
a tradiţiei literare românești”. Intr- 
adevăr, în creaţia sa poetică originală, 
după cum au demonstrat cercetătorii, 
Eminescu a preluat şi a asimilat orga- 
nic numeroase elemente din operele 
predecesorilor, din folclorul autohton, 
însuşindu-şi chiar modul de a crea în 
spirit popular. Printre predecesorii săi 
se numără poeţii Văcăreşti, Conachi, 
Heliade-Rădulescu, Gr. Alexandres- 
cu, B.P.-Hasdeu, V. Alecsandri, D. 
Bolintineanu. “Convingerea sa intimă, 
scrie acelaşi cercetător, era că o lite- 
ratură originală şi modernă, totodată, 
în stare să stea alături de literaturile 
europene, va deveni realitate numai 
atunci când făuritorii ei vor porni de 


la ideea preluării a ceea ce constituie 
valoare autentică şi trainică din opera 
predecesorilor, adică acele elemente 
perene care pot constitui “fundamen- 
tul din lăuntru” pentru propria creaţie. 

Chiar şi în cazul unor mari teme 
universale asupra cărora i-au atras 
atenţia opere literare sau filozofice 
cu o valoare universală recunoscută, 
orientarea spre ele a fost stimulată 
de texte autohtone aparent neîn- 
semnate, dar capabile să-i confirme 
posibilităţile de care dispune limba 
noastră pentru tratarea lor”. 

Amintim că despre creaţia lui 
Eminescu şi Constantin Stamati a 
vorbit în plan comparativ G. Căli- 
nescu. În Istoria literaturii române... 
pomenite deja el scria: “Lipsa unei 
tradiţii critice face pe mulţi să soco- 
tească pe Stamati “scriitor mediocru”. 
In realitate el este eminent, mai mare 
în privinţa limbii ca Bolintineanu, în 
câteva privinţe comparabil doar cu 
Eminescu”. În alt loc, citând din ba- 
lada Dragoş, Călinescu menţiona: 
“Numai Eminescu a mai pus atâta 
invenţie verbală în viziunile lui”?. 
Descrierea zânei în Povestea po- 
vestelor, după Călinescu, e realizată 
“în acea şăgalnică manieră folclorică 
plăcută lui Eminescu: 


Părul ei galbăn şi lung 
Ajungea păn-la călcăi 
Şi pe spate răşchirat 
Ca peteala strălucea; 
Ochişorii ca de şoim 
În inimă răzbătea; 

lar guriţa îi era 

Ca cireaşa pe la mai, 
Şi dinţii ca un şirag 
De mărgele potrivit, 
Şi ca ghiocii de albi, 
Naltă, gigâtă la stat 
Ca nuiaua de alun, 

Şi mijlocul ei curmat 
Ca şi al leoaicii trup, 
Ca porumbiţa la pept 
Şi ca lebăda la gât; 
lar mânugşțiţele ei 
Chiar ca de ceară era; 
Şi picioruşile ei 

În pumni le puteai lua”. 

În timpurile mai noi, istoricul lite- 
rar lon Rotaru a atras atenţia asupra 
faptului că, în căutarea unei mito- 
logii româneşti, marele poet a avut 
şi exemplul lui Constantin Stamati, 
acesta, după cum sublinia autorul, 
evocând în poemul-baladă Dragoş 
şi în burlesca Fabula fabulelor... 
“într-un fel deosebit de interesant şi 
original (...) trecutul istoric”1. 

La toţi poeţii premergători lui 
Eminescu, constată lon Rotaru, 
incluzându-l aici şi pe C. Stamati, 
“evocarea trecutului (în poezie, în pri- 
mul rând) se face prin îmbinarea ele- 
mentului folcloric, de baladă şi uneori 
chiar de basm cu legenda istorică sau 
cu relatările de cronică”; la fel “poezia 
de evocare istorică a lui Eminescu, 
susţine cercetătorul, se situează în 
mod conştient, cu tot specificul ei, în 
linia aceleiaşi tradiţii”. 

La evocarea figurii legendare a 
Dochiei în Panorama deşertăciuni- 
lor (episodul dacic) sau în Povestea 
Dochiei şi ursitorile, susţine lon 
Rotaru, Eminescu, “după exemplul 
lui Asachi şi Stamati (acesta din urmă 
invocând în Dragoş “istorii, zicători 
şi tradiţii vechi populare” şi, “cu un 
instinct poetic sigur, confundând 
etimologic şi mitologic pe Dochia cu 
Dachia sau Dacia”) şi poate după 
exemplul lui D. Cantemir din De- 
scrierea Moldovei se putea informa 
însuşi, direct la sursa folclorică, tema 
fiind des întâlnită în o serie întreagă 
de culegeri adunate de pe o arie ge- 
ografică largă”'2. 

Iniţial G. Bogdan-Duică, într-un 
studiu despre Constantin Stamati din 
1906, atrăgea atenţia asupra unor 
apropieri ce există între versurile 
ce evocă figura bătrânului mag din 
poemul Strigoii şi acele ce evocă 
fantoma lui Vronţa — păgânul din 
poemul-baladă Dragoş. “In Dragoş, 
scria G. Bogdan-Duică, se găsesc 
izolate şi versuri, al căror realism 
sugestiv le face vrednice chiar şi de 
neîntrecutul Eminescu”. Reprodu- 
când versurile respective din poemul 
eminescian: 


Pe-un jeţ tăiat în stâncă stă ţapăn, 
palid, drept, 
Cu cârja lui în mână, preotul cel păgân; 
De-un veac el şede astfel — de moarte — 
uitat, bătrân, 
În plete-i creşte muşchiul şi muşchi 
pe al lui sân, 
Barba-n pământ i-ajunge şi genele la 
piept..., 


G. Bogdan-Duică constata: “Mai con- 
cis zisese Stamati despre un chip tot 
atât de misterios: 


A lui cătătură ca cometul noaptea 
Platoşa pe dânsul, paloşul şi coiful 
Erau învăscute de mucegai verde, 

lar pletele, barba sta ţapăn ca stuhul”. 


Şi mai departe: “Ca şi Arald din 
Strigoii, aşa caută şi Dragoş acesta 
pe mireasa lui într-un munte. Sunt, 
ce-i drept, deosebiri, destule deose- 
biri, dar sunt şi asemănări. Se poate 
întreba: Să nu-l fi ştiut Eminescu 
atoateştiutorul?”35. 

Evident, Bogdan-Duică avea în 
vedere poemul în ansamblu. 

Fără a se referi la Bogdan- 
Duică, lon Rotaru consemnează în 
studiul său: “Elementele din care se 
constituie portretul magului din po- 
emul Strigoii pot fi întâlnite, înainte 
de Eminescu, în poemul Dragoş al 
lui Stamati”. 

Apropierile constatate între 
versurile ce evocă figura magului la 
Eminescu şi cele din balada Dragoş, 
după opinia cercetătorului, s-ar putea 
explica fie prin influenţă directă, fie 
printr-un punct de plecare comun al 
ambilor poeţi din folclor, lon Rotaru 
aducând exemple concrete în acest 
sens din folclorul românesc”. 

Referitor la un alt mit — al zbu- 
rătorului — a fost acreditată opinia că 
Eminescu l-a abordat sub imboldul 
poeziilor Zburătorul de lon Heliade 
Rădulescu!’ şi Zburătorul de V. 
Alecsandri!'f. “Fără îndoială, Emi- 
nescu a ştiut de poeziile lui Alecsandri 
şi Eliade, scria Dumitru Murăraşu în 
prefaţă la ediţia Mihai Eminescu, 
Literatura populară, dar în ce 

priveşte realizarea temei a avut un 
model neaşteptat”. Este vorba de 
traducerea-adaptare de către 
C. Stamati a poeziei Le sylpf de 
V. Hugo, intitulată Zburătorul la 
zebrea'. 

Printre manuscrisele lui Emi- 
nescu s-au păstrat mai multe în- 
cercări de a realiza această temă. 
Dumitru Murăraşu reproducea două 
catrene din manuscrisul 2260, ff.34- 
40. Cităm: 


Lângă sân fă-mi un loc 
Cu suflarea ta de foc 
Mă-ncălzeşte, mă-nviază 
Cu a ochiului tău rază, 
Grijă n-ai că te-oi trezi, 

Că eu fug în zori de zi... 
Pân şi umbra mă îngheaţă 
De-mi pier rozele din faţă, 
Deci te rog prea cu dulceaţă, 
Mă priveşte, mă răsfaţă, 
Mă-ncălzeşte tu în braţă'. 


După ce reproduce aceste catre- 
ne, D. Murăraşu subliniază: “Aici sunt 
reminiscenţe dintr-un scriitor care a 
prețuit tradiţiile şi superstiţiile populare. 
In Zburătorul la zebrea de Constantin 
Stamati sunt strofele următoare: 


Dă o bucăţică de pat lângă tine 
Şi o perinuţă fiului luminei, 
Şi nici ca cum grijă să n-ai despre mine, 
Căci eu fug îndată la ivirea zilei... 
Mi-i frig, căci sunt gingaş, umbra 

mă îngheaţă, 
lar ţie nu-ţi pasă de rugile mele; 
Deci deschide-mi uşa, ca să-ţi dau 

mărgele, 

Şi tu mă-ncălzeşte în a tale braţăe!. 


Catrenele din Eminescu, pre- 
cum am menţionat, au fost preluate 
de către D. Murăraşu din ms. 2260. 
lată acum versurile respective din 
ms. 2262 — e vorba de poemul Peste 
codri sta cetatea, variantă carac- 
terizată de Murăraşu astfel: “Vădită 
improvizație, scrisă grăbit şi numai 
asupra unor versuri mai revine poetul, 
fie modificându-le, fie suprimându-le 
cu o trăsătură de condei”2. Cităm ca- 


trenele în cauză după aceeaşi ediţie, 
în care este reprodusă varianta din 
manuscrisul 2262: 


O, deschide-mi un canat, 
Ca printr-însul să străbat, 
Să mă iei la tine-n pat 

Ca să dorm lângă-al tău sân 
Ca un biet copil străin...” 


„„. Teamă n-ai că te-oi trezi, 
Că eu pier în zori de zi...22. 
... O, primeşte-mă în braţe, 
Umbra nopţii mă îngheață”. 


Am colaţionat şi celelalte ca- 
trene ale poemului Peste codri sta 
cetatea, în varianta din ms. 2262, 
cu traducerea-adaptare din Hugo, 
constatând reminiscenţe din Zbu- 
rătorul la zebrea şi în următoarele 
două strofe: 


Un strigoi poate în pripă 
Să mă prinză de aripă 

Să m-ascunză în mormânt 
Ca să nu ştiu unde sunt, 
Ori de aripi să mă lege 

De un clopot fără lege 

Şi trezindu.-l, sunător 

De izbirea lui să mor”. 


La Stamati: 


O tare mi-i frică nu cumva vro strigă 
Să mă ie cu dânsa în mormântul răce, 
Sau de vreun clopot de-aripi să mă 

lege, 
Ca cu al lui vuiet să mă şi ucigă... 


Suprapunerile şi apropierile în 
versurile lui Eminescu şi Stamati sunt 
evidente. 

lată şi un alt exemplu. E vorba 
de un catren reprodus la note de Per- 
pessicius în vol. III Literatură popu- 
lară (Bucureşti, 1965) dintr-o variantă 
manuscrisă a poemului Peste codri 
sta cetatea: 


N-am culcuş de noapte, vai, 
Trandafirul ce rugai 

Se închise de curând 

Şi mă lasă suspinând%. 

La Stamati: 


Deci acum, vai mie! n-am culcuş de 
noapte 
Căci rumăna roză unde mi-i lăcaşul 
S-au închis devreme; şi, dacă se poate, 
În săhniş la tine ca să-mi fie masul? 


Referindu-se la opinia lui 
D. Murăraşu pe marginea reminis- 
cenţelor constatate în versurile lui 
Eminescu din Zburătorul la zebrea, 
Virgil Vintilescu scria: “Ipoteza lui 
Dumitru Murăraşu, care susţine că 
Eminescu a pornit în versificările sale 
de la acest model al lui C. Stamati, 
tipărit în Muza românească, laşi, 
1868, p. 301, iar nu de la un model 
popular, nu trebuie să excludă pe cea 
a modelului lui Heliade-Rădulescu, 
de vreme ce scriitorul basarabean 
oferea o prelucrare după V. Hugo 
(...)” ş.a.m.d. — chestiuni discutabile. 

Reamintim că versurile lui Emi- 
nescu citate de noi sunt nişte încer- 
cări rămase în manuscris, dar care, 
ca şi orice rând ieşit de sub pana 
poetului, poartă pecetea talentului 
său deosebit. Nu este vorba în cazul 
dat de o “operă definitivă”, ca să 
folosim expresia lui G. Călinescu. 
Important pentru noi este faptul, de 
care nu ne îndoiam nici până acum, 
că Eminescu a cunoscut scrierile 
lui Constantin Stamati, identificările 
efectuate constituind un argument 
în plus în acest sens. Totodată, pre- 
zenta unor reminiscenţe din Stamati 
în versurile lui Eminescu vorbeşte 
indirect despre calităţile operelor 
literatului basarabean, evidenţiate de 
G. Călinescu şi de alţi cercetători. In 
al treilea rând, în lumina identificărilor 
operate, se poate vorbi cu mai mult 
temei despre Constantin Stamati ca 
precursor al lui Eminescu, mai ales 
în ceea ce priveşte valorificarea în 
creaţia sa a miturilor naţionale, fapt 
care vine, la rândul său, în susține- 
rea opiniei despre acea convingere 
intimă a poetului că numai prin pre- 
luarea a ceea ce e valoare autentică 
şi trainică din opera predecesorilor, 
constituind “fundamentul dinlăuntru” 


pentru propria creaţie, se poate rea- 
liza o literatură originală şi modernă. 


NOTE 


t Aurel Vasiliu, Bucovina în viaţa 
şi opera lui Mihai Eminescu, Cernăuţi, 
1943, p. 144. 

2 G. Bogdan-Duică, Mihai Emi- 
nescu. Studii şi articole. Ediţie îngrijită, 
prefaţă, note şi bibliografie de Ecaterina 
Vaum, laşi, 1981, p. 245. 

3 M. Eminescu, Opere, XIII. Publi- 
cistică, Bucureşti, 1985, p. 85. 

+ G. Călinescu, Istoria literaturii 
române de la origini până în prezent, 
Bucureşti, 1985, p. 446. 

sVirgil Vintilescu, Eminescu şi lite- 
ratura înaintaşilor, Timişoara, 1983, p. 9. 

6 Ibidem. 

7 G. Călinescu, op. cit., p. 242. 

8 Ibidem. 

° Ibidem, p. 243. 

1 lon Rotaru, Eminescu şi poezia 
populară, Bucureşti, 1965, p. 93. 

“ Ibidem, p. 94. 

12 Ibidem, p. 95. 

13 Vezi G. Bogdan-Duică în studiul 
său Constantin Stamati din ediţia îngrijită 
de el: N. Nicoleanu, Poezii şi proză; Va- 
sile Cârlova, Poezii; C. Stamati, Poezii şi 
proză, Bucureşti, 1906, p. 179. 

14 lon Rotaru, op. cit., p. 109. 

15 G. Călinescu, op. cit., p. 450. 

16 Virgil Vintilescu, op. cit., p. 162- 
168. 

17 Mihai Eminescu, Literatura 
populară. Ediție critică îngrijită de D. 
Murăraşu, Bucureşti, 1977, p. XLI. 

18 Ibidem. Sublinierile în versurile 
citate ne apartin. 

19 Ibidem, p. XLII. 

2 Ibidem, p. 289. 

21 Ibidem, p. 111. 

2 Ibidem, p. 112. 

2 Ibidem. 

24 Ibidem, p. 112. 

25 Mihai Eminescu, Opere alese, 
3. Literatură populară. Ediţie îngrijită 
şi prefațată de Perpessicius, Bucureşti, 
1965, p. 511. 

Ana BANTOŞ 


CONSTANTIN 
CIOPRAGA 
ŞI 
BASARABIA 


Pe 22 mai 2001, în Aula Academi- 
ei Române din laşi, a avut loc sesiunea 
solemnă dedicată sărbătoririi a 85 de 
ani de viaţă a Domnului Academician 
Constantin CIOPRAGA, istoric şi critic 
literar, poet şi scriitor, profesor doctor 
docent al Universităţii “Al. |. Cuza” din 
laşi. Publicăm trei dintre comunicările 
ce au evocat în cadrul sesiunii perso- 
nalitatea distinsului om de ştiinţă şi 
cultură. 


Constantin Ciopraga, autor al 
mai multor monografii de referinţă 
despre Calistrat Hogaş (1960), Geor- 
ge Topârceanu (1966), Hortensia 
Papadat-Bengescu (1973), Mihai 
Eminescu (1980), Mihail Sadoveanu 
(1981), a prestigioasei lucrări “Per- 
sonalitatea literaturii române” (1973), 
precum şi a numeroase studii despre 
literatura universală, nu omite din aria 
preocupărilor sale peisajul literar, în 
special cel liric, basarabean. 

Vom aminti că un prim contact 
cu peisajul literar interriveran are loc 
la începutul anilor 40 prin intermediul 
revistei “Viaţa Basarabiei”, unde a 
publicat mai multe poezii dintre care 
amintim: Scrisoare mamei (nr. 1, 
1941), Poem nocturn (nr. 5, 1941), 
Presentiment (nr. 6-7, 1941), Hai- 
ducească (nr. 8, 1941), La Hanul 
Amintirii... (nr. 1, 1942), Aquarelă (nr. 
4, 1942), Rapsodul satului, Seara 
de iarnă cu chervane (nr. 1, 1943). 
Accente specifice timpului răzbat în 
aceste versuri contaminate de o tris- 
teţe melancolică în care sunt învăluite 
sentimentele autorului. Tonul sobru 
este presărat cu irizări expresive 
venind din tradiţie, din arhaic, conto- 
pindu-se, în mod firesc, cu discursul 


CONSTANTIN CIOPRAGA 


articulat în cheie epică. Respectul 
plin de evlavie faţă de valorile perene 
ale spiritualităţii autohtone, dar, în 
primul rând, faţă de limba pe care o 
mlădiază cu pricepere este evident. 
Sunt poezii care anunţă un lucrător 
asiduu în cuvânt. 

Constantin Ciopraga apărea în 
publicaţia basarabeană în aceeaşi 
perioadă în care se afirma şi Magda 
Isanos. Asupra creaţiei colegei sale 
de generaţie criticul de peste ani va 
reveni pentru a rememora destinul 
tragic al poetei “cu sufletul lunecând 
ca un cer printre brazi”. 

In poezia Magdei Isanos, pe 
care o caracterizează drept “poetă 
a vieţii totale”, află mari freamăte 
interioare, confesiuni de o “linearitate 
arhitecturală clasică”, melancoliei de 
structură în poezia ei opunându-i-se 
un optimism raţional, de suprastruc- 
tură, un nealterat sentiment al luminii 
triumfătoare, “pasionalitatea fiind o 
formă complementară a lucidităţii”. 

li reţine atenţia orientarea Mag- 
dei Isanos spre “o poezie de flăcări 
înalte şi exaltări pluriforme”. Sponta- 
neitatea (care îi aminteşte criticului 

UN ARC VOLTAIC 
AL CULTURII ROMANEŞTI 


Multstimate domnule academician Constantin CIOPRAGA, 


Aşa s-a întâmplat că, încă din fragedă tinereţe, destinul Dumneavoastră 
s-a împletit cu cel al Basarabiei, iar, de la o vreme încoace, destinul intelectual 
al Basarabiei se împleteşte cu al Dumneavoastră. 

Rodul muncii pe care aţi depus-o în calitate de profesor universitar, în- 
drumător al mai multor promoţii de intelectuali, critic şi istoric literar, animator 
neobosit al vieţii culturale în citadela ieşeană a spiritualităţii româneşti lasă 
urme adânci în istoria Ţării. Insă nu mai puţin importantă este contribuţia 
pe care o aveţi în apropierea Basarabiei de matricea ei firească, proces 
anevoios care necesită multă răbdare, înţelepciune şi capacităţi umane 
excepţionale. Receptiv la nevoile ei de ordin spiritual, Dumneavoastră daţi 
dovadă de toate aceste calităţi conştientizând că Basarabia e un “subiect” 
care necesită o cunoaştere inclusiv prin concepte, prin construcţie. Cu alte 
cuvinte, aţi înţeles că în Basarabia nu trebuie urmărit doar ceea ce se vede 
la momentul dat, ci ea trebuie să fie şi produsul a ceea ce intelectualii din 
Ţară gândesc şi reprezintă în ea a priori. 

Astfel, Dumneavoastră aţi ştiut să înmulţiţi binele acolo unde alţii îl în- 
trezăreau doar. Aţi dat dovadă de spirit cu adevărat gospodăresc chemat să 
stăpânească viitorul Ţării, servindu-i onest idealurile, răspunzând solicitărilor 
intelectualilor basarabeni pe care îi sprijiniti în efortul lor de a reface dărâmata 
coloană a infinitului spiritualităţii româneşti în peisajul cultural interriveran. 
Aţi fost şi la manifestările culturale şi literare de la Chişinău în calitate de 
prefaţator al ediţiei chişinăuiene a operelor lui Sadoveanu sau în calitate de 
prefaţator al cărţilor autorilor basarabeni publicaţi în Ţară sau la Chişinău 
(Nicolae Dabija, Aripă sub cămaşă, Ed. Junimea, laşi, 1990, Ana Bantoş, 
Dinamica sacrului în poezia basarabeană contemporană, Ed. Fundaţiei Cul- 
turale Române, Bucureşti, 2000, Eminescu mă topesc în flăcări. Dialoguri 
realizate de Mihai Cimpoi, Editura Litera-David, Chişinău-Bucureşti, 2000), 
de recenzent şi autor de portrete literare ale scriitorilor basarabeni. Amintim 
aici prezentarea Istoriei deschise... semnată de acad. Mihai Cimpoi ['Dacia 
literară”, nr. 27 (1/1997)]; a antologiei Portret de grup [(“Dacia literară”, nr. 
21 (2/1996)]; articolele despre Grigore Vieru (“Limba Română”, nr. 2, 1995), 
Arcadie Suceaveanu, Leo Butnaru [“Dacia literară”, nr. 27 (1/1997)] etc. 

De la versurile publicate în anii 40 în revista “Viaţa Basarabiei” până 
la studiile şi articolele, multe la număr, apărute în revista “Limba Română”, 
publicaţie pe care aţi susţinut-o moral cu generozitate, gest pentru care nu 
ne ajung cuvinte să Vă mulţumim, se întinde un arc voltaic de mare tensiune 
şi energie umană ce s-a revărsat peste întinderea plină de hăţişuri a istoriei 
noastre dramatice. 

Prin Dumneavoastră, prin tot ceea ce faceţi, nouă românilor basarabeni 
ne vorbeşte Ţara. 

Vă mulţumim. Să ne trăiţi, că ne trebuiţi! 

La mulţi ani cu sănătate, cu bucurii şi cu noi împliniri! 


Casa Limbii Române, Colegiul de redacţie 
Chişinău, 11 mai 2001 al revistei “Limba Română” 

de Lucian Blaga), sensibilitatea acută 
şi solitudinea ca o “condiţie insulară, 
stau la baza acestei poezii de simul- 
taneităţi eteronome, unificând iubire 
şi maladie, maternitate şi aprehen- 
siunea morţii, cotidianul şi ritmurile 
eterne”. Pe fundalul panoramic al 
liricii feminine lirica Magdei Isanos, 
după părerea criticului, se evidenti- 
ază prin “trăsăturile aspre, energice, 
cu un aer hotărât, oarecum masculin”, 
pe care le comportă. Criticul eviden- 
ţiază motive “prefigurând contopirea 
prin moarte cu lumea vegetală, 
neutralizarea plânsului graţie ploilor 
purificatoare ori somnului”, precum 
şi invocarea, la modul antropologic, 
a unui Dumnezeu plugar, “arhetipul 
unui faber divin”, care “seamănă, 
pune vie, culege”. 

In Cântarea munţilor — “re- 
vendicativă, plastică, intens-reto- 
rică, oraculară” — “socialul şi eticul 
fuzionează într-un umanism activ, 
dinamizator, cu prelungi ecouri în 
conştiinţă.” Muntele, care în viziunea 
criticului e “punct de observaţie spre 
zări, spaţiu de meditaţie şi metaforă 
a Eului cumulativ care-şi asumă des- 
tinele colectivităţi, la Magda Isanos 
e mai impetuos ca la Ada Negri din 
Tempeste, limbajul poetei originare 
din Basarabia fiind “vădit răscolitor, 
previzionar, cu jeturi de flăcări” din 
care nu lipseşte “un anumit mister”. 
Este curioasă observaţia cu privire 
la convertirea durerii proprii cu faţa 
spre alteritatea care ne aduce într-o 
realitate literară mai aproape de zilele 
noastre: “Intorcând spatele durerii 
proprii, practicând alteritatea, vocea 
poetei pare acum o voce a destinu- 
lui”. Un Dumnezeu care transpare la 
modul arghezian, reproşându-i-se că 
sus nu răzbat “vârfurile acestei păduri 
de suspine şi plângeri”, şi un altul cu 
dimensiuni micşorate, ascunzându- 
se “în floarea de finic” sau devenind 
porumbel. Pentru un ultim portret al 
poetei criticul reţine trei poezii: Cânt, 
De-am fi-mpărţit pe dreptate şi Tes- 
tament pentru fata mea. Dincolo de 
dramatismul cu accente patetice, criti- 
cul citeşte “o etică a depăşirii de sine 
nu des întâlnită”, o vedere proaspătă 
plină de uimiri. 


Ţara luminii, în totul ei, este 
văzută ca o autobiografie de vibrantă 
umanitate, în ale cărei combustii şi 
nelinişti “se simt impulsuri de la ima- 
ginaţii în linie paternă din Grecia arsă 
de soare, de la Străbunii putreziţi în 
țărâna Heladei, demult ...” Efigia lui 
Arghezi, “aplecată peste ciclul Spital”, 
inflexiunile rilkeene transparente în 
Doamne, unde-ai să ne-aşezi pe noi, 
alternanţele sadoveniene de la sacru 
la profan, şi dincolo de acestea “sin- 
gurătăţile montane afiliate mitului”, 
“impresia durabilă de stilizare în dure- 
re, de sublimare în cânt”, feminitatea 
“refractară muţeniei, ermetismului în 
genere”, proiectată pe ideea dispa- 
riţiei, revenind obsesiv şi tulburător, 
“disponibilităţile afective şi expresive 
ale unei moraliste patetice”, — din 
toate acestea rezultă talentul vigu- 
ros, căruia destinul advers i-a grăbit 
maturizarea. Sensibilitatea criticului 
vibrează profund la destinul tragic al 
poetei născute în acelaşi an cu el. 
Discursul antrenant, nuanţat, plin de 
fiorduri adânci şi urcuşuri ameţitoare 
este memorabil. 

Un prilej de reflecţie asupra 
literaturii române din Basarabia post- 
belică îl constituie apariţia la laşi (în 
1991) a volumului de versuri Aripă 
sub cămaşă, semnat de Nicolae 
Dabija, volum pe care criticul îl pre- 
fațează. Aici domnia sa schiţează o 
primă imagine a literaturii basarabene 
axată pe ideea de renaştere. Cele 
trei generaţii câte s-au manifestat în 
poezia dintre Prut şi Nistru în numai 
cinci-şase decenii sunt privite din 
perspectiva nevoii de continuitate. 

Un prim val al poeţilor născuţi 
între anii 1912-1918 este alcătuit 
din autori precum Andrei Lupan, 
Bogdan Istru, Liviu Deleanu, Nicolai 
Costenco, George Meniuc şi alţii. Din 
al doilea val fac parte Liviu Damian, 
Pavel Boţu, Dumitru Matcovshi şi 
Grigore Vieru — născuţi între 1933- 
1941; şi din cea de a treia generaţie, 
postbelică, se evidenţiază Nicolae 
Dabija, Leonida Lari, Vasile Roman- 
ciuc (născuţi în 1948), lon Hadârcă, 
lulian Filip (născuţi în 1950). Proble- 
matizarea se face pe două direcţii: 
de o parte, rememorarea vie, în 

tensiune, de alta, poezia intens vi- 
zionară, în a cărei lumină cuvintele 
învestite cu vechile lor sensuri sacre 
devin focare iradiante.” Prefaţatorul 
face trimitere la imperativul păstrării 
identităţii naţionale, la redefinirea 
sentimentului de patrie, consonant 
cu cel de autohtonism, inclusiv cu cel 
de istorie. Triada Pământul, Neamul, 
Limba maternă, sintetizate afectiv în 
formula de “casă străbună”, “mitolo- 
gia globală la care participă soarele, 
codrul, iarba, apele, păsările, satul, 
vatra, strămoşii, ţăranii, doina, biserici 
şi clopote, ruine evocatoare, lacrima, 
cuvintele, pâinea”, — “toate acestea 
sugerează, într-un fel sau altul, im- 
plantarea într-o durată specifică, într- 
un orizont etnic propriu, cu însemne 
precise”. Concluzia distinsului critic 
este revelatoare şi demnă de reţinut: 
“A trăi într-un asemenea orizont spi- 
ritual e totuna cu a recepta pulsaţiile 
folclorului milenar, de aici pioasa iu- 
bire pentru formele rustice, embleme 
ale unei lumi de mult stabilizate, ale 
cărei tradiţii sunt un fel de armură”. O 
astfel de interpretare dată tradiţiei în 
context basarabean este pe potrivă 
să atingă esenţa culturii de aici. Am- 
plasată pe acest fundal, poezia lui 
Nicolae Dabija îi apare desfăşurându- 
şi scenariile pasionante. Un Nicolae 
Dabija “apoteotic, oracular şi solemn” 
coexistă cu un altul “incantatoriu, 
retractil, aproape sfios în echilibru 
unduitor.” Eticul şi esteticul se aso- 
ciază. Este o trăsătură, vom adăuga 
noi, caracteristică în planul mai mare 
al poeziei basarabene din anii 60-70. 
De altfel, criticul Constantin Ciopraga 
desprinde trăsături similare şi în uni- 
versul liric al Leonidei Lari: reliefurile 
acestei poezii îi apar marcate de 
mioritism şi energetism ce îşi îmbină 
intim vibraţiile, de adâncuri înduioşa- 
te în ethnos şi, implicit, de expresia 
unui ethos activ, de solidarizarea cu 
istoria (vezi C. Ciopraga, “Dulcele foc 
al Leonidei Lari”, în “Revista V”, nr. 1 
(36-37-38), martie 1992, p. 4). 

Să nu uităm că până la 1989 
informaţia despre literatura din Basa- 
rabia lipsea aproape cu desăvârşire 
în dreapta Prutului. Primul volum 


semnat de un scriitor basarabean şi 
publicat în România a apărut la laşi 
în 1975. Este vorba despre Steaua de 
vineri aparţinându-i lui Grigore Vieru. 
Selectat de Horia Zilieru, volumul este 
însoţit de scurte date bibliografice şi 
de cuvintele memorabile a doi mari 
poeţi români. lată aceste fragmente: 
“Grigore Vieru este un mare şi adevă- 
rat poet. El ne transfigurează natura 
gândirii în natura naturii. Ne împrimă- 
vărează cu o toamnă de aur. Cartea 
lui de inimă pulsează şi influenţează 
versul plin de dor, de curata şi pura lui 
poezie”, — scria Nichita Stănescu. lar 
din loan Alexandru alcătuitorul reținea 
următoarele cuvinte: “Citind versurile 
acestui adânc poet, cuprinse în câte- 
va cărţi, am regăsit aceeaşi sete după 
curăţenie şi adevăr întru statornicie şi 
bună rodire ce i-a întemeiat în cuvânt 
pe toţi marii poeţii. 

Mama şi piatra, soţia şi pruncul, 
floarea-soarelui şi viţa de vie, oaia şi 
trandafirul, iar în toate omul iubirii, 
jertfei de sine sunt motivele de aur în 
jurul cărora se urzeşte țesătura deasă 
a cântărilor acestui profund inspirat 
poet, Grigore Vieru”. 

Această primă carte sau rându- 
nică (remarcabilă) a literaturii basara- 
bene care a trecut Prutul a constituit 
şi subiectul unui curs special, pe care 
l-a ţinut din proprie iniţiativă, după 
cum mi-a mărturisit, profesorul uni- 
versitar ieşean Petru Ursache. Deci 
Grigore Vieru era poetul cel mai bine 
cunoscut în Ţară şi îndeosebi la laşi. 

In calitate de martor ocular şi 
participant la prima manifestare con- 
sacrată lui Grigore Vieru care a avut 
loc la Muzeul Unirii, în 1993, am avut 
onoarea să ascult discursul domnului 
profesor Constantin Ciopraga despre 
Grigore Vieru. Un discurs impresi- 
onant în care analiza la obiect era 
îmbinată cu un copleşitor sentiment 
al iubirii de frate, ce dădea atmosferei 
din sală aspect de comunicare per- 
fectă. Mai târziu, într-un articol intitu- 
lat Grigore Vieru — “poetul acestui 
neam” (“Limba Română” nr. 2, 1995) 
criticul desprindea efigiile Poetului, 
“acest duh al vieţii”, încorporând 
într-o singură ființă “un tribun şi un 
ascet”: “Pe un versant al existenţei 

sale, Grigore Vieru e un afectiv, un 
patetic, un apropiat cântului în latura 
lui visătoare, de unde aluviuni folclo- 
rice, o pasionalitate calmă cu aspirații 
transorizontice, pe celălalt versant se 
conturează tribunul, omul de acţiune 
destinat să devină personalitate 
focalizantă ori, mai adecvat, figură 
întemeietoare”. Criticul se referă, în 
mod special, la imaginea “cu aureolă 
de combatant aflat în prim-planul 
luptei pentru grafie latină la Chişinău, 
inclusiv pentru ideea de românitate 
geografică şi istorică nedespărţi- 
tă.” Eul şi celălaltul sau Aproapele, 
după cum îşi întitula şi un volum de 
versuri, “rostirea lină sensibilizatoa- 
re” şi “pasul unui rezonator, a unui 
rostitor oracular respirând credinţă 
şi eticism”, — aceste două laturi se 
integrează organic în opera sa care 
“se vrea un portret al vocilor din juru-i 
în dialog cu vocea interioară”. 

Mama “văzută ca prezenţă 
complexuală atotveghetoare” particu- 
larizează ideea de continuitate spaţio- 
temporală, un alt factor gravitațional 
fiind Casa părintească. De remarcat 
frecvenţa acestuia în lirica basara- 
beană, în mod deosebit, în anii 60-70. 

Geneza poeziei vierene este 
urmărită pe traseul dinspre poezia 
populară spre cea clasică, în primul 
rând, cea eminesciană, ajungând, la 
maturitate, aproape de Arghezi, Bla- 
ga, Stănescu şi ceilalţi, cărora poetul 
basarabean le consacră versuri de o 
sugestivitate aparte. Este pus în evi- 
denţă de către exeget harul natural al 
poetului căruia cu timpul i s-a adăugat 
o substanţială informaţie în materie 
de fenomenologie poetică. Criticul 
ţine să menţioneze şi reflexivitatea 
lui Grigore Vieru care “vine să corec- 
teze sentimentalismul lânced”. lată 
o expresie citată din poetul nostru: 
“Cine gândeşte până la capăt, / Se 
dezleagă de spaimă.” 

Un studiu intitulat “Poeți basara- 
beni” este consacrat lui Leo Butnaru 
şi Arcadie Suceveanu şi este axat pe 
actul recuperator. Leo Butnaru (debut 
în 1976 cu Aripi de lumină) mai avea 
editate, la data apariţiei studiului, 
volumele Sâmbătă spre Duminică 
şi Iluzia necesară (“Princeps”, laşi, 


1993) La Leo Butnaru criticului îi 
atrage atenţia “demonia interogativă 
fără odihnă” a poetului basarabean 
atingând maturitatea. Luciditatea 
sfârşind în scepticism ironic, mobilita- 
tea, sceneria dezinvoltă, convertirea 
savuroasă a cotidianului în aventură 
intelectuală definesc poezia autorului 
Iluziei necesare, poezie marcată, în 
acelaşi timp, de “solitudinea existen- 
ţială” proiectată “pe fundalul neliniştii 
moderne”. “Existenţa ca Eternitate 
sincopată, o anumită fugă de istori- 
citate, ca la Blaga, o reculegere de 
carte răsăriteană, acestea, — scrie 
distinsul critic, — stimulează la Leo 
Butnaru starea de crono-reverie”. Lu- 
mea la el e “ca o carte mereu adăugji- 
tă”, itinerarul sensibilităţii stihuitorului 
trecând prin istoria culturii universale. 
“Patetic şi sensibilist în subtext”, 
“posedat de mirajul reflecţiilor ge- 
nerale”, poetul e marcat de dilemele 
din “lumea asta de aproape învinşi”. 
Iluzia necesară, “opunând mâhnirii 
inerente o fantasmă”, constituie axa 
universului liric al lui Leo Butnaru, 
pe când universul liric al lui Arcadie 
Suceveanu este proiectat pe fundalul 
reprimării sentimentului naţional. lată 
o caracteristică dată poeziei sale 
care se potriveşte mai multor autori 
basarabeni: “La Arcadie Suceveanu 
persistenta dramă a basarabenilor, 
calvarul lor multiform — legat în spe- 
cial de reprimarea sentimentului na- 
tional — se constituie într-un lamento 
prelung, traducând, ca la Goga, în 
alt context, pătimirea generalizată”. 
De menţionat exactitatea cu care 
este surprinsă nota particulară care 
îl diferenţiază pe Arcadie Suceveanu 
între confrații săi: astfel la el pătimirea 
generalizată “nu e însă abandon, ci 
numai reculegere, nu instalare într-un 
tragic paralizant, ci privire scrutândă, 
mişcare între concretul imediat şi 
oglinzile istoriei”. Transformarea unor 
cuvinte, precum Golgota, sângele, 
mama, în concepte, embleme, deci 
cu disponibilităţi iradiante “care fac 
joncţiunea între Eu şi Ceilalţi”, capa- 
citatea sa de a configura o adecvată 
mitologie personală şi de a conferi 
sensuri noi baladei Mioriţa, reclădirea 

ritmurilor baladeşti sau de sonet în 
arhitectură modernă întregeşte por- 
tretul poetului bucovinean stabilit la 
Chişinău — “un modern veritabil, scrie 
Constantin Ciopraga, — un iscoditor, 
în pas cu epoca, în spiritul în care 
Arghezi, Blaga, lon Pillat şi ceilalţi 
practicau inserţia în fluxul vremii”. 

Dovadă a apropierii afective de 
literatura basarabeană şi a maximei 
înțelegeri a destinului ei este exhaus- 
tiva prezentare a Istoriei deschise a 
literaturii române din Basarabia, sem- 
nate de Mihai Cimpoi. Un argument 
este şi acest citat din amintita lucrare 
pe care criticul îl reproduce în “Dacia 
Literară” (nr. 24, 1/1997): 

“Literatura română din Basara- 
bia trebuie citită nu numai în cuvin- 
tele ei scrise pe file de hârtie, pe foi 
de gazete, pe bucăţi de cămaşă în 
închisori, ci şi în tăcerile interstiţiale 
dintre cuvinte unde suferinţa exilului 
colorează dramatic şi înăspreşte 
expresia, îi dă un sens existenti- 
al”... De reţinut acest profil adecvat 
al criticului chişinăuian, exeget al 
operei eminesciene, schiţat de către 
Constantin Ciopraga: “Hermeneut de 
ţinută modernă, vibrând şi înfăptuind 
cu mobilitate intelectuală în cadrele 
spiritualităţii româneşti integrale, 
conştiinţa sa se ridică deasupra 
vicisitudinilor istoriei, înaripată de 
nostalgia totalului” (C. Ciopraga, Cu- 
vânt introductiv la vol. Eminescu — mă 
topesc în flăcări...) 

Starea de “exil interior”, la care 
se referă autorul Istoriei deschise, 
momentele de flux şi de criză în 
literatură, fresca epocii interbelice, 
“reabilitarea esteticului, toate demon- 
strează că fenomenul basarabean 
evoluează sub semnul păsării Pho- 
enix. lar absenţa informaţiei în ceea 
ce priveşte literatura basarabeană 
anihilată o dată cu apariţia “Istoriei 
deschise...”, semnată de Mihai Cim- 
poi, îl determină pe criticul Constantin 
Ciopraga să facă următoarea con- 
statare “jenantă”: “literatura română 
din Basarabia e, pentru mulţi, la fel 
de puţin cunoscută precum literatura 
unei ţări latinoamericane”. 

Cu atât mai importante sunt 
eforturile făcute de distinsul critic cu 


scopul de a pune în circulaţie valorile 
culturale şi literare din spaţiul dintre 
Prut şi Nistru. 

CONSTANTIN 
CIOPRAGA, 
PROFESORUL 


Am în faţă un Dicţionar al scri- 
itorilor ieşeni, publicat câţiva ani în 
urmă. Se constituie din fişe redactate 
chiar de către scriitorii listati, aceştia 
trebuind să se orienteze după un 
chestionar difuzat, în prealabil, de 
însuşi autorul lucrării. Fiecare a avut 
posibilitatea să se autocaracterizeze 
în ce priveşte profesia de bază sau 
tipul de scriere pe care îl practică: X 
este muzeograf, să spunem, dar se 
recomandă, pentru Dicţionar, “roman- 
cier şi eseist”; Y lucrează la o revistă 
ca redactor şi consideră că trebuie 
să se reţină calitatea sa de poet. Eu 
însumi (P.U.), profesor în meseria 
de zi cu zi, m-am autocalificat drept 
“etnolog, estetician şi istoric literar”. 
Adevăr? Vanitate? Imi pun aceste 
întrebări cu toată gravitatea şi în 
încercarea de a mă trezi la realitate, 
pentru că citesc în dreptul numelui 
Constantin Ciopraga: Profesor, 
scriitor şi istoric literar. Văd aici 
un reper orientativ de care se cuvine 
(şi se cuvenea) să ţin seama. Spre 
deosebire de mine, Profesorul nu şi-a 
trădat prima şi eterna iubire, catedra. 
Nu este vorba de o “trădare” specta- 
culoasă şi ireparabilă, ci de situarea 
firească şi spontană în propriul tău 
“ecran interior”. Aşadar, Profesorul 
ne învaţă un adevăr suprem:catedra 
reprezintă începutul tuturor înce- 
puturilor. Cuvântul rostit din acest 
loc sacru (dacă are cine să-l audă) 
este, în fond, un logos modelator de 
conştiinţe şi de valori fără de care 
societatea umană nu poate respira 
în largul ei. 


Profesorul Constantin Ciopraga 
este şi academician, titlu glorios care 
încununează, pe merit, o carieră 
strălucită, şi care le absoarbe, sinte- 
tizându-le, pe toate celelalte. A fost 
lăsat şi el la o parte, fiind preferat în 
prima linie acela de profesor, dat 
fiind că exprimă esenţa fiinţei omului 
de catedră Constantin Ciopraga. 
Intr-adevăr, aşa a şi rămas în con- 
ştiinţa noastră, a tuturora, a foştilor 
studenţi, printre care cu modestie şi 
bucurie mă număr, a cunoştinţelor 
mai apropiate ori mai îndepărtate. La 
drept vorbind, cine spune scriitorul şi 
nu Profesorul Constantin Ciopraga? 
In paralel, i se recunoaşte meritul de 
a se afla printre cei mai importanţi 
condeieri contemporani şi un rarisim 
istoric literar. Subiectiv vorbind, titlul 
de academician pare mai potrivit 
pentru împrejurări solemne; acela 
de profesor păstrează neatinsă nota 
de dragoste şi de încurajare care ne 
învăluie benefic totdeauna, atunci 
când avem privilegiul de a ne regăsi 
cu dascălul nostru, cel de ieri şi cel 
de astăzi. 

Era în 1952, când mă aflam în 
primul an de studenţie la Facultatea 
de Litere (Filologie) din laşi. Cursul 
de Istorie a literaturi române vechi 
îl ţinea Dan Simonescu. Obţinuse 
titularizarea încă înainte de 1948, 
după un concurs foarte riguros, 
cum se obişnuia în spiritul tradiţiei 
interbelice. Incepuse, din păcate, 
acţiunea de mazilire a marilor pro- 
fesori formaţi de “şcoala burgheză” 
şi care nu acceptau să se alinieze 
noii ordini politice:Petru Caraman, 
Th. Simenschy, Ştefan Bârsănescu, 
Gheorghe Ivănescu. Acelaşi destin 
tragic l-a avut şi Dan Simonescu; a 
părăsit catedra încă de la începutul 
anului. O singură dată i-a ţinut locul 
Domnul Profesor Constantin Cio- 
praga. Atunci l-am văzut întâia oară. 
Ne-a vorbit despre Mioriţa, făcând 
mereu referinţe la G. Ibrăileanu. 
Abia veniţi de pe băncile liceului, noi 
eram obişnuiţi cu analize scurte, de 
maximum un sfert de oră. Profesorul 
ne-a întreţinut exact două ore şi încă 

mai avea multe să ne spună. Peste 
mulţi ani aveam să găsesc o lămurire 
la Tudor Vianu: adevăratul profesor 
nu pune niciodată punct. Cu el te 
poţi întâlni totdeauna cu folos. Atunci 
mi-am adus aminte de lecţia despre 
Mioriţa, şi, nu ştiu cum se face că, 
între timp, am devenit ceea ce se 
numeşte, îndeobşte, folclorist. 

Profesorul mi s-a părut la prima 
întâlnire un tânăr slăbuţ ca înfăţişare 
şi palid, prea grav şi chiar “bătrân” 
pentru vârsta pe care o arăta. Astăzi, 
dacă pun faţă în faţă cele două ima- 
gini, cea de atunci şi cea de acuma, 
ultima mi-l înfăţişează pe Profesor 
parcă prea “tânăr”, în forţă şi în de- 
plină putere. Nu este o părere pur 
personală. Mereu aud spunându-se 
că pe Profesor nu l-au putut schim- 
ba vremurile, nici la propriu, nici 
la figurat. Cum se explică această 
prospeţime şi mobilitate în mişcare 
şi în cuget numai Dumnezeu sfântul 
ne-o poate lămuri. 

Cred că înţeleapta vorbă din 
Biblie “dăruind vei dobândi” i se 
potriveşte de minune. Şi-a dobândit 
prieteni şi adepţi peste tot unde este 


îndrăgit cuvântul şi scrisul românesc. 
Greu de crezut că un tânăr care trece 
prin liceu ori prin facultate să nu-l 
cunoască şi să nu şi-l apropie. Dar, 
ca să dăruieşti, trebuie mai întâi să 
aduni, ca să seceri se cuvine, înainte 
de toate, să semeni. Profesorul a 
făcut ceea ce trebuie la vreme. A stră- 
bătut în lung şi-n lat ogoarele culturii, 
cu răbdarea şi tenacitatea călătorului 
de cursă lungă. A fost şi este atras de 
poezie şi a scris el însuşi poezie, aşa 
cum a învăţat de la marii săi înaintaşi; 
a îndrăgit romanul şi a publicat o 
operă în domeniul prozei artistice; de 
teatru, de artele plastice, afirmându- 
se în calitate de cronicar dramatic şi 
plastic. Intreaga activitate publicistică 
a Profesorului stă sub semnul unei 
dorinţe imperioase de comunicare 
cu un interlocutor imaginar, aşa cum 
la catedră se adresează direct tine- 
rei generaţii. De aceea pagina (sau 
lecţia, după caz) este vie, caldă, 
pentru că izvorăşte din preaplin, din 
dragoste. Vai de doctorandul care 
îşi va alege ca subiect de disertaţie 
personalitatea umană şi ştiinţifică a 
Profesorului. Va trebui să reconstituie 

toate drumurile sale multe şi grele, 
să fie atent la informaţia extrem de 
bogată şi de diversă (aproape impo- 
sibil de cuprins de o singură minte 
omenească), dar şi la calitatea şi la 
nuanțele acesteia. Va trebui să con- 
state că doar o parte dintre scrieri au 
fost adunate în volume bine cunos- 
cute şi devenite repere ferme pentru 
orice literat care se respectă. Multe 
studii au rămas în reviste aşteptând 
să fie reunite în volume separate, de 
literatură comparată, de teorie literară 
şi estetică, de critică de artă şi de tea- 
tru, de genealogii de scriitori etc. Abia 
atunci se va putea cunoaşte cu ade- 
vărat chipul Profesorului, multiplicat 
în oglinzi paralele, aducându-se noi 
dovezi pentru ceea ce se ştie deja, şi 
anume că Domnul Constantin Ciopra- 
ga este un profesor înzestrat cu har 
de la natură şi de la Dumnezeu, dar 
şi un scriitor multilateral şi un istoric 
literar de mare ţinută academică, prin 
voinţă proprie. 

Dacă mi-aş pune întrebarea 
(de fapt, am făcut-o adesea) ce prin- 
cipiu de conduită morală, intelectua- 
lă, profesională, ştiinţifică mi-a atras 
atenţia cel mai mult, pentru propria 
mea formaţie, ar trebui să aleg între 
cultul Profesorului pentru catedră şi 
atenţia grijulie faţă de tânăra gene- 
raţie; între modul curajos de a-şi croi 
un destin întru slujirea ostăşească 
a valorilor culturii române, el însuşi 
devenind creator autentic de valori, 
şi deschiderile pe care le operează 
adesea către largi orizonturi europe- 
ne; între modul în care se revendică 
deschis de la orientări tradiţionaliste 
(“Convorbiri literare”, “Viaţa Româ- 
nească”) şi încrederea în spiritul 
modern. Profesorul a scris despre 
Mihail Sadoveanu, G. Ibrăileanu, 
Otilia Cazimir etc., dar nu este un 
“tradiţionalist” în sensul limitativ al 
cuvântului. Pe de o parte, a pus în 
evidenţă valoarea şi sensul tradiţiei 
ca izvor de potenţe naturale şi de 
“tipare originare” ca forme de legiti- 
mare a existenţei noastre; pe de alta, 
s-a îndreptat cu aceeaşi deschidere 
şi către literatura modernă, scriind 
despre lon Barbu, Tristan Tzara, 


Nichita Stănescu, Albert Camus. La 
el spaţiul de referinţe nu are graniţe. 

Unele dintre aceste direcţii le- 
am observat şi la alţi dascăli care 
mi-au modelat existenţa şi destinul 
profesional. Insă Profesorul Con- 
stantin Ciopraga se află printre puţi- 
nele personalităţi ale învăţământului 
ieşean, ca să nu spun singurul, care 
mi-a indicat un anume reper moral: 
rezistenţa tacită la compromisuri po- 
litice, singura modalitate, după păre- 
rea mea, de păstrare a fiinţei fiecăruia 
dintre noi, în deceniile zbuciumate 
prin care am trecut. Nu mi-am dat 
seama multă vreme de rolul întăritor 
pe care l-a avut Profesorul printre 
noi, poate şi pentru că m-a derutat 
firea sa calmă, echilibrată şi oarecum 
“retrasă”. Se cerea decriptată. Mă 
bazez pe trei categorii de argumente: 
a) Nu l-am auzit nici o dată pe Domnul 
Profesor Constantin Ciopraga, într-o 
viaţă de om, cât ne-am aflat împreu- 
nă la catedră, politizând cursurile. Işi 
susţinea prelegerea făcând abstracţie 
de micile evenimente cotidiene care 
ne înconjurau şi ne tulburau profund, 
de congrese, de plenare, de directive, 
de teze. In felul acesta, eram îndem- 
nati să ne cufundăm în carte, în cul- 
tură; ne dădea bibliografii întinse care 
trebuiau parcurse în chip obligatoriu, 
astfel încât gândurile noastre erau 
aţintite către examene; b) Nicăieri 
în cărţile sale, iar faptul se poate 
controla, Profesorul nu a adăpostit 
vreun citat ori nume de politician, nici 
măcar decorativ. Uneori, lăsa loc unui 
motto, dar din Montaigne, Rosa Del 
Conte, Marguerite Yourcenar, Mihai 
Eminescu; c) Profesorul nostru se 
distinge printr-un comportament mo- 
ral unic şi continuu, ferm şi hotărât. 
Nu şi-a schimbat vorba de ieri până 
astăzi, pentru că interesele sale 
personale au coincis totdeauna cu 
cele generale. Cărţile Profesorului 
pot fi citite şi acum cu acelaşi interes 
nestrămutat. Poate de aceea am 
făcut afirmaţia că astăzi, la o vârstă 
înaintată, arată exact ca la tinereţe. 
Omul Constantin Ciopraga şi-a învins 
propria vârstă. 

Maria PLATON 
laşi 


UN STIL DE A TRĂI, 
UN MOD DE A SCRIE 


Orice aniversare implică o anu- 
mită stare de spirit, o desfăşurare 
protocolară a ideilor şi cuvintelor. Cu 
atât mai mult un jubileu 85 de ani de 
viaţă şi muncă ai unui om al catedrei, 
a cărui sărbătorire înseamnă, de fapt, 
permanenţă, existenţa şi cariera sa 
instruind şi modelând, decisiv, conşti- 
inta multor generaţii. Pentru aceste 
motive, aniversarea profesorului C. 
Ciopraga trebuie să determine nu 
doar un prilej de comunicare a unor 
sentimente, pe care, de altfel, nimeni 
nu le poate ocoli, ci şi un moment al 
dreptei cunoaşteri şi recunoaşteri, o 
încercare de întregire şi desăvârşire 
a imaginii sale. Ceea ce revendică 
investigaţie lucidă şi adecvată a 
importanţei omului şi a dimensiunilor 
operei sale orale şi scrise, a câtorva 
date care compun structura intimă, 
umană şi pun în lumină activitatea sa 
de profesor, de cercetător ştiinţific, de 
scriitor, de om al cetăţii. 

A ajunge la cunoaşterea şi în- 
ţelegerea unui destin individual, atât 
de bogat în diversitatea preocupărilor 
sale, nu este prea uşor. “Cine poate 
surprinde absolutul privind numai din 
afară”, se întreabă, în reflecţiile sale, 
prevenindu-ne, profesorul Ciopraga. 
Privind din afară, pentru că, în groaza 
de sentimentalism şi în discreţia-i pil- 
duitoare, domnia sa nu şi-a deschis, 
prea des, sertarele cele mai din fund 
ale sufletului său. Şi totuşi una dintre 
condiţiile vieţii sociale este cunoaşte- 
rea de sine şi cunoaşterea semenului. 

Alături de cunoaşterea de sine, 
cuprinderea din afară a unei fiinţe în 
realitatea ei adâncă este posibilă, 
mai ales când este realizată prin 
mijlocirea operei. Scrisul unui om se 
plăsmuieşte totdeauna din propria-i 
substanţă, el este o formă de auto- 


biografie şi poartă “masca” celui ce-l 
produce. De acest adevăr ne-am 
convins citind şi recitind o parte a 
operei profesorului C. Ciopraga, o 
operă care, fără a înlocui biografia 
propriu-zisă, îl reflectă pe creatorul ei. 

Văzut prin acest “ecran interi- 
or”, acad. C. Ciopraga ni se înfăţi- 
şează ca o structură complexă, un 
sentimental lucid, cu “inima caldă şi 
mintea rece”, cum îi caracterizează 
Ibrăileanu pe moldoveni, căruia ra- 
ţionalismul îi domină inteligenţa şi 
sensibilitatea îi modelează sufletul, 
îndrumându-i alcătuirea umană spre 
o filozofie dreaptă şi optimistă, spre 
echilibru sufletesc, spre generozitate 
şi nemăsurată indulgență, spre res- 
pingerea moralei forţei şi a violenţei 
şi adoptarea delicateţei ca imperativ 
esenţial al eticii. Sunt însuşiri defini- 
torii ale unei personalităţi umane cu 
convingeri morale de neclintit, care 
s-au materializat şi în opera sa scrisă, 
devenită o caracteristică expresivă 
a omului, o autentică semnificaţie 
caracterologică. 

Pasionat cititor de literatură, 
cu disponibilităţi sufleteşti evidente 
pentru înţelegerea şi trăirea ei, cu pri- 

Constantin Ciopraga, Person- 
alitatea literaturii române, Institutul 

vilegiul de a studia în laşii de altădată, 
oraş recunoscut prin “densitatea lui 
de cultură”, profesorului C. Ciopraga 
nu i-a fost greu, cu înzestrarea nativă 
şi bunurile cărturăreşti dobândite prin 
muncă neostenită şi efort al spiritului, 
să aducă în stăpânirea sa intelectuală 
obiectul literaturii naţionale. A fost şi a 
rămas profesor de literatură română, 
o componentă definitorie a existenţei 
sale şi o justificare morală a acesteia. 
Predând atâtor generaţii de studenţi, 
profesorul a ştiut să-i facă pe cei tineri 
să înţeleagă că literatura nu trebuie 
numai iubită, numai explicată, ci şi 
înțeleasă. O diferenţiere de termeni în 
care intervine o concepţie, o metodă 
şi un acut simţ al responsabilităţi 
morale. Din bunurile dobândite a îm- 
părtăşit şi altora, nu atât din obligaţie, 
cât mai ales din nevoia comunicării cu 
cei din jur, ştiind că vine o vreme când 
nu trăieşti decât prin alţii. 

Prin transpunerea simpatetică 
şi din acelaşi sentiment al respon- 
sabilităţii, profesorul C. Ciopraga a 
simţit nevoia să-şi părăsească biroul 
şi camera de studiu pentru a se inte- 
gra, ca om al cetăţii, în conştiinţa şi 
sensibilitatea contemporană, atent la 
problemele şi valorile timpului său, 
ale cărui imperative le-a slujit fără 
ezitare. 

Alături de munca de slujitor al 
şcolii, cercetarea literaturii devine, 
devreme, o ocupaţie de căpetenie, 
o “formă de viaţă”, impunându-l pe 
profesor şi ca om de ştiinţă, latură 
fundamentală a destinului său inte- 
lectual. Ştiind că studiul literaturii nu 
se poate realiza decât ca un act de 
cunoaştere, care presupune rigoare 
ştiinţifică şi metodă, profesorul 
C. Ciopraga, cu scrupul filologic şi 
orizont istoric, a interpretat estetic 
produsele artistice, realizând sute de 
studii în care a adâncit, cu pătrundere 
şi obiectivitate, figuri literare, precum 
Alecsandri, Eminescu, Creangă, 
Caragiale, Sadoveanu, Rebreanu, Ar- 
ghezi, Blaga, Ibrăileanu, G. Călinescu 
şi oameni de cultură mereu reluaţi în 
contribuţii succesive şi întregitoare. 
Năzuind către definiţii de fizionomii 
literare, a realizat monografii întinse, 
înfățişând, în autenticul şi realitatea 


lor proprie, pe Topârceanu, Hogaş, 
Sadoveanu, Hortensia Papadat 
Bengescu. În pornirea unei gândiri 
orientate către esenţial, a scris Per- 
sonalitatea literaturii române, “o 
sinteză în planul ideilor”, cum autorul 
ei o defineşte, scrisă din convinge- 
rea că, în mulţimea “constantelor şi 
variabilelor”, există o individualitate 
culturală, o personalitate a literatu- 
rii, spre a cărei cunoaştere istoricul 
literar trebuie să ajungă. Din ace- 
eaşi convingere a pornit şi Istoria 
literaturii române între 1900-1918, 
prima parte a panoramei literaturii 
secolului al XX-lea, întregită prin 
volumul Amfiteatru cu poeţi, imagi- 
nea poeziei româneşti dintr-o întinsă 
perioadă, care reţine prin exactitatea 
informaţiei, echilibrul tabloului istoric 
de ansamblu şi adâncirea în concret 
a operelor individuale. 

Cum îşi scrie acad. C. Ciopra- 
ga lucrările sale de istorie şi critică 
literară? Precum îi este alcătuirea 
individuală. In ideaţie şi în expresie, 
domnia sa afirmă valorile stilului cla- 
sic. Este un scris ce se impune prin 
limpezime şi proprietate, fără ilustrări 
de violentă originalitate în formulare, 
fără încărcături stilistice şi elanuri re- 
torice, ţintind, totdeauna, la atragerea 
consensului public. 

Răsfrângerile individualităţii 
sale umane le regăsim şi în scrisul 
său artistic, în poezia, în romanul, 
în eseurile şi reflecţiile sale, toate, 
adevărate fragmente de biografie mo- 
rală, importante pentru evidenţierea 
semnificației pur formale a acestui 
scris, în care identificarea stilului cu 
gândirea şi cu simţirea este desăvâr- 
şită. “De partea cuvintelor, stă, spune 
moralistul C. Ciopraga în reflecţiile 
sale nefanteziste, miracolul. Scrisul 
poate fi voluptate, expansiune, mod 
de rezistenţă”. Adică, înțelegem noi, 
adevărul şi frumosul. Ceea ce am voit 
să demonstrăm, folosind cuvinte de 
dreaptă şi cuvenită preţuire, pentru a 
omagia omul şi fapta sa de-o viaţă. 

Dorina SURUGIU-NEGREI 


PROIECȚII 
BASARABENE 

IN CREAŢIA 

LUI OCTAVIAN GOGA 


Poetul transilvănean Octavian 
Goga (1881-1938) reprezintă gene- 
raţia de scriitori care au luptat pentru 
dezrobirea neamului şi înfăptuirea 
idealului secular de unitate naţio- 
nală. Cântarea pătimirii noastre a 
însemnat un îndemn desluşit întru 
înfruntarea “ursitei maştere şi rele” 
(Rugăciune). Similitudinea destinului 
celor două provincii româneşti mărgi- 
naşe, supuse unor stăpâniri străine, 
sporeşte forța de receptivitate pentru 
versul lui O. Goga în Basarabia încă 
de la debutu-i editorial. In acest con- 
text, este firească prezenţa versuri- 
lor lui în articolul-program al primei 
gazete moldoveneşti de la est de 
Prut, Basarabia lui Em. Gavriliţă (din 
24.05.1906): 


Avem un vis neîmplinit, 
Copil al suferinţii, 
De jalea lui ne-au răposat 
Şi moşii, şi părinţii... 

Noi. 


Volumul lui O. Goga Poezii 
(1905) se învrednicise deja la acea 
oră de aprecierea meritorie a basara- 
beanului Constantin Stere. Cântarea 
pătimirii noastre a apărut în nr. 1 al 
revistei “Viaţa românească” (martie 
1906). In chiar pagina de început, 
autorul face referire la locul unde re- 
dacta eseul, datat 10 februarie 1906, 
Chişinău. Impresionat de lectură, din 
fereastra încăperii locuite de el, prin 
câteva trăsături de condei sugerează 
atmosfera momentului, “Plin încă 
de farmecul dureros şi bărbătesc în 
acelaşi timp al sunetelor; al căror — 


Domol purcede glas de schijă 
De la clopotniţa din deal, 

Să povestească lumii jalea 
Înstrăinatului Ardeal”, 


autorul observă realitatea dezolantă 
din capitala Basarabiei. lată doar 
câteva crâmpeie: “... chipuri străine, 
graiul sonor, dar brutal al unui neam 
cotropitor, firme scrise cu caractere 
neobişnuite, purtând nişte nume 
ciudate pentru urechea românului...”. 
Dar “în mijlocul acestui cadru atât 
de “ne al nostru” — iată câteva figuri 
răzlețe rătăcind parcă, apoi altele, 
în grupuri mici — sucmane cenuşii şi 
castanii închise, cojoace albe — atât 
de ale noastre!"!. 

In versurile lui O. Goga răsună 
glasul “Instrăinatului Ardeal”. Dintr-o 
teamă a neîmplinirii, poate, în acest 
decor basarabean, speranţa irupe 
năvalnic: “O, Doamne, a venit oare 
să umple, în sfârşit, deşertul din viaţa 
noastră sufletească el, atât de mult 
dorit, cântăreţul neamului, care 


.. al pătimirii amare 
Şi-al dorului ce moare-n 

` aşteptare 
E solul sfânt... Infricoşatul crainic 
Izbăvitor durerilor străbune?”. 


Stere mărturiseşte în numele tu- 
turor: “Il aşteptam de-atâta vreme — fii 
înstrăinaţi ai unui popor înstrăinat!...”. 

Cronicarul basarabean a cu- 
tezat să apeleze la o formulă de 
profeție: “Octavian Goga e menit să 
ajungă poetul favorit al intelectualilor 
români”?. 

lar firava intelectualitate basa- 
rabeană, ridicată în condițiile unui 
mediu ostil, s-a dovedit a fi deosebit 
de sensibilă la versul care cântă 
“pătimirea unui neam înstrăinat şi a 
ţărânei robite”?. Stere îşi axa consi- 
deraţia faţă de poetul transilvănean 
pe certitudinea apropierii afective: 
“Acesta e al nostru. Ca şi noi, el ştie 
amarul îndoielilor şi al necredinţei, 
durerile deznădejdii, simte şi el pus- 
tiul înstrăinărilor sufleteşti şi ruşinea 
căderilor în ispită; îl rod şi pe el mus- 
trările de cuget”. 

Fragmentul citat prefigurează 
impactul pe care îl va avea aici creaţia 

lui O.Goga şi pare a puncta tentativa 
unei explicaţii referitor la amploarea 
audienței basarabene a poeziei lui pe 
parcurs de aproape un secol. 

Atitudinea lui O. Goga faţă de 
provincia mărginaşă iese în relief şi 
în 1912, când s-au împlinit o sută de 
ani de la răpirea Basarabiei. Imagi- 
narul dialog al Prutului cu Mureşul în 
poemul Vorbeau azi noapte două ape 
(1812-1912) pare a fi purtat în însăşi 
noaptea istoriei. 

In 1914, când ţarul Rusiei Ni- 
colai al II-lea a făcut o vizită la Con- 
stanţa, O. Goga publică în “Universul” 
articolul “Umbra Basarabiei”, unde se 
evidenţiază tranşant poziţia autorului: 
“Vine ţarul, / puneţi muzicile să cânte, 
/ fâlfâiţi drapelul, / dar pretutindeni se 
arată — umbra Basarabiei: / O mână 
de prieten nu se întinde peste cada- 
vrul unui frate”. 

Evenimentele se precipită după 
începutul primului război mondial, 
când, la 15 august 1916, România 
intră în vâlvătaia conflagrației. Basa- 
rabia devine adăpost pentru refugiații 
din tot cuprinsul ţării, inclusiv nume- 
roşi intelectuali ardeleni. Informaţia 
cea mai amplă o găsim în memoriile 
lui Onisifor Ghibu, cronicar fidel al 
acelor zile şi martor ocular, în Chi- 
şinăul de atunci, al făuririi unei noi 
realităţi. Rolul transilvănenilor a fost 
cel al unor luptători cu experienţă, 
care de cele mai multe ori au simţit şi 
au trăit pe viu imperativul unirii forțelor 
în lupta pentru drepturile lor. În pri- 
begia basarabeană se prefigurează 
conturul aspirațiilor de culturalizare şi 
de avansare a conştiinţei naţionale, 
aflate până atunci în stare de germi- 
nare latentă la cei din estul teritoriilor 
româneşti. Veniţi dintr-un mediu ase- 
mănător, mai ales prin oprimarea la 
care au fost supuşi pentru a-şi uita 
şi abandona identitatea naţională, 
dar căliţi de lupta necontenită întru 
supraviețuirea ca neam pe palma lor 
de pământ, ardelenii îmbinau voinţa 
de a rezista şi cunoştinţele durabile 
care le dădeau câştig de cauză în cir- 
cumstanţe nefavorabile. Experienţa 
ardelenilor, acumulată de secole, va 
constitui pentru mediul basarabean 
un puternic impuls întru emancipare 
culturală şi naţională. La Chişinău, 


reprezentanţii Transilvaniei desfă- 
şoară o intensă activitate de instruire 
pentru localnicii dornici de a recupera 
nefastele urmări ale asupririi ţariste. 
Efectul exemplului viu al apostolatului 
transilvănean se contrapune lânce- 
zelii în care fuseseră condamnaţi să 
vieţuiască în acest capăt al românis- 
mului. Misiunea de a trezi conştiinţa 
naţională a basarabenilor a fost rea- 
lizată pe diverse planuri de cei veniţi 
“din Ardealul muceniciei milenare”*. 

In aceşti ani tumultuoşi, O. 
Goga este prezent în paginile re- 
vistelor editate de O. Ghibu, după 
ce colaborase cu el la ziare ca “Tri- 
buna” sau când continuase marea 
acţiune iniţiată sub auspiciile ziarului 
“Epoca”. 

Există mărturii că la sfârşitul 
anului 1916 O. Goga intenționa să 
se retragă “în Basarabia lui Vasile 
Stroescu” împreună cu Onisifor 
Ghibu. Cei doi refugiaţi transilvăneni 
doreau să-şi adăpostească familiile 
la una dintre moşiile lui Stroescu din 
Basarabia pentru a le asigura securi- 
tatea, ambii prieteni fiind condamnaţi 
la moarte în contumacie. Deşi O. 
Goga obținuse pentru amândoi pa- 
şapoartele, iar pregătirile în vederea 
deplasării fuseseră încheiate, drumul 
l-a făcut doar O. Ghibu. Lui O. Goga, 
reţinut de Consiliul de Miniştri în acel 
moment, generalul Prezan îi va încre- 
dinţa ulterior misiunea de a organiza 
ziarul “România”?. 

Ajuns la Odesa, O. Ghibu con- 
stată, convins de Vasile Stroescu, de 
altfel, că proiectul de a lăsa familia 
într-un sat lipsit de orice căi de co- 
municaţie este dezavantajos, ba, zice 
el, “ar putea fi chiar catastrofal pentru 
noi... am şi luat, cât mă priveşte pe 
mine, hotărârea de a renunţa definitiv 
la el”, urmând ca după întoarcerea la 
laşi să-i comunice această hotărâre 
celui pe care îl considera mai mult 
decât prieten. In acest concurs de 
împrejurări, O. Goga a trecut prin 
Chişinău în drum spre Petrograd cu 
o misiune din partea guvernului ro- 
mân’. “Cuvânt moldovenesc” publică 
o informaţie la temă în numărul din 
12 aprilie 1917, remarcând plecarea 
celui supranumit “Marele cântăreţ al 
durerilor şi nădejdilor neamului româ- 

nesc din Transilvania”™. Contactul pe 
viu fusese anticipat de pătrunderea 
anterioară a creaţiei poetice a lui O. 
Goga în Basarabia, căci “era bine 
cunoscut în micul cerc basarabean 
care urmărea viața românească 
din provinciile de dincolo de Prut”!?. 
Popularitatea îi este consemnată la 
scurt timp de la debutul editorial. Am 
menţionat deja semnificaţia prezenţei 
versurilor lui în articolul-program al 
primului organ de presă românesc în 
acest ţinut — “Basarabia”. In următorul 
deceniu poeziile lui O. Goga vor fi 
prezentate constant de revista “Cu- 
vânt moldovenesc”, a cărei apariţie 
la Chişinău datează cu 1913. Până 
în 1916, consemnează O. Ghibu, au 
fost publicate 12 poezii dintre cele 
mai reprezentative pentru creaţia 
lui O. Goga, de exemplu: La carte, 
Bătrâni, Colinda săracilor, In munţi, 
Rugăciune, Povestea Ardealului etc. 
Au fost reproduse în paginile revistei 
imagini portretistice şi fotografice de 
ale poetului, iar într-un număr din 
1917 — chiar o dedicație în versuri 
semnată Nică Românaş (loan Buzdu- 
gan), cu titlul Fermecătorul cântăreț 
Octavian Goga. 

Aceste versuri de închinare ar 
putea fi considerate cap de serie în 
aşezarea unei tradiţii, ele fiind urmate 
de compoziţii similare. 

Relevantă pentru atmosfera 
timpului considerăm că ar fi prezen- 
tarea momentelor când se produce la 
modul direct apropierea nemijlocită a 
basarabenilor de O. Goga şi creaţia 
lui. Se pretează la acest compartiment 
relatarea lui O. Ghibu de la o întâlnire 
în cadrul redacţiei revistei “Cuvânt 
moldovenesc” cu învățătorii veniţi la 
Congresul lor în aprilie 1917. Aici au 
răsunat versuri de O. Goga; poezia 
Noi a avut o deosebită priză la public, 
devenind un liant între reprezentanţii 
celor două provincii. Concluzia celor 
prezenţi a fost unanimă: “veţi birui, 
căci aveţi în mijlocul D-voastră proroci, 
cum este Octavian Goga şi mulţi alţii... 
trebuie să rămâneţi la noi, să ne ajutaţi 
să luptăm şi noi pentru visul nostru 
neîmplinit”. Receptarea poeziei a im- 
pulsionat dorinţa fermă de a învinge. 
Efectul, constată O. Ghibu, a fost de-a 
dreptul impresionant. Prin exemplul 


sugestiv al poeziei lui O. Goga, “învă- 


ţătorii basarabeni descoperiseră de- 
acum Ardealul, cu întregul său destin, 
care era şi al lor, şi se identificaseră 
cu el. Nici cea mai genial organizată 
“propagandă” n-ar fi putut realiza... o 
asemenea contopire”*. 

In amintirile lui Vasile Harea 
se consemnează ca eveniment de 
primă importanţă, mai ales pentru 
tinerii din cercul ziarului “Cuvânt 
moldovenesc”, venirea lui O. Goga la 
Chişinău în primăvara lui 1917. Scri- 
itorul ardelean “apărea drept cel mai 
autentic reprezentant al Ardealului şi, 
totodată, cel mai mare poet în viaţă al 
românilor”!*. La redacţia acestui ziar, 
mărturiseşte V. Harea, “O. Goga — 
care a rămas atunci la Chişinău mai 
bine de o lună de zile, n-a fost doar 
un oaspete scump şi drag, ci şi un 
colaborator foarte preţios”. A pregătit 
pentru tipar versuri primite prin poştă 
de la prizonierii ardeleni din Rusia şi o 
poezie scrisă de |. Buzdugan pentru 
numărul de Paşte al publicaţiei”"S. 

In noile circumstanţe, statorni- 
cite după 1918, Octavian Goga, pe 
atunci ministrul Cultelor şi Artelor, 
vine la Chişinău în componenţa unei 
delegaţii oficiale de personalităţi 
laice şi ecleziastice pentru instala- 
rea lui Gurie Grosu în scaunul de 
arhiepiscop al Basarabiei". Cronica 
vremii a oglindit evenimentul notoriu 
din mai 1920, consemnând “un ade- 
vărat triumf, un prilej de vie simţire 
românească” pe parcursul acelui 
itinerar. “Oriunde se vestea că vine 
Mitropolitul de la Bucureşti şi ministrul 
Goga, lumea se înfiinţa din vreme să-i 
aştepte, să-i primească cu alai, şi nici 
târziul nopţii, nici ploile cu găleata 
(ca la Vadul lui Traian), nici marea 
depărtare de la sate până la gări, 
nu puteau opri pe oameni de a veni 
cu mic cu mare întru întâmpinarea 
celor doi însemnați ardeleni, care 
veneau în mijlocul lor pentru o mare 
faptă de înfrăţire”!”. Este demn de 
reţinut în acelaşi reportaj un detaliu 
semnificativ: “Intelectualii veneau şi 
spuneau ministrului Goga că salută, 
mai mult decât pe ministru, pe cân- 
tăreţul duios al neamului românesc 
apăsat odinioară”. 

O. Goga va face ulterior parte 
din delegaţia “Astrei” care vine în 
1925 la Chişinău. Aportul lui O. Goga 

la statornicirea structurilor astriste 
basarabene îl plasează în rândul 
ctitorilor. Atunci, în şedinţa din 7 iunie 
ţinută în Sala Eparhială din Chişinău, 
poetul transilvănean a evocat mo- 
mente din trecutul neamului într-un 
memorabil discurs. Doleanţa lui O. 
Goga sună ca un îndemn valabil şi 
astăzi: “Trebuie să smulgeţi orice 
rest de pasivitate moscovită: orice 
preocupări de contemplaţiune să le 
înlocuiţi cu energia latină”. 

Atitudinea lui O. Goga faţă de 
Basarabia transpare şi în paginile de 
publicistică. Din conţinutul culegerii 
de articole, care, după G. Călinescu, 
denotă “calităţi literare şi rezistă la 
apăsarea timpului”, intitulată suges- 
tiv Mustul care fierbe (1927), se pot 
detaşa opinii revelatoare cu privire la 
pământurile de la est de Prut. Pentru 
laconism, un singur exemplu. În arti- 
colul “Basarabia” se specifica ideea 
că această provincie e un teritoriu 
aparţinând de drept ţării, nu unul de 
cucerire, şi se alătură aceluiaşi pa- 
trimoniu naţional “ca orice petec de 
pământ românesc dintre hotarele 
actuale”2. În opinia lui O. Goga, anii 
de după Unire au influenţat benefic, 
până la a rectifica în mod absolut con- 
ştiinţa moldovenilor. lată un detaliu de 
esenţă: “Dragostea moldovenilor însă 
trebuie să fie şi o îndrumare serioasă 
pentru toate cercurile conducătoare 
ale vieţii noastre de stat”. Omiterea 
acestui adevăr putea duce la compli- 
caţii ulterioare. In consecinţă, autorul 
formulează ideea că ar fi necesară 
o revizuire radicală a aparatului de 
guvernare şi de administrare din 
stânga Prutului în intenţia “de a împlini 
anumite lacune şi a introduce în mod 
definitiv prestigiul ţării în toate cugete- 
le”. Aceasta şi putea deveni chezăşia 
unor reale manifestări de fraternitate. 

Dacă s-a remarcat faptul că po- 
ezia sa a fost “miracolul prin care po- 
porul românesc s-a regăsit pe sine”, 
e important să subliniem că pentru 
basarabeni ea devine, la răscruce 
de timpuri, definitorie. Creaţia lui O. 
Goga însoţeşte destinul Basarabiei şi 
menţine aici vie flacăra spiritualităţii 
în perioada luptei pentru renaşterea, 
păstrarea şi perpetuarea identităţii 
naţionale pe aproape întreaga durată 
a secolului al XX-lea. 

ESEUL — 

O MODALITATE 
DESCHISA 

DE INTERPRETARE 
A OPEREI LITERARE 


Declarându-se un continuator 
al ideilor călinesciene, M. Cimpoi 
promovează o critică de factură 
eseistică, o simbioză fericită între 
aspectul artistic şi ştiinţific, căci, după 
cum menționează exegetul, “eseul 
s-a născut cu toată evidența din ne- 
voia de personalitate. Ar trebui să-i 
căutăm originile — cel puţin simbolic, 
dacă nu cronologic — în Renaştere, 
unde confesiunea se impune ca mod 
esenţial de a sublinia valoarea mani- 
festării plenitudinare a Omului. Impli- 
că deci, ca pe o calitate intrinsecă, 
unghiul de vedere personal, bogata 
şi intens colorata subiectivitate” [1, 
p. 248]. Nevoia de personalitate este 
unul dintre motivele afirmării acestei 
specii în critica literară din Republica 
Moldova din anii 60, când gândirea 
intelectuală este profund afectată de 
morbul uniformizării şi al dogmatizării. 

M. Cimpoi concepe eseul ca 
pe o formă superioară de sinteză a 
gândirii critice, căci, afirmă el, “pentru 


criticul literar a profesa eseul înseam- 
nă a înfrânge distanţa cronologică, 
a se mişca liber şi cu demnitate in- 
telectuală în câmpul valorilor spre a 
putea disocia, compara, generaliza. 
Adevăratul eseu este proză densă 
de idei, cultură însuşită bine, creator 
şi aplicată la obiect, sensibilitate, 
eleganţă, personalitate, libertate 
a discursului şi, totodată, precizie, 
actualitate şi altitudine intelectuală” 
[1, p. 249]. 

Intr-adevăr, acest gen al genu- 
rilor materializează tendinţele progra- 
matice ale criticii moderne care se 
vrea a fi una dialogală. Dacă literatura 
nu propune soluţii, ci doar formulează 
întrebări, atunci şi noua critică intenţi- 
onează să iniţieze un dialog cu opera 
literară, generând structuri inedite, 
ajutând la promovarea valorilor. Cri- 
ticul literar este deplin conştient de 
faptul că nu mai îndeplineşte o funcţie 
auctorială, deci nu el este acela care 
dictează valorile, ci timpul şi gustul 
estetic al societăţilor concrete. Meni- 
rea exegetului literar este de a ghici şi 
proiecta aceste valori prin intermediul 
propriului eu. In acest sens, criticul 
literar se aseamănă mult cu un actor, 
care ştie că totdeauna orice text tre- 
buie interpretat. Prin urmare, criticul 
nu se află în faţa unei opere ca în faţa 
plenitudinii unui obiect care este sau 
care a fost, ci a unei continue creaţii. 

Prin eseu, critica literară promo- 
vează conceptul de operă deschisă. 
Se ştie că eseistul doar “gustă” su- 
biectul, îl “încearcă”, nu-l consumă 
în totalitate, nu-l epuizează. Eseul, 
pentru el, este doar un pretext de 
a-şi raporta propria concepţie despre 
lume la cea a autorului operei, de a-şi 
exprima ideile şi punctul de vedere. 
Intotdeauna mai rămâne loc pentru 
un gând inedit, pentru o replică. Invi- 
taţia la dialog, făcută de textul literar 
şi acceptată de eul critic, rămâne 
valabilă pentru orice tip de cititor: de 
la cel profan şi până la lectorul-critic 
şi teoretician. 

M. Cimpoi sesizează că creaţia 
literară devine vie din momentul în 
care se transformă în obiect al demer- 
sului critic, căci, luând în consideraţie 
structura dialogală a literaturii, opera 
se afirmă doar în momentul în care 
începe a genera întrebări şi opinii 

diverse, contradictorii chiar. “În sine, 
literatura este, afirmă S. Doubrovsky, 
o nevoie imperioasă pe care critica 
vine să o satisfacă, o nevoie de dia- 
log, în care fiecare devine el însuşi, 
confruntându-se cu celălalt, în aşa 
fel, încât opera literară nu capătă 
existenţă deplină decât atunci când 
sensul ei vine de la celălalt, decât 
atunci când este criticată” [2, p. 280]. 

Meritul incontestabil al lui M. 
Cimpoi constă în faptul că reuşeşte 
să surprindă în discursul critic formula 
originalității operei interpretate, ape- 
lând, asemenea lui G. Călinescu, la 
metafora critică. Astfel, de exemplu, 
D. Matcovschi este considerat poet al 
casei, al zbuciumului şi al statorniciei 
ancestrale, este “un vizionar taciturn 
care nu iubeşte fulgerul sau apriga 
fluturare. De aceea ia în mână cărbu- 
nele, nu peniţa catifelată sau spoită 
de aur fals. De aceea preferă tăcerea 
pământului cutreierat de fiorii creaţiei, 
de durerea rodului şi bucuria înfloririi 
şi dăruirii” [3, p.169]. 

Observăm, de asemenea, că 
M. Cimpoi mânuieşie cu mult talent 
tehnica citării. Intrebându-se care 
este momentul cu adevărat estetic 
din activitatea critică, G. Călinescu 
răspunde răspicat: “Evident, citatul. 
A cita vrea să zică a izola ceea ce 
spiritul tău a creat din nou, dând frag- 
mentului o valoare, recunoscându-l 
ca probabil produs al propriei fantazii” 
[4, p.455]. Prin urmare, talentul criti- 
cului literar este determinat de faptul 
cum poate acesta izola citatul în relaţii 
abstracte cât mai multiple. M. Cimpoi 
posedă acest talent, de aceea lectura 
şi analiza pe care o practică este una 
deschisă. A profesa o critică deschisă 
înseamnă a fi cât mai aproape de 
Carte, a rămâne în zona de animaţie 
în care viaţa noastră răspunde vieţii 
operei, în care viaţa operei răspunde 
vieţii noastre, înseamnă a surpa dis- 
tanta cronologică şi a interpreta orice 
operă de valoare ca pe una contem- 
porană. Astfel, un vers din Eminescu 
devine un prilej pentru criticul literar 
de a medita despre legile ontologice 
ale existenţei universului: “Prin moar- 
te farmecul demonic al vieţii e împins 
până la vraja absolută. Chiar dincolo 
de mormânt poetul invocă armonia 
care nu există, evident, fără mişcare: 


Pe când cu zgomot cad 
Izvoarele întruna, 
Alunece luna 

Prin vârfuri lungi de brad. 


Pătrunză talanga 

Al serii rece vânt, 
Deasupra-mi teiul sfânt 
Să-şi scuture creanga. 


Această Mioriţă eminesciană ne 
aminteşte de Orfeu, care şi-a aruncat 
harfa sfărâmată nu în haos, ci în 
mare — simbol al vitalităţii, mişcării, 
eternei murmuiri” [3, p. 215-216]. 

Arta citării sugerează ideea că 
destinul criticului seamănă mult cu cel 
al traducătorului. Ambii interpretează 
opera, reliefându-i valorile ideatico- 
estetice, ambii sunt nişte “servi” ai 
Cărţii, nişte anonimi (şi aici se as- 
cunde un mare paradox — anonimatul 
presupune atât conservarea spiritului 
operei, cât şi afirmarea personalităţii 
interpretului). Funcţia primordială a 
traducătorului şi a criticului constă 
în a descifra şi a prelua stilul operei, 
care transpare în amănunte, în rela- 
tiile dintre ele, în limbajul însuşi. Or, 
limbajul nu este altceva decât mate- 
rializarea unei mentalități. 

In această cheie este scrisă 
monografia Intoarcerea la izvoare 
(1985), în care se propune realiza- 
rea unei poetici vierene. Lucrarea 
este axată pe evidenţierea motivelor 
principale ale liricii lui Gr. Vieru: mo- 
tivul mamei, al dorului, al pădurii, al 
izvorului, al casei etc. Criticul nu le 
trece doar în revistă, ci le reliefează 
semnificaţiile filozofico-simbolice. 
Astfel, titlul — Intoarcerea la izvoa- 
re — devine formula creaţiei vierene, 
sugerând o aplecare spre valorile 
folclorice şi clasice ale neamului. 
Această sintagmă poate fi conside- 
rată credo-ul generaţiei şaizeciste. 

O altă coordonată definitorie 
pentru lirica lui Gr. Vieru se găseş- 
te, după părerea lui M. Cimpoi, în 
sintagma fiindcă iubesc, care a dat 
titlul volumului de versuri din 1980. 
Ea conţine “nexul cauzal al lirismului 
lui Vieru, condiţionarea supremă a 
nevoii de a scrie şi a trăi, fiindcă a 
iubi înseamnă, de fapt, a ființa, iar 
a te exprima e echivalent cu a trăi 
întru fiinţă. Inainte de orice, în acest 
cauzal fiindcă e o prelungire, şi încă 

o prelungire proximă, de la este, de 
la a fi. E de recunoscut în ea pecetea 
unității ontologice a poetului, a lumii 
şi cosmosului (iar în plan poetic şi a 
cântecului), pusă pe întregul lirism al 
unui poet-filozof al naturii, pentru care 
stare normală a lucrurilor (şi implicit 
a trăirilor) este, am văzut, natura- 
lețea opusă raţiunii reci, maturității 
speculative” [5, p. 57-58]. (Am mai 
putea adăuga că sintagma fiindcă 
iubesc mai este şi o replică dată 
celor care îi reproşau poetului faptul 
că scrie atât de mult despre mamă, 
iubită, grai etc.) Această condiţionare 
şi cauzalitate care echivalează cu o 
prelungire proximă îl aduce pe critic 
la fericita idee de a interpreta opera 
viereană dintr-o perspectivă arheti- 
pală. Arhetipul desemnează “modelul 
primitiv etern”. Acest termen, luat de 
la Sfântul Augustin, a fost introdus 
în psihologia abisală de C.G. Jung 
(1919) pentru a desemna imaginile 
arhaice (dragonul, Paradisul pier- 
dut...), care constituie un fond comun 
al întregii umanităţi. Le regăsim în 
fiecare persoană, din toate timpurile 
şi de pretutindeni, alături de amintirile 
personale. Intâlnite în fabule, mitolo- 
gie, basme şi legende, arhetipurile 
se manifestă în vise, deliruri şi artele 
picturale. Ele constituie conţinutul a 
ceea ce Jung numeşte inconştientul 
colectiv, adică bază a imaginaţiei, co- 
mună tuturor popoarelor de-a lungul 
timpurilor. Ideile lui Jung sunt preluate 
de critica psihanalitică, promovată 
de S. Freud, A. Adler, K. Abraham, 
Ch. Baudouin, N.N. Dracoulidăs, J. 
Lacon, J. Chasseguet-Smirgel ş.a. 
M. Cimpoi sesizează că lirica 
viereană este axată pe principiul 
matern, adică, am putea spune noi, 
motivul arhetipal al Mamei. “Reacţiile 
fundamentale ale liricii lui Vieru — miş- 
cările sufletului cu acea curgere de 
grâu solemnă, ca şi mişcările ciclice 
cosmice — se adună într-un centru 
nuclear, Mama (maternitatea) care 
este Marele Simbol şi Marea temă. 
Celelalte motive-cheie (copilăria, 
iubirea, cântecul, pământul Patria) 
se tes şi se întreţes într-un întreg, 
datorită acestui unic fir structurant” 
[5, p.76], menţionează criticul în capi- 
tolul Principiul matern al Universului. 
Exegetul constată prezenţa acestui 


motiv şi în cultura altor popoare: îl 
atestă credința magică a inzilor în 
Mama divină, filozofia lui Plutarh şi 
cea a mitopoeticilor, îl găsim în opera 
Mutter de Goethe.Celelalte motive 
completează valorile simbolice ale 
acestei imagini arhetipale, de aceea 
“acţiunea fundamentală a liricii lui 
Vieru e aceea de a reface, din oricare 
perspectivă a experienţei sociale, mo- 
rale, psihologice, cordonul ombilical 
tăiat”. Astfel, revenirea la copilărie se 
realizează sub semnul reîntoarcerii la 
rădăcinile spirituale, iubirea include în 
sfera trăirii cultul femeii-mamă, aven- 
tura experienţelor umane “recheamă 
legătura afectivă cu fiinţa maternă”, 
iar neliniştile generate de “secolul 
grăbit” se amplifică prin gândul că 
“altul mama îşi uită”. 

Formula lirică viereană este o 
expresie a mentalităţii poporului ro- 
mânesc care trăieşte într-un univers 
ciclic, având ca axă cosmică casa 
părintească. De aceea simplitatea 
viereană, sinonimă cu profunzimea 
ideilor, este strâns legată de tradiţia 
folclorică. “Eminescianismul şi nota 
folclorică sunt deci organic înscrise 
în context, menţionează M. Cimpoi, 
manifestându-se în cantabilitatea 
aproape generală a scrisului vierean 
şi care constă, eminamente, într-o 
decantare şi sublimare permanentă 
a trăirii ce tinde să obţină puritatea 
de lacrimă sau de rouă” [1, p. 339]. 

Un aspect important al activităţii 
criticului literar este nu doar interpre- 
tarea şi aprecierea operelor actuale, 
ci şi studierea capodoperelor litera- 
turii naţionale şi universale. Fiindcă 
critica literară este expresia unei 
lecturi din perspectiva mentalităţii şi 
a sistemului de valori social-istorice, 
interesul ei faţă de literatura clasică 
adevereşte vitalitatea acestor opere. 
Fiecare epocă îşi are un Eminescu şi 
un Caragiale al său, căci descoperă 
noi valenţe simbolico-semantice în 
opera acestor creatori. De aceea ca- 
podoperele sunt doar formal obiect de 
studiu al istoriei literaturii, care este, 
de fapt, o istorie a valorilor perimate, 
constituind prin excelenţă un obiect 
de cercetare al criticii literare. 

M. Cimpoi a fost mereu atras de 
culmile literaturii române şi universa- 
le, căci doar acestea rezistă eroziunii 

timpului. Interpretarea operei clasice 
constituie pentru critic o duminică a 
valorilor (Duminica valorilor este, 
de altfel, şi titlul unui volum de eseuri 
semnat de M. Cimpoi în 1989) — acea 
continuă sărbătoare a receptării 
semnificaţiilor rezonante prin care 
capodoperele îşi câştigă locul în Eter- 
nitate. Aceste semnificaţii rezonante 
sunt aspectele valorico-simbolice 
evidenţiate mai pregnant de o epocă 
sau alta. Căci o capodoperă ascunde 
întotdeauna o doză maximă de ine- 
fabil, dezvăluindu-i cititorului doar o 
parte din misterele sale. Dar, fiindcă 
literatura este asemenea limbii şi a 
gândirii, energia, şi nu ergon, partea 
luminată (dezvăluită) este întotdeau- 
na alta. De aceea “citirea (= apreci- 
erea valorii) implică... introducerea 
operei şi a autorului într-un câmp al 
referințelor actuale, in praesenti...” 
(6, p.4._ iu 

Prin prisma acestei optici sunt 
scrise eseurile lui M. Cimpoi dedicate 
clasicilor literaturii române. Pentru 
exemplificare vom menţiona doar câ- 
teva titluri ce sugerează originalitatea 
viziunii criticului şi dezvăluie esenţa 
problemelor abordate: Creangă, au- 
tor modern, Accente psihologice şi 
voci narative la Miron Costin, Kneazul 
Mâşkin şi Toma Nour (în Cicatricea 
lui Ulysse); Creangă: lumea ca tea- 
tru, Negruzzi şi căile prozei moderne, 
Gheorghe Asachi, coborâtorul spre 
izvoare (în Duminica valorilor). 

Şi în aceste eseuri M. Cimpoi 
rămâne a fi un critic-poet care, ase- 
menea postmoderniştilor (dar dintr-o 
altă perspectivă), concepe Cartea 
ca un pretext pentru realizarea pro- 
priului eu, pentru crearea propriei 
opere. Sunt elocvente în acest sens 
următoarele reflecţii asupra operei 
crengiene: 

“Ochiul crengian, obişnuit în 
egală măsură cu dimensiunile de- 
formate ale lumii, ca şi cu cele reale, 
contemplă rece temeiurile practice, 
simulând că nu le pricepe. 

E un ochi de Ulysse întors în 
Ithaka şi privind-o lucid, indiferent, 
fiindcă şi-a apropiat-o prin chinuitoare 
mirajuri. 

Este, în definitiv, unicul ochi al 
lui Ochilă, cu deosebirea — esenţia- 
lă — că şi atunci când e închis vede 
principalul şi se vede bine şi pe sine” 
[1, p. 333]. 


M. Cimpoi are nerv de veritabil 
artist al cuvântului. Eseul devine pen- 
tru el o sinteză a experienţelor livreşti 
conjugate cu cele trăite, visate. De 
exemplu, analiza operei cărturarului 
român N. Milescu-Spătaru devine un 
pretext de a medita despre cunoaş- 
tere şi nemărginire: 

“Nici o zonă nouă a Necunos- 
cutului nu este refuzată: lipsa orică- 
ror cunoştinţe din întregul lor, zice 
Nicolae Milescu Spătaru, face ca să 
şchioapete cunoaşterea. Omul baroc 
in-tegrează, în-sumează, in-serează 
într-un continuum al acumulării şi 
sistematizării. 

Privim prin hubloul avionului; 
zborul este călăuzit de aceleaşi trei 
stele fixe pe firament. Nu cumva 
este însăşi imaginea infinitului? Ce 
senzaţie am avea, dacă n-am şti că 
aterizăm într-un punct terestru? Trei 
stele sunt de ajuns pentru a proiecta 
o nemărginire” [6, p. 256]. 

Este ceva din atitudinea post- 
modernistă în felul de a scrie al lui M. 
Cimpoi. Credo-ul postmoderniştilor — 
nu ai dreptul să scrii o carte dacă nu 
le-ai citit pe toate, fiindcă trebuie să 
poţi să mai scrii cărţi după ce le-ai 
citit pe toate — constituie un principiu 
de bază al activităţii lui M. Cimpoi. lar 
aplecarea postmoderniştilor spre valo- 
rile tradiţionale, moment ce constituie 
recunoaşterea faptului că “trecutul, de 
vreme ce nu poate fi distrus, pentru că 
distrugerea lui duce la tăcere, trebuie 
să fie revizuit: cu ironie, cu candoare” 
[7, p. 103], are tangente cu obsedanta 
revenire a criticului la fondul axiologic 
naţional. Cicatricea lui Ulysse devi- 
ne un simbol-cheie al creaţiei lui M. 
Cimpoi, sugerând dureros de dulcea 
marcă a neuitării, căci “Ulysse, acest 
mucenic al memoriei, s-a temut de 
largul mării, unde putea fi uşor un pri- 
zonier al uitării. Unica în măsură să-i 
dea identitatea era patria fiinţei sale: 
Ithaka” [1, p. 218]. Destinul dramatic 
al culturii române din Republica Mol- 
dova, realizat sub semnul rătăcirii dog- 
matice şi întoarcerii la Ithaka, îl face 
pe critic să se apropie cu candoare de 
patria fiinţei sale spirituale. 

Colorat în nuanțele candorii, 
stilul lui M. Cimpoi se aseamănă cu 
cel al postmoderniştilor prin jocul me- 
talingvistic şi enunţul la pătrat despre 
care vorbeşte Umberto Eco. 

Intr-o epocă de inocenţă pier- 
dută, autorul Cicatricii lui Ulysse 
interpretează, cu mult talent, intuiţie 
şi erudiție, opera lui M. Eminescu. 

Un studiu important dedicat 
operei eminesciene este eseul Nar- 
cis şi Hyperion (1979; ediţia a doua, 
1985; ediţia a treia, 1994, în colecţia 
Eminesciana). 

Intr-o manieră eseistică criticul 
îşi propune o interpretare arhetipală 
a operei eminesciene. Un argument 
forte în alegerea acestei optici ar fi 
faptul că poetul român se înscrie în 
galeria geniilor literaturii universale 
şi deci se vor găsi motive comune în 
creaţia acestora, motive ce constituie 
o imagine sintetizată a inconştientului 
colectiv. Prin urmare, şi “ontologia 
eminesciană se identifică perfect cu 
ontologia omului arhaic: orice obiect 
şi acţiune sunt reale numai în măsura 
în care imită sau repetă un arhetip” 
[8, p. 21]. O altă motivaţie este că 
Eminescu, fiind un poet care a re- 
gândit Geneza, s-a referit direct la 
simbolica arhetipurilor: “La Eminescu, 
incursiunea spectaculoasă în lumea 
arhetipurilor nu înseamnă o limitare 
la transcrierea topos-urilor cosmogo- 
nice: Demiurgul este substituit prin 
Portul însuşi, căci lumea de neguri 
eterne şi sure este luminată de însăşi 
raza gândirii poetice” [8, p. 21]. 

Arhetipale sunt: modelul Da- 
ciei — unul ontologic, care se con- 
stituie sub semnul apeiron-ului, al 
cosmicului, elementarului, frumosului 
primar — motivul Regelui Lear, al 
Impăratului şi al Călugărului. Arheti- 
pale sunt simbolul Muntelui pe care 
este axată gândirea ascensională şi 
cel al apelor ce sugerează gândirea 
orizontală, al roții şi al orologiului ce 
sunt expresii ale unei viziuni ciclice 
şi prin care “timpul capătă identitate 
fizică şi istorică, alteori însă, sub ac- 
ţiunea crizelor psihice ale poetului, 
devin expresii ale golurilor de sens”, 
al ochiului, al oglinzii, care este “semn 
al unui eu ce vrea să-şi privească cu 
certitudine adevărata esenţă”. 

Dar cele mai sugestive motive 
arhetipale din poetica eminesciană 
sunt, după părerea lui M. Cimpoi, 
Narcis şi Hyperion. Narcis constituie 
semnul începuturilor, al teluricului, 
iar Hyperion este un simbol al celes- 


tului, al întoarcerii în totul mioritic şi 
al redării Sinelui profund. “Hyperion 
este... într-o expresie modernă şi 
cu totul particulară, notează criticul, 
ceea ce înseamnă la origine: un fiu al 
Cerului şi al Pământului, al lui Uranus 
şi al Geii. Pornind de la acest sens 
etimologic, vom înţelege mai bine 
modul organic în care se întrepătrund 
Narcis şi Hyperion, unul dând glas 
nostalgiei după Cer şi altul nostalgiei 
Pământului prin simpla oglindire în 
Ape şi prin scufundarea energică în 
ele” [9, p. 269-270]. 

In ultimă instanţă, M. Cimpoi 
ajunge la concluzia că opera lui M. 
Eminescu este expresia unui specta- 
col existenţial între Poet şi Demiurg. 
Această concluzie demonstrează 
modernitatea creaţiei eminesciene, 
evidențiind în poetica geniului lite- 
raturii române expresia simbolică a 
omului secolului al XX-lea, țintuit între 
nepotolita sete de absolut şi imposi- 
bilitatea de a-şi realiza visul. 

In volumul analizat, ca şi în 
celelalte lucrări dedicate operei lui M. 
Eminescu (Spre un nou Eminescu, 
1993, ediţia a doua, 1995; Căderea 
în sus a Luceafărului, 1993), M. 
Cimpoi propune o viziune nouă asu- 
pra creaţiei eminesciene. Evitând for- 
mulele arhicunoscute de interpretare 
a textului poetic şi fiind ghidat, în mod 
special, de valorile estetice, criticul 
invită cititorul la o lectură creatoare 
a operei eminesciene. 

Eseul este ca lanus cel cu 
două feţe: momentele care îi acordă 
acestei specii originalitate şi farmec 
(interpretarea liberă a temelor, pre- 
valarea notei subiective asupra celei 
obiective, doar apropierea de tema 
propusă etc.) ar putea, în unele ca- 
zuri, s-o dezavantajeze. 

Criticul-eseist, ademenit de 
fiorul creaţiei, propune, uneori, une- 
le forme conotative inedite, insolite 
chiar, dar care nu corespund rigorilor 
unui lexic terminologic monoseman- 
tic. Acesta este unul dintre punctele 
vulnerabile ale stilului lui M. Cimpoi. 

De exemplu, termenul miniatu- 
rism, pe care îl propune criticul pentru 
a desemna “lipsa de gândire artistică, 
puritanismul factografic monstruos... 
şcolărismul, pe cât de cuminte, pe 
atât de agresiv” [10, p.115] este dis- 
cutabil. Rigorile ştiinţifice presupun 

ca orice termen să se preteze unor 
interpretări unilaterale, pe când cel 
lansat de M. Cimpoi este marcat de 
echivoc. Deşi miniaturismul este un 
termen inedit, neatestat de dicţionare, 
sensul depreciativ pe care îl atribuie 
exegetul pare să vină în contradicţie 
cu semnificaţiile cuvântului-rădăcină: 
“miniatură, miniaturi f. 1. pictură fină, 
delicată, de mici dimensiuni; 2. desen 
ornamental sau figurativ care împo- 
dobea vechile manuscrise şi tipărituri 
(religioase); 3. mic obiect (de artă) 
lucrat cu delicateţe, cu minuţiozita- 
te... 4. obiect mic care reproduce, la 
o scară mult redusă, un alt obiect; în 
miniatură, de proporţii reduse; în mic; 
5. (fig.) persoană mică şi delicată” 
[11, p. 511]. 

După cum observăm, în toate 
sensurile propuse de dicţionar per- 
sistă ideea de mic, delicat, realizat 
artistic. Prin urmare, este discutabil 
dacă poate fi considerată miniaturistă 
(miniaturală) o atitudine nonartistică. 

Echivocul se naşte chiar în 
opera aceluiaşi critic. In monografia 
Intoarcerea la izvoare (capitolul 
Copilul ca homo ludens) M. Cimpoi 
foloseşte termenul miniatural cu 
sensul de modalitate care reprodu- 
ce, la o scară mult redusă, realităţile 
obiective. In acest caz miniaturalul 
presupune o viziune artistică delica- 
tă, fină, inocentă, dar în nici un caz 
mediocră. 

Termenii-metafore creaţi de 
eseistul M. Cimpoi, deşi surprind 
esenţa fenomenelor pe care le de- 
semnează, sunt greu operanţi din 
punct de vedere ştiinţific, fiindcă, 
asemenea tuturor tropilor, păstrează 
o doză de inefabil. De aceea sintag- 
mele de tipul obsesia cercului, prea- 
plinul emoţional etc. pot fi acceptate 
doar cu unele rezerve. 

Demonul creaţiei îl face, uneori, 
pe criticul-eseist să “păcătuiască”, 
dând naştere unor cuvinte şi sintag- 
me noi, nu întotdeauna motivate în 
planul conţinutului: interjectiv: “Sursa 
cântecului nesfârşit este cufundarea 
extatică în natură... este nesfârşitul 
însuşi al cuminecării în faţa elemen- 
telor, transcrisă interjectiv în final...”; 
genealoizi: “Genealoizii, ajunşi în 
punctul de vârf al individualismului lor 
aprig, cunosc căderea, întoarcerea la 
sfera animalicului”; metafograme: “Fi- 


gurarea cu orice preţ duce la prolife- 
rarea de metafograme...”; a înfuleca 
metafore: “E de neînchipuit să înfuleci 
metafore...”; spaimă galantă: “...vede, 
apoi, spaimă galantă a firului de iarbă 
verde manifestată în faţa vântului”; 
țâşnire sălbatică de răcnet: “Sinceri- 
tăţile rimbauliene sunt zgomotoase, 
ardente, suave, acide; au deschideri 
tainice de floare şi fâşnire sălbatică 
de răcnet' ş.a. 

Nu vom menţiona aici ideile şi 
afirmaţiile lui M. Cimpoi care ni se par 
discutabile, din motiv că recunoaştem 
libertatea eseului de a interpreta 
temele într-o formulă originală, fără 
a pretinde a le trata exhaustiv. Eseul 
rămâne o modalitate deschisă de 
analiză a discursului literar care invită 
la discuţii, polemici, deci la crearea 
unui nou discurs. 

“REGIONALISMUL 
BASARABEAN”: 
CONCEPT LITERAR 
SAU GEOPOLITIC?* 


După ce au trecut printr-un con 
de umbră, teoriile regionaliste au 
reintrat în actualitate, adăpostite de 
un europenism în care se manifestă 
tendințe centrifuge tot mai accentua- 
te. Libertatea individului se extinde la 
libertatea grupului, singura justificare 
fiind aceea a apărării unei identități. 
Chiar şi un grup de presiune poate 
afla apărători din oficiu, pe motiv că 
este vorba de minoritari. 

In cultura română, problema 
regionalismului a apărut cu deosebire 
după Unirea din 1918, când, în jurul 
României de până atunci, s-au reunit 
Banatul, Ardealul, Bucovina şi Basa- 
rabia. Fiecare din acestea aducea 
particularităţi culturale incontestabile, 
în special prin prezenţa a numeroase 
fenomene de aculturaţie. Mult mai 
mult decât în Muntenia şi în Moldova 
dintre Prut şi Carpaţi, în provinciile 
amintite cultura românească existase, 
în forme specifice, alături de culturile 
populațiilor minoritare, de la care pri- 
mise înrâuriri, de cele mai multe ori, 
benefice. In ceea ce o priveşte, litera- 
tura prezenta însă puternice tendinţe 
centripete, datorate puternicei unităţi 
de limbă. Este semnificativ cuvântul 
de ordine lansat de |. Slavici în “Tri- 


* În luna mai, la Chişinău, sub 
auspiciile Institutului de Literatură 
şi Folclor al A.Ş.M., a avut loc sim- 
pozionul “Regionalismul basarabean 
interbelic: istorie şi contemporaneit- 
ate”. In numărul de faţă publicăm 
două dintre comunicările prezentate 
la această întrunire ştiinţifică. 


buna” sibiană, la sfârşitul secolului al 
XIX-lea: “Pentru toţi românii, soarele 
la Bucureşti răsare!”. Acest entuziasm 
a durat aproximativ încă un deceniu 
după 1920, răstimp în care s-au dez- 
voltat, în întreg teritoriul, centre literare 
de oarecare amploare şi valoare, 
concentrate mai ales în jurul unor 
reviste, precum “Salonul literar”, din 
Arad; “Gândirea”, de la Cluj; “Revista 
Moldovei”, de la Botoşani; “Carpaţii”, 
de la Braşov; “Junimea literară”, de 
la Cernăuţi; “Moldova de la Nistru”, 
din Chişinău; “Plaiuri dobrogene”, 
de la Constanţa; “Arhivele Olteniei”, 
de la Craiova; “Tudor Pamfile”, de la 
Dorohoi; “Crai nou”, de la Focşani; 
“Scânteia”, de la Gherla; “Cele trei 
Crişuri”, de la Oradea; “Muguri”, de 
la Rădăuţi; “Pagini culturale”, de la 
Sighetu Marmaţiei; “Banatul”, de la 
Timişoara; “Datina”, de la Turnu Se- 
verin ş.a.m.d. 

Explozia produsă în deceniul 
cuprins între anii 1920-1930 a ge- 
nerat, la rândul său, un fenomen de 
centrifugare din ce în ce mai pronun- 
tată, centrele provinciale începând 
să-şi revendice independenţa faţă 
de centrul literar care era considerat 
Bucureştiul. Fenomenul a fost sesizat 
şi, totodată, teoretizat de Alexandru 
Dima. După ce fusese profesor la 
Râmnicu Vâlcea, acesta se transfe- 
rase, în 1935, la Sibiu. Colaborase 
la “Datina”, din Turnu Severin, unde 
semnase numeroase articole. Prin 
urmare, era un bun cunoscător al 
vieţii şi mentalităţii de provincie ro- 
mânească postbelică, oarecum şi al 
literaturii scrise în oraşele mici sau a 
ceea ce am putea numi literatură de 
provincie. De aceea, în 1935, scrie 
articolul Localismul creator, tipărit mai 
întâi în “Familia”. Datorită răsunetului 
favorabil, care era un reflex al intuirii 
unei situaţii de fapt, articolul a fost 
reprodus de îndată în câteva reviste 
de provincie, dar şi în prestigioasa 
“Revista Fundațiilor Regale”. Era con- 
sfinţită astfel prezenţa, în literatura 
română, a unor centre independente, 
care se ştiau pe poziţii frecvent anta- 
gonice faţă de centru. La Câmpulung 

Muscel, apare, în 1928, durând exact 
un deceniu, o revistă cu un titlu pro- 
vocator: “Provincia literară”, în care 
s-au tipărit şi versuri de Arghezi ori 
Bacovia. 

Apar tot mai multe publicaţii 
care delimitează o geografie litera- 
ră ale cărei frontiere se suprapun 
peste acelea ale geografiei istorice, 
preluând o tendinţă mai veche: “Ba- 
natul literar”, “Basarabia literară”, 
“Bucovina literară” ş.a. Tradiţia este 
veche şi a fost inaugurată atât de 
“Fama Lipschii pentru Daţia”, cât şi 
de “Dacia literară”, şi de “România 
literară”. După cum se poate lesne 
observa, în aceste ultime două ca- 
zuri determinantul nu este ataşat 
numelui unei provincii, dar numelui 
care defineşte o întreagă tară. Abia 
în deceniul al patrulea din secolul al 
XX-lea se manifestă tendinţa amintită 
de separare. 

Nu ne aflăm în faţa unei mode, 
ci în faţa unui reflex al tendinţelor de 
circumscriere a unui specific literar 
local. “Localismul creator” încearcă 
să intre în funcţiune şi astfel apar 
mişcări precum, în Transilvania, 
Cercul de la Sibiu şi, în Bucovina, 
Iconarismul. Fiecare susţinea că 
promovează o ideologie literară 
considerată specifică numai ținutului 
respectiv. Dar numeroasele studii de 
istorie literară care le-au fost dedicate 
s-au declarat neputincioase în a des- 
coperi un specific literar, altul decât 
acela de la nivelul declaraţiilor de 
principii. Baladescul cultivat de sibieni 
se dovedeşte a fi o reacţie general 
românească faţă de modernism, ca 
şi medievalismul bucovinenilor. 

Tendinţele de centrifugare au 
avut însă un incontestabil rol benefic, 
deoarece au coagulat forţele creatoa- 
re locale şi au produs o efervescenţă 
nemaiîntâlnită până atunci, diversifi- 
când peisajul românesc. 

In această mişcare general 
românească trebuie privite şi mani- 
festările literare din Basarabia, de 
după 1920. Nici podişul transilvan, 
nici obcinele Bucovinei, nici câmpia 
munteană nu au generat o literatură 


particulară, după cum nici Bugeacul 
nu a făcut-o, deoarece mentalităţile 
nu sunt determinate de ceea ce se 
numeşte “spiritus loci”. Altfel, ar în- 
semna să ne refugiem în explicaţii 
teologale imposibil de admis astăzi. 

De această efervescenţă li- 
terară s-a folosit însă geopolitica 
sovietică. Regimul bolşevic a pus 
în circulaţie un moldovenism literar 
confecţionat convenabil în atelierele 
moscovite. După înfiinţarea R.A.S.S. 
Moldoveneşti, a apărut şi asociaţia 
scriitoricească aferentă, numită 
“Răsăritu” (1928), devenită ulterior 
Uniunea Scriitorilor din R.A.S.S. 
Moldovenească (1928). S-a editat şi 
o revistă corespunzătoare, au apărut 
şi autori care se intitulau “moldoveni”, 
pentru a se opune şi pe această cale 
scriitorilor de la Chişinău, care se 
considerau “români” şi se manifestau 
ca atare. Pentru a accentua opoziţia, 
literatura de la Tiraspol a fost subor- 
donată direct Uniunii Scriitorilor din 
R.S.S. Ucraineană. Se căuta a se 
induce ideea că ar exista o “literatură 
moldovenească”, diferită de aceea 
“românească” şi apropiată de, chiar 
înrudită cu, aceea ucraineană, deci 
cu o literatură slavă. Chiar şi din punct 
de vedere birocratic, organizarea 
corespundea întru totul scopurilor 
propuse. Unul dintre secretarii Uniunii 
tiraspolene, lon Canna, îndeplinea 
această funcţie de la Moscova, nici- 
cum, spre pildă, de la Bucureşti. 

Folosindu-se de tendinţele 
amintite din literatura română, de 
afirmare a unui specific local, activiştii 
moldovenismului autohton au căutat 
să creeze şi o limbă literară proprie, 
mai ales prin implantarea unui lexic 
rusesc neologic şi prin cultivarea 
stăruitoare a regionalismelor de pro- 
venienţă slavă. Din punct de vedere 
tematic, moldovenii autonomi au folo- 
sit numai clişeele bolşevice, pentru a 
sublinia şi mai mult desprinderea de 
literatura română. Pe această cale, 
s-a ajuns, într-adevăr, la crearea 
unei literaturi particulare, cu adevărat 
specifice şi regionale, asupra căreia 
voi reveni. 

Dacă primul scop al moldoveni- 
lor autonomi era acela de a demon- 
stra că “literatura moldovenească 
autonomă” este o parte a literaturilor 
slave şi sovietice, cel de al doilea 
scop era de a pune în aplicare expan- 
sionismul sovietic pe teren cultural, 
în general, şi, în particular, pe teren 
literar. Ţinta ultimă era însă teritoriul 
geografic. In consecinţă, după 1940, 
conducătorii moldovenilor autonomi 
au devenit conducătorii scriitorilor de 
la Chişinău şi din nou apăruta R.S.S. 
Moldovenească (Pavel Chioru, Lev 
Barschi, Dumitru Milev ş.a.). Calul 
troian al aşa-numitului specific local 
începea să-şi demonstreze eficienţa 
războinică. Mai mult încă. Imperialis- 
mul sovietic urmărea extinderea spe- 
cificului local al moldovenilor sovietici, 
folosindu-se şi de o serie de scriitori 
formaţi în România, în perioada inter- 
belică, precum Liviu Deleanu, Emilian 
Bucov şi George Meniuc, refugiaţi la 
Moscova în timpul războiului. Fie pe 
calea undelor, fie, mai apoi, prin scris, 
aceştia au extins principiile subterane 
ale literaturii autonomiste tiraspolene 
asupra literaturii scrise între Nistru şi 
Prut, cu deosebire prin vehicularea 
sloganelor bolşevice antiromâneşti. 

Conceptul de specific literar local 
a fost supus unui centralism riguros 
controlat şi dirijat, susţinându-se că ar 
exista o “literatură sovietică”, creată de 
aşa-numitul “norod sovietic”. Literatura 
scrisă în R.S.S. Moldovenească ar 
fi una dintre cele şaptezeci şi şapte 
de aşa-numite “literaturi naţionale” 
(Literatura şi arta Moldovei, vol. |, 
Chişinău, 1985, p. 410). Ridicată la 
rangul de literatură naţională, literatura 
dintre Prut şi Nistru era măgulită pe 
considerentele feudale ale atomizării, 
absolutizându-se o identitate locală 
contrafăcută, în detrimentul identităţii 
etnice reale. S-a creat o confuzie iden- 
titară profitabilă pentru centralismul 
sovietic dominator. 

Din cele afirmate până acum, 
va fi reieşit că, departe de a fi adver- 
sarul specificităţii literare locale, sunt 
totuşi adversarul extinderii acesteia 
pe considerente extraliterare. De pe 
această poziţie, voi aborda şi proble- 


ma aşa-numitului regionalism literar, 
din perspectiva discutării lui în plan 
european. 

Dacă, din punct de vedere 
economic, regionalismul îşi are justi- 
ficările lui, din punct de vedere literar 
lucrurile sunt departe de a fi general 
acceptate. In spaţiul european, de 
exemplu, nici literatura franceză, nici 
literatura germană nu îl acceptă. Cer- 
cetătorii germani folosesc conceptul 
de Binnendeutscheliteratur şi de 
Regionalliteratur pentru a defini, în 
primul caz, literatura scrisă în spaţiul 
compact german, acela central-eu- 
ropean, şi, în al doilea caz, literatura 
de limbă germană scrisă în ţările 
europene, unde etnicii germani sunt 
minoritari: România, Ungaria, lugos- 
lavia, Ucraina ş.a. Germanistul Karl 
Kurt Klein a publicat, în 1939, o lucra- 
re intitulată Literaturgeschichte des 
Deutschtums im Ausland, căreia 
i-a pus următorul subtitlu: Sshriftum 
und Geistesleben der deutschen 
Volksgruppen im Ausland von 
Mittelalter bis zur Gegenwart. Apa- 
re cu limpezime faptul că “literatura 
regională” nu se referă în nici un fel 
la specificul literar, ci are în vedere 
numai considerente de ordin extralite- 
rar, adică etnic. Mai precis, conceptul 
de regionalism literar este obligat să 
semnaleze nu diferenţele, ci asemă- 
nările. Aşa-numitelor “literaturi regio- 
nale” li se caută numitorii comuni cu 
ai literaturii-mamă. Se caută elemen- 
tele care să ducă la o sincronizare şi 
care să evite marginalizarea. Acest 
fapt este subliniat în mod deosebit 
de Joachim Wittstock (cf. volumul 
colectiv Die Rumâniendeutsche 
Literatur in den Jahren 1918 - 1944, 
Bucureşti, 1992). Este limpede că, pe 
plan european, o literatură “regională” 
este o literatură marginală. 

In sensul acordat de exegeţii 
europeni, se poate vorbi de literatura 
de limbă română scrisă în lugosla- 
via, Republica Moldova, Ucraina şi 
Ungaria ca despre nişte “literaturi 
regionale”, prin raportare la literatura 
de limbă română scrisă pe teritoriul 
actualei Românii. Tendinţa celor mai 
mulţi dintre autorii români din ţările 

amintite este de a se sincroniza cu 
tendinţele dominante ale literaturii 
din România, năzuind, totodată, 
către universalitate. Numai în acest 
sens poate fi acceptată o discuţie 
despre “regionalismul basarabean” şi 
despre actualitatea acestui concept, 
care — precizez — nu a fost niciodată 
funcţional în perioada interbelică. Cu 
alte cuvinte, nu putem vorbi despre 
un “regionalism literar basarabean” 
între 1920 şi 1940, cum nu putem 
vorbi nici despre un “regionalism 
literar bucovinean (ardelean, oltean 
sau muntean)”. 

A aduce astăzi în discuţie “re- 
gionalismul basarabean” şi a-i căuta 
justificarea în actualitate înseamnă a 
ne întoarce la statutul de vasalitate 
al “literaturii sovietice moldoveneşti”, 
cu toată schimbarea de coafură pe 
care determinantul “basarabeană” 
o presupune. |n condiţiile actuale, 
“regionalismul basarabean” îmi apare 
ca o preluare a conceptului geopolitic 
de “literatură sovietică moldove- 
nească”, promovând tendinţele de 
centrifugare faţă de literatura general 
românească. 

In condiţiile sovietizării tinutu- 
lui dintre Prut şi Nistru, etnonimul 
“român” era prigonit în mod sălbatic 
şi înlocuit cu acela de “moldovan”. 
Fără să fi fost legiferate vreodată, 
principiile de-românizării amintesc 
izbitor de legile fasciste ale celui de 
al treilea Reich. Acolo, în anii 30, fu- 
sese permisă folosirea numai a unui 
singur etnonim, dictat de la centru. 
Modernizarea forţată a fost extrem 
de eficientă şi antonimia român! 
moldovan se arată încă funcţională, 
prin cultivarea “regionalismului ba- 
sarabean”. Îl putem numi tot atât de 
bine şi “moldo-sovietism”. 

Continuând să privesc con- 
ceptul de “regionalism basarabean” 
prin prisma literaturii române, nu pot 
să nu observ că toate elementele 
care fac parte integrantă din acest 
“regionalism” nu sunt moldovenisme 
româneşti, ci moldovenisme sovieti- 
ce. Sunt ferm convins că practicarea 
moldovenismului de către autorităţile 
sovietice a fost destinată adâncirii 


particularităţilor centrifuge faţă de 
românitate. Enclava moldovenească 
(alături de celelalte republici unionale, 
care însă nu pot fi considerate tot 
enclave, deoarece nu aparţineau 
unei majorităţi consangvine vecine) 
trebuia să demonstreze că “literatura 
sovietică” asigură “diversitatea de 
formă” în cadrul unităţii de conţinut 
ideologic şi al spiritului internaţionalist 
(cf. Literatura şi arta Moldovei, ed. 
cit., p. 410). Aşadar, specificul literar 
regional, în accepțiunea lui sovie- 
tică, nu însemna altceva decât un 
ornament al ideologiei bolşevice. Nu 
cred că sunt prea departe de adevăr 
când susţin că, în acest sens, atât 
Ştefan cel Mare, cât şi Eminescu 
erau simboluri folosite într-un sens 
deturnat de la adevărata lor semnifi- 
caţie, deoarece urmăreau să închidă 
şi mai mult enclava, transformând-o 
într-un ghetou. 

Convins că îndărătul concep- 
tului de “regionalism basarabean” 
se ascunde nu un concept literar, ci 
numai un concept geopolitic, invoc în 
sprijin, din nou, afirmaţiile din amin- 
tita enciclopedie Literatura şi arta 
Moldovei, apărută la Chişinău în 
1985. Nu consider defel că paginile, 
uneori de-a binelea groteşti, care sunt 
incluse aici constituie un accident. 
Dimpotrivă, consider că acestea 
constituie o tentativă de deturnare 
premeditată a însuşi specificului 
literaturii româneşti. Regionalismul, 
atrăgător pe alte meleaguri, îşi arată 
aici agresivitatea nocivă. Dau un tip 
de exemple, extras tocmai din câm- 
pul geografiei care ar fi trebuit să fie 
literară, dar care este în exclusivitate 
politică. Astfel, lon Creangă, definit 
drept “clasic al literaturii moldoveneşti 
şi române” (ceea ce este un neade- 
văr flagrant), a murit în oraşul laşi, 
care — se specifică — se află “azi în 
R.S.R.”. lar Miron Costin a murit în 
oraşul Roman, care se află tot “azi 
în R.S.R. 

Apare cu limpezime că, deo- 
camdată, conceptul de “regionalism 
basarabean” este de ajuns de com- 
promis pentru ca resuscitarea lui să 
fie oportună. 

REGIONALISMUL 
ŞI SOCIETATEA 
COMUNICARII 


Am abordat acest subiect, deoare- 
ce consider că la capitolul regionalism se 
resimte necesitatea unei mai mari sigu- 
ranţe a ancorajului teoretic. Astfel, în cele 
ce urmează, mă voi referi la corelarea 
problemei regionalismului cu problema 
societăţii comunicării. 

Din start e cazul să menţionăm 
că nu putem neglija criza ideii de istorie. 
De precizat că despre aceasta, cu alte 
cuvinte, despre inexistenţa unui curs 
unitar al faptelor umane, se discută de 
la Iluminism încoace, de când istoricii 
credeau că sensul istoriei ar fi realizarea 
civilizaţiei şi a formei omului european 
modern. De asemenea, trebuie să ţinem 
cont că şi idealul de unitate al românilor 
se înscrie, de fapt, într-un atare sens al 
istoriei — ca realizare a civilizaţiei, a formei 
omului european modern. Or, a te ralia, la 
nivelul entității naţionale, unei asemenea 
mentalități presupune, în mod firesc, o 
intensă combustie interioară, dezbateri în 
contradictoriu, afirmaţii şi negaţii, care fac 
parte din anevoiosul proces de autocu- 
noaştere şi autoafirmare, proces modelat 
şi de către mersul evenimentelor. O dova- 
dă a felului în care istoria poate influenţa 
automodelarea o aduce Edgar Morin în 
lucrarea sa Penser l'Europe (Gallimard, 

Paris, 1997) arătând că “în momentul în 
care nu mai există presiune extranaţio- 
nală de la un stat vecin duşman, care să 
constrângă la coeziune internă, poate 
avea loc o revitalizare şi contraofensivă 
a identităţilor culturale provinciale. Astfel, 
din anii 60 încoace, se poate observa dez- 
voltarea destul de puternică în Occident 
a neo-arhaismului, neo-ruralismului şi 
neo-naturalismului. Cu alte cuvinte, sta- 
tul-naţiune se află prins în prezent ca un 
“sandvici” între aspiraţiile infranaţionale 
(regionalisme, particularisme culturale, 
etnice şi politice) şi cele supranaţionale, 
integraţioniste. E greu de spus care dintre 
aceste tendinţe va învinge” (Apudiloan 
Biriş, Istorie şi cultură, Editura Dacia, 
Cluj-Napoca, 1996, p. 228). 

În ceea ce ne priveşte pe noi şi pe- 
isajul nostru cultural interriveran, trebuie 
spus că dezbaterile asupra acestei teme 
erau strict interzise în epoca sovietică. În 
anii 60 doar tentativa poeţilor de a evoca 
“patria mică”, bunăoară (expresia îi apar- 
ţine lui Gheorghe Vodă), era amendată 
dur de către cenzură. 

E firesc că în perioada de trecere 
de la mentalitatea colectivistă la cea 
individualistă, cum este cea pe care o 
parcurgem, să reapară problema regi- 
onalismului. Important este ce obiectiv 
se urmăreşte în disputele pe această 
temă. În perioada interbelică problema 
era motivată inclusiv de criza identităţii. 
Amintim că anul acesta în Chişinău a rulat 
un film după romanul lui Camil Petrescu 
Patul lui Procust, în care este readusă în 
fața spectatorilor o atmosferă intelectuală 
exemplară din perioada interbelică, at- 
mosferă axată pe criza individualismului, 
confirmând, astfel, perspicacitatea şi, 
prea poate, precocitatea sa de artist care 
întrevedea fenomenele din societate şi le 
transplanta în artă înaintea consumării lor 
totale în viaţa reală. De ce este nevoie 
acum să se revină la “teme” şi “probleme” 
din perioada interbelică? Şi de ce anume 
basarabenii au fost interesaţi de un atare 
subiect de film, regizorul Sergiu Prodan 
şi doi dintre protagoniştii filmului, actorii 
Petru Vutcarău şi Tatiana Popa, fiind 
basarabeni? Pentru că acum se resimte 
aceeaşi criză a individualismului, care, de 
fapt, în Basarabia interbelică nu s-a con- 
sumat total în sensul că această criză a 
individualismului se manifestă sub forma 
unei pierderi urmată de o reconstrucţie 
a identităţii subiectului. Este cert că ne 
aflăm, ca şi acum mai bine de o jumătate 

de secol, în plină criză a individualismului 
şi suntem tentaţi să reconstruim identi- 
tatea subiectului, cu precizarea că între 
frământările din perioada interbelică şi 
cele de astăzi s-a aşternut interstiţiul, 
tăcerea peste germenii unor probleme 
dintre cele mai spinoase, vizavi de iden- 
titatea românilor basarabeni, precum şi 
de integritatea personalităţii umane. Din 
această perspectivă, regionalismul echi- 
valează cu şansa exprimării dinăuntrul 
regiunii, această regiune asumându-şi 
propriul său regionalism. Faptul se explică 
prin nevoia de libertate a expresiei. 

Obiectul de comunicare al regi- 
onalismului este acel spiritus loci, sau 
autohtonism, sau accent necesar în 
simfonia completă (şi complexă), a psi- 
hologiei unui neam. Regionalismul este, 
în fond, şi efectul evident al mass-media 
şi face parte din acea multiplicare ver- 
tiginoasă a comunicării care este luată 
de către comentatorii consacraţi drept 
bază a trecerii la postmodernitate. Să nu 
trecem cu vederea că şi criza istoriei este 
pusă, de către Ganni Vattimo, pe seama 
mijloacelor de comunicare. Din punctul 
său de vedere, imposibilitatea de a gândi 
istoria ca un curs unitar este “rezultatul 
naşterii mijloacelor de comunicare în 
masă”. Aceste mijloace — ziare, radio, 
televiziune, în general ceea ce se cheamă 
azi telematică — au fost determinante în 
producerea dislocării punctelor de vedere 
culturale... (p. 9) 

Fenomenul regionalismului vizează 
o perfectă conştiinţă de sine a culturii 
româneşti ca şi întreg. Eliberarea diferen- 
telor nu înseamnă neapărat abandonarea 
oricăror reguli. Căci, în fond, autohtonis- 
mul orientat spre conştiinţa de sine nu 
poate exista în izolare, ci doar împreună 
cu întregul. 

Tot Gianni Vattimo consideră că 
“efectul emancipator al eliberării raţiona- 
lităţilor locale nu e totuşi numai acela de 
a garanta fiecăruia o recunoaştere şi o 
“autenticitate” cât mai complete; ca şi cum 
emanciparea ar consta în a manifesta în 
sfârşit ceea ce este fiecare “cu adevărat” 
(în termeni încă metafizici, spinozişti): ne- 
gru, femeie, homosexual, protestant etc. 
Sensul emancipator al eliberării diferen- 
telor şi al “dialectelor” constă mai degrabă 
în efectul global de depeizare (s.a.) care 
însoţeşte primul efect de identificare. 
(s.n. — A.B.). Dacă-mi vorbesc dialectul 
meu, în sfârşit, într-o lume de dialecte, voi 
fi şi conştient că el nu e singura “limbă”, 
ci e numai un dialect între altele. Dacă 


profesez sistemul meu de valori — religi- 
oase, estetice, politice, voi avea şi o acută 
conştiinţă a istoricităţii, a contingenţei, a 
limitării tuturor acestor sisteme, începând 
cu al meu.” (G. Vattimo, p. 14) 

Nietzsche considera că aceasta 
echivalează cu a “continua să visezi ştiind 
că visezi”. El punea acest fenomen în 
legătură cu “supraomul” sau “ultraomul”. 
Şi, conform lui G. Vattimo, vedea în 
aceasta o sarcină pe care o atribuia ome- 
nirii viitorului, chiar în lumea comunicării 
intensificate (G. Vattimo, p. 15). 

Revenind la regionalismul basa- 
rabean interbelic, trebuie să ţinem cont 
de faptul că, în fond, presa periodică din 
anii respectivi are efectul de noutate, în 
sensul comunicării şi al şansei de a trăi 
într-o lume multiplă. Este important să 
amintim că până la Unire viaţa culturală 
românească în Basarabia n-a avut teren 
propice pentru exprimare, prima gazetă 
românească în provincia dintre Prut şi 
Nistru “Basarabia” datând din 1905. lată 
doar câteva extrase, în acest sens, din 
presa timpului care ilustrează avântul ex- 
primării şi deruta pendulării între centru şi 
periferie. Nicolai Costenco într-un articol 
de fond al revistei “Viaţa Basarabiei” se 
adresează basarabenilor astfel: “Tre- 
ziţi-vă o clipă mai devreme şi sub cerul 
nostru vânăt vor răsuna într-o dimineaţă 
trompetele biruinţei şi triumful spiritului 
basarabean.” (“Viaţa Basarabiei”, nr. 10, 
1934). lar Pan Halippa scria, la rândul 
său: “Astăzi Basarabia, după cincispre- 
zece ani de la Unire, ni se prezintă ca un 
ogor brăzdat de plugul culturii româneşti 
din ce în ce tot mai adânc şi avem buna 
speranţă că acest ogor românesc va pro- 
duce boabe alese şi din belşug.” (“Viaţa 
Basarabiei”, 1934, nr. 1.,p.2.). 

Această oscilare, atunci când este 
vorba de regionalism, a fost surprinsă de 
către acelaşi G. Vattimo care consideră că 
atrăi în această lume multiplă “înseamnă 
a face experienţa libertăţii ca oscilare 
continuă între apartenenţă şi depeizare 
(p. 15) Un sentiment similar de derută, 
de confuzie a “dialectelor” se citeşte şi 
în următoarele rânduri aparţinându-i lui 
Vladimir Cavarnali: “Ceea ce ţinem să 
menţionăm în deosebi este faptul că, din 
primul moment al efectuării actului Unirii, 
n-am ştiut să facem diferenţă între noi şi 
“regăţeni”. Pentru noi, cuvântul acesta 
n-a avut nici o semnificaţie. Ne-a fost 
extrem de dureros când am înţeles, în 
perioada de cunoaştere mai amănunţită, 
reciprocă (sic!), că cei care vin de dincolo 

fac această deosebire.” (VI. Cavarnali, 
“Viața Basarabiei”, nr. 10, septembrie 
1936, p. 2). Experienta libertății ca osci- 
lare continuă între apartenență şi depei- 
zare este caracteristică şi manifestărilor 
regionalismului basarabean interbelic în 
“Viaţa Basarabiei” (după 1934), “Bugea- 
cul”, “Familia noastră”, “Generaţia nouă”, 
“Poetul ”, “Itinerar”. 

Libertatea aceasta, însă, e proble- 
matică, deoarece “... nu ştim bine ce fizi- 
onomie are — ne este greu să concepem 
această oscilare ca libertate: nostalgia 
orizonturilor închise, amenințătoare 
şi, în acelaşi timp securizante, se mai 
află permanent înrădăcinată în noi, ca 
indivizi şi ca societate.” (G. Vattimo, p. 
16). În acelaşi sens al nevoii de ieşire 
din închistare se exprima şi scriitorul 
George Astaloş, care face un prim gest 
de reabilitare a interesului pentru argou în 
anii 60: chestiunea nu este “cum să intri 
în argou, — scrie prozatorul român stabilit 
în Franţa, — ci cum să ieşi din el.” Anume 
din această perspectivă, a atracției centri- 
pete şi centrifuge, regionalismul îşi relevă 
esenţa şi îndeamnă la dezbateri asupra 
corelării sale cu societatea comunicării. 

Un alt moment important legat de 
problema regionalismului constă în as- 
pectul conservatorist al acestui fenomen. 
Deci într-un astfel de sistem complex 
de relaţii trebuie amplasată opţiunea lui 
Petre Ştefănucă pentru cultura populară. 
Amintim că Petre Ştefănucă într-o scri- 
soare către Pan Halippa, în 1934, scria 
următoarele: “Există, astăzi, o problemă a 
regionalismului cultural. Celelalte regiuni 
româneşti au rezolvat întrucâtva aceas- 
tă problemă în sensul că cercetează şi 
cultivă tot ce prezintă valoare culturală şi 
caracteristică regiunii. S-au organizat cer- 
curile cu preocupări culturale şi literare, 
reviste, ziare, în care apare regiunea cu 
toate manifestările ei. În domeniul culturii 
populare, culeg folclorul, cultivă cântecul, 
dansul şi portul naţional şi orânduieşte 
statistic în muzee, tot ce cuprinde o măr- 
turie asupra civilizaţiei şi culturi româneşti 
în trecut.” (“Viaţa Basarabiei”, 1934, nr.2). 

Cum se explică aspectul conser- 
vatorist al regionalismului? loan Biriş, în 
cartea sa Istorie şi cultură (Dacia, Cluj- 
Napoca, 1996) arată că “orice formă de 
comunicare umană, orice “noi” (ca grup 
social, colectivitate, societate) presupu- 
ne un aprioric cultural, o transcendenţă 
fondatoare” iar mentalul colectiv dintr-o 
cultură se clădeşte în straturi: “Cel mai 


adânc — stratul primar — chiar dacă pare 
uitat, rămâne totuşi mereu prezent. Ordi- 
nea straturilor şi tipologia lor pot diferi de 
la o cultură la alta. Dar întotdeauna cele 
mai adânci sunt cele mai virile şi eficace, 
acest lucru ieşind în evidenţă mai ales în 
situaţiile cruciale.” (p. 51). Şi precum arată 
Regis Debray, autorul lucrării Critique de 
la raison politique (Gallimard, Paris, 1981, 
p. 465), în situaţii-limită, stratul cel mai de 
jos urcă la suprafaţă. 

Prin urmare regionalismul, oferind 
şansa exprimării dinăuntru regiunii şi ti- 
nând cont de gradul de rezistenţă a celor 
mai adânci straturi ale culturii, nu poate fi 
decât conservativ. Comunicarea în aceste 
împrejurări este marcată de un joc dublu 
al nevoii de a păstra straturile adânci şi, 
în acelaşi timp, de a le depăşi. În perioa- 
da democratizării, pe care o parcurgem, 
această complexitate a transparenţei face 
societatea, care tinde să fie mai conşti- 
entă de sine însăşi, nu numai ceva mai 
iluminată, ci şi ceva mai haotică. În acest 
relativ “haos” specific postmodernismu- 
lui rezidă şi speranţele de emancipare 
puse pe seama regionalismului. Însă nu 
trebuie să uităm că regionalismul constă 
nu numai în capacitatea de a te exprima 
dinlăuntru, ci presupune şi capacitatea 
de a-ţi asuma propriul tău regionalism. 
În acest sens, merită amintită atitudinea 
exemplară a distinsului lingvist Eugeniu 
Coşeriu, care susţinea recent la Bălţi, 
în cadrul unui colocviu internaţional, că 
nu este contra moldovenismului, făcând 
precizarea următoare: există un moldo- 
venism imoral şi există un moldovenism 
sănătos care înţelege să afirme cultura 
moldovenească în cadrul culturii româ- 
neşti ca normă. 

SUBURBIE 


Pe chipul lumii — o vreme rea care, insinuându-se adânc, schimonoseşte până 
şi sufletele. 

(Şi) prin această suburbie e în plină desfăşurare carnavalul dramatic al mi- 
zeriei. Destine bătute de toate vânturile. Singurătăţi depresive scot 
inşii dintr-un sistem mai larg, comun. Farmecul periculos al genezei 
plăsmuitoare de monştri, fascinația zămislirilor agresive. 

Glontele orb şi aliciul clarvăzător. Recidivişti cu ochii transpiraţi, rânjind cu zarurile 
clătinătoare ale dinţilor cariaţi. 

lernatice depărtări interioare. Obsegiva conştiinţă a fatalităţilor. Vieţile nule din 
vise, imposibila lor istorie. In realitate nu li se întâmplă nimic, ca şi în 
irealitatea intersectării sufletelor. 

Mese sărăcăcioase de bodegă. Beţivani cu mutre de fauni îmbufnaţi. Râsul 
lacom şi revărsător al cocotelor. Disperarea adolescentilor prost cotaţi 
pe piaţa amorului. Sfânta Cecilia — patroana muzicii, inclusiv — a etern 

` salvatorului “la-la-la-la!” Do-re-mi-o! solo mio... 

In curțile sordide, cântă a prevestire de oaspeţi cocoşii cu testiculele sub bărbie. 
Intâmpinarea întâmpiţilor. 

Abstinenţi propăşind prin legăturile lor cu mafia traficanţilor de spirt, şi nu numai. 
Bufonii regelui într-o epocă fără rege. Bătrâni ce-şi păstrează actele de 
pensionare în cutii de pantofi. 

La geamuri murdare — pisici plictisite. Pe uliţă, abia târându-se, autobuze greu 
fumegătoare, deşelate de surplusul călătorilor ticsiţi-sardele, mulţi (nu 
vă supăraţi) cu frunţi ordinare. Pe la colţuri de uliţă, umili sau insistenti, 
culegători de diverse semnături contestatare. De-a lungul uliţei, pro- 
povăduirea înflăcărat-pesimistă a misticului sărit de pe fix, înfierbântat 
de briza hipertensiunii, şi care propune spre vânzare capodoperele 
mediocre ale noilor iconari... iconoclaşti. 

Retragerea şi hibernarea destinului în sine. Decorurile imaginare ale coşmaru- 
rilor desfăşurate ca nişte dioramas des foires (diorame de la bâlciuri). 

Teba destinelor ruinate — această mahala ce tresare la şuier de locomotivă. 


GARA SAU TEBA DESTINELOR 


Teba destinelor ruinate această mahala ce tresare la şuier de locomotivă. Ca 
un tren de front, soseşte acceleratul de Moscova. Ca un tren de intermi- 
nabil front ideologic opreşte acest eşalon mahmur întâmpinat de bande 
mărunte de delicvenţi — pastişe de western abominabil. Din vagoane 
coboară spirite educate în spiritul cănii cu spirt. Teba caricaturilor. 

Peron. Patrule de poliţişti pricepuţi la dezbateri politice şi dezbateri de rinichi. 
Licenţiaţi în dreptul de a face nedreptate. Senzaţia că totul pare a fi 
dosarul, dosul, pardoseala sau pidosnicia unor vieţi neîntâmplate, totuşi. 

Alt şuier de locomotivă, ca şi cum până în această mahala răzbate suspinul 
confuz sau urletul clar al viitorului. Iluzia narcotică a hiperrealităţii de 
mâine. Grotele vide ale speranţelor. 

Orologiul enorm de pe frontonul gării. Ca un negru drapel al şantajului — timpul 
răposat în propria sa durată. Cotidianul haotic al gesturilor insignifiante. 
Falimentul, aşteptărilor. In sala de aşteptare — oboseala fără obiect a 
plictisului. In lejeră şi stângace promenadă -— lirismul sexy, prefabricat 
pe chipul ţărăncuţelor de ieri, astăzi derutate între se şi nu se poate 
(tot, toate). Jargonul paralitic al codoşilor. Prin penumbra ungherelor — 
homosexuali, intelectuali rataţi recrutând jertfe noi cărora le perorează 
despre dualitatea unicului sau unicitatea dualității (oarecum complicat, 
ce mai!). Tentaţiile plăcerii fără frontiere. 

Ah, mahalaua destinelor ruinate, spaţiu aproape mistic unde se pot întâlni până 
şi El Zorab cu Zorba Grecul. Mahala cu peron pe care disperaţii aşteaptă 
dezastrele prezise de Nostradamus căruia, pe româneşte, îi zic un fel 
de Adam al nostru. Ingenios-puturos... 

Raiul coloniilor de ciori ca o parabolă a trăncănelii şi relaţiilor interetnice. A ciorilor 
care, în zori devremi şi amurg târziu, trec peste zodia beton-gudronului într- 
un sens şi-n altul, în ca şi cum obligatoria lor paradă (navetă) alandala. 
Din arbori cade lapoviţa abundentă a excrementelor. Cu umbrelele 
desfăcute, pe sub arbori trec apostoli cu mitre de păr ridicat în vârful 

R capului de spaima celor văzute făptuindu-se aici. 

In fine, peste Teba destinelor se lasă noaptea, deschizând în mahalagii priviri 
de pui de lup. Se potoleşte hărmălaia croncănitoare. Prinde a se auzi 
poetica bizară a signalelor cvasibiologice, cvasimecanice ale ţârâiecilor. 
Pe vechi, cri-cri-ul greierului basarabean rămâne afin cu hara-kiri-kiri-ul 
greierului japonez. 


PARISUL, FOTBALUL ŞI POETUL 


De la o vreme, oamenii nu se mai împart în cei care au văzut şi cei care n-au 
văzut (spre exemplu, Homer) Parisul. In Paradis (s-ar putea spune (şi) 
la Paris) pomul cunoaşterii deja se polenizează de-a valma cu pomul 
ignoranței, drept (strâmb) rezultat al acestei încrucişări multiculturale 
apărând un fel de pădurețe ale kitsch-ului. (incearcă s-o ademeneşti pe 
Eva cu un măruleţ pădureţ!) In genere, paradisul a căzut la literă mică, 
neînsemnând altceva decât acest timp al lui etcetera. 

Poate doar fotbaliştii se mai împart în cei care au jucat sau n-au jucat la Paris. 
După campionatul de fotbal (France 1998! ultimul din secolul trecut), se 
desfac contractele antrenorilor învinşi, în vreme ce nimeni nu propune 
contracte de angajarea poeţilor victorioşi, pentru ca aceştia să antrene- 
ze imaginaţia opacă a lumii. (Ca şi inşii obişnuiţi, poeţii riscă să ajungă 
contemporani cu lipsa de lirism a trandafirului.) 

Chiar dacă evul post-mediu se insinuează până şi în ciocoimea post-modernistă 
din Bucureşti sau Chişinău, românii nu se mai împart în cei care au văzut 
şi cei care nu au văzut Parisul. Oamenii, inclusiv românii, sunt ca nişte 
dezechilibre dintre vase şi vise comunicante, printre ei înscriindu-mă şi eu, cel 
din sud-estul post-comunist-modemist, ca dintr-o Străinătate Mijlocie unde 
se psalmodiază ieftina filosofie a blocului NATO (Şeherezada a promis 
solemn că, pentru a mia doua noapte, va învăţa o poveste românească, 
pentru a ne înlesni cumva şi pe această cale intrarea în NATO) şi unde 
umbra ultimului imperiu se-ncheagă în nopţi de coşmar ca o Integrală 
Kafka. (Şi poate că anume starea de gigantism a imaginaţiei noastre, 
suprarealitatea ei gratuită sau poate că somnul cugetului naşte monştri, 
pe când somnul sentimentelor, ca şi somnul îngerilor, nu naşte nimic sau 
doar dez-naşte mongştrii pe care-i născu somnolenta raţiunii, această dez- 
naştere — ca formulă — ducându-mă cu gândul la nişte eroi cu inimile... de- 
capitate sau cu capetele... de-inimate şi inteligenţa de-sentimentalizată...) 

Oricum, prin forţa lucrurilor şi slăbiciunea iluziilor, după ultimul campionat mondial 
de fotbal, filozoful post-modernist, cu obişnuita-i ironie, proclamă-n para- 
frază: secolul XXI va fi altfel decât secolul XX sau nu va fi deloc! — lucru 
ce va fi atestat cu certitudine după primul campionat de fotbal din mileniul 
trei. (O, tu nostalgie fineseculară, înlocuitoare a romantismului de cândva! 
Tu, melancolie a cântecului de început de secol, de Carmen Saeculare, 
ca o preexistenţă a post-iluzionismului... (Ptiu, drace! uite că o dau în 
poezie...)) A bientôt! 


CENUŞIU-EGALIZATOR 


1 Epoci — pe sponci. Câte puţin, timpul epocilor pietrei, bronzului, fierului. Nu se 
cunoaşte din ce motiv n-a existat şi epoca magnetului, atrăgătorului. Ade- 
vărat e că astăzi trăim debusolata epocă a busolei în agonie... 

Nu a existat nici epoCA CArbunelui, posibil şi din motivul că, dacă ar fi fost 
(şi) epoCA CĂrbunelui, prin neplăcută asociaţie de sunete, civilizațiile ar 
fi comis o cacofonie cronometriCĂ COntratimp. 

Să revenim: epoci pe sponci — copci în gheaţa Totului ce curge, Totului ce se 
mişcă heraldic — şi copcă în gheaţa căzii în care Arhimede strigase: Evrica! 

Epoci pe sponci — de piatră, de bronz, de fier, de aur (aura prima — zicea 
latinul);epoca de aur a omenirii... comunismul, ducă-se pe pustii! 

Epoci pe sponci — de marmură, de mausoleu, de Cucuteni, de limbă de 
lemn, de huilă, de mămăligă, de foaie verde, unele dintre care încă nici 
n-au binevoit să fie, să se întâmple... 

Pe scurt — epoci, epoci, epoci (ce bocet!) pe sponci, cu care se încheie, se 
încopciază totul în epoca de spumă sau de praf şi pulbere... Urmează să 
vedem dacă va reuşi cineva să zică “Amin!” în această epocă a... cără- 
mizilor, zic eu. 


2 In stoc — stacojiile hălci de carne pietrificată ale cărămizilor băilor publice, 
închisorilor, caselor de vacanţă. (Huma a fost macra primordială în mâi- 
nile Domnului care avu de ales ce să facă mai întâi — om sau cărămidă? 
Neavând la îndemână vreo monedă, cu care să tragă la sorţi (cap sau 
pajură?), fiindcă pe ne-atunci nimeni existând, nimeni nu inventase încă 
moneda, Domnul scuipă în palmă, cu muchia celeilalte palme lovind în 
miedul salivei sale salvatoare şi, urmărind chi-romanticul zbor al stropilor, 
îşi spuse că prioritară ar trebui să fie plămădirea din hălci de humă a lui 
Adam, cărămizile lăsându-le pentru mai apoi, în seama acestuia.) (Ceva 
mai înainte de crearea lui Adam, prin vidul primordial se mişca — geometric, 
precis — un Deget, proiectând văzduhul, apoi Degetele Domnului prinseră 
a susura ca nişte tuburi din barnşamentul unei perne cu oxigen.) 


3 In stoc — stacojiile geometrizări ale macrei pietrificate, ceva mai la o parte de 
nişte vechi muri de tu(r)n ameninţaţi de un buldozer cu o falcă în cer şi cu 
aceeaşi falcă în pământ. 

Cărămizi ca nişte epoleţi suprabarosani smulşi de pe umerii mareşalilor grando- 
mani nevoie-mare, unii dintre care regretă şi astăzi că au ales cavaleria şi 
n-au optat pentru infanterie, încât încă din subofiţerie căputele bocancilor 
îmbâcsite de sudoare le miroase a şa şi a coapsă de cal. 

„„. Cam atât despre stacojiile stocuri de cărămizi, deoarece, de cum vine vorba de 
mareşali şi mărşăluire, nimic nu mai are continuare, precum vedeţi — nici 
chiar enigmaticele clarităţi ale inspiraţiei ce au declanşat rândurile de faţă 
despre enigmaticele neclarităţi surprinse la întâlnirea cu stocul stacojiilor 
hălci de carne de tu(r)n ale cărămizilor peste care deja se lasă amurgul 
cenuşiu-egalizator, unde mai pui că, în genere, demult este tocită mitologia 
priveliştilor demne, cică, de interes. 

Amurg de epocă, cenuşiu-egalizator... 


Din volumul în pregătire 
“Cetatea nu e gata de război”. 

BASM 
DE DUMINICA MARE 


Şi zic: din nemila nu ştiu cui 
s-a făcut ca fetele să fie trimise la 
alt orfelinat şi să fie despărţit frate 
de soră şi soră de frate; şi când am 
rămas de unul singur, cu o coajă de 
pâine în buzunarul unor pantalonaşi 
flămânzi, hop! că mi se înfăţişează 
Sfânta Vineri şi, după ce m-a iscodit 
de una şi de alta, îmi ursi că o să 
apară ea. 

— Care "ea"?! — am bălmăjit 
uluit. 

— Păi, cea din visurile oricui... 

— Baliverne... 

— Aşa e, cum îţi spun, dragul 
meu băiat! făcu parcă întristată Sfân- 
ta Vineri şi o umbră amară se dosi în 
adâncul ochilor ei blânzi. 

N-am înţeles ce-a avut în ve- 
dere Sfânta Vineri, însă ea nu m-a 
dus de nas. 

Şi după ce am alergat zadarnic 
în urma unui autobuz ce pentru ne- 
îndurată vreme a dus-o departe pe 
soră-mea, apăru ea. Micuţă, ca şoapta 
unui trăsnet; un păr de culoarea mierii 
îi alinta umerii acoperiţi de o bluză nea- 
gră; odată cu fusta ei albă, coborâseră 
din autobuzul spre Cernăuţi şi nişte 
pantofiori, muşcaţi pe la margini de 
nişte şotii nevinovate. Şi, colac peste 
pupăză, ca verdele zbuciumat al tutu- 
ror primăverilor din lume, s-au năpustit 
asupra mea ochii ei. Poate, preţ de o 
clipă, privirile noastre s-au încrucişat. 
Luna mai îşi făcea, blândă, de cap în 
freamătul unei primăveri călduţe, şi 
fata era tot atât de frumoasă ca şi soră- 
mea dusă la alt orfelinat şi în alt oraş. 

Aşadar, însoţită de o femeie, — 
mi-am dat ulterior seama, era maică- 
sa, — a intrat în magazinul de lângă 
staţie. M-am furişat şi eu până la uşă. 

Maică-sa îi cumpărase un fâşic 
de bomboane. Imi amintesc, de cele 


scumpe, îmbrăcate în ciocolată. Ne- 
îndemânatică, ea luă fâşicul şi o lume 
înfometată de mărgele se rostogoli pe 
podeaua de teracotă. Am cutezat să 
culeg câteva boabe şi, deşi mă sugea 
cumplit la linguriţă, am dat dovadă de 
o mare tărie de caracter, dar şi de un 
nemaipomenit curaj ca să înțepenesc 
cu palmele întinse. 

Şi, precum am mai spus, s-au 
prăbuşit asupra mea nişte ochi cât 
toate necazurile mele de la orfelinat, 
de a rămas năucit până şi freamătul 
călduţ al unei primăveri amarnic de 
luminoase şi un "Mulţumesc!" se ro- 
tunji timid pe buzele micuţei stăpâne 
a marelui fâşic de bomboane. 

— Ar fi bine, se adresă apoi ea 
mamei sale, să-l servesc cu nişte 
ciocolate şi pe acest cavaler. 

— Bineînţeles, draga mea copilă! 
confirmă femeia. 

Prea vorbeau ele frumos şi 
elegant pentru urechile mele, încât 
nu mai ţin minte de am gustat din 
bomboanele ce le tineam în palmă, 
nici nu mai ştiu cum am zbughit-o pe 
uşă şi nici cum m-am pitit între desagii 
şi sacii din secţia bagaje şi nici când 
a plecat autobuzul din gară. 

Mă zdruncina rău la hopuri; 
mirosea a brânză de oi, a pedeapsă 
pentru lipsa de la lecţia de istorie, 
însă mă încălzeau bobul de ciocolată 
din buzunar şi fiorul primăvăratic ce 
mă făcea să îndur orice în lume. 

Şi nu s-a supărat şoferul când 
mă descoperi. Pur şi simplu, mi-a dat 
un picior mai jos de spinare, a înjurat 
vârtos mirosul de brânză de oi, iar 
pantalonaşii mei prăfuiţi, dârdâind de 
frig, o luară pe urmele unor pantofiori 
ciupiţi la bot de şotii. Spre bucuria 
mea, ei locuiau nu departe de gară, 
într-o casă mică cu ferestre mari, 
casă străjuită de un nuc şi o bancă 
obosită de vremuri. 

Prea târziu mă dumeri, scârţâ- 
ind, o portiţă că am săvârşit o faptă 
nesăbuită, dar, totuşi, nu mă învinuia 
de nimic. 

Am rămas faţă în faţă cu o 
bancă din câteva scânduri negeluite. 

Şi tot aşa, o noapte întreagă, 
zgâindu-mă la o fereastră cu perde- 
lele trase, mă chinuia povara unui 
vis, în care, prin ierburile unei lunci 
nesfârşite, alerga spre mine o fetiţă 

bălaie, cuminţind în palme zborul unei 
băsmăluţe. De pe aiurea se rostogoli 
asupra mea un drum de ţară, — toate 
ierburile şi florile au dispărut, — la o 
cotitură apăru o limuzină ori un cami- 
on, gonind în plină viteză. Zăceam în 
mijlocul drumului. N-aveam putere să 
fac vreo mişcare, iar roţile limuzinei 
ori ale camionului scurtau distanţa 
fără milă. Insă se postă în cale o 
fetiţă; vehicolul o ocoli, atingând-o, 
totuşi, cu aripa-i de metal, şi corpul 
ei se prăbuşi alături de mine. 

— Ai mare noroc, micul meu 
zmeul râse ea, cine mai ştie din ce 
pricină, pe când bravul ei zmeu se 
tăvălea în praful unui drum de ţară. 

Rochia, sfâşiată, sângera în 
dreptul umărului stâng, rănit, proba- 
bil, de aripa maşinii. 

— Putea fi şi mai rău, îşi dădu ea 
cu părerea, acoperind cu băsmăluţa 
zgârietura de la umăr, apoi cu partea 
curată a ei îmi şterse faţa. 

Pogora acolo, dar şi în altă 
lume o zvâcnire înstelată pe scân- 
durile unei bănci pe care somnul 
meu, flămând şi ostenit, zâmbea 
încălzind răcoarea unei dimineţi ce ar 
fi fermecat chiar şi sufletul celei mai 
mohorâte vrăjitoare. Şi, ca să vezi, 
apare iarăşi Sfânta Vineri cu o tavă 
plină de dulciuri. Ei, cred, nu mai are 
rost să descriu purtarea unui copil 
care numai sătul nu era. La o adică, 
de ce ar fi trebuit să se ducă pe gura 
lupului atâta prăpăd de zaharicale?! 

Cum înfulecam vârtos, prinse 
să mă doară o ureche. M-am zvârcolit 
în somn şi am deschis ochii. 

Undeva, departe-departe, se 
mistuia în vis o tavă doldora de bună- 
tăţuri, iar aievea o ureche mă durea 
cumplit. Din lumina blândă ce fulguia 
din înalturi se rupse o voce aspră: 

— Măi, pui de dobitoc, ce faci 
aici de împuţi o dimineaţă atât de 
frumoasă?! 

Ce aveam să-i răspund unui 
miliţian cu o mutră neghioabă ca şi a 
învățătorului nostru de istorie la ale 
cărui lecţii ne tachina că nu suntem cu 
mama neam. Şi ce s-ar fi putut dez- 
vinovăţi un aşa-zis pui de dobitoc, ca 
vai de capul lui, în faţa unui netrebnic 
străjer public? Pentru că a aţipit, mă 
rog, pe o bancă?! 

— O aştept pe verişoara mea! 


Gura mea grăi înţelept şi nu degeaba. 

Cel care mă potcovi cu rangul 
de dobitoc îmi lăsă urechea în pace, 
deşi cu mare poftă mi-ar fi cărat zdu- 
paci cu duiumul, iar eu sfredeleam cu 
mare speranţă o portiţă şi, cu toate că 
nu eram tare în materie duhovniceas- 
că, mă rugam la toţi sfinţii, ca ea să 
se deschidă şi să se ivească stăpâna 
unor pantofiori, stăpână ce m-ar fi ferit 
de o mare năpastă. 

Cum să nu! Cel cu mutra învă- 
ţătorului nostru de istorie puse iarăşi 
laba pe sărmana mea ureche şi o 
răsuci de parcă şi-ar fi răsucit mus- 
teata. Era ceva asemănător cu fabula 
ceea când o pui de mămăligă. Dar 
tocmai atunci îmi răcori auzul vocea 
Sfintei Vineri: 

— E pentru ultima dată când vin 
să-ţi dau o mână de ajutor. Mai de- 
parte, dragul meu băiat, fii bun şi te 
descurcă singur. Eşti mare de-acum. 

O adiere moale se furişă pe 
lângă mine, luând-o aiurea, cine mai 
ştie pe unde, şi mă lumină o tristeţe 
amară că m-a părăsit cineva ori ceva 
foarte scump şi că marile bucurii, dar 
şi marile nevoi abia încolţesc. 

Şi a dispărut chipul Sfintei 
Vineri. Ca prin minune, a scârţâit o 
portiță, din dosul scândurilor s-a ițit 
mai întâi un ghiozdan, apoi cunoştinţa 
mea din ziua trecută, care, după ce 
a făcut câţiva paşi, s-a oprit să ne 
privească cu nespusă curiozitate. 

— Asta-i verişorul tău? întrebă 
miliţianul. 

Fata — mă recunoscuse oare?! — 
ezită o clipă, apoi se apropie de mine 
şi mă luă la braţ. 

— Da, el este verişorul meu. 

Prea dădeau de bănuit pantalo- 
naşii mei ponositi, dar şi în căpşorul 
fetei era un dram de isteţime: 

— Astăzi clasa lor colectează 
fier vechi. 

Minciuna părea să fie un argu- 
ment convingător. Miliţianul bombăni 
ceva de neînțeles şi îşi căută de trea- 
bă, cum i se şi cuvenea unui miliţian 
cumsecade. Totuşi, îndepărtându-se, 
mai întoarse de câteva ori capul, ca 
să ne iscodească cu privirile. 

— Nu-ţi fie frică, zâmbi aşa-zisa 
mea verişoară, de parcă nu s-ar fi 
întâmplat nimic. Tata zice că ăstora 
le lipseşte o doagă. 


rd de lectură 


201 


Puțin îmi păsa de convingerea 
unui tată care avea o fată isteaţă şi 
care nu catadicsea să afle, deocam- 
dată, de unde vin şi încotro mă duc, 
şi alături de care mă simţeam ca un 
zmeu. Şi eu, într-adevăr, ca un zmeu, 
ascultam multe şi mărunte despre o 
păpuşă ce a rămas fără rochiţă, des- 
pre un frumos nume — Lia Mic — ce îl 
poartă, despre mama care şi-a pro- 
bozit fiica pentru nişte note nu tocmai 
bune la un obiect şi mai puţin bun. 

Ajunsesem în curtea unei şcoli 
şi, când îmi părea că este inevitabilă 
despărţirea, că cine ştie de-o să mai 
aud glasul fetitei nemaipomenit de 
agere, ea se opri deodată, afişând o 
mutricică de veveriţă şireată: 

— Păi, tinere crai rătăcit, cum ar 
zice mama, m-a trăsnit o idee origi- 
nală. Să mergem! Mă luă la braţ. Nu 
mai moare algebra fără mine, oricât 
ar crede tata că fără matematica lui 
s-ar pierde lumea. 

— Vorbe de clacă! am zis eu 
într-o doară. 

_ — Eşti atât de simpatic! izbucni 
ea. Imi crescură urechile. Uite, colo, 
la colţ de stradă, e o cafenea la care 
se dă cea mai bună îngheţată din 
lume. 

Involuntar, mi-am pipăit buzuna- 
rele, în care, ruşinată, se piti o coajă 
de pâine. 

Fata râse cu poftă: 

— Nici o grijă, brav cavaler ori 
zmeu năzdrăvan. Achit eu plata. Şi 
dacă fac ochi dulci vânzătorului, ne 
mai alegem cu ceva pe gratis. 

Insă n-a flirtat cu nimeni. De- 
veni, nu ştiu cum, serioasă. Dacă şi 
spunea ceva, apoi cumpătat şi la locul 
cuvenit. Au trebuit să se călătorească 
mulţi ani ca să desprind şi eu legea 
cuvintelor, pentru ca să-mi exprim 
gândurile la fel de coerent şi limpede. 
O fi fost atunci, poate, cea mai dulce 
îngheţată din lume, o fi fost, poate, şi 
vorba ei nu ştiu cum altfel, odată ce 
ne admirau toţi mesenii din cafenea, 
odată ce până şi ospătarul, un bătrân 
evreu cu ochelari grei pe nasul mare, 
zăbovea lângă masa noastră mai 
mult decât ar fi trebuit, mirându-se de 
ce toţi trecătorii îşi încetinesc paşii, 
sorbind parcă din lumina ce o emană 
frumoasa mea însoţitoare. 

Numai eu uitasem o linguriţă la 


fundul unei cupe de îngheţată, as- 
cultând povestea despre un miliţian 
căruia îi lipsea o doagă ori mai multe, 
despre un băiat rătăcit în labirinturile 
timpului, despre o bunică şi încă des- 
pre multe nimicuri importante pentru 
viaţa unei eleve care nu se împăca 
cu nişte ecuaţii la matematică. Şi 
când ea întinse mâna ca să deschi- 
dă ghiozdanul, rochia îi alunecă pe 
umăr, ca să dezvelească o rană încă 
necicatrizată. 

Un fior, ca un şarpe, îmi încolţi 
memoria. 

— Unde ţi-ai zgâriat umărul? am 
întrebat, uimit de tot. 

Ceva se cutremură în adâncul 
ochilor ei verzi. 

— O nimica toată. E semnul meu 
ceresc. Astă toamnă, la ţară, când 
culegeam mere, am căzut din pom. 
Bunica avea să leşine... 

Zâmbi straniu, pradă unei amin- 
tiri. 

Mâna ei scotoci în ghiozdan şi 
scoase două mere. 

— Numai bunica ştie să le păs- 
treze, aşa bune şi mustoase, până 
la sfârşit de vară. Deşi au un gust 
amărui, le mâncăm cu mare poftă, 
mai ales de Duminica Mare. Urmă o 
pauză. Atunci e ziua mea de naştere. 

larăşi ceva îi tulbură ochii. 

— Mi-ar fi plăcut să te văd şi pe 
tine de Duminica Mare. Ai să vii? 

Surprins, am bâiguit ceva de 
felul: 

— Dacă zici... au mai rămas 
câteva săptămâni... şi dacă nu va 
supăra pe nimeni... 

— Fii pe pace. Am nişte neamuri, 
mişto! Şi dacă vei fi băiat cuminte, ai 
s-o cucereşti pe mama... pe bunica... 
pe tata... Să mergem. Pare-mi-se, am 
întârziat şi la a doua lecţie... 

N-aveam plăcere să merg 
nicăieri, dar i-am luat ghiozdanul şi 
am urmat-o, simțind că a prins să se 
clatine o lume întreagă şi că a început 
să se depene firul unui basm cum n-a 
mai fost să fie şi, graţie împrejurărilor, 
cum a zis Sfânta Vineri, lucrurile şi-au 
găsit locul lor. 

Ne apropiam, deja, de curtea 
şcolii, să fi rămas vreo sută de paşi 
până acolo, când ne încercui o ceată 
de inşi, cam de vârsta mea. Erau porniţi 
pe rele. Cel mai puţin răsărit dintre ei 

păşi înaintea tuturor ca să-mi spună 
răstit: 

— Mă, neam de venetic, s-o 
laşi pe Lia Mic în pace. Ea nu e de 
nasul tău. 

Aş fi fost eu neam de venetic, 
dar nu într-un oraş necăijit, lăsat în 
voia soartei, în care, totuşi, s-a plăs- 
muit fericit scurta dragoste a părinti- 
lor mei, şi nu în acele condiţii, când 
chipul unei fete multîncântătoare se 
împlântase adânc până şi în pietrele 
unui caldarâm. 

— Mai pune-ţi pofta-n cui. Eşti 
prea urâcios pentru mutra ta ne- 
trebnică, m-am umflat eu în pene. 
Aveam şi eu o experienţă amară dar 
folositoare de la orfelinat. Nu faci nici 
o para chioară. 

In acea împrejurare, Lia Mic mă 
privi cu admiraţie: 

— Să ştii că-mi eşti simpatic! 

Păi, cum altfel. 

Lia Mic puse mâna pe centurile 
ghiozdanului: 

— Nişte năpârci... să le facem 
mutra terci... 

__ Uşor de zis. Forţele erau inega- 
le. Insă ar fi cedat poziţiile unui zmeu 
încăpățânat, întărâtat fiind de nişte 
ochi mari ca toate zilele?! 

Tăbărâse asupra mea o duzină 
de pumni şi, oricât s-a străduit Lia Mic 
să pună capăt încăierării, m-am ales 
cu nişte ditamai vânătăi. 

Văzând că se îngroaşă gluma, 
fata strigă disperată, demonstrând 
că, pe lângă vocea elegantă ce o 
poseda, mai are şi un vocabular dat 
naibii: 

— Am să vă spun la tata, tâm- 
piților! 

O fi avut vreun efect deosebit 
acel epitet, s-o fi speriat, poate, ina- 
micii mei ori, poate, ar fi obosit să-mi 
tăbăcească pielea, dar m-au lăsat în 
plata domnului. 

— Să-ţi fie de învăţătură! scrâşni 
unul dintre inşi cu o mutră ce ar fi me- 
ritat un epitet mult mai pipărat decât 
cel pe care i l-a atribuit Lia Mic. 

Şi mi-a fost de învăţătură. Până 
şi acum mai umblu cu nasul betejit. 

Insă veni să-mi răcorească vâ- 
nătăile de pe faţă o băsmăluţă albă; 
mânutele fetei mă ajutaseră să mă 
ridic de pe caldarâm şi să iau loc pe 
o bancă din apropiere. 


— Prăpădiţii ăştia au dat bir cu 
fugiţii! 

Avea ochi mari Lia Mic, dar şi o 
forţă care te punea pe picioare. Apoi 
urmă o întrebare care parcă nu ar fi 
fost la locul ei: 

— Ai să vii de Duminica Mare? 

Ea era frumoasă şi eu prea 
necăijit ca să refuz. 

— Am săvin, zise încet gura mea 
sângerândă. 

— Să păstrezi băsmăluţa, urmă 
o pauză, de parcă fata ar fi luat o 
decizie hotărâtoare; căută iarăşi în 
ghiozdan, scoase ceva de acolo şi 
întinse mâna, desfăcând palma, şi 
această iconiţă. Intotdeauna m-a 
ocrotit de rele. 

Din rama iconiţei vechi mă 
priveau duios două chipuri — Maica 
Domnului şi Fiul ei. 

Le recunosculi fără mare greuta- 
te, amintindu-mi de cuibul părintesc, 
unde în casa mare, într-un colţ, înco- 
ronată de un prosop brodat iscusit, 
era prinsă o icoană asemănătoare, 
zugrăvită nu chiar atât de reuşit, 
dar la care mama se ruga în fiecare 
seară, oricât ar fi fost de târziu, şi ne 
îndemna şi pe noi să ne facem cruce. 

— Sunt obiecte prea scumpe, 
am ezitat eu. 

— Da! recunoscu fata. Sunt ca- 
dourile mamei, dar acum ai nevoie 
de ele. Ai să mi le restitui dacă vii la 
ziua mea de naştere. Ei, ce zici? Am 
încredere în cuvântul tău? 

— Din dar ai, din dar să dai, m-a 
străluminat un răspuns neobişnuit. 

Am luat iconiţa, am învelit-o în 
băsmăluţă şi le-am dosit pe amândouă 
în buzunarul de la cămaşă. 

— Am să iau primul autobuz, am 
zis eu. Sosesc pe la amiază. 

— E tocmai bine! confirmă Lia 
Mic. Zic: N-ai cuget rău în inima ta. 
Pe curând! 

Multă apă s-a scurs până să mi 
se deschidă ochii la toate. 

Curtea şcolii înghiţi lumina 
pletelor ei. 

Am rămas iarăşi singur, dar 
a urmat o zi bună. Nu m-a certat 
şoferul de autobuz şi am ajuns cu 
bine la orfelinat, purtând sub ochi, ca 
un bărbat sadea, nişte vânătăi care 
n-au îngenuncheat pe umerii unui 
caldarâm. 


labut de lectură 

lar de Duminica Mare, contra 
câteva porții de unt, l-am convins pe 
unul dintre colegi să-mi împrumute 
pantalonii săi. Spălasem pe cât a fost 
de bine şi o cămaşă veche şi, după ce 
am călcat-o, m-am chitit niţel în faţa 
oglinzii, de a rămas cu gura căscată 
chiar Sfânta Vineri, care, nu ştiu de 
ce, oftă: 

— Eh, dragul meu băiat! 

Mult-mult mai târziu aveam să 
pricep sensul acestei fraze. 

Şi ca să fac faţă evenimentului, 
am sărit în grădina unei băbuţe de 
unde am şterpelit nişte trandafiri cum 
rar se întâlneau la acea vreme. 

Mult timp n-am avut curajul să 
bat la portita casei mici cu ferestre 
mari. Femeia care îmi deschise poar- 
ta rămase nedumerită şi, mai nedu- 
merit, sângera un buchet de trandafiri 
în braţele mele. După un "Bună ziua" 
ca vai de el, am zis că Lia Mic m-a 
invitat la ziua ei de naştere. 

— Intră în ogradă! mă îndemnă 
femeia cu blândețe. 

Un cald întuneric cutremură 
lumina ochilor ei. 

Spre a dovedi că anume am fost 
cu adevărat invitat la o zi de naştere, 
am scos băsmăluţa din buzunar. 

— Lia mi le-a dat şi mi-a spus că 
ile pot reîntoarce de Duminica Mare. 

Mirată la culme ori poate chiar 
speriată, femeia luă loc pe un scaun 
vizavi de o masă pironită pe un picior 
de lemn. 

Intuiam cu mintea mea de copil 
că s-a întâmplat ceva. 

— Când ai întâlnit-o ultima dată 
pe fiică-mea? 

Femeia mototoli, involuntar, 
băsmăluţa cu degetele-i tremurânde 
şi o lacrimă picură, singuratică, pe 
iconiţă. 

— In luna mai. 

Un dulău zdravăn se gudură la 
picioarele mele, de parcă am fi fost 
prieteni la cataramă. 

— Da, în luna mai, am confirmat. 

— Aş vrea să cred, oftă femeia. 
Dar Lia a decedat, ca azi, un an în 
urmă. 

Parcă m-ar fi lovit un trăsnet. 
Totul — de mare durere şi spaimă ce 
abia începuse a-mi muşca făptura 
şi din cauza că mai eram învinuit pe 
nedrept ca mincinos — mi se clătina 
în faţa ochilor. 


- Dar acestea sunt anume lu- 
crurile ei. De ce v-aş minţi?! 

Şi zic: Cine ştie unde e cuvântul 
purtător de adevăr?! Deseori îl cău- 
tăm — cuvântul — şi nu-l găsim, dar 
atunci când trebuie, coboară el însuşi la 
noi şi, cine este vrednic să-l primească 
şi-şi trece fapta şi gândul prin mila 
lui, intră în stăpânirea vieţii veşnice 
şi cunoaşte adevărul ce hrăneşte şi 
luminează pe tot omul. 

Pe masă, o grămăjoară de mere 
zbârcite, ca faţa unui bătrân înţelept, 
striga îndurerată la ceruri, căznindu-se să 
tălmăcească curgerea netălmăcită a 
două lumi, de aici — şi, poate, de din- 
colo de noi, care alunecă pe aceeaşi 
pârtie, dar cărora nu le este hărăzit să 
se întâlnească. Mai lăcrima deasupra 
unei micuţe farfurii cu multe mere o 
Duminică Mare, umezind lumina unei 
veşnice întrebări fără răspuns: de ce 
a fost nevoie să se săvârşească o 
cruntă nedreptate într-o lume care se 
dorea a fi cu totul alta decât cum era? 

Femeia intră în casă ca, peste 
puţină vreme, să revină cu încă o 
băsmăluţă şi cu încă o iconiţă. Erau 
identice, dar cu o singură diferenţă: 
una dintre băsmăluţe parcă mai 
sângera. 

— Nu-i adevărat! am strigat încet 
şi, lăcrimând, cu voia sau fără voia 
mea, am ieşit din ogradă. 

A oftat în urma mea o portiţă; a 
plâns o clanţă ruginită, de parcă s-ar 
fi străduit să împace o durere neîm- 
păcată şi să-mi explice taina unui 
fenomen, pe care nu îl pricepusem 
atunci, dar şi mult mai târziu, după 
mulţi ani, când venisem la mormântul 
Liei, cu un trandafir, încuminţit lângă 
o lespede de granit de pe care mă 
privea, mă chema, îmi spunea ceva, 
alintându-mă înduioşat, o fotografie 
cât palma fiicei mele. 

Oricum, într-un fel, şi fiică-mea îi 
datorează Liei apariţia ei pe lume, de- 
oarece, în acel an, de Duminica Mare, 
s-a produs unul dintre cele mai teribile 
cutremure, care a înghiţit nenumărate 
vieţi omeneşti şi care a îngropat sub 
ruinele bătrânului nostru orfelinat mulţi 
colegi de ai mei. Şi dacă nu mi-ar fi că- 
lăuzit inima o băsmăluţă, o iconiţă, şi 
dacă m-aş fi dezis atunci de Lia Mic şi 
invitaţia ei şi nu mi-aş fi ţinut cuvântul 
dat, nimeni nu ştie de unde, când şi 
cine mi-ar fi plâns de milă. 

VALURI NOCTURNE 


Valuri nocturne ţes vălul uitării, 
Vântul, ca clopotul, tainic răsună. 
Lacrima nopţii şi lacrima mării — 
Stele şi ape — domnesc împreună. 


Plină de spume, parcă respiră 
Marea, mereu, ca un zid de mistere, 
In a văzduhului veşnică liră, 

Tot universul se naşte şi piere. 


VA TRECE VIAŢA 


Va trece viaţa, ca o simplă răsuflare de negru pământ, 
Vor trece anii ca o zi de primăvară pe aripi de vânt, 
Va trece clipa ca un sunet de vioară pe un cer senin, 
Ne vom trece şi noi, unşi cu mierea luminii, 

dar şi cu venin. 


Şi stelele, doar ele fiindu-ne aproape, ne vor zâmbi, 
O neţărmurită poveste-nstelată ne va umbri, 
Umbla-vom prin basme, cu inima moartă, cu suflet 
de flori, 
Purta-vom coroane de aur — lumină tivită cu nori. 


PRIVESC LA CER 


Privesc la cer, e noapte, 
E-o lume ameţită-n întuneric. 

Doar chipul tău apare-n mii de şoapte 
De stele, strălucind abscons, feeric. 


Toţi dorm. Văd visuri ireale 

Ca o cascadă izvorâtă din destin, 
Apari din nou în gândul meu aievea 
Cu chipul magic, straniu şi divin. 


FĂR-A ŞTI CE SE ÎNTÂMPLĂ 


Făr-a şti ce se întâmplă 
Eu pe-ncetul mă întunec, 
Şi, gândindu-mă la tine, 
Dintr-o zi în alta lunec. 


Sună clopote a jale 
Răscolindu-mi toată firea, 
Înecându-mă-n cuvinte, 
Recroindu-mi amintirea. 


ZBURAI CA VAPORII DE APĂ 


Zburai ca vaporii de apă, zburai, 
Departe, departe, pe cerul cu stele. 
Pierdut, cu tandreţe adio-mi ziceai. 
Doar mie, nu inimii mele. 


SECUNDA 


Secunda dispare, 
Se naşte şi moare, 
Şi sufletul pleacă, 
În ceruri se-neacă, 
În ceruri senine, 

Ce nu-s pentru mine 
Şi nu-s pentru tine. 


FIŞIER 


Natalia BANTUŞ (n. 27.02.1985, Soroca, studentă (în anul |) la Facultatea de 
Drept a U.L.I.M., Chişinău) este un spirit laborios şi lucid. Abordează o arie tematică 


vastă. Dincolo de hăţişurile verbale reuşeşte să întrevadă strălucirea turlelor de aur 
ale poeziei, ce emană linişte şi limpezime, dar şi implicare emoţională, şi aplecare 
asupra sensurilor fundamentale ale existenţei umane. 


206 


Viorica RĂILEANU 
Institutul de Lingvistică 
al A.Ş.M., Chişinău 


ANATOL EREMIA: 
UNITATEA 
PATRIMONIULUI 
ONOMASTIC 
ROMÂNESC 


CHIŞINĂU, 2001, 230 P. 


Pe 3 iulie curent, la Casa Lim- 
bii Române din Chişinău, savanții 
filologi, obştimea de cărturari din ca- 
pitala Republicii Moldova au celebrat 
jubileul de 70 de ani de la naştere 
şi 45 de ani de activitate ştiinţifică 
şi pedagogică a doctorului în filolo- 
gie Anatol Eremia, coordonator al 
Direcţiei Ştiinţifice “Onomastică” a 
Institutului de Lingvistică al A.Ş.M. Cu 
această ocazie, a avut loc lansarea 
monografiei Unitatea patrimoniului 
onomastic românesc. Manifestarea 
jubiliară a fost organizată de Insti- 
tutul de lingvistică, Centrul Naţional 
de Terminologie, Societatea “Limba 
Noastră cea Română” şi Casa Limbii 
Române şi s-a produs cu participarea 
cunoscuţilor savanţi, scriitori, ziarişti, 
animatori ai vieţii publice: acad. N. 
Corlăteanu, acad. H. Corbu, acad. A. 
Ciobanu, acad. A. Roşca, prof. dr. V. 
Melnic, dr. A. Dumbrăveanu, dr. lon 
Răileanu, dr. |. Bărbuţă, lu. Roşca, V. 
Butnaru, Şt. Secăreanu, Gh. Vodă, A. 
Cupcea-Josu, D. Ţâra, A. Acsan, V. 
Pohilă ş.a. 

Despre omagiat şi noua sa lu- 
crare au vorbit cu multă dragoste şi 
pertinenţă acad. Anatol Ciobanu şi 
Haralambie Corbu, dr. Albina Dum- 
brăveanu, prof. Vasile Melnic ş.a. 
Referindu-se la Unitatea patrimoniu- 
lui onomastic românesc, dr. Vasile 
Melnic a subliniat: “Monografia tra- 
tează probleme ale onomasticii basa- 
rabene, chestiuni de ordin teoretic şi 


aplicativ-practic: formarea şi evoluţia 
toponimiei în spaţiul pruto-nistrean, 
particularităţile sociolingvistice ale 
antroponimiei locale, stratificarea 
etimologică şi structura derivaţională 
a numelor proprii geografice şi de 
persoane, reglementarea toponime- 
lor şi antroponimelor româneşti. O 
deosebită atenţie se acordă resta- 
bilirii fondului onomastic naţional, 
optimizării procesului de încadrare a 
toponimiei şi antroponimiei basara- 
bene în sistemul integral de limbă şi 
cultură românească”. 

Esenţa volumului şi a străda- 
niei de o viaţă a sărbătoritului se 
desprinde răspicat şi convingător din 
paginile volumului: “Toponimia naţio- 
nală trebuie protejată. Numele topice 
de importanţă istorică, asemenea 
monumentelor de cultură şi rarităţilor 
naturii, trebuie ocrotite în conformitate 
cu legislaţia în vigoare. 

Numai prin eforturi comune, 
numai prin interesul, grija şi truda 
intelectualilor, a specialiştilor şi a 
entuziaştilor, vom contribui eficient 
şi sigur la restabilirea fondului to- 
ponimic tradiţional, la renaşterea şi 
reglementarea onomasticii naţionale. 
Să utilizăm numele noastre proprii cu 
formele lor autentice şi corecte, să 
le păstrăm intacte, aşa cum ni s-au 
transmis din generaţie în generaţie, 
străluminate de înţelepciunea popo- 
rului, întru binele şi folosul urmaşilor, 
întru memoria strămoşilor.” 


La Casa Limbii Române 

DISTINS LINGVIST 


Anatol Eremia a fost şi rămâne 
unul dintre discipolii mei cei mai iubiţi 
pentru osârdia cu care studiază dece- 
nii la rând cele mai diverse discipline 
filologice şi lingvistice, în special 
referitoare la onomastica noastră. 
Apreciez în mod deosebit la acest 
cercetător ştiinţific tenacitatea cu 
care urmăreşte realizarea scopurilor 
Ştiinţifice propuse. 

A început cu toponimia, temă 
realizată în teza sa de doctor în filo- 
logie. Ulterior, se ocupă de cercetarea 
ştiinţifică, acumularea, sistematizarea 
şi analiza fenomenelor şi faptelor de 
limbă şi de elaborarea unor lucrări 
de sinteză, cu caracter teoretic şi 
aplicativ-practic. 

Prima sa monografie - Nume 
de localităţi. Studiu de toponimie 
moldovenească (1970) — a fost înalt 
apreciată de specialişti, cea de a 
doua — Contribuţii la studiul cuvintelor 
în limba română (1979) — i-a adus 
autorului binemeritatul renume. 

Căutând să aprofundeze şi să 
generalizeze materialul concret, A. 
Eremia a publicat mai multe lucrări 
de valoare privind problemele de 
toponimie: Graiul pământului. Schiţă 
de toponimie moldovenească (1981), 
Tainele numelor geografice (1986). 
Necesitatea restabilirii, reglementării 
şi ocrotirii patrimoniului toponimic na- 
tional a fost susţinută în lucrările: No- 
menclatorul localităților din Republica 
Moldova (1996, 2001), Chişinău. 
Străzile oraşului nostru (1993) ş.a. 
Deosebită atenţie merită monografia- 
album Chişinău: oraşul vechi şi nou 
(1999). Vast (15 volume) e concepută 
lucrarea Localitățile Republicii Mol- 
dova. Itinerar documentar-publicistic 
ilustrat (Chişinău, vol. |, 1999; vol. II, 
2000), ce se editează cu susţinerea 
Centrului Republican de Presă din 


Republica Moldova. A. Eremia a 
participat activ la această operă, ca 
autor şi coordonator ştiinţific, precum 
şi la alte lucrări de proporţii, care au 
văzut lumina tiparului: Dicţionar enci- 
clopedic ilustrat, Chişinău, 1999, Dic- 
ționar enciclopedic, Chişinău, 2000 şi 
Statele lumii: Dicţionar enciclopedic, 
Chişinău, 2000 (coautori: acad. T. 
Constantinov şi cercetător St. Vieru). 

Efectuând cercetări toponimice 
pe teren în peste 2000 de localităţi 
basarabene, A. Eremia, în colabo- 
rare cu colegii de breaslă, a alcătuit 
tezaurele lexicografice, ce se află 
acum la Institutul de Lingvistică al 
Academiei de Ştiinţe: “Fişierul topo- 
nimic general”, “Cartoteca termino- 
logiei entopice” şi “Cazierul numelor 
de familie”. Acestea fac posibilă, în 
prezent, elaborarea unor lucrări de 
prestigiu naţional: Tezaurul Toponimic 
Românesc. Moldova (în colaborare 
cu Institutul de Lingvistică “Al. Phi- 
lippide” din laşi) şi Dicţionarul entopic 
al limbii române (în colaborare cu 
Institutul de Lingvistică “lorgu lordan” 
din Bucureşti). 

Timp de mai mulţi ani A. Eremia 
susţine activ, la temele sale preferate, 
diverse rubrici în diverse publicaţii re- 
publicane şi câteva emisiuni la radio 
şi televiziune. 

Trecutul şi prezentul laborios al 
unui cercetător ştiinţific, atât de harnic 
şi conştiincios ca Anatol Eremia, se 
cade a fi apreciate la justa lor valoa- 
re. Savantul lingvist a pus bazele 
şi continuă să dezvolte o disciplină 
ştiinţifică — toponimia — mai puţin cu- 
noscută şi studiată, dar deosebit de 
prețioasă şi necesară pentru istoria 
şi cultura noastră naţională. 

Anatol CIOBANU 
Chişinău 


SAVANT NOTORIU 
ŞI 
OM DE OMENIE 


Pe parcursul a 50 de ani, 
Anatol Eremia cercetează în mod 
asiduu şi permanent probleme 
de toponimie românească pe te- 
ritoriul Basarabiei (şi nu numai). 
Domnia sa face investigaţii şti- 
inţifice atât în plan sincronic (pe 
orizontală), cât şi în plan diacronic 
(pe verticală), deoarece denumi- 
rile oraşelor, satelor, cătunelor, 
aşezărilor în general, sunt foarte 
strâns legate de istoria neamului 
nostru, de originea lui daco-ro- 
mană. 

Cele peste 350 de titluri pu- 
blicate de A.Eremia (articole şti- 
inţifice, rezumate, note, recenzii, 
inclusiv 20 de cărţi — monografii, 
broşuri, atlase, hărţi, dicţionare, 
albume, ghiduri etc.) se bazează 
pe un vast material factologic 
original, cules de către autor pe 
teren. Pe ploaie şi pe vânt, iarna 
şi vara, ani de zile, cu rucsacul în 
spinare, A. Eremia a colindat per 
pedes apostolorum (ca şi Edmond 
Edmont — ajutorul lui Jules Gillie- 
ron — care pe parcursul a patru ani 
şi jumătate a anchetat fără între- 
rupere 639 de localităţi franceze 
în vederea alcătuirii cunoscutului 
Atlas linguistique de la France) 
cele 2000 de localităţi din întreg 
spaţiul basarabean, cartografiind 
terminologia entopică, numele 
de familie, prenumele, cuvinte 
trecute prin negura vremilor înde- 
părtate etc. Acest veritabil tezaur 


lingvistic, etnologic, lexical a fost 
depozitat la Institutul de Lingvis- 
tică al A.Ş.M. 

A. Eremia a scris şi a publicat 
mai multe monografii care nu şi-au 
pierdut actualitatea nici până în 
prezent, fiind citite şi mult apreci- 
ate de către specialiştii în materie 
şi de către cititorul de masă. 

Intr-o serie de articole ştiin- 
tifice publicate la Chişinău, Bucu- 
reşti, Leipzig, Moscova, Kiev, Syd- 
ney, Geneva, Paris, Târgovişte, 
Frankfurt pe Main, laşi, Florenţa, 
New York şi în alte centre universi- 
tare abordează probleme actuale 
ca: aspecte lingvo-geografice ale 
toponimiei moldoveneşti, stratifi- 
carea numelor de locuri, restabi- 
lirea, reglementarea şi ocrotirea 
onomasticii naţionale, unitatea 
etnolingvistică românească, stan- 
dardizarea numelor de locuri în 
Republica Moldova, toponimia 
entopică basarabeană ş.a. 

Implicându-se activ în lupta 
poporului nostru pentru adevărul 
ştiinţific şi istoric privind unitatea 
de limbă, istorie, tradiţie, credinţă 
a românilor de pe ambele maluri 
ale Prutului, savantul a demon- 
strat că la noi a avut loc un ade- 
vărat masacru toponimic (şi în 
general onomastic), zeci şi sute 
de denumiri vechi strămoşeşti ale 
aşezărilor din Basarabia au fost 
substituite cu formaţii improprii, în 
spiritul regimului de administrare 
străină. Vom exemplifica: Dragoş- 
Vodă devine Iliciovka; Bălanu 
Vechi — Malinovskoe; Sturzeni — 
Ukrainka; Mihnea-Vvodă — Ceapa- 
evka; Şoldăneşti — Cernenco etc. 
La multe nume topice autohtone 
se adăugau în mod voluntar ter- 
minaţii ruseşti cu scopul de a în- 
depărta toponimul de sonoritatea 
lui autohtonă. Astfel, Antoneşti se 
transformă în Antonovka; Ciolacu 
în Ciolakovka; Sturzeni în Stur- 
zovka; Volintiri în Volontirovca 
etc. Uneori deformarea lexemului 

era atât de mare, încât acesta 
devenea de nerecunoscut, ca în 
exemplele: Kokora (pentru Cu- 
coara), Kârgani (pentru Crihana), 
Ataki (pentru Otaci), Voleadânc 
(pentru Valea Adâncă), Zberoi 
(pentru Zbieroaia) ş.a.m.d. 

Cam aceeaşi a fost situaţia 
cu prenumele şi numele româ- 
neşti din Basarabia în perioada 
postbelică: lon a devenit Ivan, 
Petru — Piotr, Ştefan — Stepan, 
Tudor — Fiodor; Rotaru — Rotari, 
Şaptecâni — Şeptikin, Decusea- 
ră — Dikosar, Dulgheru — Dolghieri, 
Hămuraru — Gamurari, Pârău — 
Perev, Pârcălabu — Parkalaba etc. 

Dr. Anatol Eremia, cu as- 
cuţita-i şi competenta-i pană 
publicistică, dă alarma în presa 
scrisă şi în cea electronică, expli- 
când şi demonstrând pe înţelesul 
tuturor pericolul deznaţionalizării 
şi rusificării patrimoniului nostru 
toponimic şi onomastic. Ani de-a 
rândul, Domnia sa a susţinut cu 
brio, în mai multe ziare presti- 
gioase din Republica Moldova, 
rubrici ca: Toponimie şi antro- 
ponimie, Identitatea toponimică 
românească: sate gemene cu 
denumiri identice, Restabilirea 
onomasticii naţionale ş.a. La ra- 
dioteleviziunea Moldovei harnicul 
cercetător a prezentat ciclurile de 
emisiuni: Grai matern, Localitățile 
Moldovei: mărturii documentare, 
Vetrele noastre strămoşeşti, Stră- 
zile Chişinăului. 

Tabletele lansate în paginile 
ziarelor, alocuţiunile de la radio şi 
televiziune ale dlui Eremia sunt 
adevărate bijuterii, cu mare încăr- 
cătură cognitivă şi afectivă, expu- 
se în mod accesibil şi captivant. 
Ele sunt aşteptate şi savurate de 
către publicul larg, pun în gardă 
opinia publică, atenționează lucră- 
torii de la MAI (oficiile stării civile, 
primării etc.) să respecte tradiţia, 
normele literare, bunul simţ în uti- 
lizarea terminologiei şi a numelor 


naţionale toponimice şi onomasti- 
ce din Republica Moldova. 

Timp de mai mulţi ani Dom- 
nia sa a ţinut la Universitatea de 
Stat din Moldova şi la Universita- 
tea de Stat din Tiraspol cu sediul 
la Chişinău două dintre cele mai 
instructive cursuri speciale şi anu- 
me Toponimia şi Derivatologia. 
Este conducător ştiinţific al tezelor 
de an, de licenţă şi de doctorat. 

Dr. A. Eremia este un om 
foarte modest, robaci, perse- 
verent, plin de responsabilitate 
pentru tot ce scrie. Domnia sa va 
rămâne în analele istorice ale nea- 
mului ca toponimistul nr. 1 din pe- 
rioada postbelică în spaţiul dintre 
Prut şi Nistru (inclusiv Transnis- 
tria). Studiile sale sunt rodul unei 
munci titanice şi îndelungate. Sa- 
vantul a cercetat minuţios sute de 
dosare din Arhiva de Stat, a răsfoit 
mii de pagini din opera cronicarilor 
moldoveni şi munteni, a scriitorilor 
români clasici şi contemporani, a 
examinat cu lupa zeci şi sute de 
hărţi reprezentând Principatele 
Româneşti şi ţările limitrofe, a luat 
cunoştinţă de investigaţiile de ulti- 
mă oră ale unor istorici, arheologi, 
geografi, folclorişti etc. 

Activitatea ştiinţifică şi peda- 
gogică a doctorului A. Eremia este 
pătrunsă de dragoste neţărmurită 
pentru pământul strămoşesc, 
toate lucrările Domniei sale vin 
să argumenteze unitatea spiritu- 
ală, etnică, istorică şi culturală a 
românilor de pretutindeni. 

MĂ IDENTIFIC 

CU OAMENII CARE 
ÎMI SUNT DRAGI 


INTERVIU 

CU DL VINCENT MORABITO, 
DIRECTOR GENERAL 

AL CENTRULUI DE REFORMA 
A BUSINESSULUI PRIVAT 


“Domnule american”, aşa i 
se adresează în glumă ţăranii din 
Nisporeni, localitate unde în 1995 
a efectuat primul experiment de 
privatizare în domeniul agrar din 
Republica Moldova. Sufleteşte 
s-au apropiat de la bun început, 
cucerindu-l de la prima întâlnire 
şi schimbându-i, poate, astfel, 
destinul. 

Născut în Cuba, a fost educat 
în puternicele tradiţii şi obiceiuri 
latine, care l-au marcat şi i-au mo- 
delat felul de a fi. 

Spiritul de aventură, dornic 
de cunoaştere, caracteristic unui 
Don Quijote al timpurilor moderne, 
l-a mânat dintr-un capăt al lumii în 
altul. “Viaţa mea este un lanţ de 
întâmplări şi oportunităţi pe care 
le-am trăit, le trăiesc şi le accept 
în continuare aşa cum sunt- bune 
sau rele — ne mărturiseşte dum- 
nealui. A vorbi despre toate într- 
un simplu interviu este imposibil. 
Ar fi, mai curând, un subiect de 
roman.” 

Acum locuieşte şi activează 
în Moldova, simțindu-se acasă prin 
tot ce face şi gândeşte. 


— Domnule Vincent Morabito, 
când şi în ce împrejurări aţi ajuns 
în Europa? 

— Mă aflam în Republica Domi- 
nicană, când în 1987 Guvernul ame- 
rican mi-a oferit un post de diplomat 
în Corpul diplomatic din Washington. 
Foarte mândru, am acceptat. Dar 
mare mi-a fost dezamăgirea. Cred 


că a fost cel mai neplăcut serviciu pe 
care l-am avut vreodată. Nu m-am 
putut adapta la acea ambianţă di- 
structivă pe care o creau minciuna şi 
birocraţia, eu fiind un om de acţiune 
şi nu de birou. Am “fugit” de acolo la 
o Companie de consultanţă. A fost o 
altă eroare, deoarece toate Compa- 
niile din Washington colaborează cu 
Guvernul american. 

— Aţi ajuns, prin urmare, în 
punctul din care aţi plecat. 

— Da. In 1989, când a căzut 
zidul ce despărţea Germania şi a 
apărut o speranţă de schimbare în 
Europa Centrală şi de Est, m-am 
gândit că experienţa mea poate fi 
utilă acolo. Mi-am luat liber de la 
Companie şi am făcut o călătorie prin 
Polonia, Cehoslovacia, Ungaria cu 
telul de a găsi posibilităţi de extindere 
a relaţiilor Companiei de Consultanţă 
din Washington în domeniul econo- 
mic, al relaţiilor de piaţă din aceste 
ţări. In perioada respectivă fusese 
adoptată o Lege cu privire la stabilirea 
unui fond pentru susţinerea econo- 
miei în tranziţie din Europa Centrală 
şi de Est. 

Astfel, m-am angajat în Ungaria 
ca expert în reorganizarea gospodă- 
riilor agricole, pentru împroprietărirea 
ţăranilor. Am cunoscut un preşedinte 
de sovhoz dispus să organizeze pri- 
vatizarea şi am pregătit un Proiect 
de privatizare pe care l-am înaintat 
ministrului Agriculturii. N-a fost accep- 
tat, mai mult decât atât, preşedintele 
sovhozului a fost destituit. A fost o 

perioadă confuză în toată țara, un 
conflict între Guvern şi Ministerul 
Agriculturii. După câteva luni însă, 
Guvernul Ungariei mi-a propus să 
continuu reorganizarea începută. Tot 
în acea perioadă ministrul privatizării 
de la Moscova a cerut omologului 
său din Ungaria un expert pentru 
colaborare cu Rusia. In felul acesta 
am lucrat la Moscova împreună cu un 
grup la elaborarea unei Legi cu privire 
la reorganizarea gospodăriilor agrico- 
le. Şef al grupului era moldoveanul 
Vasile Uzun, cel mai bun economist 
agricol din Rusia. 

Unul dintre primele experimente 
în domeniu era legat de Nijni Novgo- 
rod. La puţin timp după aceea, au 
început să vină experţi de la Banca 
Mondială şi de la alte organisme in- 
ternaţionale care aveau drept obiectiv 
privatizarea. Eu însă am revenit în 
Ungaria, ocupându-mă de privati- 
zarea companiilor industriale, fără 
a dispune de investiţii străine. Mă 
aflam acolo când m-au telefonat de 
la Organizaţia Soros care, împreună 
cu Guvernul american, aveau un Pro- 
gram de reorganizare a şaisprezece 
companii industriale din Moldova. 
Am acceptat oferta. Nu eram expert 
în industrie, dar aveam reputaţia de 
expert. Era vorba de un contract de 
şapte luni. In felul acesta, la 4 noiem- 
brie 1995 am ajuns în Moldova. 

— Ce ştiaţi despre Moldova 
până la acea dată şi ce v-a determi- 
nat să rămâneţi aici după expirarea 
contractului? 

— N-aveam idee de existenţa 
Moldovei. Nu ştiam ce vrea această 
ţară. Ştiam ce vreau eu. Să fie clar. 
Am venit cu gândul de a face bani (pe 
bază de contract) fără a mă implica 
prea mult. Printre cele şaisprezece 
companii industriale propuse pentru 
privatizare trebuia să existe şi o gos- 
podărie agricolă. Pentru experiment, 
a fost propus colhozul “Maiac” din 
Nisporeni. N-am acceptat domeniul 
agricol, pentru că nu vroiam să-mi 
complic viaţa, situaţia din Republica 
Moldova fiind destul de grea. In primul 
rând, nu exista o lege care să per- 
mită privatizarea în agricultură, în al 
doilea rând, Banca Mondială, TACIS 
(Organizaţia Europeană de Asistenţă 


Tehnică şi Economică) se opuneau 
acestui experiment. La insistența lui 
Ceslav Ciobanu, pe atunci ministru al 
Privatizării, am mers la Nisporeni să 
discut cu oamenii, dar în sinea mea 
mă gândeam să le spun “nu”. 

— Inţeleg că planurile Dvs. au 
suportat o modificare? 

— Intr-adevăr. După această 
întâlnire planurile mele s-au răsturnat 
. Oamenii m-au cucerit prin simplita- 
tea şi sinceritatea lor. Le-am explicat 
proiectul meu şi, ca rezultat, 1500 
de ţărani au vrut pământ. Cu un mic 
sprijin din partea A.I.D. (Agenţia Inter- 
naţională de Dezvoltare) din America 
am început să lucrăm. 

Programul Naţional Pământ 
elaborat de Parlamentul Republicii 
Moldova şi finanţat de Guvernul ame- 
rican, s-a încheiat pe 31 decembrie 
2000. Obiectivul acestui program era 
schimbarea structurii social-econo- 
mice a satului. Astăzi, în Republica 
Moldova sunt 1 min. de oameni pro- 
prietari de pământ, care au nevoie de 
multă informaţie. In acest scop am 
creat 10 oficii în diferite localităţi ale 
republicii care oferă servicii: legea şi 
responsabilitatea legală a proprieta- 
rului, a arendaşului, servicii juridice, 
de contabilitate, taxe ş.a. 

— Improprietărirea ţăranilor 
este de o importanţă indubitabilă şi 
totuşi ţăranul nostru, care deţine o 
adevărată comoară în mâinile sale, 
pământul, a ajuns într-o situaţie 
umilitoare. Cum credeţi, care sunt 
cauzele acestui rău şi, totodată, 
cum se profilează posibilităţile de 
ridicare şi de preţuire a plugarului 
la justa lui valoare? 

— După colectivizarea din 1948- 
1952 oamenii au pierdut legătura 
cu pământul, responsabilitatea ca 
proprietari. 

- Forma comunistă de lucru a 
distrus scânteia de libertate şi de 
iniţiativă a individului. 

— Tocmai de aceea unul dintre 
obiectivele Programului nostru este 
schimbarea mentalități ţăranului. Prin 
crearea cooperativelor ce prestează 
diferite servicii, prin publicarea infor- 
maţiei (avem un ziar special pentru 
agricultori şi fermieri) vrem să trezim 
instinctul natural al ţăranului de le- 

gătură cu pământul, simţul practic şi 
încrederea în propriile forţe. Țăranul 
trebuie să şi gândească, nu numai 
să muncească. Din afară nimeni n-o 
să-l ajute. 

— Mulţi dintre cetăţenii străini 
care activează în Republica Moldo- 
va îi consideră pe băştinaşi nişte 
fiinţe docile, incapabile de a lua 
decizii, de a-şi modela şi organiza 
o viaţă demnă în stat. Credeţi că 
există în Moldova rezerve umane 
care ar permite redresarea ei? 

— Nu cred că oamenii sunt do- 
cili. Sunt mai mult decât inteligenţi, au 
fost şi sunt capabili de a supravieţui 
tuturor intemperiilor. Dacă America 
ar fi avut istoria Moldovei, n-ar mai 
fi existat. N-am văzut un popor mai 
rezistent. A supravieţuit foametei 
organizate, a căutat şi caută forma 
de viață adaptată realităţii istorice. 
Cred că Moldova e o fântână adâncă 
de rezerve umane. Dar este săracă 
sub aspect politic. Mai bine de 50 de 
ani, aici n-a existat o libertate în sens 
politic. Politicienii de azi ar putea să 
nu fie comunişti, dar au fost educați 
într-o societate care a respins alte 
idei. Astăzi este nevoie de o şcoală 
ce ar permite dezvoltarea atitudinii 
în viaţa politică. In ţările cu o tradiţie 
democratică, politicienii sunt formaţi 
în universităţi, unde se discută şi se 
dezbat problemele importante ale 
societăţii, unde ideile circulă liber. 

Mulţi tineri moldoveni lucrează 
cu mine. Discutăm despre toate, 
numai despre politică nu, fiindcă 
nu îi interesează. De unde vor veni 
în Moldova liderii noii generaţii? 
Mass-media ar trebui să încurajeze 
discuţiile libere despre politică, ea 
însă slujeşte vechiul regim. Cert este 
că Moldova dispune de energii care 
nu trebuie canalizate exclusiv spre 
economie. Se consideră că proble- 
mele existente sunt doar de natură 
economică. Situaţia este mult mai 
complexă. Fostul sistem a distrus psi- 
hicul şi morala poporului. Or, aceasta 
e mai mult decât a distruge economia. 
Sigur, economia este baza şi avem 
suficiente temeiuri pentru o econo- 
mie naţională, unde factorului uman 


îi revine un rol extrem de important. 
Drept exemplu poate servi Japonia, 
Elveţia care nu au alte resurse decât 
cele umane, intelectuale. Moldova 
are însă suficiente resurse naturale. 

— Aţi făcut referinţă la tinerii 
moldoveni cu care colaboraţi. 
După ce criterii vă alegeţi echipa? 
Consideraţi că pregătirea lor pro- 
fesională corespunde standardelor 
internaţionale? 

— Am un criteriu obligatoriu în 
alegerea colaboratorilor. Fiecare 
angajat, fără excepţie, trebuie să 
cunoască foarte bine limba română. 
Oamenii trebuie să creadă în filozofia 
Centrului nostru care militează pentru 
o societate deschisă şi pentru înves- 
tirea oamenilor cu putere şi libertate 
de acţiune. Evident, e necesar să 
fie inteligenţi şi energici. Deoarece 
lucrăm foarte mult în teren, fiecare 
colaborator trebuie să fie comunicativ 
şi convingător. Nu în ultimul rând, să-l 
intereseze destinul republicii. 

Fără dubii, tinerii angajaţi de in- 
stituţia noastră pot lucra în Occident. 
Sunt disciplinaţi. Işi îndeplinesc întot- 
deauna misiunile. Sunt tineri capabili, 
care au plecat cu ajutorul nostru 
în Anglia, Irlanda, Franţa, Olanda, 
Spania, au făcut masteratul şi s-au 
întors pentru a lucra în continuare cu 
noi. Drept exemplu poate servi Pro- 
gramul Naţional Pământ. Centrul de 
Reformă a Businessului Privat nu e 
o mişcare politică. Obiectivul lui este 
dezvoltarea economiei şi a societăţii 
rurale, iar echipa noastră este dedată 
ideii şi muncii pe care o face. 

— Veniti din Vest, cunoaşteţi o 
lume cu altă mentalitate, alte valori, 
viziuni. Care este mobilul şi natura 
relaţiilor Vest-Est? 

— Comunismul a fost pentru 
Occident un fel de antihrist, duşma- 
nul libertăţii, democraţiei, al valorilor 
creştine. lar extinderea acestui flagel 
era un pericol permanent. 

Cândva eram un simpatizant 
al comunismului. Consideram că în 
Europa comunismul e la fel cu cel 
din America Latină. M-am înşelat. 
Diferenţa am realizat-o în Vietnam, 
pe parcursul anilor 1978-1979. Că- 
derea comunismului în estul Europei 
a întărit convingerea ţărilor capitaliste 

că merg pe calea cea bună, firească. 
Se credea şi poate se mai crede şi 
acum că regimul comunist a distrus în 
oameni individualitatea. Cunoscând 
mai apoi realitățile din această parte 
de lume, mi-am dat seama că acești 
oameni şi-au păstrat individualitatea, 
deşi comunismul a avut un impact 
distructiv asupra lor. 

Impresia cea mare pe care mi-a 
lăsat-o Estul a fost lipsa pretențiilor 
materiale. Aici contează în primul 
rând omenia, au valoare calităţile 
omului, faptele lui. 

Americanul, de exemplu, s-a 
transformat într-o maşină de făcut 
bani. Economicul are un mare rol în 
viaţa copilului american. Acesta mer- 
ge la şcoală nu pentru îmbogățirea 
minţii, ci pentru a învăţa o profesie 
care i-ar aduce mulţi bani. Baza vieţii 
este valoarea economică. Din cauza 
aceasta societatea americană a 
pierdut mult şi a devenit superficială. 

- Totuşi, care este interesul 
Vestului pentru Republica Mol- 
dova, de ce investeşte masiv în 
economia ei, dar şi în economia 
altor state est-europene? 

— Cred că Vestului îi mai este 
frică de reîntoarcerea comunismului 
şi de războiul rece. O altă cauză ar 
putea fi invadarea ţărilor capitaliste 
de către populaţia statelor sărace. 
Aceasta ar declanşa o concurenţă şi 
o creştere a şomajului în ţările date. 
Prin urmare, a da bani unui stat sărac 
înseamnă a-i dezvolta economia, a 
crea locuri de muncă şi a opri valul 
migrator. 

Oamenii sunt o forţă care poa- 
te fi şi periculoasă pentru Vest. Un 
muncitor occidental de la o fabrică 
Mercedes, de exemplu, cere 40$/ora 
de muncă. Un muncitor din Est, care 
poate fi la fel de calificat, lucrează 
pentru 5$/oră. Alt pericol este tehno- 
logia ieftină din Est. Un program de 
computer SOFT poate fi produs aici 
la 10% din costul din Vest. 

Relaţiile economice dintre ţări 
sunt complicate. Consider că astăzi 
frica de ordin economic este mai pu- 
ternică decât cea de natură militară. 
Se spune că Vestul vrea să ajute 
Estul în economia de piaţă. O face 
prin împrumuturi. Există însă şi o altă 
realitate. Un produs manufacturat în 


Moldova nu poate fi exportat în ţările 
dezvoltate, pentru că fiecare ţară îşi 
protejează produsele locale. Occi- 
dentul trebuie să deschidă piaţa pen- 
tru Est dacă vrea să-l ajute. Taxele în 
Vest sunt mari pentru import ca formă 
de protecţie împotriva concurenţei. 
Altfel stau lucrurile cu materia primă. 
Cui îi pasă că mâine în România nu 
va mai exista un copac? Se taie pă- 
duri întregi şi se exportă lemn. Doar 
o integrare economică Vest-Est poate 
salva economia din Est. 

Cele două tabere, cândva an- 
tagoniste, s-au cunoscut acum. Dife- 
renţa nu e atât de mare. Occidentalii 
nu înțeleg de ce este atât de rău şi de 
greu în Est. Este explicabilă mizeria 
din Africa, unde predomină o cultură 
primitivă, rudimentară, dar nimeni nu 
înţelege penuria din Moldova, cu un 
pământ bogat şi oameni inteligenţi. 
Se credea că, o dată cu prăbuşirea 
comunismului, societatea se va 
dezvolta şi că economia de piaţă, 
democraţia vor da rezultate rapide. 
Lucrurile au evoluat însă altfel. 

— Sunt cunoscute problemele 
grave ce ne tracasează pe noi, am 
vrea să ştim care este “călcâiul 
lui Ahile” al societăţii occidentale, 
societate care provoacă atâtea 
nostalgii oamenilor noştri aflaţi în 
disperare? 

- Toate instituţiile democra- 
tice din Vest depind de economie. 
Populaţia pune mare preţ pe starea 
materială. O casă mare, frumoasă, 
o maşină luxoasă, călătorii, vacanțe 
sunt de neînlocuit. Prevalează facto- 
rul material, educaţia pragmatică în 
detrimentul celei intelectuale. Valorile 
reale din Est, să zicem din Moldova, 
se bazează pe familie, obiceiuri, 
cultură, religie. Aceste legături sunt 
destul de slabe “dincolo”. 

— Ciudat, dar toate acestea 
s-au păstrat în ţările unde tota- 
litarismul făcea ravagii şi lupta 
împotriva acestor valori. Şi cu 
cât presiunea era mai cruntă, cu 
atât oamenii le apărau mai mult, 
devenind pentru ei o motivaţie a 
rezistenţei, un “modus vivendi”. 
S-a produs efectul invers. 

— Probabil, lumea occidentală 
a devenit superficială, orientându-se 
aproape exclusiv spre asigurarea 
unui trai mai bun, neglijând astfel un 
aspect mult mai important al vieţii. 

Populaţia ţărilor ex-comuniste, 
trăind într-o societate închisă, s-a 
interiorizat, a trăit mai aproape de 
propriul eu, de tradiţii, de obiceiuri. 

- Trăiţi de aproape şase ani 
în Moldova. Ce v-a impresionat în 
mod special? 

- Bineînţeles că ospitalitatea. 
Când am ajuns prima oară în Moldo- 
va, m-a uimit felul de a fi al oamenilor 
— spontani, fireşti, calzi. M-au primit 
în casele lor cu inima deschisă. In 
Ungaria am trăit cinci ani şi nu mi-am 
făcut atâţia prieteni câți mi-am făcut în 
Moldova timp de şase luni. Imi place 
caracterul moldovenilor. Cât priveşte 
istoria Basarabiei, am citit câte ceva. 
M-a zguduit evenimentul din 1940, 
când regele României a făcut un Pact 
cu Hitler, cedând Basarabia Uniunii 
Sovietice fără lupte, fără nici un glonţ. 
Acest act este simbolic pentru mine, îmi 
aminteşte de povestea unui copil orfan 
care bătea din poartă în poartă şi căuta 
un cămin. În final, n-a găsit nimic... 

— Vă rog să faceţi o paralelă 
între cultura latino-americană în 
care v-aţi născut, cea americană 
în care aţi trăit o parte din viaţa 
Dvs. şi cea românească pe care o 
cunoaşteţi acum. 

— Există o mare asemănare 
între cultura latinoamericană şi cea 
românească, sub mai multe aspecte. 

Mă voi referi doar la unul, destul 
de important — relaţia în familie şi din- 
tre familii. Şi aici, şi dincolo există un 
mare respect şi responsabilitate între 
membrii familiei. Ştiu că nu este un 
concept perfect nici în Moldova, nici în 
România, nici în America Latină, dar 
legăturile de familie sunt puternice, 
ceea ce oferă echilibru şi siguranţă. 

America este însă un conglo- 
merat de culturi, cea latină având o 
contribuţie uriaşă în dezvoltarea so- 
cietăţii americane. În S.U.A. nu există 
conceptul de familie. Copiii nu mai au, 
de exemplu, responsabilitate pentru 
părinţii în vârstă. Aceste legături se 
pierd, cred, şi din cauza emigrației 
sau din cauza presiunii economice, 
unul dintre soţi lăsându-şi familia şi 


căutându-şi un serviciu mai bun în 
altă parte. 

— Din păcate, acest lucru 
devine tot mai obişnuit şi pentru 
Moldova, unde cetăţenii, mânaţi 
de sărăcie, sunt nevoiţi să ia ca- 
lea străiniei pentru a-şi întreţine 
familia. 

— Da, dar în Moldova, unde 
lumea e săracă, există o bogăţie pe 
care nu o întâlneşti în Vest — sufletul. 
Acesta nu are nici o legătură cu poli- 
tica sau economia. 

In Occident sărbătorile mari 
— Crăciunul, Paştele ş.a. — s-au 
transformat în sărbători comerciale. 
Toţi cumpără cadouri. Gradul de bine 
sau de rău la Crăciun se măsoară 
în numărul de cadouri. Sărbătorile 
religioase şi-au pierdut semnificaţia 
iniţială. In cultura americană, care se 
zice că este avansată, s-au pierdut 
adevăratele valori şi continuă să se 
piardă. M-am născut într-o lume unde 
le-am cunoscut, dar n-aş vrea să fiu 
martorul dispariţiei lor. 

— Studiaţi cu insistenţă limba 
română. Deja vorbiţi bine. Este o 
necesitate sau...? 

— Am lucrat aici mai mult de 
patru ani fără să simt nevoia de a 
învăţa limba română, am înţeles însă 
că Moldova are un dar pentru mine şi 
eu vreau să-l primesc. Pentru aceasta 
e necesar să învăţ limba română. Prin 
limba română mă identific cu oamenii 
care îmi sunt dragi şi pot să primesc 
ceea ce-mi oferă ei în fiecare zi doar 
prin limba română. 

Toţi aceşti ani am Investit aici 
fiind străin ca origine. Probabil că 
voi fi considerat un străin şi în viitor, 
dar nu în totalitate, pentru că am re- 
cunoscut că în Moldova există ceea 
ce eu am pierdut. Simt aici sufletul 
demn şi drept al bunicului meu, des- 
copăr ceea ce m-a învăţat, când eram 
foarte tânăr, din marea şi inepuizabila 
şcoală a vieţii. 

Viitorul meu este aici, sărac sau 
bogat. Nu mai trăiesc în trecut. Am 
nevoie de o identitate, poate parţială, 
pe care am pierdut-o demult şi pe 
care am regăsit-o pe acest pământ. 

— Vă mulţumim. 


A consemnat: 
linca ROŞCA 

Prof. dr. hab. 

Anatol PETRENCU, 
preşedintele Asociaţiei 
Istoricilor din Moldova 


CUVÂNT ROSTIT 
LA DESCHIDEREA 
CONGRESULUI 
ISTORICILOR 

DIN REPUBLICA 
MOLDOVA* 


Onorată asistenţă, 


Pe data de 8 iunie a.c., 
deputatul comunist Vladimir 
Dragomir, preşedintele Comisi- 
ei pentru Cultură, Ştiinţă, Invă- 
ţământ, Tineret şi Mijloace de 
Informare în Masă, a declarat 
că se pronunţă pentru înlocu- 
irea cursului Istoria Românilor 
cu cel de Istoria Moldovei, 
spunând, între altele, că copiii 
noştri nu învaţă istoria satelor 
în care s-au născut. 

Peste câteva zile a apărut 
în presă ştirea că vicepreşe- 
dintele Parlamentului Vadim 
Mişin a comunicat la Bălţi că, la 
indicaţia preşedintelui Republi- 
cii Moldova, Vladimir Voronin, 
un grup de savanţi, condus de 
Vladimir Ţaranov, elaborează 
un manual de istorie a Moldo- 
vei. “A venit vremea, sublinia 
V. Mişin, să învăţăm istoria 
statului nostru, a pământului 
pe care trăim”. 


* Pe data de 1 iulie 2001, la 
Chişinău, a avut loc Congresul Is- 
toricilor din Moldova. In acest număr 
de revistă publicăm câteva dintre 
materialele importantului for. 


Alexandru Bejenari, şeful 
serviciului relaţii cu publicul din 
cadrul Preşedinţiei, a afirmat 
că preşedintele V. Voronin a 
dispus elaborarea unui manual 
şcolar de istorie a Moldovei, 
care, aşa cum menţiona sursa 
citată, “va fi primul manual de 
istorie a Moldovei, întrucât 
până acum s-a studiat doar 
Istoria Românilor.” 

Victor Stepaniuc, preşe- 
dintele grupului parlamentar 
al PC.R.M,, a declarat că for- 
maţiunea sa nu se va lăsa inti- 
midată de acţiunile de protest 
ale studenţilor şi profesorilor şi 
va organiza un referendum cu 
privire la introducerea în insti- 
tuţiile de învăţământ a cursului 
Istoria Moldovei. 

Pe lângă declaraţiile făcu- 
te în presa de limba rusă, unele 
dintre ele fiind traduse şi în 
limba română, au apărut mate- 
riale ai căror autori încearcă să 
justifice înlocuirea obiectului de 
predare /storia Românilor cu alt 
obiect, intitulat /storia Moldovei. 

In săptămânalul “9kono- 
muvueckoe o6o3penue”, Vladi- 
mir Ţaranov, liderul echipei de 
istorici care preconizează să 
redacteze un nou manual de is- 
torie a Moldovei, afirmă că “tâ- 
năra generaţie, în loc să înveţe 
istoria statului în care trăieşte, 
studiază istoria etniei ţării veci- 
ne”. V. Ţaranov lansează ideea 
ca în instituţiile de învăţământ 
de toate gradele să se predea 
cursul Istoria Moldovei elaborat 
pe baza unei cărţi apărute în 
1997 Wcmopua Pecny6nuku 
Monoosea c Opesneiwuux epe- 
MeH ðo nauux Onei (Istoria 
Republicii Moldova din cele 
mai vechi timpuri si până în 

zilele noastre), lucrare în care 
evenimentele cruciale ale isto- 
riei noastre sunt tratate de pe 
poziţiile istoriografiei sovietice 
şi care, de fapt, este un pam- 
flet politic, batjocură la adresa 
băştinaşilor. Astfel, victoria lui 
Petru Lucinschi în alegerile 
prezidenţiale din 1996 este 
calificată de către autorii lucrării 
respective ca “no6eGa 30paeo- 
MbICNAUUX cun” (victoria for- 
telor cu judecată sănătoasă). 
Apare o întrebare firească: 
ceilalţi cetăţeni, care au votat 
pentru Mircea Snegur, sunt 
oare dementi? Este inadmisibil 
să se scrie aşa ceva în ceea ce 
dânşii numesc “yue6noe Moco- 
6ue” (“carte didactică”). 

De fapt, în învăţământul 
istoric şi în ştiinţa istorică de la 
noi se pune la cale o contrare- 
formă. 

Deci /cmopua Monoaeuu 
(Istoria Moldovei) urmează să 
fie studiată în instituţiile de 
învăţământ ca disciplină obli- 
gatorie, iar Istoria Românilor, 
alături de istoria altor grupuri 
etnice din Republica Moldova, 
ca obiect facultativ. Aceasta 
este esenţa “propunerii de 
compromis” a dlui Ţaranov! 

Stimaţi delegaţi, 

Ne-am convocat astăzi 
în Congres pentru a examina 
problema predării /storiei Ro- 
mânilor în Republica Moldova. 
Avem misiunea de a analiza 
critic ceea ce am reuşit să fa- 
cem în ultimii 10 ani. Suntem 
nevoiţi să examinăm şi să 
explicăm, pentru a câta oară, 
de ce anume Istoria Români- 
lor, şi nu altă istorie, trebuie 
să fie studiată în instituţiile de 
învăţământ de la noi. Suntem 


chemaţi să formulăm şi să 
înaintăm actualei conduceri a 
Republicii Moldova revendicări 
cu privire la învăţământul istoric 
şi ştiinţa istorică. Suntem datori 
să informăm opinia publică 
din Republica Moldova şi de 
peste hotare despre ingerinţa 
politică în ştiinţa istorică şi în 
învăţământul istoric. 

Trebuie să spunem răs- 
picat: este inacceptabil orice 
amestec al forţelor politice 
în problemele de ştiinţă. Noi 
nu putem admite modificarea 
cursului de istorie în funcţie 
de schimbarea partidelor de 
guvernământ. 


Onorată asistenţă, 


La Congres participă dele- 
gati din toate judeţele republicii, 
profesori de istorie din învăţă- 
mântul preuniversitar, profesori 
universitari, cercetători ştiinţifici 
în domeniul istoriei, oameni de 
ştiinţă şi de cultură, doctoranzi, 
masteranzi, studenţi de la fa- 
cultăţile de istorie ale instituții- 
lor de învăţământ superior din 
Chişinău. Au fost invitaţi par- 
lamentari, membri ai Comisiei 
pentru Cultură, Ştiinţă, Invăţă- 
mânt, membri ai guvernului şi 
ai Ministerului Invăţământului, 
inclusiv ministrul Ilie Vancea, 
dl V.Ţaranov şi susţinătorii lui, 
precum şi alte persoane. 

Vom supune atenţiei D- 
voastră patru referate de bază, 
după care vă invităm să parti- 
cipati la dezbateri. 

UNITATEA ETNICĂ 

A SPAŢIULUI 
CARPATO-DANUBIANO- 
Ă PONTIC 

ÎN ANTICHITATE 


Onorati colegi şi tineri studioşi, 


Principalul subiect pus în dis- 
cuţie la Congresul Istoricilor din Re- 
publica Moldova din 1 iulie 2001 este 
unul care merită atenţia publicului. 
Necesitatea studierii istoriei propriului 
popor nu poate trezi, la oamenii nor- 
mali, nici un fel de dubii. O parte dintre 
politicienii de la noi — şi o asemenea 
situaţie, credem, este unică în lume — 
pun la îndoială propria istorie şi limbă, 
încercând pe cale parlamentară, şi nu 
ştiinţifică, să stabilească în ce limbă 
trebuie să vorbim şi ce istorie naţio- 
nală să studiem. Am uluit întreaga Eu- 
ropă prin tratatul semnat de miniştrii 
de externe ai Republicii Moldova şi 
ai României, ambele exemplare ale 


căruia au fost scrise în “limbă comu- 
nă”, şi nu în română. Interesant ar fi 
să aflăm în ce limbă se redactează 
documentele oficiale similare încheia- 
te, bunăoară, între Anglia şi Australia 
sau între Austria şi Germania, Anglia 
şi S.U.A. Suntem ferm convinşi că 
viitoarele generaţii, luând cunoştinţă 
de acest alineat din document, ne vor 
considera neserioşi. 

Istoria multpătimitului nostru 
popor, aşezat prin voia destinului 
în calea tuturor răutăţilor, a fost aşa 
cum a fost, şi nu cum ar dori fiecare 
dintre noi să fie. Călătorul din Halicar- 
nas, Herodot, care este considerat 
“părintele istoriei”, şi-a intitulat opera 
Histores apodexis, ceea ce în limba 
noastră ar însemna expunerea in- 
vestigaţiilor. Expunerea obiectivă a 
investigaţiilor, am adăuga noi, şi nu 
o descriere distractivă sau o jonglare 
cu faptele pentru servirea anumitor 
interese politice. Istoria, asemeni 
matematicii, biologiei, chimiei, as- 
tronomiei etc., este o ştiinţă. Ea nu 
poate fi tratată după bunul plac al 
diferitelor partide, de oricare nuanţă 
politică ar fi ele. 

In baza unor astfel de criterii, 


Opţiunea noii generaţii. Primăvara, 1995. 

noi, subsemnaţii acestui demers, 
încercăm în cele ce urmează să 
demonstrăm că studierea istoriei 
comunităţilor umane ce au populat în 
perioadele preistorică şi antică spaţiul 
actualmente locuit cu precădere de 
români nu este un moft politic sau de 
coloratură naționalistă, ci o necesitate 
ce decurge din analiza obiectivă a 
rezultatelor ştiinţifice. 

În această ordine de idei, chiar 
şi o sumară examinare a rezultatelor 
cercetărilor arheologice din ultima 
vreme, care, de altfel, sunt unica sur- 
să de informaţie cu privire la epocile 
îndepărtate, ilustrează, fără echivoc, 
similitudinea culturilor materiale ale 
comunităţilor din spaţiul dintre Bal- 
cani şi Bug în preistorie, antichitate 
şi în evul mediu timpuriu. 

Prin investigaţiile arheologice 
efectuate de specialiştii ucraineni 
în stepele din nordul Mării Negre, 
de savanții moldoveni în interfluviul 
pruto-nistrean şi, respectiv, de ar- 
heologii români în întreaga ţară, a 
fost evidenţiat faciesul Sabotinovca 
Nouă - Coslogeni, care, în linii ge- 
nerale, sub raportul culturii materiale, 
este similară cu civilizațiile epocii de 
bronz din Bulgaria, Grecia de Nord 
şi din nord-vestul Anatoliei. Astfel, 
prestigiosul arheolog şi specialist în 
preistorie, englezul Gordon Childe, 
demonstra la începutul anilor 50 
ai secolului al XX-lea că migraţia 
comunităţilor aheene în Grecia con- 
tinentală şi insulară s-a produs din 
spaţiul balcano-carpato-pontic. Tot 
din aceste regiuni a avut loc şi nă- 
vălirea “oamenilor mării”, prin care, 
de obicei, se subînţeleg comunităţile 
doriene, care au provocat apusul (de- 
căderea) civilizaţiei miceniene şi au 
contribuit activ la formarea civilizaţiei 
Greciei antice. 

În urma cercetărilor arheologice 
efectuate în nordul Mării Negre şi, în 
special, în aşezările rurale şi davele 
de la Kartal-Orlovca II, Satul Nou 
(Novosel'skoe), Bahna, Novo-Ne- 
crasovka etc., a fost stabilită unitatea 
culturii materiale a comunităţilor ce au 


populat ambele maluri ale Dunării la 
finele mileniului II — începutul mileniu- 
lui | î. Hr., prin descoperirea verigii de 
legătură a faciesului Sihleanu-Rim- 
nicele. Despre existenţa acestuia la 
nordul Dunării nu se cunoştea nimic 
până la explorările efectuate, în anii 
1997-1999, de echipa mixtă româno- 
moldo-ucraineană. 

În şedinţa plenară a celui de- 
al VIll-lea Congres Internaţional de 
Tracologie, reunit la Sofia pe data 
de 26 septembrie 2000, cunoscutul 
specialist german de la Universitatea 
din Saarland, Jan Lichardus, în baza 
materialului arheologic acumulat pe 
parcursul a 10 ani de săpături arhe- 
ologice la diverse monumente din 
Bulgaria, a demonstrat succesiunea 
comunităţilor care au creat cultura 
materială cu ceramică striată, cane- 
lată şi ştanţată, similară cu hallstattul 
tracic din România, Republica Mol- 
dova şi Ucraina de Vest. Concluzia 
profesorului german e lesne de înţe- 
les. La finele mileniului II — începutul 
mileniului | î. Hr., pe acest teritoriu 
locuia o populaţie de aceeaşi origine 
cu cea din nordul Balcanilor, din estul 
Carpaţilor şi bazinul Nistrului. 

Mileniul | î. Hr. se caracteri- 
zează prin constituirea numerosului 
neam tracic, care, arheologic, este 
sesizat pe un spaţiu destul de vast: 
de la Marea Egee, la sud, şi până în 
regiunea Bugului, la nord, de la bazi- 
nul Vardaro-Morav şi Tisa Superioară, 
la vest, până la Marea Neagră, la est. 
În acest spaţiu, desigur, locuiau şi 
multe alte popoare, însă majoritatea 
covârşitoare o alcătuiau tracii seden- 
tari, a căror prezenţă este demons- 
trată de numeroase aşezări rurale şi 
dave fortificate, de necropole plane 
şi tumulare ce se găsesc la Cer- 
nyles, Neporotovo, Dubovo, Lugovo, 
Vyso&ko — în Ucraina; Butuceni, Hlin- 
geni, Chişinău, Trinca, Kartal-Orlovka 
II, Satul Nou (Novosel'scoe) — în 
spaţiul pruto-nistrean; Cilic Dere, 
Babadac, Teleac — în România etc. 

Către finele secolului al VIII-lea 
î. Hr s-a produs o separare a tracilor 
din sud de cei din nordul Balcanilor, 
ceea ce a dus la o individualizare 
pronunţată a acestor două ramuri ale 
neamului tracic. 

În secolele VI-V î. Hr., are loc 
consolidarea tracilor din câmpie şi 
apariţia pe scena istorică a tracilor 
septentrionali, cunoscuţi ca neamul 
traco-getic. Spre sfârşitul mileniului | 
î. Hr., are loc unificarea tuturor geților 
şi dacilor, carpilor şi lailor, costoboci- 
lor şi tirageţilor, toţi de origine tracă, 
precum şi a altor seminţii străine, sub 
egida lui Burebista. In cadrul aces- 
tei organizaţii politice nou apărute, 
după cum mărturiseşte decretul în 
onoarea lui Acornion, descoperit în 
Dionisopolis — oraş grecesc, actualul 
Balcic — erau încorporate pământurile 
din nordul şi sudul Dunării până la 
munţii Haemus (Balcani). În urma 
campaniilor militare asupra oraşelor 
din nordul Pontului Euxin, organizate 
în anii 50 ai secolului | î. Hr, în com- 
ponenţa regatului lui Burebista au fost 
încadrate şi ţinuturile până la Bug, 
împreună cu oraşul Olbia. In aceste 
regiuni au fost cercetate numeroase 
aşezări getice: Beicuş, Kaborga |, 
Şirocaja Balka, Kuţurub etc. Prin 
urmare, pământurile dintre Balcani şi 
Bug, pe parcursul mileniului | î. Hr., au 
fost locuite, în principal, de comunităţi 
înrudite, care urmau aceleaşi rituri 
şi ritualuri funerare, aveau o cultură 
materială similară etc. 

Cercetările din ultimii ani reali- 
zate în partea stângă a Nistrului, în 
preajma satului Hlinaia, demonstrea- 
ză că triburile sciţilor nomazi către 
finele secolului al III-lea — începutul 
secolului al II-lea î. Hr. s-au dizolvat 
în masa tracilor, devenind sedentari. 
Aceste triburi şi-au însuşit cultura 
materială a geților, cunoscută şi în 
această regiune prin monumentele 
arheologice de la Cioburciu. Studiul 
materialelor descoperite au relevat că 
geto-dacii au dăinuit până în perioada 
romană, adică până în secolele I-IV 
d. Hr. (WJep6axoea T.A., Hoebie ma- 
mepuarlbi no apxeonoeuu Huxne2o 


TIoOHecmpoebA //[pesneuiuuue o6uy- 
HOCmuU 3eMne0dernbue8 u CKkomo60- 
oe Cesepnozo Ilpuuepnomopba V 
mblcavuenemua ðo H.3. — Veeka H.3., 
Tupacnonb, 1994, p. 231-232; Apo- 
eoŭ E.B., Hemeepmrkoe N.A., Cy6- 
6omun A.B., [loape6anbHbiti o6pað 
CKUGCKO20 KypeaHHO20 MO2unbHuka 
cena Inunoe // Ho6ypyuŭckuŭ apxe- 
OIIO2UHECKUL KOMNIMEKC U SONpocbi 
63aUMOBNUAHUA AaHMUYHOŬ u eap- 
eapckux KyIIbmyp (IV e. ðo H.3. — XV 
6.H.3.), Tupacnonb, 1997, p. 14-18). 
Penetraţia romană la nord de 
Dunăre şi procesul de romanizare 
care s-a petrecut la finele mileniului 
| î. Hr. — prima jumătate a mileniului | 
d. Hr. n-au ocolit nici aceste regiuni. 
Prezenţa romană este demonstrată, 
arheologic, printr-un număr consi- 
derabil de construcţii din piatră, prin 
limesurile romane. Insă dominaţia 
romană nu s-a manifestat doar prin 
construirea obiectivelor militaro-stra- 
tegice. Construcţiile din piatră desco- 
perite în multiplele aşezări rurale cum 
ar fi cele de la Sobari, Komarova, 
Cimişeni etc. mărturisesc că în aceste 
locuri s-au stabilit în acea perioadă 
veterani, peregrini, misionari, dezer- 
tori ai armatei imperiale, foşti locuitori 
ai provinciilor danubiene, retraşi în 
regiunile nord-pontice din cauza pre- 
staţiilor împovărătoare. Un loc aparte 
îl ocupau între toţi aceştia misionarii 
creştini, care făceau serviciul divin în 
diverse locaşe de cult. Unele dintre 
ele, bunăoară bazilica de la Sobari, 
erau destul de bine amenajate. 
Răspândirea şi înrădăcinarea 
credinţei creştine în spaţiul extrapro- 
vincial al Imperiului Roman au avut o 
importanţă considerabilă, deoarece 
creştinismul, “ca produs specific al 
modului de viaţă roman, a consti- 
tuit unul din factorii fundamentali ai 
procesului de romanizare” (Teodor 
D.Gh., Creştinismul la est de Carpaţi 
de la origini până în sec. al XIV-lea, 
laşi, 1991, p.11). “Procesul de roma- 
nizare, ca parte integrantă, funda- 
mentală a etnogenezei româneşti... 
nu poate fi conceput... fără aportul 
considerabil al creştinismului” (Vulpe 
R., Romanitate şi creştinism — coor- 

donate ale etnogenezei româneşti || 
De la Dunăre la Mare. Mărturii istorice 
şi monumente de artă creştină, Ga- 
laţi, 1979, p. 18). 

In spaţiul nord-vest pontic, a 
cărui parte de sud a intrat în compo- 
nenţa provinciei Moesia Inferior, iar 
ulterior a fost cucerită de Constantin 
cel Mare şi de Iustinian, creştinismul 
s-a răspândit aproape în aceeaşi 
măsură ca şi în provinciile romane. O 
mărturie a acestei situaţii o reprezintă 
apariţia în adâncul regiunilor respec- 
tive a primelor bazilici, asemeni celor 
de la laşi, Nicolina şi Sobari. 

Răspândirea creştinismului, 
însuşirea limbii latine vulgare, pre- 
cum şi a culturii materiale provinciale 
romane au dus la constituirea în regi- 
unile de la est de Carpaţi a populaţiei 
latinofone, ca element de bază în pro- 
cesul etnogenezei poporului român. 

Prezenţa romană la est de 
Prut, atestată de cele peste 70 de 
construcţii de piatră, de fortificațiile 
aşezărilor şi căilor de acces romane, 
descoperite la Kartal — Satul Nou, 
Novo-Necrasovca, în chora Olbiei 
etc., răspândirea creştinismului chiar 
şi după retragerea trupelor imperiale 
(fapt documentat în urma studierii, în 
anii 2000-2001, a bazilicii, din sec. 
al VI-lea d. Hr., de la Tyra) constituie 
dovezi incontestabile că romanizarea 
şi creştinizarea, care, de fapt, sunt 
aspectele aceluiaşi fenomen, latini- 
zarea, s-au înfăptuit în întreg spaţiul 
populat actualmente cu precădere 
de români. 

Descoperirile recente de la 
Pruteni-Ungheni, cercetările de lungă 
durată la Hansca, Petruha, în Basara- 
bia, la Bahna, Botoşana etc., la vest 
de Prut, unde s-a atestat prezenţa 
permanentă a populaţiei din sec. al 
IV-lea şi până în sec. al XV-lea, infir- 
mă categoric năstruşnica idee a unor 
hiaturi demografice în acest spaţiu. 

Procesele de romanizare, creş- 
tinizare şi formare a daco-romanilor 
(a românilor timpurii) au avut loc în 
acelaşi timp, desfăşurându-se în tot 
arealul populat astăzi de români. 

Desigur, aceste procese s-au 


produs cu o intensitate diferită. Bună- 
oară, în provinciile romane s-a ajuns 
până la deznaţionalizarea autohto- 
nilor, pe când în regiunile locuite de 
dacii liberi — Crişana, Transcarpatia, 
Moldova şi Muntenia — procesul de 
romanizare s-a limitat la însuşirea 
limbii vulgare latine, a culturii mate- 
riale provincial-romane şi a credinţei 
creştine. 

Prin urmare, istoria comunită- 
ţilor umane care timp de peste două 
milenii au populat unul şi acelaşi 
spaţiu şi, în linii mari, au avut ace- 
eaşi soartă, şi care, deşi în diferită 
măsură, au contribuit la etnogeneza 
românilor, nu poate fi cercetată, expli- 
cată, nici redată în hotarele actualelor 
formaţii statal-politice de pe acest 
vast teritoriu. După cum ruşii studiază 
istoria Knezatului Kievean, iar azerii şi 
armenii, istoria teritoriilor limitrofe, la 
fel şi noi, românii dintre Prut şi Nistru, 
suntem obligaţi să studiem istoria 
întregului neam românesc, indiferent 
de regiunea sau statul în care vieţuim. 


lon NICULIŢĂ, doctor habilitat 
în istorie, profesor universitar, deca- 
nul Facultăţii de Istorie a U.S.M.; 

lon HÂNCU, doctor în istorie, 
conferenţiar universitar; 

lon TENTIUC, doctor în istorie, 
conferenţiar universitar, , 

Gheorghe POSTICA, doctor în 
istorie, profesor universitar; 

Tudor ARNAUT, doctor în isto- 
rie, conferentiar universitar; 

Aurel ZANOCI, doctor în isto- 
rie, conferentiar universitar, 

llie BORZIAC, doctor în istorie, 
conferenţiar universitar; 

Oleg LEVIŢCHI, doctor în isto- 
rie, cercetător ştiinţific; 

Sergiu MUSTEAŢA, doctor în 
istorie, lector superior; 

Octavian MUNTEANU, doctor 
în istorie, conferenţiar universitar; 

Vladimir POTLOG, doctor în 
istorie, conferenţiar universitar. 

ISTORIA NAŢIONALĂ 

DIN REPUBLICA MOLDOVA — 
PARTE COMPONENTA 

A ISTORIEI ROMANILOR 
(EPOCA MEDIEVALA) 


Concepţia unei istorii a Mol- 
dovei, distincte de restul spaţiului 
locuit de români, a fost expusă în 
istoriografia sovietică în 1940 şi pro- 
movată în continuare în anii 40-50, 
sub conducerea directă a istoricilor 
de la Moscova. In 1949 a fost edita- 
tă prima Istorie a Moldovei, lucrare 
în care se declara că, începând cu 
epoca medievală, poporul moldove- 
nesc a dus o existenţă separată de 
poporul român. De atunci şi până la 
căderea regimului comunist, această 
concepţie a fost propagată în nume- 
roase lucrări, fără a se aduce însă 
argumente cât de cât plauzibile. 
Intregul arsenal de “argumente” al 
părtaşilor teoriei existenţei separate a 
poporului moldovenesc se reducea la 
selectarea din unele izvoare istorice 
a denumirii “moldoveni”, evitându-se, 
totodată, acele surse în care moldo- 
venii erau numiţi români sau în care 
se explica identitatea naţională a 
tuturor românilor. Chiar şi în lucrarea 
specială Formarea naţiunii burgheze 
moldoveneşti, editată la Chişinău în 
1974, la insistența Comitetului Cen- 
tral al Partidului Comunist, încercă- 
rile autorilor de a formula trăsăturile 
distincte ale moldovenilor au eşuat. 
Autorii acestei lucrări, volens-nolens, 
au demonstrat indirect, încă o dată, 
identitatea moldovenilor cu ceilalţi 
români, deoarece în această lucrare 
accentul se punea pe aspecte secun- 
dare, regionale şi pe unele influenţe 
străine neesenţiale, caracteristice 
anumitor zone periferice. Nu s-au 
putut aduce argumente despre exis- 
tenţa unei limbi sau literaturi clasice, a 
unei creaţii orale, a unei culturi popu- 
lare, a unor norme juridice tradiţionale 
care i-ar fi deosebit pe moldoveni de 
ceilalţi români. Cu atât mai mult cu cât 


şi autorii europeni ai epocii (italieni, 
francezi, polonezi) au conştientizat 
identitatea etno-lingvistică a mol- 
dovenilor, muntenilor şi ardelenilor, 
referindu-se în scrierile lor la adevă- 
rurile aflate de la locuitorii Munteniei, 
Moldovei şi Transilvaniei. O ultimă 
tentativă de a demonstra existenţa 
unei limbi şi a unei etnii moldoveneşti 
deosebite de cea română a fost în- 
treprinsă în 1989 de către echipa de 
istorici şi lingvişti special selectaţi din 
institutele academice din Moscova, 
dar şi de la Chişinău — acei care cer 
astăzi revenirea la istoria separată a 
Moldovei. Ei şi-au demonstrat însă 
totala incompetenţă într-o confruntare 
ştiinţifică cu acei care optau pentru 
adevărul istoric şi ştiinţific. Se părea 
că epoca afirmațiilor absurde s-a 
terminat. lată de ce apariţia în 1997 
a Istoriei Republicii Moldova, scrisă 
de un grup de istorici în majoritatea 
lor retraşi din activitatea ştiinţifică, 
lucrare în care se repetau dogmele 
impuse odinioară de către ei înşişi în 
scopuri pur politice, a fost considerată 
de către specialişti drept o farsă ordi- 
nară, care nu merită atenţie. Această 
scriere reeditează în cea mai mare 
parte compartimente întregi din /s- 
toria R.S.S. Moldoveneşti, publicată 
în 1982. 

Astăzi, în condiţiile implemen- 
tării în societate a normelor demo- 
cratice, este greu de imaginat cum 
această scriere, executată în tradiţiile 
istoriografiei sovietice, ar putea fi 
pusă pe băncile copiilor drept manual 
şcolar, aşa cum intenţionează să facă 
autorii ei. 

Actualmente, când la dispoziţia 
cititorului se află o bogată literatură 
ştiinţifică (monografii, studii, culegeri 
de documente etc.,) editată în Re- 
publica Moldova, România şi în alte 
ţări, inclusiv în Rusia, când există In- 
ternetul şi alte forme de comunicare, 
este totalmente amorală impunerea 
atavismelor istoriografice. 

In scopul de a-i convinge şi pe 
cei care nu vor să ne audă şi să discu- 
te cu noi, vom încerca să explicăm de 
ce după 1991, în manualele de isto- 

rie, s-a revenit la principiile expunerii 
istoriei naţionale introduse încă de 
clasicii istoriografiei noastre — Mihail 
Kogălniceanu, Bogdan Petriceicu 
Hasdeu, A. D. Xenopol, Nicolae lorga 
ş.a., toţi originari din Moldova, dar 
care au conceput şi realizat tratate 
de istorie în formula Istoria românilor. 
Ei porneau de la ideea că, deoarece 
spaţiul locuit de români în epoca 
medievală şi modernă a intrat în 
componenţa câtorva state româneşti 
(Moldova, Muntenia, Transilvania) 
şi a unor imperii străine — Otoman, 
Habsburgic, Rus —, formula cea mai 
potrivită de cercetare şi studiere a 
istoriei este istoria neamului, şi nu a 
statului. Vom menţiona că şi astăzi 
grupuri compacte de români locuiesc 
în afara hotarelor statelor româneşti — 
România şi Republica Moldova: în 
Ucraina, lugoslavia, Ungaria etc. Şi 
ceea ce îi uneşte pe toţi este istoria 
şi cultura lor naţională. 

Dar să revenim la acele principii 
ştiinţifice care stau la baza manuale- 
lor şcolare şi universitare de istorie 
medievală naţională. 

Primul principiu ştiinţific constă 
în faptul că apariţia statului medieval 
Ţara Moldovei a fost precedată de 
o perioadă de jumătate de mileniu 
în care izvoarele istorice au atestat 
prezenţa permanentă în spaţiul situat 
între Nistru, Tisa, Dunăre şi Marea 
Neagră a românilor, numiţi de stră- 
ini vlahi, volohi, olahi etc., dar care 
se numeau între ei “romani”, apoi 
“români”. Până şi geograful persan 
Gardizi, la mijlocul secolului al XI-lea, 
ştia că în spaţiul dintre Dunăre şi un 
munte mare (Carpaţii - n.n.), cuprins 
între lumea slavă (bulgari, ruşi) şi 
unguri, locuia “un popor din Imperiul 
Roman”. Această constatare concor- 
dă pe deplin cu scrierile împăratului 
bizantin Constantin al VII-lea Porfiro- 
genetul, care scria puţin mai înainte 
că locuitorii respectivi se numesc 
“romani” şi că acest nume l-au păstrat 
până astăzi (adică, până în prima 
jumătate a sec. al X-lea). Anume în 
această perioadă (secolele IX-X) se 
desăvârşeşte procesul de formare 


a limbii române, se dezvoltă creaţia 
populară, se statornicesc obiceiurile, 
datinile şi normele juridice ale între- 
gului neam românesc. Un element 
constitutiv, care a cimentat unitatea 
românilor din acea epocă, a fost 
obştea sătească bazată pe “obiceiul 
pământului” sau “dreptul românesc”. 
Această obşte îşi trage obârşia încă 
din Dacia lui Burebista şi Decebal, 
apoi din Dacia Romană. 

Astfel, până la apariţia statelor 
independente — Ţara Românească 
şi Moldova — neamul românesc 
în întregime a parcurs o perioadă 
istorică în care şi-a consolidat speci- 
ficul său etnic, păstrat şi în secolele 
următoare, când el a făcut parte din 
diferite formaţiuni statale. Pornind de 
la metodologia avansată a cercetării 
istorice, în istoriografia contempora- 
nă se impune tot mai mult concepţia 
despre existenţa naţiunii medievale 
româneşti. 

AI doilea principiu ştiinţific: 
apariţia statului la români a fost un 
proces unitar pe întreg spaţiul locuit 
de ei. Atât în spaţiul intercarpatic, 
cât şi la sud şi est de Carpaţi, acest 
proces a avut un caracter sincronic şi 
un conţinut similar. Peste tot se con- 
stituiau aceleaşi uniuni de obşti, ţări, 
voievodate. Apariţia în bazinul râului 
Moldova la sfârşitul secolului al XIII- 
lea a unui voievodat a fost doar un 
element (un segment) al procesului 
comun şi îndelungat de afirmare a 
statului la români. Acest proces logic 
ar fi trebuit să se încheie cu formarea 
unui stat unitar românesc, dar, în 
virtutea unor factori istorici, această 
formaţiune statală (adică Ţara Moldo- 
vei) a cuprins doar o parte a spaţiului 
locuit de români. 

Locuitorii Ţării Moldovei con- 
tinuau să se numească români (în 
izvoarele slave — vlahi, volohi), iar 
străinii denumeau formațiunea de la 
est de Carpaţi Vlahie, Valahie, (adi- 
că, ţară a românilor), Maurovlahia, 
Rusovlahia — ţara românească de 
lângă Rusia Haliciană etc. Deoarece 
mai exista o altă Valahie, la sud de 
Carpaţi, Ştefan cel Mare, într-o co- 
respondenţă străină, o numea “Laltra 
Vlahia”, adică altă ţară românească 
în raport cu Moldova. Totuşi mai 

frecvent era utilizat numele “Ţara 
Moldovei”. Locuitorii acestui stat, 
conform principiului medieval exis- 
tent în toată Europa, se identificau 
după ţara în care locuiau şi îşi ziceau 
moldoveni, în sensul de supuşi ai 
acestui stat. La fel, românii din Mun- 
tenia îşi ziceau munteni, iar cei din 
Transilvania, inclusă în componenţa 
Ungariei — ungureni, sau ardeleni. 
Astfel, denumirea moldovean este un 
politonim folosit în practica medieva- 
lă, şi nicidecum un etnonim. 

Aşadar, Ţara Moldovei a fost 
o creaţie statală medievală la fel ca 
şi cnezatele ruse, ducatele franceze 
sau germane, şi nicidecum un stat 
naţional, format de o etnie locuitoare 
numai pe teritoriul lui. De aceea, is- 
toria Ţării Moldovei trebuie studiată 
numai în contextul tuturor statelor în 
care au locuit români, aşa cum se 
procedează în Franţa, Germania, 
ltalia, Rusia etc. Istoria Rusiei, de 
exemplu, începe nu cu istoria Rusiei 
moscovite, care a stat la temelia 
Rusiei contemporane, ci cu aceea 
a vechiului stat al slavilor răsăriteni 
cu centrul la Kiev, care era alcătuit 
din mai multe principate (cnezate), 
ai căror supuşi se numeau halicieni, 
volâneni, kieveni etc., dar consideraţi 
ca făcând o unitate etnolingvistică. 
Astăzi teritoriul Ţării Moldovei intră 
în componenţa a trei state: Româ- 
nia, Ucraina şi Republica Moldova. 
Dacă ne vom conduce de principiul 
istoriei statale, care ne este impus, 
vom genera disensiuni interstatale şi 
interetnice, pretenţii reciproce asupra 
teritoriilor. Principiul etnic exclude 
asemenea abordări. Românii, la fel ca 
şi alte popoare, au locuit şi locuiesc 
şi astăzi în diferite state, dar ei sunt 
creatorii unei istorii unice (comune) a 
etniei lor. Acest principiu ştiinţific stă 
la baza cercetării şi studierii istoriei 
armenilor, a evreilor, a tadjicilor, a 
germanilor şi a altor popoare disper- 
sate statal. 

Istoria Ţării Moldovei nu poate 
fi studiată izolat de cea a Ţării Ro- 
mâneşti şi a Transilvaniei, deoarece 
în Evul Mediu relaţiile economice, 
politice şi spirituale dintre ele depă- 
şeau nivelul raporturilor cu celelalte 
state vecine. Diversitatea statală, 


determinată de prezenţa unor dinastii 
distincte şi de corelaţia forţelor poli- 
tice de pe arena internaţională, nu 
împiedica dezvoltarea unităţii eco- 
nomice şi culturale a românilor. Pe 
parcursul Evului Mediu, Transilvania 
a fost acel spaţiu care unea econo- 
mic Ţările Române extracarpatice, 
determina caracterul complemen- 
tar al economiei lor. Specializarea 
meşteşugărească a Transilvaniei şi 
dezvoltarea preponderent agrară a 
spaţiilor extracarpatice formau un 
complex economic unic, care era 
însoţit de permanente deplasări de 
populaţie dintr-o ţară românească în 
alta, de schimburi profesionale, de 
idei şi bunuri spirituale etc. 

In Evul Mediu, Ţările Române 
erau privite de către contemporani 
drept o entitate unică, unul şi acelaşi 
popor. Umanistul transilvănean Nico- 
laus Olahus scria la mijlocul sec. al 
XVI-lea: “Românii (vlahii) sunt încre- 
dinţaţi că sunt coloni romani... Mol- 
dovenii au aceeaşi limbă, aceleaşi 
obiceiuri şi aceeaşi religie, de cei din 
Ţara Românească se deosebesc 
puţin doar la îmbrăcăminte...”. Mai 
târziu, la sfârşitul secolului al XVII-lea, 
cronicarul moldovean Miron Costin 
relata: “locuitorii Ţării noastre, a Mol- 
dovei şi Ţării Munteneşti, şi românii 
din ţările ungureşti (Transilvania)... 
toţi un neam şi o dată descălecaţi 
sunt”. Asemenea constatări veneau 
frecvent atât din partea oamenilor de 
cultură din ţară, cât şi din partea călă- 
torilor străini. De exemplu, Baltimur, 
un călător englez, menţiona la sfârşi- 
tul secolului al XVIII-lea că moldovenii 
şi muntenii nu pot fi deosebiți unii de 
alţii, dar ei înşişi se disting numai prin 
faptul că au conducători diferiţi. 

Cu toate că pe parcursul Evului 
Mediu pluralitatea statală devenise o 
constantă a mentalităţii şi în alte ţări 
europene, la români a existat tendinţa 
spre unitate politică, manifestată, de 
asemenea, prin metode medievale. 
In Evul Mediu unificarea statelor se 
efectua atât prin lupte, cât şi prin uni- 
uni dinastice. Acest fenomen istoric 
poate fi urmărit în Polonia, în Rusia 
şi în alte ţări. Spre constituirea unei 
uniuni dinastice între Moldova şi Ţara 
Românească au tins Ştefan cel Mare, 

Petru Rareş, Alexandru Lăpuşneanu 
şi alţi domnitori. Mihai Viteazul, fiind 
silit de circumstanţe externe (în primul 
rând, de planurile expansioniste ale 
vecinilor), a recurs la unirea Ţărilor 
Române pe cale armată. Tendinţa 
de unificare politică sau de aliere 
militaro-politică în secolul al XVII-lea 
era stimulată şi de necesitatea coope- 
rării forţelor în lupta cu expansiunea 
otomană. Totodată, subliniem că as- 
piraţia spre unificare, inclusiv politică, 
a statelor medievale româneşti era 
contracarată de marile puteri vecine 
care nu erau interesate în formarea 
unui nou stat puternic. 

Cu toate acestea, relaţiile poli- 
tice dintre Ţările Române au depăşit 
cadrul colaborării unor state vecine. 
Vom aminti, în acest sens, că unii 
boieri, mai ales în sec. XVII-XVIII, 
îndeplineau consecutiv funcţii ad- 
ministrative în Moldova şi Ţara Ro- 
mânească, iar la scaunul domnesc, 
în perioada respectivă, se perindau 
permanent aceiaşi domni, care 
introduceau instituţii social-politice 
similare, efectuau reforme sociale şi 
economice identice etc. Astfel, Ţările 
Române au creat şi o istorie politică 
comună, care trebuie studiată în toată 
complexitatea ei. 

Dorim să evidenţiem încă un 
aspect al istoriei medievale româ- 
neşti, al treilea, dar nu ultimul după 
importanţa sa. Este vorba despre 
unitatea culturală şi spirituală a 
românilor. Principiile gândirii uma- 
niste, ale Renaşterii europene, au 
fost însuşite în primul rând în acest 
domeniu. Elementele modernizării, 
ce au pătruns în cultura româneas- 
că începând cu sec. al XVI-lea, i-au 
determinat pe oamenii de cultură din 
spaţiul românesc să conştientizeze 
originea comună a tuturor românilor, 
să studieze istoria neamului în toată 
întinderea sa geografică, să perfec- 
ţioneze limba română literară, să 
contribuie la menţinerea unui spaţiu 
cultural şi spiritual comun. 

Grigore Ureche şi, în special, 
Miron Costin, Constantin Cantacuzi- 
no, Dimitrie Cantemir au argumentat 
concepţia originii comune a tuturor 
românilor. Deoarece erau convinşi 


de unitatea etnică a tuturor românilor, 
umaniştii români îşi uneau eforturile 
în dezvoltarea spirituală a întregului 
neam. Astfel, Cazania lui Varlaam, 
numită Carte românească de învăţă- 
tură, editată la laşi în 1643, se adresa 
“către toată seminţia românească”. 
Cartea a fost masiv răspândită şi 
în Transilvania, unde românii erau 
strâmtoraţi de biserica reformată. 
Cartea românească de învăţătură era 
şi titlul primului cod de legi din Mol- 
dova, tipărit în 1646, cunoscut şi sub 
numele Pravila lui Vasile Lupu. De re- 
ţinut că operele datorate lui Varlaam 
şi Vasile Lupu sunt documente prin 
care se oficializa denumirea limbii 
românilor ca unitate etnico-lingvistică 
şi culturală. 

Un eveniment remarcabil în 
istoria românilor a fost traducerea 
Bibliei, efectuată în comun de oameni 
de cultură moldoveni şi munteni, 
printre care erau Nicolae Milescu 
Spătaru, din Moldova, şi fraţii Radu 
şi Şerban Greceanu, din Muntenia. 
Editată în 1688, cu titlul Biblia de la 
Bucureşti, această operă se prezintă 
ca un monument al unităţii culturale, 
spirituale şi lingvistice a românilor. 

S-ar mai putea aduce şi multe 
alte mărturii istorice, care, alături de 
cele expuse aici, demonstrează faptul 
că circulaţia oamenilor de cultură şi a 
bunurilor spirituale dintr-o ţară româ- 
nească în alta a contribuit la răspân- 
direa ideilor umaniste şi la păstrarea 
credinţei strămoşeşti, la formarea lim- 
bii literare româneşti. Drept urmare, în 
baza unităţii culturale, spirituale şi de 
credinţă, s-a cristalizat conştiinţa de 
neam a românilor, bazată pe tradiţia 
originii latine comune şi a unei culturi 
similare. Toate acestea au servit drept 
premise pentru renaşterea naţională 
modernă. 

Bazându-se pe investigaţiile 
oamenilor de cultură din sec. XVII — 
începutul sec. XVIII, fruntaşii mişcării 
iluministe din Transilvania: Gheorghe 
Şincai, Inochentie Micu-Clein, Petru 
Maior, lon Budai-Deleanu şi alţii au 
fondat în a doua jumătate a sec. al 
XVIII-lea Şcoala Ardeleană, ale cărei 
idei s-au răsfrânt şi asupra Moldovei 
şi Ţării Româneşti. Ca punct de ple- 

care în elaborarea concepţiei Şcolii 
Ardelene a servit Hronicul vechimei 
a romano-moldo-vlahilor scris de Di- 
mitrie Cantemir. Şcoala Ardeleană a 
contribuit la conştientizarea nu numai 
de către elite, ci şi de către oamenii 
de rând a apartenenţei lor la neamul 
românesc, cu aceleaşi tradiţii, cultură 
şi istorie. Realizările Şcolii Ardelene 
au constituit temelia frumoasei fraze 
despre limba română ca “patrie a 
românilor”. Numai în Basarabia şi 
Transnistria, în condiţiile specifice 
ale dominaţiei regimului țarist, în 
popor şi-a conservat mentalitatea 
caracteristică lumii medievale, când 
oamenii îşi defineau identitatea după 
ţară, provincie, localitate, şi nu după 
etnie. La fel, numai în Basarabia, 
după aceleaşi principii, graiul popular 
moldovenesc al limbii române a fost 
numit limba moldovenească. 

Se ştie că istoricii ruşi din seco- 
lul XIX şi începutul secolului XX nu 
recunoşteau un “popor moldovenesc” 
al Basarabiei, numindu-i pe locuitorii 
ei români. 

Regimul totalitar sovietic a pro- 
fitat abuziv de această mentalitate 
şi a exploatat la maximum această 
tradiţie medievală, inoculând în con- 
ştiinţa populară ideea existenţei în 
spaţiul dintre Nistru şi Prut a unei etnii 
distincte de cea românească. Dar 
această problemă depăşeşte limitele 
cronologice ale referatului nostru. 

În încheiere, vom menţiona că 
națiunea română (medievală, apoi 
cea modernă), constituită în baza 
vieţii istorice şi culturale comune, are 
istoria sa distinctă, bazată nu numai 
şi nu atât pe evoluţia diferitelor for- 
maţiuni statale în care ea era inclusă 
în anumite epoci, cât, îndeosebi, pe 
tradiţia evoluţiei sale politice, econo- 
mice, sociale, culturale şi spirituale 
comune. De aceea, istoria noastră 
naţională nu poate fi o istorie a unui 
stat, ci o istorie a întregului neam. 

Mihail Kogălniceanu, în 1843, 
la inaugurarea cursurilor de istorie 
naţională, bazându-se pe cunoaş- 


terea profundă a istoriei neamului, a 
rostit cuvintele celebre: “Eu privesc 
ca patria mea toată acea întindere 
de loc unde se vorbeşte româneşte 
şi ca istorie naţională — istoria Moldo- 
vei întregi, înainte de sfâşierea ei, a 
Valahiei şi a fraţilor din Transilvania... 
Istoria românească mai ales să ne 
fie cartea de căpetenie, să ne fie 
palatinul naţionalităţii noastre.” El a 
numit istoria “pedagogie națională”, 
fără a bănui că istoricii sovietici vor 
transforma-o în “pedagogie antinati- 
onală”, dacă aceasta poate fi numită 
pedagogie. 

Deci cu toţii împreună trebuie să 
depunem eforturi ca tânăra generaţie 
şi generaţiile ce vor veni după noi să 
aibă posibilitatea să urmeze îndem- 
nul marelui nostru înaintaş. 

Numai valorificând moştenirea 
comună a întregului neam românesc, 
ne vom putea afirma şi integra în 
comunitatea internaţională ca un 
popor civilizat, demn de memoria 
strămoşilor. 


Demir DRAGNEV, doctor ha- 
bilitat în istorie, profesor universitar, 
membru corespondent al A.Ş.M,, 
director al Institutului de Istorie al 
A.Ş.M.; 

Andrei EŞANU, doctor habilitat 
în istorie, membru corespondent al 
A.Ş.M.; 

Pavel PARASCA, doctor habili- 
tat în istorie, şeful Departamentului Is- 
torie şi Relaţii Internaţionale, U.L.I.M.; 

Gheorghe GONŢA, doctor ha- 
bilitat în istorie, şeful Catedrei Istoria 
Românilor, Universitatea Pedagogică 
de Stat “lon Creangă”; 

lon EREMIA, doctor habilitat în 
istorie, şeful Catedrei Istoria Româ- 
nilor, U.S.M.; PRD 

Pavel COCARLA, doctor ha- 
bilitat în istorie, şeful Catedrei Istorie 
Universală, U.S.M.; . 

lon CHIRTOAGA, doctor habi- 
litat în istorie, cercetător ştiinţific prin- 
cipal, Institutul de istorie al A.Ş.M.; 

lon NEGREI, redactor-şef al 
revistei de istorie şi cultură “Cugetul”. 

ISTORIA MODERNĂ 

A ROMANILOR 
BASARABENI — PARTE 
INTEGRANTA 

A ISTORIEI 

NEAMULUI ROMANESC 


Luând cunoştinţă de “opera” lui 
V. Ţaranov, ce se erijează în savant 
de notorietate (precum rezultă din 
interviul acordat de către dânsul zi- 
arului “Exonomuueckoe oGo3penne”, 
22.06.2001), dar, mai ales, judecând 
în baza aşa-numitei lucrări didactice 
editate de acelaşi autor şi echipa sa 
în anul 1997, care urmează să devină 
cartea de căpătâi — un fel de “KpaTkuiă 
Kypc BKT1(6)” — pentru cei ce vor trudi 
(sau deja trudesc) în sudoarea frunţii 
la scrierea unor manuale şcolare, ne 
dăm bine seama că ceea ce se pune 
la cale nu este altceva decât o nouă 
tentativă de resovietizare a ştiinţei 
noastre istorice. Se urmăreşte scopul 
de a ne abate de la cursul firesc pe 
care-l urmează de câţiva ani încoace 
Republica Moldova (este adevărat că 
extrem de anevoios). Este vorba de 
revenirea noastră la valorile autentice 
naţionale şi general-umane. 

Evident, în cazul de faţă avem 
de a face cu o comandă socială ce 
are o profundă implicaţie politică şi 
o tentă ideologică pronunţată, care 
nu are nimic comun cu abordarea 
academică, strict ştiinţifică a unei 
problematici istorice. 

Un atare scop strategic este 
urmărit cu tenacitate de către noua 
guvernare, instalată prin votul de la 
25 februarie, şi de cei câţiva scribi 
de la curte, în frunte cu V. Ţaranov, 
cărora li s-a încredinţat această mi- 
siune josnică: de a realiza prin toate 
mijloacele posibile şi imposibile pro- 
iectul diabolic de mutilare şi nimicire a 
fiinţei noastre naţionale. Respectiv, se 
urmăreşte o nouă izolare a noastră, a 
românilor de la est de Prut, de restul 
spaţiului românesc şi o remodelare 


a conştiinţei istorice şi naţionale a 
românilor basarabeni după tiparele 
unei ideologii fabricate. Astfel, ruptura 
noastră de restul poporului român ur- 
mează să se producă prin reanimarea 
concepţiei staliniste despre existenţa 
a două popoare est-romanice diferi- 
te — român şi moldovean — şi a două 
limbi diferite — română şi moldove- 
nească. 

Conceptul cu privire la entitatea 
naţională şi lingvistică de sine stătă- 
toare a moldovenilor are menirea, în 
ultimă instanţă, să cultive acestora 
ideea că fraţii lor de dincolo de Prut le- 
au fost, pe parcursul istoriei, duşmani. 
Pentru a argumenta acest lucru, se va 
face apel la vechile şi perimatele fal- 
suri cu privire la aşa-numita anexare 
a Basarabiei din anul 1918 de către 
“România burghezo-moşierească”, la 
politica “opresorilor români”, promo- 
vată pe parcursul celor 22 de ani de 
“ocupaţie” a Basarabiei etc. 

In acelaşi timp, adevărata dra- 
mă a etnicilor români dintre Nistru 
şi Prut, pe care aceştia au trăit-o în 
timpul ocupaţiei ţariste de după raptul 
ilegal de la 1812, judecând în baza 
manualului //cmopua Pecny6nuku 
Monoosa, urmează să fie prezentată 
în viitoarele manuale ca un act cu ca- 
racter pozitiv. Ceea ce a constituit, de 
fapt, o anexare va fi calificat tenden- 
tios ca o “eliberare” a moldovenilor 
de sub “jugul otoman” şi includerea 
lor într-un spaţiu care le-ar fi fost be- 
nefic sub toate aspectele (începând 
cu cel economic şi terminând cu cel 
spiritual), tăgăduindu-se, în acelaşi 
timp, o nedreptate istorică strigătoare 
la cer — amputarea în mod abuziv 
a unei părţi din teritoriul naţional şi 
deznaţionalizarea masivă, pe toate 
căile, a elementului autohton. 

Izolarea Basarabiei, curmarea 
contactelor cu restul spaţiului româ- 
nesc, efectele nocive ale politicii de 
rusificare şi asimilare a românilor 
moldoveni vor fi trecute sub tăcere 
sau muşamalizate, la fel cum vor fi 
tăgăduite sau interpretate în mod 
tendenţios evenimentele epocale din 
istoria românească care s-au produs 

în perioada modernă la vest de Prut: 
revoluţia lui Tudor Vladimirescu, miş- 
carea de emancipare naţională de 
la sfârşitul sec. al XVIII-lea — prima 
jumătate a sec. al XIX-lea, Revoluţia 
de la 1848, Unirea Moldovei cu Ţara 
Românească la 1859, proclamarea 
şi recunoaşterea independenţei Ro- 
mâniei la 1878, Marea Unire de la 
1918. Şi se va proceda în acest mod, 
făcându-se abstracţie de rolul crucial 
pe care l-au avut moldovenii într-un 
şir de evenimente cu caracter decisiv 
pentru destinul neamului românesc. În 
acest context, e suficient să amintim 
meritele şi rolul decisiv al românilor 
moldoveni de dincolo de Prut în Re- 
voluţia de la 1848 şi Unirea Mică de la 
1859. Se ştie că anume moldovenii au 
ridicat primii problema unirii Moldovei 
cu Ţara Românească şi tot ei au fost 
inițiatorii şi promotorii fervenţi ai Unirii 
de la 1859 şi ai celei de la 1918. Din 
istoria noastră naţională vor fi suprima- 
te numeroase personalităţi originare 
din spaţiul dintre Prut şi Milcov, dar şi 
din cel de la est de Prut, care nu se 
vor încadra în schema anacronică a 
pseudoistoricilor chişinăuieni. Evident, 
astfel de istorie trunchiată şi văduvită 
nu poate fi numită nici chiar istorie a 
moldovenilor. 


Dacă grupul de pretinşi istorici 
în frunte cu V. Ţaranov îşi propune 
ca principiu de bază al tratării istoriei 
moldovenilor conceptul de statalitate 
moldovenească, atunci ei sunt obli- 
gati să ţină cont de faptul că în spaţiul 
dintre Prut şi Nistru n-a existat un 
stat separat nici până la 1812 şi nici 
mai târziu. După raptul de la 1812, 
Basarabia n-a fost şi nici nu putea să 
fie succesoarea statului istoric Moldo- 
va. După 1812, Moldova a rămas ca 
stat în dreapta Prutului, care s-a unit 
pe principii de echitate şi egalitate, 
în mod absolut liber, neimpus de 
nimeni, cu Ţara Românească, adică 
cu fraţii de sânge. Basarabia, în acel 
moment, nu era decât o provincie (din 
1873 — gubernie rusească), guverna- 
tă în exclusivitate de funcţionari ruşi 
şi aflându-se într-un diabolic proces 
de rusificare. 

Dar cum vor proceda membrii 
echipei lui V. Ţaranov cu patrimoniul 
cultural, ştiinţific, literar pe care l-am 
moştenit de la înaintaşii noştri moldo- 
veni din dreapta (dar şi din stânga) 
Prutului în perioada modernă, peri- 
oadă în care ideea despre unitatea 
de neam şi originea noastră comună 
cu românii din întreg spaţiul carpa- 
to-danubiano-pontic este prezentă 

magistral în lucrările acestora? Ne 
referim la clasicii literaturii noastre 
româneşti: Alexandru Hâjdău, Con- 
stantin Negruzzi, Alexandru Donici, 
Vasile Alecsandri, Gheorghe Asachi, 
Alecu Russo, lon Creangă, Mihai 
Eminescu, la opera istoricilor care 
au activat în aceeaşi perioadă: Mihail 
Kogălniceanu, A. D. Xenopol, Nicolae 
lorga. 

Se va denigra din nou (ca în 
perioada de tristă pomină) tot ce a 
făurit geniul întregului popor român. 
larăşi se va recurge, ca pe timpuri, 
la ruşinoasa metodă a trunchierii, 
deformării şi falsificării textelor marilor 
personalităţi ale istoriei noastre. Iarăşi 
lucrările lor vor fi puse la index şi vor 
fi ţinute ascunse de ochii publicului 
cititor, pentru a face inaccesibil ade- 
vărul despre originea noastră etnică. 
Se pare că asistăm din nou la un 
spectacol al teatrului absurdului. Dar 
o asemenea manieră de abordare a 
istoriei noastre este sortită din start 
eşecului, care va fi catastrofal pentru 
acei ce zămislesc astfel de proiecte. 

Adepții concepţiei moldovenis- 
mului primitiv refuză cu obstinaţie să 
ia în calcul nenumăratele dovezi şi 
demonstrațiile incontestabile despre 
românismul moldovenilor, în general, 
şi al moldovenilor din Basarabia, 
în particular, care aparţin diferitelor 
personalităţi marcante ale neamului 
nostru. Totodată, există şi o sume- 
denie de mărturii documentare ce 
demonstrează că şi foarte mulţi ruşi 
au recunoscut (în perioada modernă) 
că Basarabia era locuită de români. 
Printre aceştia figurează însuşi împă- 
ratul Nikolai |, cancelarul şi ministrul 
său de externe Karl Nesselrode. 
Toţi guvernatorii Basarabiei, până 
spre sfârşitul secolului al XIX-lea, în 
amplele lor rapoarte anuale despre 
situaţia din Basarabia, expediate pe 
numele împăratului rus, au continuat 
să utilizeze etnonimul moldo-valahi 
(adică români) cu referire la populaţia 
autohtonă din ţinut. 

Printre etnicii de origine rusă 
care au recunoscut acest adevăr de 


netăgăduit figurează personalităţi 
politice, istorici, scriitori, autori ai 
unor ample lucrări consacrate Basa- 
rabiei: Vighel, fost viceguvernator al 
Basarabiei, Pavel Svinin, diplomat, 
profesorul Maikov, istoricul pansla- 
vist Danilevski, scriitorul Tihomirov, 
publicistul N. Durnovo, prim-ministrul 
Witte, amiralii ruşi Mordvinov şi Ci- 
ceagov, generalul Kuropatkin. Acesta 
din urmă scria pe la 1910: “Poporul 
român din Basarabia, anexată acum 
o sută de ani, trăieşte izolat şi separat 
de națiunea rusă. Este incontestabil 
că, dacă principatele Moldova şi 
Valahia ar fi fost anexate de către 
Rusia la începutul secolului al XIX- 
lea, populaţia lor ar fi rămas străină şi 
ar fi devenit rapid ostilă poporului rus. 
Am fi avut, în acest caz, două Polonii 
pentru slăbirea Rusiei”. 

De ce nu putem cerceta şi stu- 
dia în mod separat istoria Moldovei 
de cea a celorlalte ţări româneşti? 
Argumentele sunt multiple. În primul 
rând, pentru că în perioada modernă, 
dar mai ales în secolul al XIX-lea, 
care a fost “secolul naționalităților”, 
contactele şi relaţiile dintre românii 
care locuiau în diferite provincii ale 
spaţiului românesc, în ciuda hota- 
relor politice care mai existau, devin 
mult mai ample şi mai diversificate în 
comparaţie cu perioadele preceden- 
te. Acest proces firesc a culminat cu 
realizarea unităţii naţionale a tuturor 
românilor. Cheia de boltă a acestui 
proces istoric obiectiv au constituit-o 
cele două Uniri ale românilor — cea 
Mică, de la 1859, şi cea Mare, de la 
1918, care, spre deosebire de reali- 
zarea unităţii ruseşti (în secolele XV- 
XVI), germane şi italiene (în secolul 
al XIX-lea), s-au produs într-un mod 
civilizat şi edificator şi pentru alte na- 
ţiuni, fără aplicarea violenţei şi a forţei 
armate, pe cale democratică (parla- 
mentară şi plebiscitară). Să trunchiezi 
şi să selectezi dintr-un organism viu, 
integral, care s-a constituit pe parcur- 
sul sec. al XIX-lea — începutul sec. al 
XX-lea, doar acele aspecte care se 


Congresul Tatazicilon din Republica Moldava 229 


încadrează în concepţia perimată a 
moldovenismului primitiv şi româno- 
fob este o misiune nu numai infamă, 
ci şi extrem de dificilă, în contradicţie 
cu orice principiu al ştiinţei istorice. 
În pretinsul manual al lui V. 
Ţaranov, moldovenilor din dreapta 
Prutului, după realizarea unirii de la 
1859, nu li se mai acordă nici o aten- 
ţie, de parcă aceştia ar fi dispărut din 
istorie — procedeu fraudulos şi absolut 
inadmisibil. Succesele pe care le-au 
atins românii moldoveni în diverse 
domenii, în cadrul statului român liber 
şi independent, sunt incomparabile 
cu cele ale românilor basarabeni aflaţi 
sub o apăsătoare ocupaţie străină 
şi deasupra cărora plana pericolul 
dispariţiei ca entitate naţională. În 
cazul dat, nici chiar gravele falsuri 
nu mai pot fi utile pentru a denatura 
adevărul istoric, şi atunci se recurge 
la excluderea din istorie a românilor 
moldoveni din dreapta Prutului. 
Printre multiplele definiţii ale şti- 
inţei istorice figurează şi cea conform 
căreia istoria este memoria poporului, 
astfel încât sarcina noastră a istorici- 
lor, pe parcursul ultimilor 10-12 ani, 
a fost restabilirea cât mai deplină a 
acestei memorii. lar acum iată că se 
pune la cale trunchierea, mutilarea 
acestei memorii şi revenirea noastră 
în spaţiul falsurilor şi al minciunii. 
Introducerea pe cale adminis- 
trativă, printr-o directivă a conducerii 
actualului partid de guvernământ, a 
unei concepţii perimate, antiştiinţifi- 
ce de studiere şi predare a istoriei 
noastre naţionale, din care urmează 
a fi suprimate sau interpretate în 
mod eronat numeroase evenimente 
cruciale din istoria poporului nostru, 
constituie un pas nesăbuit, care com- 
portă riscuri serioase pentru echilibrul 
social din Republica Moldova şi aşa 
destul de fragil. Actualii guvernanti 
îşi asumă asemenea riscuri pe care, 
pentru moment, nu sunt în stare să 
le sesizeze, dar care vor deveni imi- 
nente o dată cu punerea în practică 
a acestui proiect anacronic şi nociv. 


Această manieră de abordare 
a istoriei naţionale nu are nimic co- 
mun cu ştiinţa, din contra, este într-o 
contradicţie flagrantă cu realizările 
ştiinţei noastre istorice. Mai devreme 
sau mai târziu, eşecul unei astfel de 
acţiuni va fi evident şi pentru regizorii 
şi realizatorii acestei monstruozităţi. 


lon VARTA, doctor în istorie, 
cercetător ştiinţific superior, Institutul 
de Istorie al A.Ş.M.; 

Alexei AGACHI, doctor în isto- 
rie, cercetător ştiinţific superior; 

Nicolae CHICUŞ, doctor în is- 
torie, conferenţiar universitar, decanul 
Facultăţii de Istorie şi Etnopedagogie 
a Universităţii Pedagogice de Stat 
“lon Creangă”; 

Mitru GHIŢIU, doctor în istorie, 
conferenţiar universitar, şeful Cate- 
drei “Istoria Românilor”, U.L./.M.; 

Eugenia DANU, doctor în is- 
torie, cercetător ştiinţific superior la 
Institutul de Istorie al A.Ş.M.; 

Valeriu POPOVSCHI, doctor în 
istorie, cercetător ştiinţific superior la 
Institutul de Istorie al A.Ş.M.; 

Gheorghe NEGRU, doctor în 
istorie, şef al Catedrei Ştiinţe Socio- 
umanistice a Academiei de Transpor- 
turi, Informatică şi Comunicaţii; 

Nicolae CIUBOTARU, doctor 
în istorie, conferenţiar universitar, 
Universitatea Pedagogică de Stat 
“lon Creangă”; 

Lidia MOLDOVANU, doctor 
în istorie, conferenţiar universitar, 
U.S.M. 

ROMÂNII ÎN VÂLTOAREA 
EVENIMENTELOR 

DIN EPOCA 
CONTEMPORANĂ 


Întotdeauna, dar mai ales în 
momentele de cotitură din evoluţia 
societăţii, interesul faţă de istorie 
a sporit. O dată cu proclamarea 
independenţei Republicii Moldova 
s-a trecut, în procesul de instruire 
şi cercetare, de la istoria eronată 
şi falsificată în baza conceptului 
despre “cele două popoare şi două 
limbi est-romanice diferite” la “Istoria 
românilor”. Treptat, s-a acumulat o 
experienţă pedagogică, s-a constituit 
baza didactică, ştiinţifică şi documen- 
tară a predării istoriei naţionale sub 
acest aspect, unicul, de fapt, care 
permite studierea integrală a istoriei 
poporului român în evoluţia sa: de 
la formare până în epoca modernă. 

Totodată, de la începutul anilor 
90, au început să apară opinii ten- 
denţioase, lansate de anumite per- 
soane interesate, care ne avertizau 
şi mai continuă să o facă, precum că 
aducerea în actualitate a trecutului 


neamului nostru şi revenirea la valo- 
rile spiritualităţii româneşti constituie 
un pericol de moarte pentru statul 
moldovenesc, constituit după des- 
trămarea fostului imperiu sovietic. 
Au trecut însă mai mult de zece ani 
de la începutul mişcării de renaştere 
naţională a românilor de la est de 
Prut şi cataclismul prognozat nu s-a 
produs. Ne-am convins încă o dată că 
aceste persoane au exprimat şi expri- 
mă tendinţele de revenire la o istorie 
trunchiată ce dăunează cunoaşterii 
adevărului ştiinţific şi formării conşti- 
inței naţionale a noii generaţii. 

Cercetătorii ştiinţifici în dome- 
niu, oamenii de cultură, instituţiile 
ştiinţifice şi cadrele didactice din 
învăţământul de toate gradele s-au 
pronunţat de nenumărate ori pentru 
studierea cursului “Istoria români- 
lor”, respingând cu fermitate orice 
tentativă de impunere a preceptelor 
istoriografiei sovietice privind istoria 
noastră naţională. 

Prin introducerea cursului de 
istorie a românilor s-a urmărit re- 
stabilirea istoriei adevărate a etniei 
majoritare a Moldovei. Se subliniază, 
prin aceasta, comunitatea istorico- 
culturală a moldovenilor de la est 
de Prut cu ceilalţi români, fapt care 
nu prejudiciază interesele grupuri- 


Una dintre paginile istoriei contemporane: grevele studenţeşti — un argu- 
ment forte pentru cei ce nu vor să audă glasul adevărului. Primăvara anului 1995. 

lor etnice minoritare din republică. 
Dimpotrivă, anume studierea istoriei 
integrale a românilor oferă acestora 
posibilitatea de a cunoaşte mediul 
în care ei trăiesc, perspectivele de 
dezvoltare, principiile de convieţuire 
pentru asigurarea unui viitor prosper. 

Potrivit Curriculumului de bază, 
cursul “Istoria românilor” ne ajută să 
îndeplinim anumite obiective ce ţin 
de obţinerea cunoştinţelor, formarea 
capacităţilor şi a aptitudinilor pe care 
trebuie să le posede tineretul studi- 
os. Cu părere de rău, guvernanţii de 
astăzi încearcă să încalce obiectivele 
Curriculumului de bază şi a progra- 
melor de instruire, deşi acestea sunt 
documente reglatoare ale învăţă- 
mântului din Republica Moldova. 
Prin “Istoria Republicii Moldova” nu 
pot fi realizate obiectivele privind 
“însuşirea noţiunilor de timp istoric, 
spaţiu istoric şi geografic”. Prin cursul 
propus de grupul lui V. Ţaranov tine- 
retul studios nu va putea cunoaşte 
pe deplin “limbajul de specialitate, 
termenii, conceptele, problemele, no- 
ţiunile, sistemele, structurile istorice” 
şi, în special, nu se va putea realiza 
“cunoaşterea istoriei şi societăţii 
româneşti” (Curriculumul de bază. 
Documente reglatoare, Chişinău, 
1997, p. 25). 

Elevii şi studenţii, învățând după 
cursul de istorie propus de grupul 
V. Ţaranov, nu vor dobândi abilităţile 
de a plasa corect “evenimentele şi 
faptele în context istoric şi geografic”. 
Impunerea disciplinei Istoria Repu- 
blicii Moldova înseamnă reanimarea 
conceptelor şi opiniilor eronate, a 
falsificărilor şi stereotipurilor vechi, 
sovietice asupra reprezentărilor isto- 
riei naţionale. 

Fără “Istoria românilor”, ti- 
neretul studios nu va fi în stare să 
conştientizeze apartenenţa sa la un 
spaţiu etnic, istoric şi geografic, la co- 
munitatea sa naţională. Va fi el oare 
capabil să accepte diferenţele etnice 
şi culturale, dacă nu are posibilitatea 
să-şi cunoască propria identitate na- 
ţională, culturală şi istorică? Desigur 
că nu. Cursul de “Istorie a românilor” 
trebuie să fie păstrat atât din punct 
de vedere ştiinţific, cât şi din punct 


de vedere pedagogic. Timp de zece 
ani s-a predat “Istoria românilor”, s-au 
editat programe pentru şcoli, licee 
şi instituţii de învăţământ superior. 
Este pur şi simplu antipedagogic să 
studiem istoria numai a unei părţi de 
neam. Mai mult ca atât, şi din punct 
de vedere geopolitic, acest obiect 
este necesar, pentru că nu poţi stu- 
dia istoria Moldovei (a Basarabiei) 
în perioada interbelică separat de 
Istoria românilor. In acea perioadă 
Basarabia, fiind parte componentă a 
statului român, a avut aceeaşi soartă 
ca şi toate provinciile româneşti. In ce 
priveşte istoria naţională din epoca 
modernă, sunt foarte multe teme 
care pot fi studiate fundamental şi 
obiectiv, numai examinându-le ca 
parte componentă a istoriei românilor. 
Nici un savant istoric nu va putea să 
studieze şi să oglindească obiectiv 
istoria Basarabiei în 1914—1918, fă- 
când abstracţie de istoria României 
în general. 

Astfel, în perioada respectivă, 
Frontul român a cuprins mari terito- 
rii, inclusiv Basarabia, multe operaţii 
militare s-au desfăşurat pe teritoriul 
dintre Prut şi Nistru. Aproximativ 
300 000 de basarabeni au luptat pe 
Frontul român. Nu e neapărat nevoie 
să fii mare specialist în istorie ca să 
înţelegi că a oglindi această problemă 
este posibil numai în cadrul istoriei 
românilor, şi nu a istoriei Moldovei. 

Evenimentele revoluţionare 
din Basarabia din 1917-1918, de 
asemenea, nu pot fi interpretate 
Ştiinţific, corect decât plasându-le în 
cadrul general al istoriei românilor. 
Istoricii reprezentaţi de V. Ţaranov 
au denaturat, cu bună ştiinţă, istoria 
noastră atunci când s-au referit numai 
la aşa-numitele “evenimente din Mol- 
dova în 1917 — începutul anului 1918” 
(Vezi: Istoria Republicii Moldova... 
Chişinău, 1997, p. 151-162). Aceste 
evenimente însă erau legate indisolu- 
bil de România, de lupta de eliberare 
naţională din întreg spaţiul românesc, 
de Frontul român, de ajutorul pe care 
statul român l-a oferit Basarabiei pen- 
tru lichidarea consecinţelor jugului 
țarist şi revenirea în albia firească de 
dezvoltare. 

Mişcarea naţională a românilor 
basarabeni din anii 1917-1918 nu au 
fost simple “evenimente”, ci a fost o 
etapă de cotitură în istoria noastră 
contemporană. Proclamarea Repu- 
blicii Democratice Moldoveneşti la 2 
decembrie 1917, apoi adoptarea la 
24 ianuarie 1918 a Declaraţiei de in- 
dependenţă, urmată de largi manifes- 
taţii ale populaţiei din Basarabia, au 
dus, în cele din urmă, la înfăptuirea 
Unirii din 27 martie 1918, eveniment 
remarcabil în întregul proces de de- 
săvârşire a unităţii naţional-statale a 
românilor. 

De asemenea, este imposibil să 
elucidăm “istoria Moldovei” din anii 
1918-1940 fără a ne referi la istoria 
românilor din cadrul statului naţional 
unitar, deoarece în această perioadă, 
după cum am menţionat, Basarabia 
era parte componentă a României 
întregite, evoluând în acelaşi cadru 
constituţional-juridic împreună cu 
celelalte provincii româneşti. Respec- 
tiv, populaţia dintre Prut şi Nistru a 
cunoscut tendinţe şi procese similare 
de dezvoltare cu acelea care au fost 
caracteristice românilor din Tran- 
silvania, Bucovina, Vechiul Regat. 
Consolidarea neamului românesc, 
impulsionarea vieţii culturale s-a rea- 
lizat şi prin contribuţia basarabenilor, 
tot aşa cum progresele în diverse 
domenii, la noi, au fost înfăptuite cu 
participarea largă a intelectualilor, a 
specialiştilor în drept şi administraţie 
publică veniţi după 1918 din Vechiul 
Regat şi provinciile unite. Basarabenii 
şi-au făcut serviciul militar în unităţile 
române amplasate pe întreg cuprin- 
sul ţării, iar mii de olteni, ardeleni, bă- 
năţeni ş.a. au păzit hotarele de răsărit 
ale României de-a lungul Nistrului. 
Avem o istorie comună, pe care nu o 
putem despărţi, iar încercarea de ao 
face este în contradicţie flagrantă cu 
realităţile de atunci. 

Lucrurile reveniseră atunci la 
normalitate şi această normalitate is- 
torică trebuie să fie studiată aşa cum 
a fost, în conexiune cu evenimentele 
din întregul spaţiu românesc. 

Anii 1940-1941 şi 1941-1944, 
de asemenea, fac parte din istoria ge- 
nerală a românilor. Acţiunile militare 


realizate pentru eliberarea Basara- 
biei, reinstaurarea administraţiei ro- 
mâneşti şi activitatea ei în 1941-1944 
sunt reprezentate prin fapte concrete 
şi date statistice, care permit a oglindi 
obiectiv evoluţia istorică a întregii ţări. 

Studenţii, elevii şi liceenii conşti- 
entizează că R.S.S. Moldovenească, 
proclamată la 2 august 1940, nu a 
fost decât o consecinţă a odioasei în- 
ţelegeri Stalin-Hitler, că prin aceasta 
Basarabia nu a revenit în componen- 
ta Uniunii Sovietice, precum susţin 
istoricii din grupul lui V. Ţaranov, ci 
a fost anexată prin forţa militară a 
celor 36 de divizii, concentrate din 
timp de-a lungul hotarului de răsărit 
al României. 

Falsă şi lipsită de orice argu- 
ment este concepţia privind “elibera- 
rea” în 1944 a Basarabiei (vezi Istoria 
Republicii Moldova, p. 191-207). 
Această teză tinde să îndreptăţească 
acţiunile expansioniste promovate 
de regimul stalinist de la Moscova. 
Considerăm drept o revenire la isto- 
riografia comunistă utilizarea de către 
autorii menţionaţi a sintagmei „ocupa- 
ţia fascistă a Moldovei“ în perioada 
iunie 1941 — august 1944. Numai 
nişte oameni lipsiţi de scrupule şi de 
obiectivitate ştiinţifică pot să afirme că 
Basarabia a fost eliberată în 1940 şi 
1944, mai ales că au fost documen- 
tate consecinţele dezastruoase ale 
politicii regimului stalinist pentru ro- 
mânii de la est de Prut: foametea din 
anii 1946-1947, lichidarea proprietăţii 
private, colectivizarea forţată, depor- 
tările în masă ale populaţiei, prigoana 
intelectualilor şi a clericilor, execuțiile 
în urma unor procese improvizate de 
organele represive etc. 

Trebuie subliniat încă un as- 
pect — istoria grupurilor etnice mino- 
ritare. Nu poate fi concepută o istorie 
a bulgarilor, ruşilor, găgăuzilor din 
acest spaţiu ca obiect de predare 
aparte, separat de istoria românilor 
din Republica Moldova. Aceste etnii 
au venit pe teritoriul dintre Prut şi 
Nistru datorită politicii expansioniste 
a Rusiei ţariste, într-o etapă când ro- 
mânii cunoscuseră o evoluţie statală, 
social-economică şi spirituală de sine 
stătătoare. Stabilindu-se pe aceste 


Congresul Tatazicilon din Republica Maldava 233 


teritorii, aceste grupuri au convieţuit 
cu populaţia băştinaşă, împreună cu 
care au trecut prin aceleaşi procese 
social-economice şi politice, au trăit 
sub aceleaşi regimuri, fie democrati- 
ce, fie totalitare. 

Atât în perioada interbelică, cât 
şi în anii 1941-1944, etniile minoritare 
conlocuitoare s-au instruit în şcoala 
românească, majoritatea au însuşit 
limba română, şi-au format, conform 
legislaţiei româneşti, instituţii de 
administraţie locală similare cu cele 
din localităţile pur româneşti ori cu 
populaţie preponderent românească. 
Astfel, în cursul “Istoria românilor” 
este prezentată şi istoria acestor 
grupuri etnice. Desigur, aceasta nu 
înseamnă că istoria minorităţilor etni- 
ce din Republica Moldova nu poate fi 
obiectul unor investigaţii aparte, mai 
ales sub raport demografic, cultural 
sau religios. 

Istoria românilor după cel de- 
al doilea război mondial şi până la 
sfârşitul anilor 1980, de asemenea, 
urmează a fi predată în baza unui 
curs integral. Esenţa regimului tota- 
litar comunist, modul de instaurare 
şi de funcţionare a acestuia pot fi 
concepute numai prin analiza conse- 
cutivă a evenimentelor şi proceselor 
social-politice, economice şi culturale 
ce s-au desfăşurat atât în România, 
cât şi în R.S.S. Moldovenească. Să 
nu uităm şi faptul că dincolo de Prut 
şi-au găsit refugiu, după 1944, zeci 
de mii de basarabeni, intelectuali în 
cea mai mare parte. 

De aceea suntem datori a le 
cunoaşte soarta şi contribuţia lor la 
dezvoltarea culturii româneşti, care 
are un caracter unitar, indiferent de 
hotarele politico-sociale. Paul Mihail, 
Alexandru Boldur, Vasile Harea, Va- 
sile Ţepordei, Paul Goma - acestea 
sunt doar câteva dintre numele unor 
personalităţi culturale basarabene, a 
căror activitate ne obligă să studiem 
istoria postbelică a românilor din în- 
tregul spaţiu românesc. 

Numai în cadrul cursului de 
“Istorie a românilor” pot fi studiate şi 
procesele de tranziţie de la regimul 


totalitar comunist la societatea de- 
mocratică. Constituirea noilor struc- 
turi politice, adoptarea unei legislații 
adecvate societăţii democratice, 
reformarea economiei, acţiunile de 
integrare în organismele internaţiona- 
le — toate acestea exprimă tendinţele 
comune de dezvoltare a românilor 
de pe ambele maluri ale Prutului. 
Evoluţia vieţii noastre culturale este 
influenţată, evident, de schimbul de 
valori spirituale care s-a intensificat 
după 1990, de noile generaţii de 
intelectuali pregătiţi în instituţiile de 
învăţământ din România. Aceasta 
este istoria actuală a românilor şi 
neglijarea ei este în contradicţie cu 
principiile adevărului ştiinţific şi cu 
interesele noastre naţionale. 

Conştienţi de necesitatea şi 
importanţa scrierii şi cercetării isto- 
riei naţionale numai în cadrul istoriei 
românilor, considerăm că încercarea 
cercurilor guvernante de a introduce 
cursul de “Istorie a Moldovei” este un 
atentat la dreptul copiilor şi al tinere- 
tului studios de a cunoaşte adevărul 
despre trecutul poporului nostru, de 
a-şi însuşi valorile spiritualităţii româ- 
neşti ca parte integrantă a civilizaţiei 
europene şi mondiale. Tentativa de 
a introduce în şcoli cursul de “Istorie 
a Moldovei” constituie mai curând o 
acţiune politică, având scopul de a 
readuce Republica Moldova în com- 
ponenţa Imperiului Rus, de a ne izola 
de România şi, respectiv, de civilizaţia 
occidentală, de a impune ideologia 
comunistă şi moldovenismul primitiv 
în procesul de instruire. 


Gheorghe PALADE, doctor în 
istorie, conferenţiar universitar; 

Anton MORARU, doctor ha- 
bilitat în istorie, profesor universitar; 

Anatol PETRENCU, doctor ha- 
bilitat în istorie, profesor universitar; 

Elena POSTICA, doctor în 
istorie, cercetător ştiinţific superior; 

lon ŞIŞCANU, doctor habilitat 
în istorie, profesor universitar; 

Rodica SOLOVEI, doctor în 
istorie. 

ÎNTRU APĂRAREA 
DEMNITĂȚII NAŢIONALE, 
PENTRU STOPAREA 
ROMÂNOFOBIEI 

ŞI A CAMPANIEI DE 
DENIGRARE 

A ISTORIEI ROMÂNILOR 


APELUL 

CONGRESULUI ISTORICILOR 
DIN 

REPUBLICA MOLDOVA 


Noi, cercetătorii ştiinţifici în 
domeniul istoriei, cadrele didactice 
din învăţământul preuniversitar şi 
universitar, doctoranzii, masteranzii, 
studenţii, oamenii de ştiinţă şi cultură, 
întruniţi la Congresul Istoricilor din 
Republica Moldova, am constatat 
următoarele: 

După o perioadă îndelungată 
de totalitarism comunist, ca rezultat 
al mişcării de renaştere naţională şi 
democratizare a societăţii, în Repu- 
blica Moldova, la răscrucea anilor 
80-90, a fost respins cursul dogma- 
tic, antiştiinţific, falsificat de istorie a 
R.S.S. Moldoveneşti, ce era predat în 
instituţiile de învăţământ. Tot atunci 
s-a format cadrul democratic pentru 
cercetarea şi predarea istoriei naţio- 
nale în baza principiilor ştiinţifice. Prin 
aceste acţiuni a fost demolat statutul 
istoriei ca slugă a politicului, ce i-a 
fost atribuit de către regimul totalitar 
comunist, restituindu-i-se dreptul 
de obiect ştiinţific în cadrul ştiinţelor 
socioumane. 

Reforma învăţământului istoric 
în Republica Moldova a parcurs câ- 
teva etape distincte. Mai întâi, istoricii 
au elaborat Concepţia cercetării, 
studierii/învăţării şi predării istoriei în 
şcoală. Ulterior, un grup de specialişti 
în domeniu au întocmit curriculumul 
la istorie. Aceste documente progra- 
matice au fost discutate şi aprobate în 
cadrul câtorva seminare ale istoricilor 


convocate de organele de resort ale 
Republicii Moldova, în colaborare cu 
structurile specializate ale Consiliului 
Europei. 

In baza curriculumului, profesori 
universitari, cercetători în domeniul 
istoriei, profesori din instituţiile pre- 
universitare, precum şi metodişti cu 
experienţă au elaborat, pe bază de 
concurs, manuale pentru studierea 
istoriei în şcoală. Au fost pregătite şi 
editate ghidurile profesorului, au fost 
tipărite reviste, atlase şi alte materiale 
didactice. 

Actualmente în învăţământul 
preuniversitar istoria se studiază la 
două niveluri — gimnazial (clasele 
V-IX) şi liceal (clasele X-XII), fiind 
constituită din două obiecte separate: 
“Istoria românilor” şi “Istoria univer- 
sală”. 

Concomitent, în perioada re- 
spectivă a fost editată o bogată 
literatură istorică (monografii, studii, 
culegeri de documente, crestomaţii, 
reviste etc.) care a devenit un suport 
indispensabil în procesul de instruire 
istorică. 

In instituţiile de învăţământ 
superior din republică şi de peste ho- 
tare au fost pregătite cadre calificate 
pentru asigurarea predării istoriei în 
şcoală. In acest sens, s-a acumulat 
o bogată experienţă şi în predarea 
cursului de “Istorie a românilor” în 
Republica Moldova. 

Experienţa de elaborare a 
concepţiei de predare a istoriei în 
şcoală, de pregătire şi editare a 
manualelor a fost apreciată înalt de 
către specialişti în domeniu din alte 
tări (România, Germania, Franţa, 
lugoslavia, Georgia), precum şi de 
Institutul Internaţional al Manualelor 
(Frankfurt, Germania). 


Noi, delegaţii şi participanţii la 
Congresul Istoricilor din Republica 
Moldova, ne exprimăm protestul 
în legătură cu tentativele actualei 
conduceri a Republicii Moldova de a 
substitui cursul de “Istorie a români- 
lor” cu “Istoria Moldovei”. Promotorii 
acestei idei consideră, în mod eronat, 

că în Republica Moldova se studia- 
ză istoria altei etnii decât cea care 
alcătuieşte majoritatea absolută a 
populaţiei, impunându-ne studierea 
istoriei după principiul statal. 

In ultimul timp, în unele ziare, 
la Radio şi TV, în unele documen- 
te (acte) menite să ne prezinte 
imaginea în organismele interna- 
tionale, s-a declanşat o campanie 
de denigrare a istoriei neamului 
nostru, în felul acesta fiind lezată 
demnitatea naţională a populaţiei 
băştinaşe. Momentele cruciale ale 
istoriei noastre naţionale, legate 
de formarea poporului român şi 
a limbii române, de unitatea ro- 
mânească, de evenimentele din 
anii 1812, 1917-1918, 1940, 1941, 
1944, 1946-1947 etc., sunt pre- 
zentate în mod denaturat, ca şi în 
timpul regimului de ocupaţie. Se 
încearcă elaborarea şi introduce- 
rea în învăţământ a unui manual 
de istorie, având la bază pamfle- 
tul politic apărut în 1997 cu titlul 
Wcmopusa Pecny6nuku Mondoea 
c Opeeneiiuiux epemen ðo Hawux 
ðHeŭ, scrisă de un colectiv de 
autori cu vederi antiştiinţifice, 
vădit antinaţionale şi retrograde. 
Prin aceasta, se revine la practica 
totalitaristă de impunere a punc- 
tului de vedere al partidului de 
guvernământ, fapt ce contravine 
Constituţiei Republicii Moldova, 
recomandărilor Comisiei Invăţă- 
mânt a Consiliului Europei, altor 
acte juridice interne şi internaţio- 
nale, care exclud promovarea ide- 
ologiei unui partid în învăţământ şi 
în societate, în general. 

Se vehiculează ideea întocmirii 
cursurilor de istorie a unor etnii conlo- 
cuitoare în Republica Moldova (ruşi, 
ucraineni, evrei, bulgari şi găgăuzi), 
încercându-se astfel diminuarea 
cursului de istorie a românilor şi re- 
ducerea acestuia la un curs facultativ. 
Punerea în practică a acestor idei 
tendenţioase va duce iminent la scin- 
darea societăţii pe criterii etnice, la 
subminarea independenței şi integri- 
tăţii teritoriale a Republicii Moldova. 

Operarea contrareformei în 


învăţământ, inclusiv în cel istoric, ar 
necesita cheltuieli suplimentare din 
banii publici, care şi aşa sunt puţini. 
Modestele mijloace băneşti de care 
dispune statul trebuie să fie orientate 
spre consolidarea societăţii, nu la 
scindarea ei. 

Menţionăm că tentative de sub- 
stituire a cursului de istorie naţională 
au fost întreprinse anterior şi de alte 
forţe politice, fapt care a generat 
destabilizarea situaţiei social-politice 
din Republica Moldova. Manifestările 
de protest din primăvara anului 1995, 
care au cuprins largi pături sociale, 
au reconfirmat acceptarea nu numai 
de către profesori, studenţi şi elevi, ci 
de întreaga populaţie a republicii, a 
cursului de “Istorie a românilor”. 

Constatăm, cu regret şi revoltă, 
că specialiştii în domeniu, cercetătorii 
ştiinţifici, oamenii de ştiinţă şi cultură 
sunt permanent antrenați în discuţii 
sterile, care macină forţele intelectua- 
le ale societăţii, dăunează procesului 
de cercetare şi predare a istoriei, 
reduce eficienţa activităţii didactice. 
Ne exprimăm opinia că prin organi- 
zarea şi dirijarea discuţiilor privind 
problemele limbii, istoriei, culturii etc. 
unele forţe politice urmăresc scopul 
de a comuta atenţia opiniei publice 
de la problemele reale pe care le are 
societatea şi, în special, pedagogii. 
Insuficienţa instruirii istorice a po- 
pulaţiei este exploatată în vederea 
obţinerii dividendelor politice. 

Rapoartele întocmite de spe- 
cialişti şi prezentate Congresului 
au demonstrat, în baza argumen- 
telor ştiinţifice, că în spaţiul car- 
pato-danubiano-pontic, din cele 
mai vechi timpuri până în prezent, 
locuieşte unul şi acelaşi popor — 
român, iar populaţia majoritară 
băştinaşă din Republica Moldova 
este parte componentă a aces- 
tuia. Astfel, pentru noi, locuitorii 
spaţiului pruto-nistrean, istoria 
românilor constituie istoria noas- 
tră naţională. 

Noi, delegaţii şi participanţii 
la Congresul Istoricilor din Repu- 

blica Moldova, Pledăm pentru con- 
tinuarea reformei în învăţământul 
istoric din Republica Moldova, ne 
pronunţăm pentru menţinerea în 
cercetare şi în procesul de predare 
a concepţiei instruirii istorice ba- 
zate pe studierea a două cursuri 
separate: “Istoria românilor” şi 
“Istoria universală”; 

Protestăm în legătură cu 
tentativa actualei conduceri a 
Republicii Moldova de a substitui 
cursul de “Istorie a românilor” sau 
de a-i diminua statutul actual de 
disciplină şcolară obligatorie; 

Protestăm împotriva politicii 
promovate de guvernanţii comu- 
nişti în domeniul ştiinţei istorice; 

Condamnăm ingerinţa poli- 
tică în ştiinţa istorică şi în învă- 
ţământul istoric, fapt inadmisibil 
într-o societate democratică. Să 
se respecte statutul istoriei ca 
disciplină ştiinţifică; 

Cerem Preşedinţiei, Parla- 
mentului şi Guvernului să stopeze 
campania de românofobie şi de 
denigrare a cursului de “Istorie 
a românilor”, a istoriei noastre 
naţionale; 

Cerem sistarea campaniei de 
denigrare şi intimidare a oamenilor 
de ştiinţă şi a cadrelor didactice 
din învăţământ. Calificăm aceste 
acţiuni drept o lezare a demnităţii 
noastre profesionale; 

Cerem activizarea şi susține- 
rea financiară din partea statului 
pentru cercetările din domeniul 
istoriei; 

Cerem conducerii Republicii 
Moldova alocarea de mijloace bă- 
neşti pentru asigurarea procesului 
de instruire istorică în instituţiile 
de învăţământ (editarea de manu- 
ale, crestomaţii, atlase istorice, 
reviste de specialitate etc.); 

Propunem elaborarea de 
către specialişti şi solicităm asi- 
gurarea financiară din partea sta- 
tului a unui program de instruire 
istorică a populaţiei (emisiuni la 
radio şi televiziune, organizarea 
de lecţii publice, seminare, con- 
ferinţe şi simpozioane ştiinţifice, 


editarea de literatură istorică 
etc.). 

Noi, delegaţii şi participanţii 
la Congresul Istoricilor din Repu- 
blica Moldova, ne adresăm pro- 
fesorilor de istorie, oamenilor de 
ştiinţă şi cultură, tuturor oamenilor 
de bună-credinţă cu apelul de a 
protesta împotriva dictatului politic 
în ştiinţa istorică şi în învăţământul 
istoric. 

Facem apel la toate forţele 
democratice din Republica Mol- 
dova, la organizaţiile nonguver- 
namentale, la societatea civilă să 
manifeste solidaritate naţională şi 
profesională în acţiunile noastre 
pentru apărarea demnităţii naţio- 
nale, pentru păstrarea în învăţă- 
mântul de toate gradele a cursului 
de “Istorie a românilor”. 

Ne adresăm către colegii 
de breaslă din alte ţări, către fo- 
rurile internaţionale specializate 
(Comisia Invăţământ a Consiliului 
Europei, Asociaţia Europeană 
“EUROCLIO”) cu rugămintea de 
a ne susţine în acţiunile noastre 
pentru apărarea istoriei şi demni- 
tăţii naţionale. 


Adoptat la Congresul 
Istoricilor din Republica Moldova 
Chişinău, 
1 iulie 2001 

SACRUL ÎN LIRICA 
BASARABEANĂ 


Deschiderea politică de după 
1990 dintre România şi Republica 
Moldova a ocazionat şi o deschidere 
culturală, de care s-a bucurat şi Ana 
Bantoş: în noile condiţii, a urmat un 
doctorat la laşi şi a putut lua legătura 
cu specificul mişcării critice româneşti 
şi occidentale. De aici, a rezultat o 
lucrare de neconceput, până mai 
ieri, pentru un critic basarabean: 
Ana Bantoş a început să studieze 
prezenţa sacrului“. Constantin Stere 
era de părere că basarabeanul este 
caracterizat de “misticism democra- 
tic”. Sunt însă convins că nu aici îşi 
are sorgintea preocuparea autoarei. 
Este vorba, mai curând, de abordarea 
unui subiect interzis în ultimii cincizeci 
de ani în stânga Prutului. In mod 
cert, a contribuit şi apariţia în limba 
română a unei bogate bibliografii 
în materie, precum lucrări devenite 
clasice (Rudolf Otto, Mircea Eliade, 
Roger Caillois). Pe de altă parte, 
Ana Bantoş consideră că aprofun- 
darea acestei dimensiuni a liricii 
basarabene postbelice va contribui 
la “eliberarea literaturii de sub dictatul 
extra-literar”. In consens cu autorii 
invocati în bibliografie, autoarea este 
convinsă că nevoia de sacru consoli- 
dează identitatea umană şi, pornind 
de aici, face o paralelă între evoluţia 
liricii de pe cele două maluri ale Prutu- 
lui. Se urmăreşte să se demonstreze 
sincronizarea lor: “Generației de poeţi 
Nichita Stănescu — Ana Blandiana, 
care se afirmau la începutul dece- 
niului al şaselea, îi corespunde, în 


* Ana Bantoş, Dinamica sacrului 
în poezia basarabeană contemporană, 
Prefaţă de Constantin Ciopraga, Editura 
Fundaţiei Culturale Române, Bucureşti, 
2000. 


Basarabia, generaţia lui Grigore Vieru 
şi Liviu Damian, care nu e străină de 
climatul menţionat, cu precizarea că 
aşa-numitul paşoptism a durat aici 
mai mult”. 

Efortul este lăudabil, căci tinde 
să afle puncte comune între termenii 
relaţiei. lar aceste puncte, fără îndo- 
ială, există şi unele sunt discutate în 
exegeza analizată aici. Ar fi cu totul 
fastidios măcar să ne gândim că le 
putem aborda, pe toate, într-o simplă 
cronică. Sunt tentat să găsesc, mai 
degrabă, diferenţele, spre a sublinia 
cât de dificilă este integrarea cultura- 
lă. Nu poate fi trecută cu vederea — şi 
Ana Bantoş afirmă clar, de la cea 
dintâi pagină, acest lucru — ideologi- 
zarea profundă din literatura sovietică 
moldovenească. Era o consecinţă a 
situaţiei pe plan unional. Sunt însă 
de părere că, datorită acestei situaţii, 
“saizeciştii” basarabeni au fost mai 
puternic rupţi de generaţia marilor 
noştri creatori interbelici, decât afir- 
mă exegeta, iar refacerea legăturii 
era anevoioasă, dacă nu cumva 
imposibilă. La noi, ruptura a durat 
mult mai puţin, iar Arghezi, Blaga 
sau Barbu au reintrat relativ repede 
în circuit. Cu alte cuvinte, şaizeciştii 

noştri sunt foarte apropiaţi de lirica 
interbelică, de la care preiau unele 
principii fundamentale. Indrăznesc 
chiar să susţin că asemănările dintre 
cele două generaţii de şaizecişti se 
reduc doar la simpla situare în acelaşi 
deceniu, având, în schimb, numeroa- 
se deosebiri în plan profund literar. 

Şaizeciştii noştri accentuează 
caracterul de artefact al versului, 
ilustrat de Marin Sorescu şi, cu de- 
osebire, de Nichita Stănescu. Lor le 
este străină narativitatea. In schimb, 
şaizeciştii basarabeni agreează “lo- 
gica vie a naraţiunii”. Procedeul este 
elogiat de un poet minor, precum 
George Meniuc. Acesta se formase 
în România anilor treizeci, dar la 
întretăierea păşunismului cu moder- 
nismul. Intors în Basarabia ocupată, 
devine un clasic în viaţă, accentu- 
ându-şi retorica discursivă. Venea 
astfel în întâmpinarea discursivităţii 
civice, imperios reclamate de directi- 
vele unionale de partid. Este linia pe 
care au mers şaizeciştii basarabeni. 

Pe de altă parte, nici nu pot 
fi trecute cu vederea tentativele, 
subterane, de racordare la cealaltă 
tradiţie, cea românească. Există prea 
numeroase fapte care confirmă ten- 
dinţa, despre care totuşi nu se poate 
susţine că a fost nici generalizată, nici 
profundă. Ea este sporadică şi mai 
mult tematică, aflată la nivelul câtorva 
motive, între care l-aş considera drept 
principal pe acela pe care l-aş numi 
sentimentul metafizic al originilor. 
Anatol Codru, spre exemplu, invoca, 
în 1967, “îndărătnicia pietrei”. 

Pe acest tărâm, Ana Bantoş 
vine cu o perspectivă nouă, alegând 
un nou referent. In general, teoreti- 
cienii şi istoricii literari moldo-sovie- 
tici se opreau asupra lui Cantemir, 
Creangă şi Eminescu, între care 
strecurau minori născuţi între Prut 
şi Nistru, precum Constantin Sta- 
mati. Eminescu era însă câmpul de 
referinţă cel mai agreat — desigur, în 
varianta lui cenzurată drastic şi în stil 
bolşevic. Cam aşa cum se întâmplase 
şi la noi, până prin 1955. Generaţia 
şaizeciştilor basarabeni s-a folosit de 
ocazie, revendicându-se, ca tip de 
discurs liric, din eminescianism. Era o 
modalitate de salvare şi de derogare 


de la sovietisme. 

Ana Bantoş află acum şi alte 
înrâuriri, scoțând în prim-plan poezia 
lui Lucian Blaga, convinsă fiind că 
“în spaţiul basarabean, Blaga stă 
alături de Eminescu”. Concordanţe- 
le, similitudinile şi înrâurirea s-ar fi 
amplificat la şaptezeciştii şi, apoi, la 
postmodernii din stânga Prutului. Pro- 
punerea este pe cât de îndrăzneață, 
pe atât de insolită şi trebuie luată în 
considerare, cu atât mai mult, cu cât 
şi alţi critici ai noii generaţii apelează 
la marea literatură interbelică pentru 
a căuta puncte de reazem (foarte 
recent, Alexandru Burlacu cerceta 
răspândirea lui lon Barbu dincolo de 
Prut). Cu atât mai mult, de asemenea, 
cu cât propunerea Anei Bantoş este şi 
serios argumentată. Exegeta este de 
părere că “importantă se dovedeşte 
schimbarea codurilor, nu a mijloacelor 
cu care se înfăptuia aceasta. Decala- 
jul dintre mijloacele de exprimare şi 
lumea interioară, a eului intim, ca să-i 
spunem aşa, îi va preocupa pe poeţii 
basarabeni de după '80, mai exact, 
după ce ecourile teatrului lui Eugen 
lonescu au răzbătut aici, anihilând 
inerția limbajului poetic înţepenit”. 

Aceste afirmaţii constituie pre- 
misa principală de la care pleacă Ana 
Bantoş, care, mai departe, subliniază 
că în poezia ultimelor două decenii 
ale secolului al XX-lea se produce 
un fenomen de sincronizare şi mai 
puternică, “însuşi discursul fiind trans- 
format în subiect liric”. 

Ana Bantoş constată circulaţia 
intensă a unor motive care, prin per- 
sistenţă, devin un fel de simboluri 
obsedante: limba maternă, mama, 
locul natal, izvorul, lacrima, piatra, 
teiul, Eminescu. Existenţa tuturor 
acestora este exemplificată prin citate 
din autori de incontestabilă valoare, 
precum Grigore Vieru, Liviu Dami- 
an, Gheorghe Vodă, lon Vatamanu, 
Anatol Codru. Nu am întâlnit aici un 
rând dedicat grafomanilor. Acest fapt 
întăreşte credibilitatea tezei avansate 
de exegetă şi constituie o generali- 
zare deja câştigată pentru viitoarele 
cercetări asupra liricii basarabene. 

Am însă şi unele rezerve, care 
privesc modul de încadrare a unora 

dintre motivele respective. Teamă mi- 
este că, de multe ori, acestea au o 
bătaie prea scurtă, datorită includerii 
lor într-un ansamblu strict conjunc- 
tural. Motivul “limba maternă” poate 
fi sublim din perspectivă ontologică. 
Ce folos însă dacă este înconjurat de 
o constelație foarte agresivă, care îi 
subliniază caracterul “moldovenesc”, 
amploarea “sovietică” ş.a.m.d.! In 
aprecierea unor astfel de situaţii, se 
impune ca perspectiva să fie numai 
românească. 

Şi Ana Bantoş reuşeşte deseori 
performanţa, cu deosebire în capitolul 
despre Grigore Vieru, la care află 
un spaţiu al “ludicului sacru”. Deşi 
trimiterea la Oda eminesciană nu mi 
se pare prea potrivită, din cauza mij- 
loacelor lirice diferite de realizare. La 
Eminescu, pe de o parte, şi la Grigore 
Vieru, de cealaltă parte, “modemita- 
tea” înseamnă altceva. Ceea ce este 
absolut firesc. Capitolul despre Grigo- 
re Vieru, excelent realizat, serveşte 
însă mai puţin paradigmei propuse de 
exegetă, constituindu-se ca o cerce- 
tare în sine a versurilor poetului. Mult 
mai convingător pentru paradigma 
blagiană este capitolul despre Liviu 
Damian. Aici, Ana Bantoş dovedeşte 
reale însuşiri analitice şi stabileşte 
o serie de coordonate esenţiale ale 
versului lui Liviu Damian prin rapor- 
tare la versul lui Blaga şi, totodată, la 
gândirea poetică a acestuia. 

Cu Nicolae Dabija, consideră 
exegeta, în lirica basarabeană se 
produce o mutație profundă în ce 
priveşte raportarea la sacru: acesta 
“este delimitat de profan”. S-ar pre- 
găti astfel terenul pentru ceea ce Ana 
Bantoş numeşte “poezia postmoder- 
nă basarabeană”. Din acest punct de 
vedere, exegeta se înscrie perfect 
modei noastre naţionale. Nici un poet 
român nu se mai consideră modern. 
Numai postmodern. Pesemne pentru 
că astfel şi-ar avea asigurată poste- 
ritatea... 

Intorcându-ne la studiul semnat 
de Ana Bantoş, constatăm că, dincolo 
de eticheta folosită, caracterizarea 
poeziei basarabene de azi rămâne 
una exactă, chiar riguroasă. Eviden- 
tiez un fapt particular, asupra căruia 
autoarea nu insistă, pentru că nu 


intra cu totul în vederile lucrării. Este 
vorba despre relaţia dintre poeţii ba- 
sarabeni şi cei din ţările baltice. Este 
o problemă de literatură comparată, 
dar, în egală măsură, şi de sociologie 
literară. De ce a fost posibil ca scriitori 
de limbă română să se îndrepte spre 
experienţa literară a unor limbi (cele 
ugro-finice şi balto-slave) cu totul 
străine de specificul limbilor roma- 
nice — iată o întrebare la care nu se 
poate răspunde nici prea simplu şi 
nici în grabă. 

In general, Ana Bantoş îşi pre- 
zintă tezele nuanţat, fără a stabili gra- 
nite rigide. De aceea, află precursori 
ai modernităţii şi printre reprezentanţii 
generaţiilor mai vechi, precum Arca- 
die Suceveanu şi chiar Anatol Codru. 
Dintre poeţii afirmaţi în ultimul timp, 
sunt discutaţi pe larg Eugen Cioclea 
şi Emilian Galaicu-Păun. Cercetătoa- 
rea nu-l uită pe Blaga (reamintesc — 
referentul fundamental) şi susţine, 
cu deplină îndreptăţire, că, la Eugen 
Cioclea, cel puţin, pot fi întâlnite ele- 
mente “antiblagiene”. De altfel, cred 
că poezia foarte nouă, şi nu numai 
aceea din stânga Prutului, fie că fuge, 
fie că se teme de sacru. Sunt şi eu 
convins, împreună cu exegeta, că 
abia prin generaţiile tinere şi foarte 
tinere se va produce sincronizarea 
cu literatura română, printr-o ardere a 
etapelor care ne este obişnuită. 

Dincolo de obiectivele particu- 
lare şi de premisele didactice, studiul 
Anei Bantoş se arată a fi o foarte 
bună introducere în istoria poeziei 
basarabene postbelice. 

LEO BORDEIANU: 
PANZELE ALBE ALE 
LIBERTAŢII 


EDITURA AUGUSTA, 
TIMIŞOARA, 2000 


Poezia pe care ne-o propune 
Leo Bordeianu în cel de-al treilea 
volum al său nu mai este “o poezie de 
atmosferă cu proiecţii uşor existenţia- 
le” (Mihai Cimpoi), ci una complemen- 
tară realităţii, în care “linii[le] frânte”, 
“atâtea temeri şi atâta entuziasm”, 
“lumini[le] şi umbrelle care] se agită”, 
“zile[le] trase în ţeapă”, “lacrimi[le ce] 
se adună şi curg”, “sărăcia flămândă”, 
“părinţi[i care] au ieşit dintr-un război 
/ şi noi [care] am intrat în altul”, toate 
împreună, adâncindu-se, au căpătat 
contur, un contur al esenţelor. Tot- 
odată, textele sunt impregnate de 
prozaisme, ironie şi intertextualism, 
specifice postmodernismului (Face- 
rea poemului). 

Sensibilitatea poetului, intrând 
“în coliziune” cu temele basarabene 
(lesne de identificat), dă naştere 
sunetelor, iar sunetele, la rândul lor, 
cuvintelor “între viaţă şi moarte” care 
ne fac “într-un fel sau în altul să sufe- 
rim / ceva asemănător cu fericirea”. 

E de menţionat faptul că Leo 
Bordeianu şi-a găsit temele şi to- 
nalitatea adecvate structurii sale 
sufleteşti. Parafrazând un rând din 
poemul Pantoful de aur al poeziei, 
el extrage poezia în felul său. Poetul 
scrie simplu, exact şi autentic “despre 
lucruri / pe care le-a încercat / şi / le 
cunoaşte foarte bine”. Versul nepre- 
tenţios — “mai puţin tehnicizat” 
(V. Gârneţ) — se citeşte uşor şi, 
deşi lasă impresia uşurinţei scrisului, 
presupunem că este rezultatul unui 
efort constant, al unei lupte acerbe 
cu haosul şi inerția. O mărturiseşte 
chiar el: “am ajuns până aici / cu prea 
mult sânge / şi / cu prea multe lacrimi” 
(Bilanţ) sau, în alt poem, “Poezia 
mea loveşte în mine”. 


Transparenţa scriiturii sale vine 
şi din convingerea că profunzimea 
stă în limpezirea şi nu în complicarea 
discursului poetic. Strecurată prin 
ochi şi inimă, “viaţa în şi între cuvinte” 
devine sibilinică. Astfel, un poem ca 
Puterea ne apare, cum ar fi spus Ma- 
rina Ţvetaeva, asemeni unui “muşchi 
contractat al poeziei”. 

Teribil de liber, Leo Bordeianu 
scrie “un cuvânt /care / nu mai este 
viaţă, dar încă nu e moarte”, fără să 
se cramponeze într-o singură soluţie. 
Epurarea nebulozităţii, expresiilor 
clişeizate, atitudinea faţă de “istoria 
[ce] zvâcneşte aici la Nistru / aici 
unde crucea a lunecat sub gheaţă / 
şi nimeni nu a putut s-o scoată” (Din 
nou ruşii), căldura umană nealterată 
conferă textelor din noul volum al 
poetului un timbru distinct în peisajul 
liric românesc. 

Cu “amestecul luxuriant al 
cuvintelor / risipite / asemeni unor 
trandafiri”, în cartea sa strălucitoare 
şi elegantă (nu doar la figurat, ci şi 
la propriu), poetul te invită, dragă 
cititorule, “să urmăreşti cu inima / 
ceea ce nu a mai fost / şi nu va mai 
fi niciodată / adică, spectacolul lumii 
înconjurătoare / care este şi specta- 


colul propriei tale vieţi”. 


Călina TRIFAN 


Prezentări gi recenzii 

Silvia MAZNIC 
Chişinău 


o PURURI 
TÂNĂRA ANTICHITATE 


Limba latină este pururea cel mai 
bun fundament şi cea mai bună disciplină 
pentru orice parte a gândirii noastre... 

T. MAIORESCU 


Din epoca antică până în prezent 
latina străbate, păstrându-şi vitalitatea, 
peste două milenii. Ea ne evocă mereu 
nepieritoarea civilizaţie romană, antichita- 
tea ce rămâne pururi tânără prin faptele ei 
meritorii. Astfel, lumea romană şi-a eterni- 
zat limba, pentru a dăinui veşnic prin ea. 

Fiind limba unei civilizaţii funda- 
mentale, latina a devenit o necesitate 
spirituală, o condiţie sine qua non pentru 
un om cult. Spiritul însă se formează, în 
mare măsură, în anii de studii liceale. 
Acestei necesităţi spirituale îi răspunde 
manualul Limba latină pentru clasa a 
XI-a, semnat de dr. conf. C. Cemârtan şi 
dr. hab., pr. univ. A. Ciobanu. 

Cartea are drept scop, după cum 
se relevă în prefaţă, “a-i familiariza pe 
liceeni cu un minimum necesar de cu- 
noştinţe gramaticale, distribuit în 30 de 


jeni Lat 
iiile A - gE 


Li BA TANIGA 


Taie sil paiia y JE Sa = = i 


Mire Li 


lecţii, şi a-i deprinde, prin aplicarea lor, 
să traducă texte latine, fie şi adaptate 
pentru început”. 

Continuând manualul de latină 
pentru clasa a X-a (ediţia a Il-a revăzută 
şi completată), manualul pentru clasa a 
XI-a reia în primele lecţii materia studiată 
în anul precedent. 

Morfologia este rezervată pentru 
clasa a XI-a conţine: declinările a IV-a şi a 
V-a, sistemul perfectului, diateza pasivă a 
verbului, pronumele, numeralul, adverbul, 
gradele de comparaţie etc. Concepţia au- 
torilor privind însuşirea limbii latine cuprin- 
de mai multe aspecte: gramatică, lexic, 
civilizaţie greco-latină etc., obținându-se, 
în felul acesta, o varietate a materialului 
propus pentru predare. Ţinând cont de 
faptul că lucrarea respectivă nu trebuie 
să fie doar o gramatică, ci un manual 
de limba latină, alcătuitorii lui acordă o 
atenţie specială cunoştinţelor din cultura 
antică greco-romană. Prezenţa rubricilor 
Mitologie, Viri illustres antiquitatis, Ori- 
ginea expresiei, Vita antiqua, Panteon 
greco-roman ş.a. orientează elevii spre 
formarea unei viziuni asupra modului 
de viaţă şi de gândire al romanilor, şi le 
stimulează interesul pentru antichitate. 
Textele didactice (De Gallorum deis, De 
Romanorum deis, De Tantalo, Achilles 
et Hector, Andromeda ş.a.), construite 
în baza temei gramaticale, au şi valoare 
cognitivă, ajutându-i pe elevi să cunoască 
mai bine mitologia şi dragostea anticilor 
faţă de zei, care rămâne un exemplu 
edificator pentru posteritate. 

Foarte atractive şi interesante pen- 
tru liceeni sunt fragmentele selectate din 
opera lui lan Amos Komenski, ele conti- 
nând informaţii referitoare la arta elocinţei 
(p. 78), la felul cum era organizată şcoala 
şi procesul de instruire în timpurile vechi 
(p. 51) etc. 

Lecţia capătă un caracter divers 
şi datorită exerciţiilor recomandate, fiind 
evidentă preocuparea autorilor pentru 
predarea lexicului concomitent cu ma- 
terialul gramatical. În situaţia în care în 
licee nu se predă în nici un fel istoria 
limbii române, sunt eficiente, pentru a 
conştientiza latinitatea limbii noastre, te- 
mele de analiză etimologică a cuvintelor 
(p. 60 ex. 3; p. 65 ex. 4; p. 75 ex 4, p. 78 
ex. 3). De exemplu, la ex. 3 de la p. 60 se 
propune a compara sinonimele de origine 
slavă cu cele de origine latină (ceas - oră, 
rai - paradis etc.) şi a găsi alte cazuri 
similare. Nu au fost omise nici temele de 
gramatică comparată (p. 17 ex. 3; p. 55 
ex. 3) şi de fonetică istorică (p. 37, 41, 54 
etc.), adecvate pentru a sesiza evoluţia 
latinei spre limbile romanice. E necesara 

remarca şi eficacitatea exerciţiilor variate 
de consolidare a morfologiei. Pe lângă un 
text ce urmează a fi tradus în română, la 
fiecare lecţie se mai propun şi mici frag- 
mente pentru retroversiune. 

In pofida diversităţii de conţinut, 
manualul este accesibil. Acest lucru s-a 
reuşit prin explicaţiile gramaticale siste- 
matice şi prin structura lecţiei conform 
finalităţilor preconizate. 

Salutăm ideea de a introduce în 
structura cărţii câteva lucrări de verificare 
a cunoştinţelor (Evaluări), care vor fi un 
real ajutor pentru profesorul de latină. 
Fiecare probă a lucrărilor este însoţită de 
notarea în puncte a răspunsului corect. 

Una dintre noutăţile manualului 
este propunerea de a lua cunoştinţă de 
oda lui V. Alecsandri “Cântecul gintei 
latine” şi de versiunea ei latină. Poezia 
educă sentimentul mândriei şi al demni- 
tăţii naţionale, întărind conştiinţa latinităţii 
neamului nostru. 

Lista de peste 150 de aforisme lati- 
ne, cu valoare educativă, reprezintă pre- 
cepte de viaţă mereu actuale: Ignoscito 
saepi alteri, nunquam tibi “Să ierţi deseori 
altuia, niciodată ţie”; Animus rectus pra- 
vam fortunam corriget “Un spirit corect 
va îndrepta un noroc strâmb”; Quidquid 
agís, prudenter agás et r&spice finem 
“Orice faci, fă cu prudenţă şi ţine seama 
de sfârşit”; Homo res sacra homini “Omul 
pentru om e un lucru sfânt”; Beatus homo 
qui invenit sapientiam “E fericit omul care 
a găsit înțelepciune”; Est modus in rebus 
“Există o măsură în lucruri” etc. 

Vocabularele (latin — român şi 
român — latin) sunt nişte instrumente de 
lucru indispensabile, ele constituind lexi- 
cul necesar pentru efectuarea exerciţiilor 
propuse. 

Graţie imaginilor manualul devine 
mai atractiv, dar şi mai eficient. 

Aducem mulţumiri profesorilor C. 
Cemârtan, dr. conf., şi A. Ciobanu, dr. 
hab., prof. univ., membru-corespondent 
al A.Ş.M., pentru munca depusă la elabo- 
rarea acestui manual, care este o contri- 
buţie concretă şi oportună la readucerea 
limbii lui Ovidiu în clasele liceale. 

Realizată cu competenţă, lucrarea 
didactică Limba latină va fi pentru liceeni 
o bună călăuză în marea cultură a unei 
lumi-miracol. 


Mimi Meu INVĂTĂMINTULuI Al wenne Mosutiva 


Demir Dragnev Gheorghe Gonta 
Pavel Cocirlă Emi! Drignev 


D. DRAGNEV, GH. GONŢA, 

P. COCARLA, E. DRAGNEV: ISTO- 
RIA MEDIEVALĂ UNIVERSALĂ/A 
ROMANILOR 


MANUAL PENTRU CLASA A VI-A. 
EDITURA ŞTIINŢA, 2001, 224 P 


Apariţia acestui manual este bine- 
venită, îndeosebi acum, când elementele 
şovine sau mancurtizate, de la cârma 
puterii încearcă să ne readucă într-un ţarc 
al istoriei şi al memoriei. Autorii, cu multă 
competenţă şi discernământ, au schiţat 
portretul epocii respective şi au structurat 
materialul astfel încât să trezească inte- 
resul elevilor şi să le faciliteze lucrul cu 
manualul. Astfel, sunt delimitate textele de 
bază, cele de informare şi documentare 
suplimentară şi elaborările metodice. 

“Cunoaşterea şi înţelegerea eve- 
nimentelor ce au avut loc în această 
epocă pe teritoriul Republicii Moldova, 
afirmă autorii manualului, nu sunt posi- 
bile fără a studia cum s-au desfăşurat 
ele în tot spaţiul istoric şi geografic locuit 
de români — de la malurile Tisei până la 
cele ale Nistrului, Dunării şi Mării Negre. 
Populaţia de pe acest spaţiu vast era de 
aceeaşi origine, vorbea aceeaşi limbă, 
avea aceleaşi obiceiuri, tradiţii şi credinţă. 
Aici s-a creat o civilizaţie care reflecta in- 
teresele întregii societăţi româneşti. Toată 
această moştenire istorică şi culturală nu 
poate fi divizată, ea aparţine întregului 
neam, care s-a format şi s-a dezvoltat pe 
acest pământ”. 


Cor. “L. R.” 


Sumar general 

SUMAR GENERAL 
1998 — 2000 


ALTER EGO 
Perţa, Lucian, Sper că n-am (re) 
scris poemul în zadar, nr. 3-5, 2000. 


ANALIZE ŞI INTERPRETĂRI 

Ardeleanu, Sorin, Receptări socio- 
juridice ale romanului /on, nr. 11, 1999. 

Bantoş, Ana, Factorul cultură în 
scrierile lui lon Vatamanu, nr. 1-2, 1998; 
Pavel Şuşară: regula jocului, nr. 11, 
1999. 

Bortă, Elena, Panait Istrati — scriitor 
român sau francez?, nr. 11, 1999. 

Buşcăneanu, Luminiţa, Minulescu: 
desentimentalizarea iubirii (triunghiul 
cromatic), nr. 6-12, 2000. 

Celac, Victor, Element autobio- 
grafic şi structură psihică la personajele 
predilecte din romanele lui Marin Preda, 
nr. 6, 1998. 

Cenuşă, Felicia, Viaţa şi moartea 
nefericitului Filimon sau desconvenţi- 
onalizarea metodei mimetice a prozei 
tradiţionale, nr. 6-8, 1999; Organizarea 
materialului narativ în nuvelistica lui Vlad 
lovită, nr. 12, 1999. 

Ciobanu, Alina, Eroul civilizator în 
poveştile lui lon Creangă, nr. 6-12, 2000. 

Codreanu, Theodor, Altfel despre 
O scrisoare pierdută, nr. 3-5, 1999; 
Narcisul bacovian, nr. 12, 1999, 1-2, 
6-12, 2000. 

Cubleşan, lulia, Mitul creaţiei în 
Meşterul Manole de Lucian Blaga, nr. 
4, 1998. 

Hanganu, Mihai, Motivul specta- 
colului în creaţia lui Vasile Vasilache, nr. 
3, 1998. 

Melniciuc, Radu, Timp şi spaţiu în 
romanul Moromeţii, nr. 6-12, 2000. 

Rădulescu, llie-Ştefan, Pacea — as- 
piraţie interioară şi ideal naţional, în lirica 
eminesciană, nr. 11, 1999. 

Tomuş, Mircea, Cădere în haos şi 
salvare (Structuri şi teme narative în pri- 
mul capitol din romanul Luntrea lui Caron 
de Lucian Blaga), nr. 4, 1998. 

Zagaevschi, Lolita, Metaforele 
frumuseţii interioare în romanul Luntrea 
lui Caron de Lucian Blaga, nr. 6, 1998. 


* Anterior au fost publicate sumarele 
generale: 1991-1993 (v.nr. 3-4, 1993), 1994- 
1995 (v. nr. 6, 1995), 1996-1997 (vinr. 1-2, 
1998). 


ANIVERSĂRI 

BUTNARU, Leo — 50 

Bărbulescu, Simion, Sincronizare 
şi diferenţiere, nr. 6, 1998. 

Butnaru, Leo, Dincolo de geaman- 
dură sau de cealaltă parte a oglinzii; 
Acces; Automodelaj, 1963; O brad fru- 
mos!...; Scrisoare închisă; Ultima călăto- 
rie a lui Ulysse, nr. 6, 1998. 

Fişier biobibliografic, nr. 6, 1998. 


CIORNÂI, lon = 70 

Corbu, Haralambie, Antebiografie, 
nr. 3, 1998. 

Corlăteanu, Nicolae, Organizator 
al învăţământului şi cercetător ştiinţific, 
nr. 3, 1998. 

Fişier biobibliografic, nr. 3, 1998. 

Melnic, Vasile, Preocupări dialec- 
tologice, nr. 3, 1998. 

“Mi-am ales meseria cea mai indicată 
pentru caracterul şi temperamentul meu”. 
Dialog susţinut de profesorii universitari 
Mihai Purice şi lon Ciornâi, nr. 3, 1998. 


COSNICEANU, MARIA - 65 
Corlăteanu, Nicolae, Contribuţie im- 
portantă la studierea numelor, nr. 12, 1999. 


DOLGAN, MIHAI — 60 

Când critica nu-ţi pricinuieşte dure- 
re sau mărturisiri în şoaptă. Dialog: Tati- 
ana Rotaru — Mihail Dolgan, nr. 1, 1999. 

Malaneţchi, Vasile, Doi poeţi, două 
lire, două destine (Aleksandr Puşkin şi 
Nicolai Costenco), nr. 6-8, 1999. 


EŞANU, ANDREI — 50 

Eşanu, Andrei, Dimitrie Cantemir 
(1673-1723) — domn al Ţării Moldovei 
(martie-aprilie 1693, noiembrie 1710 — 
iulie 1711), nr. 4, 1998. 

Fişier biobibliografic, nr. 4, 1998. 

“Numai pornind de la cultura naţio- 
nală poţi cunoaşte alte culturi şi civilizaţii.” 
Dialog: Alexandru Bantoş — Andrei Eşanu, 
nr. 4, 1998. 


IACHIM, ION — 50 

Fişier biobibliografic, nr. 12, 1999. 

lachim, lon, Profesorul literat şi 
actul de creaţie al elevilor; Naşterea cer- 
bului, nr. 12, 1999. 


MATCOVSCHI, DUMITRU — 60 
Melniciuc, lon, Lucrare în cuvânt, 
nr. 10, 1999. 


MĂNUCĂ, DAN — 60 

Cimpoi, Mihai, Dan Mănucă: obse- 
sia cercului, nr. 3, 1998. 

Mănucă, Dan, Paşoptismul şi lite- 
ratura; In consonanţă cu normele literare 
româneşti actuale, nr. 3, 1998. 

RUSU, VALERIU — 65 

“Neamul trebuie să ne vegheze şi 
să ne lumineze necontenit gândul, fap- 
ta...” Dialog: Alexandru Bantoş — Valeriu 
Rusu, nr. 6-12, 2000. 


VODĂ, GHEORGHE - 65 

Bantoş, Ana, Despre diferenţe, 
diversitate şi diversiune, nr. 12, 1999. 

Vodă, Gheorghe, Poeme, nr. 12, 
1999. 


ANTOLOGIA “L.R.” 

Andreiţă, lon, nr. 9, 1999; Bantoş, 
Ana, Lucian Vasiliu: Dincolo de disperare, 
nr. 5, 1998; “Cel mai frumos limbaj uni- 
versal”, nr. 9, 1999; Bordeianu, Cătălin, 
nr. 9, 1999; Constantinescu, Alina, nr. 
10, 1999; Crudu, Dumitru, nr. 10, 1999; 
Filip, lulian, nr. 9, 1999; Gavrilă, Veronica, 
nr. 10, 1999; Hadârcă, lon, nr. 9, 1999; 
Husar, Alexandru, nr. 10, 1999; Marque, 
Alexandre, nr. 9, 1999; Mendez, Tania, 
nr. 9, 1999; Poeti participanţi la întâlnirea 
de la Neptun, nr. 6-8, 1999; Romanciuc, 
Vasile, nr. 9, 1999; Simitopol, Anca, nr. 10, 
1999; Vasiliu, Lucian, nr. 5, 1998; Vieru, 
Grigore, nr. 9, 1999. 


ANUL LITERAR — 1999 

Bantoş, Ana, Literatura română 
din Basarabia: pluralitatea discursului, 
nr. 1-2, 2000. 

Premiile Uniunii Scriitorilor din Mol- 
dova pe anul 1999, nr. 1-2, 2000. 


ARGUMENT 

Bantoş, Alexandru, Fără patimi, nr. 
1-2, 1998; Noua respiraţie a Basarabiei, 
nr. 3, 1998; Miracolul din preajmă, nr. 
1, 1999; Acasă şi în lume, nr. 9, 1999; 
Nevoia de dialog, nr. 10, 1999; ltinerare 
ale identităţii noastre, nr. 11, 1999; Pe 
urmele descălecătorilor de neam, nr. 
3-5, 2000. 

Buga, lon, Primăvara Marii Uniri, 
nr. 12, 1999. 

Butnaru, Leo, Corp (şi suflet) de 
literă, nr. 6-12, 2000. 

Cimpoi, Mihai, Eminescu, poet al 
întregului românesc, nr. 1-2, 2000. 

Coşeriu, Eugen, Sângele nostru, 
nr. 6, 1998. 

Damian, Liviu, Verb matern, nr. 
6-8, 1999. 

Rusu, Valeriu, Urbea Chişinăului, 
nr. 3-5, 1999. 

Un deceniu al Speranţelor..., nr.6- 
8, 1999. 

Un drum prin deşertul istoriei, nr. 
5, 1998. 

Vieru, Grigore, Răzvrătirea Limbii 
Române, nr. 3, 1998. 


ARS POETICA 

Bantoş, Ana, Perspective lirice 
maramureşene: lumea fiinţei umane, nr. 
3-5, 2000; Bâle, Alexa Gavril, nr. 3-5, 
2000; Bârlea, Gheorghe Mihai, nr. 3-5, 
2000; Belicov, Serafim, nr. 3-5, 1999; 
Bilaşcu, Gavrilă, nr. 3-5, 2000; Bogdan, 
lon, nr. 3-5, 2000; Boitor, George, nr. 3-5, 
2000; Burnar, lon, nr. 3-5, 2000; Cârstea, 
Cristina, nr. 3-5, 1999, 6-12, 2000; Chivu, 
Gheorghe, nr. 3-5, 2000; Ciocanu, Anatol, 
nr. 3-5, 1999; Coande, Nicolae, nr. 3-5, 
1999; Codru, Anatol, nr. 1, 1999; Dăncuş, 
Ştefan Doru, nr. 3-5, 2000; Dorion, Helene, 
nr. 1, 1999; Dragoş, Vasile, nr. 3-5, 2000; 
luga, lon, nr. 3-5, 2000; Latiş, Vasile, nr. 
3-5, 2000; Marcovici, Bianca, nr. 3-5, 
1999; Mărgineanu, lon, nr. 5, 1998; Mol- 
dovan, loan, nr. 3-5, 2000; Morar, Vasile, 
nr. 3-5, 2000; Muste, Vasile, nr. 3-5, 2000; 
Păuna, Rodica Brad, nr. 3-5, 2000; Pârja, 
Gheorghe, nr. 3-5, 2000; Petean, Mircea, 
nr. 3-5, 2000; Pişcu, Daniel, nr. 12, 1999; 
Ploscaru, Dorin, nr. 3-5, 2000; Pop, loan 
Es, nr. 3-5, 2000; Romanciuc, Vasile, nr. 
4, 1998; Roşiianu, loan Romeo, nr. 3-5, 
2000; Scheianu, Nicolae, nr. 3-5, 2000; Slu- 
jeru, Marin, nr. 3-5, 2000; Ţurcanu, lanoş, 
nr. 12, 1999; Vancea, Echim, nr. 3-5, 2000. 


ARTA TRADUCERII 
Condrea, Irina, Aleksandr Puşkin: 
traduceri în limba română, nr. 10, 1999. 


ASTERISC 
Istrate, Gavril, De la Dacia Literară 
la Limba Română, nr. 3-5, 1999. 


BACALAUREAT 

Limba şi literatura română (Notă 
explicativă de Maria Hadârcă), nr. 1-2, 
1998. 

Limba şi literatura română în şcoala 
naţională, nr. 1, 1999. 

Programa la Limba şi literatura 
română pentru examenul de bacalaureat 
2001, nr. 6-12, 2000. 


BUTURUGA MICĂ 
Tarlapan, Efim, Contraatacuri epi- 
gramatice, nr. 3-5, 1999. 


CALENDAR 
Date din istoria literaturii şi culturii 
române — 1998, 1-2, 1998. 


CARTE DE VIZITĂ 

Arbagic, Mihai, Un portret cultural 
al Sud-ului, nr. 11, 1999. 

Dragu, Nicolae, Dimensiuni esteti- 
ce, nr. 11, 1999. 

Drăghici, Ştefan, Din nou despre 
Sud, nr. 11, 1999. 

Igna, lon, Cuvânt despre bisericile 
Maramureşului, nr. 3-5, 2000. 

luga, Dumitru, Judeţul celor patru 
“tări”, nr. 3-5, 2000. 

“In Maramureş n-a murit senti- 
mentul sărbătorii.” Dialog: Alexandru 
Bantoş — Gheorghe Mihai Bârlea, prefect 
al judeţului Maramureş, nr. 3-5, 2000. 

Judeţul Călăraşi: prezentare gene- 
rală, nr. 11, 1999. 

Petraş, Irina, Porţi maramureșene, 
nr. 3-5, 2000. 


CASA LIMBII ROMÂNE 

Babansky, Valeriu, Realitatea de 
dincolo de realitate, nr. 6-12, 2000. 

Bantoş, Alexandru, Un important 
centru de cultură, nr. 4, 1998. 

Bantoş, Ana, Vremuri ale Limbii 
Române, nr. 4, 1998. 

Berejan, Silviu, Patru decenii de 
anevoioasă cale spre adevăr, nr. 1, 1999. 

Bordeianu, Leo, Expoziţie de carte 
şi vernisaj; lansarea antologiei Echos 
poétiques de Bessarabie, nr. 4, 1998. 

Caramitru, lon, Doresc acestui 
locaş să aibă existenţa unui fagure de 
miere, nr. 4, 1998. 

Caşencu, Andrei, Casa Limbii Ro- 
mâne va schimba situaţia lingvistică din 
municipiu, nr. 4, 1998. 

Cărţi donate bibliotecii Casei Limbii 
Române, nr. 4, 1998. 

Ciobanu, Anatol, La Casa Limbii 
Române vom elabora un program concret 
de politică lingvistică, nr. 4, 1998. 

Concursul de creaţie al revistei 
“Limba Română”. Ediţia a II-a, nr. 6, 1998. 

Corlăteanu, Nicolae, Un act de 
însemnătate istorică, nr. 4, 1998; Crezul 
meu, nr. 6-12, 2000. 

Cotoman, Tamara, Lumina ce se 
întrezăreşte, nr. 12, 1999; O redută in- 
vincibilă, nr. 6-12, 2000. 

Cristian, M., Intre speranţă şi izbân- 
dă, nr. 12, 1999. 

Filip, lulian, Despre legislaţia ling- 
vistică din Basarabia, nr. 4, 1998. 

Imagini ale sufletului românesc, 
nr. 1, 1999. 

Inaugurarea Casei Limbii Române 
în imagini, nr. 4, 1998. 

“Integrarea în context românesc...” 
Interviu cu dl dr. med. Coriolan Brad, nr. 
6-8, 1999. 

Melnic, Vasile, Revistele Limbii 
Române, nr. 6, 1998. 

Mesaje de salut: Grigore Vieru, Eu- 
gen Simion, Mihai Cimpoi, Silviu Berejan, 
Vasile Melnic, Valeriu Culev, lon Buga, 
Tudor Lupaşcu, nr. 4, 1998. 

“Prin victoria noastră învinge limba 
română”, nr. 3-5, 1999. 

Roşca, Ilinca, “Lupta pentru ade- 


vărul ştiinţific continuă”, nr. 1, 1999; Axa 
Chişinău-Ungheni, nr. 3-5, 1999; Dor de 
Basarabia şi de oamenii ei, nr. 6-8, 1999. 

Rusu, Valeriu, Veniţi să luaţi cultură 
şi, prin cultură, lumină!, nr. 4, 1998. 

Triboi Gheorghe, Suntem acasă!, 
nr. 4, 1998. 

Ungureanu, lon, Nu se poate trăi în 
minciună!, nr. 4, 1998. 

Urecheanu, Serafim, Casa Limbii 
Române -— o necesitate de netăgăduit, 
nr. 4, 1998. 


CENTENAR BORGES 
Butnaru, Leo, Lumea de după cu- 
vânt, nr. 3-5, 1999. 


CLIPA DE GRAȚIE 

Bantoş, Ana, Destinul unui critic 
literar, nr. 1-2, 2000. 

Ciocanu, lon, De unde se iau cu- 
vintele noi?; Cotaş; Chilia; Rabdomanţie, 
nr. 1-2, 2000. 

lon Ciocanu, Fişier biobibliografic, 
nr. 1-2, 2000. 


CLUBUL DE LECTURĂ 

Ciuban, Gavril, Casa cu ferestre 
topite (fragment), nr. 3-5, 2000. 

Goja, Nicolae, Apus cu mure, nr. 
3-5, 2000. 

llea, Marian, Gravimetrul (frag- 
ment), nr. 3-5, 2000. 


COMEMORĂRI. VASILE CORO- 
BAN - 90 

Bantoş, Ana, Reabilitarea spiritului 
critic, nr. 6-12, 2000. 

Beşleagă, Vladimir, Asemenea 
oameni nasc rar la noi..., nr. 6-12, 2000. 

Busuioc, Aureliu, Lecţiile lui Coro- 
ban, nr. 6-12, 2000. 

Cimpoi, Mihai, Dimitrie Cantemir 
— scriitor umanist de Vasile Coroban; Mo- 
delul critic Vasile Coroban, nr. 6-12, 2000. 

Ciocanu, lon, Romanul “rural” 
postbelic în viziunea lui Vasile Coroban, 
nr. 6-12, 2000. 

Cirimpei, Victor, Un intelectual de 
marcă, nr. 6-12, 2000. 

Corlăteanu, Nicolae, Discipoli cre- 
dincioşi, nr. 6-12, 2000. 

Cupcea-Josu, Argentina, Petalele 
amintirilor, nr. 6-12, 2000. 

Gavrilov, Anatol, Curajul opiniei 
personale, nr. 6-12, 2000. 

Popovici, Constantin, Cu Vasile 
Coroban împreună, nr. 6-12, 2000. 


COMENTARII LITERARE 

Grinea, Florin, Petre Ispirescu: 
Tinerețe fără bătrâneţe şi viaţă fără de 
moarte, nr. 6-12, 2000. 

CONCURS DE CREAŢIE 

Agape, Mihaela, nr. 12, 1999; Ba- 
ran, Ana, nr. 6-12, 2000; Blaga, Ana, nr. 
3-5, 1999; Bordeianu, Leo, Concursul a 
luat sfârşit — concursul continuă, nr. 6, 
1998; Botnaru, Victoria, nr. 3, 1998; Bulat, 
Doina, nr. 5, 1998; Burdujan, Radu, nr. 
10, 1999; Cazacliu, Aurelia, nr. 1-2, 1998; 
Chilaru, Ludmila, nr. 3, 1998; Chiriac, Ma- 
riana, nr. 1, 1999; Condiţiile desfăşurării 
concursului, nr. 1-2, 1998; Condraţchi, 
Vitalie, nr. 4, 1998; Condrea, lon, nr. 1, 
1999; Crăciun, lrina, nr. 10, 1999; Ene- 
Bratu, Maria, nr. 3, 1998; Ghilan, Rodica, 
nr. 3, 1998; Grama, Steliana, nr. 3, 1998; 
Griţcu, Vasile, nr. 1, 1999; Guţuleac, 
Natalia, nr. 6, 1998; nr. 12, 1999; Hristov, 
Horia, nr. 6, 1998; lachim, Doina, nr. 1, 
1999; lonesi, Galina, nr. 4, 1998; lrimciuc, 
Olga, nr. 1, 1999; Juncu, Alina, nr. 3-5, 
1999; Langa, Andrei, nr. 5, 1998; Lâsâi, 
Victoria, nr. 1-2, 1998; Lipai, Adina, nr. 
6-12, 2000; Lozovanu, Silvia, nr. 5, 1998; 
Manţoc, Elena, nr. 4, 1998; Marcu, Me- 
deea, nr. 1, 1999; Miron, Ciprian, nr. 12, 
1999; Mitrofan, Eugeniu, nr. 3-5, 1999; 
Mâţu, Veronica, nr. 4, 1998; Olenschi, 
Mihai, nr. 1-2, 1998; Pahomi, Tamara, nr. 
10, 1999; Poamă, Sorin, nr. 3-5, 1999; 
Petrov, Elena, nr. 6-12, 2000; Popovici, 
Vlad, nr. 4, 1998; Premiile revistei “Limba 
Română” pe anul 1998, nr. 1, 1999; Radu, 
Marcela, nr. 10, 1999; Rapcea, Ana, nr. 
3, 1998; Reabenchi, Olesea, nr. 4, 1998; 
Revista Mirajul labirintului şi autorii ei, 
nr. 6-8, 1999; Roman, Eugenia, nr. 6-12, 
2000; Sava, Dan, nr. 12, 1999; Scutelnic, 
Nadia, nr. 3, 1998; Sluţu, Claudia, nr. 3, 
1998; Spinati, Pavel, nr. 3, 1998; Strut- 
zescu, Paul, nr. 4, 1998; Struţ, lon, nr. 6, 
1998;Talmacec, Natalia, nr. 1, 1999; Terzi, 
Dana, nr. 6-12, 2000; Traianus, nr. 10, 
1999; Ungureanu, Andrei, nr. 3, 1998; Un- 
gureanu, Elena, nr. 6, 1998; Untilă, Olga, 
nr. 12, 1999; Verdeş, Larisa, nr. 3, 1998; 
Vizir, Elena, nr. 3, 1998; Voievudschi, 
Olga, nr. 3-5, 1999; Vlădicescu, Elena, 
nr. 6-12, 2000; Vrabie, Diana, nr. 5, 1998. 


CONFLUENŢE 

Alecsandri, Vasile, Cânticul Gintei 
Latine (în română, franceză, provensală, 
italiană şi retoromană), nr. 9, 1999. 

Arghezi, Tudor, Măria Nichifor (în 
română şi franceză), nr. 9, 1999. 

Balmuş, Pavel, Carte în limba fran- 
ceză cu un capitol despre noi, nr. 9, 1999. 

Bordeianu, Leo, “Veghind al limbii 
vechi hotar”, nr. 9, 1999. 

Lenţa, Anatol, Posibilităţile cuvân- 
tului şi dimensiunile textului la Marcel 
Proust. Pe marginea monografiei Elenei 
Prus Poetica modalităţii la Proust, 
Chişinău, 1998, nr. 9, 1999. 


Mălinaş, Constantin, Premiul de la 
Montpellier, nr. 9, 1999. 

Muthu, Mircea, Henri Jacquier în 
ipostază de traducător, nr. 9, 1999. 

Pavlicencu, Sergiu, Epistolă către 
Can Grande della Scala — un prim co- 
mentariu al Divinei Comedii, nr. 1-2, 1998. 

Rusu, Valeriu, Un recit digne d'un 
lecteur aristrocratique, moderne: Măria 
Nichifor, par Tudor Arghezi, nr. 9, 1999. 

Vladuţi, Lavinia-Simona, lradieri 
ale influenţei franceze asupra poeziei lui 
Vasile Alecsandri, nr. 9, 1999. 


CONGRESE, CONFERINŢE, SE- 
MINARE 

Rezoluţia Conferinţei Naţionale 
de Filologie “Limba română azi”. Ediţia 
a Vil-a, laşi-Chişinău, 16-20 octombrie 
1998, nr. 5, 1998. 

Todoroi, Dumitru, Problematica 
proiectului “Limba română — limbă a co- 
munităţii europene”, nr. 6-12, 2000. 


CREANGA DE AUR 

Bilţiu, Pamfil, Elemente arhaice în 
cultura populară din Ţara Lăpuşului, nr. 
3-5, 2000. 

Bogdan, lon, Obiceiuri agrare de 
primăvară, nr. 3-5, 2000. 

Poezie populară, nr. 3-5, 2000. 


CRONICĂ LITERARĂ 

Bantoş, Ana, Leagăn de cuvânt; 
schimbare şi continuitate, nr. 3-5, 2000. 

Cimpoi, Mihai, Poezia unui nou 
început, nr. 3-5, 2000. 

Mihai, lon, Poezie şi rafinament 
poetic, nr. 3-5, 2000. 

Munteanu, Cornel, Proza necon- 
venţională, nr. 3-5, 2000. 


CUM VORBIM, CUM SCRIEM 

Melniciuc, lon, Norma ortografică 
şi uzul, nr. 12, 1999. 

Rădulescu, llie-Ştefan, Erori de 
vocabular, nr. 11, 12, 1999, 1-2, 2000. 


DESTINE 

Colesnic, Lidia, Vasile Muratov — un 
veritabil profesor de limba română din 
Basarabia secolului XIX, nr. 1-2, 1998. 

Hâjdeu, Alexandru, Epistolă către 
români, nr. 1-2, 1998. 

Slabu, Gheorghe, Alexandru Hâj- 
deu şi Unirea Principatelor Române de 
la 1859, nr. 1-2, 1998. 


DE LA GROTESC LA SUBLIM 

Botnarciuc, Ludmila, Limbajul 
medical scris — normă şi realitate, nr. 
6-12, 2000. 

Ciocanu, lon, Bucluc cu atragerea 
atenţiei, nr. 6-12, 2000. 

Molea, Viorica, Procedee stilistice 
de utilizare a expresiilor frazeologice, nr. 
6-12, 2000. 


DIALOGUL ARTELOR 

“Când ideea vorbeşte prin lemn.” 
Interviu cu artistul plastic G. Mitrohin 
(Germania), nr. 11, 1999. 

Constantinescu, Cornel Radu, O 
ecvestră antieroică, nr. 11, 1999. 

Dăncuş, Mihai, “Frumosul ce-l des- 
copăr în jurul meu”, nr. 3-5, 2000. 

Drăghici, Ştefan, Corneliu Ratcu, 
pictorul, nr. 11, 1999. 

Expoziţie fotografică de Mihai 
Potârniche şi Paul Buciuta, nr. 12, 1999. 

Isac, Igor, Aureole bizantine, nr. 
11, 1999. 

Malaneţchi, Vasile, Testamentul 
lui Alexandru Plămădeală, nr. 3-5, 1999. 

Marian, Ana, Chipuri feminine în 
portretul sculptural postbelic din Repu- 
blica Moldova, nr. 6-12, 2000. 

“Mă frământă ideea unei lucrări 
demne de istoria şi vocaţia neamului nos- 
tru.” Interviu cu artistul plastic Gheorghe 
Vrabie, nr. 3-5,1999. 

Moldovan, Traian, Tradiţie şi ino- 
vaţie în centrul artistic de la Baia Mare, 
nr. 3-5, 2000. 

Potârniche, Mihai, Anotimpurile 
sufletului românesc, nr. 12, 1999. 

Ratcu, Corneliu, Artele focului — 
sculptura în metal, nr. 11, 1999. 

Şuşară, Pavel, Artistul şi comu- 
nitatea; Despre mântuirea prin artă, nr. 
11, 1999. 


DOCUMENTE 

“Cel mai revoluţionar act din istoria 
poporului nostru” Procesul-verbal al şe- 
dinței Sfatului Ţării din 27 martie/ 9 aprilie 
1918, nr. 1-2, 1998. 

Declaraţia oficială a Sfatului Ţării 
din Chişinău de unire a Basarabiei cu 
România. 27 martie / 9 aprilie 1918, nr. 
1-2, 1998. 

Decretul regal pentru promulgarea 
unirii Basarabiei cu România. 27 martie/ 
9 aprilie 1918, nr. 1-2, 1998. 

O! Moldovă, ţara mea!, nr. 1-2, 1998. 


DRAMA LIMBII ROMÂNE 

Colesnic, Lidia, manifestări ale 
interferenţei lingvistice în texte româneşti 
din Basarabia (1812-1918), nr. 3-5, 1999; 
Substituirea şi suprimarea glotonimului 
Limba Română în Basarabia ocupată de 
imperiul rus, nr. 6-8, 1999. 


ECORŞEU 

Crudu, Dumitru, Noua poezie — un 
mod de a exista în această lume, nr. 4, 
1998. 


EFIGII 

Arghezi, Tudor, Bărăganul, nr. 11, 
1999. 

Istrati, Panait, Bărăganul, nr. 11, 
1999. 


EMINESCU AL NOSTRU 

Branişte, Ludmila, Mihai Eminescu 
despre roman, nr. 3-5, 1999. 

Cimpoi, Mihai, Mihai Eminescu, nr. 
1-2, 1998. 

Husar, Alexandru, Eminescu pre- 
cursor, nr. 3-5, 1999. 

Indoeminesciana sau Eminescu la 
New-Delhi. Dialog: Mihai Cimpoi — Geor- 
ge Anca, nr. 1, 1999. 

Mănucă, Dan, Locus amoenus, nr. 
3-5, 1999. 

Orfism, indianism, “existenţialism”. 
Dialog: Mihai Cimpoi — lon Itu — Mircea 
Itu, nr. 6-8, 1999. 

Rusu, Aurelia, Gruie Sânger. Re- 
lansarea mitului reparator, nr. 1, 1999. 

Stanceva, Rumiana L., Traducerile 
bulgare ale Luceafărului faţă cu noile 
interpretări ale poemului eminescian, nr. 
1, 1999. 

Tiutiuca, Dumitru, Ce ar putea fi 
eminescianismul?, nr. 5, 1998; Despre 
ultimul vers din Floare albastră, dar nu 
numai..., nr. 6, 1998; Testamente artistice 
eminesciene; Francmasoneria “junimistă” 
şi M. Eminescu, nr. 3-5, 1999; Luceafărul 
eminescian: iluminări, nr. 6-8, 1999; Di- 
mensiunea religioasă a operei eminesci- 
ene, nr. 10, 1999. 


EUGEN COŞERIU 

IN REPUBLICA MOLDOVA 

Berejan, Silviu, Itinerare spirituale, 
nr. 6, 1998. 

“Mereu le vorbesc nemților despre 
destinul nostru şi despre tragedia acestui 
pământ.” Dialog: Luminiţa Dumbrăvea- 
nu — Eugen Coșeriu, nr. 6, 1998. 

Vrabie-Şonţu, Cecilia, Să fi fost noi 
primii?, nr. 6, 1998. 


EVOLUŢIA LIMBII ROMÂNE 

lacob, Niculina, Aspecte morfologice 
ale limbii române literare în texte religioase 
din a doua jumătate a secolului al XVII-lea 
(Psaltirea în versuri — Dosoftei şi Psaltirea 
din Biblia de la Bucureşti), nr. 1-2, 1998. 


FONETICĂ EXPERIMENTALĂ 

Babâră, Nicanor, Statutul fonematic 
al unor diftongi descendenţi româneşti 
(Pe baza datelor roentgenocinematogra- 
fiei), nr. 4, 1998. 

Tătaru, Ana, Despre calitatea fo- 
netică a diftongilor limbii române literare; 
Un apărător al specificului limbii române, 
nr. 1, 1999. 


248 


Limba Ramână 


FORUMUL PRESEI ROMÂNE DE 
PRETUTINDENI 

Constantinescu, Emil, Adevărata 
frontieră a României este frontiera iubirii 
de neam, nr. 10, 1999. 

Libertate grupului Ilaşcu. Apelul 
participanţilor la Forumul Presei Române 
de Pretutindeni, nr. 10, 1999. 

Nu încetaţi să credeţi în steaua 
noastră, a românilor! Dialog: Alexandru 
Bantoş — Teodor Meleşcanu, Preşedin- 
tele Alianţei pentru România, nr. 10, 
1999. 

România în pragul mileniului III. 
Declaraţii ale participanţilor la Forum, nr. 
10, 1999. 


FRANŢA SUFLETULUI NOSTRU 

Bantoş, Ana, Provence — mon 
amour, nr. 9, 1999. 

“Pe pământul dulce al Basarabi- 
ei...”, nr. 9, 1999. 

Puncte de reper. Corespondenţă: 
Valeriu Rusu — Jacques Chirac, nr. 9, 
1999. 

Romanciuc, Vasile, O săptămână 
în Franţa (Note fugare, 4-11 mai 1999); 
Doină la Marsilia, nr. 9, 1999. 

Rusu, Valeriu, Crâmpeie dintr-o 
viaţă zbuciumată... (Memorii); Scrisoarea 
tatei, nr. 9, 1999. 

Vieru, Grigore, Parisul şi Dăbulenii, 
nr. 9, 1999. 


GRAMATICĂ ŞI ORTOGRAFIE 

Bărbuţă, lon, Valorile pronumelui 
reflexiv la cazul acuzativ în română, nr. 
1,1999; Diateza şi construcţiile diateziale 
în limba română, nr. 3-5, 1999; Analiza 
morfologică a substantivului, nr. 6-8, 
1999; Analiza morfologică a adjectivului, 
nr. 10, 1999. 

Ciobanu, Anatol, Norma literară în 
evoluţie. Structuri de tipul: copilul părinţii 
căruia, nr. 6-12, 2000. 

Ciudin, Liliana, Nominativul temic 
— o structură sintactică specifică, nr. 1-2, 
1998; Structuri propoziţionale cu valoare 
de nominativ temic, nr. 3-5, 1999. 

Colţun, Gheorghe, Categoria tim- 
pului în cadrul verbelor-elemente de bază 
ale frazeologismelor verbale, nr. 3, 1998; 
Categoria persoanei în cadrul verbelor- 
elemente de bază ale frazeologismelor 
verbale, nr. 5, 1998. 

Felecan, Nicolae, Nevoia de con- 
secvenţă şi analiza gramaticală, nr. 3-5, 
2000. 

Marin, Vitalie, Aspecte ale uti- 
lizării perfectului simplu arhaic, nr. 
6-12, 2000. 

Ţâmbală, Lilia, Observaţii cu privire 
la substituirea perfectului simplu cu per- 
fectul compus, nr. 10, 1999; Note privind 


trăsăturile semantice ale perfectului 
simplu în raport cu perfectul compus, nr. 
12, 1999; Aspecte ale utilizării perfectului 
simplu arhaic, nr. 6-12, 2000. 

Vrăjitoru, Ana, Definiţii ale pro- 
numelui în lingvistica românească, nr. 
1-2, 1998; Tipuri de pronume relevate 
în lingvistica românească, nr. 3, 1998; 
Genul pronumelor din limba română, nr. 
3-5, 1999. 


IMPRESII 

Dumbrăveanu, Luminiţa; Vindeca- 
uter, Calixte; Tserennadmid, Bayarjargal; 
Kruşarska, Zorniţa, participanţi la ediţia 
a Vl-a a Cursurilor de limbă, cultură şi 
civilizaţie românească, Maramureş, 2000, 
nr. 3-5, 2000. 


INEDIT 

Chiriac, Vlad, Un transnistrean în 
anturajul literar basarabean, nr. 3-5, 1999. 

Crihan, Anton, Cum s-a făcut unirea 
Basarabiei cu România, nr. 1-2, 1998. 

Pânzaru, Sava, lon Buzdugan: 
presentimentul Unirii, nr. 1-2, 1998; Ghe- 
orghe V. Madan: câteva scrisori inedite, 
nr. 3-5, 1999. 

Rusu, Valeriu, Flacăra unităţii nea- 
mului românesc; Pan Halippa — stegar al 
românismului; lon Vlahuţă — apostol al 
dreptăţii naţionale, nr. 1-2, 1998. 

Timonu, Dominte, lon Minulescu; 
Magda lIsanos; lonel Teodoreanu; Al. 
Robot, nr. 3-5, 1999. 

“Vom întâlni noi viitorul...” Scrisoa- 
rea lui lon Buzdugan către Gheorghe 
Tutoveanu din 7.02.1917, nr. 1-2, 1998. 


IN MEMORIAM 
Dumbrăveanu, lon, Ne-a părăsit un 
savant de talie europeană, nr. 3-5, 1999. 


IPOTEZE ETIMOLOGICE 
Tătaru, Liviu, De unde “Mara- 
mureş”, nr. 3-5, 2000. 


ITINERARE SPIRITUALE 

“Mă pasionează partea văzută şi, în 
egală măsură, cea nevăzută a Dornelor.” 
Dialog: Alexandru Bantoş — dr. Petru Ţa- 
ranu, Vatra Dornei, nr. 3, 1998. 


ITINERARE TURISTICE 
Fascinantul Maramureş, nr. 3-5, 
2000. 


ÎMPĂRĂTEASĂ ŞI CERŞETOARE 

Călăuză pentru toţi, nr. 1, 1999. 

Ciocanu, lon, Eseuri de cultură a 
limbii, nr. 10, 1999. 

Condrea, Irina, Utilizarea verbului 
a trebui, nr. 1, 1999. 

ÎNTÂLNIRI. DIALOGURI. PRO- 
IECTE 

Andreiţă, lon, La Paris, cu poeţi 
basarabeni, nr. 9, 1999. 

Apelul Consiliului Director al Aso- 
ciaţiei Internaţionale “Ginta Latină”, nr. 
9, 1999. 

Există şansa comunicării depline. 
Masă rotundă la Paris, nr. 9, 1999. 

Filip, lulian, Uniţi sub cerul Prove- 
nţei. Masă rotundă în curtea Universităţii 
Provence, nr. 9, 1999. 

O întâlnire de neuitat. Confesiunea 
dnei Monica Dumitraşcu, nr. 9, 1999. 

Poezia, simbol al fraternității, al 
solidarităţii şi al demnităţii. Aspecte de la 
întâlnirea ce a avut loc la Centrul Cultural 
Român din Paris, nr. 9, 1999. 

Rusu, Aurelia, L'antidote. Din alo- 
cuţiunea rostită la Primăria din Bandol, 
nr. 9, 1999. 

Să extindem zonele de colaborare. 
Lansarea volumului Echos poétiques de 
Bessarabie (Moldavie) la Universitatea 
Provence, nr. 9, 1999. 

Schimb util de păreri. Impresii ale 
studenţilor de la Universitatea Provence, 
nr. 9, 1999. 

Succes indiscutabil. Dialog cu dna 
prof. Elena Toma, Universitatea Proven- 
ce, nr. 9, 1999. 


JOCURI DE CUVINTE 
Moldoveanu, Andrei, Scrabble, nr. 
12, 1999. 


LECTURI COŞERIENE 

Balacciu-Matei, Jana, Mon Coșeriu, 
nr. 6, 1998. 

Berejan, Silviu, Omagiu distinsului 
lingvist, nr. 6, 1998. 

Bojoga, Eugenia, Repercusiunea 
teoriei semantice a lui E. Coșeriu în fosta 
U.R.S.S. (Cu privire la câmpul lexical), 
nr. 6, 1998. 

Botnarciuc, Vasile, Capacitatea 
sistematică a circumstanţialului de loc şi 
a celui de timp, nr. 6, 1998. 

Corlăteanu, Nicolae, Premisele şi 
realizarea proceselor de neologizare, nr. 
6, 1998. 

Coşeriu, Eugen, Concepţia mea 
despre limbaj şi lingvistică şi receptarea 
ei în diferite ţări din lume, nr. 6, 1998. 

Dârul, Alexandru, Clasificarea ono- 
masiologică a cuvintelor în părţi de vorbire 
şi prolexemele, nr. 6, 1998. 

Eţcu, lon, Probleme de etică ling- 
vistică şi de glotoetică în interpretarea 
prof. Eugen Coșeriu, nr. 6, 1998. 

Popa, Gheorghe, Coordonate ale 
viziunii lingvistice coşeriene, nr. 6, 1998. 

Telegramă. Institutul de Lingvistică 
“lorgu lordan”, Bucureşti , nr. 6, 1998. 


Vârban, Floarea, Câteva observaţii 
privind schimbarea limbii din perspectiva 
lingvisticii coşeriene, nr. 6, 1998. 


LECŢIILE ISTORIEI 

Bolduma, Viorel, Raporturile Mol- 
dovei cu Frăția Ortodoxă din Lvov în 
perioada domniei lui Eremia Movilă 
(1595-1600, 1600-1606), nr. 6-8, 1999. 

Cherciu, Viorel, Coordonate an- 
tropologice pentru o posibilă estetică a 
istoriei, nr. 1-2, 2000. 

Corlăteanu, Nicolae, Romanizare 
şi reromanizare, nr. 3-5, 1999. 

Eşanu, Andrei, Eşanu, Valentina, 
Manoil Grecul (?-1467)-— un mare demni- 
tar la curtea muşatinilor, nr. 10, 1999; Un 
important for ştiinţific în capitala Turciei, 
nr. 12, 1999. 

Istoriografia românească a fost şi 
este de nivel mondial. Dialog: Andrei Eşanu, 
membru corespondent al A.Ş.M. — Mihai 
Maxim, director al Centrului de Studii Turco- 
Otomane din Bucureşti, nr. 12, 1999. 

luga, Dumitru, luga, Georgeta Ma- 
ria, Ţara Maramureşului în secolul XIV, 
nr. 3-5, 2000. 

Hossu, Valer, “Descălecatul”... fără 
legendă, nr. 3-5, 2000. 

Marina, Mihai, Domnitorul Bogdan, 
nr. 3-5, 2000. 

Puiu, Tiberius, Națiuni şi naționali- 
tăţi în spaţiul rus şi sovietic, nr. 6-12, 2000. 

Todincă, Gheorghe, Cum era să 
ajungă Maramureşul republică sovietică, 
nr. 3-5, 2000. 


LIMBA ROMÂNĂ - AZI 

Cosniceanu, Maria, Antroponimia 
la zece ani de la adoptarea legislaţiei 
lingvistice, nr. 10, 1999. 

Golenco, Tamara, Necesitatea revi- 
gorării reale a limbii române, nr. 12, 1999. 

Roşca, Ilinca, Destinul nostru — lim- 
ba română, nr. 10, 1999. 


LIMBA ROMÂNĂ ESTE PATRIA 
MEA 

Răileanu, Tamara, Un apel în noua 
dimineaţă a limbii române, nr. 1, 1999. 


LIMBA ROMÂNĂ ÎNCOTRO? 

Tătaru, Livia Ana, Analize originale 
prozodice ale pronunțării româneşti. Le- 
găturile lor cu cele fonetice în combaterea 
greşelilor, nr. 3, 1998. 


LIMBA ŞI LITERATURA ROMÂNĂ 
ÎN ŞCOALA ALOLINGVĂ 

Olenschi, Mihai, Pasărea pe limba 
ei piere; Arta de a găsi argumente; Vorba 
dulce mult aduce; Dezbateri la temele: 
Pasărea pe limba ei piere şi Vorba dulce 
mult aduce, nr. 1-2, 1998. 

LUMINĂ DIN LUMINĂ 

Celac, Victor, Influenţa creştinis- 
mului asupra universalismului imperial 
roman, nr. 4, 1998. 

Fuştei, Nicolae, Mitropolitul Dosof- 
tei şi problema epiclezei euharistice, nr. 
3-5, 1999. 

Morar, Nicolae, Sfântul sau ex- 
periența normalităţii, nr. 3, 1998; Spiri- 
tualitatea românească între tradiţie şi 
actualitate, nr. 1, 1999. 

“Congştiinţa păcatului este cea mai 
mare valoare a omului.” Dialog: Raisa 
Rohac — loan Alexandru, nr. 3-5, 2000. 

“Un clopotar al credinţei ortodoxe.” 
De vorbă cu PS. Arhiereul Vicar lustin 
Sigheteanul, stareţ al Mănăstirii “Sf. 
Ana” — Rohia, nr. 3-5, 2000. 


MARAMUREŞUL MEU 

Alexandru, loan, Civilizaţia cuvân- 
tului, nr. 3-5, 2000. 

Bantoş, Ana, “Cât îi Maramure- 
şu...”, nr. 3-5, 2000. 

Cimpoi, Mihai, Vatra noastră arhe- 
tipală, nr. 3-5, 2000. 

Leblanc, Marie-Gabrielle, Un popor 
autentic, nr. 3-5, 2000. 

Noica, Constantin, Călătorie în 
Maramureş, nr. 3-5, 2000. 

Steinhardt, N., Lecţia Maramureşu- 
lui, nr. 3-5, 2000. 

Zubaşcu, lon, Răul de nord, Ma- 
nuscris de pe Valea Izei, după 1700, nr. 
3-5, 2000. 


MARI FILOLOGI ROMÂNI 

Bantoş, Alexandru, Sextil Puşca- 
riu — director de publicaţii, nr. 4, 1998. 

Bantoş, Ana, Sextil Puşcariu: bio- 
grafie şi epocă, nr. 4, 1998. 

Berdan, Lucia, Temelia culturii po- 
pulare în concepţia lingvistică a lui Sextil 
Puşcariu, nr. 4, 1998. 

Berejan, Silviu, Sextil Puşcariu în 
lingvistica românească, nr. 4, 1998. 

Istrate, Gavril, Profesorul nostru, 
nr. 6-8, 1999. 

Ţăranu, Ecaterina, Sextil Puşcariu 
şi Glasul Bucovinei, nr. 6-8, 1999. 

Ţepelea, Gabriel, Sextil Puşcariu — 
portretist, nr. 4, 1998. 


MARI ROMÂNI LA PARIS 

“Originea muzicii este divină.” Dia- 
log: Luminiţa Dumbrăveanu — Gheorghe 
Zamfir, nr. 9, 1999. 


MĂRTURII 

Alexandru, loan, Drum la Călăraşi, 
nr. 11, 1999. 

Bănulescu, Ştefan, “M-a prins isto- 
ria pe jos”, nr. 11, 1999. 


MEMORIA SATULUI 
Zagaevschi, Vladimir, Un manus- 
cris în grai maramureşean, nr. 3-5, 2000. 


MESAJE DIN BANATUL IUGOS- 
LAV 

Baba, Mărioara, Naşterea poetului; 
Odă cuvântului; La şcoala poeţilor; Per- 
petuum mobile, nr. 1-2, 1998. 


MIHAI EMINESCU -— 150 

Bantoş, Ana, Eminescu şi rostul 
basarabeanului de a fi, nr. 1-2, 2000. 

Berejan, Silviu, Subtil explorator al 
comorilor limbii, nr. 1-2, 2000. 

Bulgăr, Gheorghe, Un monument 
literar naţional: Eminescu, opera omnia, 
nr. 6-12, 2000. 

Burlacu, Alexandru, 34 de dialoguri 
sau o introducere în eminescologia de azi, 
nr. 1-2, 2000. 

Cimpoi, Mihai, Să-l cunoaştem mai 
bine pe Eminescu în integritatea sa, nr. 
1-2, 2000. 

Ciocanu, lon, Reconstituirea lirică 
a unui univers prea puţin cunoscut, nr. 
1-2, 2000. 

Ciopraga, Constantin, Retroviziune 
şi crono-reverie, nr. 1-2, 2000. 

Codreanu, Theodor, Sensul demiti- 
zării lui Eminescu, nr. 1-2, 2000. 

Constantinescu, Emil, Să avem 
parte de un viitor pe măsura speranţelor 
şi năzuinţelor lui Eminescu, nr. 1-2, 2000. 

Cotelnic, Theodor, Mărturii emines- 
ciene privind limbajul scenic, nr. 6-12, 
2000. 

Cozmuţa, Augustin, Despre con- 
servatorism şi liberalism în publicistica 
eminesciană, nr. 3-5, 2000. 

“Din negura de vremi...”, nr. 1-2, 
2000. 

Drăgan, Mihai, Luceafărul, nr. 1-2, 
2000. 

Eminescu, Mihai, Andrei Mureşan. 
Tabloul dramatic într-un act (Fragment), 
nr. 1-2, 2000. 

Hadârcă, lon, Din veac în veac de 
Eminescu, nr. 1-2, 2000. 

Husar, Alexandru, Mitul Luceafărul, 
nr. 6-12, 2000. 

Glodeanu, Gheorghe, Eminescu şi 
tentaţia fantasticului, nr. 3-5, 2000. 

Lăptoiu, Negoiţă, Un memorabil 
monument Eminescu dezvelit recent la 
Negreşti-Oaş, nr. 3-5, 2000. 

Lucinschi, Petru, Prin opera lui 
Eminescu deprindem lecţia fundamentală 
a demnităţii naţionale, nr. 1-2, 2000. 

Mănucă, Dan, Surse germane ale 
creaţiei eminesciene, nr. 1-2, 2000. 

Melnic, Vasile, Preocupările ling- 
vistice ale lui M. Eminescu, nr. 1-2, 2000. 

Mija, Anişoara, Unele aspecte ale 

integralei editoriale Eminescu, nr. 6-12, 
2000. 

O carte valoroasă: Dubla sacrifica- 
re a lui Eminescu de Theodor Codreanu, 
nr. 1-2, 2000. 

Oprea, Ştefan, Repertoriul — sufle- 
tul unui teatru, nr. 1-2, 2000. 

Papuc, Liviu, Comemorarea lui 
Eminescu în publicaţii din nordul Moldo- 
vei, nr. 1-2, 2000. 

Promotor al culturii naţionale, nr. 
1-2, 2000. 

Revista “Limba Română” din Chişi- 
nău la Călăraşi, nr. 1-2, 2000. 

Roşca, Ilinca, Cu drag de Emi- 
nescu, nr. 1-2, 2000. 

Rusu, Aurelia, Consideraţii despre 
restituirea operei lui Eminescu în ediţii 
critice, nr. 1-2, 2000. _ 

Rusu, Valeriu, În orice limbă Emi- 
nescu este o flacără nestinsă ce poartă 
mesajul sufletului românesc, nr. 1-2, 
2000. 

Scriitori de la Chişinău s-au apucat 
să ne facă monografiile culturale necesa- 
re, nr. 1-2, 2000. 

Spiritul Bărăganului în revista “Lim- 
ba Română”, nr. 1-2, 2000. 

Surugiu-Negrei, Dorina, Etnoge- 
neza autohtonă: recursul la mitem, nr. 
6-12, 2000. 

Tamazlâcaru, Elena, Săptămâna 
luminată Eminescu, nr. 1-2, 2000. 

Tiutiuca, Dumitru, Ontologia emi- 
nesciană fundamentală: arheitatea, nr. 
1-2, 2000. 

Urecheanu, Serafim, Avem şi noi, în 
sfârşit, un Centru Eminescu, nr. 1-2, 2000. 


MONUMENTE 

Turnul Eifel; Arcul de Triumf; Ca- 
tedrala Notre-Dame; Palatul Papal din 
Avignon; Palatul Louvre, nr. 9, 1999. 


NEPTUN — '99 
Ciocanu, lon, Literatura română în 
pragul mileniului trei, nr. 6-8, 1999. 


NOTE DE LECTURĂ 

Burlacu, Alexandru, Modele pre- 
zumtive în romanul lui C. Stere, nr. 12, 
1999. 


OBÂRŞII 

Berdan, Lucia, Magia cuvântului, 
nr. 5, 1998. 

Chicu, Silvia, Petru-Vodă Şchio- 
pul — promotor al limbii române. Conside- 
raţii la o biografie, nr. 1-2, 1998. 

Corlăteanu, Nicolae, Inceputurile 
scrisului românesc, nr. 3-5, 2000. 

Dăncuş, Mihai, Patrimoniu româ- 
nesc în dreapta Tisei, nr. 3-5, 2000. 


Dron, lon, Continuitate etnotopo- 
nimică românească în sudul Basarabiei, 
nr. 1-2, 1998; Carpaţi, nr. 3-5, 1999; Din 
istoricul provenienţei numelui Moldova, 
nr. 6-8, 1999; Rusca, nr. 10, 1999. 

Rusnac, George, Element latin sau 
autohton?, nr. 10, 1999; Factori interni 
complementari de etimologizare, nr. 
6-12, 2000. 


OCHIUL DIN VIITOR 

Gologan, Cornel, Prometeul schi- 
zoid, nr. 11, 1999. 

Petcu, Ovidiu, Copilăria lui Bra- 
dbury, nr. 11, 1999. 

Lipai, Adina, Cerul, nr. 11, 1990. 


OPINII ŞI ATITUDINI 

Brad, Coriolan, Profilul moral al 
exilului românesc, nr. 1, 1999. 

Colesnic, lurie, Numai în calendar 
toate zilele sunt la fel, nr. 1-2, 1998. 

Filiti, Gr., Statele Unite, România 
şi problema Basarabiei în 1918-1919, 
nr. 1-2, 1998. 

Giurcă, Gh., Contribuţii bucovinene 
la înfăptuirea actului istoric de la 27 martie 
1918, nr. 1-2, 1998. 

Mătcaş, Nicolae, Ce realităţi cultu- 
ral-politice l-au influenţat pe Mateevici?, 
nr. 3, 1998. 

Petrencu, Anatol, Constantin Stere 
şi Unirea, nr. 12, 1998. 

Platon, Maria, Literatura română şi 
Unirea, nr. 1-2, 1998. 

Pledez pentru o colaborare fructu- 
oasă între lingviştii ţărilor noastre. Dialog: 
conf. dr. Gheorghe Colţun — acad. prof. 
dr. hab. Rajmund Piotrowski (Sankt-Pe- 
tersburg), nr. 6, 1998. 

Poştarencu, Dinu, Un caz discuta- 
bil?, nr. 1-2, 1998. 


80 DE ANI DE LA MAREA UNIRE 

Buga, lon, Realitatea firească a 
dreptului naţiilor la autodeterminare, nr. 
5, 1998. 

Cuvântările deputaţilor şi senatori- 
lor rostite în cadrul şedinţei Parlamentului 
consacrate actului Unirii Basarabiei cu 
România. Stenograma şedinţei Camerei 
Deputaţilor şi a Senatului din 26 martie 
1998, nr. 5, 1998. 

Dardan, Constantin, Unirea Basa- 
rabiei cu Patria-Mamă. Prefaţă de Jon 
Cepoi, n. 5, 1998. 

lorga, Nicolae, Unirea Ardealului; 
Rostul istoric al Unirii, nr. 5, 1998. 

Ţaranu, Petru, Aspecte ale luptei 
pentru Unire la românii din Dornele Bu- 
covinene, nr. 5, 1998. 

ORA DE ISTORIE 

Fundaţia Social-Culturală “Menu- 
morut” din Sălaj, România, nr. 6, 1998. 

Husar, Alexandru, Chilia şi cetatea 
Albă, nr. 3, 4, 1998. 

lacobescu, Mihai, Oameni de sea- 
mă dintre Prut şi Nistru; Vasile Stroescu 
(1845-1926), nr. 6, 1998. 

Zelea-Codreanu, lon, Crâmpeie 
de amintiri (Cuvânt înainte: lon Varta), 
nr. 3, 1998. 


PARTEA DE CER NUMITĂ MA- 
RAMUREŞ 

Reportaj fotografic: Tânjaua — 
2000, Mănăstirea “Sf. Ana” — Rohia, 
Biserici de lemn, Chipuri şi caractere, nr. 
3-5, 2000. 


PATRIMONIU 

Anul bibliologic 1999, nr. 3-5, 1999. 

Bantoş, Ana, Lectura: cantitate şi 
calitate, nr. 3-5, 1999. 

Melnic, lulia, Publicaţiile periodice 
din Basarabia de la începutul sec. XX. Din 
colecţia serviciului “Carte veche şi rară” al 
Bibliotecii Naţionale, nr. 3, 1998. 

Osoianu, Vera, Biblioteca, legislaţia 
şi ideea de democratizare, nr. 3-5, 1999. 

Salonul de carte pentru copii, nr. 
3-5, 1999. 


PERMANENŢA CLASICILOR 

Dedalul manuscriselor eminescie- 
ne. Dialog: acad. Mihai Cimpoi — prof. dr. 
Aurelia Rusu, nr. 4, 1998. 


POEZIA ANILOR 90 
Crudu, Dumitru, Andrei Bodiu; Ma- 
rius Daniel Popescu, nr. 1, 1999. 


PREZENTĂRI ŞI RECENZII 

Bantoş, Ana, Metaforă şi calcul, nr. 
1, 1999; Cu cărţile pe faţă, nr. 12, 1999. 

Bojoga, Alina, Aeterna latinitas, nr. 
10, 1999. 

Bordeianu, Leo, Petru Golban: 
Paralelisme şi particularităţi, nr. 3, 1998; 
“Cuvântul cuvânt” al lui Nicolae Mătcaş, 
nr. 5, 1998; Colinda de la Galaţi, nr. 3-5, 
1999. 

Butuc, Petru, Studiu important 
despre tezaurul frazeologic românesc, 
nr. 10, 1999. 

Canter, Valeriu, Universul în casa 
fiecărui copil, nr. 1, 1999. 

Chivu, Gheorghe, Limba română 
este patria mea. Studii. Comunicări. 
Documente. Antologie de texte publicate 
în revista “Limba Română” (Chişinău), 
1991-1996, nr. 4, 1998. 

Ciocanu, lon, Il cunoaşteţi bine pe 
Klaus Heitmann?, nr. 10, 1999. 


Corlăteanu, Nicolae, Cu perspica- 
citate, înainte!, nr. 10, 1999. 

Crudu, Dumitru, O carte funda- 
mentală — Antologia poeziei române de 
la origini până azi, nr. 1, 1999. 

Dumitru, |., Folclor din Maramureş 
editat la Chişinău, nr. 3-5, 2000. 

Ghenceanu, V.R., N. Steinhardt 
sau fericirea de a fi creştin, nr. 3-5, 2000. 

lacob, Niculina, Gheorghe C. Mol- 
doveanu: Limba română în Bucovina. Sta- 
tutul socio-cultural şi politic, nr. 3-5, 1999. 

Maznic, Silvia, Reflecţii pe mar- 
ginea unui studiu de toponimie, nr. 3-5, 
1999. 

Mătcaş, Nicolae, Două tăceri, nr. 
5, 1998. 

Melniciuc, lon, Valentin Guţu: Dicţi- 
onar al greşelilor de limbă, nr. 1-2, 1998. 

Ostap, Constantin, De strajă la apa 
Nistrului..., nr. 3-5, 1999. 

O trilogie tricoloră pentru anul şco- 
lar şi jubiliar, nr. 1-2, 1998. 

Pavlicencu, Sergiu, Petru Golban: 
A student's Guide to English Literature 
with Selected Poetry, Criticism & Lite- 
ratury theory. Romantic Movement & 
Victoria Age, nr. 3, 1998. 

Păduraru, Pavel, Andrei Burac: Cu 
toată fiinţa spre altundeva, nr. 5, 1998. 

Popescu-Sireteanu, lon, Poema 
unirii, nr. 12, 1999. 

Răileanu, Vitalie, Candoarea — 
atitudine în faţa realului, nr. 3-5, 1999; 
Jubilaţia din Totul despre mine de Con- 
stantin Cheianu, nr. 10, 1999; Indicibilul 
sincerităţii din poezia Cristinei Cârstea, 
nr. 1-2, 2000. 

Roşca, Ilinca, Adrian Dinu Rachi- 
eru: Bătălia pentru Basarabia, nr. 6-12, 
2000. 

Rotaru, Radu, lon Popescu-Sire- 
teanu: De dragoste, nr. 12, 1999. 

Strut, lon, Singură în Grădina de 
Taină, nr. 3-5, 1999. 

Ţaranu, Petru, Vasile Spinei: Scut 
de zăpadă, nr. 3, 1998. 

Vieru, Grigore, Calea sângelui, nr. 
3-5, 2000. 


PRO DIDACTICA 

Bâlici, Veronica, Elocvenţă şi esen- 
ţialitate, nr. 6, 1998. 

Butnaru, Valentina, De la biblioteca 
personală — la biblioteca de patrimoniu, 
nr. 6, 1998. 

Dobzeu, Elena, Tehnologii de îmbo- 
găţire a vocabularului, nr. 1, 1999. 

Grinea, Florin, Ghid de învăţare la 
limba şi literatura română; Limbă, cuvânt, 
limbaj (stil), nr. 1, 1999; Vocabularul limbii 
române (fişă-conspect); Tudor Arghezi. 
|. Ars poetica; Il. Nehotărâre; III. Psalm 
(“Tare sunt singur...”), nr. 3-5, 1999; V. 

Alecsandri, Deşteptarea României; C. Ne- 
gruzzi, Alexandru Lăpuşneanul; Cuvânt 
şi context. Sensurile cuvântului. “Clase” 
de cuvinte (fişă-conspect), nr. 6-8, 1999. 

lachim, lon, Compunerea şcolară — 
act de creativitate, nr. 4, 1998. 

Răileanu, Vitalie, Modernizarea 
predării textului literar prin intermediul 
audiovizualului, nr. 12, 1999. 

Suruceanu, Maria, Tatiana Callo. 
Pentru o exprimare corectă, nr. 6-8, 1999. 

Şchiopu, Constantin, Predarea 
liricii în şcoală — dificultăţi şi repere, nr. 1, 
1999; Studierea operelor epice în şcoală: 
neajunsuri şi repere, nr. 12, 1999; Inter- 
pretarea mitologico-arhetipală a textului 

PROTEGUITORUL 
“LIMBII ROMANE” 


În preajma sărbătorii “Limba 
noastră cea română”, membrul cole- 
giului redacţional al revistei noastre 
dl Boris Denis atinge frumoasa vârstă 
a maturității, a împlinirilor, dar şi a pla- 
nurilor pline de cutezanţă. Ultimile se 
potrivesc de minune în cazul Domniei 
sale, care a demonstrat pe parcursul 
anilor că are un suflet tânăr şi este gata 
mereu să vină în ajutor. 

Deschidem parantezele pentru a 
preciza că acest prieten şi susţinător 
activ al publicaţiei este jurist şi func- 
ţionează de mai mulţi ani ca procuror 
în diverse subdiviziuni de profil. DI 
Boris Denis este însă un procuror ne- 
obişnuit, împătimit de farmecul limbii 
române, autor a numeroase articole 
de specialitate şi nu numai, cercetător 
ştiinţific în domeniu. În luna mai a.c. 
colegul nostru a susţinut cu brio teza 
de doctor în ştiinţe. 

Atunci când se făceau transpa- 
rente amenințările agrarienilor şi mai 
încoace, în faţa altor măşti confecţio- 
nate în stil răsăritean, procurorul “nos- 
tru” era şi este pentru noi elementul 
stabilizator necesar în atare situaţii. 

Acum când Domnia sa dă în floa- 
re (în floarea vârstei, n.n.), noi privim 
cu admiraţie la acest (p)om deosebit, 
dorindu-i sănătate şi putere pentru a 
strânge bogata roadă ale cărei baze 
au fost puse de-a lungul vieţii. 

